
W^as  man  von  wunder  saget,  von  stürmen  und  von  streit, 
Und  die  da  sein  geschehen  bei  kunig  Etzels  zeit, 
Der  nam  ein  schone  frawen,  als  man  noch  hört  sagn; 
Sich  hub  durch  iren  willen  groß  jamer  unde  clagn. 

2 
Die  fraw  die  wart  erzogen  dort  in  Purgunderlant, 
Eins  edlen  kuniges  tochtcr,  Krenhilt  was  si  genant. 
Es  lebt  bei  beides  zeiten  nie  miniglicher  weib, 
Durch  si  manch  kuner  degen  verlos  den  seinen  leib. 

3 
Sie  was  gar  wunderschone  die  kunigin  lobesam; 
Ir  dint  zwelf  kuniges  kröne,  als  irem  adel  zam, 
Und  manig  edler  furste  der  was  ir  undertan. 
Kein  schöner  weib  auf  erden  das  leben  nie  gewann. 

4 
Die  kunigin  het  drei  bruder.  drei  edel  kunig  reich, 
Gernot  und  auch  Gunthere,  zwen  degen  lobeleich, 
Der  drit  hies  Giselhere,  ein  junger  kunig  zart; 
Krenhilt  die  was  ir  Schwester,  geporen  aus  kuniges  art. 

5 
Die  herren  waren  milde,  von  adel  hoch  geporn, 
In  stürmen  und  in  streiten  zu  reken  aus  erkorn. 
In  dienet  an  dem  Reine  die  leüt  und  auch  die  laut, 
Si  zwungcn  manig  reiche  mit  hellanthafter  hantl. 

6 
Zu  Wurmes  an  dem  Reine  sassen  die  beide  gut, 
In  dient  in   Niderlandc   manch  ritter  hochgemut, 
VVan  si  vil  hoher  eren  pflagen  zu  aller  zeit. 
Sie   mu-^tcn  alle  sterben  durch  zweier  frawen   neit. 

1  * 

Ir  fater  der  hies  Gibich,  ein  edler  kunig  reich, 
Ir  muter  his  fraw  Ute,  die  was  so  minigleich; 
Kunig  Gibich  was  in  noten  ein  ritter  unverzagt, 
Wann  er  mit  mannes  krefte  manch  hohen  preis  bejagt. 

8 
Darnach  in  kurzen  zeiten  der  edel  kunig  starb; 
Günther  nach  seinem  tode  die  kröne  da  erwarb. 
Der  was  sein  eltster  sune,  dem  ward  da  undertan 
Die  lant  und  auch  die  leute,  manch  wunderküner  mann. 

9 
Im  dient  von  Throne  Hagen  und  auch  der  prüder  sein. 
Dankwart  und  auch  von  Metze  der  küne  helt  Ortwein; 
Darzu  zwen  küne  ritter,  Gundram  und  auch  Hanolt, 
Die  dienten  bed  Krenhilden  um  iren  reichen  solt. 

lO 
In  waz  auch  undertane  Folker  und  auch  Eckhart, 
Gerbrant  und  auch  her  Gere,  zwen  junge  ritter  zart; 
Die  waren  den  drei  kunigen  mit  dinste  undertan; 
Darzu  manch  kuner  degen,  der  ich  nit  kennen  kann. 

1 1 

Marschalk  so  was  Dankwarte,  ein  stolzer  ritter  fein, 
So  was  truchses  von  Metze  der  kune  helt  Ortwein, 
So  was  des  kuniges  schenke  Gerbrant,  der  degen  gut, 
Iwain  was  kamerere,  ein  ritter  hochgemut. 

12 

Man  pflag  da  hoher  eren,  daz  schuf  des  kunges  kraft, 
Man  fant  zu  allen  zeiten  bei  im  groß  ritterschaft; 
Der  kung  pflag  hoher  eren  und  auch  di  bruder  sein, 
Darzu  ir  schone  Schwester  Krenhilt  di  kunigein. 

13 
Eins  nachtes,  da  Krenhilde  an  irem  pette  lag, 
Ir  trawmt  si  züg  ein  falken  auf  erd  vil  manigen  tag. 
Den  pissen  tod  zwen  aren  und  kam  umb  seinen  leip; 
Den  klagt  bis  an  ir  ende  das  minigliche  weip. 

14 

Der  träum  bracht  ir  gro!"/^  schwere,  der  edel  maget  gut; 
Si  sagt  es  bald  ir  mutcr,  der  kunigin  hochgemut; 
Di  legt  ir  aus  den  träume  und  sprach:  Der  falke  dein, 
Daz  ist  ein  stolzer  ritter,  vil  libste  tochter  mein! 

15 
Derselb  kumpt  umb  sein  leben  und  bringt  uns  all  in  not; 
Des  mus  manch  guter  ritter  dar  umb  auch  sterben  tot. 
Es  ist  ein  schwerer  träume,  es  muß  also  ergan; 
Zwen  aren  di  in  toten,  das  sein  zwen  küne  man. 

16 

Waz  sagt  ir  mir  von  mannen,  ir  edle  muter  mein? 
Ich  wil  ein  mait  beleiben  und  wil  an  sorge  sein 
Und  wil  mich  darvor  hüten  gar  stet  bis  an  mein  tot, 
Daz  ich  von  keinem  manne  durf  leiden  solche  not. 

17 

Du  solt  es  nit  verreden,  so  sprach  di  kunigein. 
Du  solt  mit  werden  mannen  alzeit  gar  frolich  sein. 
Freud  kumpt  von  mannes  übe;  du  bist  ein  schönes  weip, 
Dir  wurt  manch  stolzer  ritter  noch  trösten  deinen  leip. 

18 
Di  red  land  underwegen,  traut  edle  muter  mein! 
Es  ist  an  manchem  weibe  gar  oft  wol  w^orden  schein. 
Wi  lieb  mit  grossem  laide  gar  oft  ein  ende  nimpt; 
Di  beide  wil  ich  meiden,  als  einer  maget  zimpt. 

19 
Ein  ritter  waz  der  falke,  den  si  im  trame  sach, 
Derselb  kam   umb  sein  leben;  daz  si  gar  schwerlich   rarli 
An  iren  [testen   freunden,  an   manger  muter  kind; 
Di  musten  dar  umb  sterben,  als  man  geschriben  fint. 

20 
Di  edel  maget  schone  vil  hoher  eren  pflag. 
Der  träum  zu  allen  zelten  ir  an  dem  herzen  lag; 
Darumb  Krenhild  di  schone  kein  man  nit  nemen  wolt 
Doch  ward  si  einem  heldc,  der  waz  ir  al/.cit  holt. 

21 

Der  wuchs  in  Niderlanden  und  waz  eins  kuniges  kint; 
Sein  fater  hics  Sigmunde,  sein  muter  hies  Siglint, 
Seifrit  so  hies  der  junge  und  ward  ein  starker  man, 
Er  warb  nach  breis  und  ere  alzeit  der  junge  man. 

22 

Er  pflag  vil  grosser  sterke  der  edel  ritter  gut, 

Nach  stürm  und  hartem  streiten  stund  im  sein  sinn  und  mut; 

Durch  streit  um  abenteure  durchzog  er  manig  lant, 

Bis  er  kam  gen  Burgunden  der  wunderkun  weigant. 

23 
Er  rang  nach  kuniges  wirde,  sein  herz  waz  unverzagt, 
Wann  man  in  manchem  lande  von  seiner  manheit  sagt. 
Es  wuchs  in  hohen  eren  sein  wunderstolzer  leip; 
In  breiset  in  Purgunden  vil  manig  schönes  weip. 

24 

Und  da  Seifrit  der  degen  zu  zweinzig  jaren  kam, 
Vil  tugent,  zucht  und  ere  der  helt  da  an  sich  nam. 
Er  hielt  gar  wol  in  hüte  sein  reich  und  als  sein  lant; 
Des  lopt  in   in  dem   lande  vil   manig  kün  weigant. 

25 
Da  er  nu  was  gewachsen  der  degen  unverzeit, 
Da  pflag  sein  alzeit  gerne  vil  manig  schone  meit; 
In  lopten  auch  di  frawen,  den  kunig  hochgeporn. 
Im  dint  manch  guter  ritter,  di  er  het  auserkorn. 

26 
In  hilt  gar  wol  in  hüte  sein  fater,  kunig  Sigmunt, 
Und  auch  Siglind,  sein  muter;  wann  im  zu  aller  stunt 
Gern  dinet  lant  und  leute;  sein  lop  waz  weit  erkant; 
Im  wurden  undertenig  bürg,  stet  und  weite  lant. 

Der  helt  nam   /,u  an  krefte,  daz  er  wol  waffen  trug, 
Wann  er  in  .seiner  jugent  vil  mangc  tode  schlug; 
Auf  stürmen  und  auf  streiten  legt  er  den  seinen  fleis, 
Mit  seiner  mannes  krefte  bejagt  er  hohen  breis. 

28 
Sein  fater  lies  ausrufen  ein  hof  und  einen  solt; 
Er  sant  nach  mangem  recken,  wer  ritter  werden  wolt, 
Daz'  er  gen  hofe  kerne,  dem  wolt  sein  werde  hant 
Geben  vil  riche  gäbe,  silber  und  reichs  gewant. 

29 
Di  mer  di  kamen  balde  für  mangen  werden  man, 
Für  fursten  und  für  herren,  wer  im  was  undcrtan, 
Di  saumpten  sich  nit  lange  und  kamen  alle  dar 
Und  dineten  all  dem  kunge;  ir  waz  ein  grosse  schar. 

30 
Der  hof  der  nam  ein  ende;  manch  ritter  unverzagt 
Vil  grosses  lob  und  ere  da  auf  dem  hof  bejagt 
Durch  schöner  frawen  willen  mit  helanthafter  hant; 
Manch  wunderkuner  degen  kam  auf  den  hof  gerant. 

31 
Vir  hundert  oder  merc  die  waren  unverzeit. 
Kamen  Seifrid  zu  dinste  und  manig  schone  meit; 
Di  dinten  im  all  gerne,  er  gab  in  reichen  solt; 
Von  in  laucht  daz  gesteine,  darzu  das  rote  golt. 

32 
Es  waz  loblich  geziret  ir  leib  und  all  ir  wat; 
Was  ider  man  begerte,  schuf  in  der  kunig  rat; 
Er  gab  viel   reicher  gäbe  vil   mangem  werden   man. 
Di  alle  wurden  ritter  und  Seifrid  undertan. 

33 
Mit  im  so  ging  zu  kirchcn   mang  ritter  unde  knccht; 
Nach  ritterlichem  orden  begangen  ward  das  recht: 
Di  dinten  alsant  gerne  Seifrid,  dem  kün  weigant; 
Des  ging  sein  lob  und  ere  gar  weit  durch  alle  lant. 

34 
Da  man  daz  ampt  volbrachte  und  messe  da  gesank, 
Manch  ritter  bracht  sein  opfer  und  sagt  got  lob  und  dank. 
Dar  nach  macht  man  zu  ritter  vil  mangen  kunen  degn 
Nach  cristcnlichem  orden  und  gab  in  gottes  segn. 

35 
Da  bracht  man  in  gesatelt  da  ider  man  sein  ross. 
Da  ging  es  an  ein  stechen,  sich  hub  ein  turnei  gross, 
Daz  man  hört  laut  erdissen  di  helme  uberal; 
Man  hört  von  guten  recken  ein  wunniglichen  schal. 

36 

Gar  ritterliches  reiten  von  mangem  da  geschach; 
Da  ward  manch  sper  zuritten  auf  heim  und  Schildes  tach, 
Darvon  die  fewres  flammen  aus  herten  helmen  bran; 
Da  warb  nach  hohem  breise  manch  wunderkuner  man. 

37 
Daz  reiten  nam  ein  ende;  da  zoch  man  ein  di  mark. 
Da  hub  sich  ein  thurniren  von  mangem  ritter  stark. 
Von  schlegen  daz  gesteine  sprang  nider  in  daz  gras, 
Bis  man  zu  hof  ward  essen  und  man  zu  tische  sas. 

38 
Di  ritter  und  di  frawen  der  kunig  sitzen  bat; 
Man  trug  in  für  daz  peste  der  edlen  speise  sat. 
Den  allerpesten  weine,  den  man  ie  für  getrug; 
Des  gab  der  edel  kunig  sein  gesten  gar  genug. 

39 
Vil  kluger  kurzeweile  ward  da  vor  in  gepflegn; 
Da  dint  man  schonen  frawen,  daz  det  manch  stolzer  degn. 
Darumb  vil  reicher  gäbe  gab  in  des  kuniges  hant; 
Des  ging  sein  lob  und  ere  gar  weit  durch  alle  lant. 

40 

Der  hof  mit  frcud  und  wunne  wert  an  den  achten  tag. 
Di  edel  kuniginne  vil  hoher  milde  pflag; 
Durch  ires  sunes  willen  gab  si  daz  rote  golt. 
Des  wurden  im  di  leute  in  allen  landen  holt. 


L42  136" 

41 
Wer  da  gen  hofc  käme  und  was  in  arcmut, 
Dem  holf  aus  not  Sigmunde,  der  edel  kunig  gut; 
Desgleich  sein  schone  frawe,  di  kunigin  Siglind; 
Auf  er[d]  ward  nie  so  milde  keins  reichen  kuniges  kind. 

42. 
Urlaup  namen  di  geste,  der  hof  ein  ende  nam. 
Da  keret  heim  zu  lande  manch  ritter  lobesam; 
Die  waren  all  Seifriden  dem  kunig  undertan. 
Seifridt  sprach;  Ewres  dinstes  des  wil  ich  euch  erlan. 

43     . 
Di  weil  noch  lebt  mein  fater  und  auch  di  muter  mein 
So  ger  ich  nit  der  kröne,  ir  stolzen  ritter  fein! 
Doch  wil  ich  in  dem  reiche  wol  haben  den  gewalt, 
Daz  ich  di  lant  beschermc,  di  meinen  jung  und  alt. 

44 
Seifrit  waz  wunderkune,  sein  herz  waz  unverzait. 
Da  kam  im  für  die  mere,  wi  daz  ein  schoen  mait 
Wer  in  Burgunderlande,  ein  kunigin  lobeleich, 
Der  weren  undertenig  wol,  xiii  kunigreich. 

45 
Der  edlen  maget  schone  ward  mangem  ritter  kunt, 
Des  frewet  sich  Seifride  und  dacht  zu  aller  stunt, 
Wi  er  si  mocht  erwerben,  di  edel  maget  zart. 
Umb  si  warb  mancher  degen,  geporn  aus  hoher  art. 

46 
Durch  ir  tugent  und  schone  leid  manger  ungemach. 
Noch  mocht  si  keinem  werden,  wer  si  noch  ie  gesach; 
Si  meint,  si  wolt  auf  erden  auch  nemen  keinen  man: 
Der  helt  waz  ir  noch  fremde,  dem  si  ward  undertan. 

47 
Da  dacht  nach  irer  hebe  Seifrid  zu  aller  zeit. 
Kein  held  mocht  im  geleichen  in  manchem  lande  weit; 
Er  dacht:  Nun  wil  ich  werben  umb  iren  stolzen  leip; 
Wolt  got,  wurd  mir  zu  teile  daz  minigliche  weip. 

48 
Im  rieten  all  di  seinen,  dem  wunderkunen  man. 
Seit  im  nach  frawen  libe  sein  herze  alzeit  bran. 
Um  daz  er  wurb  umb  eine,  di  im  mocht  wol  gezemen. 
Er  sprach:  Für  alle  frawen  wil  ich  Krenhilden  nemen. 

49 
Nach  ir  so  wil  ich  reiten  in  der  Purgunder  lant; 
Di  mait  di  mus  mir  werden.     So  sprach  der  kun  weigant. 
Nie  kaiser  ward  so  reiche,  im  zem  daz  edel  kint; 
Wann  man  auf  diser  erden  kein  schöner  maget  fint. 

50 
Da  daz  erhor[tj  sein  fatcr,  der  edel  kunig  reich, 
Er  sagt  es  seiner  frawen,  der  kunigin  miniglcich; 
Daz  was  in  allen  baiden  in  ganzen  trewen  leit, 
Daz  er  stalt  nach  Krenhilden,  der  keiserlichen  meit. 

51 
Der  mer  erschrack  gar  sere  des  edlen  kuniges  weip ; 
Si  sprach :  Wurt  im  Krenhilde,  so  gilt  es  im  den  leip ; 
Wann  ich  kan  wol  erkennen  Günther  und  seine  man. 
Der  kunig  seinem  sune  daz  widerraten  gan. 

52 
Da  sprach  zu  seinem  vater  Seifrid,  der  dcgen  gut: 
Mir  stet  hin  zu  Krenhilden  mein  sin  und  auch  mein  mut; 
Für  war  ich  wil  es  schawen,  wi  es  dort  umb  si  stat. 
Di  rais  mag  nimant  wenden,  und  wi  es  mir  ergat. 

53 
Wilt  du  nit  abelassen,  traut  edler  sune  mein, 
So  rewt  es  mich  gar  sere,  mag  es  nit  anders  sein. 
Wilt  du  da  hin  nun  reiten,  so  solt  du  hüten  dich 
Vor  Günther  und  den  seinen.     Di  fart  di  rcwet  mich. 

54 
Ich  forcht  gar  ser  her  Hagen,  den  wunderkünen  degn, 
Der  grosses  Übermutes  allzeit  hat  vil  gepflegn  ; 
Dar  umb  forcht  ich  di  raise,  di  werd   uns  allen  leit, 
Erwerbst  du  dort  Krcnhilden,  di  wunderschone  meit. 

55 
Was  mag  uns  daz  geschaden,  so  sprach  der  kün  Seifrit. 
Wann  ich  kumm  gen  Purgunden  und  umb  di   maget  pitr 
Und  tun  si  das  nit  gerne,  so  sprach  der  kün  weigant. 
Ich  traw,  ich  wol  bezwingen  mit  meiner  werden  hant. 

56 
Der  red  solt  du  gcschweigen,  so  sprach  der  kuni;^  Sigmunt; 
Und  wurd  in  dise  rede  dort  an   dem   Reine  kuiit. 
So  torst  du  nimmcrmcre  gcreiten  in  daz  lanl. 
Günther,  Gernot  und  Hagen,  di  sein  mir  wol  bckant. 


12  137»'  L58 

57 
Nimant  mag  mit  gewalte  gewinnen  dise  mait; 
Man  hat  si  wol  in  hüte,  als  man  mir  hat  geseit. 
Ich  wil  nach  imsern  helden  senden,  traut  sune  mein! 
Di  sollen  mit  dir  reiten  gen  Wurmes  an  den  Rein. 

58 
Des  ist  mir  nit  zu  mute,  so  sprach  der  kün  Seifrit; 
Mir  sollen  von  den  meinen  auch  keiner  folgen  mit; 
Man  Sprech,  ich  brecht  durch  forchte  dahin  so  mangen  man ; 
Ich  traw  si  dort  alaine  mit  streit  gar  wol  bestan. 

59 

Ich  traw  gar  wol  erwerben   di  maget  minigleich; 
Salb  z weift  wil  ich  hin  reiten  in  kunig  Günthers  reich; 
Nit  rfier  wil  ich  hin  füren   mit  mir  der  diner  mein. 
Salb  zwelft  wil  ich  hin  reiten  gen  Wurmes  an  den  Rein. 

60 

Da  daz  ersach  sein  muter,  di  schone  fraw  Siglint, 
Da  weinet  si  vi!  sere  wol  umb  ir  libes  kint. 
Nun  müs  es  got  erparmen,  di  edel  frawe  sprach, 
Daz  ich  nit  mag  gewenden  daz  grosse  ungemach! 

61 

Da  trost  er  wol  sein  muter,  Seifrid  der  degen  gut. 
Er  sprach:  Ir  solt  nit  weinen,  und  traget  freien  mut! 
Land  ewer  grosses  klagen  wol  durch  den  willen  mein ! 
Ja  traw  ich  wol  an  sorge  vor  allen  recken  sein. 

62 
Ich  pit  euch,  edle  muter,  durch  aller  frawen  er, 
Daz  ir  mir  gebet  stewre,  ee  ich  vom  lande  ker 
Und  auch  di  meinen  helde;  mit  ewrer  weissen  hant 
Zirt  uns  di  wapenrocke !  So  sprach  der  kun  weigant. 

Ö3 
Seit  du's  nit  wilt  erwinden,  mein  libster  sune  zart, 
So  gib  ich  dir  mein  steüre  und  hilf  euch  auf  di  fart 
Wol  mit  der  pesten  wate,  di  ritter  ie  getrug, 
Dir  und  all  dein  gesellen.     Seifrit,  der  ritter  klug. 

64 
Er  danket  seiner  muter  und   naigct  ir  gar  ser; 
Er  sprach:  Zu  diser  reise  begcr  ich   nimant  mer, 
Dann  zwclf  der  meinen  recken,  die  sein  all  auserwelt. 
Ich   wil   hin   nach  Krenhilden.     So  sprach  der  kune  helt. 

Da  sassen   maid   und  frawen  di   nacht  und  auch  den  tag; 

Ir  kaine  ruwet  selten  und  nie  gemaches  pflag, 

Bis  si  den  herren  zirten  ir  lobeliche  wat, 

Als  si  von  dannen  wolten  gen   Wurmes  in  di  stat. 

66 
Der  kunig  hies  in  ziren  ross,  harnasch  und  gewant; 
Und  als  si  wolten  reiten  in  kunig  Günthers  lant, 
Ir  brünn   und  wapenrocke  waz  lobelich  berait, 
Dar  zu  ir  lichte  helme  und  auch   ir  wapenkleit. 

67 
Seifrid   und  seine  helde  di  sassen  auf  zu  hant. 
Man  reicht  in  dar  die  schilde;  Seifrit,  der  kün  weigant, 
Der  fürt  vor  seiner  brüste  ein  schilt  von  gokle  rot. 
Dar  nach  kam  er  am  Reine  in  jamer  und  in  not. 

68 
Da  si  schiden  von  dannen,  da  weinet  manig  weip; 
Si  sprachen  all:  W^ir  furchten,  er  kumm  umb  seinen  leip. 
Man  wünscht  im  gluck  und  ere,  dem  wunderkün  weigant. 
Dar  mit  si  schiden  dannen  und  rawmpten  ire  lant. 

69 
Ir  schaiden  sach  nit  gerne  di  frawen  noch  di   man ; 
Si  bruften  wol  den  schaden,  der  darnach  must  ergan, 
Daz  ire  peste  freunde  darumb  all  hüben  tot; 
Darumb  si  klagten  billich  den  jamer  und  di  not. 

70 
Darnach  am  achten  tage  kamen  die  kün  weigant 
Zu  Wurmes  ein  geritten;  von  gold  laucht  ir  gewant 
Und  auch  daz  edel  staine,  daz  gab  vil   lichten  glast. 
Da  ward  er  schon  cni^fangen,  Seifrid,  der  werde  gast. 


14  138^  L73 

71 
Ir  Schild  di  waren  feste,  gar  michel  unde  brait, 
Von  gold  so  laucht  ir  helme  und  auch  ir  wapenklait; 
Seifrit  der  kam  salb  zwelfte  gen  Wurmes  an   den  Rein, 
Man  sach  in  da  gar  gerne  und  ouch  die  helde  sein. 

72 
Sein  diner  waren  alle  edel  und  hochgeporn, 
In  stürmen  und  in  streiten  zu   noten  auserkorn. 
Seifridt,  der  fürt  ein  waffen,  was  michel  unde  brait, 
Und  daz  zu  beiden  ecken  gar  freisamglichen  schnait. 

73 
Von  gold  laucht  ir  geschmeide,  schilt,  heim  und  sturmgewant; 
Di  zeug  auf  iren  rossen  was  seiden  alles-sant. 
Daz  folk  di  fremden  geste  gern  an  dem  Reine  sach; 
Man  reit  in  schir  engegen  und  schuf  in  gut  gemach. 

74 
Si  gingen  gen  den  gesten,  waz  an  dem  hofe  was; 
Man  pflag  nie  an  dem  Reine  der  fremden  geste  bas. 
Des  frewten  sich  di  geste  und  waren  hochgemut; 
Di  roß  und  auch  di  herren  het  man  gar  wol  in  hut. 

75 
Ee  man  wolt  den  gesten  zihen  di  ross  an  ir  gemach, 
Seifrit  aus  Niderlanden  zu  den  Burgundern  sprach: 
Got  dank  euch  diser  erenl  land  uns  di  ross  hie  stani 
Wir  wollen  bald  von  hinnen.     So  sprach  der  kün  man: 

Ist  imant  hie,  ir  herren,  der  mir  kun  recht  gesagn, 
Wo  wir  den  kunig  finden  und  auch  von  Troni  Hagn, 
Gernot  und  Geiselhere,  di  kunig  alle  drei? 
Daz  saget  im  ein  ritter,  ein  stolzer  degen  frei. 

11 
Der  sprach:  Ir  edler  herre,  wolt  ir  den  kunig  sehn, 
Den  fint  ir  auf  dem  sale,  daz  wil  ich  euch  verjehen. 
Bei  rittern  und  bei  knechten,  di  im  sein  undertan; 
Da  findet  ir  in  sitzen  bei  mangem  werden  man. 

78 
Da  wurden  dise  mcre  dem  kunicr  bald  geseit, 
Wi  das  gen  hof  wer  kumen  zwelf  ritter  unverzeit; 
Di  fürten  scharpfe  wafifen  und  lichten  harnasch  klar; 
Nimant  kund   si  erkennen,  von  wann  si  kernen  dar. 

79 
Den  kunig  wundert  sere,  wer  si  da  mochten  sein ; 
Ir  wat  gab  von  gestaine  und  golde  lichten  schein, 
Ir  wapen  an  dem  Reine  was  manchem  unbekant, 
Daz  was  gar  leit  dem   kunige.     Da  sprach  ein  kün  weigant, 

80 
Der  hies  Ortwein  von  Metze,  ein  degen  lobeleich: 
Seit  wir  si  nit  erkennen,  ir  edler  kunig  reich, 
Ich  rat  euch,  daz  ir  sendet  nach  meinem  oheim  Hagn, 
Der  mag  si  wol  erkennen  und  euch  die  warhait  sagn. 

81 
Dem  sein  wol  kunt  die  reiche  und  alle  fremde  land  ; 
Der  sagt  euch  wol  di  mere,  si  sein  im  wol  bekant. 
Da  schickt  der  kunig  balde  nach  dem  vil  kunen  man, 
Das  er  und  all  sein  helde  gen  hofe  solten  gan. 

82 
Hagen  kam  bald  gen  hofe  und  gund  den  kunig  fregn, 
Daz  man  in  lis  an  schawen  di  gest,  di  kune  degn. 
Der  kunig  sprach :  Diser  helde  hab  ich  vor  nie  gesehn 
Von  wann  di  helde  kumen,  daz  solt  ir  mir  verjehn. 

83 
Hagen,  der  kune  degen,  da  an  ein  fenster  trat 
Und  schawet  recht  di  geste,  als  in  der  kunig  bat. 
Im  gfilen  wol  di  helde.     Da  sprach  der  kün  weigant: 
Ich  waiss  nit,  wann  si   kumen;  si  sein  mir  unbekant. 

84 
Mich  wundert,  wann  si  komen  zu   uns  her  an  den   Rein; 
Si  sein  von  gutem  adel   und  mugcn  fursten  sein, 
Si  paren  ritterlichen  und  sein  gar  hoch  gemut, 
Mit  ritterlicher  werc  sein  si  f>ar  wol  bchut. 

85 
Doch  dunket  mich,  sprach  Hagen,  solt  ich  di  warheit  jehn, 
Seifrid  aus  Niderlanden,  den  hab  ich  nie  gesehn; 
Doch  dunkt  mich  eigentHchen,  wi  es  darumbe  stat, 
Es  sei  Seifridt,  der  kune,  als  er  dort  vor  uns  gat. 

86 
Er  bringt  uns  newe  mere,  ist  es  der  kun  vveigant; 
Er  schlug  die  Nibelunger  zu  tod  mit  seiner  haut, 
Schildung  und  Nibelunge,  zwei  edle  kuniges  kint, 
Und  tet  vil  grossen  schaden  an  manchem  recken  sint. 

87 
Seifrit  der  helt  aleine  an  alle  hilfe  reit; 
Er  fant  vor  einem  perge,  der  degen  unverzait, 
Bei  Nibelunger  schätze  vil  manchen  kunen   man. 
Den  schleich  er  nach  mit  Hsten,  bis  er  den  schätz  gewan. 

88 
Der  schätz  von  Nibelunge  der  ward  getragen  gar 
Aus  einem  holen  berge,  das  nam  er  eben  war, 
Da  den  schätz  wolte  teilen  di  Nibelunger  reich ; 
Daz  merkt  gar  wol  Seifride  und  eilet  schnelligleich. 

89 
Er  kam  in  also  nahen,  daz  er  den  schätz  ersach 
Under  den  Nibelunger.     Ein  küner  ritter  sprach: 
Hie  kumpt  Seifrit,  der  starke,  ein  kunig  aus  Niderlant; 
Er  kam,  da  er  groß  haile  an  den  Niblunger  fant. 

90 

Da  ward  er  schon  enpfangen,  Seifrid,  der  degen  jung, 
Von  den  zwei  edeln  herren,  Schildung  und  Nibelung. 
Si  baten  in  gar  sere,  den  wunderkün  weigant, 
Das  er  den  schätz  in  teilet  mit  seiner  werden  hant. 

91 

Er  sach  so  vil  gesteines,  als  man  noch  höret  sagn, 
Daz  es  wol  hundert  wegen  nit  mochten  han  getragn. 
Noch  mer  so  was  des  goldes  aus  Nibelunger  lant, 
Daz  solt  in  Seifrit  tailen;  daz  ist  mir  wol  bekant. 

92 
Si  gaben  im  zu  lone  der  Nibelunger  schwert ; 
Si  wurden  keiner  trewe  da  von  dem  held  gewert: 
Er  globet  in  mit  trewen,  er  wolt  si  han  in  hat; 
Daz  brach  an  in  der  degen  und  traib  groß  ubermut 

93 
Si  hetten  auch  zu  hilfe  zwelf  wunderküne  man ; 
Di  waren  starke  risen,  di  nimant  torst  bestan; 
Di  schlug  Seifrid  alaine  zu  tod  mit  seiner  hant 
Und  siben  hundert  recken  auHi  Nibekmger  lant 

94 
Mit  seinem  guten  Schwerte,  daz  ist  genent  Palmung; 
Darmit  zwang  er  si  alle  di  helde,  alt  und  jung ; 
Di  forchten  seinen  zorne.     Also  dem  held  gelang, 
Also  Seifrit  mit  kreften  daz  ganze  lant  bezwang. 

95 
Darzu  die  künen  recken,  di  schlug  er  alle  tot. 
Er  kam  von  Albereiche  darumb  in  grosse  not ; 
Der  wolt  di  helde  rechen  und  gund  Seifrit  bestan. 
Daz  mocht  in  nit  gehelfen  wol  gen  dem  starken  man. 

96 
Im   mocht  nit  angesigen  mit  streit  daz  kleine  zwerk. 
Recht  sam  zwen  leben  wilde  si  Sprüngen  für  den  berk; 
Da  Seifrid  im  mit  kreften  di  toren-kapen  nam, 
Da  ward  des  Schatzes  herre  Seifrid ;  dem  bin  ich  gram. 

97 
All  di,  di   mit  im   fachten,  di  waren  gar  verlorn. 
Er  lis  den  schätz  hin  füren,  der  degen  hochgeporn. 
Da  daz  von  im  vernamen  di  Nibelunger  gar, 
Her  Albereich  der  kune  must  sich  ergeben  zwar. 

98 
Er  must  Seifride  dienen   recht  sam  ein  ander  knccht: 
Waz  im  gebot  Seifride,  des  ward  er  im  gerecht. 
Also  ist  es  ergangen,  so  sprach  von  Troni  Ilagn, 
Von  seim  geleich  auf  erden  hab  ich   nie  hören  sagn. 

Niliolnnsjcnlied  * 

99 
Noch  mer  der  abenteure  ist  mir  von  im  bekannt. 
Ein  trachen  fraischamkleichen  schlug  tot  sein  werde  hant, 
Er  bat  sich  in  dem  blute;  da  ward  der  helt  hürnein; 
Des  schneidet  in  kein  waffen,  ist  oft  wol  worden  schein. 

100 

Darumb  sol  man  enpfahen  den  degen  dester  bas. 
Daz  wir  auch  nit  verschulden,  gen  im  den   seinen  has. 
Sein  leip  und  auch  sein  schöne  breist  man  für  alle  man, 
Kein  helt  ward  nie  so  kune,  der  im  gesiget  an. 

lOI 
Da  sprach  des  landes  herre,  Günther,  der  kunig  reich : 
Man  sol  in  schon  enpfahen,  den  degen  lobeleich, 
Ich  frew  mich,  daz  er  käme  her  in  mein  eigen  lant. 
Da  eilt  der  kunig  balde,  da  er  Seifriden  fant. 

I02 

Di  helde  von  Purgunden  enpfungen  schon  den  gast: 
An  tugent,  zucht  und  eren  den  beiden  nit  gebrast. 
Da  naigt  Seifrit  dem  kunige  und  auch  di  diner  sein, 
Daz  im  ward  grosse  ere  enpoten  an  dem  Rein. 

103 
Mich  wundert,  sprach  der  kunig,  ir  wunderkün  weigant, 
War  umb  ir,  edler  degen,  seit  kumen  in  mein  lant. 
Waz  habt  ir  hie  zu  werben  ?  daz  lassend  mich  verstan ! 
Daz  tun  ich,  sprach  Seifride,  der  wunderküne  man. 

104 
Mir  ward  in  meinem  reiche  so  vil  von  euch  gesait, 
Wi  daz  hie  bei  euch  were  manch  ritter  unverzait, 
Di  allerpesten  helde,  di  kunig  ie  gewan ; 
Nie  kunig  gewun  ir  mere;  die  wolt  ich  schawen  an. 

105 
Von  euch  und  ewren  beiden  hört  ich  groß  wunder  jehn, 
Man  hab  in  allen  reichen  nie  pesser  held  gesehn. 
Daz  sagten  mir  di  leute,  wo  ich  reit  durch  di  lant; 
Da  wollt  ich  nit  ablassen,  bis  mir  das  wurd  bekant. 

106 
So  pin  ich  auch  geporcn  aus  kunie^licher  art: 
Mich  zwang  mein  freier  mute  da  her  auf  dise  fart. 
Ich  bin  des  landes  kunig,  geporn  aus  Niderlant, 
Mein  manhait  an  dem  Reine  mus  werden  auch  bekant. 

107 

Her  kunig,  seit  ir  so  küne,  als  man  mir  hat  geseit, 
Darauf  halt  ich  gar  kleine,  mein  herz  ist  unverzait ; 
Ich  traw  euch  wol  bezwingen  alain  mit  meiner  hant: 
Ir  mußt  mir  lan  daz  reiche,  darzu  leut  unde  lant. 

108 

Des  nam  den  kunig  wunder  und  bracht  im  ungemach; 
Dar  umb  und  daz  Seifride  so  trützlich  zu  im  sprach, 
Wi  er  in  wolt  bezwingen  und  treiben  von  dem  reich; 
Da  zürnet  also  sere  manch  ritter  lobeleich. 

109 
Wi  han  ich  daz  verschuldet?  so  sprach  Günther  der  degn; 
Daz  lant,  daz  ist  mein  erbe;  solt  ich  mich  des  venvegn 
Und  alles  gar  verlisen  von  eines  beides  kraft  r 
Des  het  ich  imer  schände  und  all  mein  ritterschaft. 

HO 
Ich  wil  euch  des  bezwingen,  sprach  Seifrit  unverzait; 
Dein  lant  mus  mir  als  werden,  wer's  den  Burgundern  leit. 
Daz  reich  wil  ich  besitzen  und  auch  daz  erbe  dein, 
Oder  daz  mein  dar  gegen  muß  auch  dein  aigen  sein. 

1 1 1 
Dein  lant  und  auch  daz  meine  mein  herz  geringe  wigt; 
Welcher  mit  streit  dem  andern  darumb  hie  angesigt. 
Dem  sollen  baidc  reiche  dinen  on  allen  spot. 
Daz  wider-ret  her  Hagen  und  auch  der  kunig  Gernot. 

112 

Wir  han  daz  nit  verschuldet,  der  edel  kunig  sprach: 
Von  uns  und  unscrn  helden   euch   nie  kein  lait  geschach  ; 
Daz  lant  ist  unser  erbe,  ist  mangem  wol  bekant 
Dar  umb  woll  wir  nit  fechten,  vil  wunderkün  weigant! 

2* 

113 
Da  ward  gar  ser  erzürnet  di  helde  an  dem  Rein ; 
Besunder  sprach  der  eine,  von  Metz  der  kün  Ortwein: 
Her  kunig,  ewr  frid  und  sune  ist  mir  in  trewen  leit; 
Den  ubermut  solt  rechen  manch  ritter  unverzait. 

114 
Sein  ubermut  und  trutze  müt  mich  von  herzen  ser: 
Ob  Seifrid  mit  im  fürte  eins  reichen  kuniges  her, 
Di  torst  ich  all  alaine  mit  streit  gar  wol  bestan. 
Den  hochmut  an  im  rechen;  so  sprach  der  kune  man. 

115 

Da  sprach  gar  zorniglichen  Seifrid  aus  Niderlant: 
Sich  sol  nit  underwinden  mit  streit  gen  mir  dein  hant; 
Ich  bin  ein  kunig  reiche  und  du  ein  dinestman. 
Ja  wil  ich  dich  salb  zwelfte  alaine  gern  bestan. 

116 
Da  ruft  nach  seinem  Schwerte  von  Metz  der  kün  Ortwein; 
Daz  understund  her  Hagen     von  Trön,  ein  ritter  fein, 
Und  schweig  dar  zu  gar  stille;  daz  waz  dem  kunig  leit. 
Gernot  der  schid  den  streite,  der  kunig  unverzait. 

117 
Er  sprach:  Ortwein,  laßt  abe  den  ewren  grossen  zorn! 
Uns  tet  auch  nie  kein  laide  Seifrit,  der  hochgeporn. 
Ewr  streiten  unde  fechten  wer  gegen  im  ein  wint; 
Sein  huld  woll  wir  behalten;  er  ist  eins  kuniges  kint. 

118 
Da  sprach  Hagen  von  Trone:  Uns  mag  noch  werden  leit, 
Daz  Seifrit  ie  durch  streiten  her  zu  dem  Reine  reit. 
Wolt  got,  daz  er  di  reise  da  her  nit  het  getan! 
Es  mag  im  in  di  lenge  und  uns  nit  wol  ergan. 

119 

Da  sprach  Seifrit,  der  kune:  Seit  ir  ein  ritter  gut. 
So  mugt  ir  daz  wol  rechen,  den  meinen  ubermut. 
Daz  lant  wil  ich  erfechten,   und  wers  euch  allen  lait; 
Ir  mußt  mir  all  gemeine  zu  dinst  noch  sein  bereit. 

120 
Daz  wil  ich  underkumen,  so  sprach  der  kunig  Gernot. 
Den  seinen  helden  allen  ernstlich  er  da  gcpot, 
Das  keiner  solt  erzürnen  den  kunen  degen   milt. 
Seifrit  lag  stet  im  sinne  di  schone  niait  Krenhilt. 

121 
Es  wer  von  uns  ein  schände  und  auch  ein  grosser  spot, 
Solt  wir  an  alle  schulde  ain  ander  schlagen  tot; 
Des  het  wir  lutzel  ere,  wo  man  das  von  uns  sagt. 
Da  antwurt  im  Seifride,  der  degen  unverzagt: 

122 
So  redet  mit  her  Hagen  und  mit  dem  held  Ortwein, 
Daz  si  gen  mir  ir  streiten  und  zürnen  lassen  sein! 
Ob  si  di  red  nit  lassen,  nit  wol  es  in  ergat; 
Ist  in  und  uns  daz  beste,  also  di   red  bestat. 

123 
Ir  seit  uns  libe  geste,  so  sprach  kunig  Gibichs  kint, 
Ir  und  di  ewren  helde,  di  mit  euch  kumen  sint; 
Ich  gon  euch  aller  eren  und  auch  di  freunde  mein. 
Da  trug  man  für  di  herren  den  met  und  kulen  wein. 

124 
Der  kunig  von  Purgunden,  des  landes  herre  sprach: 
Gert  ir  es  in  dem  pesten,  ich  schaff  euch  gut  gemach; 
Mit  euch  so  tail  ich  gerne  laut,  leut  und  als  mein  gut 
Daz  hört  Seifrid  gar  gerne  und  ward  gar  wolgemut. 

125 
Da  trug  man  von  den  gcstcn  schilt,  heim   und  sturmgewant; 
Man  fürt  si  an  di  herberg,  di  pesten  di  man  fant; 
Seifrid  und  seinen  helden  schuf  man  vil  gut  gemach, 
Wann  man  si  an  dem  Reine  allzeit  gar  gerne  sach. 

126 
Man  pot  in  wird  und  ere  allzeit,  nacht  unde  tag; 
Im  dint  manch  kuner  ritter,  der  sein  mit  trewen  pflag. 
Daz  kund  er  wol  verdincn;  sein  herz  in  frewden  was; 
Gar  wenig  waz  der  leutc,  di   im   da  trusrcn  has. 

127 
Vil  hübsche  abenteure  man  an  dem  hof  beging. 
Seifrit  der  waz  der  peste;  waz  man  ie  angefing, 
Nimant  mocht  im  geleichen;  daz  schuf  sein  mannes  kraft. 
Daz  breiß  er  vor  in  allen  behilt  mit  ritterschaft. 

128 
Waz  man  pflag  vor  den  frawen,  nimant  was  im  geleich; 
Man  sagt  im  breiß  und  ere,  dem  kunig  lobeleich. 
Dar  umb  sach  in  gar  gerne  di  man  und  auch  di  weip; 
Nach  Werder  frawen  hulde  so  senet  sich  sein  leip. 

129 

Waz  er  ie  pflag  zu  hofe  mit  mangem  ritter  gut, 
So  lag  im  in  dem  mute  Krenhilt,  di  hochgemut; 
Nach  ir  stund  all  sein  sinne,  wi  er  si  nie  gesach, 
Nach  Krenhilt  der  vil  schonen  sein  herz  leid  ungemach. 

130 
Wann   er  beweist  sein  krefte,  der  kune  degen  milt, 
Mit  rittern  und  mit  knechten;  daz  sach  gar  gern  Krenhilt; 
Si  sas  in  einem  fenster  di  stolze  maget  her. 
Wann  si  Seifridt  solt  schawcn;  ir  herz  begert  nit  mer. 

131 
Di  maget  di  waz  schone,  gar  adelich  und  klug. 
Wann  si  zu  allen  zeiten  Seifrid  in  herzen  trug. 
Wann  si  ein  ander  sahen  und  sich  mocht  fugen  das. 
In  mocht  beiden  auf  erden  nit  sein  gewesen  bas, 

132 
Wann  Seifrid  auf  dem  hofe  bei  andern  beiden  stund, 
Als  noch  an  manchem  hofe  ritter  und  knechte  tund. 
So  paret  adeleichen  der  kunig  aus  Niderlant; 
Daz  breifi  für  alle  herren  gab  man  dem  kun  weigant. 

133 
Er  dacht  oft  heimelichen :    Mocht  mir  daz  heil  geschehn, 
Daz  ich  di  schon  Krenhilden  mit  äugen  mochte  sehn, 
Di  mir  bezwingt  mein  herze,  verschwunden  wer  mein  pein 
Di  ist  mir  leider  fremde;  des  mus  ich  trawrig  sein. 

134 
Und  wann  der  kunig  wolt  reiten  spatziren  in  daz  lant, 
So  folgt  im  nach  zu   rosse  vil  manig  kün  weigant, 
So  must  mit  im  Seifride;  daz  waz  Krenhildcn  leit, 
Bei  ir  wer  gern  beliben  der  degen  vmverzeit. 

135 
Er  dacht  ofift  an  Krenhilden,  di  schuon  maget  klar. 
Daz  weret  heimelichen  mer  dann  ein  ganzes  jar, 
Daz  er  darzwischen  selten  di  miniglichen  sach; 
Des  laid  er  heimelich  nach  ir  groß  ungemach. 

136 

iJa  kamen  fremde  mere  in  der  Burgunder  lant. 

Kunig  Günther  und  sein  beiden,  den  ward  ein  brif  gesant 

Von  zweien  edlen  Herren,  di  in  baid  trugen  has; 

Der  kunig  erschrack  gar  sere,  da  man  di  brife  las. 

137 
Der  erste  aus  Tenmarke  der  kunig  Ludegast, 
Der  ander  Ludigere,  den  manhait  nie  gebrast 
(Der  waz  aus  Sachsenlande  ein  herzog  hochgeporn}, 
Brachten  zwei  grosse  here;  des  ward  manch  helt  verlorn. 

Da  nun  di  poten  kamen  gen  Wurmes  an  den  Rein, 
Si  fragten  nach  dem  kunige  und  mangem  ritter  fein; 
Da  si  gen  hofe  kamen  für  mangen  werden  man, 
Si  musten  für  den  kunig  und  für  di  herren  gan. 

139 
Der  kunig  enpfing  gar  schone  di  poten  allgeleich: 
Wer  hat  euch  her  gesendet,  her  in  mein  eigen  reich? 
Den  sollet  ir  mir  nennen.     So  sprach  der  kunig  gut. 
Di  poten  forchten  sere  den  seinen  ubermut. 

140 
Si  sprachen:    Edler  kunig,  es  sein  zwei  herren  stark; 
Ludgast,  daz  ist  der  eine,  der  kunig  aus  Tenmark, 
Und  herzog  Ludigere,  geporn  aus  Sachsenlant, 
Als  ir  fint  an  dem  brife;  di  han  uns  hergesant. 

141 
Si  hand  euch  widersaget  und  seind  euch  beid  eehas; 
Fi  sein  beid  ewre  feinde,  ir  hand  verschuldet  daz. 
Si  wollen  euch  zu  laide  her  zihen  an  den   Rein 
INIit  manchem  werden  recken;  des  solt  ir  sicher  sein. 

142 

Es  u'urt  ein  grosse  reise  in  einer  kurz  gcschehn. 

Darumb,  ir  edler  kunig,   mugt  ir  euch  wol  versehn, 

Mit  rittern  und  mit  knechten  bewaren  leut  und  lant. 

Ich  furcht,  es  mus  noch  sterben  dar  umb  manch  kün  weigant. 

143 
Doch  wolt  ir  mit  in  dingen  (daz  lassend  uns  verstani;, 
So  tuen  si  euch  kein  schaden  und  mag  euch  wol  ergan. 
Tut  ir  daz  nit,  her  kunig,  si  tuen  euch  herzenleit, 
Verderben  lant  und  leute;  daz  sei  euch  her  geseiti 

144 
Günther  in  seinem  herzen  vil  grossen  kumer  trug. 
Er  sant  in  alls  sein  reiche  nach  mangem  ritter  klug; 
Besunder  nach  her  Hagen,  daz  er  gen  hofe  kam, 
Und  auch  nach  seinem  bruder,  dem  kunig  lobesam. 

145 
Da  kamen  im  di  pesten,  di  man  im  reiche  fant. 
Den  ubermut  der  feinde  klagt  er  in  allen  sant. 
Er  sprach:    Ir  trewcn  helde,  daz  land  euch  wesen  leitl 
Da  sprach  Gernot,  sein  bruder,  ein  degen  unverzait: 

146 
Darumb  solt  ir  nit  trawren,  bruder  und  herre  mcini 
Si  mügen  got  wol  klagen,  kumen  si  an  den  Rein. 
Wir  wollen  nit  verzagen,  wir  wollen  si  bestan 
Und  treiben  aus  dem  lande;  so  sprach  der  kune  man. 

147 
Da  sprach  von  Throne  Ilagen:    Daz  dunket  mich  nit  gut. 
Her  Ludigast,  der  kunig,  der  treibet  ubermut; 
Des  kunnen  wir  nit  wenden  in  also  kurzen  tagn ; 
Ir  solt  CS  bald  Seifriden,  dem  werden  helde,  sagn. 

148 
Di  potten  weist  man  balde  zu  herberg  in  di  stat; 
Man  his  ir  pflegen  schone;  der  kunig  si  des  bat. 
Das  zam  wol  seinen  eren,  er  pflag  ir  also  schon, 
Bis  er  zu  samen  brachte  vil  manfren  werden  man. 

149 
Der  kunig  trawret  sere,  im  was  von  herzen  leit. 
Daz  sach  an  im  gar  balde  manch  ritter  so  gemeit; 
Mit  urlaup  man  in  fragte,  was  im  doch  wer  geschehen: 
Ir  edler  kunig  reiche,  daz  solt  ir  uns  verjehen. 

150 
Mich  nimet  michel  wunder,  so  sprach  Seifrit  der  degn, 
Wi  ir  euch  ewres  mutes  hebt  also  gar  verwegn; 
Ir  habt  oft  freude  pflegen  mit  mangem  werden  man. 
Des  antwurt  im  Gunthere,  der  kunig  lobesan: 

151 
Ja  mag  ich  meinen  kumer  nit  ider  man  gesagn, 
Den  ich  mus  heimelichen  in  meinem  herzen  tragn. 
Man  sol  den  pesten  freunden  auch  klagen  solche  not. 
Daz  tet  Seifriden  zorne,  das  er  ward  bleich  und  rot. 

152 
Seifrit  sprach  zu  dem  kunige:    Ich  hab  euch  nie  versait; 
Ich  hilf  euch  gerne  wenden  den  kumer  und  das  lait; 
Wolt  ir's  an  feinden  rechen,  ich  wil  der  eine  sein; 
Ich  hilf  euch  wol  aus  noten  bis  an  daz  ende  mein. 

153 
Nun  Ion  euch  got,  Seifride,  ir  edler  degen  gut, 
Ob  mir  auch  immer  hilfe  ewr  werde  manhait  tut. 
Ich  frew  mich  solcher  mere ;  daz  ir  mir  seit  so  holt, 
Wil  ich  umb  euch  beschulden,  gib  euch  daz  rote  golt. 

154 
Mein  trawren  solt  ir  wissen,  ir  wunderkuner  mani 
Vil  seltzam  red  und  mere  di  sein  mir  kuntgetan, 
Als  mir  di  poten  sagen,  wi  daz  zwei  grosse  her 
Mein  lant  wollen  verderben;  daz  klag  ich  euch  gar  ser. 

155 
Des  solt  ir  achten  klaine,  so  sprach  der  kun  Seifrit; 
Ir  solt  ewr  trawren  lassen;  des  ich  euch  alle  pit. 
Land  mich  nach  breise  werben!  daz  mag  euch  wol  gefrummen. 
Enpietet  ewren  beiden,  daz  si  gen  hofe  kumen ! 

156 
Und  weren  ewrcn  feinden  mit  dinstc  undertan 
Auch  dreissig  tausent  beide,  so  wolt  ich  si  bcstan 
Alain  mit  tausent  helden;  des  land  euch  ganz  an   mich! 
Da  naiget  im  der  kunig  und  dankt  im  tugentlich. 

157 
Nun  bringt  mir  tausent  helde,  die  euch  sein  undertan, 
Seit  ich  all  meiner  rittcr  nit  mer  hie  bei  mir  han, 
Wann  zwelf,  sein  auljderwelet,  euch  retten  bürg  und  lantl 
So  gar  mit  ganzen  trewen  so  sprach  der  kun  weigant. 

158 
Der  kunig  sprach:    Her  Hagen  und  auch  der  küen  Ortwein, 
Dankwart,  Gundolt,  di  helde,  di  libsten  ritter  mein, 
Auch  sol  mit  euch  zu  felde  Folker,  der  kune  man; 
Der  sol  daz  paner  füren;  der  eren  ich  im  gan. 

159 
Ir  land  di  poten  reiten  gen  Sachsen  in  daz  lant, 
Daz  wir  si  wollen  suchen  mit  raub  und  auch  mit  brant, 
Daz  unser  lant  und  leute  wol   fride  vor  ihn  han. 
Da  hies  der  kunig  besenden  auch  alle  seine  man. 

160 
Di  poten  aus  Denmarke  gingen  gen  hofe  do ; 
Si  solten  heim  zu  lande,  des  waren  si  gar  fro. 
Da  pot  in  reiche  gäbe  Günther,  der  kunig  gut; 
Er  gab  in  gut  geleite:    Des  frewet  sich  ir  mut. 

161 
Da  sprach  Günther,   der  kunig:    Nun  sagt  den  feinden  mein, 
Daz  si  dahaim  beleiben  I  dunkt  mich  daz  peste  sein. 
VVolln  aber  si  mit  here  her  zihen  in  mein  lant, 
Es  mag  si  wol  gerewen;  groß  not  wurt  in  bekant. 

162 
Vil  kuniglicher  gäbe  den  poten  man  her  trug. 
Gab  in  der  kunig  reiche  und  manger  degen  klug. 
Di  botten  dankten  sere  dem  kunig  lobeleich; 
Damit  si  urlaup  namen  und  schiden  aus  dem  reich. 

163 

Und  da  di  poten  kamen  gen  Tcnmark  in  daz  lant, 
Her  Ludegast  dem  kunige  det  man  daz  bald  bekant, 
Wi  seine  poten  komen  vom  Rein,  als  man  im  seit. 
Da  er  di  potschaft  horte,  sich  hub  jamer  und  leit. 

164 
Si  sagten,  wi  am  Reine  wer  manig  küner  man. 
Wir  sahen  bei  in  allen  ein  stolzen  ritter  stan, 
Seifridt  ist  er  geheissen,  geporn  aus  Niderlant. 
Des  frewet  sich  der  kunig,  da  er  di  potschaft  fant. 

165 
Den  herren  aus  Tenmarke  di  potschaft  ward  bekant. 
Si  santen  nach  irn  beiden  in  alle  ire  lant, 
Bis  si  zusamen  brachten  vil  manigen  kunen  man; 
Wol  zweinzigtausent  beide  der  kunig  da  gewan. 

166 
Auch  bracht  aus  Sachsenlande  der  herzog  Ludiger 
Wol  virzeh  tausent  beide  mit  ritterlicher  wer, 
Mit  den  si  wolten  reitten  in  der  Purgunder  lant. 
Da  het  Günther,  der  kunig,  auch  seine  held  besant 

167 
Mit  allen  seinen  magen  und  seines  bruder  man, 
Di  er  hin  wolte  senden  gen  seinen  feinden  dan; 
Und  auch  der  kune  Hagen  bracht  mangen  man  in  not. 
Des  must  manch  werder  degen  von  in  auch  sterben  tot. 

168 

Si  frewten  sich  der  reise,  als  si  da   zugen  dann ; 
Daz  paner  fürt  loblichen  Folker,  der  spileman. 
Si  schifften  bald  von  dannen  zu  Wurmes  über  Rein; 
Daz  her  fürt  da  her  Hagen,  ein  stolzer  ritter  fein. 

169 

Dar  mit  zugen  zwen  herren,  Gundolt  und  auch  Hanolt, 
Di  dinten  auch  dem  kunige  umb  seinen  reichen  solt; 
Dankwart,  her  Hagens  bruder,  von  Metz  der  kün  Ortwein, 
Di  mochten  wol  mit  eren  auch  bei  der  reise  sein. 


Li73  147^  ^^ 

170 

Her  kunig,  bleipt  heim  im  lande!   so  sprach  der  kun  Seifrit; 

Seit  daz  mir  evvre  helde  auch  gerne  folgen  mit, 

Bleipt  hie  bei  schonen  frawen  und  habet  guten  mut! 

Ich  travv  euch  wol  beschirmen  lant,  leut  und  auch  daz  gut. 

171 

Di  feind  uns  wollen  suchen  zu  Wurmes  an  dem  Rein; 
Ich  treib  si  aus  dem  lande,  daz  keiner  kumpt  herein. 
Auch  wollen  wir  in  ziehen  heim  in  ir  eigen  lant, 
Daz  in  ir  übermute  muß  werden  gar  zu-trant. 

172 

Si  zugen  von  dem  Reine  hin  durch  der  Hessen  lant, 
Bis  si  in  Sachsen  kamen;  da  hub  sich  raub  und  brant; 
Sich  hub  ein  grosses  fechten  von  mangem  werden  man, 
Sagt  uns  di  abentewre;  da  ward  manch  streit  getan. 

173 
Si  kamen  all  zu  rosse  und  zugen  bald  hin  dan. 
Seifrit,  der  dcgen  kune,  auch  fragen  da  began: 
Wer  sol  mit  hucte  pflegen  der  unsern  helde  hie  ? 
So  jemerlich  murden  waz  vor  in  Sachsen  nie. 

174 
Daz  sol  tun  her  Dankwarte,  der  wunderkune  degen; 
Mit  allen  seinen  beiden  sol  er  des  heres  pflegen. 
Mit  im  sein  si  beschirmet  vor  Ludigeres  man; 
Er  und  Ortwein,  der  schnelle,  die  nachhut  sollen  han. 

175 
So  wil  ich  selber  reiten,  so  sprach  Seifrit  der  dcgen ; 
Der  wart  wil  ich  alaine  gen  allen   feinden  pflegn, 
Pis  ich  erfar  di  mere  recht,  wo  di   feinde  sint. 
Da  ward  gewapnct  schone  der  schon  Siglinden  kint. 

176 
Daz  folk  befal  er  ll.igcn   und  sprenget  bald   hin  dann; 
Nam  Urlaub  von   Gernotten,  dem  kunig  lobesam. 
Da  reit  Seifrid  alaine  hin  durch  der  Sachsen  lant. 
Manch  helt  ward  tot  geschlagen  von  seiner  werden  haut. 

177 

Er  sach  das  grosse  here,  wi  es  zu  felde  lag. 
Dar  gegen  seine  hilfe  klein  und  geringe  wag; 
Der  feind  was  firzig  tausent,  ja  oder  dannoch  bas. 
Des  frewt  sich  Seifridt  sere,  wi  er  alaine  was. 

178 
Gen  im  so  kam  geritten  ein  helt  loblichen  dar; 
Der  hilt  dort  auf  der  warte  und  waz  verwapnet  gar. 
Den  sach  Seifridt  gar  balde  und   in  der  kune  man: 
Si  ranten   ritterlichen  da  baid  ein   ander  an. 

179 
Ich  sag  euch,  wer  er  were,  der  dort  der  warte  pflag; 
Ein  schilt  von  rotem  golde  im  vor  der  brüste  lag; 
Es  waz  von  Denmark  selber  der  kunig  Ludegast, 
Dem  alle  zeit  in  stürmen  an  manhait  nie  gebrast. 

180 
Er  reit  her  auf  Seifriden  aus  grimiglichem  zorn. 
Di  roß  zu  beiden  Seiten  si  hiben   mit  den  sporn; 
Si  ranten  in  di  schilde  mit  starker  mannes  kraft, 
Ir  sper  zu  stucken  Sprüngen;  daz  schuff  ir  ritterschaft. 

181 
Da  riten  gen  einander  zwei  edle  kuniges  kind. 
Di  ross  si  zamen  trugen  schnell  als  der  sturme-wind; 
Si  griffen  zu  den  schwerten,  di  wunderkune  man, 
Si  ranten  grimiglichen  da  beid   ein  ander  an. 

182 

Seifridt  schlug  auf  den  kunig,  daz  es  vil  laut  erdoß, 
Daz  im  daz  rote  feure  aus  seinem  helme  schoß; 
Di  funken  sach  man  stieben  wol  von  ir  beider  hant: 
Den  seinen  man  iglicher  da  an  dem  andern  fand. 

183 
Auch  schlug  der  edel  kunig  auf  Seifrit  mangen  schlag; 
Seifridt  mit  starken  schlegen  da  gen  im  wider  wag. 
Da  kamen  aus  dem  here  wol  dreissig  kuner  man. 
Ee  si  da  zu  in  kamen,  Seifridt  den  sig  gewan 

184 

Mit  dreien  tifcn  wunden,  di   er  dem  kunig  schlug, 
Bis  daz  in  selber  tauchte,  des  Schimpfes  wer  genug. 
Sein  Schwert  zu  beiden  ecken  berunnen  waz  mit  blut. 
Her  Ludigast,  der  kunig,  gar  übel  was  gemut. 

185 
Der  kunig  gab  sich  gefangen  und  bot  Seifrid  di  hant 
Und  sagt  im,  daz   er  were  her  I.udegast  genant. 
Daz  hetten  seine  diner  mit  äugen  wol  gesehn. 
Und  wi  dort  auf  der  warte  der  streit  da  was  geschehn. 

186 
Seifridt  wolt  in  hin  füren;  da  ward  er  angerant 
Von  dreissig  rittern  küne;  der  weret  sich  sein  hant. 
Er  bracht  den  kunig  von  danncn   mit  ungefügen  schlegn. 
Er  det  vil  grossen  schaden,  der  auserwelte  degn. 

187 
Di  dreissig  ritter  alle  sein  hant  zu  tode  schlug; 
An  einen  lies  er  leben,  der  edel  degen  klug, 
Der  daz  sagt  in  dem  here  und  wi  der  streit  geschach. 
Wann  man  an  seinen  wunden  di  warhait  eben  sach. 

188 
Den  herren  aus  Denmark,  den  was  der  schade  leit. 
Der  kunig  waz  gefangen,  daz  ward  in  schir  geseit: 
Man  sagt  es  seinem  bruder;  ser  trawren  er  began, 
In  grimiglichem  zorne  sein  kunes  herze  bran. 

189 

Her  Ludigast  der  reiche,  der  ward  gcfurt  von  dan; 
Seifrit  fürt  in  mit  gwalte  zu  kunig  Günthers  man, 
Befal  in  da  her  Hagen,  da  im  daz  ward  geseit, 
Daz  es  der  kunig  were,  ein  degen  unverzait. 

190 

In  der  Purgunder  here  band  man  daz  paner  an. 
Wol  auf,  so  sprach  Seifride,  der  wunderkune  man, 
Ee  sich  der  tag  volende,  und  sol  ich  han  den  leip. 
Ich  mach  vil  manche  witwcn,  di  noch  sein  freie  weip. 

191 

Ir  Herren  von  dem  Reine,  ir  solt  mein  nemen  war! 
Wir  wollen  bald  hinzihen  gen  Ludigeres  schar 
Und  wollen  helme  hawen  mit  ritterlicher  hant, 
B«  daz  wir  widerkeren  heim  in  Burgunderlant. 

192 
Gernot  eilt  bald  zu  rosse  und  alle  seine  man; 
Daz  paner  fürt  mit  kreften  Folker,  der  spileman; 
Er  waz  ein  kuner  degen  und  reit  da  vor  der  schar. 
Sich  warnet  wol  zu  streite  ir  helde  alle  gar. 

193 
Mit  Seifridt  zoch  nit  mere  wann  tausent  guter  man, 
Dar  under  waren  zwelfe,  ir  herz  nach  streite  bran. 
Si  kertn  von  der  Strassen  und  filen  in  daz  lant; 
Da  sach  man  von  in  glesten  loblich  ir  sturmgewant. 

194 
Da  waren  auch  di  Sachsen  gen  in  zu  felde  kumen 
Mit  mangem  werden  helde,  daz  hab  ich  wol  vernumen. 
Di  Schwert  di  held  da  fürten  mit  kreften  in  der  hant, 
Wolten  di  geste  treiben  heim  in  ir  eigen  lant. 

195 
Der  herren  scharemeizter  das  folk  fürt  mit  im  dan; 
Gen  in  so  kam  Seifride  und  mang  werder  man; 
Di  zwelf  und  die  er  brachte  mit  im  aus  Niderlant, 
Di  teten  mangen  stürme  mit  helenthaffter  hant. 

196 
Gundol,  Hanoit, 'di  degen,   und  auch  der  kunig  Gernot 
Di  schlugen  in  dem  streite  vil  manigen  helt  zu  tot; 
Si  wagten  ritterlichen  den  iren  werden  leip; 
Das  ward  vil  ser  beweinen  in  Sachsen  manig  weip. 

197 
Folker  und  auch  her  Hagen,  kunig  Gernot  von  dem  Rein, 
Von  in  so  ward  zerhawen  manch  lichter  helme  fein. 
Mit  rotem  blut  begossen  da  bleib  manch  werder  man; 
Des  gleichen  streit  Dankwarte,  ein  fürst  so  wolgetan. 

198 
Auch  werten  sich  di  feinde  mit  ritterlicher  hant. 
Da  sach  man  heim  zcrhawcn  und  mangen  Schildes  rant, 
Und  auch  mit  scharpfcn  schwarten  man  mangen  tode  schlug 
Auch  streit  aus  Sachsenlande  manch  edler  ritter  klug. 

199 
Di  herren  auIS  Burgunden  di  drcngen  in  den  streit. 
Von  in  so  ward  gehawen  vil  manig  wunden  weit, 
Daz  man  sach  über  sätel  fliessen  das  rote  blut. 
Dar  warb  nach  breis  und  ere  manch  ritter  hochgemut. 

200 
Man  hört  da  laut  erdissen  den  beiden  in  der  hant 
Manch  wafifen,  di  da  fürten  di  held  aus  Niderlant; 
Nach  in  so  kam  gedrungen  ein  ritterliche  schar; 
Si  kamen   mit  Seifride,  dem  edlen  kunig  dar. 

201 
Wann  man   bei  im  in  noten  manch  guten  ritter  sach; 
Man  sach  aus  wunden  fliessen  von  blute  mangen  bach 
Her  durch  di  lichten  helme;  das  schuf  Seifrides  hant, 
Bis  er  dort  in  dem  streite  her  Ludigeren  fant. 

202 
Er  brach  zum  dritten   male  hin  durch  der  feinde  her; 
Des  gleichen  facht  auch  Hagen  mit  ritterlicher  wer. 
Si  fachten  baid  nach  lobe,  di  edlen  helde  gut; 
Des  must  auch  von  in  sterben  manch  ritter  hochgemut. 

203 
Da  Ludiger,  der  starke,  Seifrit  den  kuncn  fant, 
Das  er  so  hohen  breise  bejagt  mit  seiner  hant, 
Sach,  daz  er  mit  Palmungen  der  seinen  vil  erschlug, 
Des  ward  erzürnt  der  degen  mit  grossem  ungefug. 

204 
Da  ward  ein  michel  hawen,  vil  manig  schwert  erklang, 
]iei   in  manch  guter  ritter  nach  hohem  breise  rang; 
Da  mucten  sie  sich  beide  mit  manhait  dester  bas. 
Di  schar  gund  von   in  weichen,  das  schuf  ir  grosser  has. 

Nibelungenlied  •' 

205 
Dem  edlen  fogt  aus  Sachsen  dem  ward  di  mer  geseit, 
Sein  bruder  wer  gefangen;  daz  waz  dem  beide  leit. 
Er  west  wol,  daz  in  finge  Seifrid,  Siglinden  kint. 
Man  zechs  Gernot,  den  kunig;  hat  sich  wol  funden  sint. 

206 
Di  schleg  her  Ludigeres  di  waren  also  groß, 
Das  under  im  gund  strauchlen]  gar  oft  sein  vil  gut  roß; 
Auch  schlug  auf  in  freischleichen  Seifrid  aus  Niderlant; 
Sein  Schwert  tränt  manchen  helme;  daz  schuf  des  heldes  hant. 

207 
Darzu  half  im  her  Hagen  und  auch  der  kunig  Gernot. 
Von  Dankwart  und  von  Folker  lag  manger  ritter  tot; 
Gundolt,  Hanolt,  Ortweine,  drei  wunderkune  degen, 
Von  in  waz  in  dem  streite  manch  ritter  tot  gelegn. 

208 
In  stürmen  sich  nie  schieden  di  edlen  fursten  her; 
Man  sach  aus  helmen  fligen  die  flamen  hin  und  her. 
Da  schriet  man  lichte  Schilde  den  helden  von  der  hant. 
Sich  ferbet  rot  mit  blute  manch  brunn  und  sturmgewant. 

209 
Vom   ross  baißt  da  zu  fusse  im  streit  manig  kuner  man 
Und  liefen  grimigleichen  zu  fus  ein  ander  an. 
Seifrit,  der  degen  kune,  und  auch  her  Ludiger 
Di  schlugen  auf  ein  ander  in  grimiglicher  ger. 

210 
Zerhawen  ward   manch  Schilde  da  von  Seifrides  hant; 
Da  warb  nach  breis  und  ere  der  helt  aus  Niderlant 
Wol  an  den  kunen  Sachsen,  di  man  verwundet  sach. 
Dankwart  vil  mangen   helme  mit  seiner  hant  zubrach. 

21 1 
Da  het  her  Ludigere    Seifrides  schilt  erkant, 
Dar  in  von  gold  ein  kröne  für  Seifridt  vor  der  hant: 
Dar  bei  kant  er  Seifride,  den  wunderkunen  man. 
Sein  ritter  und  sein  knechte  ward  er  da  rufen  an: 

212 
Nun  wert  euch  ritterlichen,  ir  auserwelte  mani 
Seifridt  aus  Niderlandc  solt  ir  nit  leben  lan; 
Ein  manhait  und  sein   stcrkc  di  han  ich  hie  erkant; 
In  hat  der  arge  teufel   in  Sachsen  hergesant. 

213 
Das  paner  war  zerhawen,  ging  in  dem  streit  der-nider; 
Di  Sachsen  frides  gerten,  dez  gweret  man  si  sider. 
Doch  must  er  sein  gefangen  in  kunig  Günthers  hant; 
Darzu   zwang  in  Seifride,  der  kunig  aus  Niderlant. 

214 
Daz  waz  ir  aller  rate;  so  endet  sich  der  streit. 
Vil  Schild  und  lichter  helme  sach  man  zuhawen  weit; 
Di  wurfens  aus  den  henden  und  auch  ir  sturmgewant, 
Daz  furtens  blutig  dannen  in  der  Purgunder  lant. 

Si  fingen,  wen  si  wolten,  mit  macht  und  mit  gewalt. 
Gernot  und  auch  her  Hagen  fürten  von  dannen  balt 
Gefangen  mangen  degen,  den  man  die  wunden  bant. 
Si  brachten   an  den  Reine  vil   manchen  kün  weigant. 

216 
Di  sigelosen  helde  gen  Tennemark  hin  rittn; 
Da  hetten  auch  di  Sachsen  so  kunlich  nit  gestrittn, 
Daz  man  in  lobes  jehe;  daz  was  den  beiden  leit. 
Daz  ward  in  irem  lande  gar  kumerlich  gekleit. 

217 
Si  hiessen  ire  waffcn   hin  senden  an  den  Rein. 
Es  waz  gar  wol  ergangen  vil  mangem   ritter  fein; 
Seifridt  behilt  daz  preise,  der  het  daz  pest  getan. 
Daz  preis  gab  im  Gunthere  und  alle  seine  man. 

218 
Gen  Wurmes  sant  sein   poten  Gernot,  der  kunig   reich, 
Heim  in  sein  eigen  lande  sein   freunden  sichcrleich, 
Wi  im  gelungen  werc  vil   mangem  werden   man; 
Sein  held   betten  daz  peste  dort  in  dem  streit  getan. 

\ 

219 
Vil  mangem  schnellen  boten  ward  da  di  mer  geseit 
Des  frewt  sich  an  dem  Reine  manch  ritter  unverzeit 
Und  auch  manch  schone  frawe;  di  waren  dar  bekumen. 
Si  fragten  fremder  mere,  als  ich  wol  han  vernumen, 

220 
Wi  dort  gelungen  were  Gernot  und  manchem  man. 
Man  hies  heimlich  di  poten  hin  für  Krenhilde  gan. 
Den  gund  si  heimlich  fragen  di  minigliche  meit, 
Nach  einem,  hiess  Seifride,  ein  ritter  unverzeit. 

22 1 
Di  kunigin  tugentlichen  den  poten  ane  sach. 
Sag  mir  di  warhait  eben,  Krenhilt  da  zu  im  sprach, 
Von  Seifridt,  dem  vdl  kunen,  dem  ist  mein  herze  holt! 
Dar  umb  wil   ich  dir  geben  silber  und  rotes  golt. 

222 
Wi  schid  auch  von  dem  streite  meinbruder,  künig  Gernot? 
Ist  vil  der  unsern  held  im  streit  dort  bliben  tot? 
Wer  tet  daz  allerpeste?    Das  solt  du  mir  nun  sagn. 
Der  pot  sprach:    Bei  in  allen  so  fand  man  keinen  zagn. 

223 
Dort  in  dem  harten  stürme  facht  nie  kein  helt  so  wol. 
Seit  ich  euch,  edle  maget,  di  warhait  sagen  sol, 
Wann  Seifrit  für  si  alle,  der  helt  aus  Niderlant, 
Der  schlug  vil  mangen  tode  mit  seiner  werden  hant. 

224 
Und  waz  all  gute  helde  dort  Streites  haben  tan, 
Dankwart  und  auch  her  Hagen  und  alle  ire  man, 
Fraw,  gen  Seyfrides  streiten  so  was  es  als  ein  wint; 
Den  breif)  hat  ob  in  allen  des  kunig  Sigmundes  kint. 

225 
Di  ewren  mag  und  helde  han  mangen  tot  geschlagen, 
Von  irer  manneskrefte  mag  man  wol  wunder  sagn, 
Besunder  wo  Seifride  dort  in  dem  streite  reit; 
In   Sachsen  mangem  weibe  schufif  er  grob   herzenleit. 

226 
Von  im  ist  witwcn  worden  manch  werde  frawe  traut; 
Auf  Schild  und  auch  auf  hehnen  sein  schlag  erklungen  laut, 
Es  sprang  nach  seinem  Schwerte  gar  oft  daz  rote  blut; 
Ich  sach  auf  diser  erden  kein  ritter  nie  so  gut. 

227 
Auch  facht  gar  ritterlichen  von  Metz  der  kün   Ortwein; 
Was  er  ie  mocht  erlangen  dort  mit  dem  Schwerte  sein, 
Die  musten  all  beleiben  von  seinen  handen  tot. 
Des  gleichen  det  ewr  bruder,  der  edel  kunig  Gernot. 

228 
Und  was  in  hertcn  stürmen  dort  ist  von  in  geschehn, 
Des  muß  man  breiß  und  ere  den  von  Purgunden  jehn; 
Di  teten  dort  das  peste  in  grossen  stürmen  hart; 
Ir  keiner  in  dem  streite  sein  manhait  nie  gespart. 

229 
Man  sach  von  iren  händcn  vil  mangen  satel  bloß, 
Von  iren  scharpfen  schwerten  manch  hcrter  heim  erdos: 
Di  recken  von  dem  Reine  han  ritterlich  gestrittn, 
Irn  feinden  mocht  bas  frumen,  hcttens  di  reis  gemittn. 

230 
Di  kunen  held  von  Throne  di  frumpten  grosses  leit; 
Und  da  mit  grossen  kreften  das  her  zu  samen  reit, 
Da  schlug  vil  mangen  tode  des  kunen  Hagens  hant. 
Des  vil  zu  sagen  were  von  mangem  kün  weigant. 

231 
Gundolt,  Ilanolt,  di  zwene,  des  kunig  Gernotz  man. 
Und  auch  Rinult,  der  kune,  di  han  daz  pest  getan. 
Daz  muß  her  Ludigere  aus  Sachsen  wesen  leit, 
Daz  er  her  an   den  Reine  hat  mangem  widerseit. 

232 
Der  allcrgroste  strcitte,  der  dort  bei  in  geschach, 
Am  anfang  und  am  lesten,  des  gleich  nie  man  gesach, 
Daz  tet  Seifrid,  der  kune,  mit  helenthafter  hant; 
Er  bringt  mit  im  gefangen  vil   mangen  kün  weigant, 

233 
Di  er  dort  zwang  aleine  der  degen  lobesam : 
Her  Ludigast  der  eine,  geporn  aus  kuniges  stam, 
Der  ander  ist  aus  Sachsen,  heist  herzog  Ludiger. 
Hort  nie  von  im  der  wunder,  ir  edle  kunigin  her? 

234 
Di  edlen  herren  baide  fing  er  mit  seiner  macht. 
Es  wurden  solch  gefangen  nie  her  zu  lande  bracht, 
Als  si  Seifrit  hat  zwungen  und  bringt  her  an  den  Rein. 
Des  frewet  sich  von  herzen  Krenhildt,  di  kunigein. 

235 
Man  bringt  gesunder  helde  fünf  hundert  oder  bas 
Und  mangen  wunden  degen,  der  dort  gar  kaum  genas, 
Und  achzig  rotter  bare  bringt  man  uns  her  zu  lant; 
Di  alle  hat  verhawen  Seifridt  mit  seiner  hant. 

236 

Di  durch  irn  ubermute  ab  sagten  an  -den  Rein, 
Di  müssen  nun  gefangen  des  ewren  bruder  sein; 
Di  bringt  man  her  mit  freuden  in  der  Purgunder  lant. 
Ir  herz,  daz  waz  in  frewden,  da  si  di  mer  befant. 

237 
Ir  schönes  angesichte  ward  da  in  freuden  rot. 
Da  mit  gesundem  leibe  was  kumen  aus  der  not 
Seifrid  aus  Niderlande,  der  hoch  gelopte  man. 
Und  daz  auch  ire  helde  hetten  daz  pest  getan. 

238 
Da  sprach  di   minigliche:    Du  hast  mir  wol  geseit; 
Des  gib  ich  dir  zu  lone  ein  roß  und  auch  ein  kleit; 
Und  zehen  mark  von  golde  hab  durch  den  willen  mein! 
Daz  er  ir  sagt  di  mere  von  mangem  ritter  fein. 

239 
Als  im  da  ward  di  gäbe,  daz  golt  und  auch  daz  kleit, 
Da  traten  an  di  fenster  vil  manig  schone  meit; 
Si  sahen  auf  der  Strassen  her  reiten  da  zu  hant 
Vil  hochgemuter  helde  auß  der  Purgunder  lant. 

240 
Gen   Wurmes  kam  geritten  manch  ritter  lobesam; 
Di  wurden  schon  empfangen,  als  in  gar  wol  an  zam. 
Günther,  der  kunig  rciclie,  in  da  cngegen  reit; 
Sein  sorg  het  ganz  ein   ende   und  auch  sein   grosses  leit. 

241 
Der  kunig  enpfing  di  seinen,  di  fremden  auch  alsam; 
Er  bot  in  wird  und  ere,  waz  ir  zu  lande  kam; 
Dez  dankt  im  tugentlichen  vil   manig  ritter  gut. 
Man  pflag  ir  also  schone,  der  helde  hochgemut. 

242 
Günther  der  hies  im  palde  von  seinen  helden  sagn, 
Welcher  dort  in  dem  streite  dort  wer  zu  tod  geschlagn: 
Nit  mer  waz  tot  beliben,  wann  sechzig  seiner  man, 
Di   must  der  kunig  verklagen  und  si  doch  faren  lan. 

243 
Di  held  brachten  zerhawen  vil  manigen  Schildes  rant. 
Zerschroten  mangen  helme  in  kunig  Günthers  lant. 
Di  held  di  weißt  man  balde  hin  auf  des  kuniges  sal. 
Da  hub  sich  freud  und  wunne  und  wunniglichcr  schal. 

244 
Man  schickt  in  herberg  balde  zu  Wurmes  in   der  stat: 
Der  kunig  pflag  ir  schone   mit  kuniglicher  tat; 
Er  lies  di  wunden  heilen  und  schuf  in  gut  gemach. 
Von  seiner  mild  und  tugent  manchem  gar  wol  geschach. 

245 
Er  sprach  zu  l^udigaste:    Her,  seit  mir  got  wilkum! 
Ich  han  von  ewren  schulden  auch  Schadens  vil  genumen; 
Das  wurt  an  euch  gerochen,  so)   ich  daz  leben  han. 
Dank  haben  meine  helde,  di  han  daz  pest  getan. 

246 
Ir  solt  in  billich  danken,  sprach  herzog  Eudiger; 
Wann  also  werde  geisel  gewan  nie  kunig  mer. 
Nun  schonet  uns  des  leibes!    wir  geben  euch  groß  gut, 
Daz  ir  uns  gnad   beweiset,  als  man  gefangen  tut. 

247 

Ich  wil  euch,  sprach  der  kunig,  bei  uns  lan  ledig  gan, 
Also  daz  meine  feinde  auch  bleiben  hie  bestan. 
Des  wil  ich  haben  purgen,  daz  keiner  räum  daz  laut. 
Des  gab  im  da  sein  trewe  des  Ludigeres  hant. 

248 
Man  weist  si  an  di  herberg  und  schuf  in  gut  gemach. 
Die  wunden  held  mit  fleisse  man  alle  heilen  sach; 
Den  beiden  bracht  man  dare  den  met  und  kulen  wein, 
Man  pot  in  wird  und   ere  zu  Wurmes  an  dem  Rein. 

249 
Ir  Schild  und  gute  wafifen  man  da  behalten  trug; 
Vil  setel   rot  von  blute  der  fand  man  da  genug. 
Dar  von  ward  ser  betrübet  in  Sachsen  manig  weip, 
Daz  in  dem  streit  bleip  tode  vil  manges  ritters  leip. 

250 
Der  kunig  pflag  der  geste  in  ganzen  trewen  wol, 
Der  fremden  und  der  künden;  daz  Iaht  waz  helde  vol. 
Er  heilt  in  ire  w^unden  und  lies  ir  gutlich  pflegn; 
Ir  grosser  ubermute  den  feinden  was  gelegn. 

251 
Wer  erzeneige  künde,  dem  gab  man  reichen    solt, 
Dem  gab   man  da  zu  lone  silber  und  rotes  golt, 
Daz  man  di  wunden  heilte  nach  irer  grossen  not. 
Der  kunig  da  den  gesten  vil  reicher  gäbe  bot. 

252 
Sein  helde,  di  da  hettn  auch  heim  zu  lande  mut, 
Di  bat  der  kunig  beleiben,  als  man  gen  freunden  tut. 
Der  kunig  ging  zu  rate,  wi  er  begabt  sein  man, 
Die  im  groij  breiß  erwürben,  sein  werde  undertan. 

253 
Da  sprach  Gernot  sein  bruder:    Man  sol  si  reiten  lan; 
Bis  hin  kumen  sechs  wochen,  so  wurt  in  kunt  getan, 
Daf>  si  her  wider  reitten  gen  hof  zu  der  hochzeit. 
Di  weil  heilt  man  di  wunden,  an  den  vil  eren  leit. 

254 
Urlaup  so  wolt  auch  nemen  Scifrid  aus  Niderlant. 
Da  daz  der  kunit^  horte  da  von  dem  kün  weigant, 
Er  bat  in  tugcntlichen,  er  solt  bei  im  bestan. 
Daz  tet  er  durch  sein  Schwester,  als  ich  vernumen  han. 

255 
Im  pot  Günther  zu  lone  den  seinen  reichen  solt; 
Daz  het  sein  hant  erfochten,  der  kunig  waz  im  holt; 
Dar  zu  des  kuniges  recke,  di   hetten  wol  gesehn, 
Waz  grosser  breiß  und  ere  im  waz  im  streit  geschehn. 

256 
Wol  durch  di  schon  Krenhilde  bleib  Seifridt  da  bestan. 
Ob  er  si  sehen  mochte  di  maget  wol  getan. 
Nach  allem  seinem  willen  ward  im  di  meit  bekant. 
Er  reit  frolich  von  dannen  in  seines  fatcr  lant. 

257 
Di  weil  Günther,  der  kunig,  lis  ritterschaft  da  pflegn. 
Da  warb  nach  breis  und  ere  vil  manig  stolzer  degn. 
Ein  plan  lies  er  bereiten  vor  Wurmes  auf  den  sant 
Den,  di  dar  solten  kumen  in  der  Purgunder  lant. 

258 

Wol  in   den  selben  Zeiten,  als  si  dar  solten  kumen, 
Da  het  di  schon  Krenhilde  di   mer  auch  wol  vernumen, 
Daz  ir  bruder,  der  kunig,  ein  hoff  da  wolte  han ; 
Vil  manger  schonen  frawen  ward  es  auch  kunt  getan. 

259 
Ir  wat  waz  wol  geziret,  di  si  da  solten  tragn. 
Fraw^  Ut,  der  kuniginne,  gund   man  di   mer  da  sagn, 
Wi  daz  manch  stolzer  degen  da  solt  gen  hofe  kumen; 
Vil  kleider  und  geschmeide  ward  da  mit  in  genumen. 

260 
Durch  irer  tochter  willen   hies  si  vil  reiche  klcit 
Bereiten  und  auch  ziren  vil  manig  schone  meit 
Und  vil  der  jungen  heldc  aus  der  Purgunder  lant; 
Auch  allen  ircn  freunden  bracht  man  loblich  «rewant. 

Man  sach  si  lobelichen  hin  reiten  an  den  Rein, 
Vil  mangen  werden  ritter,  manch  stolzes  megethein, 
Und  di  dem  kunig  zu  eren  dar  kamen  in  daz  lant. 
Da  ward  reixh  Hch  begäbet  von  im  manch  kün  weigant. 

262 
Wol  auf  des  kuniges  hofe  was  menniglich  bereit 
Den  hochgelopten  gesten,  als  di  histori  seit. 
Wol  zwen  und  dreissig  fursten  kamen  zu  der  hochzeit. 
Da  ward  gar  wol  geziret  manch  keiserHche  meit. 

263 
Da  pflag  gar  schon  der  geste  her  Geiselher,  daz  kint, 
Der  künden  und  der  fremden,  als  man  geschriben  fint; 
Er  und   Gernot  sein  bruder  und  auch  ir  beider  man 
Di  pflagen  wol  der  helde,  der  frawen  wol  getan. 

264 
Setel  mit  gold  beschlagen  bracht  manger  in  daz  lant,       155? 
Vil  wol  gezirter  schilde,  manch  keiserlich  gewant 
Brachten  si  an  den  Reine  loblich  zu  der  hochzeit. 
Des  frewt  sich  manger  degen,  als  man  noch  wunder  seit. 

265 
Di  wunden,  die  noch  lagen  und  liden  grosse  not, 
Di  frewten  sich  der  mere;  waz  ir  doch  blibn  tot, 
Di  sieben  und  gesunden,  di  musten  daz  verklagn. 
Si  frewten  sich  des  hofes,  als  man  noch  höret  sagn. 

266 
Waz  iderman  begerte,  daz  ward  in  da   geschaft. 
Da  hub  sich  wunn  und  freude  mit  wirde  über  kraft. 
Si  lebten  all  in  freuden,  waz  man  zu  hofe  fant; 
Des  frewt  sich  als  o-eleiche  in  kunisf  Günthers  lant. 

267 
An  einem  pfingstag  morgen  sach  man  gen  hofe  gan 
Gekleidet  lobelichen  vil  mangen  kunen  man; 
Fünf  tausent  oder  mere  kamen  zu  der  Hochzeit. 
Da  hub  sich  kurze  weile  von  helden   widerstreit. 

268 

Der  kunig  dacht  in  seim  sinne,  wann  er  gar  wol   erkant, 
Und  wi  aus  herzen  gründe  Seifrid  aus  Niderlant 
Het  lieb  zu  seiner  Schwester,  ee  er  si  nie  gesach. 
Wann   man  ir  grosser  schonen  vor  allen  frawe  jach. 

269 
Da  sprach  da  zu  dem  kunige  von  Metz  der  kün  Ortwein : 
Wolt  ir,  daz  breis  und  ere  von  euch  hie  werde  schein, 
So  land  ewr  meide  schawen,  di  edlen  fursten  kint, 
Di  ewren  gnaden  dincn  und  in  Purgunden  sint. 

270 
Es  lebt  in  freud  und  wunne  vil   manges  ritters  leip, 
Daz  si  solten  an  schawen  di  miniglichen  weip. 
Nun  land  ewr  schone  Schwester  her  für  di  fursten  gan  I 
Des  ratz  freut  sich  von  herzen  manch  wunderkuner  man. 

271 
Des  wil  ich  euch  geweren,  so  sprach  der  kunig  da. 
Waz  held  di  red  erhörten,  di  wurden  alle  fro. 
Er  sant  nach  seiner  muter  und  mangem  werden  man, 
Daz  si  mit  iren  meiden  gen  hofe  solten  gan. 

272 
Da  ward  her  für  gesuchet  manch  hofelichs  gewant; 
Daz  aller  schonst  geschmeide,  so  mans  im  lande  fant, 
Vil  klcinet,  reich  von  golde,  manch  edler  porte  breit. 
Darein  ward  schon  geziret  manch  wunderschone  meit. 

273 
Man[ch]  helt  sich  dar  auf  zirte  und  satzt  den  seinen   mut, 
Wi  daz  er  mocht  an  schawen   manch  stol/.e  magct  gut, 
Daz  er  dar  für  nit  nemc  eins  reichen  fursten   lant. 
Di  frawen  sahens  creme  \il  manchen  kün  weicrant. 

274 
Da  his  der  kunig  reiche  mit  seiner  Schwester  gan, 
Di  ir  da  dinen  solten,  wol  hundert  guter  man; 
Di  hetten  scharpfe  waffen  und  Schwerter  in  der  hant. 
Daz  w'az  sein  hofgesinde  aus  der  Burgunder  lant. 

275 
Fraw  Ut,  sein  edle  muter,  di  kam  auch  mit  in  dar; 
Gar  vil  der  schonen  frawen  het  si  in  irer  schar, 
Wol  hundert  oder  mere,  di  trugen  reiche  kleit ; 
Mit  ir  so  ging  Krenhilde,  di  keiserliche  meit. 

276 
Aus  iren  kemenaten  gunden  si  alle  gan. 
Her  drang  manch  stolzer  ritter,  die  woltens  schawen  an, 
Di  hetten  gut  gedingen,  ob  in  daz  mocht  geschehn, 
Daz  si  di  schonen  meide  da  mochten  ane  sehn. 

277 
Her  brach  Krenhild  di  schone,  recht  als  di  morgenrot 
Dringt  her  durch  daz  gewulken.     Da  kam  aus  seiner  not. 
Der  si  da  trug  im  herzen  und  lange  het  getan. 
Er  sach  di   miniglichen  gar  loblich  vor  im  stan. 

278 
Es  laucht  von  irm  gewande  vil  manig  edler  stein, 
Ir  klares  angesichte  gar  wunniglich  her  schein, 
Geschickt  nach  allem  wünsche;  daz  must  man  von  ir  jehn, 
Es  wurd  nie  schöner  maget  bei  beides  zeit  gesehn. 

279 
Recht  sam  der  folle  mane  vor  dem  gestirne  stat. 
Des  schein  so  licht  und  helle  her  durch  die  wölken  gat, 
Sam  schein  di  edel  maget  für  ander  frawen  gut. 
Des  frewet  sich  von  herzen  manch  ritter  hoch  gemut. 

280 
Di  reichen  kamerere  sach   man  da  vor  ir  gan. 
Di  hoch  gemuten  helde  die  wolten  des  nit  lan, 
Si  drungen,  da  si  sahen  di  wunder-schonen  meit. 
Seifrid,  dem  edlen  degen,  geschach  da  lieb  und  leit. 

281 
Er  dacht  in  seinem  sinne:   W'i  mochte  daz  ergan, 
Daz  ich   si  torste  trewten?  Dar  nach  stund  im  sein   wan. 
Solt  mir  ir  lieb  nit  werden,  vil  senfter  wer  ich  tot. 
Er  ward   nach  irer  libe  gar  oft  bleich  unde  rot. 

282 
Da  stund  so  miniglichen  Seifrit,  Siglinden  kint, 
Sam  wer  der  helt  entworfen,  als  man  gcschriben  fint, 
Gepilt  gar  adelichen,  daz  man  im   lobes  jach; 
Wan  man  auf  diser  erden  so  schonen  held  nie  sach. 

283 
Di  vor  den  frawen  gingen,  di  hissen  von  den  wegn 
Da  allenthalben  weichen ;  daz  tet  vil  manig  degn. 
Sich  freut  von  ganzem  herzen  manch  wunderschönes  weip, 
Da  si  sahen  in  dinen   manch  stolzen  ritters  Icip. 

284 
Da  sprach  her  aus  Purgunden  der  edel  kunig  Gernot: 
Der  euch  zu  allen  zeiten  den  seinen  dinstc  bot, 
Günther,  mein  liber  bruder.  dem  solt  ir  tan  alsam, 
Seifriden  billich  danken,  dem  ritter  lobesam. 

285 
Und  heißt  den  helt  so  kune  zu   meiner  Schwester  kumcn, 
Daz  in  di  maget  grusse  (des  habt  ir  er  und  frumen), 
Di  vor  gen  keinem  helde  nie  grusses  gunde  pflegn. 
So  haben  wir  sein  hulde ;  er  ist  ein  kuncr  degn. 

286 
Der  kunig  schickt  bald  sein  helde,  da  man  Seifriden  fant 
Si  sprachen:  Edler  kunig,  geporn  aus  Niderlant, 
Euch  hat  der  kunig  enpoten,  ir  solt  gen  hofe  gan. 
Zu  euch  so  kumpt  Krenhilde,  sein  schwester  wolgetan. 

287 
Des  frewet  sich  von  herzen   der  ritter  unverzeit; 
Er  trug  in  seinem  sinne  di  minigliche  meit. 
Kr  sach  si  also  gerne,  der  schon   fraw  Uten  kint; 
Aufj  rechter  trew  und   libe  ernlit  si  Seifriden  sint. 

288 
Da  si  den  edlen  ritter  gen  ir  her  kumen  sach, 
Vor  freud  sein  färb  gund  roten;  Krenhilt[di  schone  sprach: 
Seit  got-\vilkum,  Seifride,  ein  edler  ritter  guti 
Der  helt  freut  sich  des  grusses,  der  degen  hochgemut. 

289 
Er  neigt  ir  zuchtiglichen  und  nam  si  bei  der  hant. 
Mit  im  ging  si  gar  gerne;  daz  freut  den  kun  weigant. 
Si  sahen  oft  liplichen  da  beid  ein  ander  an. 
Daz  ward  gar  heimelichen  aus  ganzer  lieb  getann. 

290 
Da  ward  liplich  gezwungen  in  lieb  ir  beider  hant. 
Waz  mer  dar  in  erginge,  daz  ist  mir  nicht  bekant. 
Doch  wil  ich  wol  gelauben,  daz  es  nit  wurd  gelan, 
Si  trug  im  stette  libe,  daz  ward  im  kunt  getan. 

291 
Hin  gen  dem  kulen  maien  in  lichten  sumertagen 
Kund  er  in  seinem  herzen  solch  freude  nicht  getragn, 
Solch  grosse  freud  und  wunne,  als  der  helt  da  gewan, 
Da  im  ging  an  der  hende,  di  er  zu  weib  solt  han. 

292 
Da  dacht  manch  werder  ritter:  Mocht  mir  solch  heil  geschehn, 
Daz  ich  ir  ging  so  nahen,  als  ich  hab  in  gesehen, 
Oder  mocht  bei  ir  schlaffen,  wi  mocht  mir  werden  bas! 
Kein  held  gschach  nie  solch  heile,  furwar  so  red  ich  daz. 

293 
Waz  held  auß  fremden  landen  ie  waren  kumen  dar, 
Di  namen  all  geleiche  ir  zwei  alaine  war ; 
Da  si  in  solte  küssen,  Seifrit,  den  kunen  man. 
Keim  held  ward  solche  libe  auf  erd  nie  mer  getan. 

294 
Da  sprach  von  Tennemarcke  der  kunig  an  der  stunt. 
Des  ewren  süssen   kusses  leit  manger  ungesunt ; 
Des  hab  ich  wol  enpfunden,  daz  schufif  Seifrides  hant. 
Got  wol,  daz  er  nit  mere  kum   in  mein   eigen  lantl 

295 
Man  hies  da  allenthalben  hin  weichen  von  den  wegn 
Der  schonen  meit  Krenhilde;  manch  wundcrkuner  degn 
Sach  man  gar  hofelichen   mit  in  gen  kirchen  gan. 
Da  schied  von  ir  Seifride,  der  wundcrkune  man. 

^  296 
Krenhild  di  ging  zu  kirchen;  ir  folget  manig  weip. 
Gar  lobelich  geziret  so  was  ir  stolzer  leip  ; 
Manch  helt  wünscht  im  ir  libe;  daz  was  doch  als  verlorn; 
Si  gab  in  wunn  und   freude,  di  kunigin  hochgeporn. 

297 
Vil  kaum  erbait  Seifride,  bis  man  di  mess  gesang. 
Er  mocht  wol  seiner  selde  auch  immer  sagen  dank, 
Daz  er  het  ganz  ir  hulde,  di  in  im  herzen  trug; 
Auch  waz  er  ir  gar  holde,  der  edel   ritter  klug. 

298 
Da  si  kam  von  der  kirchen,  di  maget  wolgetan, 
Man  bat  Seifrit,  den  kunen,  da  wider  zu  ir  gan. 
Allerst  begund  im  danken  di  minigliche  meit, 
Daz  er  so  ritterlichen  vor  allen  beiden  streit. 

299 
Nun  dank  euch  got,  Seifride,  so  sprach  di  kunigein, 
Und  daz  ir  habt  erfochten,  daz  manger  ritter  fein 
Euch  allzeit  dinen  gerne  und  euch  all  eren  jehn. 
Da  gund  er  miniglich  Krenhilden  ane  sehn. 

300 

Ich  wil  euch  allzeit  dinen,  so  sprach  der  kune  degn, 
Und  allen  ewren  magen  wil  ich  auch  dinstes  pflegn ; 
Ich  wirb  nach  ircr  hulde,  weil  ich  daz  lebn  han. 
Daz  ist  durch  ewren  willen,  fraw  kunigin  lobesaml 

301 
Es  weret  wol  zwelf  tage,  und  daz  di  kunigin  reich 
All  tag  ging  hin  gen  hofe.     Da  dint  ir  tugentleich 
Manch  edler  fürst  und  ritter,  wann  si  gen  hofe  kam. 
Daz  dct  si  als  zu  dinstc  Scifridcn  lobesam. 

302 

Da  hört  man  sues  herklingen  manch  lobelichen  schal ;     . 
Da  pflag  man  hoher  freuden  da  auf  des  kuniges  sal; 
Dar  in  pflag  kurzeweile  vi\  manig  werder  man. 
Ortwein  und  auch  her  Hagen  vil  Wunders  da  begann. 

303  ^ 
Waz  ie  waz  ritterschefte,  des  waren  si  bereit; 
Des  gleichen  ander  helde,  manch  ritter  unverzeit. 
Da  ward   den  fremden  gesten  des  kuniges  held  bekant; 
Di  gest  lobten  di  helde  aus  der  Purgunder  lant. 

304 
Di  wunden  held  allsande  gunden  gen  hofe  gan; 
Si  wolten  kurzweil  pflegen   mit  mangem  werden  man 
]Mit  schirmen   und  mit  ringen  und  schissen  auch   den    schaft. 
Des   pflagen  si  da  alle  aus  ritterlicher  kraft. 

305 
Der  kunig  hies  der  geste  nach   allen  eren  pflegn; 
W'ol  mit  der  pesten  speise  het  sich  der  kunig  verwegn: 
Er  achtet  klein  den  schaden,  der  im  darauff  mocht  gan. 
Man  sach  in  tugentlichen  oft  bei  den  gesten  stan. 

306 
Er  sprach:  Ir  werden  helde,  ee  ir  nun  scheidet  hin, 
Nempt  von  mir  reiche  gäbe!  dar  nach  stet  mir  mein  sin. 
Ir  werden  ritter  alle,  verschmehet  nit  mein  guti 
Daz  teil  ich  mit  euch  gerne,  ir  helde  hochgemut  I 

307 
Di  herren  von  Tenmarke  di  sprachen  allzuhant: 
Ee  wir  von  dannen  reiten  in  unser  eigen  lant. 
Wir  geren  von  euch  fride;  des  zwinget  uns  di  not; 
Uns  ist  von  euch  erschlagen  manch  stolzer  ritter  tot. 

308 
Da  Ludigast  der  kunig  nun  ganz  geheilet  was 
Und  auch  der  fogt  aus  Sachsen  nach  streite  wol  genas 
(Si  Hessen  etlich  totten  in  der  Burgunder  lant), 
Da  ging  Günther,  der  kunig,  da  er  Seifriden  fant. 

Er  sprach:  Ratt,  edler  degen,  wi  ich  den  dingen  tu! 
Mein  feind  wollen  zu  lande  und  reiten  morgen  fru ; 
Si  garen  stetten   fride  an   mich  und  meine  man. 
Par  zu  solt  ir  mir  raten,  waz  euch  dunkt  recht  getann. 

310 
Waz  mir  die  feinde  pieten,  daz  wil  ich  euch  wol  sagn: 
Und  waz  fünfhundert  seimer  mugen  des  goldes  tragn, 
Daz  gebn  si   mir  gerne,  wil  ich  si   ledig  lan. 
Darzu   wil  ich   euch  ratten,  daz  pest  als  ich  verstau. 

3" 
Ir  solt  si  lassen   ledig  und  frei  von  hinnen  farn 
Und  heißt  si  schweren   alle  und  sich  furbas  bewarn, 
Daz  si   nit  mcr  her  reisen  in   der  Burgunder  laut! 
Des  nempt  von  in   ir  aide  und  purgen  auch  zuhaut! 

312 
Da  ging  der  kunig  bald   und   Seifrit  mit  im   dan. 
Da  sprach  zu  in  der  kunig:  Ir  sollend  uns  verstann ! 
Wir  geren  nicht  des  gutes,  daz  ir  uns  woltet  gebn. 
Das  horten  gern  di  geste  und  gunden  dannen  strebn. 

1    T    1 

Auf  mangem  guten  schildc  daz  rote  golt  man   trug; 
Daz  schankt  Günther  sein  gesten,  wann  er  het  gutz  genug. 
Mer  dann  fünf  hundert  marke  gab  er  den  feinden  sein; 
Daz  riet  im  Gernot  selber,  sein  bruder  kün  und  fein. 

314 
Si   nan/cn]   urlaup  alle  di   gcst  und  gingen   dan, 
Da  si  Krenhilden  fundcn   und  gunden  für  si  stann. 
l^ei  ir  so  sas  fraw  Ute.  und  di  ir  muter  was. 
Di  gaben  in  den   scgcn   luid  schiden  da  furbas. 

315 
Di  herberg  wurden  lere,  von  dannen  si  da  rittn. 
Da  sant  nach  all  sein  heldcn  der  kunig  nach  seinem   sittn. 
Di  kamen  all  gar  gerne,  vil   manig  werder  man ; 
Di  gingen   mit  einamler  hin   für  Krenhilden  stann. 

Nibelun^^ciiliod  4 

3i6 
Da  wolt  auch  urlaup  nemen  Seifrit,  der  degen  gut. 
Reiten  nach  abenteure,  dar  nach  stund  im  sein  mut. 
Daz  ward  der  kunig  innen  wol  von  dem  kunen  man ; 
Her  Geiselher,  der  junge,  das  widerraten  gann  : 

317 
Wo  woltend  ir  hinreiten,  ir  edler  helt  Seifrit? 
Ir  solt  bei  uns  beleiben,  des  ich  euch  trewlich  pit. 
Bei   Günther,  meinem  bruder,  bei  mangem  werden  man, 
Bei  mancher  schonen  frawen  und  alles  trawrn  lann. 

318 
Da  sprach  Seifrit  der  kune:  Ich  wil  euch  folgen  gern.. 
Ich  wolt  von  hinnen  reiten,  des  wil  ich  nun  enpern. 
Tragt  hin  mein  reichen  schildel  so  sprach  der  kiin  weigant; 
Mir  hat  her  Geiselhere  di  reise  widerwant. 

319 
Seifridt  durch  seinen  willen  bleib  bei  den  kunigen  da. 
Er  wer  nit  pass  gewesen  auch  nirgend  anderswo. 
Sein  herz  waz  im  in  freuden,  wann  im   das  heil  geschach, 
Daz  es  Krenhild  di  schonen  mit  äugen  ane  sach. 

320 
Das  schuff  ir  schön  und  tugent,   das  Seifridt  da  beleib. 
Mit  mancher  kurzeweile  er  da  sein  zeit  vertreib. 
In  zwang  heimlich  ir  minne;  sein  herz  daz  leid  groß  not. 
Des  bleib  der  kune  degen  umb  iren  willen  tot. 

321 
Es  kamen  newe  mere  gen  Wurmes  an  den  Rein, 
Es  wer  in  Niderlanden  manch  schönes  megetein. 
Da  hin  umb  eine  werben  dacht  im  der  kunig  gut;- 
Dar  nach  stund  im  sein  sinne,  dem  kunig  hochgemut. 


L325  159'^  51 


VI 


322 

Kin  edle  kuniginne  dt  sas  dort  über  see, 

Man  fand  in   mangcm  reiche  nit  ir  geleichen  me; 

Si  was  an  massen  schone  und  het  vil  grosse  kraft, 

Si  schoss  umb  breiß  und  minne  mit  mangem  held  den  schaft. 

323 
Den  stein  den  warf  si  ferre,  gar  weit  si  darzu  sprangk. 
Wer  ir  begcrt  zu   wcibe,  must  under  seinen  dank 
Drew  spil  ir  angewinnen,  der  niaget  hochgeporn; 
Welcher  verlos  ir  eines,  der  het  daz  haupt  v^erlorn. 

324 
Des  het  si  vil  gcpflegn,  di  kunigin  wolgetan. 
Di   nier  hört  an   dem  Reine  ein  ritter  lobesan; 
Der  wann  sein  mut  und  sinne  wol   an  daz  schone  weip. 
Dar  umb  manch  wcrder  degen  verlos  den  seinen  leip. 

325 
Da  sprach  der  fogt  vom   Reine:  Ich  wil  hin  an  den  see, 
Nach  Brünhild,  der  vil  schonen,  wi  es  mir  dar  umb  gee; 
Wol  durch  ir  schon  und   minne  so  wag  ich  meinen  leip; 
Den  wil  ich  dort  verlisen  oder  si  wurt  mein  weip. 

326 
Das  wil   ich  wider  raten,  so  sprach  der  kün  Seifrit; 
l'2s  ist  di  kuniginne  so  freischamklich  gesit. 
Wer  ie  warb  umb  di  maget,  es  galt  im  leib  und  lebn. 
Ir  mugt  wol  hie  beleiben,  den  rat  wil  ich  euch  gebn. 

327 
Da  sprach  der  kunig  reiche:  Auf  erd  ward  nie  kein  weip 
So  stark  und  auch  so  kunc,  ich  traw  den  iren   leip 
Mit  kreften  wol  bezwingen  alcin   mit  meiner  haut. 
Der  red  schweigt!  sprach  Scifride,  si  ist  euch  unbekant. 

4* 

328 

Und  weren  ewer  vire,  di  mochten   nit  genesn 
Vor  ir  und  irer  sterke.     Nun  land   di   reise  wesn! 
Daz  rat  ich  euch  in  trevven:  wolt  ir  nit  ligen  tot, 
Laßt  euch   nach  irer  minne   nit  wesen  also  not! 

329 
Nun  sei  \vi  stark  si  welle,  ich  las  der  reise  nicht. 
Ich  wil  es  mit  ir  wagen,  waz  mir  dar  umb  geschieht; 
Durch  ir  vil  grosse  schone  wag  ich  daz  leben  mein; 
Ich  hoff,  ich  woll  si  bringen  zu  uns  her  an  den  Rein. 

330 
Her  kunig,  ich  rat  daz  peste,  so  sprach  von  Throny  Hagen; 
Nun  nempt  mit  euch  Seifriden!  ir  sollet  nit  verzagn ; 
Den  heisset  mit  euch  reiten,  her  kunig!  daz  ist  mein  rat. 
Im  ist  gar  wol  bekennet,  wis  umb  Brunhilde  stat. 

331 
Er  sprach:  Wolt  ir  mir  helfen,  vil  kuner  helt  Seifrit, 
Di  schone  meit  erwerben?  Darumb  ich  euch  ser  bit. 
Und  wurt  si  mir  zu  teile  daz  wunderschone  weip, 
So  wil  ich  mit  euch  teilen  laut,  leut  und  meinen  leip. 

332 
Da  sprach  zu  im  Seifride  eins  edlen  kuniges  sun: 
Gebt  mir  ewr  schone  Schwester,  so  wil  ichs  gerne  tun, 
Di  schone  mait  Krenhilde,  di  edel  kunigin  her! 
So  ger  ich  für  di  reise  keins  reichern  soldes  mer. 

333 
Des  set   euch  hin   mein   trewc!  sprach  Günther  da  zu  hant; 
Und  kumpt  Brunhilt  di  schone  her  in  mein  eigen  lant. 
So  wil  ich  euch  mein  Schwester  zu  einem  weibe  gebn. 
So  mugt  ir  mit  Krenhilden  allzeit  in  freuden  lebn. 

334 
Des  schwuren  si  zwei  eide,  zwen  edel  kunig  her. 
Des  wuchs  in  angst  und  sorge  ie  lenger  und  ie  mer, 
Ee  si  di  schonen  frawen  da  brachten  an  den  Rein, 
Des  kamen  si  da  baide  in  kumer  und  in  pein. 


1-335  ^öo'^  53 

335 
Seifrit  ein  torenkapen  auch  fürte  mit  im  dan, 
Di  der  vil  kune  degen  in  grosser  not  gewann 
In  einem  streit  eim  zwerge,  genennet  Albereich. 
Da  rust  sich  auf  di   reise  Günther,  der  kunig  reich. 

336 
Und  wann  Seifrit  der  kune  di  tarenkappen  trug, 
So  het  zwelf  mannes  sterk  der  edel  ritter  klug; 
Des  zwang  er  held  und   riscn,  di  er  bracht  umb  den  leip. 
Dar  mit  zwang  er  l^runhilden,  daz  wunder-schone  weip. 

337 
Auch  was  di  tarenkappen  mit  kunst  also  getann, 
Daz  auch  dar  inn  volbrachtc  gar  wol  ein  iglich  man 
Als,  daz  sein  herz  begertc,  darin n  in   nimant  sach. 
Daz  er  gewann  l:}runhilden,  darvon   im  das  geschach. 

338 
Nun  ratet,  sprach  der  kunig,  ee  wir  von  hinnen  farn, 
Wi  wir  besten  mit  eren  und  uns  gar  wol  bewarn! 
Wer  sol  mit  uns  hin  faren  hin  in  Brünhilden   lant? 
Dorft  wir  wol  dreissig  tausent,  di   het  wir  alle  sant. 

339 
Wi  vil  wir  held  dar  fürten,  so  sprach  der  kun  Seifrit, 
Doch  ist  die  kuniginne  so  freisamklich  gesit, 
Daz  si  all   musten  sterben  durch  iren   ubermut; 
Daz  pest  wil  ich  uns  ratten,  ob  es  euch  dunket  gut. 

340 
Waz  held   ir  sollet  füren  mit  euch  hin  von  dem  Rein, 
Di  will  ich  euch  hie  nennen,  und  wer  di  sollen  sein. 
Salb  fird  woU  wir  hin   über  den  wilden  see; 
Nit  mar  durf  wir  der  helde  auf  dise  reise  mee. 

341 
Günther,  ich  bin  der  eine,  ir  seit  der  ander  wesn, 
Der  drit,  daz  ist  her  Ilagen,  so  woll  wir  wol  genesn, 
Der  fird  soll   sein   Dankwarte,  der  ist  ein  kuner  man; 
So  woll  wir  mit  sotz  hilfe  wol  tausent  held  bestann. 

342 
Nun  west  ich  auch  gar  gerne,  so  sprach  der  kunig  da, 
Ee  wir  scheiden  von  hinnen,  mocht  es  sich  fugen  so, 
Daz  wir  vil  schone  kleider  mochten  da  hin  getragn, 
Di  uns  mit  eren  zemen,  mit  golde  wol  beschlagn. 

343 
Di  aller-pesten  wate,  so   mans  auf  erd  ie  fant, 
Tregt  man  zu  allen  zelten  dort  in  Brunhilden  laut; 
Dar  umb  di  reich[s]ten  wate  dl  sollen  wir  dort  tragn, 
Daz  wir  sein  haben  ere,  wo  man  hört  von  uns  sagn. 

344 
Da  sprach  der  kunig  reiche:  So  wil  ich  selber  gann. 
Zu  meiner  edlen  muter  wil  ich  daz  wissen  lann, 
Daz  uns  ir  schone  maide  ziren  di  reiche  kleit, 
Daz  wirs  mit  eren  tragen  dort  vor  der  schonen  mcit. 

345 
Da  sprach  von  Throne  Hagen:  Ir  edler  kunig  reich, 
Waz  wolt  ir  ewrer  muter?  Nun  bitet  fleissigleich 
Krenhilt  und  sagt  ir  balde,  wes  ir  auch  habet  mut! 
Di  kan  euch  bas  gehelfen  und  es  gar  gerne  tut. 

346 
Der  kunig  sant  nach  Krenhilden,  daz  er  si  wolte  sehn ; 
Und  Seifrit  sach  si  gerne,  da  si  im  gunde  nehn. 
Si  het  sich  wol   geziret  und  kun[ijglich  gekleit. 
Da  si  solt  zu  Seifride;  des  frewet  sich  di  meit. 

347 
Loblich  waz  auch  geziret  ir  meid,  als  in  wol  zam. 
Di  fursten  kamen  beide.     Da  daz  Krenhilt  vernam. 
Da  stund  si  auf  gar  balde  und  gen  den  herren  ging, 
Da  si  irn  libsten  bruder  und  auch  Seifrid  enpfing. 

348 
Nun  seit  mir  got-wilkumen,  vil  libster  bruder  mein 
Und  auch  Seifrid  der  degen !  so  sprach  di  kunigein. 
Waz  wolt  ir  herren  baide?  daz  lassend  mich  verstann! 
Daz  wil  ich  leisten  gerne,  ob  ich  es  fugen  kann. 

349 
Da  sprach  Günther  der  kunig:  Schwester,  ich  wil  euch  sagn, 
Wir  müssen  abcnteure  auf  einer  reise  wagn; 
Zu  einem  hofe  reiten  well  wir  in  fremde  lant. 
Darzu  solt  wir  auch  haben  ross,  harnasch,  reichs  gewant. 

350 
Nun  sitzend,  liber  bruder!  so  sprach  fraw  Uten  kint, 
Und  lassend  mich  doch  hören,  wer  dise  frawen  sint. 
Der  ir  wolt  eine  haben   und  wolt  in  fremde  lant! 
Di  herren  namen  beide  Krenhilden  bei  der  hant. 

351 
Da  ging  mit  in  di  schone,  da  si  in  wunne  sas 
Auf  samat  und  auf  seiden  und  auch  auf  materas. 
Durchgraben  schon   mit  bilden,  mit  rottem  gold  beschlagn; 
Man  sach  loblich  Krenhilden  ein  reiche  kröne  tragn. 

352 
Da  gschach  manch  augenblickc  und   minigliches  sehn, 
Daz  sach  man  von  Krenhilden  und  Seifrid  vil  geschehn. 
Si  lipt  im  also  sere,  mer  dann  sein  eigen  leip. 
Dar  nach  in  kurzen  zeiten  ward  si  Seifrides  weip. 

353 
Da  sprach  der  kunig  reiche:  Vil  libste  Schwester  mein, 
Di  meine  grosse  reise  mag  an  dein  hilf  nit  sein. 
Ich  wil  nach  abenteure  hin   in  Brunhilden  lant; 
Darzu  torft  wir  geschmeide  und  hofelichs  gewant. 

354 
Da  sprach  Krcnhilt  die  schone:   Ir  libster  bruder  mein, 
Waz  euch  mein  hilf  mag  dinen  und  darzu   nuz  gesein, 
Daz  ist  mein  guter  wille  und  bin  darzu  bereit; 
Solt  euch  imant  vefrjSagen,  daz  must  mir  wesen  leit. 

355 
Darumb,  bruder  und  herre,  dorft  ir  nit  fast  umb  bitten. 
Waz  ie  waz  ewer  will,  daz  hab  ich  nie  gemittn; 
Waz  euch  an  mir  gefalle,  darzu  bin  ich  bereit 
Und  tunn  es  willigleichen;  so  sprach  di  schone  meiL 

356 
Schwester,  wir  wollen  haben  daz  allerpest  gewant. 
Da  solt  uns  helfen  ziren  ewr  junkfraw  alle  sant, 
Darzu  solt  ir  selbes  helfen,  wi  es  uns  eben  stat; 
Di  reis  wol  wir  vollenden,  halt  wi  es  uns  ergat. 

357 
Da  sprach  Krenhilt  di  schone:  Nun  merkt,  was  ich  euch  sag! 
Ich  hab  vil  edler  seiden;  nun  schafft,  daz  man  her  trag 
Rot  golt  und  licht  gcsteine!  so  wurken  wir  di  kleit. 
Des  freut  sich  Günther  sere  und   Seifrid   unvcrzeit. 

358 
Wer  wil  mit  euch  hin  faren?  so  sprach  di  kunigein; 
Die  solt  ir  mir  hie  nennen,  wer  si  nun  alle  sein. 
Er  sprach:  Ich  und  Seifride  und  zwen  der  meinen  man, 
Daz  ist  Dankwart  und  Hagen,  di  sollen  mit  mir  dann. 

359 
Schwester,  ir  sollend   merken,  und  waz  ich  euch  hie  sag. 
Das  ich  salb  fird  von  hinnen  di  meinen  waffen  trag; 
Darzu  vil  reiche  kleider  und  lichte  sturmgewant, 
Daz  wir  an  schände  kumen  hin  in  Brünhilden  laut! 

360 
Dar  mit  si  urlaup  namen  und  schiden  bald  hin  dan. 
Da  hies  di  kuniginne  wol  dreissig  meide  gann 
Aus  schonen  kemmenaten  (daz  schufif  di  kunigein), 
Die  all  wol  künden  würken  di  wapenröck  so  fein. 

361 
Di  allerpesten  seiden,  waz  weiß  recht  als  der  sehne. 
Und  mangen  samat  reiche,  fein  grün  recht  als  der  kle. 
Dar  mit  ward  wol  geziret  der  helde  wapenkleit; 
Di  schneid  mit  irer  hende  Krenhilt,  di  schone  meit. 

362 
Si  macht  mit  klugen  listen  di  kleider  wolgetann, 
Darin   manch  edler  steine  gar  wunniglichen  brann, 
Geziret  wol   mit  golde,  als  di  held  soltn  tragn ; 
Von  irer  reichten  wate  hört  man  noch  wunder  sagn. 

363 
Von  Maroch  aus  dem  lande  und  auch  von  Libian 
Di  aller-pesten  seiden,  di  kunig  ie  gewann, 
Kein  kuniglich  geschlechtc,  der  hettn  si  genug. 
Daz  wercht  di  schon  Krenhilde  und  auch  ir  meide  klug, 

364 
Seit  daz  di  held  das  reise  hetten  gar  lang  begert. 
Ir  watt  gemacht  von  zobel,  des  ward  ir  lop  gemcrt, 
Darob  di   pfcller  lagen  fein  schwarz,  recht  sam   ein  kol ; 
Das  stund  den  werden  hclden  hin  zu  der  reise  wol. 

365 
Wol  aus  dem  klaren  golde  so  laucht  manch  edler  stein. 
Ir  erbeit  und  unmusse  di  waz  furwar  nit  klein; 
Vil  mer  dann  siben  wochen   machten   si  an   dem  kleit; 
Ir  lichte  wapcnrock  di  waren  all  bereit. 

366 
Si  .schiden  pald  von  dannen  und  eilten  auf  den  Rein. 
In  waz  gemacht  mit  flcissc  ein  schiff  stark  unde  fein, 
Daz  trug  di  held  von  dannen  bis  auf  den  wilden  see. 
Der  kunigin   und  junkfrawen   den  tet  ir  scheiden  wce. 

367 
Da  saget  man  den  hcrren,  in  wer  gar  schon  bereit, 
Waz  si  da  haben  solten  und  ire  wapenkleit; 
Als,  daz  ir  herz  begerte,  daz  waz  da  als  getann. 
Da  wolten  si   nit  lenger  da  an  dem  Rein  bestaun. 

368 
Wol  nach  den  heldcn  kunc  ward  schir  ein  pot  gcsant, 
Ob  si  anlegen  wolten   ir  newes  hofgewant, 
Ob  es  den  beiden  were  zu  kurz  oder  zu  lank ; 
Es  stund  in  wol  und  eben.     Der  kunigin  sagtens  dank. 

3Ö9 
All   weit,  wer  si  ansähe,  der  must  in  warheit  jehn, 
Daz  man  nie  pesser  gschmeidc  het  in   der  weit  gesehen. 
Si  mochten  wol  mit  eren  das  kleit  gen  hofe  tragn; 
Von  pe.sserm  wapenkleide  hab  ich  nie  hören  sagn. 

370 
Der  kunigin  dankten  sere  di   ritter  unverzeit. 
Von  ir  si  urlaup  namen  und  waren  schon  bereit; 
Si  naigten  ir  gar  schone  in  züchten  ane  has. 
Da  wurden  lichte  äugen  von  irem  scheiden  nas. 

371 
Krenhild  sprach:  Liber  bruder,  ir  soltend  hie  bestann 
Und  wurbt  nach  andern  frawen,  daz  deucht  mich  bas  getan. 
So  dorftend  ir  nit  wagen  den  cwren  werden  leip; 
Ir  mocht  wol  neher  finden  ein  hochgepornes  weip. 

372 
In  sagt  gar  wol  ir  herze,  waz  in  darnach  geschach. 
Si  weintn  all   geleiche,  waz  man  da  zu  in  sprach; 
Daz  golt  ob  iren  brüsten  daz  ward  von  zehern  fal, 
Daz  in  di  zeher  filen  kleglichen  hin  zu  tal. 

373 
Si  sprach:   Edler  Seifride,  last  euch  enpfolen  sein 
Auf  ewr  genad  und  trewe  den  libsten  bruder  mein, 
Daz  im  nicht'  misselinge  dort  in  Brunhilden  lant. 
Des  globt  ir  da  sein  trewe  Seifrid  der  künn  weigant. 

374 
Ich  wil  sein  warten  schone,  so  sprach  der  kune  degn; 
Dar  umb  solt  ir  nit  trawren  und  keiner  sorgen  pflegn. 
Ich  bring  den  helt  gesunde  her  wider  an  den  Rein. 
Des  naigt  im  tugentleichen  Krenhilt,  di  kunigein. 

375 
Ir  schon  goltfarbe'uj  Schilde  bracht  man  in  da  zu  hant, 
Ir  lichte  wapenrocke  und  als  ir  sturmgewant. 
Ir  roß  hies  man  her  zihen,  si  wolten  reiten  dan. 
Da  weint  manig  schone  frawe  und   meide  wolgetann. 

376 
Da  stunden  an  di  fenster  vil  manges  fursten  kint 
Und  sahen,  wi  si  fürte  da  hin  ein  schneller  wint. 
Di  hochgelobten  helde  di  sassen  auf  den  Rein. 
Do  sprach  Günther,  der  kunig:  Wer  sol  schiffmeister  sein? 

377 
Daz  wil  ich,  sprach  Seifridc,   ich  kann  wol  auf  der  flut; 
Ich  für  euch  wol  an  schaden  dahin,  ir  helde  gut! 
Di  rechten  wasserstrasscn  di  sein  mir  wol  bekant. 
1  lin  furcn  si  mit  freuden  aus  der  Purgunder  lant. 

378 
Seifrit,  der  degen  schnelle,  ein  starkes  rüder  nam; 
Von  stat  für  er  gar  balde,  der  degen  lobesamm. 
Da  füren  si  von   lande  und  waren  hoch  gemut. 
Ein  rüder  nam  auch  selber  Günther,  der  kunig  gut. 

379 
Si  fürten  mit  in  speise  und  auch  den  guten  wein. 
Den  pesten,  den  man  finden  dort  mochte  an  dem  Rein; 
Ir  ross  di  stunden  schone  und  heften  gut  gemach, 
Ir  schiff  daz  ging  gar  eben,  daz  in  nie  leid  geschach. 

380 
Si  punden  auf  den  segel  und  fureh  hin  mit  macht, 
Wol  mer  dann  zweinzig  meile,  ee  daz  herging  di  nacht, 
Mit  einem  guten  winde  und  kamen  auf  den  see. 
Ir  crbeit  und  ir  reise  den  forsten  tct  gar  we. 

381 
Wol  an  dem  zwelften   morgen,  als  wir  noch  hören  sagn, 
I  let  si  ein  starker  winde  gar  fer  hin  dann  getragn 
Bis  hin  an   ein  gute  feste,  waz  Eisenstein  genant. 
Ir  kcinr  west,  wo  si  waren,  wann   Seifrid  es  wol   kant. 

VII 

382 

I   nd  da  der  kunig  di  stette  und  vil   der  bürge  sach. 
In  Eislant  weit  und  ferre,  zai   Seifrid  er  da  sprach: 
Nun  sagt  mir,  kuner  degn,  ob  euch  ich[t]  sei  bckant, 
Wes  sein  die  gutten  bürge,  di  leut  und  auch  di  lant! 

383 
Da  sprach  Seifrid,  der  kune:  Si  sein  mir  wol  bekant; 
Es  ist  alssant  Brünhilden,  di  stet  und  auch  daz  lant 
Und  Eisenstein,  di  feste;  daz  wil  ich  euch  verjehn. 
Darauf  sein  schone  frawen,  die  sollend  ir  noch  sehn. 

384 
Ich  wil  euch,  helde,  raten,  daz  ir  euch  habt  in  hut, 
Daz  ir  ret  all  geleiche  dort  vor  der  kunigin  gut, 
Wann  wir  dort  vor  Brünhilden  in  sorgen  müssen  stann: 
Mit  kluger  1er  und  witze  mu(!»  wir  auch  für  si  gann. 

385      • 
Wann  wir  ir  schone  meide  und  auch  di  kunigin  sehn, 
So  solt  ir  stet  beleiben,  mit  ewer  rede  jehn, 
Günther  der  sei  mein  herre  und  ich  sein  dinestman. 
Ich  hoff,  so  woll  wir  enden,  waz  wir  im  willen  han. 

386 
Daz  tettn  si  vil  gerne,  waz  si  der  degen  hies. 
Durch  iren  uber-mute  ir  keiner  da  nit  lies, 
Si  suchten  waz  si  wolten;  darvon  in  wol  geschach. 
Und  da  Günther  Brünhilden  des  ersten  ane  sach: 

387 
Ja  lobt  ich  euch  Brünhilden,  sprach  Seifrit,  herre  mein, 
Daz  tet  ich  umb  ewr  Schwester,  daz  schone  megetein; 
Di  lipt  mir  als  mein  sele  und  auch  mein  eigen  leip. 
Ich  wil  euch  allzeit  dinen,  umb  daz  si  werd  mein  weip. 

388 

Wol  zu  den  selbn  zeitn  die  fursten  wol  gdann 
]*\iren  der  bürg  so   nahen;  da  sach  der  kunig  stan 
Dort  oben  an  den  zinnen  vil   manig  schone  meit, 
Und  der  er  keine  kante;  daz  waz  dem  kunig  leit. 

389 
Er  fraget  Seifrit  balde,  den  Hbsten  gsellen  sein: 
Sagt  mir  von  disen  meiden!  wer  mugen  si  all  sein, 
Di  uns  so  eben  schawen  hie  auf  des  wassers  flut? 
Sagt   mir,  wi  si  doch  heisscn,  ein  teil  der  frawen  gut! 

390 
Da  sprach  Seifrit,  der  kune:  Ir  solt  heimlichen  spehn. 
Welt  under  den  junkfrawen!  wolt  ir  auf  eine  jehn, 
Welche  ir  woltet  haben,  ob  ir  des  het  gewaltr 
Daz  tun  ich,  sprach  der  kunig;  sein  freud  was  manigfalt. 

391 
Dort  oben  bei  in  allen  so  sich  ich  eine  stann 
Loblich  in  weisser  wate,  di  ist  gar  wolgetan; 
Nach  der  stenn   all   mein  sinne,  si  ist  ein  schönes  weip. 
W^olt  got,  daz  wer  mein  eigen  ir  wunderschöner  leip! 

392 
Ir  habt  gar  recht,  sprach  Seifrit,  der  wunderkune  helt; 
Es  ist  die  kuniginne,  di   ir  habt  auserwelt; 
Es  ist  Brunhilt,  die  schone,  nach  der  euch  stet  ewr  mut. 
Ir  perd  und  all   ir  weise  di  daucht  den   kunig  gut. 

393 
Brunhilt  his   ir  junkfrawen   da  von  den  fenstern  gann; 
Si  sprach:   Ir  schonen  meide,  ir  sollet  hie  nit  stan 
Den  beiden  zu  gesiebte;  es  zimmet  keiner  meit. 
Des  folgten  si  ir  gerne,  warn  ir  zu  dinst  bereit. 

394 
Si  gingen  gen  den  gesten   mit  der  kuniginne  dann 
Und  parten  adelichen,  di   frawen  wolgetann. 
Da  stund  noch  an  der  zinnen   manch  wunder-schone  meit; 
Die  Sachen  allsant  gerne  di  hclde  unverzeit. 

395 
Der  held,  der  waz  newr  fire  und  kamen  in  daz  lant. 
Seifrit,  der  degen  kune,  ein  ross  zoch  auf  den  sant. 
Di  herren  sahen  oben  di  maid  und  schone  weip; 
Des  frewet  sich  von  herzen  des  edlen  kuniges  leip. 

396 
Er  haft  an  einen  zäune  sein  wunderschnelles  mark; 
Daz  waz  gar  stolz  und  schone,  gar  schnell  und  darzu  stark. 
Den  Stegreif  hilt  Seifride,  bis  der  kunig  auf  gesas. 
Also  dint  im   Seifride;  der  kunig  seinr  trew  vergas. 

397 
Seifridt  zoch  seinen  folen  auch  aus  dem  schiffe  dann. 
Kein  kunig  het  nie  auf  erden  kein  solchen  dinestman; 
Er  dint  mit  fleis  dem  kunige  und  gab  im  weis  und  1er. 
Daz  sahen   meid  und  frawen ;  des  het  der  kunig  er. 

398 
Geleich  in  einer  masse  waren  di  vir  bereit; 
Ir  wat  schnc-weisser  färbe  und  auch  ir  wapenkleit, 
Ir  Schild  wol   überzogen  mit  lichtem  golde  klar; 
Daz  glestet  wunnigleichen.      Man  nam  der  geste  war. 

399 
Ir  setel  wol  gesteinet,  geziret  uberal 
(Si  ritten  ritterleichen  hin  für  der  kunigin  sal), 
Darann  so  hingen  schellen  von  klarem  golde  rot. 
Si  kamen  da  gen  hofe,  als  in  di  kunigin  bot. 

400 
Mit  speren  wol  geschliffen  si  fürten  scharpfe  schwert; 
Si  gingen  auf  di  sporen  und  ritten  stolze  pfert, 
Di  fürten  si  in  stürmen  und  wären  unverzeit. 
Daz  sach  Brunhilt,  di  schone,  di  minigliche  meit. 

401 
Mit  in  so  reit  Dankwarte  und  auch  sein  bruder  Hagn. 
Man  hört  noch  abenteure  von   in  und  wunder  sagn. 
Es  laucht  von  edlem  gsteine  ir  aller  wapenkleit; 
Ir  Schild  di  waren  newe,  fest,  michcl  unde  breit. 

402 

Auß  India  gesteine  sach  man  di  Herren  tragn: 
Auß  iren  wapenrocken  si  schin,  dar  in  si  lagn. 
Ir  schifif  daz  stund  aleine  dort  bei  des  wassers  flut. 
Si  ritten  zu  der  purge  all  vir,  di  beide  gut. 

403 
Wol  sechs  und  achzig  thurne  sach  man  dar  innen  stan: 
Dar  in  gar  wol  geziret  drei  palast  wol  getann 
Von  edlem  merbelsteine,  fein  grün   recht  sam  ein  gras: 
Darinn  Brunhild,  di  schone,  mit  ircn  meiden  was. 

404 
Di  burk  si  funden  offen,  daz  tor  waz  aufgetann; 
Da  dratcn  in   engegen   der  edlen  kunigin  man, 
b^npfingcn  schon  di  geste,  wiwol  man  ir  nit  kant. 
Ir  roI-S  enpfing  man  schone  v^on  in  all  dazuhant. 

405 
Ein  ritter  sprach:  Ir  hcrren,  di  ewren  guten  schwcrt 
Di  sol  man  euch  behalten.     Des  seit  ir  ungewert, 
So  sprach  Hagen;  mein  wafifen  daz  wil  ich  selber  tragn. 
Da  gund  im  bald   Scifride  di   rechten  warheit  sagn : 

406 
W'es  man  pflig  hie  zu  hofe,  daz  sollend   ir  verstann: 
Man  lest  kein   gast  sein  wafifen.  wer  wil  gen  hofe  gann. 
Di  Schwert  di  laf^t  behalten!  daz  dunket  mich  das  pest. 
Des  folgt  im  ungern  Ilagen  und  auch  di  andern  gest. 

407 
IVIan  pflag  gar  wol  der  hcrren   und  schuft"  in  gut  gemach. 
Vil  manigen  werden   ritter  man  in  da  dinen  sach, 
In  furstenlichem  kleide  da  allenthalben  gann: 
Di  Sachen  gern  di  geste,  als  ich  vernumen  hann. 

408 
Der  edlen  kuniginne  sagt  man  gar  bald   di   mer, 
Wi  daz  vir  fremde  geste  'j:,cn  hofe  kumcn  wer: 
Si  komen  dar  gefaren  wol  auf  des  wassers  flut. 
Nach  in  becund  si  fra«:en  di  edel   masrct  tjut: 

409 
Ir  solt  mich  lassen  hören,  so  sprach  di  kunigein, 
\Vi  si  zu  lande  kamen.     Wer  mugen  si  nun  sein, 
Daz  si  so  frefelichen  vor  meinen  äugen  stan: 
Durch  wen  sein  si   herkumen,   di  wunderkune   man? 

410 
Da  sprach  zu  ir  ein  ritter:  Daz  wil  ich  euch  verjehen, 
Daz  ich  der  held  nie  keinen  mit  äugen  han  gesehn. 
Der  ein  ist  gleich  Seifriden,  der  vor  den  andern  stat. 
Den   solt  ir  schon  enpfahen,   kunigini  daz  ist  mein  rat. 

411 
Sein  fater  haißt  Sigmu'^n^de,  ein  edler  kunig  reich; 
Im  dint  manch  edler  furste,  man  fint  nit  sein  geleich; 
Er  ist  so  wunderkune,  gebreii;t   für  ander  man; 
Er  hat  bei  seinen  tagen  vil  herter  stürm  getann. 

412 
Der  ander,  sein  geselle,  der  paret  lobeleich 
Für  ritterlich  geperde,  ir  edle  kunigin  reich  I 
Gar  scharpf  stet  sein  gesiebte,  er  ist  ein  ritter  gut, 
Er  tregt  in  seinem  herzen  ein  grimmiglichen  mut. 

413 
Der  drit  part  kunigleichen   und  hat  ein  stolzen  leip; 
Er  mag  mit  ritterschefte  gewinnen  wol  ein  weip. 
Er  paret  ritterlichen  und   ist  gar  wol  gestalt; 
Er  tregt  ein  kunes  herze  und   ist  der  jar  nit  alt. 

414 
Der  jungst  under  in  allen  der  part  auch  adeleich. 
Ist  zuchtiglicher  perde;  sein  wapen  daz  ist  reich; 
Man  sieht  in  ritterHchen  dort  bei  den  andern  stann. 
Man  mag  di  held  wol  furchten,  wer  in  het  leit  getann. 

415 
Da  sprach  di  landes  frawe:    Nun  bringt  mir  mein  gewant! 
Und  ist  Seifrit,  der  starke,  her  kumen  in  mein  lant, 
Daz  er  wil  umb  mich  werben,  so  gilt  es  im  den  leip. 
Ich  furcht  in  nie  so  sere,  daz  ich  werde  sein  weip. 


416 
Brunhilt,  di  edel  maf^et,  legt  an  vil  reiches  kleit; 
Mit  ir  so  kam  gegangen  manch  wunderschone  meit, 
Wol  hundert  oder  mcre;  di  waren  wolgetan; 
Di  wolten  schawen  alle  Günther  und  seine  man. 

417 
Mit  ir  so  kam  gegangen  manch  ritter  aus  Eislant; 
Si  trugen  scharpfe  waftcn,  di  hcld  in  irer  hant, 
Fünf  hundert  oder  mere.     Daz  waz  den   gestcn  leit; 
Auf  stunden  si  all  vire  äi  fursten   unverzeit. 

418 
Und  da  die  kuniginne  Seifriden  ane  sach, 
Nun  höret  abcnteurc,  wi  si  da  zu  im  sprach: 
Seit  gar  wilkum,  Scifridc,  ir  wunderkün  weigant! 
Waz  habt  ir  hie  zu  werben?    Daz  tut  mir  bald  bekant! 

419 

Wir  werben   um  euch,  frawe,  ir  edle  mait  Brunhilt  1 
Ich  {)it  euch  tugentlichen,  di  ewren  guet  und  milt, 
Daz  ir  grulU  meinen   herren,  und  der  hie  vor  euch  stat; 
Der  gcrct  euch  zu  weibc,  und  wi  es  im  ergat. 

420 
]\r  ist  dort  von  dem  Reine  ein  kunig  hoch  geporn. 
Durch  euch  seih  wir  her  kumen;    land  euch  nit  wesen  zornl 
Der  wil   euch  han  zu  weibe,  waz  im  darumb  geschieht. 
Des  solt  ir  euch  bedenken ;  der  helt  erlatz  euch  nicht. 

421 
Günther  ist  er  gehcissen,  ein  edler  kunig  her. 
W'irt  im  zu  teil  ewr  minne,  so  gert  sein  herz  nit  mer. 
I'>  pat  mich  mit  im  farcn,  der  degen  lobesam; 
Mocht  ich  dort  sein  beliben,  ich  het  di  reis  getan. 

422 
Si  sprach:    Ist  er  ewr  herrc  und  ir  sein  dinestman, 
Drew  spil  wil   ich  im  teilen,   und   tar  er  di  bestann, 
Gwint  er  mir  an  den  sige,  so  wurd   ich  dann  sein  weip; 
Ob  ich  im  angcwinuc,  so  gilt  es  im  den  leip. 

Nibelungeulied  ^ 

423 
Da  sprach  Hagen  von  Throne:    Land  uns  di  spil  ansehn! 
Si  sein  gar  ungeheure,  als  ich  hör  von  euch  jehn. 
Di  spil  di  sol  er  meiden,  der  edel  herre  mein, 
Wir  wollen  wol  erwerben  ein  anders  megethein. 

424 
Den  stein  sol  er  hie  werfen,  die  edel  kunigin  sprach, 
Und  schissen  mit  dem  geren  und  springen  auch  darnach; 
Ir  mugt  hie  wol  Verliesen  di  er  und  auch  den  leip. 
Dar  nach  solt  ir  euch  richten.     So  sprach  daz  schone  weip. 

425 
Seifrid,  der  degen  kune,  hin  zu   dem  kunige  trat, 
Sein  meinung  und  sein  willen  er  in  der  reden  bat: 
Wol  mit  der  kuniginne  ir  solt  on  sorge  sein. 
Ich  traw  euch  wol  bewaren  wol  mit  den  listen  mein. 

426 
Da  sprach  Günther,  der  degen:    Vil  edle  kunigin  her, 
Di  spil  sein  nie  so  strenge,  und  wer  ir  dennoch  mer. 
Ich  wil  es  alles  wagen  umb  ewren  stolzen  leip; 
Mein  haubt  wil  ich  Verliesen,  oder  ir  wert  mein  weip. 

427 
Und  da  di  kuniginne  di  red  von  im  vernam, 
Di  spil  lis  si  da  sehen  den  kunig  lobesam.    , 
Si  his  ir  bringen  balde  ein  lichtes  sturmgewant, 
Ein  festen  schilt  von  golde,  den   fürt  si  vor  der  hant. 

428 
Ein  seiden  wapenhemde  legt  an  di  schone  meit, 
Daz  vor  in  keinem  streite  kein  wafifen  nie  verschneit; 
Aus  Libia  von  seiden  was  es  loblich  gezirt. 
In  irem  schild   ir  wapen  herlich  geplasenirt. 

429 
Es  was  gar  langk  di  weile  den  edlen  herren  da. 
Dankwart  und  auch  her  Hagen  di  waren  gar  unfro; 
Si  forchten  ires  herren  und  wurden  ungemut. 
Si  sprachen:    Dise  reise  di  tut  uns  nimmer  gut. 

430 
Di  weil   ging  hin  Scifridc,  der  wunderkune  man, 
Daz  es  nimant  ward  innen,  hin  zu  dem  schiffe  dann, 
Da  er  sein  tarenkappen  im  schiff  dort  Hgen  fant. 
Di  zoch  er  an  gar  balde;  dar  in  man  in  nit  kant. 

431 
Er  eilet  schnell  hin  wider,  da  er  fand  recken  vil. 
Er  sach,  wi  seinem  herrcn  wurden  erteilt  di  spil; 
Er  kam  zu  in  heimlichen.    Mit  listen  daz  geschach ; 
Er  stund  dort  vor  in  allen,  daz  in  kein  mensch  nie  sach. 

432 
Der  ring  der  waz  gemachet,  und  da  es  solt  geschehn 
Vor  mangem  werden   rittcr,  di  gunden  da  zu  sehn ; 
Wol  siben  hundert  hclde  sach  man  da  waffen  tragn, 
Di   schawten,  wem  gelunge,  das  si  daz  mochten  sagn. 

433 
Da  kam   loblich  verwapnet  di  kunigin  zu  hant, 
Recht  sam  si  solte  streitn  umb   aller  kunig  lant. 
Si  trug  ob  klarer  seiden   manch   lichten  goldes  zein, 
Daz  von  Brunhilt,  der  schonen,  gar  wunniglichen  schein. 

434 
Ir  werdes  hofgesinde  di   brachten  da  zuhant 
Von  rotem  gold   ein  schilde,  der  kostet  wol  ein  lant, 
Gehertet  wol   mit  stahel,  waz  michel  unde  breit. 
Dar  under  spilen  wolte  di   minigliche  meit. 

435 
Der  fesscl  an  dem  schilde  ein  edler  porte  was. 
Dar  auf  manch  edler  steine,  waz  grön   recht  als  ein  gras; 
Di  lauchten  wunniglcichcn  her  aus  dem  golde  rot. 
Des  lag  von  iren  banden   manch  werder  ritter  tot. 

436 
Der  schilt  waz   umb  di   ende,   als   man   uns  wunder  seit, 
Wol  dreier  spannen  ilickc,  den   tragen  solt  di   meit; 
Mit  stahel   und   mit  golde  so  waz  er  wol  beschlagn. 
Den  kund   ir  kamerere  salb  fird   auch  kaum  getragn. 

5* 

437 
Und  da  Hagen,  der  kune,  den  schilt  her  tragen   sach, 
Aus  grimighchem  mute  der  helt  von  Trony  sprach: 
Günther,  ir  edler  here,  es  get  uns  an  den  leip. 
Hut  euch  vor  irer  minne!    si  ist  des  teufeis  weip. 

438 
Ir  wat  von  klarem  golde  gehertet  als  ein  stock, 
Von  Azagoch  der  seiden  fürt  si  ein  wapenrock; 
Von  wunniglicher  färbe  gab  er  gar  lichten  schein. 
Dar  in  stund  wol  geziret  vil  manig  licht  rubein. 

439 

Man  bracht  der  kuniginne  ein  geren  stark  und  groß, 
Dar  an  ein  scharpfes  eisen,  den  si  mit  kreften  schoß. 
Der  waz  gar  ungefüge,  waz  michel  unde  breit, 
Und  der  zu  beiden  ecken   gar  freischameklichen  schneit. 

440 
Der  ger  waz  lank  und  schwere,  als  man  noch  höret  sagen; 
Sein  Schaft  mit  rottem  golde  auch  waz  gar  wol  beschlagn. 
Den  künden  kaum  getragen  vir  wunderkune  man. 
Dar  von  Günther,  der  kunig,  auch  sorgen  vil  gewan. 

441 
Er  dacht  in  seinem  sinne:    Waz  sol  daz  wunder  wesn? 
Der  teufel  in  der  helle  kund  nicht  dar  vor  genesn. 
Wer  ich  dort  in  Purgunden  und  auch  di  helde  mein, 
Si  must  auch  ewig  freie  vor  meiner  minne  sein. 

442 
Da  sprach  her  Hagens  bruder,  der  küne  helt  Dankwart: 
Mich  rewt,  daz  wir  ie  kamen  auf  dise  here-fart; 
War  wir  ie  gute  helde,  nun  gilt  es  uns  den  leip. 
Des  hab  wir  imer  schände,  schlecht  uns  zu  tod  ein  weip. 

443 
Mich  rewt,  daz  wir  ie  kamen  her  in  Brunhilden  lant. 
Und  het  mein  bruder  Hagen  sein  waffen  in  der  hant, 
Und  het  ich  auch  daz  meiite,  so  mocht  es  wol  ergan: 
So  wolt  wir  wol  genesen  vor  der  Brunhilden   man. 

444 
Het  wir  di  unsern  were,  ir  recken  hochgeporn, 
Und  het  ich  tausent  eide  zu  einem  frid  geschworn, 
'Und  ee  ich  \\s  erschlagen  den  Hbsten  herren  mein, 
Ee  must  den  leip  verlisen  daz  schone  megethein. 

445 
Wir  wolten  ungefangen  wol  rawmen  dise  lant, 
So  sprach  Hagen  von  Throne,  het  wir  di  wer  all-sant; 
So  wolt  wir  uns  wol  fristen  mit  unsern  waffen  gut, 
So  wurd  der  maid  geleget  ir  grosser  ubcrmut. 

446 
Daz  hört  gar  wol  Brunhilde,  waz  da  her  Hagen  sprach. 
Den  helt  über  di  achsel  di  schone  meit  ansach ; 
Si  sprach:    Man  sol  in  geben  wider  ir  sturm-gewant, 
Dar  zu  ir  gute  wafifen  den  beiden  in  di  hant. 

447 
Man  bracht  in  all  ir  were,  als  Brunhilt  in  gebot. 
Des  ward  Dankwart  erfrewet  und   lobt  den  reichen  got. 
Nun  spile,  waz  si  welle!  so  sprach  der  kune  man; 
Günther  ist  unbezwungen,  seit  wir  di  wer  all  han. 

448 
Der  edlen  kunige[i]n  sterk  gar  streng  vor  in  erschein. 
Man  trug  ir  zu  dem  ringe  ein  ungefügen  stein, 
Vil   groß  und  darzu  schwere;  der  stein  was  sinebell. 
Den  künden  kaum  getragen  zwelf  recken  kün  und  schnell. 

449 
Den  warf  di  mait  alleine  mit  iren  kreften  groß. 
Di  herren  aus  Purgunden  des  Schimpfes  ser  verdroß. 
Da  schrei  her  Hagen    ., Waffen"    mit  grimme  überlaut; 
Des  vveibs,  des  wir  begeren,  ist  wol  des  teufeis  braut. 

450 
Die  kunigein  umb  den  arme  ein  weissen  ermel  want, 
Den  schilt  faßt  si  mit  grimme,  di  kunigin  zuhant, 
Den  geren  zochs  mit  kreften;    so  fing  sich  an  der  streit. 
Seifrid  und  auch  der  kunig  di  fürchten  iren  neit. 

451 
Und  wer  Seifridt  dem  kunige  da  nit  zu  hilfe  kumen, 
So  het  si  im  daz  leben  an  wer  allein  genumen. 
Er  kam  gar  heimlich  dare  und  rurt  dem  kunig  sein  hant. 
Sein  list  und  abenteure  der  kunig  wol  erkant. 

452 
Seifrit  frist  im  sein  leben.     Der  kunig  sich  besann  ; 
Er  sach  sich  umb  gar  balde  und  sach  da  nimant  stan. 
Seifrit  sprach  zu  dem  kunige:    Ich  bin  es,  here  mein! 
Ir  solt  an  alle  sorge  vor  diser  maget  sein. 

453 
Den  schilt  gebt  mir  alaine!  den  wil  ich  selber  tragn; 
Und  merkt  mich,  trawt  geselle,  waz  ich  euch  hie  wil  sagn! 
Geparet  gleich  dem  streite,  sam  ir  es  habt  getan! 
Des  frewet  sich  von  herzen  Günther,  der  kune  man. 

454 
Er  sprach:    Von  meinen  listen  solt  ir  nimant  hie  sagn; 
So  wol  wir  an  Brunhilden  gar  wol  den  breis  bejagn, 
Daz  si  nit  mag  vollenden  di  mordiglichen  tat. 
Nun  secht,  wi  grausemlichen  daz  weip  dort  vor  uns  stat! 

455 
Den  geren  schoß  mit  kreften  di  wunderschone  meit 
Dem  helt  auf  seinen  Schilde,  waz  michel  unde  breit ; 
Den  trug  an  seiner  hende  Seifridt,  Siglinden  kint. 
Daz  fewr  sprang  von  dem  stahel  rech[t]  sam  der  sturme-wint. 

456 
Des  starken  geren  schneide  da  durch  den  schilde  brach, 
Daz  man  di  fewres  flamen  dar  von  auf  schissen  sach. 
Des  Schusses  strauchten  beide  di  wunderkune  man ; 
Wer  nit  gewest  di  kappe,  si  musten  tot  bestan. 

457 
Seifridt  aus  seinem  munde  da  schoß  daz  rote  blut. 
Er  sprang  bald  auch  mit  grimme,  der  degen  hoch-gemut. 
Si  schoß  zum  andern  male  in  durch  des  Schildes  rant. 
Den  schoß  gen  ir  hin  wider  der  wunder-kün  weigant. 

458 
Er  dacht:    Ich  wil  nit  letzen  daz  schone  megethein: 
Er  kert  des  gerens  eisen  hinder  sich  und  leid  pein : 
Er  schoß  si  mit  dem  schafte  da  auf  ir  sturm-gewant, 
Daz  es  klang  also  helle,  daz  all  ir  freud  verschwant. 

459 
Es  flog  aus  irem  stahel  und  brunn  der  fewr  ein  wint: 
So  kreftig  schofi   Seifride  auf  si,  Siglinden  kint; 
Si  mocht  mit  iren  kreften  dem  schuß  nit  vor  gestan. 
Daz  mocht  Günther,  der  kunig,  alein  nit  han  getan. 

460 
Brunhilt  di  landes  fraw  mit  grimm  wider  auf  sprangk. 
Si  sprach:    Edler  Gunthere,  des  schuß  habt  immer  dangk. 
Si  maint,  es  het  der  kunig  mit  seiner  kraft  getan. 
Daz  tet  mit  seinen  listen  Seifrid,  der  kune  man. 

461 
Da  sprang  si  zu  dem  steine,  gar  grimmig  was  ir  muL 
Den  hub  si  auf  mit  kreften,  di  edel  maget  gut. 
Si  warf  den  stein  mit  grime,  gar  weit  nach  in  hin  dan ; 
Daz  wundert  in  der  bürge  di  frawen  und  di  man. 

462 
Den  stein  het  si  geworfen  zwelf  klafter  weit  hin  dan, 
Den  wurf  in  einem  Sprunge  volbracht  di  wolgetan. 
Da  kam  Seifrid  gar  schnelle,  und  da  der  steine  lag. 
Günther  erwegt  in  kaume,  Seifrit  da  werfen  pflag. 

463 
Der  helt  waz  wunderkune,  stark,  groß  und  darzu  lank; 
Den  stein  warf  er  gar  ferre,  gar  weit  er  darzu  sprank. 
Man  sach  an  seiner  sterke  des  wunders  gar  genug. 
Und  daz  er  in  dem  Sprunge  Günther,  den  kunig,  trug. 

464 
Der  sprungk  der  was  geschehn.  der  stein  der  waz  gelegn; 
Seifrit  kun  nimant  sehen,   man  sach  Günther,  den  degn. 
Brunhilt,  di  wunderschone,  di  ward  vor  zorne  rot. 
Seifridt  der  half  dem  kunige  aus  aller  seiner  not 

465 
Zu  irem  hofgesinde  di  edel  kunigin  sprach, 
Da  sich  noch  vor  irn  äugen  Günther  gesunde  sach; 
Si  sprach:    Ich  peut  euch  allen  den  meinen,  weib  und  man, 
Daz  ir  dem  kunig  reiche  solt  wesen  undertan. 

466 
Da  legten  all  ir  helde  di  wafifen  aus  der  hant, 
Ergaben  sich  dem  kunige  zu  dinste  alle  sant; 
Di  lant  und  auch  di  leute  ward  im  als  undertan. 
Si  meinten,  er  het  zwungen  die  maget  lobesan. 

467 
Ir  grüßt  gar  zuchtiglichen  di  edel  kunigin  reich, 
Si  nam  in  bei  der  hende,  di  maget  minigleich, 
Si  gab  im  lant  und  leute  und  sich  in  sein  gewalt. 
Des  frewet  sich  her  Hagen,  manch  ritter  junk  und  alt. 

468 
Si  bat  den  edlen  kunig,  daz  er  solt  mit  ir  gan 
In  einen  palast  reiche,  dar  in  waz  manig  man. 
Da  man  im  zucht  und  ere  in  ganzen  trewen  bot. 
Dar  zu  half  im  Seifride  und  half  dem  kunig  aus  not. 


L442  1/2^  "'^ 


YIII 

469 

Seifridt  sein   torcnkapcn   gar  bald   von   dannen   IruCT; 
I'>  gund  si  wol  bcwarcn,  der  edel  ritter  klu^j; 
Dar  nach  gung  er  gar  schnelle,  da  manig  frau  e  sas. 
Er  fraget  nach  dem  sj^ile,  sam  west  er  nit  unib  das, 

470 
Er  sprach:    Günther,  geselle,  wann   pfleget  ir  der  spil, 
Der  euch  di  kuniginne  erteilet  also  vil  r 
Daz  wolt  ich  gerne  schawen,  wi  sein  di  spil  getan. 
Sam  er  darumb   nit  wcste,  sam  dct  der  kune  man. 

471 
Mich  wundert,  sprach  Brunhilde,  wi  daz  nun  sei  geschehn, 
Daz  ir  di  abenteure  von  uns  nit  hand   gesehn, 
Wi   mich   Günther  hat  zwungen  mit  helenthafter  hant. 
Des  antwurt  ir  her  Hagen,  der  wundcrkiin  weigant: 

472 
Tr  habt  uns  ser  betrübet  den  unsern  freien  mut. 
Er  waz  dort  bei  dem  schiffe,  Seifrit,  der  degen  gut, 
Di  weil  der  fogt  vom  Reine  di  spil  an  euch  gewan ; 
Seifridt  weiß  nit  dar  umbc;   so  sprach  der  kune   man. 

473 
Ich  frew   mich,  sprach  Seifride,  der  wundcrkune  degn, 
Und  daz  euch,  kuniginne,  di  hoffart  ist  gelegn. 
Daz  man  ein  helt  hat  funden,  der  euch  bezwungen  hat. 
Des  must  ir  mit  uns  faren,  des  mag  nit  werden  rat. 

474 
Da  sprach  di  kuniginne:    Ivs   mag  nit  wol  gesein. 
Es  müssen  euch  vor  gennen  di   libstcn  freunde  mein. 
Ir  bringt  mich  nit  sobalde  in  der  Purgunder  lant; 
Es  muli  vor  all  den  meinen  werden  gar  wol  bekant. 

475 
Si  sant  ir  potten  balde  nach  mangem  werden  man, 
Nach  fursten  und  nach  hcrren,  waz  ir  was  undertan. 
Di  kamen  all  gen  hoffe,  da  man  in  sagt  di  mer; 
Di  kunigin  kleit  si  alle  und  bot  in  zucht  und  er. 

476 
Si  kamen  all  gen  hofe,  als  in  di   meit  gepot; 
Si  eilten  zu  der  bürge.     Nun  hebt  sich  grosse  not; 
So  sprach  Hagen  von  Throne:    Waz  hab  wir  ir  getan? 
Ich  forcht,  uns  schlagen  tode  der  schon  Brunhilden    man. 

477 
Es  ist  manch  guter  ritter  her  kumen  in  daz  laut. 
Waz  si  dar  mit  wil  schicken,  daz  ist  uns  unbekant. 
Ich  forch,  wir  haben  alle  von  in  den  leip  verlorn ; 
So  ist  zu  grossem  schaden  di  kunigin  uns  geporn. 

478 
Da  sprach  Seifrit,  der  kune:    Das  wil  ich  under-stan. 
Wes  ir  da  habend  sorge,  daz  las  ich  nit  ergan. 
Wil   uns  zu  hilf  her  bringen  vil  mangen  ritter  gut, 
Di  uns  nit  lan  in  noten;   darumb  seit  wol  gemut! 

479 
Ir  solt  nach  mir  nit  fragen,  ich  wil  von  hinnen  farn ; 
Der  werde  Crist  von  himel  woU  euch  di  weil  bewarn! 
Ich  bring  euch  her  zu  hilfe  wol  tausent  guter  man, 
Di  allerpesten  helde,  di  kunig  ie  gewann. 

480 
Nun  seit  nit  aus  zu  lange!  so  sprach  der  kunig  da, 
Ich  furcht,  daz  wir  noch  werden  der  ewren  hilfe  fro. 
Da  sprach  zu  im  Seifride:    Ich  kumm  in  kurzen  tagn; 
Ich  wol  nach  meinen  beiden,  solt  ir  der  kunigin  sagn. 

481 
Da  hub  sich  bald  von  dannen  Seifrid  aus  Niderlant 
In  seiner  tarenkappen,  da  er  sein  schififlein  fant. 
Dar  ein  trat  er  aleine,  der  schon  Siglinden  kint. 
Sein  schifflein  gung  gar  schnelle,  sam  füret  in  der  wint. 

482 
Man  kund  den  helt  nit  sehen,  wi  stark  sein  schiff  da  floli. 
Des  werden  heldes  krefte  di  waren  also  groß, 
Man  meint,  daz  schiff  aleine  daz  fürt  der  sturmewint; 
Da  fürt  es  hin  Seifride,  der  schon  Siglinden  kint. 

483 
Er  für  in   einem  tage  und  auch  in  einer  nacht 
Zu  seinem  eigen  lande,  daz  er  gewan  mit  macht; 
Daz  lant  hies  Nibelunge,  daz  was  im   undcrtan, 
Di  stet  und  auch  di   bürge,   dem  vvundcrkuncn  man. 

484 
Er  kam  gar  bald  zu  lande  der  degen  unverzeit; 
Sein  schififlein  heft  er  balde,  da  er  zu  lande  schreit. 
Er  ging  gen  einem  berge,  darauf  ein  feste  stunt. 
Dar  in  sucht  er  herbcrge,  als  noch  di  geste  tunt. 

485 
Seifrit  kam  für  di  pfortn,    di  waz  versperret  wol. 
Man  het  si  wol  in  hüte,  als  man  dann  hüten  sol. 
Da  klopfet  an   mit  grimme  der  wundcrkune  man. 
Da  fand  er  an  der  pforten  vor  im  inwendig  stan 

486 
Ein  ungefügen  riscn,    und  der  der  pforten  pflag, 
Bei  dem  vil  starker  waffcn  zu  allen  zcitn  lag. 
Der  ruft  gar  zorniglichen:    Wer  klopfet  an  daz   thor? 
Seifrit  verkert  sein  stime  und  stund  gar  na  dar  vor. 

487 
Er  sprach:    Ich  bin  ein  recke;   nun  schlißt  mir  auf  di  thuri 
Waz  hcld  sein   in  der  bürge,  di   müssen   all  her  für. 
Ich  wil  euch  hie  zu-storen  daz  ewer  gut  gemach. 
Da  zürnet  der  pfortnere,  mit  grimm  er  in  an  sach. 

488 
Der  ri!>  sich  \vai)net  balde,    legt  an  sein  sturmgcwant; 
Dar  zu  sein  lichten  helmc  er  zu  dem  haubet  bant; 
Den  schilt  begund  er  fassen,  daz  tor  er  bald  auf  schwang. 
Wann  er  in  grossem  zorne  her  gen  seim  herren  sprang. 

489 
Er  sprach:    Wi  turt  ir  heischen  so  mangen  kunen  man? 
Mit  grimiglichen  schlegen  lief  er  den  ritter  an, 
Di  im  vergalt  mit  kreften  Seifrit,   der  edel  gast. 
Die  schleg  hört  man  laut  klingen  noch  weiter  dann  ein  rast. 

490 
Mit  seiner  stehlein  Stangen  bracht  in  der  ris  in  not, 
Seifrit  forcht  nie  so  sere  den  grimmiglichen  tot.  ^ 

Und  da  der  starke  rise  so  grimmig  auf  in  schlug, 
Dar  umb  waz  er  im  holde,  Seifrid,  der  degen  klug. 

491 
Si  schlugen  auf  ein  ander,    daz  in  der  bürg  erdoß; 
Ir  beider  mannes-sterke  di  waz  an  massen  groß. 
Seifrit  zwang  in  mit  schlegn  und  gab  sich  im  bekant. 
Di  mer  di  kamen  ferre  in  Nibelunger  lant. 

492 
Di  schleg  erhullen  ferre  in  einen  holen  berk. 
Daz  hört  kunig  Albereiche  ein  wunder-kunes  zwerk. 
Es  kam  gewapnet  balde,    da  es  di  herren  fant; 
Der  edel  helt  Seifride  waz  im  gar  unbekant. 

493 
Des  zwerg  waz  stark  und  kune,    schilt  unde  wafifen  trug 
Und  einen  lichten  helme,    gar  adelich  und  klug  ; 
Es  trug  ein  geisel  schwere  von  golde  in  der  hant 
Es  kam  in  grossem  zorne,    da  es  Seifriden  fant. 

494 
Auch  siben  knöpf  so  schwere  di  hingen  fornen  dran. 
Dar  mit  es  ritterlichen  Seifridt,  dem  kunen  man, 
Sein  schilt  schlug  von  der  hende,   daz  er  zu  stucken  brast. 
Des  stund  in  grossen  noten  Seifrit,  der  werde  gast. 

495 
Den  schilt  er  von  der   hende  gar  zorniglichen  schwang 
Und  warf  auch  von  im  balde  sein  waffen  breit  und  lang. 
Den  seinen  kamerere  wolt  er  nit  schlagen  tot, 
Er  schonet  seiner  züchte,   als  im  sein  manheit  bot. 

496 
Seifrid  lief  Albereichen  mit  grossen  kreften  an. 
Da  nam  er  bei  dem  barte  daz  zwerlin  wol  getan. 
Er   rauft  es  also  harte,   daz  es  laut  wafifen  schre. 
Von  seinem  grossen  zorne  geschach  dem  zwerlein  wee. 

497 
Vil  laut  so  ruft  daz  Zwerglein:    Nun  land   mich,  her,  genesn! 
Torst  ich  vor  einem  beide,  ich  wolt  ewr  eigen  wesn. 
Dem  schwur  ich  hcrtc  cide,  wolt  im  sein  undertan. 
Ich  dint  euch  also  gerne;  so   mag  es  nit  ergan. 

498 
Seifrit  bant  Albereichen  recht  als  den  risen  ee, 
Er  zwang  si  beid  mit  kreften.     Daz  tet  dem  risen  wee. 
Daz  Zwerglein  gund  in  fragen:  W'i  seit  ir,  her,  genant? 
Er  sprach:  Ich  hais  Seifride,  geporn  aus  Niderlant. 

499 
So  wol  mir  diser  mere!  so  sprach  daz  zwergelein; 
Ja  sol  ich  billich  gerne  ewer  gefangner  sein. 
Ir  seit   mein   rechter  hcrrc,  nun  land   den   zorne  wesn! 
Ich  thu,  waz  ir  mir  pietend,  daz  ir  mich  land   genesn. 

500 
Da  sprach  Seifrid,  der  kune:  So  solt  ir  bald  hin  gan. 
Und  bringt  mir  all   mein  helde,  die  pesten,  di  ich  han 
Wol  tauscnt  Nibelunger  di  wolt  ich  haben  gern, 
Ich  darf  ir  auf  ein  reise  und   mag  ir  nicht  enpern. 

501 
Dem  risen  und  dem  zwergc  loftt  er  auff  irc  bant. 
Da  lief  der  ris  gar  balde,  da  er  di  helde  fant. 
I'>  weckt  si  auf  mit  sorgen,  vil   mangen  kuncn   man. 
h>  sprach:  Ir  ritter  alle  solt  zu  Seifriden  gan. 

502 
Si  Sprüngen  von   den   petten   und   wurden  schir  bereit: 
Wol  tausent  guter  helde,  di  waren   unverzeit, 
Si  kamen  für  Seifriden,  da  si   in   funden  .stan. 
Er  grüßt  si  tugentleichen,  tlcr  wundcrkune  man. 

503 
Man  bracht  den  Herren  balde  gut  speis  und  edel  trank. 
Des  sagt  Seifrit  den  seinen  lob,  er  und  guten  dank. 
Er  sprach:  Ir  mußt  von  hinnen  mit  mir  auf  woges  flut. 
Da  rust  sich  auf  di  reise  manch  stolzer  ritter  gut. 

504 
Wol  dreissig  hundert  recken  di  waren  für  in  kumen; 
Aus  den  so  wurden  tausent  di   pesten  da  genumen. 
Den  bracht  man  bald  ir  helme  und  als  ir  sturmgewant, 
Als  er  si  füren  wolte  dort  in  Brunhilden  lant. 

505 
Er  sprach:   Ir  werden  helde,  merkt  mich!  ich  wil  euch  sagn, 
Ir  solt  vil  reicher  wate  mit  mir  gen  hofe  tragn, 
Da  wir  dort  werden  schawen  meget  und  schone  weip. 
Dar  umb  so  solt  ir  ziren  den  ewren  stolzen  leip. 

506 
Etlicher  mocht  noch  sprechen,  daz  es  gelegen  wer, 
Wi  man  mocht  zamen  bringen  so  mangen  ritter  her. 
Wa  namen  si  di  speise,  wo  namen  si  gewant? 
In  Nibelunger  lande,  genug  man  dar  in  fant. 

507 
Seifridt  der  waz  so  reiche,  sagt  di  history  fort; 
Es  waz  auch  ganz  sein  eigen  der  Nibelunger  hört. 
Sein  hant  het  wol  zu  geben,  wer  es  begert,  genug; 
Des  Schatzes  ward  nit  minder,  waz  man  sein  dannen  trug. 

508 
Gar  fru  an  einem   morgen  so  schid  der  helt  von  dann, 
Mit  im  wol  tausent  reckn,  warn  im  all  undertan. 
Die  starken  roß  si  ritten  und  furtn  reich  gewant 
Und  zugen  mit  Seifriden  in  der  Brunhilden  lant. 

509 
Daz  sach  auf  Eisensteine  manch  edles  fursten  kint. 
Da  sprach  di  kuniginne:  Wer  weil>,  wer  si  nun  sint, 
Di  dort  gen  uns  her  faren  wol  auf  dem  wilden  see? 
Ir  segel  di  sein  reiche,  fein  weiß  recht  als  der  schnee. 

5IO 
Da  sprach  der  fogt  vom  Reine:  ¥.s  sein  di  meinen  man; 
Di  het  ich  auf  dem  wasser  dort  hinder  mir  gelan. 
Ich  hab  nach  in  gesendet;  dar  umb  sein  si  herkiimen. 
Der  fremden  held   und  geste  het  man  bald  war  genumen. 

511 
Da  sach  man  vor  in  allen  ein  edlen  ritter  stan. 
Daz  waz  Seifrit,  der  kune,  bracht  mangen  werden  man. 
Da  sprach  Brunhilt,  di  schone:   Günther,  ir  solt  mir  sagn! 
Sol  ich  di   gest  enpfahen  oder  sol  ichs  vertragnr 

512 
Ir  solt  in  schon  engegn   mit  cwrcn  meiden  gan ; 
Des  habt  ir  breiig  und  ere  von  mangem  werden  man. 
Daz  tet  Brunhilt,  di  schone,  als  ir  der  kunig  riet. 
Da  aus  den  andern  allen  den  Seifrit  si  aus  schiet. 

513 
Man  schuff  in  herberg  allen  den  heldcn  da  zu  hant. 
Es  waz  so  vil  der  ritter  dar  kumcn  in  daz  lant; 
Si  kamen  hergezogen  mit  ritterlichen  scharn. 
Da  wolten  di  vil  kunen  hin  gen  Burgunden  farn. 

514 
Da  hies  di  kuniginne  austeilen  dazuhant 
Rot  golt  und  licht  gesteine  und  manig  hof-gewant 
Den  künden  und  den  gesten,  vil  mangem  werden  man, 
Di  nach  irs  fater  tode  ir  waren  undertan. 

515 
Ir  herren  von  dem  Reine,  so  sprach  di  kunigin  her. 
Nun  nempt  genug  des  goldes  und   folget  meiner  Icrl 
Daz  solt  ir  mit  euch  füren  heim  in  Burgunder  lant. 
Des  danket  jr  her  Hagen,  der  wunderkün  weigant. 

516 
Wir  dorften   nit  des  goldes,  vil  minigliche  meit, 
Si  han  sein  genug  da  heimen;   uns  ist  allzeit  bereit 
Des  edlen  kuniges  gäbe,  daz  wir  sein  haben   rat. 
Kein  gut  wol  wir  nit  füren  von  hinnen,  wi  es  gat. 

517 
Tut  CS  durch  meinen  willen,  so  sprach  di  kunigein, 
Ich  wil  mit  mir  hin  füren  wol  zweinzig  guter  schrein, 
Füllen  mit  klarem  golde;  so  sprach  di  magt  zuhant; 
Daz  woll  wir  mit  uns  füren  in  der  Purgunder  lant. 

518 
Da  sprach  Brunhilt,  di  schone:  Wem  las  ich  meine  lant, 
Daz  si  sein  undertenig  auch  unser  beder  hant? 
Da  sprach  Günther,  der  kunig:  Nun  heisset  in  hergan, 
Wer  euch  darzu  gefalle!  dem  woll   wir  es  verlan. 

519 
Ein  fürst  der  waz  ir  mage,  den  si  da  bei  ir  sach, 
Er  waz  ir  muter  bruder:  zu  dem  di  maget  sprach: 
Nun  land  euch  sein  befolen  bürg,  stet  und  als  mein  lant! 
Darüber  sol  auch  richten  des  kunig  Günthers  hant. 

520 
Si  weit  auf)  iren  helden  wol  tausent  guter  man, 
Di  mit  ir  solten  faren  hin  gen  Burgunden  dann 
Und  auch  wol  tausent  recken  aus  Nibelungerlant. 
Mit  in  so  zoch  von  dannen  manch  wunderkün  weigant. 

521 
Si   fürt  mit  ir  von  dannen  wol  sechs  und  achzig  weip; 
Darzu  wol  hundert  meide,  di  zirten  iren  leip. 
Si  schiden  von  dem  lande  und  füren  bald  hin  dan. 
Si  gsegnet  lant  und  leute;  da  weinet  weip  und  man. 

522 
Da  zugen  si  von  dannen  hin  aus  l^runhilden  lant. 
Si  küßt  ir  paste  freunde,  di  si   da   bei   ir  fant, 
Nam  urlaup  von  in  allen  und  kamen  auf  den  see. 
In  ires  fater  lande  kam  si  dar  nach  nit  me. 

523 
Da  hört  man  auf  der  reise  von  in   manch  herlich  spil; 
Auch  aller  kurzeweile  der  pflagen  si  gar  vil. 
Als  si  stissen  von  lande,  da  kam  ein  scharpfer  wint: 
Da  füren  si  von  dannen,  manch  edles  fursten  kint. 

524 

Auch  wolt  si  nit  des  Herren,  kunif:^  Günthers,  auf  der  fart. 
Des  ward  ir  beider  minnc  auch  lenger  da  gespart, 
Pis  si  gen  Wurmes  kamen;  da  hub  sich  di  hochzeit; 
Thurniren  und  auch  stechen  hub   sich   da  wider  streit. 


NibeliinKOiilicd 

IX 


525 

Da  si  waren  gefaren  bis  an  den  neunden  tag, 

Da  sprach  Hagen  von  Throne :  Her,  merkt,  waz  ich  euch  sag ! 

Ir  solt  ein  poten  senden  gen  Wurmes  an  den  Rein, 

Daz  wir  mit  uns  herbringen  Brunhilt,  di  kunigein. 

526 
Da  sprach  Günther,  der  kunig,  ein  ritter  unverzeit: 
Ich  pit  euch,  edler  Hagen,  und  daz  ir  seit  bereit. 
Wann  ich  kein  helt  so  trewe  darzu  nit  mag  gehan. 
Der  es  mug  bas  gewerben ;  so  sprach  der  kune  man. 

527 
Hagen  sprach  zu  dem  kunige :  Mein  potschaft  ist  nit  gut. 
Zu  eim  wil  ich  euch  raten,  der  es  gar  gerne  tut: 
Laßt  es  Seifriden  werben ;  der  helt  tar  es  wol  wagn. 
Durch  ewrer  Schwester  willen  tar  ers  euch  nit  versagn. 

528 
Da  sant  er  nach  Seifriden.    Der  kam  für  in  zuhant. 
Er  sprach:  Seit  daz  wir  nahen  heim  in  Purgunder  lant, 
So  woU  wir  poten  senden  Krenhilt,  der  Schwester  mein. 
Und  auch  fraw  Ut,  meinr  muter,  und  manchem  ritter  fein. 

529 
Ich  pit  euch  ser,  Seifride!  daz  ir  di  reise  tut, 
Wil  ich  umb  euch  verdinen  und  manche  maget  gut 
Mit  allen  meinen  freunden;  daz  sei  euch  hie  geseit! 
Seifrid  der  sprach:  Vil  gerne  so  bin  ich  euch  bereit. 

530 
Waz  ir  mugt  heim  enpietn,  daz  wil  ich  werben  gern ; 
Durch  ewrer  Schwester  willen  so  wil  ich  euch  gewern. 
Durch  irer  tugent  willen  so  wil  ich  reiten  dar. 
Der  wil  ich  allzeit  dinen  bis  an  mein  ende  gar. 

531 
Ir  solt  meinr  muter  sagen  und  auch  der  Schwester  mein, 
Das  wir  mit  uns  herbringen  Brunhilt,  di  kunigein; 
Und  auch  di  meinen  brudcr  solt  ir  es  wissen  lan 
Und  ander  meine  freunde;  so  sprach  der  kune  man. 

532 
Krenhilden  und  fraw  Uten,  der  libsten  muter  mein, 
Mein  grüß  solt  ir  in  sagen  und  mangem  ritter  fein ; 
Grüßt  mir  dort  in  dem  lande  vil  mangen  werden  man! 
Sagt  in,  wi  ich  Brunhilden  mit  listen  dort  gewan! 

533 
Und  saget  auch  mein  brudern  und  all  den  freunden  mein. 
Daz  si  mit  ernst  und  fleisse  darauf  gewarnet  sein! 
Heißt  si  ein  hoff  ausrufifen  in  alle  meine  lant, 
Daz  ich  hochzeit  wil  haben !  so  sprach  der  kunig  zehant 

534 
Und  bit  Krenhild,  mein  Schwester,  wann  si  daz  hab  vernumen, 
Daz  ich  mit  meinen  gesten  si  her  zu  lande  kumen, 
Daz  si  loblich  enpfahen  Brunhilt,  di  frawen  mein. 
Das  wil  ich  ewiglichen  umb  euch  verdinen  sein. 

535 
Seifrit  da  von  dem  kunige  schid  hin  und  urlaup  nam 
Und  von  Brunhilt,  der  schonen,  der  ritter  lobesam. 
Er  reit  mit  grossen  freuden  gen  Wurmes  an  den  Rein. 
Es  mocht  kein  pesser  pote  in  aller  weit  gesein. 

536 
Mit  vir  und  zwenzig  beiden  zu  Wurmes  er  ein  reit. 
Des  kuniges  kamerere  dem  ward  di  mer  geseit. 
Di  waren  all  in  jamer  und  auch  in  grosser  not, 
Si  forchten  all,  ir  herre,  der  kunig,  der  wer  tot. 

537 
Si  beißten  von  den  rossen,  di  beide  hoch  gemut. 
Da  reiten  bald  engcgcn  zw  cn  junge  kunig  gut 
Und  als  ir  hoffgesinde.    Gernot,  der  kunig,  sprach. 
Und  da  er  bei  Seifriden  sein  bruder  nit  ensach: 

6* 

538 
Seit  wilkum,  ritter  kune,  ir  solt  uns  wissen  lan, 
Wo  ist  der  kunig,  mein  bruder?  Daz  lassend  uns  verstan! 
Ich  furcht,  Brunhilden  sterke  hab  im  den  leip  genumen. 
So  ist  uns  ire  minne  zu  grossem  schaden  kumen. 

539 

Er  sprach:   Euch  kunigen  beiden  und  auch  den  freunden  sein 
Enpeut  trewHch  sein  dinste  Günther,  der  gselle  mein. 
Den  Hes  ich  wol  gesunde ;  er  hat  mich  her  gesant, 
Daz  ich  euch  sagt  di  mere;  so  sprach  der  kunig  zuhant. 

540 

Ir  solt  mir  helfen  beide,  wi  daz  nun  mug  geschehn, 

Daz  ich  auch  mocht  fraw  Uten  und  auch  Krenhilden  sehn. 

Ich  sag  in,  waz  Gunthere  in  her  enpoten  hat. 

Sein  sach  in  hoher  wirde  und  grossen  eren  stat. 

541 
Her  Geiselher,  der  junge,  der  sprach:  Ir  solt  hin  gan. 
Sagt  in  di  potschaft  selber,  di  ich  vernumen  han! 
Si  sein  betrübet  sere  wol  umb  den  bruder  mein ; 
Si  sehen  euch  beid  gerne,  daz  solt  ir  sicher  sein. 

542 
Da  sprach  Seifrid,  der  kune:   Waz  ich  in  dinen  kan, 
Daz  tun  ich  williglichen ;  so  sprach  der  kune  man. 
Wer  sagt  in  dise  mere,  daz  si  her  zu  mir  gan? 
Da  sprach  her  Geiselhere :  Daz  wil  ich  selber  tan. 

543 
Da  er  kam  zu  fraw  Uten,  her  Geiselher  da  sprach, 
Und  auch  zu  seiner  Schwester,  da  er  si  beide  sach: 
Uns  ist  Seifrit  her  kumen,  der  helt  aus  Niderlant ; 
In  hat  Günther,  mein  bruder,  selb  her  zu  uns  gesant. 

544 
Er  bringt  uns  newe  mere,  wis  umb  den  kunig  stee; 
Ir  sollet  nach  im  senden,  daz  er  gen  hofe  gee. 
Er  sagt,  wi  es  ist  gangen  dort  in  Brunhilden  lant. 
Noch  waz  den  werden  frawen  gar  grosse  sorg  bekant. 

545 

Vil  kunigliche  kleider  di  legten  si  da  an. 

Si  baten  beid  Seifriden,  er  solt  gen  hofe  gan. 

Daz  tet  er  williglichen,  wann  er  si  gerne  sach. 

Krenhilt,  di  schone  maget,  freuntlichcn  zu  im  sprach: 

546 
Nun  seit  mir  got-wilkumen,  ein  ritter  lobeleichl 
Wo  ist  Günther,  mein  brudcr,  der  edel  kunig  reich? 
Ich  furch,  er  hab  sein  leben  von  Brunhilden  verlorn. 
Awe,  wo  ist  mein  bruder?  üaz  ich  ie  ward  geporn! 

547 
Da  sprach  Seifrit,  der  kune :  Gebt  mir  daz  pottnbrot! 
Ewr  weinen  und  ewr  klagen  geschieht  an  alle  not. 
Ich  lies  in  wol  gesunde,  daz  tun  ich  euch  hie  kunt; 
Er  und  di  schon  Brunhilde  kumcn  in  kurzer  stunt. 

548 
Brunhilt  di  lat  euch  grussen,  di  kumpt  mit  reichem  schall; 
Ir  ritter  und  ir  meide  lassen  euch  grussen  all. 
Ir  solt  ewr  weinen  lassen,  si  werden  schir  herkumen. 
Daz  hört  di  kunigin  gerne.    Da  si  daz  het  vernumen, 

549 
Si  trucknet  beide  äugen,  di  kunigin  minigleich; 
Si  dankt  Seifriden  serc  und  ward  da  freudenreich 
Der  miniglichen  mere,  di  er  in  het  geseit; 
Darmit  ward  in  benumen  ir  jamer  und  ir  leit. 

550 
Si  hies  in  zu  ir  sitzen,  di  kunigin  aus  crwelt. 
Und  wer  es  euch  nit  leide,  ir  wunderkuner  helt, 
Und  ob  ir  woltet  nemen  von  mir  daz  rotte  golt. 
Doch  seit  ir  wol  zu  reiche;  mein  herz  das  ist  euch  holt 

551 
Und  het  ich.  sprach  .Seifridc,  vil  mer  dann  tausent  lant, 
Ie  doch  so  het  ich  gerne  von  ewrcr  werden  hant 
Di  ewren  huld  und  gäbe,  ir  edle  kunigin  reich  ! 
Si  sprach:  Daz  tun  ich  gerne,  ein  ritter  lobeleich! 

552 

Si  his  nach  reichem  schätze  irn  kamerer  hin  gan, 
Daz  rote  golt  hertragen  Seifrid,  dem  kunen  man, 
Wol  vir  und  zweinzig  marke  und  manchen  edlen  stein. 
Daz  gab  si  im  zu  Hbe,  di  edel  maget  rein. 

553 
Er  gab  es  alles  wider  dem  hoffgesind  zu  hant 
Und  wolt  es  nit  behalten,  der  wunderkun  weigant. 
Da  bot  im  auch  fraw  Ute  vil  zucht  und  grosser  er. 
Ich  wil  euch  sagen  mere,  so  sprach  der  degen  her. 

554 
Der  kunig  lat  euch  pitten,  wann  er  nun  kumet  her, 
Daz  ir  in  wolt  geweren,  wes  er  an  euch  beger : 
Daz  ir  enpfacht  sein  geste  in  grosser  wirdikeit. 
Des  pit  er  euch  vil  sere,  sprach  Seifrid  unverzeit. 

555 
Nun  reitend  im  engegen  für  Wurmes  auf  den  sant! 
Des  hat  er  euch  in  trewen  gar  iniglich  ermant. 
Da  sprach  di  kunigin  reiche :  Darzu  bin  ich  bereit. 
Wo  ich  im  mag  gedinen,  daz  ist  im  unverseit. 

556 
So  gar  in  stetter  trewe  solt  ir  daz  gerne  tan. 
Vor  freud  ir  lichte  färbe  gar  wunniglichen  bran. 
Es  ward  keins  kuniges  pote  auch  nie  enpfangen  bas ; 
Si  het  in  küsset  gerne,   sich  mocht  nit  fugen  das. 

557 
Gar  liplich  da  Seifride  hin  von  Krenhilden  schiet. 
Da  deten  di  Purgunder,  als  in  da  Seifrid  riet. 
Hanolt,  Gundolt,  zwen  recken,  und  auch  Rinolt,  der  degn, 
Di  gunden  da  dem  kunige  vil  reiches  dinstes  pflegn. 

558 
Si  richten  da  zu  hofe,  als  in  waz  wol  bekant. 
Des  kuniges  diner  alle  man  da  unmussig  fant, 
Ortwein  und  auch  her  Gere,  di  wunderkune  man, 
Di  santen  in  dem  lande  nach  iren  beiden  dann 

559 
Und  kundten  in  dem  lande,  wann  di  Hochzeit  solt  sein. 
Dar  aufif  so  rust  sich  schone  manch  edles  megethein. 
Di  palast  und  di  wende  di  zirt  man  uberal ; 
Man  rüstet  auf  di  geste  des  edlen  kuniges  sal. 

560 
Der  hofif  ward  wol  geziret  von  manchem  werden  man. 
So  gar  mit  grossen  freuden  hub  sich  di  hochzeit  an. 
Dar  zu  kam  mancher  rittcr  in  der  Purgunder  lant ; 
Der  dreier  kunig  helde  di  wurden  all  besant. 

561 

Da  nun  manch  werder  ritter  waz  hin  gen  hofe  kumen 
Gar  wunniglich  geziret,  als  ich  wol  han  vernumen, 
Zu  Wurms  sag[t]  man  di  mere,  der  kunig  kom  zu  hant. 
Des  frewt  sich  in  dem  land  vil  manig  kun  weigant. 

562 
Es  reit  löblich  engegen,  waz  an  dem  hofe  waz, 
Brunhilt,  der  kuniginne;  der  kunig  der  schuff  daz. 
Da  sprach  Krcnhilt,  di  schone,  zu  iren  megethein: 
Nun  zirt  euch  mit  dem  pesten!  so  sprach  di  kunigein. 

563 
Aus  iren  kcmcnatcn  trug  man  di  pesten  kleit. 
Dar  mit  sich  ziret  schone  manch  wunderschone  meit 
Und  manig  werder  ritter;  di  hiessen  tragen  dar 
Rot  golt  und  edel  steine,  di  lichten  seiden  klar. 

564 
Da  si  zu  Wurms  ausritten  und  kamen  an  den  Rein, 
Di  stolzen  pfert  si  ritten,  da  gab  vil  lichten  schein 
Daz  golt  aus  iren  zewmen,  dis  fürten  in  der  hant. 
Und  auch  manch  edler  steine,  sam  weren  si  enbrant. 

565 

Es  laucht  von  klarem  golde  ir  lobeliche  wat. 

Si  ritten  schon  engegen  zu  Wurmes  für  di  stat ; 

Ir  roß  verdeckt  mit  golde  und  auch  von  seiden  blank. 

Di  miniglichen  frawen  sagten  den  beiden  dank. 

566 

Di  reichen  schetz  und  kleinet  sach  man  di  moren  tragn; 
Von  lobelicherm  gschmeide  hab  ich  nie  hören  sagen. 
Wol  sechs  und  achzig  frawen  sach  man  loblich  her  gan, 
Di  dinten  all  Krenhilden  und  manig  werder  man. 

567 
Si  kamen  für  Krenhilde  gar  wunniglich  gekleit. 
Si  neigtn  zuchtiglichen  der  keiserlichen  meit, 
Vil  manig  schone  maget  aus  der  Purgunder  lant, 
Di  aller-hosten  frawen,  di  man  im  reiche  fant. 

568 
Si  gunden  lobelichen  aus  für  di  pfortn  gan. 
Waz  Günther  von  in  gerte,  daz  waz  gar  schir  getan. 
Von  edlem  pfeller  reiche  her  aus  der  beiden  lant 
Si  trugen  vor  den  gesten  daz  allerpest  gewant. 

569 
Si  wurden  all  geziret  loblich  und  wol  getan; 
Man  sach  in  hohem  mute  vil  manig  werden  man ; 
Von  zobel  und  von  härme  so  waz  als  ir  gewant. 
Da  dinet  schonen  frawen  vil  manig  kun  weigant. 

570 
Rot  gold  und  licht  gesteine  sach  man  si  alle  tragn. 
Von  irer  zird  und  wunne  hört  man  noch  wunder  sagn. 
Vil  mangen  gurtel  spehe,  die  waren  gut  und  lang; 
Wo  man  an  rurt  ir  gschmeide,  gar  wunniglich  es  klang. 

571 
Aus  Araby,  dem  lande,  si  fürten  pfeller  reich. 
Ir  kuniglichs  geschmeide  daz  stund  in  wunnigleich  ; 
Dar  ein  so  ward  geziret  vil  manig  schone  meit. 
Den  dinet  da  vil  gerne  manch  ritter  unverzeit. 

572 
Es  laucht  mang  edler  steine  aus  kuniglicher  wat. 
Kein  schöner  hoffgesinde  man  nie  gesehen  hat. 
Da  si  waren  geziret  zum  pesten  alle  sant; 
Dar  mit  si  all  engegn  ritten  dem  kunig  zu  hant. 

573 
r)i  hochgemuten  heldc  kamen  mit  grosser  kraft; 
Man  bracht  in  schild  und  spere,  manch  starken  speres  schaft. 
Dort  grusset  an  dem  Reine  sach  man  mit  grossen  scharn 
Günther,  den  kunig  reiche,  mit  mangem  gast  her  farn. 

574 
Es  kam  auch  mit  Brunhilden  manch  wunder-schone  meit ; 
Di  grüßt  gar  tugentlichen  manch  ritter  unverzeit. 
Daz  gsind  her  von  Eislande  kamen  mit  schiffen  stark 
Und  auch  di  Nibelunger,  der  manheit  sich  nie  bark. 

575 
Si  traten  aus  den  schiffen  da  nider  auf  daz  lant, 
Da  man  daz  hoffgesinde  her  aus  Burgunden  fant. 
Nun  höret  von  fraw  Uten,  der  edel  kunigein, 
Wi  si  gen  in  da  fürte  manch  schönes  megethein. 

576 
Vil  manig  schone  frawe  da  mit  der  kunigin  reit. 
Da  ward  bckant  einander  manch  ritter  unverzeit. 
Der  edel  margraf  Gere  reit  mit  Krenhilden  dan; 
Mit  ir  reit  aus  der  bürge  Seifrit,  der  kune  man. 

577 
Seifrit  der  dint  ir  gerne,  si  waz  ein  schönes  kint ; 
Er  ward  rcilich  begäbet  wol  von  der  kunigin  sint. 
Ortwein,  der  kunc  degen,  da  mit  fraw  Uten  reit. 
Da  folgt  im  nach  zu  felde  manch  ritter  unverzeit 

578 
Mit  löblichem  cnpfahcn,  als  man  noch  höret  jchn ; 
So  manche  schone  frawe  ward  vor  nie  mer  gesell n. 
Vil  schöner  kurzeweile  ward  da  vor  in  getribn 
Mit  ritterlichem  schalle,  als  man  noch  fint  geschribn. 

579 
Vor  Krenhild,  der  vil  schonen,  reit  man  zun  schiffen  dann. 
Di  frawen  von  den  rossen  hub  manig  werder  man. 
Der  kunig  kam  zu  lande  mit  manchem  werden  gast; 
Manch  sper  di  ritter  brachen,  den  manheit  nie  gebrast. 

580 
Von  Schilden  und  von  helmen  daz  ganze  lant  erdos ; 
Mit  stechen  und  thurniren  hub  sich  da  freude  groß. 
Dar  umb  man  breiß  und  ere  vil  mangem  ritter  gab. 
Günther  mit  seinen  gesten  trat  von  den  schiffen  ab. 

581 
Er  fürt  Brunhild,  di  schonen,  da  selb  an  seiner  hant. 
Da  laucht  schon  gen  ein  ander  vil  manig  reichs  gewant. 
Nach  adelichem  sitten  Krenhilt  da  gen  in  ging, 
Da  si  di  schon  Brunhilde  gar  tugentlich  enpfing. 

582 
Manch  fraw  und  schone  maget  ruckt  mit  ir  weissen  hant 
Ir  schapel  und  geschmeide  und  auch  ir  reichs  gewant. 
Da  sprach  gar  zuchtiglichen  Krenhild,  di  kunigein: 
Nun  seit  mir  got-wilkumen  mit  ewren  megethein 

583 
Und  auch  fraw  Ut,  meinr  muter,  und  alle,  di  wir  han! 
Da  ward  auf  beiden  selten  manch  liplich  kus  getan; 
Da  Brunhilt  und  ir  frawen  da  traten  auf  daz  lant, 
Da  ward  vil  miniglichen  gefuret  bei  der  hant 

584 
Von  manchem  ritter  kune  di  meget  und  di  w^eip. 
Nach  wünsch  so  waz  geziret  ir  miniglicher  leip. 
In  dint  manch  werder  degen,  der  wol  geparen  kunt, 
Si  küßten  manche  frawen  an  iren  roten  munt. 

585 
Noch  stunden  bei  ein  ander  zwu  kuniges  tochter  reich. 
Von  in  het  wunn  und  freude  manch  ritter  lobeleich. 
Da  ward  von  manchem  ritter  den  frawen  da  verjehn, 
Daz  si  nie  schöner  frawen  hetten  auf  erd  gesehn, 

586 
Den  di  zwu  kuniginne,  si  sahen  vor  in  stan. 
Man  gab  in  brcifi  und  ere,  vil  manig  werder  man; 
Wer  ie  kund  schon  erkennen  und  schätzen  frawen  Icip, 
Di  lobten  all  Krenhilden  und  kunig  Günthers  weip. 

587 
Ie  doch  vor  allen  frawen,  di  man  het  ie  gesehn, 
Gab  man  daz  breili  Krenhildcn,  für  Brunhilt,  hört  man  jehn  ; 
Dar  zu  für  alle  meide  ward  nie  kein  schöner  weib, 
Wann  Krenhilt  stund  nach  wünsch  ir  miniglicher  leip. 

588 
Da  wurden  aufgeschlagen  vor  Wurmes  auf  daz  feit 
Dem  kunig  und  den  seinen  manch  kosperlich  gezelt; 
Daz  ward  dem  edlen  kunige  zu  willen  da  getan. 
Man  his  di  kunigin  beide  mit  in  von  dannen  gan ; 

589 
Mit  in  manch  werde  frawen,  di  man  da  bei  in  fant, 
Di  bracht  mit  im  zu  lande  der  kunig  hochgenant. 
Di  hochgelobten  helde  waren  zu  rosse  kumen. 
Gar  ritterliches  reiten  ward  da  von  in  vcrnümen. 

590 
Daz  feit  begundc  stiben  und  auch  daz  ganze  lant: 
Recht  sam  es  alles  brunne  von  manchem  kün  weigant. 
Daz  sach  di  schonen  frawen,  und  manig  schone  meit 
Hort  furbas,  wi  Seifridc  mit  seinen  beiden  reit. 

591 
Seifrit  dct  da  daz  peste,  der  wunderkune  man. 
Wol  tausent  Nibelunger  kam  mit  im  auf  den  plan. 
Da  kam  von  Throne  f lagen,  als  im  der  kunig  riet; 
Den  just  und  auch  daz  reiten  er  von  ein  ander  schiet ; 

592 
Und  daz  si  unbesteubet  lissen  di  schonen  kint. 
Des  folgten  im  di  hclde,  als  man  gcschribcn  hnt. 
Da  sprach  Gcrnot,  der  kunig:  Land  uns  di  rob  hie  stan, 
Bis  wir  erkulen  alle!  so  woll  wir  wider  dran 

593 
Und  dinen  schonen  frawen  und  schonen  megethein, 
Und  wann  der  kunig  wil  reiten,  daz  wir  gerüstet  sein. 
Da  man  di  vesper  gsange,  di  sunn  zu  raste  gie, 
Und  waren  geruget  alle,  nit  lenger  man  da  lie. 

594 
Hin  in  di  stat  si  kamen,  ritter  und  werde  weip. 
Von  helden  ward  getrewtet  ir  schon  und  stolzer  leip. 
Da  ward  manch  scharpfes  spere  von  in  enzwel  gerittn 
Von  hoch  gemuten  helden,  nach  ritterlichem  sittn. 

595 
Dort  vor  dem  palast  reiche  der  kunig  da  ab  stund. 
Di  held  dinten  den  frawen,  als  noch  di  ritter  tund. 
Da  schiden  von  ein  ander  da  di  zwu  kunigein. 
Fraw  Ut  und  auch  ir  tochter  di  gingen  wider  hein. 

596 
Ir  held  und  hofifgesinde  der  waz  ein  michel  zal. 
Da  ward  ein  gross  gedrenge,  sich  hüb  ein  grosser  schal. 
Der  sal  waz  wol  geziret;  der  kunig  wolte  gan 
Zu  tisch  mit  seinen  gesten.    Da  sach  man  bei  im  stan 

597 
Brunhilt,  sein  schone  frawen,  ein  reiche  krön  auff  trug. 
Ir  huldet  land  und  Icute,  der  edeln  maget  klug. 
Da  ward  loblich  bedecket  vil  manche  tafel  breit ; 
Dar  auf  satzt  man  di  speise,  gar  kosperlich  bereit. 

598 
Waz  man  bedorft  zu  hofe,  gar  wenig  des  gebrast. 
Da  sach  man  bei  dem  kunige  vil  mangen  edlen  gast. 
Des  kuniges  hofifgesinde  daz  wasser  da  furtrug, 
Di  pecken  klar  von  golde,  gar  adelich  und  klug. 

599 
An  keines  kuniges  hofe  pflag  man  nie  herschaft  bas, 
Und  auch  zu  keinr  hochzeite,  furwar  so  wissend  das! 
Und  als  der  kunig  reiche  daz  wasser  da  genam, 
Da  sprach  Seifrid,  der  kune,  als  im  gar  wol  anzam. 


L561  184a  93 

600 
Er  want  in  seiner  trewc,  als  im  der  kunig  verjach, 
Ke  er  di  schon  Brunhildcn  gewann  mit  ungcmach; 
Er  sprach:   Ir  gabt  mir  trcwe  mit  eurer  eigen  hant, 
Wann  wir  Brunhilden  brechten  her  in  Burgunder  lant, 

601  ' 

Ir  wolt  mir  geb  ewr  Schwester;  wo  sein  di  eid  hin  kumcn? 
Ir  han  groß  not  erlitten  und  reis  auf  mich  genumen. 
Da  sprach  Günther,  der  kune:  Ir  habt  mich  ser  gemant. 
Des  sol  nit  meineit  werden  gen  euch  mein  werde  hant. 

602 
Mein  trew  di  wil  ich  haltn,  wo  ich  es  fugen  kan. 
Man  hies  Krenhild  gen  hofe  da  für  den  kunig  gan. 
Mit  mancher  maget  schone  kam  si  da  in  den  sal. 
Gen  in  sprang  Geiselhere  ein  stigen  ab  zu  tal. 

603 
Und  hies  da  wider  keren  di  schonen  megethein; 
Mit  im  fürt  er  Krenhildcn,  di  libsten  Schwester  sein. 
Er  ging  mit  ir  gar  balde,  da  er  den  kunig  fant. 
Da  stund  manch  werdcr  ritter  aus  der  Burgunder  lant. 

604 
Da  mitten  in  dem  sale  hies  man  si  stille  stan; 
Von  dannen  ging  Brunhilde  di  maget  wolgetan. 
Si  west  nit  umb  di  mere,  waz  man  da  wolte  tun. 
Da  sprach  der  kunig  reiche:   Ir  herren,  ratend  nun! 

605 
Helft,  daz  mein  schwestcr  neme  Seifrid  zu  einem  man. 
Si  sprachen  all  geleiche:  Si  sol  es  gerne  tan. 
Da  sprach  der  kunig  reiche:  Las  dirs  nit  wesen  leit, 
Krenliild,  mein  libe  schwestcr,  las  war  den  meinen  eit! 

606 
Ich  globt  dich  einem  helde,  und  wurd  ilcrsclb  dein  man, 
So  hast  du  meinen  willen  volbracht;  den  solt  du  han. 
Da  sprach  Krenhilt,  di  schone:  Bruder  und  herre  mein, 
Ir  dürfet  mich  nit  fragen;  ja  wil  ich  immer  sein 

607 
In  ewrem  dinst  und  willen ;  dar  an  solt  ir  euch  lan. 
Ich  wil  in  haben  gerne,  den  ir  mir  gebt  zu  man. 
Daz  hört  Seifrid,  der  kune;  da  endet  sich  sein  not. 
Zu  dinst  und  auch  zu  eigen  der  helt  sich  ir  erpot. 

608 
Man  hies  si  beid  zusamen  in  einem  ringe  stan 
Und  fragt  si,  ob  si  wolte  Seifrid,  den  jungen  man. 
In  junkfrewlicher  züchte  schempt  sich  di  meit  ein  teil, 
le  doch  nam  si  in  gerne,  trewlich  an  alles  meil, 

609 
Wann  sis  nit  widerrette  und  nam  den  kün  weigant. 
Auch  nam  si  gern  zu  weibe  der  kunig  aus  Niderlant. 
So  ward  si  im  gegebn  di  wunder-schone  meit. 
Lipliches  umbe-fahen  waz  da  von  in  bereit. 

610 
Seifrid  umb-fing  mit  armen  daz  minigliche  kint, 
Mit  iniglicher  libe  küßt  er  di  maget  sint. 
Von  dann  schid  ir  gesinde;  alsbald  nun  daz  geschach, 
Dort  bei  dem  edlen  kunige  Seifrid  man  sitzen  sach. 

611 

Er  satzt  sich  zu  Krenhilde;  man  sach  da  vor  ir  stan 
Di  stolzen  Nibelunger,  macht  er  ir  undertan. 
Der  kunig  satzt  sich  eben  zu  Brunhilden,  der  meit. 
Wann  si  an  sach  Krenhilden,  waz  irem  herzen  leit, 

612 
Daz  bei  ir  sas  Seifride;  darumb  si  weinen  gan. 
Ir  vil  manch  heisser  zäher  über  di  wangen  dan. 
Da  sprach  Günther,  der  reiche:  Waz  ist  euch,  frawe  mein, 
Daz  ir  nun  trawret  sere?  mugt  irs  nit  lassen  sein? 

613 
Ir  soltet  billich  lachen,  wann  euch  ist  undertan 
Mein  lant  und  auch  mein  reiche  und  manig  werder  man. 
Ich  mag  wol  billich  weinen,  so  sprach  di  schone  meit; 
Wol  umb  ewr  schone  Schwester  ist  mir  von  herzen  leit. 

614 
Di  sich  ich  sitzen  nahend  dem  hcld  und  diner  mein; 
Daz  man»  mich  immer  rewen,  sol  ich  Verstössen  sein. 
Da  sprach  Günther,  ir  herre :  Der  red  solt  ir  gedagn. 
Ich  wil  zu  andern  Zeiten  di  mer  euch  eben  sagn, 

615 
War  umb  ich  han  mein  Schwester  dem  werden  helt  gegebn. 
Si  mag  wol  mit  dem  hclde  allzeit  in  frewden  lebn. 
Si  sprach :  Mich  rcwet  sere  ir  schon  und  auch  ir  zucht, 
Und  west  ich,  wo  ich  solde,  von  euch  so  nem  ich  flucht. 

616 
Ich  wil  euch,  edler  herre,  auch  nimmer  ligen  bei, 
Ir  sagt  mir  dann  gar  eben,  warumb  Krenhilde  sei 
Des  hclds.     Da  sprach  der  kunig:  Daz  tun  ich  euch  bekant: 
Da  sein  im  undertenig  bürg,  stet  und  weite  lant. 

617 
Nun  wissend,  edle  frawe,  er  ist  ein  kunig  reich; 
Des  gab  ich  im  mein  schwcster,  di  maget  minigleich. 
Waz  ir  der  kunig  saget,  betrübet  waz  ir  mut. 
Da  sprang  auf  von  den  tischen  manch  stolzer  ritter  gut. 

618 
Sich  hub  manch  kurzeweile,  darvon  di  bürg  erdos. 
Günther,  den  kunig  reiche,  zu  sitzen  da  verdroß. 
I'>  dacht:  Ich  leg  vil  gerne  der  schonen  maget  bei. 
Di  hofifnung  het  der  kunig,  der  degen  kün  und  frei. 

619 
h>  meint,  von  ircr  minne  solt  im  daz  heil  geschehn; 
]ir  gund  oft  tugentlichcn  di  maget  anc  sehn.  • 

Di  rittcrschaft  und  geste  hies  man  da  abclan ; 
Der  kunig  mit  seinem  weibe  wolt  hin  zu  pette  gan. 

620 
Dort  vor  des  kuniges  salc  di  frawen  schidcn  sich 
So  gar  in  schonen  züchten  und  parten  adclich. 
Ir  werdes  hoffgcsinde  saumpt  sich  da  Icngcr  nicht, 
Di  reichen  kamercre  brachten  fackel  und  licht. 

621 

Da  teiltn  sich  di  recken,  der  zweier  kunig  man, 
Da  sach  man  vil  der  heldc  hin  mit  Seifriden  gan. 
Di  herren  kamen  beide,  da  si  bei  sollen  Hgn. 
Der  frawen  Heb  und   minne  waz  in  ir  herz  gedign. 

622 
Den  minighcheii  frawen  nach  den  so  stund  ir  mut. 
Seifrid  pflag  Heb  und  minne  mit  seiner  frawen  gut, 
Da  er  in  wunn  und  freude  an  irem  arme  lag. 
Da  er  so  grosser  libe  wol  mit  Krenhilden  pflag. 

623 
Im  lipt  ir  edle  minne  recht  als  sein  eigen  leip; 
Si  gund  in  leids  ergetzen,  daz  minigiiche  weip. 
Ich  kan  euch  nit  erzelen,  waz  freuden  er  da  pflag. 
Nun  höret,  wi  der  kunig  bei  seiner  frawen  lag, 

624 
Dort  bei  der  schon  Brunhilde,  der  wunderkune  degn! 
Er  waz  vor  oft  bei  frawen  gar  sanft  und  wol  gelegn. 
Daz  folck  schid  aus  der  kamer  di  frawen  und  di  man. 
Da  ward  des  kuniges  kamer  gar  bald  da  zu  getan. 

625 
Der  kunig  meint  zu  treutn  den  iren  stolzen  leip; 
Er  must  es  hart  erarnen,  ee  das  si  ward  sein  weip. 
In  einem  seiden  hemde  si  an  daz  pette  gie. 
Da  dacht  der  kunig  reiche:  Mein  lip  daz  hab  ich  hie, 

626 
Der  ich  auch  ie  begerte  bei  allen  meinen  tagn. 
Daz  schuff  ir  grosse  schone*,  si  gund  im  wol  behagn. 
Di  licht  begund  er  leschen  mit  seiner  werden  hant. 
Er  sprang  hin  an  daz  pette,  da  er  di  schonen  fant. 

627 
Er  legt  sich  ihr  so  nahen  (sein  freude  di  waz  groß), 
Di  miniglichen  frawen  mit  armen  er  umb-schloß. 
Er  gund  si  lipHch  treutn,  der  wunderkune  man, 
Ob  im  ir  edle  minne  mocht  werden  undertan. 

628 
Das  vveib  si  zürnet  serc.    Den  kunig  müet  das; 
Er  meint,  da  frcudc  finden,  daz  was  si  im  gehas. 
Si  sprach:  Ir  edler  kunig,  ir  sollend  abclan: 
Des  ir  da  meint  vollenden,  daz  wil  ich  understan. 

629 
Ich  wil  noch  magt  beleiben  (furwar,  so  wissend  das !), 
Bis  ich  di  rechten  mere  ein  teil  erfinde  bas. 
Er  rang  nach  irer  minne.     Daz  waz  der  frawen  Icit. 
Si  greiff  nach  einem  gurtel,  di  minigliche  meit. 

630 
Daz  was  ein  edler  porte,  und  den  si  allzeit  trug. 
Dar  umb  si  seinen  willen  dem  kunig  nit  vertrug, 
Sein  füs  und  beide  hend[e]  si  im  zu  samen  bant; 
Si  hing  in  an  ein  nagel  mit  kreften  an  ein  want. 

631 
Des  kund  er  nicht  gewenden  und  was  in  grosser  not; 
Er  waz  von  irer  Sterke  vil  na  gelegen  tot. 
Sein  manheit  mocht  nit  helfen.     Er  ruft  di  maget  an: 
Nun  loljt  mir  auf  di  pande  durch  alle  werde  man! 

632 
Ich  traw  mit  meiner  minne  euch,  fraw,  nit  angesign. 
Ich  wil  auch  nimmermere  an  ewrem  arme  lign. 
Si  achtet  sein  gar  kleine,  wann  si  gar  sanft  da  lag ; 
Der  kunig  must  also  hangen  bis  an  den  hellen  tag. 

633 
Piz  daz  der  helle  morgen  gar  wunniglich  her  schein, 
Der  kunig  hing  in  sorgen ;  sein  frcude  di  waz  klein. 
Si  sprach:  Sagt  mir,  her  kunig!  und  wer  es  euch  icht  leit, 
Üb  euch  gebunden  fundc  manch  ritter  unvcrzeit, 

634 
Daz  ir  hie  seit  gefangen  von  eines  weibcs  hant? 
Er  sprach:  Das  wer  ein  schände,  und  wem  es  wurd  bekant; 
Auch  hct  ich  des  kein  ere,  so  sprach  der  werde  man; 
Nun  laßt  mich  aulS  den  banden  und  labt  mich  zu  euch  gan! 

Nibulunt;cnlied  * 

Seit  euch  ist  widerzeme  mein  Heb,  daz  ist  mir  leit; 
Ich  wil  euch  nimmermere  beruren,  schone  meit! 
Da  si  di  red  erhörte,  zu  hand  si  in  auf  lie ; 
Bald  wider  an  daz  pette  er  zu  der  frawen  gie. 

636 

Er  ruckt  von  ir  so  ferre,  daz  er  irn  stolzen  leip 
Da  nit  mocht  angeruren ;  des  frewet  sich  daz  weip. 
Da  kam  ir  hofifgesinde  und  brachten  ire  kleit; 
Daz  waz  in  an  dem  morgen  gar  lobelich  bereit. 

637 
Waz  man  da  freuden  pflage,  so  waz  trawrig  genug 
Günther,  der  kunis^  reiche,  wi  er  di  kröne  trugf. 
Wol  nach  des  hofes  sitten  man  da  di  recht  begie. 
Der  kunig  mit  seiner  frawen  nit  lenger  er  da  lie. 

638 
Si  gingen  in  daz  munster,  da  man  in  messe  sang; 
Auch  kam  Seifrid,  der  edel.     Da  hub  sich  groß  gedrang. 
Nach  kuniglicher  wirde  waz  in  gar  schon  bereit 
Von  gold  ir  reiche  kröne  und  auch  di  iren  kleit. 

639 
Da  gab  man  in  den  segen,  di  messe  waz  getan. 
Man  Sachs  all  vir  gekronet  gar  lobelichen  stan. 
Di  Schwert  enpfing  manch  ritter,  vir  hundert  oder  bas. 
Den  kunigen  da  zu  eren;  furwar  so  wissend  das! 

640 
Da  hub  sich  ein  thurniren  wol  in  des  kuniees  lant. 
Man  hört  di  sper  zubrechen  in  manches  beides  hant. 
Daz  sahen  gern  di  frawen  und  auch  die  megethein, 
Si  Sachen  gen  in  glesten  di  schild  und  wapen  fein. 

641 
Der  kunig  ging  von  dannen  von  mangem  werden  man; 
Waz  man  da  kurzweil  pflage,  man  sach  in  trawrig  stan. 
Seifrid  und  auch  dem  kunige  stund  ungeleich  ir  mut; 
Der  kunig  west  wol  sein  schwere,  der  degen  kün  und  gut 

642 
Seifrid  ging  zu  dem  kunige  und  fraget  in  zuhant: 
Wi  ist  euch  heint  gelungen?  so  sprach  der  kün  weigant. 
Da  sprach  Günther,  der  kunig:  Ich  klag  euch  meinen  schadn: 
Ich  han  zu  weib  den  teufel  her  in  mein  lant  geladn. 

643 
Da  ich  si  wolte  trewten,  all  fire  si  mir  bant; 
Si  trug  mich  zu  eim  nagel  und  hing  mich  an  ein  want. 
Da  leid  ich  grossen  schmerzen  di  nacht  bis  an  den  tag, 
Ee  daz  si  mich  aufloste,  unsanfte  si  mein  pflag. 

644 
Daz  laßt  euch,  helt,  in  trewen  von  ir  hie  sein  gekleit! 
Da  sprach  Seifrid,  der  küne:  Günther,  daz  ist  mir  leit. 
Dar  umb  solt  ir  nit  trawrcn;  ich  mach  in  kurzer  zeit, 
Daz  heint  di  wunder-schone  an  cwrem  arme  leit, 

645 
Daz  si  euch  lieb  und  minne  wert  furbas  nimmermer. 
Des  frewet  sich  von  herzen  der  edel  kunig  her. 
Er  sprach:  Schawt  meine  hende,  wi  di  geschwollen  sint! 
Di  zwang  si  mir  so  sere,  recht  sam  ich  wer  ein  kint, 

646 
Daz  mir  zu  meinen  negeln  daz  rotte  blut  aus  trangk; 
Ich  hct  zu  meinem  leben  ein  weil  ein  klein  gedangk. 
Nun  schweiget !  sprach  Seifride,  ir  mugt  noch  wol  genesn. 
luich  ist  gar  ungeleiche  heint  gegen  mir  gewesn. 

647 
Mir  ist  gar  lip  ewr  Schwester,  recht  sam  mein  eigen  leip. 
Es  mus  di  schon  Brunhilde  noch  werden  heint  ewr  weip. 
Ich  wil  hein[t]  zu  euch  kumen  in  cwre  kamer  ein 
In  meiner  tarenkapen;  des  solt  ir  sicher  sein. 

648 
Und  daz  si  meiner  fertc  auch  nimer  mag  verstan. 
Heißt  ewre  kamerere  heint  all  von  wege  gan! 
So  lesch  ich  auch  dem  gsinde  di  licht  in  irer  hant. 
Und  merkt !  bei  dem  Wortzeichen  so  sol  euch  sein  bckant, 

7  - 

649 

Daz  ich  bei  dir  bin  nahend;  so  zwing  ich  dir  dein  weip, 
Daz  du  sie  treutest  schone,  oder  es  gilt  mein  leip. 
Du  solt  ir  doch  nit  treuten,  so  sprach  der  kunig  da. 
Brunhilden  schon  der  eren  !  so  wil  ich  wesen  fro. 

650 
Leb  mit  ir,  \vi  du  wellest,  und  meid  den  iren  leip ! 
Er  sprach:  Es  ist  Brunhilde  ein  ungeheures  weip. 
Ich  red  es,  sprach  Seifride,  wol  auf  di  trewe  mein : 
Mir  Übt  vil  bas  ewr  Schwester,  di  edel  kunigein. 

651 
Ir  schon  bricht  für  all  frawen,  di  ich  noch  ie  gesach. 
Des  frewet  sich  der  kunig,  da  Seifrid  das  gesprach. 
Di  kurzweil  nam  ein  ende,  als  da  der  kunig  bot. 
Der  kunig  leid  nach  Brunhilden  in  seinem  herzen  not. 

652 
Di  frawen  wolten  baide  hin  in  den  palast  gan. 
Di  kamrer  hissen  balde  daz  folk  vom  wege  stan; 
Von  rossen  und  von  leuten  gerawmet  ward  der  hoff. 
Igliche  kuniginne  fürt  loblich  ein  pischoff. 

653 
Si  gingen  beid  zu  tische  hin  zu  den  herren  dann : 
In  folget  ritter,  knechte,  vil  manig  werder  man. 
Der  kunig  in  gutem  wane  bei  seinem  weibe  sas; 
Waz  im  gelobt  Seifride,  gar  oft  bedacht  er  das. 

654 
Der  einig  tag  in  dauchte  wol  dreissig  tage  langk. 
Wol  nach  Brunhilden  minne  stund  aller  sein  gedank; 
Der  nacht  erbeit  er  kaume.     Von  tische  er  da  gie, 
Di  schonen  fraw  Brunhilden  man  in  sein  kamer  lie. 

655 
Da  ging  di  schon  Krenhilde  auch  hin  in  ir  gemach. 
Vil  mangen  ritter  kune  man  ir  nach  tretn  sach. 
Seifrid  und  auch  Krenhilde  ie  lenger  und  ie  bas 
Liplich  ein  ander  trewten  freuntlich  an  allen  has. 

656 
Waz  lieb  si  im  kund  zeigen,  gar  wenig  si  daz  lies. 
Seifrid  must  zu  dem  kunige,  als  er  im  vor  gehies. 
Er  stal  sich  von  Krenhilden  gar  heimelich  hin  dann 
Wol  in  des  kuniges  kamer;  vil  manig  licht  in  bran. 

657 

Di  licht  erleschet  alle  Seifrid  mit  seiner  hant. 
Daz  es  auch  was  Seifride,  daz  was  nimant  bekant, 
Doch  wcst  es  wol  der  kunig;  er  hics  von  dannen  gan 
Di  meid  und  auch  di  frawen;  daz  was  gar  schir  getan. 

658 
Der  kunig  mit  ganzem  fleisse  da  selbs  beschlos  di  tur; 
Vil  starker  rigel  zwene  hies  er  da  stossen  für. 
Er  sprang  hin  an  daz  pette,  zoch  ab  di  seine  wat; 
Daz  tet  Seifrid  der  kune,  als  in  der  kunig  bat. 

659 
Seifrid  umb  fing  gar  schone  di  wunderschonen  meit; 
Der  kunig  in  seinem  herzen  trug  heimlich  lieb  und  leit, 
Daz  Seifrid  lag  so  nahen  der  schonen  maget  bei. 
Si  sprach:  Solch  ding  land  bleiben,  als  lieb  als  ich  euch  sei, 

660 
Günther,  daz  ir  nit  leidet  von  mir  groß  not  als  eel 
Dar  nach  tet  si  Seifriden  mit  kreften  also  we. 
Der  holt  verbarg  sein  stimme,  daz  er  nicht  gen  ir  sprach; 
Der  kunig  es  alles  horte,  wi  er  ir  nicht  ensach. 

661 
Er  hört  wol,  daz  kein  minne  all  da  von  in  geschach. 
Si  hctten  an  dem  pette  vil  grosses  ungemach; 
Seifrid  tet,  sam  er  werc  Günther,  der  kunig  reich, 
Mit  armen  er  umb  finge  di  maget  minigleich. 

662 
Si  warf  in  aus  dem   pette  mit  kreften   auf  ein   pank. 
Und  daz  sein  haubt  dem  helde  an   einem  schamel  klank. 
Seifrid  sprang  auf  gar  balde,  der  wunderkune  man. 
Er  wolt  es  bas  versuchen,  als  ich  vernumen  han. 

663 
Er  meint,  er  wolt  si  zwingen,  als  er  dem  kunig  gehies; 
Di  ungefüge  frawe  den  helt  fast  von  ir  stis. 
Doch  wolt  er  nit  ab  lassen;  di  maget  bald  auf  sprank: 
Ir  solt  mir  nit  zu-furen  mein  seiden  hemdlin  blank. 

664 
Si  sprach:  Mein  minn  und  libe  di  ist  euch  gar  verseit. 
Des  solt  ir  werden  innen,  so  sprach  di  schone  meit. 
Mit  iren  starken  armen  umb  fing  si  da  den  degn, 
Si  wolt  in  als  den  kunig  binden  und  gfangen  legn, 

665 
Das  si  an  irem  pette  vor  im  het  gut  gemach. 
Daz  er  sich  zu  ir  leget,   gar  schwerlich  si  daz  räch. 
Waz  half  in  grosse   Sterke  und  auch  sein  mannes  kraft? 
In  zwang  di  kuniginne  mit  ganzer  meisterschaft. 

666 
Si  trug  in  mit  gewalte,  den  stolzen  ritter  fein, 
Si  trukt  in  bei  der  wende  da  hinder  einen  schrein. 
Awe,  gedacht  Seifride,  sol  ich  den   meinen  leip 
Von  einem  weip  verlisen,  so  mugen  alle  weip 

667 
Her  nach  gen  allen  mannen  wol  tragen  hohen  mut; 
Es  wurt  mange  versuchen,  di  es  sust  nimmer  tut. 
Des  schemt  sich  also  sere  Seifrid,  der  kune  man; 
Aus  grimmiglichem  zorne   sein  kunes  herze  brann. 

668 
Mit  starker  mannes  krefte  satzt  er  sich  gen  ir  wider. 
Wann  er  versucht  sein  helant  an  der  kuniginne  sider, 
Wi  hart  si  auf  im  läge,  der  zorn  den  helt  bezwangk, 
Daz  er  mit  ganzen  kreften  an  allen  iren  dank 

669 

Sich  richtet  auf  palde;  sein  sorge  di  waz  groß. 
Si  tettn  beid  ein  ander  vil  mangen  harten  stoß. 
Da  waz  in  grossen  sorgen  Günther,  der  kunig  reich, 
Er  must  oft  vor  in  beiden  hin  weichen  sicherleich. 

670 
Daz  triben  si  so  lange,  daz  es  ein  wunder  was, 
Daz  igliches  seins  lebens  vorm  andern  da  genas. 
Den  kunig  ward  verdrissen  allda  ir  beder  not; 
Da  forcht  er  nicht  so  sere,  Seifrid  must  lign  tot. 

671 
Si  het  dem  werden  helde  gar  na  den  leip  genumen. 
Der  kunig  wer  im  gerne  allda  zu  hilfe  kumen, 
Wann  daz  er  nit  entorste.     Lang  wert  ir  beider  streit. 
Seifrid  bracht  an  daz  pettc  daz  wcip  mit  kreftn  seit. 

672 
Wi  fa.st  si  sich  da  werte,  ir  wer  waz  gen  im  krank. 
Der  kunig  in  seinen  sorgen  het  mangen  fremden  dank; 
Gar  lang  waz  im  di  weile,  ee  si  der  held  bezwang. 
Er  trugktz,  daz  ir  zun  negeln  daz  rote  blut  aus  trang. 

673 
Da  floß  von  ir  daz  blute;  daz  waz  dem  helte  leit. 
Also  zwang  er  mit  grime  di  minigliche  meit, 
Daz  si  sich  must  ergeben;  des  schimpfs  taucht  si  genug. 
Der  kunig  es  alles  horte,  wi  wenig  si  im  vertrug. 

674 
Er  truckt  si  an  daz  pette,  daz  si  laut  „Waffen"  schre; 
Ir  tetn  seine  krefte  und  hartes  trucken  we. 
Da  greif  si   nach  dem  porten,  den  si  da  ligen  fant, 
Und  wolt  in  dar  mit  binden;  des  werct  sich  sein  hant. 

675 
Er  trukt^  si,  daz  erkrachet  ir  glit  und  auch  ir  leip. 
Da  must  si  sich  ergeben  und  ward  des  kuniges  weip. 
Si  sprach:  Ir  edler  kunig,  ir  solt  mich  leben  lan. 
Ir  wert  von  mir  ergetzet,  waz  ich  euch  hab  getan. 

Ich  gib  mich  in  genade,  traut  edler  herrc  mein! 
Ich  sich  wol,  daz  ir  frawen  wol  meister  muget  sein. 
Seifrid  der  schid  von  dannen  und  lies  ligen  di   meit, 
Sam  er  von  seinem  leipe  wolt  zihcn  ab  sein  kleit. 

Ein  fingerlin  von  golde  nam  ir  der  kune  man. 
Nun  wolte  got  von  himmel,  daz  er  es  het  gelan! 
Er  nam  ir  auch  ein  gurtel,  ein  porten,  der  vvaz  gut. 
Ich  weif»,  ob  er  es  tete,  durch  seinen  ubermut. 

678 

Er  gab  es  seinem  weibe;  das  ward  im  dar  nach  leit. 
Da  lagen  bei  ein  ander  der  kunig  und  di  meit. 
Er  pflag  ir  tugentlichen,  als  in  wol  beiden  zam; 
Da  lis  von  irem  zorne  di  kunigin  lobesam. 

679 
Von  seiner  werden  minne  ward  si  ein  wenig  bleich; 
Daz  von  ir  all  ir  krefte  und  auch  ir  färb  entweich: 
Da  waz  di  meit  nit  sterker,  dann  sust  ein  ander  weip; 
Er  trewtet  miniglichen  den  iren  stolzen  leip. 

680 
Si  het  in  irem  sinne  und  auch  in  irem  wan, 
Si  het  Günther  bezwungen  und  ir  gesiget  an. 
Dar  umb  si  darnach  gerne  bei  im  in  trewen  lag, 
In  freuntschaft  und  in  liebe  bis  an  den  lichten  tag. 

681 
Da  kam  Seifrid  hin  wider  zu  seiner  frawen  schon; 
Gar  liplich  ward  enpfangen  von  ir  der  kune  man. 
Er  underkam  ir  frage,  der  si  het  gen  im  mut, 
Und  hol  es  also  lange  der  edel  degen  gut. 

682 
Den  ring  und  auch  den  porten  er  seiner  frawen  gab. 
Dar  mit  brach  er  im  selber  sein  junges  leben  ab. 
Da  man  auf  stund  am  morgen,  der  kunig  frolich  waz ; 
Waz  im  ie  gschach  zu  leide,  er  alles  sant  vergas. 

683 
In  allem  seinem  reiche  vil  manig  werder  man 
Het  er  zu  häuf  geladen;  im  ward  groß  er  getan. 
Di  hochzeit  wert  in  freuden  bis  an  den  zwelften  tag, 
Daz  man  groß  freud  und  wunne  an  seinem  hofe  pflag. 

684 
Sein  sorg  het  gar  ein  ende,  sein  unmvit  waz  gelegn; 
Von  seiner  mild  und  tugent  frewt  sich  manch  kuner  degn. 
Si  dettn  allzeit  gerne,  waz  in  der  kunig  bot, 
Er  gab  in  reiche  kleider  und  auch  daz  golt  so  rot. 

685 
Da  ward  reilich  begäbet  vil  manger  spileman; 
Di  schiden  all  mit  frewden  hin  von  dem  hofc  dann. 
Seifridt  durch  milt  und  tugent,  der  kunig  aus  Niderlant, 
Mit  tausend  seiner  helde  gab  hin  als  sein  gewant. 

686 
Als  daz  si  mit  in  brachten  an  den  Rein  mit  in  dar, 
Di  roli  und   ir  geschmcide,  ward  hin  gegebn  gar. 
Der  man  aus  gab  di  gäbe,  Seifrid   mit  milter  hant; 
j       Da  wolt  er  heim  zu  lande  mit  manchem  kün  weigant. 

XI 

687 
rLs  ward  bei  beides  zeitn  nie  geste  bas  gepflegn. 
Di  hochzeit  het  ein  ende.     Da  schid  manch  kuner  degn; 
Seifridt  wolt  heim  zu  lande  und  nam  sein  frawen  mit. 
Er  sprach  zu  all  den  seinen:  Nun  tut,  was  ich  euch  bit! 

688 
Nun  satelt  uns  di  rosse!  wir  wollen  heim  zu  land. 
Das  hört  Krenhild  gar  gerne,  da  si  di  mer  befand; 
Si  sprach  zu  irem  herren:  Wol  wir  von  hinnen  farn, 
Nun  eilet  nit  so  sere!  wir  wollens  lenger  sparn. 

689 
Mir  sollen  meine  bruder  vor  teilen  mit  di  laut. 
Daz  hört  Seifrid  nit  gerne,  der  wunderkün  weigant. 
Di  kunig  zu  im  gingen  und  sprachen  alle  drei: 
Nun  wißt,  edler  Seifride,  euch  wonet  allzeit  bei 

690 
Unser  freuntschaft  und  trewe  gar  stet  bis  in  den  tot. 
Des  dankt  in  ser  Seifride,  gund  si  befeien  got. 
Wir  wollen  mit  euch  teilen,  sprach  Geiselher,  daz  kint, 
Di  lant  und  auch  di  purge,  di  unser  eigen  sint. 

691 
Waz  uns  der  land  und  leute  ie  wurden  undertan, 
Des  solt  ir  und  Krenhilde  ein  gleichen  teil  wol  han. 
Der  kune  helt  Seifride  da  zu  den  kunigen  sprach. 
Da  er  irn  guten  wollen  da  an  in  allen  sach, 

692 
Er  sprach:  Ir  edlen  helde,  got  las  euch  selig  sein 
Und  als  ewr  lant  und  leute!  dez  wünscht  di  zunge  mein. 
Des  teils  hab  ich  w^ol  rate,  daz  ir  mir  woltend  gebn; 
Si  sol  tragen  di  kröne,  di  weil  si  hat  daz  lebn, 

693 
Si  sol  noch  reicher  werden,  dann  imant  lebend  sei. 
Mein  trew  und  stetter  dinste  sol  euch  stet  wonen  bei. 
Da  sprach  Krenhild,  dl  schone:   Habt  ir  der  erbe  rat, 
W'ol  umb  daz  lant  Purgunden  so  leicht  es  mir  nit  stat; 

694 
Es  mag  ein  kunig  gerne  haben  ein  solches  lant. 
Si  sollen  mit  mir  teilen  di  herschaft  alle  sant. 
Da  sprach  Gernot,  ir  bruder:  Nun  für  mit  dir  hin  dann, 
Als  daz  da  mit  dir  wolle!  So  sprach  der  junge  man. 

695 
Von  drcissig  hundert  beiden  so  hab  dir  tauscnt  man! 
Di  sollen  dir  mit  dinste  alzeit  sein  undcr  tan. 
Si   rust  sich  auf  di  reise,  di  kunigin  lobesam; 
Ir  werdes  hofgesinde  si  alles  mit  ir  nam, 

696 
Wol  zwu  und  dreissig  meide  und  auch  fünfliundcrt  man: 
Eckwart,  ein  edler  grafe,  der  zoch  mit  ir  hin  dann. 
Si  namen  urlaub  alle,  ir  ritter  und  ir  knecht, 
Darzu  di  werden  frawen;  daz  tauch  Krenhilden  recht. 

697 
Da  schiden  si  von  dannen  mit  frewden  da  zuhant; 
Si  zugen  hin  gar  balde  aus  der  Purgunder  lant. 
Da  gab  in  gleit  ir  bruder  mit  mangem  stolzen  degn, 
"Des  nachtz  hies  man  ir  schone  in  irem  lande  pflegn. 

698 
Waz  si  di  hcrberg  namen  und   bliben  über  nacht, 
Di  potschaft  ward  gar  balde  dem  kunig  Sigmunde  bracht; 
Auch  saget  man  di  mcrc  der  kunigin  Siglind, 
\Vi  daz  ir  sun  da  keme  und  auch  fraw   Uten  kind ; 

699 
Es  kem  Kremhild,  di  schone,  geporen  von  dem  Rein. 
Da  kund  in  libcr  mcrc  auf  erd  nit  kumcn  sein. 
Nun  wol   mir,  sprach  Sigmunde,  daz  ich  erlebet  han, 
Daz  bei  mir  soLlJ  gekronct  di  schon  Krcnhilde  gan! 

700 
Des  sein  vil  hoch  gebreiset  di  lant  und  kröne  mein! 
Seifrid  sol  in  meim  reiche  selbs  fogt  und  herre  sein. 
Da  gab  SigUnd  groß  gäbe,  half  mangem  aus  der  not; 
Rot  golt  und  licht  gesteine  gab  si  zu  pottenbrot. 

701 
Si  frewet  sich  der  mere,  di  frawen  und  ir  man; 
Ir  werdes  hoffgesinde  di  kunigin  ziren  gan 
(Man  sagt  ir  mer,  als  kerne  mit  Seifrid  in  daz  lant), 
Si  lies  bereiten  schone  ir  kuniglichs  gewant. 

702 
Da  reit  loblich  gekronet  Sigmund,  der  kunig  reich, 
Seim  sun  gar  schon  engegn,  enpfing  in  lobeleich. 
Seifrid  ward  wol  enpfangen  und  manig  ritter  gut 
In  seins  fater  lande;  des  frewet  sich  sein  mut. 

703 
Siglind  der  schon  Krenhilden  loblich  engegn  reit; 
Mit  ir  manch  schone  frawe,   manch  ritter  unverzeit 
Ein  tagreis  gen  in  ritten,  da  man  di  geste  sach. 
Di  fremden  und  di  künden,  di  litten  ungemach, 

704 
Pis  si  zu  herberg  kamen,  di  geste  alle  sant. 
Der  kunig  enpfing  si  schone,  groß   freud  ward  im  bekant. 
Mit  hoher  freud  und  wunne  Siglind  und  auch  Sigmund, 
Si  küßten  beid  Krenhilden  wol  zu  derselbn  stund, 

705 
Dar  nach  irn  sun  Seifrid e;  ir  leit  waz  in  benumen. 
Da  als  ir  hoffgesinde  was  in  auch  willekumen. 
Man  bracht  di  gest  gar  balde  hin  in  des  kuniges  sal; 
Man  hub  di  meid  und  frawen  von  rossen  da  zu  tal. 

706 
In  bot  da  zucht  und  ere  vil   manig  werder  man, 
Waren  den  edlen  frawen  mit  dinste  undertan. 
Wi  groß  di  hochzeit  were  zu  Wurmes  an  dem  Rein, 
Noch  grosser  gab  Sigmunde  rot  gold  und  licht  gestein, 

707 
Dann  vor  ie  waz  geschehn  bei  allen  iren  tagn. 
Man  hört  von  irem  hoffe  noch  grosse  wunder  sagn. 
Si  waren  all  in  freuden,  der  kunig  gab  in  genug; 
Von  gold  di  reichten  wate  ir  hoffgesind  da  trug. 

708 
Vil  manig  edler  steine  verwurket  waz  darein. 
Ir  pflag  gar  tugentleichen  Siglint,  di  kunigein. 
Da  sprach  zu  seinen  beiden  der  edel  kunig  Sigmundt: 
Nun  hört  ir,  ritter  alle!  euch  sol  hie  wesen  kunt, 

709 
Daz   Seifrit  sol  sein  herre  und  auch  mein  kröne  tragn. 
Di   held  aus  Niderlande  horten  daz  gerne  sagn. 
Er  gab   im  auf  di  kröne,  gericht  und  auch  di  lant; 
Seifrid  der  ward  ir  herre,  der  wunderkün  weigant. 

710 
Da  im  nun  ward  di  kröne,  daz  lant  auch  undertan, 
Man  forcht  in  allzeit  sere,  den  wunderkunen  man. 
Er  lebt  in  hohen  eren  und  wirde,  das  ist  war, 
Rcgiret  lant  und  Icute  bis  in  das  zwclftc  jar, 

711 
Bis  daz  di  schon  Krcnhilde  bei  im  ein  sun  gewann ; 
Des   frcwt  sich  land   und  Icute,  waz  im  was  undertan. 
Dar  nach  starb  bald  sein  muter,  di  kunigin  Siglind. 
Da  het  di  landt  aleinc  Krenhild,  fraw  Uten  kind. 

712 
Der  kunigin  land   und  leute  wol   zu  reigiren  zam; 
Ir  dint  manch  edler  furste,  der  kunigin  lobesam. 
Nun  het  auch  an  dem  Reine,  als  man  noch  höret  sagn, 
Brunhilt  mit  kunig  Gunthcrc  auch  einen  sun  getragn, 

713 
Di  edel  kuniginne  dort    in   Purgu'"n]derlant ; 
Durch  Seifrids  er  ir  sune  auch  Seifrid  ward  genant. 
Gar  wol  und   flcissiglichcn   man  sein  da  hüten  hies; 
Günther,  der  kunig  reich^Cj,  in  loblich  zihen  lies. 

714 
Man  lert  in  zueilt  und   ere,  bis  daz  er  ward  ein  man. 
Vil  grosses  ungelucke  man  seit  an  im  gewann; 
Di  mer  in  weiten  landen  wurden  von  im  geseit 
Und  wi  in  hoher  wunne  di  helde  unverzeit 

715 
Lebten  zu  allen  zeittn,  in  kunig  Sigmundes  lant, 
Des  gleich  auch  an  dem  Reine  vil  manig  kün  weigant. 
Daz  lant  zu  Niebelunge  waz  Seifrid  undertan. 
Der  seinen  freund  nie  keiner  so  vil  der  land  gewann. 

716 
Darzu  seins  fater  reiche  besas  der  degen  gut. 
Des  trug  Seifrid,  der  kune,  allzeit  ein  hohen  mut 
Er  het  di  pesten  schetze,  di  kunig  nie  gewan. 
Der  schätz  der  Nibelunger  waz  im  auch  undertan, 

717 
Den  er  vor  einem  perge  mit  seiner  hant  erstreit; 
Darumb  schlug  er  zu  tode  vil  mangen  helt  gemeit 
Er  het  den  wünsch  der  eren,  daz  heil  waz  im  geschehen; 
Des  must  im  manger  ritter  vil  hohes  lobes  jehn. 

718 
Er  wer  der  peste  ritter,  der  ie  auf  roß  gesas; 
Man  forcht  sein  grosse  sterke,  als  es  wol  billich  waz. 
Sein  lop  daz  ging  gar  ferre  durch  alle  weite  lant. 
Daz  het  der  helt  erfochten   mit  seiner  werden  hant. 

XII 

719 

L)a  dacht  zu  allen  zeiten  des  kunig  Günthers  weip: 
Wi  bricht  sich  also  hohe  der  schon  Krenhilden  leip, 
Und  ist  doch  unser  eigen  und  auch  Seifrid  ir  man, 
Daz  er  uns  nit  wil  dinen  ?  wi  sol  ich  daz  verstan  r 

720 

Das  lag  ir  an  dem  herzen,  als  ich  hie  han  geseit, 
Daz  si  ir  waren  fremde;  daz  waz  Brunhildcn  leit, 
Daz  ir  nit  wolte  zinsen  Scifrit  und  als  sein  laut; 
War  umb  er  ir  nit  zinste,  daz  waz  ir  unbekant. 

721 

Brunhild  versuchet  dicke,  wi  daz  nun  mocht  geschehn, 
Das  si  di  schon  Krenhilden   mit  äugen  mocht  ansehn. 
Si  reißt  allzeit  den  kunig  heimlich  in  zornes  mut. 
Daz  gfil   nit  wol  dem  kunige  und  daucht  den  helt  nit  gut. 

722 
Wi  kund  wir  si  herbringen?    so  sprach  der  kunig  reich. 
Waz  wolt  ir,  ir  zart  frawe?  das  dunkt  mich  wunderleich. 
Si  sein   uns  vil   zu   ferre  und  dars  dar  umb  nit  bittn. 
Des  antwurt  im  l^runhilde  aus  listen  und   mit  sittn: 

723 
So  hoch  ward  nie  geporen  auch  keines  kunigcs  man, 
Waz  im  gepüt  sein  herre,  wi  torst  er  daz  gelan? 
Des  lacht  Günther,  ir  herre,  da  si  das  zu  im  sprach; 
Er  gert  sein  nit  zu  dinste,  wann  er  Scifriden  sach. 

724 
Si  sprach:  Vil   edler  herre,  nun  tut  den  willen  mein 
Und  schicket  nach  Scifriden   und   nach  der  frawen  sein, 
Daz  si  zu  uns  herkumcn,  daz  wir  si  kurzlich  sehn! 
So  mag  mir  in  der  weite  ie  libers  nit  ijeschchn. 

725 
Ewr  schwestrer]  ist  so  schone,  zuchtig  und  hochgemut, 
Wenn  ich  denk  an  ir  tugent,  wi  sanfte  mir  daz  tut, 
Ir  trew  und  ir  enpfahen,  da  ich  kam  in  daz  lant ! 
Mir  ward  nie  senfter  grussen  auf  erden  mer  bekant. 

726 
Si  pat  in  also  lange,  bis  das  der  kunig  sprach: 
Ir  seit  der  pet  geweret,  wann  ich  nie  gerner  sach 
Kein  gast  in  disem  reiche  und  in  dem  lande  mein. 
Ich  peut  in,  daz  si  kumen  zu  uns  her  an  den  Rein. 

727 
Da  sprach  di  landes  frawe:  Her  kunig,  ir  solt  mir  sagn. 
Wen  ir  da  hin  wolt  senden  oder  in  welchen  tagn; 
So  sollen  unser  freunde  her  kumen  alle  sant. 
Wen  ir  dahin  wolt  senden  (sagt!),  wi  ist  er  genant? 

728 
Er  sprach:  Ich  wil  hin  senden  wol  dreissig  meiner  mann. 
Er  sant  nach  seinen  helden   und  his  si  für  sich  gan, 
Di  er  hin  wolte  senden  dem  kunig  aus  Niderlant. 
Den  gab  Brunhilt  zu  lone  gar  kosperlich  gewant. 

729 
Da  sprach  der  kunig  reiche:  Ir  held,  ich  wil  euch  sagn, 
Waz  ich  euch  dort  heiß  werbn;  des  solt  ir  nit  vertagn. 
Heißt  Seifrid   mir  herkumen  und  auch  di  Schwester  mein! 
Sagt  in  mein  dinst  und  hulde,  waz  ir  dort  mag  gesein, 

730 
Daz  si  zu  uns  herkumen  an  allen  widerstreit! 
Wir  wollen  aus  lan  rufTen  ein  hoft"  in  kurzer  zeit. 
Zu  sant  Johannes  tage  facht  sich  di  hochzeit  an. 
So  sol  in  wird  und   ere  von  uns  alhie  ergan. 

731 
Und  sagt  mir  auch  Sigmu[n]de  den  werden  dinste  mein, 
Daz  im  mein  trew  und  dinste  alzeit  bereit  sol  sein! 
Und  saget  meiner  Schwester,  daz  si  nit  lasse  das 
Und  kum  zu  Iren  freunden!  ni  hochzeit  zam  ir  bas. 

732 

Fraw  Ut  und  alle  frawen,  di   man  zu  hofe  fant, 
Enputen  iren  dinste  Seifrid,  dem  kün  weigant, 
Den  meiden  und  den  frawen  und  mangcm  werden  man. 
Graf  Ger,  ein  edler  degen,  di  botschaft  werben  gan. 

733 
Er  reit  in  freiem   mute  dahin,  der  kün  weigant, 
Und  auch  sein  diner  alle  mit  im  in  Niderlant. 
Si   eilten  bald  von  dannen   und  wolten  sich  nit  sparn. 
Der  kunig  geleit  si  dannen  und  bat  si  got  bewarn. 

734 
Si  kamen  in  zwelf  tagen  hin  in  Seifrides  lant 
Zu  Nibelunger  bürge,  di  wunderkun  weigant. 
Da  funden  si  in  freuden  Seifrid,  den  kunen  degn. 
Ir  roß  in  waren  müde;  der  gund   man  wol  da  pflegn. 

735 
Dem  kunig  und  seim  weibe  ward  schir  di  mer  geseit, 
In  weren  kumen  geste,  di  weren  wolbereit, 
Gekleit  als  in  Purgunden  man  ie  zu  tragen  pflag; 
Krenhilt  sprang  von  dem  bette  mit  freuden,  da  si  lag. 

736 
Si  pat  hin  an  ein  zinnen  mit  ir  ein  maget  gen. 
Da  si  nun  sach  graf  Geren  dort  auf  dem  hofe  sten 
Mit  seinen  dincrn  allen,  den  hct  si  bald  erkant. 
Ir  herz  was  ir  gar  schwere,  wi  libc  mer  si  fant. 

737 
Si  sprach  zu  irem  herrcn:   Her  kunig,  ir  solt  auf  stan. 
Ich  sich  dort  auf  dem  hofe  graf  Geren  und  sein   man. 
In  hat  Günther,  mein   brudcr,  daher  zu   uns  gesant; 
Und  waz  der  helt  hie  werbe,  daz  ist  mir  unbekant. 

738 
Si   und  ir  hofgesinde  hin  zu  den  gesten  ging. 
Mit  wird  und  hohen  ercn  di  gest  si  da  enpfing. 
Si  naigten  ir  da  alle,  der  edlen  kunigin  her. 
Man  his  ir  pflegen  schone  und   bot  in  zucht  und  er. 

Kibclun'Tcnlied  b 


114  195^  L687 

739 
Er  ward  gar  schon  enpfangen,  der  graf  und  seine  man. 
Ir  roß  man  futert  schone.     Man  fürt  di  geste  dann, 
Und  da  Seifrid,  der  künig,  dort  bei  Krenhilden  sas. 
Der  kunig  sach  si  gerne;  für  war,  so  wissend  das! 

740 
Der  kunig  gen  den  gesten  stund  auf  und  ging  zuhant; 
Er  grüßt  gar  tugentleichen  di  aus  Purgunderlant. 
Er  fürt  si  in  den  sale,  der  kunig  lobesan. 
Krenhilt  fürt  an  der  hende  den  grafen  wolgetan. 

741 
Si  pat  in  nider  sitzen.     Er  sprach:  Wir  sollen  stan, 
Bis  ir  vernempt  di  brife,  waz  wir  zu  werben  han. 
Nun  höret  fremde  mere,  was  euch  enpoten  hat 
Günther  und  auch  Brunhilde!  nun  hört,  wis  dar  umb  stat!    • 

742 
Merkt,  waz  euch  ewre  muter  da  her  bei  uns  enbot 
Und  Geiselher,  der  junge,  und  auch  der  kunig  Gernot 
Und  ewer  peste  freunde!  di  han  mich  her  gesant; 
Si  land  euch  grussen  alle,  fraw  kunigin  hoch  genant! 

743 
Got  dank  in!  sprach  Seifride;  ich  traw  in  allen  wol, 
Si  tun  gen  mir  daz  peste,  als  man  gen  freunden  sol. 
Sagt  mir  und  meiner  frawen,  wi  si  gehaben  sich! 
Wi  stet  es  umb  si  aller   Daz  lassend  hören  mich! 

744 
Seit  wir  dort  schiden  dannen,  hat  in  imant  getan 
Icht  schaden  in  dem  lande?  daz  lassend  mich  verstan! 
Daz  rieh  ich  an  irn  feinden,  daz  sollend  ir  in  sagn; 
Ich  schaff,  daz  all  ir  feinde  ewiglich  han  zu  klagn. 

745 
Da  sprach  zu  im  der  grafe:  Ir  edler  kunig  gut, 
Si  leben  all  in  freuden,  ir  laut  ist  wol  behut. 
Si  laden  euch  in  trewen,  daz  ir  in  kurzer  zeit 
Zu  in  reit  an  den  Reine.     Ir  hoffnung  an  euch  leit 


L694  19^^  115 

746 
Si  pitten  auch  mein  frawen,  daz  si  sol  mit  euch  kumen, 
Wan  nun  der  kalte  winder  ein  ende  hat  genumen; 
Si  sehen  euch  gar  gerne  bei  in  zu  der  hochzeit 
Zu  sant  Johannes  messe;  der  briff  des  urkund  geit. 

747 
Ir  edle  kuniginne,  so  sprach  der  graf  zuhant, 
Fraw  Ut,  ewr  edle  muter,  di  hat  euch  ser  gemant 
Und  ewre  bruder  alle,  ir  solt  in  nit  versagn. 
Daz  ir  in  seit  so  ferre,  daz  hör  ich  si  oft  klagn. 

748 
Brunhilt,  mein  edle  frawe,  und  ire  megethein 
Di  pitten  euch  besunder,  daz  ir  wolt  bei  in  sein. 
Nach  euch  sich  senet,  frawe,  ir  sin   und  auch  ir  mut. 
Di  mer  vernam  si  gerne,  Krenhilt,  di  kunigin  gut. 

749 
Der  graf  waz  ir  gesippe.     Seifrid  in  sitzen  hies ; 
Den  allerpesten  weine  er  in  da  bringen  lies. 
Auch  kam  Sigmud,  der  kunig,  da  er  di  poten  sach; 
Wann  er  zu  den  Purgundern  gar  tugentlichen  sprach : 

750 
Seit  mir  got-wilkum  alle  des  kunig  Günthers  man ! 
Seit  daz  mein  sün  Krenhilden  zu  einem  weib  gewan, 
So  solt  man  euch  gar  dicke  in  meinem  land  hie  sehn. 
So  mocht  wir  gen  ein  ander  vil  stctter  freuntschaft  jehn. 

751 
Si  sprachen:  Wenn  ir  wollet,  so  woll  wir  bei  euch  sein. 
Den  gesten  pot  man  ere,  den  herren  von  dem  Rein ; 
Vil  edler  wat  und  speise  man  für  si   alle  trug. 
j\Ian  lis  in  keinem  brechen  imd  gab  in  allen  gnug. 

752 
Man  pflag  ir  da  gar  schone  und  schuft'  in  gut  gemach. 
Seifrit  gar  tugentlichen  da  zu  den  gesten  sprach : 
Habt  guten   mut,  ir  hclde,  seit  ir  seit  her  gesanti 
Vernemct  mich  gar  eben!  so  tu   ich   euch  bekannt: 

8* 

753 
Ich  wil  mich  des  beraten  hie  mit  den  helden  mein. 
Er  ging  in  ein  gespreche  mit  mangem  ritter  fein. 
Er  sprach:  Nun  rat,  ir  herren!  es  hat  nach  uns  gesant 
Günther,  der  kunig  reiche,  aus  der  Burgunder  lant 

754 
Und  auch  nach  fraw  Krenhilden,  daz  si  auch  mit  mir  far. 
Nun  rat,  ir  herren  alle,  ob  ich  sol  reiten  dar! 
Solt  ich  durch  iren  willen  durch  zihen  dreissig  lant, 
Daz  tun  ich  gern  mit  willen.     So  sprach  der  kun  weigant. 

755 
Da  sprachen  all  di  seinen :  Habt  ir  der  reise  mut. 
So  wollen  wir  euch  raten,  als  uns  denn  dunket  gut. 
So  furent  tausent  helde  mit  euch  hin  an  den  Rein! 
So  mugt  ir  wol  mit  eren  dort  bei  der  hochzeit  sein. 

756 
Da  sprach  aus  Niderlande  der  edel  kunig  Sigmunt: 
Her  sun,  wolt  ir  an  Reine,  so  tu  ich  euch  hie  kunt. 
Ob  ir  es  wollet  haben,  so  reit  ich  mit  euch  dar. 
Mit  mir  funfliundert  helde;  so  meret  sich  di  schar. 

757 
Seit  ir  wolt  mit  uns  reitn,  traut  her  und  fater  mein. 
Sprach  Seifrid  zu  seim  fater,  so  wil  ich  frolich  sein. 
Wol  an  dem  zwelften  tage  so  räum  ich  dise  lant. 
Di  mit  in  reiten  selten,  gab  man  vil  reichs  gewant. 

758 

Und  da  Seifrid,  der  kune,  der  reis  auch  hette  mut. 
Er  schicket  heim  zu  lande  di  edlen  poten  gut; 
Den  seinen  guten  freunden  enpot  er  an  den  Rein, 
Das  er  in  einer  kurze  Avolt  bei  der  hochzeit  sein. 

759 
Seifridt  und  auch  Krenhilde,  als  man  noch  höret  sagn, 
Gaben  vil  reicher  gäbe  den  pottn  hin  zu  tragn, 
Di  si  auf  iren  rossen  heim  fürten  in  ir  lant. 
Si  zugen  hin  mit  schalle  di  poten  alle  sant. 

760 
Ir  folk  het  wol  gerüstet  Seifrid  und  auch  Sigmunt. 
Her  Eckwart,  was  ein  grafe,  his  bringen  an  der  stunt 
Den  frawen  reiche  wate,  als  man  si  haben   mocht ; 
Als  es  den  werden  frawen  gar  wol  gen  hofe  tocht. 

761 
Ir  heim  und  auch  ir  schilde  man  loblich  ziren  gann, 
Darzu  di  werden  frawen,  di  mit  in  solten  dann, 
Den  gab  man,  wefj  si  gerten,  wann  in  da  nicht  gebrast. 
Seifrit  bracht  an  den  Reine  mit  im  manch  fremden  east. 

762 

Da  potcn  kamen  schnelle  heim  in  Purgunder  lant. 
Da  eilet  hin  der  grafe,  da  er  den  kunig  fant. 
Er  ward  gar  schon  enpfangen,  si  beißten  ab  zu  tal 
Von  iren  guten  rossen  und  gingen   auf  den  sal. 

763 
Der  kunig  und  sein  helde  her  gen  den  potten  sprangk; 
Daz  si  kamen  so  balde,  des  saget  er  in  dangk. 
Brunhilt,  di  kuniginne,  da  zu  dem  grafen  sprach: 
Wi  lebt  Seifrit,  der  kune,  von  dem  mir  lieb  geschach: 

764 
Da  sprach  der  kun  graf  Gere:  Seifrid  in  freud  ward  rot; 
Auch  frewt  sich  des  Krenhilde;  grolj  wirde  man  uns  bot. 
Kein  solche  wird  und  ere  ward  potcn  nie  getan, 
Als  Seifrid  und  sein  fater  an  uns,  di  werden  man. 

765 

Da  sprach  zu  dem  margrafen  des  edlen  kuniges  weip: 
Nun  sagt  mir!  kumpt  Krenhilde?  wi  mag  ir  stolzer  leipr 
Pfligt  si  noch  solcher  züchte,  als  si  vor  Zeiten  pflag? 
Er  sprach:  Si  kumen  beide;  di  warheit  ich  euch  sag. 

766 
Fraw  Ut  di  his  gar  balde  di  poten  zu  ir  gan. 
Gar  manche  hübsche  frage  ward  da  von  ir  getan. 
Si  hört  gern,  daz  Krenhilde  waz  frisch  und  wol  gesunt. 
Der  graf  sagt,  wi  si  kerne  so  gar  in  kurzer  stunt 

Da  zeigten  si  di  gäbe,  di  in  durch  milde  gab 
Seifrid,  der  kunig  here,  von  gold  di  reichen  hab. 
Daz  weißten  si  dem  kunige  und   mangem  werden  man. 
Deß  dankten  si  Seifriden,  dem  kunig  lobesan. 

768 
Hagen  der  sprach:  Solch  gäbe  mag  er  wol  billich  gebn. 
Sein  schetz  der  nem  kein  ende  und  solt  er  immer  lebn. 
Der  waz  der  Nibelunger;  des  hat  gewalt  sein  hant. 
Den  solt  wir  billich  teilen  hie  in  Burgunderlant. 

769 
Als,  das  da  waz  zu  hofe,  das  frewet  sich  der  mer, 
Das  zu  in  kumen  wolte  Seifrid,  der  degen  her. 
Da  wurden  gar  unmussig  des  kuniges  dinestman. 
Si  richten  an  dem  hofe  manch  reiche  tafel  an. 

770 
Ortwein,  Gundolt,  zwen  herren  des  kuniges  dinestman 
Di  zirten  schon  den  hofe,  als  si  oft  hetn  tan; 
Der  truchses  und  der  schenke  di  rüsten  mange  bank; 
Mit  ernst  und  ganzem  fleisse  sagt  in  der  kunig  dank. 

771 
Rynolt  waz  kuchen-meister,  der  rust  auf  di  hochzeit, 
Und  auch  sein  undertane  vil  mangen  kcssel  weit. 
Gar  lobelich  gespeiset  di  kuchen  man  da  fant; 
Manch  kosperliche  speise  rust  man  auch  da  zu  hant. 

772 
Da  zirten  sich  di  frawen  und  mange  maget  rein. 
Aus  irer  wat  von  golde  laucht  manger  edler  stein; 
Di  lauchten  wunniglichen  und  auch  daz  rotte  golt. 
Des  ward  erfrewt  manch  ritter,  den  si  da  waren  holt. 

XIII 

773 
riie  las  wir  si  beleibn  und  all  in  freudcn  sein. 
Hort  furbas,  wi  Krenhildc  und  auch  ir  megethein 
Hin  zu  dem  hofe  kamen  aus  Nibelungcr  lantl 
Auf  rossen  si  da  furtn  manch  keiserlich  gewant. 

774 
Frolich  si  dannen  zAigen  mit  freuden  auf  di  fart. 
Es  kam  mit  mangem  helde  Seifrid,  der  kunig  zart, 
Und  auch  Krenhild,  sein  frawe,  auf  hoher  freuden  wan. 
Daz  nam  ein  klcglich  ende,  groß  jamer  hub  sich  an. 

775 
Mit  Seifrid  kam  gerittn  sein  fater,  kunig  Sigmunt. 
Het  er  den  mort  geweste,  der  in  dar  nach  ward  kunt, 
Er  wer  daheim  beliben,  der  hochzeit  nit  gesehn; 
Im  kund  in  diser  weite  nit  leider  sein  geschehn. 

Si  santen  an  den  Reine  di  iren  potschaft  dar. 

Da  reit  in  schon  engegn  ein  ritterliche  schar, 

Des  kuniges  hofgesinde,  vil   manig  werdcr  man. 

Und  auch  der  kunig  selber  reit  gen  den  gesten  dann. 

in 

Kf  g'"g  vor  zu  Brunhilden,  da  er  si   sitzen   fant: 

Enpfing  euch  schon  mein  schwester,  da  ir  kampt  in  daz  laut. 

Also  solt  ir  enpfahen  Seifrid  und  auch  sein  weip. 

Daz  tun  ich,  sprach  Brunhilde,  hat  wol  verdint  ir  Icip. 

778 
Da  sprach  der  kunig  reich:  Si   kumen   morgen  fru; 
Wolt  ir  si   schon  enpfahen,  so  rüstend   euch  dar  zu, 
Daz  wir  in  pieten  ere  an  unserm  hofe  hie! 
Mir  kam  bei  meinen  Zeiten  so  libe  geste  nie. 


120  igSb  L  728 

779 

Ir  meget  und  ir  frawen  di  rüsten  sich  zu  hant 
Si  legten  an  ir  kleider,  di  pesten  di  man  fant, 
Und  di  si  vor  den  gesten  trugen  mit  eren  wol, 
Zu  dinst  dem  edlen  kunige.     Ir  herz  waz  freudenvol. 

780 
Da  eilet  in  engegn  Günther  und  seine  man 
Mit  mangem  stolzen  recken  gar  lobelich  hin  dan. 
Auch  mit  der  kuniginn[e]  reit  gar  ein  grosse  schar 
Von  meiden  und  von  frawen,  di  waren  hübsch  und  klar. 

781 
Mit  wird  und  hohen  eren  di  geste  man  enpfing. 
Nun  höret  abenteure,  wi  es  dar  nach  erging! 
In  ward  von  werden  recken  manch  süsser  grüß  getan, 
Di  all  den  schonen  frawen  da  waren  undertan. 

782 
Gen  in  so  reit  Seifride  gekronet  lobeleich; 
Si  ritten  mit  ein  ander,  er  und  der  kunig  reich. 

Umb  si  so  hilt  von  recken  so  gar  ein  grosse  schar, 
Daz  es  stob  allenthalben  im  lande  her  und  dar. 

783 
Da  in  der  kunig  enpfinge  und  in  da  ane  sach 
Und  auch  Sigmud,  sein  fater,  mit  züchten  er  da  sprach: 
Nun  seit  mir  got-wilkumen,  ir  libsten  freunde  mein! 
Wir  sehen  euch  gar  gerne,  des  solt  ir  sicher  sein. 

784 
Got  dank  euch,  sprach  Sigmude,  der  kunig  lobesam. 
Seit  Krenhild,  ewer  Schwester,  mein  sün  zu  weibe  nam, 
So  sten  zu  euch  mein  sinne,  daz  ich  euch  solte  sehn. 
Günther  der  sprach:  Vil  libes  ist  mir  von  euch  geschehn. 

785 
Seifrid  ward  schon  enpfangen,  als  seinem  adel  zam, 
Mit  wird  und  hohen  eren;  auch  nimant  waz  im  gram. 
Ir  grusset  Geiselhere  und  auch  der  kunig  Gernot. 
Ich  mein,  daz  man  nie  gaste  so  hohe  wirde  pot 

786 

Da  nahet  gen  ein  ander  der  zweier  kunig  weip. 

Da  beisset  ab  von   rossen  manch  schöner  frawen  Icip; 

Di  hüben  ab  di  helde  da  nider  auf  das  gras, 

Di  dinten  gern  den  frawen,  waz  ir  da  bei  in  was. 

787 
Da  tratten  gen  ein  ander  da  di  zwu  kunigein. 
Von  in  nam  wunn   und  freude  manch  stolzer  ritter  fein. 
Si  gruftten  schon  ein  ander,  di  frawen  wol  getan. 
Da  stund  vor  in  zu  dinstc  in  züchten   manig  man, 

788 
Ir  beder  hofifgesinde.     Di  fingen  bei  der  hant 
Und  naigten  schon  ein  ander  di  kunigin  beide  sant. 
Manch  trewten  unde  küssen  ward  da  von  in  getan 
Wol  von  den  schonen  frawen.     Des  frewt  sich  manig  man. 

789 
Si  ritten  mit  ein  ander  gen  Wurmes  in  di  stat. 
Der  kunig  mit  seinen  gesten  es  wol  erpietn  bat. 
Man  pflag  ir  frue  und  spate  gar  schon  zu  aller  zeit. 
Da  hub  sich  grosse  freude  in  ircm  lande  weit. 

790 
Es  waz  von  Throne  Hagen  und  auch  der  kün  Ortwein 
Gewaltig  an  dem  hofe;  daz  ward  an  in  wol  schein. 
Waz  si  zu  hoff  geputen,  torst  nimant  widerstan. 
Wol  an  des  kunigcs  hofe  hub  sich  groß  kurzweil  an. 

791 
Man  hört  di  schilt  erklingen  da  vor  dem  burgethor; 
Von  Stichen  und  von  schlegn  si  hilten  lang  darvor. 
Der  kunig  mit  seinen  gesten  vil  kurzeweil  da  pflag. 
Also  in  grossen  freuden  vertribn  si  den  tag. 

792 
Hin  für  den  palast  weite  si  mit  ein  ander  rittn. 
Si  künden  wol  geparen,  nach  adclichcm  sittn 
Sach  man  über  di  scttel  von  frawen  wol  getan  • 
Hangen  di  deck  von  gokle,  daz  wunniglichen  brann. 

793 
Man  fürt  di  frawen  balde  dahin  an  ir  gemach. 
Gar  oft  Brunhilt,  di  schone,  Krenhiden  ane  sach, 
Daz  si  so  grosse  schone  an  irem  leibe  trug. 
Ir  färb  di  glenzet  schone,  si  waz  unmassen  kkig. 

794 
Sich  hub  ein  grosses  schallen  zu  Wurmes  in  der  stat 
Von  irem  hoffgesinde.     Den  kunig  den   marschalk  bat, 
Dankwart,  her  Hagens  bruder,  hies  er  der  geste  pflegn. 
Er  pflag  der  gest  mit  fleisse,  Dankwart,  der  küne  degn. 

795 
Man  speiset  si  da  alle,  waz  an  dem  hofe  was. 
Auf  erd  nie  fremden  gesten  ward  es  erpoten  bas. 
Wes  si  von  hof  begertn,  daz  waz  in  da  bereit; 
Der  kunig  seiner  gäbe  auch  keinem  nie  verseit. 

796 
Man  dinet  in  gar  gerne,  daz  tet  man  willigleich. 
Da  sas  mit  seinen  gesten  zu  tisch  der  kunig  reich. 
Da  sas  Seifrid,  der  degen,  als  er  vor  het  getan. 
Mit  im  so  ging  zu  tische  manch  wunderkuner  man. 

797 
Mer  dann  eilfhundert  recken  waz  in  dem  dinste  sein. 
Mit  im  so  sas  zu  tische  Brunhilt,  die  kunigein. 
Si  dacht  in  irem  sinne:  Solt  er  dein  eigen  wesn! 
Si  trug  im  heimlich  hulde,  als  man  noch  höret  lesn. 

798 
Der  kunig  in  grossen  freuden  bei  seinen  gesten  sas. 
Vor  in  so  stund  von  golde  vil  manig  reich  trinkfas; 
Mit  den  des  kuniges  schenken  zu  tische  gunden  gan. 
Da  ward  vil  reicher  dinste  den  herren  da  getan. 

799 
Da  man  nun  gaß  zu  hofe,  der  schal  auch  waz  gelegn, 
Di  meid  und  auch  di  frawen  hies  man  da  schlaffen  legn. 
Den  fremden  und  den  künden  dint  manig  ritter  klug. 
Als,  daz  ir  herz  begerte,  des  gab  man  in  genug. 

800 
Di  nacht  nam  bald  ein  ende,  der  helle  tag  her  schein. 
Da  trugen  her  geschmeide  und  manig  edeln  stein, 
Di  lauchten  aus  dem  golde;  man  sach  manch  reich  gewant, 
Daz  legten  an  gar  gerne  di  frawen  alle  sant. 

801 
Ec  daz  der  tag  waz  kumen,  da  hub  sich  vor  dem  sal 
Von  rittern  und  von  knechtn  ein  wunniglicher  schal. 
Ein  ampt  man  got  zu  lobe  dem  edlen  kunig  sangk. 
Da  hub  sich  grosses  reiten  und  ward  ein  groß  gedank. 

802 
Man  hört  manche  trumcte,  di  da  gar  laut  erdos, 
Flotircn  unde  singen.     Der  schal  waz  also  groß, 
Und  daz  es  auf  dem  lande  und  in  der  stat  erhal. 
Zu  roß  di  werden  helde  da  komen  uberal. 

803 
Da  hub  sich  an  dem  hofc  ein  ritterliches  spil 
Von   mangem  werden  helde;  der  waz  da  also  vil. 
Da  reit  in  freiem   mute  manch  rittcr  hoch  gemut, 
Da  wapnet  sich  gar  schone  manch  edler  dcgen  gut. 

804 
Da  stunden  in  di  fenster  di  miniglichen  weip 
Und  manige  maget  schone;  geziret  waz  ir  leip. 
Si  sahen  kurzeweile  von  mangem  werden   man. 
Der  kunig  mit  seinen  beiden  da  selber  reiten  gann. 

805 
Da  si  des  pflagen  lange,  es  stund  dar  nach  nit  lank, 
Man  leutet  zu  der  nonc;  vil   manig  glock  crklank. 
Daz  stechen  het  ein  ende.     Di  frawen   ritten  dann. 
Da  folget  nach  den  herren  manch  wundcrkuner  man. 

806 
Si  bcißten  vor  dem   munster  da  nider  auf  daz  graß. 
Ikunhilt  in  freud  und  wunne  da  mit  den  gestcn  was. 
Si  ging  under  der  kröne  hin   in  daz  munster  weit. 
Di  frcucl   nam  bakl   ein  ende;  daz  schuft"  ir  grosser  ncit. 

807 
Da  si  gehortn  messe,  si  ritten  wider  dann, 
Man  sach  si  zuchtiglichen  da  hin  gen  hofe  gan. 
Da  Sassen  si  zu  tische,  ir  freude  nie  gelag. 
Di  hochzeit  wert  mit  freuden  bis  an  den  eilften  tag. 

808 
Da  dacht  di  kuniginne:  Ich  mag  nit  lenger  dagn. 
Wi  ich  nun  daz  gefuge,  ich  muß  Krenhilden  fragn. 
War  umb  si  uns  so  lang  den  zins  verzogen»  hat. 
Ir  man  ist  unser  eigen,  wi  es  nun  dar  umb  stat. 

809 
.So  tichtet  si  auf  laster,  als  ir  der  teufel  riet; 
Di  freud  und  di  hochzeite  mit  grossem  jamer  schiet. 
Waz  ir  lag  an  dem  herzen,  daz  must  zu  lichte  kumen. 
Des  ward  in  irem  lande  da  jamers  vil  vernumen. 

XIY 

8io 
V  or  einer  vesperzeite  man  auf  dem  hofe  sach 
[Zu]  roß  manch  werden  rittcr  durch  heuser  und  durch  dach; 
Daz  folk  begunde  schawen  di  helde  uberal. 
Daz  sach  manch  schone  frawe,  di  stunden  in  dem  sal. 

8ii 
Da  Sassen  zu  ein  ander  di  zwü  kuniginne  reich ; 
Si  retten  von  zwei  helden,  di  waren  lobeleich. 
Da  sprach  Krenhild,  di  schone:  Ich  hab  ein  werden  mann, 
Dem  solten  alle  reiche  sein  billich  undertan. 

812 
Da  sprach  zu  ir  Brunhilde :  Daz  mag  nit  wol  gesein. 
Ja  wann  sust  nimant  lebte,  wann  hie  der  mane  dein, 
So  mochten  im  di  reiche  wol  wesen  undertan. 
Weil  aber  lebt  Gunthere,  so  mag  es  nicht  ergan. 

813 
Da  sprach  di  schon  Krenhilde:  Nun  sich,  wi  er  dort  stat, 
Wi  ritterlich  Seifride  dort  bei  in  allen  gat. 
Recht  als  der  lichte  mone  für  ander  Sterne  tut! 
Des  trag  ich  wol  mit  rechte  allzeit  ein  hohen  mut. 

814 

Da  sprach  di  landes  frawe:  Wi  stolz  nun  sei  dein  man, 
Wi  schon  und  auch  wi  kune,  daz  lop  mus  vor  im  hau 
Günther,  mein  libster  herre ;  der  ist  der  bruder  dein. 
Der  muß  für  alle  kunige  mit  lob  gekronet  sein. 

815 
Da  sprach  aber  Krenhilde:  Noch  schöner  ist  mein  man. 
Dar  umb  für  alle  helde  ich  im  des  lobes  gan. 
Er  lebt  in  hoher  tugcnt;  des  ist  sein  wirde  grof^. 
Gar  weit  in  allen  landen  fint  man  nit  sein  ^enoß. 

816 
Ja  solt  du  es,  Krenhilde,  in  übel  nit  verstan. 
Wann  ich  mit  rechter  warheit  di  red  nun  hab  getan. 
Ich  hört  dort  von  in  beiden,  da  ichs  am   ersten  sach. 
Und  da  deins  bruder  wille  an  meinem   leib  geschach. 

817 
Da  er  mein  lieb  und  minne  so  ritterlich  gewann, 
Da  sprach  es  selbs  Seifride,  er  wer  im  undertan. 
Des  han  ich  in  für  eigen,  seit  ich  in  daz  hört  jehn. 
Nein !    sprach  di  schon  Krenhilde,  so  wer  mir  übel  gschehn. 

818 
So  hetten  mich  verfuret  di  libsten  bruder  mein, 
Solt  ich  eins  eigen  mannes  weip  hie  auf  erden  sein. 
Dar  umb  wil  ich,  Brunhilde,  dich  tugentlichen  bittn, 
Daz  du  di  rede  lassest  in  zuchtiglichem  sittn. 

819 
Der  red  mag  ich  nit  lassen,  sprach  da  des  kunigs  weip. 
Warumb  solt  ich  verkisen  so  manges  beides  leip. 
Der  mir  und  auch  dem  kunige  mit  dinst  ist  undertan  ? 
Mich  müet,  daz  ich  so  lange  kein  zins  nit  von  euch  han. 

820 
Da  sprach  Krenhilt,  Seifride  wont  dir  nit  dinstes  bei. 
Er  ist  gar  hochgeporen,  wi  edel  Günther  sei. 
Du  solt  auch  nimmer  mere  di  zeit  auf  erden  lebn, 
Daz  dir  von   seinem  lande  kein  zins  nit  werd  gegebn. 

821 
Krenhilt,  du  brichst  dich  hohe,  so  sprach  des  kuniges   weip. 
Nun  wil  ich  gerne  schawen,  ob  man  den  deinen  leip 
Halt  in  so  hohen  eren,  als  man  den  meinen  tut. 
Di  frawen  wurden  beide  grimmig  und  ungemut. 

822 
Da  sprach  di  schon  Krenhilde:  Wir  wollen  hie  besehn, 
Seit  daz  du  meines  hcrren  für  eigen  hast  gejehn, 
Daz  sollen  hie  erkennen  ir  beider  dinestman. 
Welche  in  hoherm  lobe  wer  heut  zu  kirchen  gan. 

823 
Ich  wil  dich  lassen  schawen,  daz  ich  bin  dinstes  frei 
Und  daz  mein  man  ist  pesser  hie,  wann  der  deine  sei ; 
An  adel  und  an  schone  wil  ich  dein  meister  sein. 
Daz  solt  du  heut  noch  hören  von   mangem  rittcr  fein. 

824 
Da  kam  gen  hofif  zu  dinste  manch  wunderkün  weigant. 
Krenhilt  di  sprach:  Mein  schone  sol  werden  heut  bekant: 
Kein  kunigin   nie  auf  erden  mir  gleich  di  kröne  trug. 
Da  hub  sich  von  in  beiden  neid  unde  has  genug. 

825 
Da  sprach  Brunhilt  in  zorne:  Wilt  du  nit  eigen  sein, 
So  must  du  dich  hie  scheiden  hin  aus  dem  lande  mein 
Mit  deinem  hofgesinde,  vor  wir  zu  kirchen  gan. 
Nein,  sprach  Krenhilt,  di  schone;  daz  wil  ich  undcrstan. 

826 
Nun  kleidet  euch,  ir  meide!  so  sprach  Seifrides  weip. 
Es  muß  an  alle  schände  beleiben  hie  mein  leip. 
Ir  sollend  lassen  schawen  di  ewre  reiche  wat; 
Si  muß  es  alles  liegen,  waz  si  gesprochen  hat. 

827 
Si  suchten  da  mit  fleisse  manch  wol  gezirtes  kleit ; 
Dar  ein  ward  schon  gebrisen  manch  wunderschone  meit. 
Da  ging  mit  irm  gesinde  des  kunig  Günthers  weip. 
Auch  ward  nach  wünsch  geziret  der  schon  Krenhilden  leip 

828 
Mit  drei  und  virzig  meiden,  di  si  bracht  an  den  Rein. 
Di  trugen  pfeller  reiche  von  gold  beschlagen  fein ; 
Si  kamen  für  daz  munster,  di  meget  wol  getan. 
Daz  nam  vil  michel  wunder  Scifrid  und  seine  man. 

829 
Di  leut  nam  alle  wunder,  warumb  nun  daz  geschach, 
Daz  man  di  zwü  kunigiime  aldo  sich  scheiden  sach. 
Daz  si  nit  mit  ein  ander  zu  kirchen  gingen  me, 
Daz  tet  vil  mantrem  ritter  an  seinem  herzen  wec. 

830 

Loblich  stund  vor  dem  munster  des  kunig  Günthers  weip. 
Da  pflag  vil  kurze  weile  manch  schonen  ritters  leip 
Wol  mit  den  schonen  frawen,  der  si  da  namen  war. 
Da  kam  gar  kunigleichen  Krcnhild   mit  irer  schar. 

831 

Waz  kosperlicher  kleide  zu  hoff  trug  kuniges  kint, 
Gen  irem  hoffgesinde  so  waz  es  gar  ein  wint. 
Si  het  vil  mer  des  gutes,  wann  dreissig  kunig  weip ; 
Waz  nimant  mocht  vollenden,  das  tet  ir  werder  leip? 

832 
Ob  man  noch  wünschen  solde,  doch  kund  man  nit  gesagn, 
Daz  man  auf  erd  nie  mere  sech  solch  geschmeide  tragn, 
Als  si  da  ane  trugen,  ir  meget  wol  getan. 
Daz  gschach  zu  leid  Brunhilden,  sust  het  sis  wol  gelan. 

833 
Da  si  zu  samen  kamen  hin   für  daz  munster  weit, 
Brunhilt,  di  kuniginne,  durch  iren  grossen  neit, 
Daz  edel  weip  Krenhilde  hies  si  da  stille  stan: 
Es  sol  für  kein  kuniginne  kein  eigen  weip  nit  gan. 

834 
Da  sprach  di  schon  Krenhilde  aus  zorniglichem  mut: 
Und  kündest  du  geschweigen,  es  wer  dir  sicher  gut. 
Du  hast  auch  selbs  geschendet  den  deinen  stolzen  leip; 
Wi  mag  nun  ein  kebsfrawe  sein  eines  kuniges  weip? 

835 
Wen  zeihest  du  der  [•••]?  so  sprach  di  kunigein. 
Daz  tun  ich  dich  furware,  du  schnöde  valentein! 
Es  lag  bei  dir  zum  ersten  Seifrit,  der  lobesam. 
Ja  waz  es  nit  mein  bruder,  der  dir  den  magtum  nam. 

836 
Wo  test  du  hin  dein  sinne?  Es  waz  ein  kluger  list. 
War  umb  lagst  bei  Seifriden,  so  er  dein  diner  ist? 
So  sprach  Krenhilt,  di  schone;  daz  hört  ich  dich  wol  klagn. 
Da  sprach  Brunhilt  mit  jamer:  Ich  wils  deim  bruder  sagn. 

837 
Do,  sprach  Krenhilt:    Dein  hoffart  hat  dich  gar  ser  betrogn. 
Hast  mich  mit  deinen  Worten  gar  oft  hie  angelogn  ; 
Daz  macht  du  hie  wol  wissen,  es  ist  mir  von  dir  leit. 
Mein  heimlikeit  und  hbe  di  sol  dir  sein  verseit. 

838 
Brunhilt  ward  weinen  sere.     Krenhilt  nit  lenger  lie, 
Wol  vor  des  kuniges  wcibe  si  in  daz  munster  gie 
Mit  irem  hofifgesinde.     Da  hub  sich  grosser  haß; 
Da  wurden  lichte  äugen  betrübet  unde  nas. 

839 

Waz  man  da  got  moch  dinen,  ie  laß  oder  gesank, 
So  waz  der  schon  Brunhilde  di  weil  an  massen  lank; 
Wann  ir  waz  ser  betrübet  ir  sin  und  auch  ir  mut. 
Des  kam  umb  leib  und  leben  manch  edler  ritter  gut. 

840 
Brunhilt  mit  iren  frawen  gund  für  daz  munster  stan. 
Si  dacht:  Ich  mus  noch  mere  Krenhilden  hören  lan, 
Daz  si  mich  zeicht  Seifrides,  daz  ungetrewe  weip. 
Hat  er  sich  mein  gerumet,  es  get  im  an  den  Icip. 

841 
Da  kam  di  schon  Krenhilde  mit  mangem  werden  man. 
Da  sprach  ^u  ir  Brunhilde :  Du  solt  hie  stille  stan. 
Du  zeichst  mich  arger  dinge;  daz  woll   wir  lassen  sehn, 
Du  must  daz  hie  beweren,  wo  mir  daz  sei  geschehn. 

842 
Si  sprach:  Du   mochst  mich  libcr  von  dir  hie  lassen  gan. 
Ich  zeug  es  mit  dem  golde,  daz  ich  hie  bei   mir  han : 
Daz  bracht  von  dir  Seifride,  und  da  er  bei  dir  lag. 
Des  schempt  sich  ser  Brunhilde,  lebt  nie  so  leiden  tag. 

843 
Si  sprach:  Daz  golt  ich  kenne,  ward   mir  heimlich  gestoln. 
Furwar  solt  du   hie  wissen:  es  bleipt  nit  lang  vcrholn. 
Ich  kum  sein  an  ein  ende,  wer  mir  daz  hat  gcnumen, 
Di  frawen  waren  beide  in  grossen  unmut  kumcn. 

Nibelungenlied  » 

844 

Da  sprach  di  schon  Krenhilde:  Ich  bin  es  nicht,  der  dip. 
Du  hettest  wol  geschwigen,  wer  dirs  gewesen  Hp. 
Auch  merk  es  bei  dem  gurtel,  den  ich  hie  umbe  han, 
Daz  ich  es  nit  enleuge,  es  waz  Seifrid  dein  man! 

845 

Er  waz  von  edler  seiden,  der  port,  und  den  si  trug, 
Dar  aus  manch  edler  steine  da  leuchtet  also  klug. 
Da  Brunhilt  sach  den  porten,  ser  weinen  si  begann. 
Si  sprach:  Ich  klags  dem  kunige  und  allen  seinen  man. 

846 
Da  sprach  di  kuniginne:  Nun  heissend  bald  her  gan 
Den  edlen  fogkt  vom  Reine  I  den  wil  ich  hören  lan, 
Wi  mich  hat  ser  gescholten  der  seinen  Schwester  leip. 
Si  sagt  hie  offenlichen,  ich  sei  Seifrides  weip. 

847 
Der  kunig  kam  mit  sein  helden,  da  er  si  weinen  sach. 
Zu  seiner  libsten  fravven  gar  gutlich  er  da  sprach: 
Nun  sagt  mir,  edle  frawe!  wer  hat  euch  leid  getan? 
Si  sprach:  Kunig,  edler  herre,  ich  mulj  in  schänden  stan. 

848 
Von  allen  meinen  eren  Krenhilt,  di  kunigein, 
Mich  gerne  wolte  scheiden;  lat  euch  geklaget  sein! 
Si  spricht,  es  sei  gelegen   bei  mir  Seifrid,   ir  man. 
Da  sprach  Günther,  der  kunig:   Das  ist  gar  übel  tan. 

849 
Si  tregt  hie  meinen  gurtel,  den  ich  verloren  han, 
Mein  fingerlein  von  golde;  des  mus  ich  trawrig  stan. 
Ich  pit  euch,  edler  herre,  daz  ir  entredet  mich, 
Wil  ich  umb  ewr  genade  verdinen  williglich. 

850 
Da  sprach  Günther,  der  kunig:  Er  sol  her  zu  uns  gan. 
Hat  er  sich  des  gerümet,  daz  sol  er  hören  lan, 
Oder  er  mui!i  hie  laugen,  der  helt  aus  Niderlant. 
Man  schicket  nach  im  balde.    Seifrit  der  kam  zu  hant. 

851 
Da  er  di  kuniginne  ser  weinen  vor  im  sach 
(Er  west  nit  umb  die  niere,  gar  bald  der  degn  sprach: 
War  umb  so  weint  di  frawe?    daz  tut  mir  hie  bekant! 
Oder  in  welcher  masse  hat  mich  der  kunig  besantr 

852 
Da  sprach  zu  im  der  kunig:   Mir  ist  in  trcwen  leit. 
Mir  hat  v^on  euch  mein  frawe  gar  pose  mer  geseit, 
Ir  habet  euch  gerumet,  wi  ir  irn  stolzen  leip 
Beschlafifen  habt  am  ersten ;  daz  spricht  ewr  eigen  weip. 

853 
Da  sprach  zu  im  Seifride:  Und  hat  si   daz  geseit, 
So  solt  ir  werden  innen:  es  muß  ir  werden  leit. 
Ich  wil  es  Widerreden  vor  mangem  werden  man, 
Beweren  mit  dem  eide,  daz  ichs  nit  hab  getan. 

854 
Da  sprach  der  fogkt  vom  Reine:  Daz  lassend  uns  hie  sehn, 
Den  eit,  den  ir  da  pietet!  und   mag  der  hie  geschehn. 
So  wil  ich  aller  dinge  euch  gerne  ledig  lan. 
Da  sach  man   für  di  herrcn   di   schon  Brunhilden  gan. 

855 
Seifrid,  der  degen  küne,  bot  zu  dem  eid  di  hant. 
Da  sprach  zu   im  der  kunig:  Nun  ist  mir  wolbekf^nt, 
Daz  ir  des  seit  unschuldig;  ich  wil  euch  ledig  lan. 
Des  euch  mein  Schwester  zeihet,  des  habt  ir  nicht  getan. 

856 
Da  sprach  aber  Seifride:   Gescholten  sei  mein  weipl 
Daz  si  hat  ser  betrübet  der  schon  Brunhilden  leip, 
Daz  ist  mir  sicherlichen  in  ganzen  trewen  leit. 
Daz  hört  da  von  Seifridcn  manch  ritter  unverzeit. 

857 
Di  frawen  sol  man  straffen,  so  sprach  Scifrit  der  degn, 
Daz  si   irn   ubcrnuite  auch   lassen   untlerwcgn. 
Verpiet  es  ewrem  weibe!  der  meinen  tu   ich  sam. 
Irs  grossen  ubermutes  ich  mich  gar  ser  hie  schäm. 

9* 

858 
Also  wurden  gescheiden  der  zweier  kunig  weip. 
Noch  trawret  also  sere  der  schon  Brunhilden  leip, 
Daz  es  gund  ser  erparmen  Günther  und  seine  man. 
Da  kam  Hagen  von  Throne,  gund  zu  der  kunigin  stan. 

859 
Er  fragt  si,  waz  ir  were,  da  er  si  weinet  fant. 
Da  si  im  sagt  di  mere,  da  globt  er  ir  zuhant, 
Er  sprach:  Darumb  muß  sterben  der  schon  Krenhilden  man, 
Wo  ich  es  mag  gefugen,  mus  im  ans  leben  gan. 

860 
Da  kam  auch  zu  der  rede  Ortwein  und  auch  Gernot. 
Da  wurden  si  zu  rate  wol  auf  Seifrides  tot. 
Dar  zu  kam  Geiselhere,  der  schon  fraw  Uten  kint; 
Da  er  erhört  di  mere,  sein  herz  ser  trawret  sint. 

861 
Er  sprach:  Ir  werden  helde,  war  umb  so  tund  ir  daz? 
Er  hat  es  nie  verschuldet  von  uns  ein  solchen  has. 
Es  wer  uns  immer  schände,  brecht  wir  in  umb  den  leip. 
Gar  umb  ein  kleine  sache  so  zürnen  ser  di  weip. 

862 
Sol  wir  im  daz  vertragnr  so  sprach  Hagen,  der  degn ; 
Des  hab  wir  lutzel  ere,  sol  er  eins  solchen  pflegn, 
Daz  er  sich  rumet  sere  hie  von  der  frawen  mein. 
Und  solt  ich  dar  umb  sterben,  es  gilt  daz  leben  sein. 

863 
Nein,  sprach  der  kunig  selber,  er  tet  uns  nie  kein  leit; 
Er  tut  uns  wird  und   ere,  sein  hilf  ist  uns  bereit. 
Waz  wolt  wir  an  im  rechen,  warumb  tragt  ir  im  has? 
Er  w^az  uns  ie  getrewe,  furwar  so  red  ich  daz. 

864 
Da  sprach  daher  von  Metze  der  kune  helt  Ortwein : 
Ja  mag  in  nit  gehelfen  di  grosse  sterke  sein ; 
Erlaubt  mir  es  der  kunig,  ich  tun  im  herzenleit. 
So  ward  dem  werden  helde  an  schulde  wider-seit. 

865 
Si  folgten  nimant  mere,  dann  waz  in  Hagen  riet ; 
Er  sprach:  Wann  nicht  enlebte  der  kune  helt  Seifrit, 
So  wurd  euch,  edler  kunig,  di  lant  auch  undertan 
Und  vil  der  reich  und  bürge.     Der  kunig  trawren  gan. 

866 
Si  hüben  an  zu  stechen;  des  vil  von  in   geschach  ; 
Vil   Schild  und  starker  spere  da  man  da  gar  vil  zubrach. 
W'ol  vor  der  schon  Krenhilden  hub  man  daz  stechen  an. 
Da  waren  ser  betrübet  des  kunig  Günthers  man. 

867 
Der  kunig  sprach:  Ir  solt  lassen  gen  Seifrid  ewren  zorn. 
Er  ist  zu  grossem  heile  und  seiden  uns  geporn; 
Auch  hat  so  grosse  sterke  der  wunder-kune  man, 
Ob  er  sein  innen  wurde,  niemant  torst  in  bestan. 

868 
Her  kunig,  nun  schweiget  stille!  so  sprach  zu   im  her  Hagn. 
Ich  traw  es  in  einr  stille  also  wol  an  getragn, 
Daz  im  Brunhilden  weinen   mulj  kurzlich  werden  leit. 
Im  sol  von   meiner  hende  allzeit  sein   widerseit. 

869 
Da  sprach  Günther,  der  kunig:  \Vi   mochte  das  ergan? 
Des  antwurt  im  her  Hagen:   Ich  wil  euch  hören  lan. 
Wir  heissen  potten  reiten  zu  uns  her  in  di   lant, 
Di  euch  hie  wider  sagen,  nimant  hie  sein  bekant. 

870 
So  sprechet  vor  den  gesten,  daz   ir  und  ewre   man 
Ein  krie:^  nun  wollet  füren!     Wann   ir  daz  habt  getan. 
So  globt  er  euch  sein  hilfe;  so  gilt  es  im  den  leip. 
So  erfar  ich  di  mere  wol  an  Seifrides  weip. 

871 
Der  kunig  folgt  im  nit  gerne,  als  im  da  riet  her   Hagn; 
Von  im  di  grol'j  untrewe  bcgund  der  kunig  klagn. 
Ee  daz  sein  innen  wurden  di   recken  aus   erkorn. 
Von  zweier  frawcn  hoftart  ward   mani<j  iiian   verlorn. 

872 

Darnach  am  firden  morgen  wol  zwen   und  dreissig  man 
Sach  man  gen  hofe   reiten;  da  ward  es  kunt  getan 
Günther,   dem  kunig  reiche,  \vi  im  wer  widerseit. 
Wol  von  den  selben  lügen  wuchs  jamer  unde  leit. 

873 
Mit  Urlaub  si  da  gingen  hin  für  den  kunig  stan 
Und  sprachen  all,  si  weren  her  Ludigeres  man, 
Und  den  vor  het  bezwungen  Seifrid  mit  seiner  hant. 
Den  er  vor  bracht  gefangen   in  kunig  Günthers  lant. 

874 
Di  potten   grusst  er  schone  und  hies  si  sitzen  gan. 
Der  ein  sprach:  Edler  kunig,  ir  sollend  uns  verstau; 
Wir  sagen  euch  die  mere,  di   euch  enpoten  sint: 
Ja  habend  ir  zu  feinde  vil  manig  muterkint. 

875 
Euch  wirsagt  ein  kunig,  ist  Ludegast  genant. 
Und  ein  herzog  aus  Sachsen,  Ludiger,  der  weigant; 
Di  wollen  euch  verderben  mit  einem  grossen  her. 
Der  kunig  part  dem  geleiche,  sam  zürnet  er  gar  ser. 

876 
Man  hies  di  falschen  poten  hin  zu  der  herberg  farn. 
Wi  mocht  Seifrit,  der  frumme,  sich  da  vor  in  bewarni 
Es  waz  im  gar  unkunde,  waz  si  da  trugen  an. 
Daz  kam  zu  grossem  schaden  dem  wunderkunen  man. 

877 

Der  kunig  mit  seinen  beiden  heimlich  zu  rate  gie. 
Hagen  mit  falschem  rate  den  kunig  nit  ruwen  lie: 
Es  het  gern  under-standen  des  kunig  Günthers  man; 
Daz  want  alein  her  Hagen,  der  untrew  vil  begann. 

878 
Eins  tages  kam  Seifride,  da  ers  im  rate  fant. 
Da  giind  si  trevvlich  fragen  der  wunder-kün  weigant: 
Warumb  trawrt  ir,  her  kunig,  und  auch  di  euren   man: 
Ich  hilf  CS  alles  rechen,  hat  euch  imant  getan. 

879 
Da  sprach  zu  im  der  kunig:   Mir  ist  gar  billich   leit: 
Her  Ludegast,  der  kunig,  der  hat  mir  widcr-seit 
Und  auch  auß  Sachsen  lande  der  herzog  Ludiger. 
Das  rieh  ich,  sprach  Seifride,  der  stolze  ritter  her. 

880 
Ich  wils  mit  meiner  krefte  gar  wol  noch  under-stan. 
Ich  traw  si  wol    bezwingen,  als  ich  vor  hab  getan. 
Des  wil  ich   in  verhercn  di  bürg  und  auch  di  laut; 
Ir  leib   und  auch  ir  leben   mulj  wesen  unser  pfant. 

881 
Ir  und  di  ewren  helde  di  sollen  hie  bestan ; 
Land   mich  di  feind  an  reitten,   ich  und   di   meinen   maul 
Daz  ich  euch  gutes  gunne,  daz  solt  ir  von  mir  sehn. 
Von  mir  sol  ewren  feinden  groß  ungemach  geschehn. 

882 
Des  dank  ich  euch  der  mere,  so  sprach  der  kunig  da, 
Als  er  in   rechtem  ernste  der  mer  auch  were  fro. 
In  falsch  neigt  sich  der  kunig  wol  gen  dem  werden  man; 
Seifrid  sprach:  Vor  den  feinden  torft  ir  kein  sorg  nit  han. 

883 
Da  rast  sich    auf  di   reiß  vil  manig  kuner  holt;    , 
Daz  gschach  Seifrid  zu  gesiebte,  dem   ritter  außerwelt. 
Er  hies  sein  held  sich  rüsten  all   in   ir  sturm-gewant. 
Da  wapnct  sich  gar  feste  sein  diner  alle  sant. 

884 
Da  sprach  Seifrid,  der  starke,  zu  seim  xater  Sigmund: 
Ir  sollend  hie  beleibn,  ich  kumm   in  kurzer  stund. 
Got  helf  uns  wol  gesunde  her  wider  an  den   Rein! 
Ir  solt    hie  bei  dem  kuni^c  di   weil  in   freudcn  sein. 

885 

Die  paner  si  auf  richten,  als  si  da  wolten  dann. 
Es  zoch  in  irem  here  vil  manig  guter  man, 
Di  Westen  nicht  di  mere,  warumb  daz  waz  geschehn. 
Vil  manig  starker  degen  ward  da  bei  in  gesehn. 

886 
Ir  heim  und  lichte  brunne  si  bunden  auf  di  mark; 
Sich  rüstet  da  zu  streite  manch  kuner  degen  stark. 
Da  ging  von  Throne  Hagen,  da  er  Seifriden  fant. 
Er  bat  im  urlaup  geben,  da  raumpten  si  daz  lant. 

887 
So  wol  mir,  sprach  Krenhilde,  daz  ich  hab  einen  man. 
Und  der  all  meinen  freunden  so  wol  mag  vorgestan, 
Als  tut  mit  mannes  krefte  Seifridt,  der  herre  mein! 
Des  lebt  mein  herz  in  freuden;  so  sprach  di  kunigein. 


Ach  Hagen,  werder  degen,  gedenket  wol  an  daz, 
Daz  euch  in  ganzen  trewen  mein  herz  nie  ward  gehas! 
Des  lassend  mich  geniessen  an  meinem  üben  man! 
Laßt  in  des  nit  engelten,  waz  ich  Brunhild  hab  tan! 

889 
Es  hat  mich  ser  gerawen,  so  sprach  daz  edel  weip, 
Hat  mir  dar  umb  zuschlagen  den  meinen  stolzen  leip, 
Daz  ich  der  fraw  Brunhilden  betrübet  ie  den  mut; 
Daz  hat  an  mir  gerochen  Seifrid,  der  degn  gut. 

890 

Di  sach  wol  wir  wol  richten,  so  sprach  von  Throne  Hagn. 

Ir  edle  kuniginne,  ir  sollet  mir  hie  sagn, 

Wi  ich  in  mug  bewaren,  den  ewren  liben  man. 

Daz  tun  ich  allzeit  gerne,  weil  mir  got  lebens  gann. 

891 

Ich  bin  an  alle  sorge,  so  sprach  daz  edel  weip, 
Daz  im  in  keinem  stürme  auch  nimant  nem  den  leip; 
Ob  er  nit  nach  wolt  folgen  dem  seinen  ubermut, 
So  wer  vor  allen  recken  sicher  der  desren  eut. 

892 
Gnad  fraw,  so  sprach  her  Hagen,  habt  ir  ein  solchen  wan, 
Daz  man  in  mug  verschneiden,  solt  ir  mich  wissen  lan. 
Wo  man  in  mag  gewinnen,  das  solt  ir  sagen  mir. 
Da  wil  ich  sein  wol  hüten  nach  ewres  herzen  gir. 

893 
Si  sprach:  Ir  seit  mein  mage  und   ich  ewr  mümelein. 
Ich  pfil  euch  auf  ewr  trewe  den  libsten  hcrren  mein, 
Daz  ir  mir  wolt  behüten  den   meinen  liben  man. 
Si  weißt  im  daz  Wortzeichen;  wolt  got,  het  sis  gelan! 

894 
Si  sprach:   Der  helt  ist  kune  und  darzu  stark  genug. 
Da  er  dort  auf  dem  berge  den  trachen  tode  schlug, 
Wol  in  des  wurmes  blute  bat  sich  der  helt  gemeit; 
Dar  von  in  seit  in  stürmen  kein  waffen  nie  verschneit. 

•895 
ledoch  bin  ich  in  sorgen,  wo  er  zu  streite  stat 
Und  gen  im  vil  geschosses  aus  beides  banden  gat, 
Daz  ich  darvon  verlise  den  meinen  liben  man. 
Vil  trew  und  stetter  libe  hat  mir  der  helt  getan. 

896 
Ich  meld  auf  dein  gcnade,  ir  vil  edler  Hagen,  dir 
Daz  du  dein  stette  trewe  auch  halten  wolst  gen  mir 
Und  mir  in  streit  bewarcn  durch  meinen  liben  man. 
Wo  man  in  mag  gewunden,  daz  las  ich  euch  verstan. 

897 
Da  aus  des  trachen  wunden  her  floß  daz  rote  blut 
Und  sich  dar  mit  begösse  Scifrid,  der  degen  gut, 
Da  vil  zwischen  sein  schultern  ein  linden  blat,  waz  breit; 
Da  mag  man  in  verschneiden,  ist  mir  in  trewen  leit. 

898 
Da  sprach  Hagen  von  Throne:   Net  mir  auf  sein  gewant 
Merklichen  ein  Wortzeichen,  darbei  mir  sei  bekannt, 
Wi  ich  in  sol  behüten,  wo  wir  zu  stürme  gan! 
Si  meint  in  dar  mit  fristen,  er  must  sein   leben  lan. 

899 
Si  sprach:  Von  klarer  seiden  mach  ich  auf  sein  gewant 
Ein  heimehches  kreuze;  da  solt  ir,  kun  weigant, 
Den  kunen  helt  beschirmen,  wo  er  7ai  stürme  gat. 
Laßt  in  euch  sein  befolen,  wo  er  in  noten  stat! 

900 
Daz  thun  ich,  sprach  her  Hagen,  vil  libste  frawe  mein! 
Si  meint,  der  helt  Seifride  solt  wol  bewaret  sein. 
Dar  mit  so   waz  verratn  der  wunderkune   man. 
Urlaup  so  nam  her  Hagen  und  ging  frolich  hin  dann. 

901 
Des  kuniges  hofifgesinde  waz  alles  wol  gemut, 
Auf  erd  tet  nie  so  übel  kein  werder  ritter  gut, 
So  lesterlich  tet  Hagen  an  dem  vil  werden  man; 
Und  sich  het  auf  sein  trewe  Krenhild  auch  gar  gelan. 

902 
Dar  nach  am  andern  morgen  zoch  ritterlich  hin  dann 
Seifrit,  der  degen  kune,  mit  tausent  seiner  man; 
Er  wolt  mit  trewen  rechen  der  von  Purgunde  leit. 
Hagen  reit  im  gar  nahen  und  schawt  sein  wapen-kleit. 

903 
Als  bald  er  sach  daz  zeichen,  er  schid  da  von  im  hin. 
Si  sagten  andre  mere  dem  held,  ein  falschen  sin, 
Wi  daz  frid  wer  versprochen,  kein  feint  kem  in  daz  lant, 
Di  potschaft  wer  gelogn,  di  man  in  het  gesant. 

904 
Seifrit  mit  seinen  helden  ungerne  heim  hin  reit; 
Er  het  gar  gern  gerochen  der  seinen  freunde  leit, 
Wann  in  gar  kawm  behiltn  des  kunig  Günthers  man. 
Da  reit  zu  im  der  kunig,  ser  danken  er   im  gan. 

905 
Got  dan  euch  Hb  und  trewe,  vil  kuner  helt  Seifrit  I 
Daz  ir  mich  allzeit  gweret,  war  umb  ich  euch  nun  bit, 
Daz  wil  ich  gen  euch  gerne  verdinen,  wo  ich  sol. 
Keim  held  in  all  meim  reiche  getrawt  ich  nie  so  wol. 

906 
So  wir  der  grossen  reise  hie  ledig  worden  sein, 
So  woll  wir  hin  zu  walde  jagen  die  pern  und  schwein, 
Dort  auf  dem  Ottenwalde,  als  wir  oft  haben  tan. 
Den  rat  gab  in  her  Hagen,  der  ungetrcwc  man. 

907 
Er  sprach:  All  meinen  recken  sol  man  di   mere  sagii. 
Und  daz  wir  mit  dem  kunige  wollen  bcisscn   und  jagn: 
Daz  si  sich  dar  auf  rüsten,  mein  diner  alle  sant. 
Daz  waz  ein  falscher  rate,  als  es  sich  dar  nach  fant. 

908 
Da  sprach  aus  Niderlandc  der  edel  kunig  Scifrit: 
Günther,  wann  ir  wolt  jagen,  so  wil  ich  gerne  mit. 
So  leiht  mir  schnelle  winden,  ein  hunt,  der  spuren  kann. 
Und  ouch  etlich  bracken;  so  wil  ich  in  den  tann. 

909      - 
Habt  ir  nicht  gnug  an  einem,  so  sprach  der  kunig  zuhaut, 
So  nempt  ir  mit  euch   fire,  den  ist  gar  wolbekant 
Der  walt  und  daz  gefilde,  und  wo  daz  wilt  hin  gat, 
Di  euch  nit  weisen  irre,  wann  man  si  laufen  lat! 

910 
Da  reit  vor  zu  Krenhilden  Seifrid  gar  unverzeit. 
Di  weil  het  Hagen  balde  dem  kunig  di   mer  gescit, 
Wi  er  in  wol  mocht  wunden,  Seifrid,  den  kuncn  degn. 
Solcher  grosser  untrcwe  het  nie  kein  helt  gepflegn. 

911 

(jrunther  und  auch  her  Hagen,  die  zwen  untrewe  man, 
Si  zugen  hin  gen  walde  in  einen  grünen  tann, 
Mit  iren  scharpfen  geren  zu  feUn  bern  und  schwein. 
Mit  in  reit  nach  dem  wilde  manch  stolzer  ritter  fein. 

912 
Da  kam  mit  in  zu  walde  Seifrid  aus  Niderlant. 
Der  kunig  mit  im  hies  füren  vil  edler  speis  zu  haut. 
Zu   einem  kulen   brunnen  da  namens  im   den  leip; 
Den  rat  gab  in  Brunhilde,  des  kunig  Günthers  weip. 

913 
Da  ging  Seifrid,  der  kune,  da  er  Krenhilden  fant. 
Im  waz  auf  daz  gejegde  gerüstet  sein  gewant 
Und  allen  sein  gesellen,  si  weiten  über  Rein. 
Daz  scheiden  bracht  Krenhilden  in  irem  herzen  pein. 

914 
Krenhild,  sein  schone  frawen,  küßt  er  an  iren  munt. 
Got  helf  mir,  sprach  der  degn,  daz  ich  euch  find  gesunti 
Ir  sollet  kurzweil  pflegen  mit  ewren  megethein; 
Ich  mag  izund  nit  lenger  bei  euch  alhie  gesein. 

915 
Da  dacht  si  an  di  mere,  der  torst  si  im  nit  sagn. 
Daz  si  Hagen  daz  zeichen  ie  weißt,  daz  gund  si  klagn. 
Si  sprach:  Mir  ist  betrübet  mein  herz  und  auch  mein  leip. 
Si  weint  an  massen  sere,  daz  minigliche  weip. 

916 
Da  sprach  zu  ir  Seifride:  Fraw,  land  ewr  weinen  sein! 
Si  sprach:  Mir  trawmt  heint  schwere,  wi  euch  zwei  wilde  schwein 
Dort  jagten  auf  einr  beide;  di  blumlein  wurden  rot. 
Meim  herzen  ist  gar  schwere  und  leidet  grosse  not, 

917 

Wann  ich  furcht  also  sere  etHchen  falschen  rat. 
Ich  furcht  etlichen  recken   mit  seiner  falschen  tat, 
Di  uns  gern   fugten  schände  durch  Iren  grossen  has. 
Nun  bleipt     hie  heimc,  hcrre!  in  trewen  rat  ich  daz. 

918 

Er  sprach:  Nun  schweiget,  frawe!  ich  kum  in  kurzen  tagn. 
Ir  keiner   ist  mir  feinde,  dar  umb  land  ewer  klagn! 
Si  sein  mein  peste  mage  und  sein  mir  allsant  holt; 
Auch  han  ich  gen  in  allen  kein  arges  nie  verscholt. 

919 

Si    sprach:  Awe,  mein  herre,  mein  herz  leit  grosse  qwal. 
Mir   traumpt  in  grossem  leide,  und  wi  ob  euch  zu  tal 
Vielen    zwen  hohe  berge,  ich  sech  euch  nimerme. 
Daz  ir   wolt  von  mir  scheiden,  tut  meinem  herzen  wee. 

920 

Er  umbe  fing  mit  armen  daz  minigliche  weip, 

Er  treutet  si  in  trewen,  den  Iren  stolzen  leip. 

Mit   Urlaub  schid  von  dannen  der  helt  in  kurzer  stunt. 

Si  sach  in   nimmermere,  den  werden  helt,  gesunt. 

921 
Da  Zügen  si  von  dannen  gen   einem  finstern   wald. 
Mit  in  nach  abenteure  reit  manig  degen  bald 
Wol   mit  dem  edlen  kunig  und  mit  Seifriden  dann. 
Mit  in  fürt  man  di  speise,  di  si  da  solten  han. 

922 
Si  luden  manchen   seimer  und   füren   über  Rein; 
Si  fürten  mit  in  speise  und  auch  den  klaren  wein ; 
Und  was  si  all  bedorften,  des  hetten  si  gut  rat, 
Des  gab  in  gnug  der  kunig  von  Wurmes  aus  der  stat. 

923 
Ir  zeit  si  da  auf  schlugen   für  einen  grünen  walt. 
Hin  gen  des  wildes  laufe,  daz  waz  da  manigfalt. 
Und  da  si  woltn  jagen,  auf  einem  anger  breit, 
Da  kam  Seifrid,  der  kune;  daz  ward  dem  kunig  geseit. 

Da  von  den  jegern  allen  ward   da  besetzet  schon 
Di  wart  an  allen  enden.     Da  sprach  der  kune  man. 
Seifrid   aus  Niderlanden:   Wer  weißt  uns  durch  den  walt 
Und  über  daz  gepirge?     So  sprach  der  degen  balt. 

925 
Wir  müssen   uns  hie  teilen,  so  sprach  zu   im  her  Hagn, 
Ee  daz  wir  in  dem  walde  hie  heben  an  zu  jagn. 
Dar  bei  wir  mugen  kennen,  ich  und  di  herren  mein, 
Und  wer  di  pesten  jeger  in  disem  walde  sein. 

926 
Di  jeger  und  di  hunde  di  wollen  wir  hie  teiln, 
Und  auch  etlichen  bracken  fürt  man  an  den  leit-seiln; 
Und  wer  dann  tu  daz  peste,  sol   man  im  sagen  dank. 
Si  pitten  da  nit  lange;  vil  wildes  man  da  zwank. 

927 
Da  sprach  Seifrid,  der  kune:  Der  hund  hab  ich  genug; 
Nun  schick  mir  einen  bracken,  der  schnelle  sei  und  klug 
Und  wiß  di  rechten  ferte  hie  in  dem  wilden  tan! 
Da  schufif  im  zu  der  kunig,  den  er  da  wolte  han. 

928 
Da  nam  der  jeger-meister  zu  im  ein  guten  hunt. 
Er  fürt  Seifrid,  den  herren,  in  einer  kurzen  stunt, 
Da  si  vil  wildes  funden,  da  es  verborgen  lag; 
Di  jaget  man  da  alle  hin  durch  den  grünen  hag. 

929 
Waz  tir  di  hund  erliefen,  di  schlug  mit  seiner  hant 
Seifrit  mit  kreften  nider,  der  wunderkün  weigant. 
Sein  roß  lief  also  schnelle,  daz  im  kein  wilt  entrann. 
Daz  pr.eiß  er  mit  dem  jagen  für  alle  held  gewann. 

930 
Er  pflag  vil  grosser  stärke,  der  edel  degen  klug. 
Ein  tir  mit  seiner  hende  der  helt  zu  tode  schlug. 
Das  waz  ein  helfant  starke,  zwang  er  mit  seiner  hant; 
Dar  nach  er  in  dem  walde  ein  crrimmen  leben  fant. 

931 
Den  het  er  schir  crritten,  schoß  in  mit  einem  bogn; 
Mit  einem  scharpfen  strale  het  er  da  ein  gezogn. 
Der  leb  tet  nach  dem  schusse  drei  Sprunge  weit  und   lank 
Und  nam  gar  bald  sein  ende,  sagt  man  Seifriden  dank. 

932 
Dar  nach  schlug  er  7ai  tode  ein  winsagk  und  ein  eich: 
Der  schlug  er  vir  zu  tode  und  einen  starken  schclch. 
Sein  roß  erlief  si  alle,  kein  wild  im  nie  entrann; 
Der  hirschen  und  der  hinden  der  mocht  im  kcins  engan. 

933 
Ein  eber  lief  zu  walde,  den  sach  da  der  spurhunt, 
Und  floch  dahin  mit  kreften;  da  kam  auf  in  zu  stunt 
Seifrit  in  schneller  ferte,  bestund  den   eber  groß; 
Daz  Schwein  lief  auf  den  degen;  des  es  lutzel  genos, 

934 
Da[s]  schlug  mit  seinem  Schwerte  zu  tod  der  kune  man. 
Es  het  kein  ander  jeger  auch  turren  nit  bestan. 
Da  er  daz  tir  gefalte,  da  fing  er  den  spurhunt. 
Sein  meisterliches  jagen  ward  den  Purgundern  kunt. 

935 
Da  sprachen  sein  gesellen:   Mug  es  mit  hulden  wesn. 
So  land   uns,  edler  herre,  der  tir  ein  teil  gcnesnl 
Ir  macht  uns  wildes  lere  gepirg  und  auch  den  walt. 
Des  lacht  Seifrid,  der  kune;  sein  guet  waz  manigfalt. 

936 
Da  hört  man  allenthalben  gar  weit  den  selbn  dos; 
Von  jegern  und  von  hunden  luib  sich  ein  schal  so  groß, 
Daz  in  da  antwurt  gundcn  gebirg  und  auch  der  tan; 
Wol  vir  und  zweinzig  rüden  si  hctten  ab  gelan. 

937 
Da  von  manch  wildes  tirc  verlos  von  in  sein   flebnj. 
Seifrid  der  scluiff  mit  kreften,  daz  man  im  da  must  gebn 
Den  breiß  da  mit  dem  jagen;  daz  mocht  nit  sein  geschehn, 
Seifrid  tet  ie  daz  peste,  hört  man  noch  von  im  jehn. 

Daz  jagen  wolt  sich  enden.     Da  von  der  jegerschar 
Wol  zu  des  kuniges  kuchen  bracht  ider  mit  im  dar 
Vil  maniges  wildes  tire  ;  der  fingen  si  genug, 
Und  di  das  hoff-gesinde  hin  in  di  kuchen  trug. 

939 
Den  jegern  Hes  da  künden  der  kunig  hochgeporn, 
Daz  man   zu  hoff  wolt  essen.     Da  ward  ein  helles  hörn 
Geblasen  nach  den  seinen,  darbei   in  wer  bekant, 
Daz  man   den  kunig  und   fursten  an  irm  gemache  fant. 

940 
Seifrides  diner  einer  sprach :   Her,  ich  han  vernumen 
Von  eines  hornes  schalle,  daz  wir  all   sollen  kumen 
Hin  an  des  kuniges  hofe.     Antwurtn   ich  in  wil. 
Von  jegern  ward  vernumen  da  blasens  also  vil. 

941 
Da  sprach  Seifrit,  der  kune :  So  woll  wir  abelan. 
Da  kamen  si   zu  rosse  und   ritten  alle  dan. 
Ein  wilt  ersach  Seifride  da,  waz  gar  freischamklich, 
Daz  waz  ein  per  so  wilde.     Da  sach  er  hinder  sich. 

942 
Er  sprach  zu  seim   gesinde:   Wir  wollen  kurzweil  mern. 
Nun  land  di  hunde  laufen!   ich  sich  ein  starken   pern, 
Den   woll  wir  mit  uns  füren  hin   zu  der  kuchen  dann. 
Wi  grausamklich  er  paret,  er  mag  mir  nicht  engan. 

943 
Der  brack  ward  ab  gelassen;  der  per  sprang  durch  den  tann. 
Da  het  in  schir  errittn   Seifrit,  der  kune  man. 
Er  kam  in  ein  gefeile  und  mocht  nit  sicher  wesn ; 
Daz  tir  mit  seiner  sterke  mocht  vor  im  nit  genesn. 

944 

Da  sprang  von  seinem  rosse  der  stolze  ritter  gut ; 
Er  eilet  nach  dem  wilde,   daz  waz  gar  unbehut, 
Es  mocht  im  nicht  entrinnen  und  falt  es  mit  der  haut ; 
Mit  starker  mannes   krefte  den  peren  er  da  bant. 

945 
Gekratzen  noch  gepeissen  kund  er  den  kunen  man. 
Er  hing  in  an  den  satel  und  fürt  in  mit  im  dan 
Und  brachte  in  zu  den  herren  durch  seinen  hohen  mut ; 
Zu  einer  kurzeweile  bracht  in  der  degen  gut. 

946 
Gar  ritterlich  Seifride  da  zu  der  kuchen  reit. 
Er  fürt  ein  starken  geren,  v/az  michel  unde  breit: 
Im  hing  ein  scharpfes  wafien  da  nider  auf  di  sporn, 
Er  fürt  an  im  von  golde  so  gar  ein   michel  hörn. 

947 
Von  pesserm  jag-gewande  hab  ich  nie  hören  sagn. 
Ein  rock  von  schwarzem  pfeller  sach  man  den  helt  an  tragn 
Und  einen  hut  von  zobcl,  waz  kosperlich  und  klug; 
Von  seiden  blabe  porten  der  helt  dar  umbe  'frug. 

948 
Ein  haut  von  einem  panthel  darüber  was  gezogn, 
Geziret  lobelichen.     Auch  fürt  er  einen  pogn, 
Den  künden  nit  ein-zihen  vir  wunder-kune  man ; 
Den  zoch  er  ein  aleine,  mocht  sust  kein  helt  getan. 

949 
Von  eines  ludems  haute  waz  alles  sein  gewant 
Vom  haubt  bis  auf  di  fusse;  gestrewt  man  dar  auf  fant, 
Laucht  aus  dem  selbn  kleide  vil   manger  goldes  zcin ; 
Daz  es  an  allen  ortn  da  von  dem  helde  schein. 

950 
Er  fürt  an   im  Palmunge  ein  starkes  waffen  breit. 
Und  daz  durch  stahel-ringe  gar  freisamklichen  schneit; 
Wo  man  es  schlug  auf  helme,  dar  nach  so  sprang  daz  blut, 
Dar  mit  er  angesiget  vil  mangem  ritter  gut. 

951 
Seit  ich  euch  diser  mere  furbas  bescheiden  sol, 
Er  fürt  an  im  ein  köcher,  waz  starker  strcle  vol, 
Dar  umb  di  goldes  zeine  wol  einer  spannen  breit; 
Es  must  auch  alles  stcrbii,  waz  er  dar  mit  verschneit. 

Nibeluugcnliud  10 


146  213a  L  898 

952 

Da  reit  Seifrid  der  kune  gar  ritterlich  hin  dann. 
Alsbald  in  sahen  kumen  des  kunig  Günthers  man, 
Si  liefen  im  engegn,  enpfingen  schon  sein  mark. 
Er  fürt  an  seinem  satel  ein  grossen  peren  stark. 

953 
Da  beißt  er  von  dem  rosse  und  loßt  im  auf  di  bant; 
Der   per  war  ledig  balde,  da  liff  er  da  zu  hant, 
Nach  im  di  hunde  Sprüngen,  daz  manig  ritter  sach. 
Der  per  eilt  hin  gen  walde,  er  forch  groß  ungemach. 

954 
Der  per  floch  vor  dem  schalle;  durch  küchen  er  geriet, 
Des   kuchenmeisters  gsinde  er  von  dem  feure  schiet. 
Di    speis  warf  er  all  umbe,  zurudet  mangen  brant, 
Daz    man  di  kosper  speise  da  in  der  aschen  fant. 

955 
Da  Sprüngen  auf  vil  balde  der  kunig  und  seine  man. 
Der  per  was  ser  erzürnet;  der  kunig  his  ledig  lan 
Di  schnellen  hund  und  winden,  wo  ir  iglicher  lag. 
Si  hettn  mit  dem  peren  kurzweil  den  ganzen  tag. 

956 
INIit   pogen  und  mit  were  lief  man  dem  peren  nach, 
Vil   mangem  jungen  helde  waz  auf  in  da  gar  gach. 
Man  het  so  vil  der  hunde,  daz  in  da  nimant  schoß ; 
Sich  hub  ein  groß  geschehe,  daz  perg  und  tal  erdos. 

957 
Der  per  floch  vor  den  hunden  und  eilet  durch  den  tann. 
Im  mocht  nimant  gefolgen,  alein  Krenhilden  man; 
Der  selb  mit  seinem  Schwerte  den  peren  tode  schlug. 
Hin  in  des  kuniges  kuchen  man  in  da  wider  trug. 

958 
Si  sprachen  all :  Seifride  der  ist  ein  starker  man. 
Di  stolzen  jeger  alle  hies  man  zu  tische  gan 
Auf  einen  anger  grüne,  da  sas  manch  ritter  klug, 
Da  man  vil  edler  speise  da  für  di  herren  trug. 

959 
Des  kuniges  schenken  kamen  und  brachten  keinen  wein ; 
Sust  kundt  den  werden  helden  nit  bas  gedinet  sein. 
Hetten  si  abgelassen  den  iren  falschen  mut, 
So  hetten  si  mit  eren  ir  manheit  wol  behut. 

960 
Da  west  es  nit  Seifride,  wi  es  im  solt  ergan; 
Ir  poßheit  und  untrewe  kund  er  da  nit  verstan: 
Er  tet  in  er  und  tugent,  waz  aller  falscheit  bloß. 
Seins  Sterbens  must  engeltn,  der  sein  noch  nie  genos. 

961 
Da  sprach  Seifrid,  der  kune:  Groß  wunder  mich  hie  hat, 
Seit  uns  hie  geit  der  kunig  di   speiß  und  allen  rat, 
Wi  sich  di  schenken  sawmen,  daz  si  nit  bringen  wein. 
Man  pfleg  dann  bas  der  jegere,  sust  wil  ich  hie  nit  sein. 

962 
Ich  het  das  wol  verdinet,  daz  man  mein  nem  bas  war. 
Der  kunig  aus  falschem  mute  ret  wider  zu  im  dar: 
Man  sol  es  alles  wenden,  wes  wir  gebrechen  han. 
Daz  hat  versawmpt  her  Hagen,  daz  wir  an  wein  bestan. 

963 
Da  sprach  Hagen  von  Throne:  Kunig,  edler  herre  mein, 
Ich  meint,  wir  soltcn  jagen,  wol  auf  di  trcwe  mein. 
Im  Spcchtzhart  mit  den   hcrren;    den  wein  den  sant  ich  dar. 
Sei  wir  itz  ungetrunken,  furbas  ich  daz  bewar. 

964 
Da  sprach  Seifrid,  der  kune:  Hagen,  ir  habt  undank ; 
Man  solt  uns  siben  seimer  mit  wein  und  gut  getrank 
Mit  uns  han  her  gcfuret:  da  daz  nit  mocht  gesein, 
Man  solt  uns  han  gespeiset  dort  nahent  bei  dem  Rein. 

965 
Da  sprach  zu  im  her  Hagen   und  antwurt  im  gar   balt: 
Ich  wein»  bei   uns  gar  nahen  ein  brunnen,  der  ist  kalt. 
Darumb  solt  ir  nit  zürnen;  da  wollen  wir  hin  gan. 
Durch  discn  falschen  ratte  must  sterben  manig  man. 

lÜ* 

966 
Scifrid  aus  Niderlanden  den  zwang  des  turstes  not. 
Den  tisch  er  von  im  ruckte;  sein  beiden  er  gepot, 
Si  solten  in  daz  pirge  mit  im  zum  brunnen  gan. 
Da  ward  der  falsche  rate  von  zwei  helden  getan. 

967 
Daz  wilt  his  man  auf  laden  und  füren  heim  zu  lant, 
Di  alle  het  verhawen  Seifrid  mit  seiner  hant ; 
Man  jach  im  breiß  und   ere,  wer  ie  den  helt  gesach. 
Der  kunig  feischlich  sein  trewe  da  an  Seifriden  brach. 

968 
Da  woltn  si  von  dannen  zu  einer  linden  breit. 
Da  sprach  Hagen  von  Throne:  man  hat  mir  oft  geseit, 
Daz  nimant  mug  erlaufen  der  schon  Krenhilden  man. 
Wolt  er  sein  schnelles  laufen  uns  alle  sehen  lan! 

969 
Da  sprach  aus  Niderlande  der  kune  helt  Seifrit: 
Ir  mugt  es  wol  versuchen;  wolt  ir  mir  laufen  mit 
Hin  zu  dem  kulen  brunnen,  wil  ich  euch  all  bestan; 
Wer  ee  kumpt  zu  dem  brunnen,  der  sol  gewunnen  han. 

970 
Daz  wollen  wir  versuchen,  sprach  Hagen  da  zuhant. 
Seifrid  lief  mit  in  gerne,  der  wunder-kün  weigant: 
Wer  ee  kumpt  zu  dem  brunnen,  der  leg  sich  in  daz  gras! 
Da  daz  erhört  Gunthere,  vil  Hb  es  im  da  waz. 

971 
Da  sprach  Seifrid,  der  kune:  Noch  mer  wil  ich  euch  sagn. 
AI  meine  wat  und  kleider  wil  ich  am  leibe  tragn. 
Den  geren  und  den  Schilde;  so  sprach  der  kün  weigant. 
Den  kodier  und  sein  wafifen  der  kune  helt  umb  bant. 

972 
Si  zugen  ab  ir  kleider,  daz  si  nicht  heften  an  ; 
In  zweien  weissen  heniden  stunden  di  kune  man. 
Recht  sam  zwen  leben  wilde  si  Sprüngen  durch  den  kle. 
Da  sach  man  bei  dem  brunnen  den  helt  Seifriden  ee. 

973 
Den  preiß  an  allen  dingen  der  kune  helt  gewann. 
Sein  Schwert  gurt  er  ab  balde,  den  kocher  legt  er  dann; 
Er  leinet  seinen  geren  an  einer  linden  ast. 
Hin  in  des  brunnen  flusse  so  stund  der  werde  gast. 

974 
Seifrit  der  waz  in  freuden ;  sein  tugent  di  waz  gror>. 
Den  schilt  legt  er  da  nider,  und  da  der  brunne  floß. 
In  turstet  also  sere,  ic  doch  der  helt  nit  trank, 
Ee  daz  zu  in  kam  der  kunig;  daz  daucht  Seifriden  lank. 

975 
Der  brunn  waz  also  kule,  klar,  lauter  unde  gut. 
Günther  legt  sich  da  nider  wol  zu  des  wassers  flut; 
Des  wassers  auß  dem  brunnen  er  mit  dem  munde  nam. 
Si  Westen  wol,  daz  Seifrid  wurd  trinken  auch  alsam. 

976 
Der  helt  engalt  seinr  guete.     Sein  pogen  und  sein  schwert 
Daz  stal  im  heimlich  Hagen,  trugs  von  dem  ritter  wert 
Und  sprang  zu  im  hin  wider,  da  er  den  geren  fant. 
Da  sach  er  nach  dem  kreuze  an  Seifrids  gut  gcwant. 

977 
Di  weil  Seifrit,  der  kune,  da  aus  dem  brunnen  trank, 
Hagen  schoß  in  zu  tode,  das  aus  der  wunden  sprank 
Daz  blut  von  seinem  herzen  Hagen   an  seine  wat. 
Kein  helt  tct  nie  auf  erden  so  mordigliche  tat. 

978 
Den  stral  er  in  dem  herzen  dem  helde  stecken   lie. 
So  grossen  mort  auf  erden  tet  vor  kein  ritter  nie; 
Des  kam   Hagen  in  schände  der  ungetrewe  man. 
Und  da  sich  in  dem  grimme  der  trewe  helt  versan, 

979 
In  einem  grimen  mute  der  werde  helt  auf  sprangk; 
Im  Stack  in  seinem  herzen  des  geren  schaft  so  langk. 
Seifrid  der  meint,  er  funde  bei  im  sein  \il  gut  schwert; 
Hagen  hetz  im  genumen,  der  falsche  helt  unwert. 

980 
Und  da  Seifrid,  der  wunde,  des  Schwertes  nicht  enfant, 
Er  fant  bei  im  nit  mere,  denn  seines  Schildes  rant. 
Den  zuckt  er  da  mit  grimme  und  Hef  den  mörder  an: 
Im  kund  auch  nit  entrinnen  der  ungetrewe  man. 

981 
Wi  wunt  er  waz  zum  dode  mit  kreften  er  da  schlug, 
Daz  der  schilt  sprang  zu  stucken;  der  edel  rittcr  klug    ■ 
Den  schilt  schlug  er  auf  Hagen,  daz  er  zu  stucken  brach. 
Der  helt  het  gern  gerochen  sein  leid  und  ungemach. 

982 
Hagen  must  vor  im  fallen  von  seiner  haut  zu  tal, 
Daz  von  Seifrides  schlegen  daz  ganz  gebirg  erhal. 
Und  wer  sein  schwert  im  worden,  Hagen  wer  bliben  tot. 
Hagen  entran  im  kawme  und  w^as  in  grosser  not. 

.983 
Der  tot  zwang  da  mit  kreftn  Seifrit,  den  werden  man. 
Sein  leben  wolt  sich  enden;  er  mocht  nit  mer  gestan, 
Wann  er  des  todes  zeichen  an  seinem  leibe  trug. 
Der  helt  ward  ser  beweinet  von  manger  frawen  klug. 

984 
Da  vil  er  zu  der  erden,  der  schon  Krenhilden  man. 
Daz  blut  aus  seiner  wunden  im  von  dem  herzen  ran. 
Er  gund  si  scheltn  beide,  des  zwang  in  grosse  not, 
Und  di  in  hetten  geben  feischlichen  in  den  tot. 

985 
Da  sprach  der  wunde  degen :  Pfui  euch,  ir  bösen  zagn  ! 
Waz  hilft  mich  nun  mein  trewe,  so  ir  mich  habt  erschlagn? 
Meinr  trew  ich  leider  sere  gen  euch  engoltn  han ; 
Ir  habet  lesterlichen  an  ewrem  mag  getan. 

986 
Ewr  freund  di  han  sein  schände,  was  ir  nun  wirt  geporn, 
Ewig  nach  disen  zeitn;  ir  habt  den  ewren  zorn 
Gar  lesterlich  gerochen  wol  an  dem  leibe  mein. 
Von  allen  guten  beiden  solt  ir  gescheiden  sein. 


L932  2l6a  151 

987 

Di  ritter  kamen  alle,  und  da  der  wunde  lag. 
Umb  in  geschach  von  fravven  gar  jemerliche  klag; 
Auch  klaget  in  vil  sere  manch  ritter  unverzeit 
Daz  het  auf  erd  verdinet  sein  werde  degenheit. 

988 
Kunig  Günther  von  Purgunden  klagt  auch  den  seinen  tot. 
Da  sprach  zu  im  der  wunde:   Furwar  das  ist  nit  not, 
Daz  einer  klaget  schaden,  den  er  selbs  hat  getan. 
Ir  klagt  aus  falscher  trewe,  es  wer  pesser  gelan. 

989 
Hagen  sprach  zu  dem  kunige:  Ir  wißt  nit,  waz  ir  kleit. 
Es  hat  nun  als  ein  ende  di  unsern  sorg  und  leit. 
Nun  fint  man  keinen  hcrrcn,  der  uns  mug  vorgestan ; 
Sein  herschaft  hat  ein  ende,  sprach  der  untrewe  man. 

990 
Des  dorft  ir  euch  nit  rümen,  so  sprach  der  wund  Seifrit 
Het  ich  den  mort  erkennet,  da  ich  euch  wonet  mit, 
Ich  wolt  wol  han  behaltn  vor  euch  den  meinen  leip. 
Mich  rewt  nichtz  wann  Krenhilde,  mein  minigliches  weip. 

991 
Nun  muß  es  got  erparmen,  daz  ich  nam  mit  euch  sun, 
Den  man  in  solcher  weise  nach  discr  zeit  sol  tun, 
Daz  imant  seine  mage  mit  morde  sol  erschlagn. 
Mocht  ich,  ich  armer  ritter,  daz  wolt  ich  gerne  klagn. 

992 
Es  ward  bei  beides  zeitn  nie  grosser  mort  getan. 
So  sprach  er  zu  dem  kunige,  als  an  mir  armem  man. 
Ich  frist  euch  leib  und  leben  gar  oft  in   manger  not; 
Des  han  ich  ser  cngoltn ;  nun  nahet  mir  der  tot. 

993 
So  sprach  gar  senigleiche  Seifridt,  der  trewe  man: 
W^olt  ir,  vil  edler  kunig,  noch  trew  an  mir  befjan, 
Durch  mich  und  gottes  cre  land  euch  befolen  sein 
Nach  meinem  tod  Krenhilde,  di  libsten  frawen  mein! 

994 
Und  laßt  si  des  geniessen,  daz  si  ewr  Schwester  sei ! 
Durch  aller  frawen  ere  wont  ir  in  trewen  bei! 
Mein  müssen  gar  lang  warten  di  meinen  dinestman. 
Auf  erd  ward  nie  keim  weibe  solch  herzenleid  getan. 

995 
]\Iit  im  rang  pitterlichen  der  grimmigliche  tot; 
Und  sprach  da  zu   in  beiden:   Mein  klegeliche  not 
Mag  euch  noch  wol  gerewen  auf  erd  in  kurzen  tagn. 
Ir  habt  euch  auf  mein  trewe  all  selbs  zu  tod  geschlagn. 

996 
Di  blumen  allenthalben  von  blute  wurden  nas. 
Er  rang  da  mit  dem  tode.     Nit  lang  so  treib  er  das, 
Wann  in  des  todes  wafifen  gar  grimmiglichen  schneit. 
Da  mocht  nit  reden  mere  der  ritter  unverzeit. 

997 
Und  da  di  herren  sahen,  und  daz  der  helt  waz  tot, 
Si  legtn  in  auf  sein  schllde,  der  waz  von  golde  rot. 
Und  wurden  da  zu  rate,  und  wi  daz   mocht  ergan, 
Daz  nimant  innen  wurde,  daz  Hagen  het  getan. 

998 
Da  sprach  manch  werder  ritter:  Uns  ist  gar  übel  gschehn. 
Ir  solt  es  wol  verhelen  und  allgemeine  jehn : 
Da  er  jagt  in  dem  walde,  Seifrit,  der  kune  man, 
In  schlug  ein  Schacher  tode  dort  in  dem  grünen  tan. 

999 
Da  sprach  zu  in  her  Hagen:  Ich  für  in  in  daz  laut; 
Es  ist  mir  gar  unmere,   ob   es  ir  wurt  bekant. 
Si  hat  gar  ser  betrübet  der  meinen  frawen  mut; 
Ir  Weinens  acht  ich  kleine,  ir  edler  kunig  gut! 

1000 
Wol  von  dem  selben  brunnen.  da  Seifrit  ward   ermort, 
Wil  ich  di  warheit  sagen,  als  ich  es  han  gehört: 
Dort  auf  dem  Otenwalde  ein  dorf  heißt  Ottenheim. 
Da  fleusset  noch  der  brunne  klar,  lauter  unde  rein. 

lOOI 
Si  pitten  an  den  abct  und  füren  über  Rein. 
Ein  jemerliches  jagen  waz  von  in  worden  schein; 
Ein  tir,  daz  si  erschlugen,  beweinet  manig  weip. 
Des  must  dar  umb  Verliesen  manch  ritter  seinen  leip. 

I002 

Von  solcher  groß  untrewe  hab  ich  nie  hörn  sagn. 
In  grimiglicher  räche  his  der  untrewe  Hagn 
Tragen  Seifrid,  den  toden,  den  held  aus  Niderlant, 
Wol  für  di  kemmenaten,  da  er  Krenhildcn  fant. 

1003 
Er  hies  den  totten  leinen  Krenhilden  an  di  tur, 
Daz  si  in  da  solt  finden,  wann  si  nun  ging  her  für 
Und  zu  der  metten  ginge,  ee  es  nun  wurde  tag; 
Wan  ir  di  schon  Krcnhilde  gar  seltn  nie  verlag. 

1004 
Man  leutet  zu  der  metten,  der  si  noch  nie  vergas. 
Krenhilt  weckt  meid  und  frawen,  waz  ir  da  bei  ir  was ; 
Si  hies  ir  bald  herbringen  ein  licht  und  ir  gewant. 
Da  kam  ein  kammerere,  da  er  den  tottn  fant. 

1005 
Er  schauet  seine  wate,  di  waz  von  blute  nas; 
Und  daz  er  waz  sein  herre,  gar  wenig  west  er  das. 
Bis  er  für  di  kemnate  ein  licht  bracht  in  der  hant. 
Er  ging  in  grossem  leide,  da  er  Krenhilden  fant. 

1006 
Da  si  mit  ircn  frawen  wolt  hin  zu   mettn  gan. 
Da  sprach  der  kamercre:  Ir  sollet  stille  stan. 
Es  leint  an  ewrer  turc  ein  ritter,  der  ist  tot. 
Da  kam  di  schon  Krcnhilde  in  jamcr  und  in  not. 


154  217^  L949 

1007 
Ee  daz  si  recht  erkennet,  und   daz  es  waz  ir  man, 
Wol  an  des  Hagens  frage  si  denken  da  begann, 
Wi  er  in  wolte  fristen  aller,  so  ward   ir  leit. 
Ir  waz  von  seinem  tode  da  jamers  vil  bereit. 

1008 
Da  sank  si  zu  der  erden,  daz  si  kein  wort  nit  sprach; 
Di  schonen  gar  an  krefte  man  si  da  ligen  sach. 
Ir  seniglicher  Jammer  und  klage  ward  so  groß, 
Ir  klegeliche  stime  da  also  laut  erdoß. 

1009 
Da  sprach  zu  ir  ein  ritter:  Fraw,  es  mocht  sein  ein  gast. 
Daz  blut  aus  irem  munde  ir  von  dem  herzen  brast. 
Si  sprach:  Es  ist  Seifride,  mein  herzenliber  man. 
Daz  kumet  von  Brunhilden,  den  mort  hat  Hagen  tan. 

lOIO 
Man  must  si  bald  hin  füren,  da  si  den  tottn  fant. 
Si  hub  sein  schönes  haubet  da  auf  mit  irer  hant. 
Wi  nas  er  waz  von  blute,  si  het  in  schir  erkant; 
Mit  blut  so  waz  berunnen  da  alles  sein  gewant. 

lOI  I 
Da  schrei  gar  seniglichen  di  edel  kunigin  milt: 
Awe  meins  liben  herren!  Nun  ist  sein  schöner  schilt 
Mit  schwerten  nit  verhawen;  er  leit  von  morde  tot. 
Und  west  ich,  wer  es  tette,  ich  schuff  im  angst  und  not. 

1012 
Darzu  als  ir  gesinde  gar  jemerlichen  schre ; 
Wol  umb  den  grossen  jamer  geschach  in  allen  we, 
Daz  si  hetten  irn  herren  so  jemerlich  verlorn. 
Da  het  gerochen  Hagen  der  schon  Brunhilden  zorn. 

1013 
Da  sprach  mit  grossem  jamer  di  edel  kunigein: 
Man  sol  gar  bald  aufwecken  di  libsten  diner  sein. 
Seim  fater,  meinem  schweher,  sol  man  di  mer  auch  sagn, 
Daz  er  mir  helf  sein  sone  in  ganzen  trewen  klagn. 

1014 
Man  schickt  ein  poten  balde,  da  er  Sigmunde  fant, 
Des  kun  Seifrides  heldc  da  her  aus  Niderlant. 
Der  pot  in  grossem   leide  aufwackt  vil   manigcn  man ; 
Si  Sprüngen  aus  den  pettn.      Groß  jamer  hub  sich  an. 

1015 
Der  pot  kam  dar  nach  schire,  und  da  der  kunig  lag, 
Der  lag  und  wachet  stette,  daz  er  nit  schlafifes  pflag. 
Sein  herz  im  wol  verkündet  den  mort,  der  waz  geschehn. 
Er  mocht  nit  mer  beim  leben  sein  libsten  sune  sehn. 

1016 
Wacht  auf,  kunig,  edler  herre,  wann  es  ist  an  der  zeit, 
Und  gand  hin  zu  Krenhilden,  di  grossen  jamer  leit, 
Ein  leit  ob  allem  leide,  das  ir  zu  herzen  gat, 
Und  helft  der  zarten  klagen!  des  si  euch  frcuntlich  bat. 

1017 
Auf  richtet  er  sich  balde  und  sprach:  Waz  ist  daz  leit, 
Daz  ir  ist  widerfaren,  sag  mir  auf  deinen  eiti 
Der  pot  sprach:   Edler  herre,  si  mag  wol  billich  klagn. 
Ja  ist  Seifrit,  ir  herre,  ewr  sun,  zu  tot  geschlagn. 

1018 
Da  sprach  zu  im  der  kunig:   Nun  land  ewr  schimpfen  sein! 
Daz  weren  pose  mere,  wer  tot  der  sune  mein. 
Daz   ir  mir"  saget  mere,  mein  liber  sun  sei  tot, 
Daz  wol  got  nit  von  himel!  daz  wer  ein  grosse  not. 

1019 
Wolt  ir  mir,  her,  nit  glauben,  waz  ich  euch  han  gesagt. 
So  gand  hin  zu  Krenhilden,  di   in   mit  jamer  klagt! 
Und  als  ir  hofifgesinde  daz  ist  betrübet  scr. 
Gar  ser  erschrack  Sigmunde,  da  er  erfur  di  mer. 

1020 
In  jamer  und  in   leide  er  aus  dem   pcttc  sprang 
Und  auch  sein   ritter  alle;  manch  schwert  bei  in  erklang. 
Si  lificn  all   mit  jamer  hin  zu  dem  totten  man. 
Vil  mer  dann  tausent  recken  warn  Seifrid  undertan. 

I02I 
Da  si  di  frawen  horten  so  jemerlichen  klagn, 
Si  wunden  all  ir  hende,  als  man  noch  höret  sagn. 
Si  klagten  iren  herren,  den  kunig  außenvelt. 
Seins  todes  must  engelten  vil  manig  stolzer  helt. 

1022 
Sigmund  der  kam  gar  balde,  da  er  Krenhilden  fant 
Er  sprach:  Awe  der  reise,  di   ich  tet  in  diß  laut! 
Wer  hat  in  tot  geschlagen,  den  libsten  sune  mein. 
Der  in  bracht  umb  sein   leben  hie  bei  den  freunden  sein  ? 

1023 
Wolt  got,  daz  ich  in  kentel  so  sprach  Seifrides  weip. 
Holt  wurd  ich  im  nit  mere,  es  gult  im  seinen  leip. 
Ich  wolt  mich  an  im  rechen,  daz  all  di  freunde  sein 
Mit  jamer  musten  klagen,  so  sprach  di  kunigein. 

1024 
Sigmund  sein  sun  mit  jamer  mit  armen  da  umbschloß. 
Sich  hub  von  all  den  seinen  der  jamer  also  groß, 
Si  schrien  alle  waffen,  daz  palast  und  der  sal 
Und  auch  di  stat  von  klagen  kleglichen  da  erhal. 

1025 
Vor  jamer  nimant  künde  gestillen  da  daz  weip. 
Da  zoch  man  ab  den  tottn,  enplosset  im  den  leip  : 
Den  edlen  kunig  werde  si  legten  auf  ein  par. 
Da  hub  sich  von  den  seinen  groß  jamer  offenbar. 

1026 
Sein  held  aus  Nibelunge  und  auch  aus  Niderlant 
Sprachen:  Wir  wollen  rechen  den  mort  mit  heldeshant. 
Er  ist  in  diser  bürge,  der  in  ermordet  hat. 
Si  eilten  zu  den  schwertn  und  zu  den  Schilden  trat. 

1027 
Di  außerweltn  recken  verwapnet  kamen  dar, 
Elf  hundert  oder  mere  in  kunig  Sigmundes  schar. 
Mit  den  so  wolt  er  rechen  seins  üben  sunes  tot. 
Wol  an  den  mordern  schnöde:  des  zwans:  in  o-rosse  not. 

I028 
Si  Westen  nit  für  wäre,  wen  si  solten  bestan. 
Des  ward  gewar  Gunthere  und  alle  seine  man, 
Mit  den  der  tote  ritter  an  daz  gejegde  reit. 
Daz  sach  nit  gern  Krcnhilde;  ir  waz  von  herzen  leit. 

1029 
Wi  groß  ir  jamer  were  und  auch  ir  grosse  not, 
Doch  forcht  si  also  sere  der  Nibelunger  tot, 
Vor  kunig  Günthers  hcldcn  den  streit  si  undcrstunt; 
Si  warnet  ire  helde,  als  noch  di  frumen  tunt. 

1030 
Si  rufft  mit  grossem  jamer  den  iren  schweher  an: 
Laßt  ab  durch  meinen  willen,  ir  mug[t^  ir  nit  bestan. 
Es  hat  Günther,  mein  bruder,  der  recken  also  vil, 
Daz  ir  wert  all  verloren,  als  ich  euch  sagen  wil. 

103 1 
Doch  waz  den  iren  beiden  zu  streite  also  not. 
Krenhilt  di  kuniginne  in  allen   daz  verbot, 
Daz  si  nit  solten  streiten  di  recken  unverzeit. 
Mag  ich  den  streit  nit  wenden,  ist  mir  von  herzen  leit. 

1032 
Schweher  und  libster  herre,  ir  sollend  abelan, 
Bis  es  sich  bas  mag  fugen ;  so  wil  ich  meinen  man 
Gar  schwerlich  an  in  rechen,  di  mir  in  han  gcnumen. 
Wurt  mir  der  morder  künde,  mocht  im  zu  schaden  kumen. 

1033 
Si  treiben  ubermute  hie  an  dem  Rein  so  vil. 
Darvon  zu  disen  zeitn  ich  itz  nit  fechten  wil; 
Si  han  an  unser  einen  alwetj  wol  dreissie  man. 
Got  woll  es  an  in  rechen,  was  si  uns  han  getan. 

1034 
Ir  sollet  hie  bcleibn,  helft  klagen  mir  mein  leit 
Bis  an  den  hellen   morgen,  ir  ritter  unverzeit. 
Und  helfet  mir  begraben  den  meinen  liben  man! 
Si  sprachen:  Edle  frawc,  daz  woll  wir  gerne  tan. 


158  220^  L977 

1035 

Von  solchem  grossen  jamer  hört  man  da  wunder  sagn ; 
Von  rittcrn   und  von  frawen  hört  man  ein  grosses  klagn. 
Man  ward  in  allem  lande  des  jamers  da  gewar. 
Di  werden  purger  alle  di  kamen  alle  dar. 

1036 
Si  klagten  all  Seifriden  und  trugen  grosses  leit. 
Von  Seifrids  schuld  und  tode  ward  nimant  da  geseit, 
War  umb  der  edel  degen  verlos  den  seinen  leip. 
Umb  in  weint  klegeleichen  vil  manig  schönes  weip. 

1037 
Dar  nach  hies  man  gar  balde  schon  ziren  einen  sark 
Von  edlem  merbelsteine,  waz  michel  unde  stark. 
Den  rüstet  man  gar  schone  zu  er  dem  kunig  gut. 
Da  waz  den  leuten  allen  betrübet  ser  ir  mut. 

1038 
Di  nacht  di  nam  ein  ende ;  da  es  nun  wider  tagt, 
Da  trug  man  in  zu  kirchen.     Krenhilt  in  senlich  klagt, 
Seifrit,  den  edlen  totten,  den  iren  liben  man. 
Waz  er  het  guter  freunde,  sach  man  in  trawren  stan. 

1039 
Man  trug  den  helt  zu  grabe.     Manch  glocke  da  erklangk. 
Man  hört  manch  werden  prister,  der  kleglich  ampt  ^a  sank. 
Da  kam  Günther,  der  kunig,  mit  grosser  ritterschaft. 
Mit  Hagen  von  Throne,  der  morder  schadelhaft. 

1040 
Günther  sprach:  Libste  Schwester,  mich  rewt  der  herre  dein, 
Daz  wir  haben  verloren  den  stolzen  ritter  fein ; 
Wir  müssen  imer  klagen.     Mich  rewet  ser  sein  leip. 
Daz  gat  aus  falscher  trewe,  so  sprach  daz  edel  weip. 

1041 
Wer  euch  sein  tod  icht  leide,  so  wer  es  nit  geschehen. 
Ir  hand  ewr  trew  gebrochen  an  mir,  daz  wil  ich  jehen; 
Ir  habet  mir  genumen  den  meinen  liben  man. 
Nun  wolte  got  von  himel,  daz  es  mir  wer  getan. 

1042 
Dir  ist  von  meinen  beiden  kein  leit  noch  nie  geschehen, 
So  sprach  zu  ir  der  kunig,  ich  wil  daz  wol  verjehen. 
Sein  ewre  held  unschuldig,  so  heissend  si  her  gan! 
Di  warhait  solt  ir  schawen.  wans  bei   der  pare  stan. 

1043 
Da  gschach  ein  michel  wunder,  als  es  noch  oft  geschieht. 
Wo  man  den  morder  nahen  da  bei  dem  totten  sieht. 
So  flissen  im   di  wunden;  daz  selb  auch  da  geschach. 
Di  schuld  di  bleib  auf  Hagen,  di  warhcit  man  da  sach. 

1044 
Di  wunden  Aussen  sere,  als  si  auch  taten  ee. 
Der  jamer  und  di  klage  tet  da  dem  folke  wce. 
Da  sprach  Günther,  der  kunig:  Ich  wils  euch  wissen  lan: 
In  schlug  zwen  Schacher  tode,  Hagen  hatz  nicht  getan. 

1045 
Si  sprach:  Di  selben  Schacher  di  sein   mir  wol  bekant; 
Got  wolt,  daz  es  noch  rechen  di  seinen  alle  santi 
Ir  selb  und  dar  zu  Hagen  habt  disen  mort  getan. 
Seifrides  ritter  allen  nach  streite  stund  ir  wan. 

1046 
Nein,  sprach  zu  in  Krenhilde,  nun  dult  mit  mir  di  not! 
Di  jungen  kamen  beide,  da  si  in  funden  tot, 
Gernot,  Krenhilden  bruder,  und  Geiselher,  daz  kint. 
In  trewen  si  in  klagten,  als  man  geschriben  fint. 

1047 
Si  klagten  all  besunder  Scifrit,  den  werden   man. 
Im  munster  manig  messe  ward  im  zu  heil  getan. 
Da  gingen  zu  dem  opfer  di  edeln  junk  und  alt. 
Ir  jamer  umb  Seifriden  waz  grob  und  manigfalt. 

1048 
Gernot  sprach  zu  Krenhilden:  Trawt  libste  Schwester  mein, 
Du  solt  dich  trösten  selber,  es  mag  nit  anders  sein. 
Wir  wollen  dichs  ergetzen,  sol  wir  kein  weil  noch  leben. 
Da  mocht  nimant  der  schonen  kein  trost  noch  freud  geben. 

1049 

Sein  sarch  waz  schon  bereitet  hin  umb  den  mitten  tag. 
Man  hub  in  von  der  pare,  dar  auf  der  helt  noch  lag. 
Noch  wolt  si  nit  irn  herren  Seifriden  lan  begraben. 
Si  lag  gar  oft  an  krefte,  daz  man  si  muste  laben. 

1050 
In  einen  pfeller  reiche  man  da  den  totten  want. 
Di  man  und  auch  di   frawen  in  leide  man  da  fant. 
In  klaget  seniglichen  fraw  Ut,  daz  edel  weip, 
Und  alles  ir  gesinde  klagt  seinen  werden  leip. 

105  I 
Da  nun  daz  folk  erhörte,  daz  man  di  sel-mes  sang 
Und  man  in  schon  versarchet,  da  hub  sich  groß  gedrang. 
Durch  willen  seiner  sele  man  vil  des  opfers  trug. 
Er  het  bei  seinen  feinden  auch  freunde  gar  genug. 

1052 
Da  man  daz  ampt  volbrachte,  daz  folck  hub  sich  von  dann. 
Da  sprach  di  schon  Krenhilde:  Ir  solt  mich  bei  im  lan. 
Ich  wil  heint  bei  im  wachen  und  bitten  für  sein  sei. 
An  im  lag  all  mein  freude;  nun  leid  ich  jamers  quel. 

1053 
Drei  tag  und  auch  drei  nachte  wil  ich  in  lassen  stan, 
Pis  ich  mich  sein  wol  niete,  des  meinen  liben  man. 
Ob  mich  got  wolt  erhören,  daz  mich  auch  nem  der  tot, 
So  nem  mein  leid  ein  ende  und  auch  mein  grosse  not. 

1054 
Di  leut  schiden  von  dannen,  waz  wonet  in  der  stat. 
Di  prister  all  Krenhilde  bei  ir  beleiben  bat 
Und  als  sein  hoffgesinde,  daz  sein  mit  trewen  pflag. 
Si  liden  grosse  schwere  di  nacht  und  auch  den  tag. 

1055 
Ungessen  und  untrunken  beleih  da  manig  man, 
Und  wer  begert  der  speise,  di  gab  man  im  gar  schon. 
Di  speis  gab  durch  sein  sele  sein  fater,  kunig  Sigmunt. 
Den  werden  Nibelunger  waz  da  groß  jamer  kunt. 

1056 
Des  pflagen  si  drei  tage,  tut  uns  das  buch  verjehen, 
Mit  singen  und  mit  lesen;  des  waz  da  vil  geschehen. 
Si  liden  grossen  jamer  durch  ires  herzen  ser. 
Si  paten  für  sein  selc,  di  edlen  helde  her. 

1057 
Durch  got  gab  man  den  armen,  der  man  gar  vil  da  fant; 
Man  gab  auch  grosses  gute,  wo  man  di  kloster  fant. 
Auch  gab  Krenhild  den  armen  der  gäbe  gar  genug. 
Durch  seiner  sele  willen,  den  si  im  herzen  trug. 

1058 
Dar  nach  am  dritten  morgen,  da  es  ward  singens  zeit, 
Da  sach  man  bei  dem  münster,  auch  einem  kirchofif  weit. 
Der  leute  von  dem  lande  waz  allenthalben  vol. 
Di  klagten  all  den  werden,  als  man  freund  klagen  sol. 

1059 
Es  wart  gar  wol  vir  tage,  furwar  sag  ich  euch  das, 
Wol  ze  tausent  marke  gab  man  durch  got  und  bas. 
Durch  seiner  sele  willen  ward  es  als  hingegeben. 
Da  ward  sein  fast  geschwigen,  da  er  verlor  sein  leben. 

1060 
Und  da  man  got  zu  lobe  di  messe  gar  gesang, 
Daz  folk  in  grossem  leide  und  auch  in  jamer  rang. 
Man  hies  den  edlen  degen  hin  zu  dem  grabe  tragen. 
Erst  hub  sich  von  den  lewten  ein  jemerliches  klagen. 

106 1 
Daz  folk  mit  grossem  leide  ging  zu  dem  grabe  dann. 
Nimant  waz  da  in  frcwden,  ja,  weder  weib  noch  man, 
Wann   man  bis  zu  dem  grabe  mit  andacht  sang  und  las. 
Vil  manger  prister  werde  bei  der  vigilge  was. 

1062 
Ee  zu  dem  grabe  käme  Krenhilt,  daz  edel  weip. 
Da  rang  ir  herz  in  jamer  und  auch  ir  stolzer  leip, 
Daz  man  si  muste  laben;  mit  wasser  man  si  gos. 
Si  wainet  inigleichen,  ir  hend  si  wand   und  schloß. 

NibeUmgenlicd  '  ■ 

1063 

Es  waz  ein  michel  wunder,  daz  da  daz  weip  genas. 
Ir  hülfen  klagen  sere,  waz  frawen  bei   ir  was. 
Si  sprach  mit  grossem  jamer  zu  Seifrids  dinestman: 
Ir  solt  ewr  trewe  halten  und  gnad  an  mir  began. 

1064 
Las"  mir  in  meinem  leide  daz  heil  ein  mal  geschehen, 
Daz  ich  sein  schönes  haubet  mug  noch  ein  mal  ansehen! 
Da  patt  si  also  lange  mit  jamer  groß  und  stark, 
Daz  man  si  da  geweret  und  schloß  ir  auf  den  sark. 

1065 
Man  fürt  si  also  balde,  da  si  den  totten  fant. 
Si  faßt  sein  haubt  klegleichen  da  in  ir  weisse  hant; 
Si  kusst  in  also  tode,  den  edlen  ritter  gut. 
Vor  leid  di  edel   frawe  weint  wasser  und  blut. 

1066 
Ein  jemerliches  scheiden  ward  da  von  ir  getan. 
Vor  jamer  sank  si  nider,  daz  si  nit  mocht  gestan. 
Si  lag  an  alle  krefte,  daz  minigliche  weip. 
Der  tot  waz  ir  nit  ferre;  schwach  ward  ir  stolzer  leip. 

1067 
Da  man  in  het  begraben,  den  edlen  kunig  reich, 
Da  klagt  in  in  dem  lande  daz  folk  gar  senigleich, 
Di  mit  im  waren  kumen  aus  Nibelunger  lant. 
Sigmund,  sein  edler  vater,  gar  oft  sein  hende  want. 

1068 
Etlichem  waz  ein  tage  wol  dreier  tage  lank, 
Und  der  von  grossem  leide  da  weder  aß  noch  trank. 
Doch  künden  si  di  speise  di  lenge  meiden  nicht; 
Si  nerten  sich  nach  jamer,  als  es  noch  oft  geschieht. 

1069 

Krenhilt  noch  unversunnen  da  vor  dem  folke  lag 
Den  tag  und  auch  den  abet  bis  an  den  andern  tag. 
Waz  imant  gen  ir  rette,  daz  waz  ir  gar  unkunt. 
In  solchen  grossen  notten  lag  auch  der  kunig  Sigmunt. 

1070 
Gar  kawm  so  ward  er  wider  zu  seinen  kreften  bracht, 
In  jamer  und  in  leide  verloß  er  kraft  und  macht. 
Doch  waz  es  nit  ein  wunder.     Da  sprachen  seine  man 
Und  sprachen:  Edler  herre,  ir  sollet  abelan. 


II 

XYIII 

107 1 

Da  bracht  man  kunig  Sigmunden,  da  er  Krenhilden  fant. 
Er  sprach:  Vil  libe  tochter,  wir  wollen  in  unser  lant. 
Wir  sein  unwerde  geste  bei  in  hie  an  dem  Rein. 
Zieht  mit  mir  heim  zu  lande  wol  durch  den  willen  mein ! 

1072 
Seit  uns  di  ungetrewen  daz  laster  haben  tan 
Und  han  euch  lesterlichen  ermordet  ewren  man, 
Des  solt  ir  nicht  engelten ;  ich  wil  euch  wol  bewaren. 
Durch  meines  sunes  willen  solt  ir  mit  mir  hin  faren. 

1073 
Ir  solt  in  meinem  reiche  ganz  haben  den  gewalt, 
Den  euch  befal  mein  sune,  der  seiner  trew  engalt. 
Daz  lant  und  auch  di  kröne  daz  sei  euch  undertan! 
Euch  sollen  dinen  gerne  Seifrides  dinestman. 

1074 
Er  sprach  zu  all  den  seinen:  Wol  auf,  wann  es  ist  zeit! 
Si  eilten  zu  den  rossen  da  alle  wider  streit; 
Bei  iren  schnöden  feinden  waz  in  zu  wesen  leit. 
Den  frawen  und  den  meiden  bracht  man  da  ire  kleit. 

1075 
Sigmund  wolt  mit  den  seinen  von  dannen  sein  geritten. 
Da  gund  di  schon  Krenhild  ir  peste  freunde  pitten, 
Daz  si  bei  den  Purgundern  beliben  an  dem  Rein. 
Da  sprach  di  kuniginne:  Wi  mochte  daz  gesein? 

1076 
Wi  mocht  ich  mit  den  äugen  den  morder  sehen  an, 
Der  mir  vil  armem  weibe  der  mordet  meinen  man? 
Da  sprach  her  Geiselhere:  Trawt  libste  Schwester  mein. 
Du  solt  bei  deiner  muter  hie  in  Purgunden  sein. 

1077 
Di -dich  han  ser  betrübet,  den  deinen  freien  mut, 
Der  solt  du  achten  klaine,  so  sprach  der  degen  gut. 
Si  sprach  zu  irem  bruder:  Mir  wurd  oft  leid  geschehen. 
Mein  herz  vor  leid  mocht  brechen,  wann  ich  solt  Hagen  sehen. 

1078 
Des  tun  ich  dir  wol  ratte,  sprach  kunig  Geiselher. 
Beleih  bei  uns!  der  Hagen  solt  dich  nit  irren  ser. 
Ich  w'il  dich  wol  ergetzen  des  deinen  mannes  tot. 
Da  sprach  di  kuniginne:  Des  wer  mir  armen  not. 

1079 
Da  sich  so  tugentlichen  der  degen  gen  ir  pot, 
Darzu  bat  si  auch  sere  fraw  Ut  und  kunig  Gernot 
Und  all  ir  peste  mage,  daz  si  solt  da  bestan. 
Si  het  kein  pornen  freunde  dort  bei  Seifrides  man. 

1080 
Ir  wert  bei  in  gar  fremde,  so  sprach  der  kunig  Gernot. 
Kein  mensch  ward  nie  auf  erden,  im  siget  an  der  tot. 
Dar  an  denkt,  libe  Schwester,  und  trost  euch  selbs   den  mut 
Und  bleibt  hie  bei  den  freunden!  es  wurt  noch  alles  gut. 

1081 
Si  sprach:  Ich  wil  euch  folgen  und  wil  auch  hie  bestan. 
Di  roß  hetten  gesatelt  des  kunig  Sigmundes  man. 
Als  si  wolten  zu  lande,  vil  manig  kün  weigant. 
Si  waren  wol  bereite,  di  held  aus  Niderlant. 

1082 
Da  ging  Sigmund,  der  kunig,  hin  für  Krenhilden  stan. 
Er  sprach:  Wir  beiten  cwer,  ich  und  di  meine  man. 
Di  halten  all  zu  rosse,  ob  ir  wolt  mit  uns  hin. 
Wann  ich  so  gar  ungerne  hie  in  Purgunden  bin. 

1083 
Si  sprach:  Mir  rattcn  alle  di  libstcn  freunde  mein 
So  gar  in  ganzen  trewen,  ich  sol  hie  bei  in  sein. 
Ich  han  gar  lutzcl  freunde  in  Nibelungerlant. 
Daz  hört  Sigmund  nit  gerne,  da  er  di  red  crkant. 


106  224^  L 1026 

1084 
Er  sprach:   Mein  libste  tochter,  daz  wil  ich  raten  nicht. 
Ich  gib  euch  auf  mein  reiche;  kein  trew  euch   hie  geschieht. 
Mein  lant  und  auch  di  leute  mach  ich  euch  undertan. 
Ir  solt  des  nicht  engelten,  daz  wir  verloren  han. 

1085 
Den  meinen  Hbsten  sune  zieht  zu  ewrm  kindelein! 
Daz  solt  ir,  fraw,  nit  lassen  also  verwaiset  sein. 
Wann  er  wurt  zu  eim  manne,  er  tröstet  euch  den  mut. 
Di  weil  habt  wunn  und  freude  mit  mangem  ritter  gut! 

1086 
Si  sprach:  Ich  wil  beleiben,  und  kumm  von  hinnen  nicht. 
Bei  meinen  pesten  freunden,  wi  mir  darumb  geschieht, 
Daz  si  mir  helfen  klagen  den  libsten  herren  mein. 
Daz  bracht  Sigmund,  irm  schweher,  an  seinem  herzen  pein. 

1087 
Da  sprachen  all  di  seinen:  Erst  mugen  wir  wol  jehen, 
Daz  uns  vil  grosses  leide  umb  euch  wurt,  fraw,  geschehen, 
Seit  ir  wolt  hie  beleiben,  bei  unsern  feinden  hie. 
Sich  hub  von  Sigmunds  beiden  vil  grosse  klag  umb  si. 

1088 
Si  sprach:  An  alle  sorge  solt  ir  zu  lande  faren. 
Ich  schaff  euch  gut  geleite.    Nun  wol  mir  got  bewaren 
Bei  euch  in  Niderlande  den  libsten  sune  mein! 
Daz  land  euch,  werden  helde,  trewlich  befolen  sein ! 

1089 
Und  daz  si  alle  sahen,  daz  si  nit  wolt  mit  in, 
Si  wurden  ser  betrübet,  als  si  nun  wolten  hin. 
Da  schid  kleglich  von  dannen  der  edel  kunig  Sigmunt 
Hin  von  der  schon  Krenhilden;  da  ward  in  jamer  kunt. 

1090 
Ir  habt  uns  oft  getröstet,  sprach  er,  in  jamers  pflicht 
Mit  mancher  kurzewile;  daz  nimmermer  geschieht. 
Und  sol  wir  euch  hie  lassen,  so  ist  uns  leid  geschehen. 
Man  sol  uns  nimmermere  hie  in  Purgunden  sehen. 

1091 
Da  sprachen  zu  Sigmunde  des  kun  Scifridcs  man: 
Es  mocht  noch  wol  ein  reise  in  disem  land  ergan; 
So  wurden  wir  wol  innen,  wer  in  zu  tode  schlug. 
Es  muli  noch  darumb  sterben  manch  stolzer  degen  klug. 

1092 
Sigmund  der  kuHst  Krenhilden,  mit  jamer  er  da  sprach. 
Da  si  nit  mit  im  wolde  und  er  daz  recht  ersach : 
Wol  auf,  sprach  er  mit  leide,  ir  libsten  helde  mein  I 
Allerst  bin  ich  betrübet  wol  um  di  kunigein. 

1093 
Si  ritten  an  geleite  zu  Wurmes  aus  der  stat. 
Si  waren  in  dem  mute  und  wurden  da  zu  rat. 
Ob  si  von  den  Purgundern  da  wurden  angerant, 
Daz  si  sich  wolten  weren  und   rechen  mit  der  hant. 

1094 
Ee  si  kamen  von  dannen,  di  wunderkune  man, 
Gernot  und  Geiselhere  di  sach  man  bald  her  gan 
Zu  in  in  ganzen  trewen;  den  waz  ir  kumer  leit, 
Daz  wol  erkant  Sigmunde,  ir  dinst  waz  im  bereit. 

1095 
Da  sprach  zu  im  in  trewen  der  edel  kunig  Gernot: 
Nun  weif)  got  wol  von  himel,  daz  ich  an  Seifrids  tot 
Gewan  auch  nie  kein  schulde  und  west  auch  dar  umb  nicht, 
Daz  Seifrid  waz  erschlagen;  sprich  ich  bei  gotz  gericht. 

1096 
Da  gab  im  gut  geleite  her  Geiselher,  daz  kint. 
Er  bracht  an  allen  schaden  di  held  von  dannen  sint, 
Pis  daz  der  kunig  Sigmunde  selbs  waz  in  seinem  reich; 
Dar  in  waz  wenig  freude  und  trawret  alles  gleich. 

1097 
Wi  es  dar  nach  erginge,  kan  ich  nit  wol   gcsagen. 
Man  hört  zu  allen  zciten  di  schon   Krenhilden  klagen. 
Nimand  kund  si  getrosten,  betrübet  was  ir  mut. 
Doch  trost  si  Geiselhere,  der  junge  kunig  gut. 

1098 
Brunliilt,  di  kuniginne,  in  ubermute  sas. 
Waz  Krcnhild  ie  geweinet,  immer  es  ir  da  waz. 
Si  ward  in  rechter  trewe  Krenhilt  nit  mer  bereit 
Daz  ward  darnach  gerochen  mit  jamer  und  mit  leit 

XIX 

1099 

Und  da  Krenhilt,  di  schone,  also  ein  witwen  wart, 
Bei  ir  bleib  in  dem  lande  der  edel  graf  Eckwart. 
Er  dinet  ir  mit  trewen,  als  im  sein  tugent  bot; 
Er  pflag  ir  allzeit  schone,  der  helt,  bis  an  sein  tot. 

1 100 
Zu  Wurmes  bei  dem  munster  ein  zimmer  man  ir  schloff 
Von  holz  ein  werk  so  schone,  waz  michel  unde  grof!>. 
Dar  in  mit  irem  gesinde  si  allzeit  wonen  waz. 
Si  ging  gar  gern  zu  kirchen,  des  si  doch  nie  vergas; 

IIOI 

Nach  ires  herren  tode  gar  selten  si  daz  lie: 

In  trawriglichem   mute  teglichen  si  da  gic. 

Si  pat  da  Crist  von  himel  seinr  armen  sele  pflegen; 

Mit  trewen  ward  beweinet  von  ir  der  kune  degen. 

1102 
Fraw  Ut  und  ir  gesinde  trost  si  zu  aller  stunt; 
So  waz  ir  doch  ir  herze  mit  jamer  ser  verwunt. 
Es  mocht  als  nit  gehelfen,  waz  man  ir  trostes  bot. 
Ir  herz  laid  nach  dem  helde  gar  jemcrliche  not. 

1103 
Kein  weip  auf  diser  erden  nie  helt  so  lip  gewan. 
Ir  trew  si  oft  erzeiget  dem  wunderkunen   man, 
Klagt  in  bis  an  ir  ende,  den  seinen  werden  Icip. 
Si  räch  sich  dar  nach  übel,  daz  minigliche  weip. 

1104 
Si  bleib  in  grossem  leide,  daz  sag  ich  euch  furwar. 
Nach  ires  herren  tode  bis  in  daz  firde  jar, 
Und  daz  Günther,  ir  brudcr,  kein  wort  nie  zu  ir  sprach 
Und  daz  si  auch  den  Ilagcn  in  der  weil  nie  gcsach. 

IIO5 
Hagen  sprach  zu  dem  kunige:  Wi  woll  wirs  greifen  an, 
Daz  wir  Krenhilden  hulde  auch  mochten  wider  han? 
So  kern  zu   disem  lande  der  Nibelunger  golt; 
Daz  wurd   uns  als  zu  teile,  wer  uns  Krenhilde  holt. 

1 106 
Daz  wollen  wir  versuchen,  so  sprach  der  kunig  reich. 
Mein  bruder  sol  es  werben,  der  tut  es  willigleich. 
Ob  wir  es  dar  zu  brechten,  daz  si  uns  uber-sech. 
Ich  glaub  es  nit,  sprach  Hagen,  daz  es  nimmer  geschech. 

1107 
Man  his  Ortwein  gar  palde  da  hin  gen  hofe  gan 
Und  den  margrafen  Geren,  di  zwen  vil  kunen  man. 
Man  bracht  Gernot,  den  kunig,  und  Geiselher,  daz  kint. 
Si  würben  es  froleichen  da  an  Krenhilden  sint. 

1108 
Da  sprach  her  aus  Burgunden  der  kunig  Geiselher: 
Di  ir  des  mordes  zeihet,  klagen  ir  Unschuld  ser. 
Der  kunig  beut  sein  gerichte,  daz  er  unschuldig  ist, 
Wi  wol  ir  klagt  Seifriden  mit  jamer  alle  frist. 

1 109 

Si  sprach:  Des  zeich  ich  Hagen,  der  in  mort  mit  der  hant. 
Wo  man  in  mocht  verhawen,  da  er  daz  an  mir  fant, 
Ich  het  des  nit  getrawet,  daz  er  im  trüge  has. 
Es  solt  nit  sein  geschehen,  het  ich  verstanden  das. 

11 10 

Ich  het  im  nicht  gemeldet  daz  zeichen,  sprach  daz  weip. 
Ich  mag  wol  billich  klagen  den  seinen  werden  leipT 
Holt  wurd  ich  in  nit  mere,  di  in  ermordet  han. 
Dar  fur-pat  Geiselhere,  si  solt  es  faren  lan. 

11 1 1 

Si  sprach:  Sol  ich  euch  folgen,  in  pieten   meinen  grüß, 
Daz  hand  ir  grosse  sunde,  ob  ich  des  folgen  muß; 
Ich  han  umb  meinen  bruder  daz  laster  nie  verscholt. 
Mein  munt  vergicht  im  sune,  daz  herz  wurt  im  nit  holt. 

II  12 

Dar  nach  so  wurt  es  pcsscr,  sprachen  ir  bruder  da; 
Ir  mocht  von  in  crgetzct  noch  werden  unde  fro. 
Er  mags  euch  wol  ergetzen,  Günther,  der  werde  helt. 
Wol  hin,  sprach  si  mit  jamer,  so  tun  ich,  waz  ir  weit. 

1113 
Si  grüßt  den  kunig  schone,  ir  huld  si  im  verjach; 
Von  iren  pesten  freunden  di  sunung  da  geschach. 
Da  torst  von  Throny  Hagen  nit  für  Kremhilden  gan; 
Er  west  gar  wol  sein  schulde,  waz  er  ir  het  getan. 

1 1 14 
Da  si  vergeben  solte  dem  helt  den  grossen  has, 
Günther  gar  zuchtigleichen  trat  neher  zu  ir  bas. 
Wol  durch  des  Schatzes  libe  so  fingen  si  das  an; 
Darumb  sich  mit  ir  sunte  der  ungetrewe  man. 

Es  ward  nie  frid  gemachet  in  solchem  jamer  me. 
Es  waz  ein  falscher  sune,  ir  tet  ir  schad  gar  we. 
Si  gab  ir  huld  in   allen  bis  auf  den  einen  man, 
Und  der  in  het  erschlagen.     Hagen  het  es  getan. 

1 1 16 
Es  stund  dar  nach  nit  lange,  ein  rat  si  fingen  an, 
Wi  si  den  schätz  Krenhilden  auch  mochten  von  ir  han, 
Den  si  aus  Nibelunge  bracht  mit  ir  an  den  Rein. 
Es  waz  ir  morgengabe  und  solt  ir  eigen  sein. 

1117 
Dar  nach  für  Geiselhcre  und  auch  der  kunig  Gernot 
Wol  mit  zwelfhundert  recken,  als  in  Krenhilde  bot. 
Si  weißt  si  zu  dem  schätze,  da  er  verborgen  lag 
Und  da  sein  Albereiche  mit  ganzen  trewen  pflag. 

1118 
Und  da  di  hcrren  kamen  in  Nibelunger  lant. 
Da  sprach  zu  seinen  freunden  her  Albereich  zuhant: 
Wir  mugen   ir  des  gutes  auch  vorgehalten   nicht. 
Es  ist  ir  morgengabe,  als  man  wol  hört  und  sieht. 

1119 

Ja  mocht  es  nimmermere,  sprach  Albereich,  ergan, 
Und  lebet  noch  Seifride,  den  wir  verloren   han. 
All  hie  den  schätz  aleine  erfacht  der  kun  weigant, 
Und  auch  di  torenkapen  erfacht  sein  werde  hant. 

I  I30 

Nun  ist  es  leider  übel  dem  kunen  degen  kumen, 
Daz  uns  di  torenkappen  sein  manhait  hat  genumen 
Und  daz  im  muste  dinen  ganz  Nibelunger  lant. 
Den  Schlüssel  zu  dem  schätze  weist  er,  da  man  in  fant. 

1121 
Da  hilten  vor  dem  perge  der  schon  Krenhilden  man 
Und  auch  ir  bruder  beide,  bis  man  den  schätz  gewan. 
Man  trug  in  aus  dem  berge  hin  in  ein  schififelein, 
Man  fürt  in  auf  dem  wasser  gen  Wurmes  an  den  Rein. 

1 122 
Nun  mugt  ir  hören  wunder,  als  man  von  in  tut  sagen; 
Und  waz  zwelf  starker  wegen  von  schätze  mochten  tragen 
Völlig  vir  tagereise  hin  von  dem  berg  hin  dan. 
Auch  ritten  mit  dem  schätze  zwelf  hundert  guter  man. 

1123 
Der  schätz  waz  edel  steine  und  eitel  klares  golt. 
Ob  man  di  ganzen  weite  solt  han  darvon  versolt, 
Sein  wer  nit  worden  minder  nit  einer  marke  wert. 
Darumb  so  het  her  Hagen  gar  lang  des  schätz  begert. 

1 124 
Der  wünsch  lag  in  dem  schätze,  von  gold  ein  rütelein. 
Und  der  es  het  auf  erden,  mocht  er  der  reichst  wol  sein. 
So  mocht  im  nit  geleichen  auf  diser  erd  kein  man. 
Hin  zugen  mit  den  kunigen  des  Albreichs  held  hin  dan. 

1125 
Da  sich  her  Geiselhere  und  auch  der  kunig  Gernot 
Des  Schatzes  underwunden,  da  kam  in  ir  gepot 
Daz  lant  von  Nibelunge,  di  helde  junk  und  alt; 
Daz  must  in  dar  nach  dinen,  daz  schuff  ir  groß  gewalt. 

1 126 
Da  si  den  hört  hin  brachten  in  der  Purgunder  lant 
Und  sich  di  kuniginne  sein  alles  underwant, 
Di  kamern  und  di  thurne  wurden  getragen  vol. 
Es  ward  nie  schätz  so  reiche,  kam  aus  eim  berge  hol. 

1127 

Und  wer  sein  tausent  stunde  noch  also  vil  gewesen 
Und  solt  Scifrid  ir  herc  sein  vor  dem  tod  genesen, 
Daz  het  si  alles  geben   umb  iren  liben   man. 
Kein   hcld  auf  diser  erden   nie  trewer  weip  gewan. 

1128 
Da  si  den  schätz  zu  lande  heim  brachten  an  den  Rein, 
Dar  von  begabt  Krenhilde  vil  mangen  ritter  fein, 
Daz  man  so  milt  ein  frawen  auf  erden  nie  gesach. 
Si  pflag  vil  reicher  tugent,  groß  lob  man   ir  verjach. 

1129 
Den  armen  und  den  reichen  gund  si  da  allen  geben. 
Daz  dacht  im  wol  her  Hagen:  Solt  si  di  leng  noch  leben 
Auf  erd   in  solcher  milde,  es  tet  im  nimmer  gut; 
Ir  kern  zu  dinst  durch  gäbe  manch  ritter  hochgemut. 

1130 
Da  sprach  Günther,  der  kunig:  Der  schätz  ist  ir  alein, 
Ich  kan  ir  nit  geweren  ir  gut  und  hab  gemein. 
Ich  han  si  kaum   erpetten,  daz  si  uns  warde  holt; 
Ich  acht  nit,  wem  si  gebe  ir  silber  und  ir  golt. 

I131 
Hagen  sprach  zu  dem  kunige,  man  solt  daz  understan 
Und  einem  wcib  aleine  ein  solchen  schätz  nit  lan. 
Si  bringt  mit  irer  gäbe  noch  jamer  unde  klag, 
Daz  es  uns  all  auf  erden  gar  wol  gercwen  mag. 

1132 
Des  antwurt  im  der  kunig:  Ich  schwur  ir  einen   eit, 
Daz  ich  ir  nimmermere  auf  erd  wolt  thun  kein  leit. 
Ich  wil  si  furbas  eren,  si  ist  di  Schwester  mein. 
Da  sprach  zu  im  her  Hagen:  Laßt  mich  des  schuldig  sein! 

II33 

Si  schwuren  falsche  eide,  ir  er  waz  unbehut. 
Si  namen  da  Krenhilden  feischlich  ir  hab  und  gut. 
Her  Hagen  sich  der  schlussel   da  selber  underwant. 
Des  ward  Gernot  erzürnet,  da  er  di  untrew  fant. 

1134 
Da  sprach  her  Geiselhere:  Di  sach  tut  nimmer  gut, 
Daz  Hagen  meiner  Schwester  so  vil  zu  leide  tut. 
Wer  Hagen  nicht  mein  mage,  es  ging  im  an  den  leip. 
Da  weinet  inigleichen  des  kun  Seifrides  weip. 

1135 
Gernot  sprach:  Solt  wir  immer  mit  disem  schätze  sein 
So  ungemut,  versenken  solt  man  in  in  den  Rein, 
Und  daz  er  nimmermere  zu  teil  wurd  keinem  man. 
Krenhild  gund  klegelichen  für  Geiselher  hin  stan. 

1136 
Si  sprach:  Vil   liber  bruder,  ir  solt  gedenken  mein. 
Meins  leibes  und  des  gutes  solt  ir  gewaltig  sein. 
Er  sprach:  Vil  libe  Schwester,  daz  wil  ich  gerne  tan. 
Wann  wir  nun  widerkumen.     So  sprach  der  junge  man. 

1137 
Der  kunig  ward  aus  reiten  da  hin   in  fremde  lant, 
Mit  im  di  pesten  alle,  di  man   im  reiche  fant: 
An  Hagen  bleib  da  heimen  durch  neid  und  grossen  has. 
Den  er  trug  zu  Krenhilden ;  in  poßheit  tet  er  das. 

1138 
Di  herren  schwuren  eide,  weil  si  hetten  daz  leben, 
Daß  si  den  schätz  nit  zeigten  und  nimant  wolten  geben, 
Vi  ann  mit  gemeinem  ratte,  wann  si  daz  teuchte  gut. 
Den  schätz  si  all  verluren  durch  geiz  und  ubermut. 

1139 
Ee  daz  di  kunig  wider  zu  lande  waren  kumen, 
Di  weil  so  het  her  Hagen  den  schätz  alein  genumen. 
Er  senket  in  zu  gründe  zu  Wurmes  in  den  Rein; 
Er  wolt  in  han  aleine,  da  mocht  es  nit  gesein. 

1 140 

Dar  nach  mocht  er  nit  nicrc  den  schätz  gewinnen  nicht; 
Als  manchem  iingetrewen  auf  erden  noch  s^eschicht. 
Er  woh  in  han  aleine,  di  weil  er  het  daz  leben. 
Er  sach  den  schätz  nit  mere,  kund  in  auch  nimant  geben. 

1 141 

Di  hcrren  kamen  wider,  als  man  Krenhilden  sagt. 
Di  schmachheit  und  den  jamer  si  iren  brudcrn  klagt, 
Irn  meiden  und  den  frawen  klagt  si  daz  herzen-leit. 
Des  trawret  manger  degen,  der  Hagen  widerseit. 

1142 
Si  sprachen  all:  Her  Hagen  der  hat  gar  übel  tan. 
Da  weich  er  aus  dem  lande,  der  ungetrewe  man, 
Bis  in  verging  der  zorne;  si  Hessen  in  genesen. 
Doch  kund  auf  erd  Krenhilden  nit  leider  sein  gewesen. 

1143 
Mit  zwifeltigem  leide  betrübet  waz  ir  mut. 
Umb  iren  liben  herren  und  umb  daz  grosse  gut, 
Daz  ir  da  ward  genumen,  si  treib  senliche  klag. 
Bis  an  ir  lestes  ende  treib  si  daz  alle  tag. 

1144 
Wol  nach  Seifrides  tode  treib  si  daz  offenbar 
All  tag  mit  grosser  klage  bis  in  daz  zwelfte  jar, 
Daz  si  zu  keinen  zeiten  des  heldes  nie  vergas. 
In  lieb  und  ganzer  trewe  so  tet  di  werde  das. 

1145 
Ein  furstcnlich  epteie  lies  stiften  da  fraw  Ut, 
Nach  kunig  Gibichs  tode  von  irem  eignen  gut 
Mit  thurncn  und  mit  mauren,  als  es  noch  eben  stat. 
Lorsse  nent  man  daz  klostcr,  wer  es  gesehen  hat. 

1146 

Dar  zu  gab  auch  Krenhilde  irs  gutz  ein  michel  teil 
Durch  ires  herren  willen,  durch  aller  scle  heil. 
Rot  golt  und  licht  gcstcine  gab  si  mit  irer  hant. 
So  tusfentreiche  frawe  ward  nie  auf  erd  bckant. 

1147 
Seit  si  gen  irem  bruder  den  iren  zorn  verkos 
Und  doch  von  seinen  schulden  den  grossen  hört  verlos, 
Da  ward  ir  herzenleides  ie  lenger  und  ie  mer. 
Von  dann  wer  gern  gescheiden  di  edel  kunigin  her. 

1148 
Fraw  Uten  waz  mit  wunne  ein  schöner  hoff  bereit 
Zu  Lorsse  bei  dem  kloster  mit  hoher  wirdikeit." 
Dar  zoch  von  iren  kinden  di  edel  witwen  seit. 
Da  noch  di  fraw  begraben  in  einem  sarche  leit. 

1149  ^ 

Da  sprach  fraw  Ut,  di  werde:   Vil  libste  tochter  mein, 
Seit  du  nit  hie  wilt  bleiben,  so  solt  du  bei  mir  sein 
In  meinem  eigen  hause  und  solt  dein  weinen  lan. 
Awe,  so  sprach  Krenhilde,  wem  las  ich  meinen  man? 

1150 
Da  las  in  hie  beleiben !  so  sprach  di  schon  fraw  Ut. 
Daz  woll  got  nit  von  himmel!  sprach  Krenhilt,  di  vil  gut. 
Ach  nein,  mein  libste  muter,  daz  wil  ich  wol  bewarn. 
Er  muß  mit  uns  von  hinnen  hin  zu  dem  kloster  farn. 

1151 
Da  schuff  Krenhilt,  di  schone,  daz  er  da  ward  erhaben. 
Da  ward  daz  sein  gepaine  gar  wirdiglich  begraben 
Zu  Lorsse  in  dem  munster;  daz  sagt  man  ferr  und  weit. 
Da  noch  der  degen  kune  in  einem  sarche  leit. 

1 152 
Sich  fugt  zu  den  gezeiten,  und  daz  di  schon  Krenhilt 
Hin  zoch  mit  irer  muter,  di  edel  kunigin  milt. 
Da  si  bei  irer  muter  zu  aller  zeit  must  sein. 
Da  hört  man  fremde  mere  zu  Wurmes  an  dem  Rein. 

DAS  IST  DIE  ANDER  HOCHZEIT  KUNIG  ETZELS  MIT 
KRENHILDEN  AUS  PURGUNDERLANT. 


Nibclniif^nlicd  *  * 

XX 

II53 

11^ s  was  zu  den  gezeiten,  das  sich  fraw  Reiche  starb 
Und  das  der  kunig  Etzel  umb  andre  frawen  warb. 
Da  rieten  im  die  seinen  in  der  Purgunder  lant 
Zu  einer  werden  witwen,  Krcnhilt  ist  si  genant, 

1154 
Seit  das  gestorben  were  der  schon  fraw  Helche  leib. 
Sie  sprachen:  Wollt  ir  nemcn  icht  mer  ein  edel  weib, 
Die  hosten  und  die  pesten,  die  kunig  ie  gewan, 
So  nemt  die  selben  witwen,  der  Seifridt  waz  ir  man. 

1155 
Da  sprach  der  kunig  Etzel:  Wie  mochte  das  ergan? 
Seit  das  ich  bin  ein  haiden  und  taüfifes  nit  enhan, 
So  ist  die  fraw  ein  Cristin,  villeicht  si  tut  sein  nicht. 
Es  muß  doch  sein  ein  wunder,  ob  es  doch  ie  geschieht. 

II 56 
Da  sprachen  all  die  seinen:  Villeicht  sis  aber  tut 
Durch  ewren  hohen  namen  und  durch  ewr  michel  gut. 
Man  sol  es  ie  versuchen  an  das  vil  edel  weip; 
Nun  mügt  ir  gerne  werben  umb  iren  stolzen  leip. 

1157 
Da  sprach  der  kunig  Etzel :  Wem  ist  bei  euch  bekant 
Dort  niden  an  dem  Reine  die  Icut  und  auch  di  lantr 
Da  sprach  von  Pechalare  der  margraf  Rudinger: 
Ich  hab  erkent  von  jugent  di  edel  kunigin  her. 

1158 
Kunig  Günther  und  kunig  Gernot,  di  stolzen  helde  gut. 
Und  Geiselher  der  junge,  ir  iglicher  der  tut 
In  hohem  lob  daz  peste,  daz  kunig  ie  bcgan. 
Daz  hand  ir  alte  magc  vor  zeiten  auch  getan. 

12* 

1159 
Der  kunig  sprach:  Edler  degen,  ir  solt  mir  eben  sagen, 
Ob  si  ob  meinem  lande  di  kröne  mochte  tragen. 
Und  ist  ir  leip  so  schone,  als  man  uns  von  ir  seit? 
Da  antwurt  Rudigere,  ein  fürst  gar  unverzeit: 

1 160 

Si  gleichet  wol  mit  schone  der  edlen  frawen  mein, 
Helche,  der  kunigin  reiche ;  es  mocht  nie  schoners  sein. 
Kein  kunig  bei  beides  zeiten  gewan  nie  schöner  weip; 
Und  wem  si  wurt  zu  taile,  dem  tröstet  si  den  leip. 

1 161 

So  wirb  es,  Ruedigere,  als  lieb  als  ich  dir  sei ! 
Sol  ich  der  schon  Krenhilden  auch  immer  ligen  bei, 
Des  wil  ich  dir  wol  Ionen  und  danken,  ob  ich  kan. 
Erwerbt  ir  mir  die  schonen,  es  sol  euch  wol  ergan. 

1162 

Aus  meiner  kammer  reiche  wil  ich  euch  heissen  geben. 
Das  ir  und  ewre  helde  in  frewden  muget  leben, 
Geschmeid  und  auch  die  rosse,  wie  ewer  herz  begert. 
Und  werbt  ir  daz  mit  trewen,  mein  huld  seit  ir  gewert. 

1163 
Des  antwurt  Rudigere,  der  edel  margraf  reich: 
Ich  ger  nit  ewres  gutes;  daz  wissend  sicherleichl 
Ich  wil  durch  ewren  willen  hin  reiten  an  den  Rein 
Mit  meinem  eigen  gute;  des  solt  ir  sicher  sein. 

1 164 
Da  sprach  der  kunig  Etzel:  Wann  wolt  ir,  helt,  hin  faren. 
Hin  nach  der  minigleichen,  so  woll  euch  got  bewaren, 
Daz  ir  mit  seiden  bringet  di  edel  kunigein! 
Ach  got,  wolt  mir  di  frawe  Krenhild  genedig  sein! 

1165 
Da  sprach  sich  der  margrafe:  Ee  ich  nun  rawm  diß  lant. 
Muß  man  uns  ziren  schone  roß,  harnasch  und  gewant. 
Ich  für  durch  ewren  willen  mit  mir  fünf  hundert  man, 
Di  aller  pesten  helde,  di  ich  noch  ie  gewan, 

1166 
Wo  wir  in  allen  landen  werden  dort  angesehen, 
Das  man  uns  breiß   und  ere  durch  euch  dort  mug  verjehcn, 
Wi  nie  kunig  wurd  so  reiche,  der  also  manchen  man 
In  potschaft  hab  gesendet,  als  ir  habt,  her,  getan. 

1 167 
Ob  ir  der  schon  Krenhilden  darumb  nit  woltend  han, 
Si  waz  ir  edlen  minne  Seifriden  undertan. 
Des  kunig  Sigmundes  sune,  den  habt  ir  wol  gesehen, 
Von  dem  hört  man  daz  peste  in  allen  landen  jehen. 

1168 
Daz  selben  ich  nit  scheuhe,  daz  si  waz  Seifrids  weip. 
Es  waz  so  hochgeporen  sein  wunderkuner  leip, 
Daz  ich  sein  schone  frawen  auch  nit  verschmehen  sol. 
Durch  iren  hohen  adel  libt  mir  di  schone  wol. 

1 169 

Da  sprach  sich  der  margrafe:  Her  kunig,  ich  wil  euch  sagen, 

Daz  wir  wollen  von  hinnen  reiten  noch  in  vir  tagen. 

Ich  wil  es  vor  enpieten  Gotlind,  der  frawen  mein, 

Daz  ich  well  nach  Krcnhilden  gen  Wurmes  an  den  Rein. 

1 170 

Da  sant  gen  Pechalare  der  margraf  Rudinger 
Ein  potten  seinem  wcibe,  der  edlen  furstin  her, 
Wi  er  dem  kunig  Etzel  wolt  werben  umb  ein  weip. 
Da  dacht  si  an  ir  frawen,  der  schon  fraw  Heichen  leip. 

1171 
Und  da  di  margrehnne  di  potschaft  wol  vcrnam. 
Da  het  si  wunn  und  freude,  di  furstin  lobesam. 
Daz  si  ein  edle  frawen,  ein  kunigin,  het  als  ec. 
Wann  si  fraw  Heichen  dachte,  tet  irem  herzen  wee. 

1 172 
Hin  aus  der  ITcwncn  lande  der  edel  margraf  reit. 
1  )cs  frcwct  sich  kunig  l^tzel,  da  waz  gar  wol  bereit 
Wol  in  der  stat  zu  Winc  roß,  haniasch  und  ir  wat. 
Di  furtcns  mit  in  danncn,  als  si  der  kunig  bat. 

1173 

Di  mer  di  sagt  man  balde  der  margrefin  Gotlind 
Und  auch  ir  schonen  tochter,  des  Rudigeres  kind. 
Di  sach  irn  fater  gerne  und  seine  dinestman; 
Si  wurden  wol  enpfangen  von  frawen  wol  getan. 

1174 
Da  Rudiger,  der  herre,  zu  Pechalar  ein  reit, 
Da  waz  verwapnet  schone  der  fürst  gar  unverzeit. 
Si  waren  ziret  schone,  di  seinen  dinestman ; 
Vil  mangen  seimer  reiche  si  fürten  mit  in  dann. 

1175 
Da  si  zu  Pechalare  nun  kamen  in  di  stat, 
Seim  werden  hoffgesinde  er  da  umb  herberg  bat. 
Er  pflag  wol  seiner  helde  und  schufif  in  gut  gemach, 
Wann  man  mit  wird  und  eren  den  heren  dinen  sach. 

II 76 
Des  gleich  sein  schone  tochter,  di  junge  margrefein, 
Si  frewt  sich  ires  fater,  daz  edel  megethein ; 
Di  held  aus  Hewnenlande  di  maget  gerne  sach. 
Mit  wunn  und  hohen  freuden  di  schone  maget  sprach: 

1177 
Nun  seit  mir  got-wilkumen,  mein  fater  und  sein  mani 
Si  naigten  ir  gar  schone,  der  maget  wolgetan ; 
Ir  dinet  da  mit  züchten  manch  stolzer  ritter  gut. 
Gar  wol  erkant  Gotlinde  des  edlen  herren  mut. 

1178 
Des  nachtes,  da  di  frawe  bei  irem  herren  lag. 
Gar  tugentlich  und  schone  si  in  da  fragen  pflag: 
Wo  hin  hat  euch  gesendet  der  kunig  aus  Hewnen-lant? 
Er  sprach:  Weip,  edle  frawe,  daz  thu  ich  euch  bekant. 

II 79 
Ich  sol  dem  kunig  Etzel  auch  werben  umb  ein  weip, 
Seit  daz  nun  ist  gestorben  der  schon  fraw  Heichen  leip; 
So  wil  ich  zu  Krenhilden  hin  reiten  an  den  Rein. 
Di  sol  in  Hewnenlande  kunisrin  und  frawe  sein. 

II 80 
Wolt  got,  so  sprach  Gotlinde,  mocht  uns  daz  heil  geschehen  I 
Seit  daz  wir  von  ir  hören  so  grosse  tugent  jehen, 
Si  mag  uns  wol  ergetzen  der  Hbsten  frawen  mein 
Mit  irer  milt  und  tugent,  di  edel  kunigein. 

1181 
Da  sprach  sich  der  margrafe:  Ir  edle  frawe  zart, 
Mir  und  all  meinen  helden  zu  diser  herefart 
Solt  ir,  zart  fraw,  mit  teilen  gar  miltiglich  ewr  gut; 
So  faren  wir  mit  freuden  und  sein  gar  wol  gemut. 

1182 
Si  sprach:  Ir  habt  ir  keinen,  der  es  hie  von  mir  nimpt, 
Ich  gib  idem  besunder  di  gäbe,  di  im  zimpt, 
Ee  ir  von  hinnen  scheidet  mit  mangem  werden  man. 
Dar  umb  der  edel  furste  groß  lob  und  er  gewan. 

1183 
Di  edlen  pfeller  reiche  den  helden  man  her  trug. 
Daz  ward  da  mitgetailet  vil  manigem  ritter  klug. 
Ir  wat  ward  wol  geziret  hinab  bis  auf  di  sporen. 
Di  er  da  mit  im  fürt,  warn  alle  auserkoren. 

II 84 
Dar  nach  am  sechsten  morgen  der  edel  fürst  ausreit, 
Si  fürten  all  von  dannen  manch  herlich  wapenkleit. 
Si  ritten  ritterleiche  da  hin  durch  Paierlant; 
Si  wurden  auf  den  Strassen  gar  selten  angerant. 

1185 
Und  wo  di  held  hinritten  und  da  man  si  vernam. 
Man  dint  in  allen  landen  dem  fursten  lobesam. 
Si  fürten  reiche  schilde,  lobliche  wapenkleit. 
Also  der  küen  margrafe  zu  Pechalar  ausreit. 

1186 
Dar  nach  am  zwelften  tage  si  kamen  an  den  Rein. 
Da  künden  dise  mere  nit  lang  verschwigen  sein. 
Man  sagt  es  bald  dem  kunig  und  mangem  werden  man; 
Ee  si  da  für  in  kamen,  er  dar  nach  fragen  gan. 

1187 
Ob  imant  si  erkente,  daz  solt  man  im  da  sagen. 
Man  sach  ir  seimer  schwere  an  irem  gschmeide  tragen. 
Es  waren  reiche  geste,  ward  mangem  da  bekant. 
Man  schaff  in  herberg  balde  in  der  Purgunderlant. 

1188 
Und  da  di  werden  geste  zu  herberg  waren  kumen, 
Von  manger  schonen   frawen  ward  in  da  war  genumen. 
Man  wundert,  wann  si  kernen  gen  Wurmes  an  den  Rein. 
Der  kunig  nach  Hagen  sante,  ob  im  mocht  kundig  sein. 

1189 
Da  sprach  von  Throne  Hagen :  Land  mich  di  gest  ansehen ! 
Mag  ich  ein  teil  ir  kennen,  daz  wil  ich  euch  verjehen ; 
Von  wann  si  her  sein  kumen,  da-z  wurt  euch  schir  bekant. 
Si  musten  sein  gar  fremde,  si  werden  euch  genant. 

11 90 

Di  gest  ir  reiche  wate  hetten  zu  in  genumen. 

Ir  gschmeid  laucht  von  gesteine,  da  si  dar  waren  kumen. 

Der  margraff  mit  sein  lielden  dahin  gen  hofe  reit, 

Mit  im  di  held  aus  Hewnen,  manch  ritter  unverzeit. 

1 191 

Da  sprach  Hagen  von  Throne :  Es  muß  mich  wunder  han. 
In  langer  zeit  di  geste   ich  nie  gesehen  han. 
Der  fürst  part  dem  geleiche,  sam  sei  es  Rudiger 
Aus  kunig  Etzels  reiche ;  er  bringt  uns  newe  mer. 

1192 
Es  nimpt  mich  immer  wunder,  sprach  Günther  da  zu  hant, 
Daz  margraff  Rudigere  ist  kumen  in  mein  lant. 
Ee  daz  Günther,  der  kunig,  daz  wort  foUen  gesprach, 
Hagen  in  bald  erkante,  als  er  den  fursten  sach. 

1193 
Mit  allen  seinen  beiden  lief  er  gen  im  hin  dann. 
Da  stunden  von  den  rossen  fünf  hundert  guter  man. 
Da  wurden  schon  enpfangen  di  held  aus  Hewnenlant. 
So  reiche  potschaft  merc  auf  erd  nie  ward  erkant. 

1194 
Da  sprach  aus  ubermute  Hagen,  der  kunc  dcgcn: 
Nun  seit  mir  gotwilkumcn !  man  sol  cwr  schone  pflegen. 
Seit  wilkum,  Rudigere  und  cwre  dinestmani 
Der  grüß  in  hohen  eren  den  Hevvnen  ward  getan. 

1195 
Des  kuniges  helde  kamen,  da  man  dl  gaste  sach. 
Ortwein  von  Metz,  der  kunc,  zu   dem   margrafen  sprach: 
Wir  hau  ein  ander  lange  mit  äugen  nie  gesehen. 
Kein  gast  sach  wir  nie  lieber :  daz  wil  ich  euch  vcrjehen. 

1 196 
Er  dankt  in  tugentlichen,  den  helden  uberal. 
Der  margraf  mit  den  seinen  ging  in  des  kuniges  sal, 
Da  si  den  kunig  funden  und  mangen  werden  man. 
Auf  sprang  der  kunig  balde,  ging  gen  den  gesten  dan. 

I197 
Den  edlen  Rudigere  er  tugentlich  enpfing 
Und  alle  seine  hcldc.     Gernot  auch  gen  in  ging, 
Enpfing  di  held  aus  Hewnen  und   margraf  Rudiger. 
Günther  für  an  der  hcnde  den  edlen   furstcn  her. 

1198 
Er  bracht  in,  da  er  selber  bei  mangen  fursten  sas. 
Den  gesten  hies  er  schenken  (mit  willen  tet  er  das) 
Den  edlen   moras-metc  und  auch  den  klaren  wein. 
Den  pesten,  den  man  fände  zu  Wurmes  an  dem  Rein. 

1199 
Her  Gciselher  und   Gere  auch  kamen  zu   in   dar, 
Dankwart  und  auch   h'olkere  mit  einer  grossen  schar, 
Si  kamen  zu  den  gesten,-  di  waren  hoch  gemut, 
F.npfingen  den  margrafen  und  mangen  ritter  gut. 

1200 
Hagen  sprach  zu  dem  kunige:  Man  sol  der  gest  wol  pflegen. 
Man  sol  in  tun  daz  peste,  so  sprach  ilcr  kune  dcgcn: 
Wann  uns  hat  Rudigere  vil   mangen  dinst  getan. 
Man  sol  in  pillich  eren,  der  schon  Gotlinden   man. 

I20I 

Der  kunig  sprach:  Ir  gcstc,  ir  solt  mir  bald  hie  sagen, 
Wi  get  es  in  dort  beiden,  als  ich  euch  hie  wil  fragen, 
Etzel  und  auch  fraw  Helche  dort  in  der  Hewnen  lantr 
Da  sprach  sich  Rudigere:  Daz  thum  ich  euch  bekant. 

I202 
Er  trat  hin  zu  dem  kunig,  er  und  all  seine  man; 
Er  sprach:  Ich  pit  umb  laube,  so  mugt  ir  wol  verstan, 
War  umb  ich  und  di   meinen  sein  zu  euch  hergesant. 
Waz  ich  hie  hab  zu  werben,  daz  wurt  euch  schir  bekant. 

1203 

Er  sprach:  Sagt  mir  gar  palde,  waz  mir  enpotten  hat 
Etzel,  der  kunig  reiche,  wi  es  in  Hewnen  stat ! 
Daz  lassend  uns  all  hören,   mich  und  di   meinen   man  1 
Wann  ich  euch  aller  eren  und  alles  gutes  gan. 

1204 
Der  margraf  sprach :  Uns  sante  kunig  Etzel  an  den  Rein, 
Enbeut  euch  seinen  grusse,  der  libste  herre   mein. 
Und  allen  ewren  freunden,  di  ir  hie  muget  han. 
Noch  mer  hab  ich  zu  werben,  so  sprach  der  kune   man. 

1205 
Euch  heißt  mein  edler  herre  klagen  sein  grosse  not. 
Sein  reich  stet  gar  elende,  fraw  Helche  di  ist  tot. 
Di  klagt  er  alle  tage,  di  edel  kunigin  her; 
Dar  umb  der  kunig  Etzel  betrübet  ist  so  ser. 

1206 
Si  klagt  manchs  fursten  kinde,  di  si  erzogen  hat. 
Dar  umb  es  in  dem  lande  gar  kumerlichen  stat. 
Si  haben  nimant  mere,  der  ir  mit  trewen  pfleg. 
Des  frewt   ich  mich  gar  sere,  ob  uns  di  sorg  geleg. 

1207 
Got  dank  im,  sprach  der  kunig,  daz  er  den  dinste  sein 
So  willig  hat  enpoten   mir  und  den  freunden   mein. 
Den  seinen  grüß  ich  gerne  von   im  vernumen  han. 
Mein  dinst  solt  im   auch  stette  auch  wesen  undertan. 

1208 
Da  sprach  her  aus  Purgunden  der  edel  kunig  Gernot: 
All  weit  sol  pilHch  klagen  der  schon  fraw  Heichen  tot. 
Mich  rewt  ir  milt  und  tugent,  daz  wir  si  han  verloren. 
Hagen  sprach:  Ir  geleiche  wirt  nimmermcr  geporen. 

1209 
Da  sprach  von  Pechalare  der  margraf  Riudinger: 
Seit  ich  nun  hab  dl  laube,  so  sag  ich  euch  di  mer, 
Waz  euch  mein  edler  herre  noch  mer  enpoten  hat, 
Seit  im  so  kumerleichen  sein  sach  im  lande  stat. 

1210 
Man  sagt  dem  kunig  Etzel,  ewr  Schwester  hab  kein  man. 
Seifrid  der  sei  gestorben,  als  ich  vernumen  han : 
So  sol  mein  fraw  Krenhilde  di  reichen  kröne  tragen 
Über  all  sein  reiche,  heilit  euch  mein  herr  auch  sagen. 

121 1 
Da  sprach  zu  dem  margrafen  der  edel  kunig  gut: 
Daz  leit  an  meiner  Schwester,  ob  si  daz  gerne  tut. 
Daz  wil  ich  euch  erfaren  in  einer  kurzen  frist, 
Ee  dann  in  siben  tagen,  ob  es  ir  wille  ist. 

1212 
Di  selben  weil  und  tage  last  euch  nit  wesen  lank! 
Got  da  wolt,  daz  es  geschehe!  ich  sagt  euch  lob   und  dank. 
Di  weil  hct  freud  und  wunnc  der  margrafif  unverzeit. 
Im  waz  Hagen,  der  kune,  allzeit  zu  dinst  bereit. 

1213 
Also  bleib  der  margrafe  bis  an  den  firden  tag. 
Der  kunig  sein  ratt  besante,  der  allzeit  weißheit  pflag. 
Er  fragt  sein  freund  und  mage,  waz  im  daz  pest  mocht  sein: 
Sol  si  kunig  Etzel  nemen,  di  iibste  schwester  mein? 

1214 
Si  rtttens  im  da  alle  bis  an  alein  her  Hagen. 
Der  sprach  zu  seinem  hcrren:   Her  kunig.  ich  wil  euch  sagen: 
Habt  ir  icht  weiser  sinne,  so  wurt  es  wol   behut. 
Wurd  si  dem  kunig  zu  wcibc.  es  tut  uns  nimmer   nut. 

1215 
War  Limb?  so  sprach  der  kunig,  ich  wil  es  weren  nicht. 
Ich  frew  mich,  ob  Krcnhilden  daz  grosse  heil  geschieht. 
Ich  gan  ir  wol  der  ereii,  der  libsten  Schwester  mein. 
Wir  soltens  selber  werben,  daz  teucht  mich  biUich  sein. 

1216 
Nun  schweigend !  sprach  her  Hagen,  man  sol  daz  understan. 
Kennt  ir  den  kunig  Etzel,  als  ich  sein  künde  han, 
Ir  gebt  im  nit  Krenhilden  ;  ir  soltet  wunder  sehen. 
Es  gult  uns  leib  und  leben,  lißt  ir  di  sach  geschehen. 

1217 
Nun  schweigend,  sprach  der  kunig,  ich  wil  wol  fugen  das, 
Daz  ich  nit  wil  verschulden  des  kunig  Etzels  has. 
W^az  mocht  uns  daz  geschaden,  ob  Krenhilt  wurt  sein  weipr 
Geschieht  es,  sprach  her  Hagen,  so  gilt  es  mangen  leip. 

1218 
Da  hies  man  nach  kunig  Gernot  und   Geiselher  hin  gan, 
Daz  si  dar  in  daz  peste  auch  Hessen  da  verstau, 
Ob  Krenhild  nemen  solte  Etzel,  den  kunig  her. 
Daz  widerriet  in  Hagen  und  anders  nimantz  mer. 

1219 
Da  sprach  her  aus  Purgunden  her  Geiselher,  der  degen: 
Hagen,  ir  solt  di  rede  hie  lassen  underwegen. 
Ir  soltet  si  ergetzen  und  solt  daz  weren  nicht. 
Wir  wollen  darzu  helfen,  ob  ir  daz  heil  geschieht. 

1220 
Ir  habet  meiner  Schwester  vil  leides  vor  getan. 
Des  solt  ir  si  ergetzen,  ir  heil  nit   understan. 
Ir  hand  es  wol  verschuldet,  ist  auch  mein  Schwester  gram ; 
Kein  weip  bei  heldes  Zeiten  nie  solchen  schaden  nam. 

1221 
Nun  merkt!  sprach  zu  im  Hagen,   groH»  jamer  wurt  uns  kunt. 
Wurt  si  dem  kunig  Etzel,  so  glebt  ir  noch  di  stunt, 
Daz  si   uns  bring  in  kumer,  wo  si  daz  fugen  kan, 
Wann  si  s^ewint  zu  dinste  vil  mansfen  kunen  man 

1222 
Des  antwurt  im  gar  paklc  der  edel  kunig   Gernot: 
Es  mocht  gar  wol   bclcibcn  an  unser  aller  tot, 
Daz   unser  keiner  kume  in  kunig  Etzels  lant. 
Wir  sollen  darzu  helfen;  so  sprach  der  kun   weigant. 

1223 
Da  sprach  Hagen  von  Throny:  Her  kunig,  ich  wil  euch  sagen: 
Und  sol  di  schon  Krenhilde  fraw   Heichen  kröne  tragen, 
So  kumpt  es  uns  zu  leide,  wo  si  mag  fugen  das. 
Ir  soUentz  widerraten,  si  tregt  uns  neid  und  has. 

1224 
I\Tit  zorn  sprach  Geiselhere,  der  schon  fraw  Uten  sun : 
Ja  sollen  wir  nit  alle  nach  eines  rate  tun. 
Mag  ir  di  er  geschehen,  so  wil  ich   frolich  sein 
Und  wil  ir  darzu  helfen,  der  libsten  Schwester  mein. 

1225 
Da  Hagen  daz  erhörte,  da  ward  er  ungemut, 
Gernot  und  Geiselhere,  zwen  edel  kunig  gut. 
Und  auch  Günther,  ir  bruder,  rieten  gemeine  das, 
Daz  si  den  kunig  neme.     Gar  lieb  es  in  da  was. 

1226 
Da  sprach  der  kun  graf  Gere:  So  wil  ich  bald  hin  gan 
Und  wil  mein  edle  frawen  di  red  ganz  wissen  lan. 
Er  ging  zu  irem  hause,  da  er  Krenhilden  fant, 
Er  sagt  ir  zuchtiglichen  di  warheit  alle  sant. 

1227 
Er  sprach:  Auf  ewr  genade  sag  ich  euch,  frawe,  hie  bei, 
Daz  mich  han  her  gesendet  ewr  bruder  alle  drei, 
Daz  ich  euch  sag  di   mcre,  waz  euch  selbs  her  enpot 
Der  kunig  aus  Hewnenlanden :  Sich  endet  ewre  not. 

1228 
Zu  euch  hat,  edle  frawe,  aus  Heunen  her  gesant 
Der  aller  edelst  herre,  so  er  ie  kuniges  lant 
Besas  auf  diser  erde  und  kröne  solte  tragen. 
Daz  wirbt  ein  edler  botte,  last  euch  mein  herre  sagen. 

1229 
Da  sprach  zu  im  Krenhilde:  Daz  wil  ich  klagen  got, 
Daz  si  all  mit  mir  treiben  den  iren  grossen  spot. 
Waz  zeihen  si  mich  arme?  was  solt  ich  einem  man, 
Der  ie  von  frawen  leibe  lust  unde  freud  gewann? 

1230 
Si  wider-rett  es  sere.     Dar  nach  kam  aber  sint 
Gernot,  ir  edler  bruder,  und  Geiselher,  daz  kint. 
Zu  ir  in  einer  stille  und  trösten  ir  den  mut; 
Ob  si  kunig  Etzel  neme,  ir  sach  wurd  alles  gut. 

1231 

Nimant  kund  uberkumen  daz   minigliche  weib, 

Daz  si  auf  erd  keim  manne  ergeb  den  iren  leip. 

Da  sprachen  beid  ir  bruder:  Fraw,  land  di  sach  geschehen! 

Ir  solt  des  kuniges  potschaft  schawen   und   nit  verschmehen. 

1232 
Si  sprach:  Der  selben  pette  wil  ich  euch  wol  geweren. 
Den  margraf  Rudigere  den  wil  ich  schawen  gern. 
Durch  seine  milt  und  tugent  mein  herz  im  gutes  gan  ; 
Und  daz  ich  nicht  entette,  wer  es  ein  ander  man. 

1233 
Si  sprach :  Nun  heißt  in  morgen  selbs  kumen  zu   mir  her! 
So  wil  ich  in  lan  hören,  den  margraf  Rudinger, 
Wes  ich  mich  heint  beratte,  daz  wil  ich  im  wol  sagen, 
ledoch  ward  ir  vernewet  ir  jemerliches  klagen. 

1234 
Des  frewet  sich  gar  sere  der  edel  margraf  milt, 
Daz  er  si  solt  an-schawen,   di  kunigin  Krenhilt. 
Er  meint,  er  wolt  mit  listen  wol  uber-gen  daz  weip, 
Daz  si  dem  kunig  Etzel  ergeb  den  iren  leip. 

1235 
Dar  nach  am  andern  tage,  als  man  da  mess  gesang. 
Da  kam  der  kun  margrafe.     Da  hub  sich  groß  gedrang. 
Vil   manig  guter  ritter  mit  im  auch  kamen  dar. 
In  manchem  reichen  kleide  ein  ritterliche  schar. 

1236 
Krenhild   di  weinet  sere,  betrübet  wa/.  ir  mut. 
Zu  ir  kam  der  margrafe,  des  frewet  sich  di  gut. 
Er  fands  in  schlechter  wate,  di  si  teglichen  trug. 
Doch  trug  vil  reiche  kleider  ir  hofifgesind  so  klug. 

1237 
Si  ging  im  schon  engegen,  gund  vor  der  thure  stan, 
Enpfing  gar  tugentlichen  den  wunderkunen  man. 
Mit  zwelf  seinr  pesten  helde  den  fursten  man  ein  lie. 
Es  ward  im  und  den  seinen  vor  bas  erpoten  nie. 

1238 
Man  his  den  fursten  sitzen  und  alle  seine  man. 
Di  zwen  edlen  margrafen  sach  man  da  vor  ir  stan : 
Her  Ger  und  auch  Eckwartc  dinten  der  kunigein. 
In  kund  auf  discr  erden  nit  bas  gewesen  sein. 

1239 
Da  sas  bei  in  in  freudcn  vil  manig  schönes  weip. 
Doch  weinet  si  gar  sere  Krenhilt  umb  Seifrids  leip; 
Ir  wat  waz  vor  den  prusten  von  heissen  zehern  nas. 
Da  daz  sach  Rudigere,  nit  lenger  er  da  sas. 

1240 
Er  sprach  gar  tugentleichen :  Ir  edle  kunigein, 
Erlaubt  mir  und  den  meinen,  di  mit  mir  kumen  sein, 
Das  wir  für  euch  aleine  turren  mit  willen  stan! 
So  sag  wir  euch  di  mere,  waz  ich  zu  werben  han. 

1241 
Daz  sol  euch  sein  erlaubet,  so  sprach  di  schon  Krenhilt. 
War  umb  seit  ir  herkumen,  ir  stolzer  degen  milt? 
Nun  saget  mir  di  mere,  ir  edler  degen  guti 
Di  gest  wo!  alle  sahen,  daz  si  waz  ungemut. 

1242 
Da  sprach  von  Pechalare  der  margraf  Rudingcr: 
Euch  peut  sein  grüß  und  dinste  I'3tzel,  der  kunig  her, 
Und  lel>t  euch  pittcn.  frawe,  so  sprach  der  kun  weigant, 
Umb  ewr  Hb  und  niiiuic  hat  er  uns  her  t^esant. 

1243 

Sein  dinst  und  stette  trewe  ist  euch  allzeit  bereit. 
Ir  sollet  kunigin  werden,  ist  es  euch,  fraw,  nit  leit, 
Als  Reiche  waz,  mein  frawe,  di  im  oft  nahend  lag. 
Ir  solt  tragen  di  kröne,  der  ie  di  werde  pflag. 

1244 
Da  sprach  di  schon  Krenhilde:   Ir  edler  Rudiger, 
Kunt  ir  mein  not  erkennen  und  meines  herzen  schwer, 
Ir  riet  mir  nit  zu  nemen  auf  erden  keinen  man, 
Wann  ich  verloß  den  pesten,  den  ie  kein  weip  gewan. 

'  1245 
Waz  mag  euch  leids  ergetzen,  dann  werdes  mannes  leip  ? 
Ir  solt  es  got  ergeben,  ir  minigliches  weip! 
Nun  folgt  mir,  edle  frawe,  als  ich  euch  han  gesagt! 
So  wurt  euch  leit  und  jamer  mit  freuden  hin  gejagt. 

1246 
Und  ob  ir  woltend  nemen  den  edlen  herren  mein, 
Über  zwelf  kunigreiche  wurt  ir  ein  kunigein. 
Auch  wurd  euch  undertenig  wol  dreissig  furstcn  lant; 
Di  hat  mein  her  bezwungen,  di  dinen  im  allsant. 

1247 
Euch  sol  werden  zu  eigen  manch  tausent  dinestman, 
Di  waren  auch  vor  zeiten  fraw  Reiche  undertan. 
Und  vil  der  meid  und  frawen,  der  si  auch  het  gewalt. 
Von  Cristen  und  von  beiden  ir  dinet  junk  und  alt. 

1248 
Euch  leHit  mein  her  auch  bitten,  daz  ir  im  sollet  sagen: 
Ob  ir  sein  reiche  kröne  wolt,  edle,  frawe,  tragen. 
So  habt  ir  gwalt  den  größten,  den  ie  kein  weip  gewann. 
Den  solt  ir  in  seim  reiche  über  all  kunige  han. 

1249 
Da  sprach  di  kuniginne:  Wi  mocht  mein  trupter  leip, 
Daz  ich  mocht  auf  der  erden  mocht  werden  mannes  weip? 
Mir  hat  der  tot  genumen  den  allerlibsten  man. 
Den  ich  bis  an  mein  ende  nit  mer  verklagen  kann. 

1250 
Di  Heunen  sprachen  alle:  Ir  edle  kunigin  reich, 
Nempt  ir  den  unscrn  herren,  so  lept  nit  euer  gleich. 
So  hat  furwar  ein  ende  ewr  jamer  unde  not, 
So  werd  ir  leids  erget/.et,  als  euch  der  kunig  cn[)ot. 

1251        ^ 
Fraw  Heichen  held  und  frawen  und  ire  megethein 
Di  werden  alle  stunde  euch  undertenig  sein. 
Daz  wurt  alles  ewr  eigen,  ob  ir  es  gerne  tut. 
Nun  folget,  edle  frawe  I  er  wurt  noch  alles  gut. 

1252 
Da  sprach  st  tugentlichen:  Nun  land  di  red  bestani 
Bis  morgen  kuniet  wider  I  wil  ich  euch  wissen  lan, 
W'es  ich  mich  heint  bedenke,  daz  wert  ir  hören  morn. 
Da  schiden  si  von  dannen,  di  recken  hochgeporen. 

1253 
Si  neigten  ir  gar  schone  und  schiden  hin  von  ir. 
Si  sant  zu  Geiselhere  nach  irem  bruder  schir 
Und  auch  nach  irer  muter  und  sagt  in  beiden  das: 
Dar  umb  rat  mir  daz  pestel    Ir  äugen  wurden  nas. 

.    1254 
Da  sprach  her  Geiselher:    Schwester,  mir  ist  gcseit, 
Und  wil  auch  wol  gclauben,  dein  jamer  unde  leit 
Nem  bei  Etzel  ein  ende,  wurd  er  dir  zu  eim  man. 
Ich  riet  euch  gern  daz  peste,  wo  ich  es  mocht  verstan. 

1255 
Er  mag  euch  leids  ergetzen,  sprach  aber  Geiselher. 
Von  Hewnen  bis  an  Reine,  bis  an  daz  rote  mer 
So  lebt  kein  kunig  noch  herre  also  gewaltig  nicht. 
Ir  solt  euch  des  wol  frewen,  ob  euch  daz  heil  geschieht. 

1256 
Si  sprach:  Bruder  und  herre.  war  umb  rat  ir  mir  daz? 
Mir  zimpt  weinen  und  klagen  zu  allen  zeiten  bas. 
Solt  ich  in  meinem  leide  nemen  den  kunig  reich? 
Mein  schcui  hab  ich  \crU>ren.  s[>rach  si  gar  klegeleich. 

Nibeliiuscnlieil  '  •J 

1257 
Fraw  Ut,  ir  edler  muter,  zu  irer  tochter  sprach: 
Du  solt  deim  bruder  folgen  und  las  dein  ungemach! 
Folg  im  und  deinen  freunden !  so  mag  dir  heil  geschehen, 
So  mag  dein  leit  sich  enden  und  grosse  selde  nehen. 

1258 
Da  pat  si  Crist  von  himel,  daz  er  ir  gebe  rat, 
Daz  si  zu  geben  hette  golt,  silber,  reiche  wat, 
Als  si  tet  bei  Seifriden,  di  weil  er  waz  gesunt 
Da  si  Seifrides  tachte,  groß  jamcr  ward  ir  kunt. 

1259 
Si  dacht  ir  oft  und  dicke:  Sol  ich  mein  stolzen  leip 
Ergeben  einem  beiden  r  ich  bin  ein  cristenweip. 
Des  must  ich  spot  und  schand  in  aller  weite  han. 
Geb  er  mir  alle  reiche,  so  mag  es  nit  ergan. 

1260 
Dar  bei  lis  sis  beleiben  bis  an  den  andern  tag. 
Di  fraw  in  manchen  denken  di  ganze  nacht  da  lag. 
Si  weint,  daz  ire  äugen  auch  wurden  trucken  nie 
Bis  an  den  lichten  morgen,  daz  si  gen  metten  gie. 

1261 
Des  morgens  kamen  wider  ir  bruder  zu  ir  dar 
Und  rieten  ir  daz  peste  und  all  ir  freunde  gar, 
Daz  si  den  kunig  neme  geporen  aus  Heunenlant. 
Si  weinet  inigleichen  und  gab  es  aus  der  hant. 

1262 
Da  paten  si  di  Heunen,  kunig  Etzels  helde,  ser. 
Besunder  trost  si  sere  der  margrafif  Rudinger. 
Er  sprach:  Nun  sagt  mir,  frawe,  waz  ir  nun  wollet  tun 
Wolt  ir  mein  herren  nemen,  kunig  Patelungers  sunr 

1263 

Si  sprach:  Ich  wil  auf  erden  auch  nemen  keinen  man. 
Da  sprach  sich  Rudigere :  Daz  stund  euch  übel  an, 
Daz  ir  wolt  lan  verderben  den  ewren  stolzen  leip. 
Ir  mugt  wol  sein  mit  eren  eins  edlen  kuniges  weip. 

1264 
Sein  werben  half  in  kleine,  den  margralT  Rudiirer, 
Bis  er  sein  dinst  verhisse  der  edlen  kunigin  her: 
Ich  wil  euch  wol  ergetzen,  ob  euch  ie  leit  geschach, 
Und  ewren  schaden  wenden.     Furbas  er  aber  sprach : 

1265 
Nun  schweiget,  edle  frawe,  und  land  cwr  weinen  sein! 
Und  wert  ir  dort  in  Hcuncn  frawe  und  kunigein, 
So  het  euch,  fraw,  mein  trewe,  daz  ich  und  meine  man 
Daz  leid  und  schaden  rechen,  den  man  euch  hat  getan. 

1266 
Da  ward  si  wol  getröstet  und  frewet  sich  ir  mut. 
Si  sprach:   Schwert  mir  des  eide,  ir  stolzer  ritter  gut, 
Daz  ir  wolt  sein  der  erste,  der  mir  rieht  als  mein  leit. 
Er  sprach :  Daz  tun  ich,  frawe,  bin  euch  allzeit  bereit. 

1267 
Mit  allen  seinen  beiden  schwur  ir  da  Rudiger, 
Daz  er  und  all  sein  helde  furbas  ir  dincr  wer, 
Daz  ir  kein  pett  versaget  der  wunderkun  weigant. 
Des  gab  ir  da  sein  trewe  des  edlen  fursten  hant. 

1268 
Da  dacht  Krenhilt,  di  schone:  Seit  mir  wurt  undertan 
So  maniger  werder  ritter,  so  muß  ich  reden  lan 
Di  weit,  waz  si  nun  welle,  ich  jamerhaftes  weip. 
Nun  mocht  gerochen  werden  des  kun  Seifrides  leip. 

1269 
Si  dacht :  Es  hat  kunig  Etzel  der  werden  recken  vil, 
Di  werden  mir  all  dinen;  so  tun  ich  waz  ich  wil. 
Der  kunig  ist  so  reiche,  daz  ich  zu  geben  han, 
Daz  ich  den  mort  mag  rechen,  den  Hagen  hat  getan. 

1270 
Si  sprach  zu  dem  margrafen:  Ir  edler  degen  gut, 
Daz  er  nit  wer  ein  beiden,  so  wer  ich  wol  gemut. 
So  wolt  ich  gerne  nemen  den  kunig  hochgcporen. 
Er  sprach:   Schweigt,  edle  frawe!  darumb  habt  keinen  zornl 

11* 

1271 
Er  ist  nit  gar  ein  beiden,  der  libste  herre  mein. 
In  hat  gar  fast  verkeret  Helche,  di  kunigein, 
Wann  er  ein  teil  des  glauben  noch  eitel  nicht  verstat. 
Nempt  ir  in,  edle  frawe,  des  sol  wol  werden  rat. 

1272 
Auch  hat  er  vil  der  beide,  di  allsant  Cristen  sint. 
Vil  manchen  Cristen  werde  ir  dort  in  Heunen  fint. 
Auch  mugt  ir  in  wol  bringen  zu  cristem  glauben  gut;' 
Er  folgt  euch  des  vil  gerne.    Darumb  seit  wol  gemut ! 

1273 
Da  sprach  kunig  Geiselhere:  Vil  libste  Schwester  mein, 
Nun  nempt  den  kunig  reiche  und  land  ewr  klagn  sein ! 
Daz  triben  si  so  lange,  bis  daz  das  schone  weip 
Sich  da  ergab  kunig  Etzel,  den  iren  stolzen  leip. 

1274 
Si  sprach:  So  muß  ich  folgen,  ich  arme  kunigein. 
So  wil  ich  sein  sein  eigen,  des  solt  ir  sicher  sein. 
Daz  si  wolt  sein  sein  frawe,  kunigin  in  Hewnenlant, 
Daz  globt  si  dem  margraffen  mit  ir  schneweissen  haut. 

1275 
Da  sprach  gar  tugentleiche  der  margraf  Rudinger: 
Ich  han  bei  mir  mein  beide,  manch  stolzen  ritter  her, 
Daz  wir  an  sorg  euch  bringen  mit  uns  hin  über  Rein. 
Ich  las  euch,  fraw,  nit  lenger  hie  in  Purgunden  sein. 

1276 
Fünfhundert  meiner  beide  gib  ich  euch,  frawe  mein! 
Auch  sollen  euch  gern  dinen,  di  noch  daheimen  sein. 
Daz  ir  in,  fraw,  gepietet,  darzu  sein  si  bereit. 
Mein  dinst  und  stette  trewe  der  sei  euch  unverseit! 

1277 
Nun  heissend  euch  herbringen,  fraw,  alls  ewer  gewant! 
Mein  rat  sol  euch  wol  frumen,  so  sprach  der  kun  weigant. 
Und  .sagt  es  all  den  ewren,  di  ir  hin  füren  weit! 
Uns  wurt  engcgen  reiten  manch  ritter  auserwelt. 

1278 
Si  bracht  ir  frawen  zanicn  und  irc  mcgcthcin, 
Di  vor  Seifriden  dinten  und  auch  der  kunigein, 
Weil  er  hie  het  daz  leben,  der  degen  unverzeit. 
Mit  freuden  für  von  dannen  vil  manig  schone  mcit. 

1279 
Auf  erd  sach  man  nie  tragen  so  manig  herlich  klcit, 
Di  in  gar  lobeleichen  waren  allen  bereit; 
Wann  in  von  kunig  VA'acI  gar  vil  gesaget  wart. 
Di  truhen  und  di  schreine  da  wurden  auf  gespart. 

1280 
Si  rüsten  sich  da  alle  bis  an  den  zwelften  tag. 
Vil  kleinet  si  da  suchten,  da  es  verborgen  lag. 
Krenhild  ir  reiche  kamer  auf  schlissen  da  begann. 
Si  gab  vil  reicher  gäbe  des  Rudigeres  man. 

1281 
Si  het  noch  vil  des  goldes  aus  Nibelungerlant. 
Daz  teilt  si  aus  in  Hewnen  mit  irer  milten  hant. 
Daz  golt  sechs  hundert  moren  da  mochten  kaum  getragen. 
Daz  gund  man  da  her  Hagen  da  alles  samet  sagen. 

1282 
Er  sprach :  Seit  mir  Krenhilde  auch  nimmermer  wurt  holt, 
So  mufj  auch  hie  beleiben  der  Nibelunger  golt. 
Warumb  wolt  ich  mein  feinde  lassen  daz  grosse  gut? 
Ich  weiß  wol,  waz  Krenhildc  noch  mit  dem  schätze  tut. 

1283 
lirecht  si  den  schätz  gen  Hewnen,  ich  wil  wol  glauben  das, 
Daz  er  wurd  aus  geteilct  auf  mich  durch  neid  und  has. 
Si  han  auch  nicht  der  rosse,  di  in  hin  mochten  tragen. 
Den  schätz  wil  ich  behalten,  sol  man  Krcnhildcn  sagen. 

1284 
Da  si  vernam  di  mcre,  daz  was  Krenhilden  leit. 
Es  ward  den  drei  kunigen,  irn  brudern,  wol  geseit. 
Si  hcttens  gern  gewendet,  wi  wol  es  nit  geschach. 
Nun  hört,  wi  Rüdigere  da  /.u  Krcnhildcn  sprach  I 

1285 
Ir  edle  kuniginne,  warumb  klagt  ir  das  golt? 
Euch  ist  der  kunig  Etzel  in  trewen  wol  so  holt, 
Wann  ir  kumpt  in  sein  reiche,  er  geit  euch  gutes  vil, 
Daz  irs  aus  teilend  nimmer  bis  an  ewrs  endes  zil. 

1286 
Da  sprach  di  kuniginne :  Ir  edler  Rudiger, 
Es  gwann  nie  kuniges  tochter  solch  gut  auf  erden  mer. 
Dann  mir  hie  nimet  Hagen,  der  ungetrewe  wicht. 
Da  kam  Gernot,  ir  bruder,  zu  diser  ungeschicht. 

1287 
Mit  grimm  Gernot,  der  kunig,  stis  auf  di  kamer-tur. 
Des  Nibelunger  goldes  reicht  er  gar  vil  her  für, 
Wol  sechzig  tausent  marke,  und  gab  Krenhilden  das 
Und  auch  den  werden  gesten,  wi  leid  es  Hagen  was. 

1288 
Da  sprach  von  Pechalare  der  schon  Gotlinden  man: 
Und  ob  Krenhilt,  mein  frawe,  den  schätz  mocht  allen  han, 
Waz  sein  ie  ward  gefuret  aus  Nibelunger  lant, 
Ir  solt  es  nimmermere  beruren  mit  der  hant. 

1289 
Nun  laßt  daz  golt  hie  nemen,  fraw,  wer  es  nemen  wil ! 
Ich  bracht  aus  meinem  lande  wol  goldes  also  vil, 
,  Daz  wir  mit  eren  zihen  und  auch  mit  gutem  rat, 
Pis  wir  kumen  gen  Hewnen;  dar  nach  es  wol  ergat 

1290 

Krenhilt  und  der  margrafe  fulten  zwei  f  guter  schrein 
Wol  mit  dem  pesten  golde,  so  es  ie  mocht  gesein. 
Daz  fürt  si  und  ir  meide  mit  in  da  als  hin  dann. 
Daz  ander  must  Krenhilde  dort  in  Purgunden  lan. 

1291 
Der  gwalt  Hagens  von  Throne  waz  in  ein  teil  zu  stark. 
Si  het  irs  eigen  goldes  noch  mer  dann  tausent  mark. 
Daz  gab  si  durch  gotz  willen  Seifriden  seiner  sei. 
Der  trew  nam  manigen  wunder,  ir  herz  leid  heimlich  quel. 

1292 
Da  sprach  di  schon  Krenhilde:  Wo  sein  di  freunde  mein. 
Di  dort  in  Hewnenlanden  mein  diner  wollen  sein 
Und  mit  mir  wollen  reiten  in  kunig  Etzels  lant 
Den  wil  ich  allen  geben  roß,  harnasch  und  gewant. 

1293 
Da  sprach  zu  ir  in  züchten  der  edel  graf  Eckvvart : 
Seit  ich  kam  an  den  hoffe,  ir  edle  kunigin  zart, 
Seit  hab  ich  euch  gedinet  trewlich  zu  aller  zeit 
Und  tu  daz  an  mein  ende,  weil  mir  got  leben  geit. 

1294 
Ich  wil  auch  mit  mir  füren  wol  hundert  meiner  man, 
Di  euch  zu  allen  zeiten  auch  wesen  undertan. 
Von  euch  mich  nimant  scheidet,  uns  scheide  dann  der  tot. 
Des  danket  im  Krenhilde  aus  irem  mundlein  rot. 

1295 
Di  roß  zoch  man  in  herre  gcsatelt  alle  sant. 
Des  trawret  in  Burgunden  vil  manig  kün  weigant. 
Da  weint  fraw  Utt,  ir  muter,  und  manig  schone  meit, 
Da  Krenhilt  solte  scheiden,  da  hub  sich  grosses  leit. 

1296 
Wol  hundert  schöner  meide  Krenhild  da  mit  ir  nam ; 
Di  wurden  ziret  schone,  als  irer  herschaft  zam. 
Aus  iren  klaren  äugen  di  zeher  vilen  nider. 
Si  funden  wunn  und  frcude  bei  kunig  Etzel  sider. 

1297 
Her  Geiselher,  ir  bruder,  und  sein  bruder  Gcrnot 
Kamen  mit  mangem  ritter   ir  trew  in  daz  gepot), 
Da  si  ir  schone  schwester  wolten  geleiten  dann. 
Mit  in  ritten  von  danncn  wol  tauscnt  guter  man. 

1298 
Da  komt  graf  Ger.  ir  diner,  und  auch  von  Metz  Ortwein 
Und  auch  der  kuchen-meister  Reinolt,  ein  ritter  fein. 
Di  scliuffen  in  dem  lande  den  gcsten  gut  gemach. 
Da  kam  Folker,  der  kune,  der  si  des  nachtz  versach. 

1299 

Da  hub  sich  michel  weinen,  als  wir  wol  han  vcrnumen. 
Ee  daz  si  mit  einander  zu  felde  waren  kumcn, 
Daz  folk  gab  in  geleite,  di  nimant  darzu  bat. 
Mit  in  so  reit  Gunthere  ein  wenig  für  di  stat. 

1300 
Ee  si  schiden  von  dannen,  da  hetten  si  gesant 
Vil  manigen  potten  schnelle  hin  in  der  Hewnen  lant, 
Und  di  dem  kunig  Etzel  sagten,  wi  Rudiger 
Kern  und  brecht  aus  Burgunden  Krenhilt,  di  kunigin  her. 

1301 
Di  potten  eilten  alle,  in  waz  gen  hofe  not 
\\^ol  umb  des  kuniges  gäbe,  um  reiches  pottenbrot. 
Und  da  für  kunig  Etzel  di  potten  kamen  dar, 
Auf  erd  nie  liber  mere  kunig  Etzel  nam  me  war. 

1302 
Der  kunig  frewt  sich  der  mere  und  hies  den  poten  geben 
Rot  gold  und  licht  gesteine,  daz  si  bei  irem  leben 
Hetten,  wes  si  begerten,  genug  bis  in  den  tot. 
Dem  kunigf  waz  verschwunden  sein  kumer  und  sein  not. 

XXI 

1303 

Di  potten  lassend  reiten  und  tun  furbas  bekant 
Und  höret,  \vi  Krenhilde  hinzoch  durch  Peirenlant. 
Gernot  der  keret  wider  und  kunig  Geiselher; 
Krenhilt  und  ir  gesinde  eilten  gen  Heunen  ser. 

1304 
Ir  bruder  urlaub  namcn  und  manig  kuner  degen; 
Si  ritten  heim  zu  lande  und  baten  ir  got  pflegen. 
Krenhilt  di  weinet  sere,  di  edel  kunigein. 
Ir  bruder  ritten  wider  gen  Wurmes  an  den  Rein. 

1305 
Da  sprach  her  Geiselhcr  zu  der  Schwester  sein: 
Du  solt  es  nit  verschweigen,  wo  du  bedorfest  mein; 
Ob  es  dir  ging  nit  eben,  daz  thu  mir  bald  bekant  1 
So  wil  ich  zu  dir  reiten  in  kunig  Etzels  lant. 

1306 
Ir  bruder  und  ir  freunde  kuGt  si  an  iren  munt 
Und  schiden  sich  mit  jamer  da  zu  derselben  stunt. 
Da  schiden  di  Purgunder  von  Rudigeres  man. 
]Mit  ir  fürt  si  von  dannen  manch  maget  wol  getan. 

1307 
Wol  hundert  oder  mere  di  trugen  reiche  kleit 
Von  pfeller  und  von  golde  gar  lobelich  bereit. 
Da  gab  man  in  den  segen,  si  schiden  alle  sant. 
Da  schid  auch  von  in  dannen  Folker,  der  kun  weigant. 

1308 
Über  di  Tunaw  füren  Krenhild  und  Rüdiger. 
Da  hört  man  in  dem  lande  auch  allcnthalb  di  mcr. 
Wi  daz  da  kam  Krenhilde,  di  edel  kunigein. 
Des  frewt  sich  ser  ir  oheim,  der  pischoff  Pilgerein. 

1309 
Zu  Passaw  auf  dem  thume  so  waz  er  ein  pischolT. 
Er  und  sein  diner  alle,  di  er  het  an  dem  hoff, 
Di  ritten  da  engegen  den  gesten  allen  sant. 
Der  pischoff  eilet  balde,  da  er  Krenhilden  fant. 

1310 
Er  und  sein  hoff-gesinde  waz  lobelich  bereit, 
Da  si  gar  schon  enpflngen  vil  manig  schone  meit. 
Di  sahen  all  gar  gerne  der  schon  fraw  Uten  kint. 
Di  gest  enpfing  man  schone  und  gab  in  herberg  sint. 

13 II 

Man  pflag  gar  schon  der  geste  und  schuff  in  gut  gemach. 
Daz  folk  man  allenthalben  im  land  zu  reiten  sach. 
Man  gab  in,  weü  si  gerten  und  si  bedorften  da. 
Man  pot  in  wird  und  ere,  des  wurden  si  gar  fro. 

1312 
Krenhilt  mit  irem  oheim,  dem  pischoff,  da  einreit. 
Da  si  gen  Passaw  kamen,  manch  burger  waz  bereit, 
Frewt  sich,  daz  dar  waz  kumen  irs  herren  schwesterkint. 
Auch  ward  si  schon  enpfangen  von  den  käufleuten  sint. 

1313 
Der  pischoff  pat  si  bleiben  und  alle  seine  man. 
Da  sprach  sich  der  margrafe:  Her,  daz  mag  nicht  ergan. 
Wir  müssen  eilen  balde  hin  in  der  Hewnenlant. 
Daz  ist  dem  kunig  Etzel  und  manchem  wol  bekant. 

1314 
Auch  kamen  dise  mere  der  margrefin  Gotlind. 
Si  rüstet  sich  gar  schone  hin  gen  fraw  Uten  kind. 
Daz  het  ir  wol  enpoten  ir  her,  der  margraf  gut, 
Daz  si  der  kuniginne  solt  trösten  iren  mut, 

1315 
Daz  si  ir  rit  engegen  mit  mangem  werden  man 
Bis  auf  bas  zu  der  Ense.    Daz  ward  gar  schir  getan. 
Si  gunden  allenhalben  sich  ziren  auf  daz  pest, 
Da  si  Wolfen  enpfahen  di  hoch  gelobten  gest. 

1316 
Si  kam  am  ersten  abcnt  dahin  gen  h^fcrding. 
In  schreit  gar  schon  engegen  manch  stolzer  jungcling. 
Si  waren  auf  den  Strassen  gar  sicher  unde  frei. 
Daz  schufif  als  der  margrafe,  wont  in  mit  trewen  bei. 

1317 
Er  gund  si  wol  bewaren,  der  margraf  Rudinger. 
Er  fürt  wol  tausent  ritter  mit  im  und  dannoch  mcr. 
Da  kam  di  margrcfinne,  daz  minigliche  weip. 
Mit  ir  so  kam  geritten  manch  stolzen  ritters  leip. 

1318 
Und  da  si  überkamen  zu  Ense  auf  daz  feit, 
Da  schlug  man  in  auf  balde  manch  kosperlich  gezelt. 
Und  da  musten  di  gestc  nachtseid  han  ubcrnacht, 
Von  Rudiger  in  allen  ward  trank  und  speise  bracht. 

1319 
Gotlind,  di  margrefinnc,  den  gesten  herberg  gab. 
Da  sach  man  in  dem  lande  zu  reiten  auf  und  ab 
Di  ritter  und  di  knechte,  waz  ir  waz  undertan. 
Si  pflag  gar  wol  der  geste,  des  frewet  sich  ir  man 

1320 
Und  di  an  allen  enden  ir  da  zu  dinste  ritten. 
Da  kam  manch  stolzer  ritter  nach  ritterlichem  sitten; 
Di  pflagcn  ritterscheftc,  daz  sach  manch  schone  meit. 
Si  dinten  schonen  frawcn,  di  ritter  unverzeit. 

1321 
Da  zu  den  gesten  kamen  di  edel  margreftln, 
Vil  manche  reiche  seimcr  di  gingen  da  vor  in. 
Da  ward  auf  beiden  Seiten  manch  sper  enzwei  gerant, 
Wol  vor  den  schonen  frawen  vil  manig  kün  weigant. 

1322 
Daz  reiten  nani  ein  ende  von  manigem  werden  man. 
Di  künden  und  di  gestc  fürten  einander  dann. 
Da  kam  di  margrefinnc,  da  si  Krenhilden  fant. 
Da  ward  in  allen  beiden  vil  fjrossc  freud  bekant. 

1323 
Der  fockt  von  Pechalare  7a\  seinem  weibe  reit. 
Des  frcwet  sich  von  herzen  di  margrefin  gemeit, 
Daz  er  vvaz  von  dem  Reine  gesunt  zu  lande  kumen. 
Da  ward  ir  all  ir  sorge  mit  freuden  da  benumen. 

1324 
Er  hub  si  von  dem  rosse  da  nider  in  daz  graß, 
Und  all  ir  meid  und  frawen,  waz  ir  da  bei  ir  was, 
Den  kam  zu  dinst  geritten  vil  manig  werder  man. 
Daz  ward  den  schonen  frawen  zu  willen  da  getan. 

1325 
Da  das  ersach  Krenhilde,  daz  si  gen  ir  ab  stund 
Und  als  ir  hoffgesinde,  ir  ward  groß  freude  kund. 
Daz  pfert  bei  seinem  zäume  Krenhild  da  fassen  gann; 
Für  si  kniet  da  Gotlinde  auf  einen  grünen  plan. 

1326 
Der  pischoff  fürt  Krenhilde,  der  seinen  Schwester  kint, 
Hin  zu  der  margrefinne,  der  schonen  fraw   Gotlint. 
Da  hub  sich  freud   und  wunne  wol  zu  derselben  stunt. 
Krenhilt  di  kufjt  Gotlinde  an  iren  rotten  munt. 

1327 
Da  sprach  die  margrefinne,  daz  minigliche  weip: 
So  wol  mir,  edle  frawe,  daz  ich  den  ewren  leip 
Bei  uns  in  disem  lande  mit  freuden  sehen  sol! 
Mir  ward  auch  vor  nie  mere  in  diser  weit  so  wol. 

1328 
Got  dank  euch,  sprach  Krinhilde,  ir  schone  fraw  Gotlint ! 
Sol  ich  bleiben  gesunde  und   Potelungers  kint. 
So  mag  es  euch  wol  frumen,  daz  ir  mich  hand  gesehen. 
In  waz  nit  kunt  der  jamer,  der  in  da  must  geschehen. 

1329 
Si  beißten  zu  einander  da  in  den  grünen  klee. 
Vil  manchem  werden  helde  da  ward  heimlichen  wee 
Von  schöner  frawen   minne,  daz  gab  in  hohen  mut. 
Si  treuten  in  dem  herzen  di  schonen   frawen  s^ut. 

1330 
Di  gest  speißt  man  da  alle,  wann  es  waz  mittentag, 
Da  als  ir  hofifgesinde  nit  lenger  es  da  lag; 
Si  kamen,  da  si   funden  vil   manig  reich  ge/.elt. 
Di  gest  man  speiset  alle  da  auf  daz  weite  feit. 

1331 
Di   nacht  si  da  bcliben   bis  an   den   morgen   fru, 
Di  held  von   Pechalare  di  rüsten  sich  dazu, 
Wi  si  mochten  behalten  vil  manig  fremden  gast. 
Der  margraf  schuff  den  gesten,  daz  in  da  nicht  gebrast. 

1332 
Di  fenster  gen  dem   morgen  het  man  da  auf  getan. 
Di  burk  zu  Pechalare  di  sach  man  offen  stan. 
Da  ritten  ein  di  geste,  wann   man  si  gern  da  sach. 
Der  margraf  Rudigere  schuff  in  da  gut  .gemach. 

1333 
Di  junge  margrefinne,  sein  tochter,  bald  her  ging, 
Da  si  di  schon  Krenhilden  gar  lobelich  enpfing. 
Mit  ir  so  kam  ir  muter  Gotlind,  daz  schone  weij), 
Da  si  gar  schon  enpfingen  der  schon  Krenhilden  leip. 

1334 
Si  fürten  bei  der  hende  di  edel  kunigin  zart 
In  einen   palast  reiche,  der  schon  geziret  wart. 
Dar  under  an  dem   pirge  di  Tunaw   da  ab  flolj. 
Si  Sassen  an  dem   lüfte,  ir  freude  di  waz  grolj. 

1335 
Waz  freuden  si  da  pflagen,  daz  kan  ich  nit  gesagn. 
Daz  sie  waren  so  lange,  daz  hört  man  sere  klagn 
Zu   Hcwnen   in  dem   lande.     Darnach  ward  schir  bereit, 
Vil  manig  werder  ritter  zu  Pechalar  ausreit. 

Vil   tugent,  wird   und  cre  der  margraf  in  da  bot. 
Da  gab  di   kuniginnc  zwelf  mark  von  golde  rot 
Der  jungen   margrefinne  imd  auch  daz  pest  gcwant. 
Und  da/  si   mit  ir  brachte  aus  der  Purjjunderlant. 

1337 
\y\  wol   ir  an  dem  Reine  der  Nibelunger  golt 
Her  Hagen  het  genumen,  doch  gab  si  reichen  solt 
Wol  von  dem  kleinen  schätze,  den  si  bracht  mit  ir  dar. 
Des  Fürsten  hoffgesinde  begabt  si  alles  gar. 

1338 
Und  daz  vergalt  mit  eren  di  edel  margrefein. 
Si  gab  vil  reicher  gäbe  den  gesten  von  dem  Rein: 
Wann  man  da  bei  Krenhilden  kein  gast  im  lande  fant, 
Di  margrefin  gab  idem  ein  reiches  hof-gewant. 

1339 
Da  man  nun  gasse  zu  hofe,  si  wolten  reiten  dann. 
Di  edel  margrafinne  gab  sich  da  undertan 
Mit  dinst  der  schon  Krenhilden,  des  kunig  Etzels  weip. 
Von  beiden  ward  getreutet  der  schonen  frawen  leip. 

1340 
Si  sprach:  Fraw  kuniginne,  waz  euch  nun  dunket  gut, 
So  solt  ir  nach  mir  senden;  mein  fater  gerne  tut 
Mich  euch  zu  dinste  senden  hin  in  der  Hewnen  laut. 
Krenhilt  da  Hb  und  trewe  an  der  margrefin  fant. 

1341 
Di  roß  man  satelt  balde  und  fürt  si  für  di  stat. 
Di  edel  kuniginne  da  umb  ein  urlaub  bat 
Di  edel  margrefinne  und  auch  ir  tochterlein. 
Da  schiden  sich  mit  trewen  di  geste  von  dem   Rein. 

1342 
Ein  ander  si  nit  mere  sahen  in  kurzen  tagen. 
Zu  Melk  da  aus  dem  kloster  ward  in  engegen  tragen 
Manch  trinkfas  reich  von  golde,  darin  den  klaren  wein. 
Daz  det  der  apt  den  gesten  und  hies  si  wilkum  sein. 

1343 
Ein  wirt  sas  da  mit  hause,  Astrolt  waz  er  genant, 
Der  weißt  si  auf  di  Strassen  hin  in  daz   Osterlant. 
Si  zugen  gen  Mautari  di  Tunaw  da  zu  tal; 
Da  ward  Krenhilt  enpfangen  und   auch  di  iren  all. 

1344 
Der  pischofif  tugentlcichcn  hin  von  Krenhilden  schiet. 
Daz  si  den  kunig  bckcrtc,  wi  fast  er  ir  daz  riet! 
Den  rechten  cristenglauben  solt  si  im  halten  für, 
Als  Helche  tet,  di  reiche,  so  gar  in  hoher  kur. 

1345 
Dar  nach  zu  der  Trasune  bracht  man  di  geste  all. 
Der  margrafif  pflag  ir  schone;  si  füren  hin  mit  schall. 
Dar  nach  si  kamen  baldc  hin  in   der  Hewnen  lant. 
Da  ward  der  kuniginne  vil   grosse  er  bekant. 

1346 
Auch  het  bei  der  Trasaüne  der  kunig  aus  Heunenreich 
Ein  bürg,  waz  schon  und  feste,  gepawet  lobeleich, 
Di  man  nant  Strassenmaure,  darauf  fraw  Helche  sas 
Und  pflag  vil  hoher  eren,  weil  si  im  leben  was. 

1347 
Darnach  so  ward  Krenhilden  groß  freud   und  wunnc  geben, 
Daz  si  mocht  wol  in   freuden  nach  grossem  leide  leben. 
Ir  dinet  alle  tage  des  kunig  Etzels  man, 
Daz  vor  nie  kuniginne  so  grosse  freud  gewann. 

1348 
Des  kuniges  macht  und  krefte  ging  da  durch  manig  lant. 
Wann  man  zu  allen  zeiten  an  seinem  hofe  fant 
Di  allerpesten  helde,  von  den  ie  ward  vernumen. 
Di  Cristen  und  di  heidcn  waren  zu  felde  kumen. 

1349 
Hei  im  waz  mancher  recke  nach  cristenlicher  ee 
Und  auch  vil  maniger  beiden.     Nun  mugt  ir  hören  me 
Di  heidcn  und  di  Cristen,  waz  wat  iglicher  trug. 
Den  gab  er  durch  sein  milde  vil  reicher  gab  genug. 

XXII 

I350 
Jja  bleib  di  schon  Krenhilde  bis  an  den  firden  tag. 
Der  staub  auf  allen  Strassen  di  weil  noch  nie  gelag; 
Es  stob  recht,  sam  es  brunne  und  wer  gezündet  an. 
Her  zoch  durch  Ostenreiche  des  kunig  Etzels  man. 

135  I 
Da  ward  dem  kunig  Etzel   di  mer  gar  schir  geseit. 
Des  frewt  er  sich  von  herzen,  verschwunden  waz  sein  leit. 
Er  hört,  wi  daz  Krenhilde  wer  kumen  in  sein  land. 
Er  eilt  ir  da  engegen  mit  manchem  kün  weigant. 

1352 
Da  kam  aus  menger  spräche  mit  im  der  recken  vil, 
Von   Cristen  und  von  heiden,  der  waz  an  mas  und  zil, 
Von  fursten  und  von  herren  vil  manig  grosse  schar, 
Si  ritten  all  mit  freuden  hin  gen   Krenhilden  dar. 

1353 
Auß  Reussen  und  aus  Krichen   bracht  er  manch  kunen  helt, 
Auß  Polant  und  aub  W'alhen,  di  waren  auberwelt, 
Und  di  dem  kunig  zu  dinste  hin  gen  Krenhilden  ritten 
In  hoher  ritterschefte  nach  adelichem  sitten. 

1354 
Von  Sachsen   und  auch  Meichsen  manch  ritter  da  mit  reit 
Und  aub  Persiderlande  manch  ritter  unverzeit, 
Di  Schüssen  da  mit  kunsten  di  fogel,  wo  si  flugen. 
Vil  manig  grosse  schare  da  mit  dem  kunig  her  zugen. 

1355 
Ein  stat  leit  an  der  Tunaw,  gelegen  in  Osterlant, 
Da  man  enpfing  Krenhilde;  di  stat  ist  Thulin  genant. 
Da  sach  si  fremde  sitten,  der  si"  vor  nie  gesach. 
Mancher  enpfing  si  schone,  dem  leid  von  ir  geschach. 

1356 
Wol  vor  dem  kunig  Mtzcl  mang  edler  dcgen  reit, 
So  gar  in  hoher  wunne  manch  ritter  unverzeit, 
Wol  vir  und  zweinzig  fursten  mit  einem  grossen  her. 
Da  si  sahen  Krenhilden,  ir  herz  begert  nit  mer. 

1357 
Ramung,  ein  herzog  reiche,  geporn  auß  Walachei, 
Mit  sibenhundert  hclden,  di  waren  kün  und  frei; 
Recht  sam  di  leben  wilde  sach  man  di  held  herfarn. 
Da  kam  ein  fürst,  hies  Gibich,  mit  ritterlichen  scharn. 

1358 
Her  Hornebung,  der  schnelle,  bracht  mit  im  tausent  man. 
Er  eilet  von  dem  kunige  hin  gen  Krenhilden  dann 
So  gar  mit  reichem  schalle,  er  und  sein  ritter  gut. 
Auch  kam  aus  Heunenlanden  manch  ritter  hochgemut. 

1359 
Da  kam  auch  von  Tenmarke  der  edel  fürst  Herwart 
Und  auch  der  stark  Arnald,  vor  schänden  wol  bewart, 
Und  Irrenfrid  aus  Durgen,  ein  furste  lobcsam. 
Gen  in  Krenhilt,  di  schon,  loblich  geritten  kam. 

1360 
Der  fürt  zwclfhundert  recken  alein  in  seiner  schar. 
Auch  kam  Blodlein,  ein  furste,  mit  tausent  beiden  dar, 
Der  waz  kunig  Etzels  bruder,  geporn  aus  Kusperlant. 
Der  kam  auch  mit  sein  beiden,  da  er  Krenhilden  fant. 

1361 
Da  kam  der  kunig  Etzel  und  auch  her  Ditereich 
Mit  iren  pesten  beiden  aus  manigem  kunigreich. 
Des  ward  geward  Krenhilde,  di  edel  kunigin  gut. 
Da  ward  si  leids  ergetzet  und  trug  ein  freien  mut. 

1362 
Da  sprach  von  Bechalare  der  margraf  Rudinger: 
Fraw,  euch  wurt  schone  enpfahcn  Etzel,  der  kunig  her. 
Den  solt  ir  mit  eim  küsse  umbfahen  also  schon, 
Darnach  di  andern  alle,  vil  mangcn  werden  man. 

Nibelungeuliad  '  "^ 

1363 
Man  hub  si  von  dem  rosse,  di  edel  kunigein  her. 
Etzel,  der  kunig  reich,  der  beit  nit  lenger  mer. 
Er  stund  von  seinem  rosse  auf  einen  grünen  plan, 
Er  ging  mit  wunn  und  frewden  gen  ir  und  manig  man. 

1364 
Zwen  Fürsten  hochgeporen,  di  waren  unverzeit, 
Gingen  neben  Krenhilten  und  trugen  ire  kleit. 
Der  kunig  Etzel  schnelle  her  gen  Krenhilden  ging; 
Mit  einem   süssen  küsse  den  kunig  si  umbfing. 

1365 
Si  waz  so  minigleiche,  ir  lichte  färbe  brann, 
Si  laucht  schon  aus  dem  golde;  dar  bei  stund  manig  man, 
Di  sprachen,  daz  fraw  Reiche  so  schon  nie  mocht  gesein. 
Darbei  so  stund  sein  bruder,  der  edel  fürst  Blodlein. 

1366 
Den  his  er  si  auch  küssen,  der  edel  margraf  reich, 
Und  auch  den  kunig  Gibich  und  auch  her  Ditereich. 
Si  küßt  der  herren  zwelfe,  daz  minigliche  weip. 
Di  andern  si  all  grüßte,  ir  wunderstolzer  leip. 

1367 
Der  edel  kunig  Etzel  nam  si  da  bei  der  hant. 
Seit  mir  gotwilkumen,  frawe,  ein  krön   über  mein  laut! 
Ich  gib  euch  lant  und  leute,  als  daz  ich  ie  gewann, 
Daz  sol  bis  an  ewr  ende  euch  wesen  undertan. 

1368 
Di  weil   der  kunig  Etzel  da  bei  Krenhilden  stunt, 
Di  weil  manch  stolzer  degen  da  vor  ir  reiten  gunt. 
Da  ward  mit  scharpfen  speren   manch  schilt  enzwei  gerittn. 
Daz  tet  Cristen   und  heiden,   di  manheit  nie  gemittn. 

1369 
Manch  sper  allda  zubrachen  von  Bern  her  Ditrichs  man, 
Daz  von  speren  und  Schilde  di  spreissel  flugen  dann 
Vil   hoch  über  di  helme  und   über  Schildes  rant. 
Dar  von  den  werden  frawen  ward  freuden  vil  bekant, 

1370 
Di  schcft  hört  man  laut  krachen,  als  wir  han   wol  vernumen. 
Da  waz  aus  Hcunenlande  dl  recken  alle  kumen, 
Des  edeln  kuniges  geste  brachten  auch  mangen  man. 
Da  ging  der  kunig  selber  da  mit  Krenhilden  dann. 

1371 
Si  sahen  gen  in  gleste  vil  manig  reich  gezelt, 
Darmit  so  waz  bedecket  heid,  anger  und  daz  feit; 
Darunder  pflag  gemaches  manch  ritter  unverzeit. 
Von  den  so  ward  getreutet  vil  manig  schone  meit. 

1372 
Darbei  in  einem  zelte  di  edel  kunigin  sas 
Auf  einem  samat  reich,  waz  grün  recht  als  ein  gral.v 
Daz  schufif  als  Rudiger,  der  edel  fürst  so  gut. 
Wann  si  der  kunig  anblicket,  so  ward  er  hochgemut. 

1373 
Waz  si  zu  samen  retten,  daz  ist  mir  unbekant. 
Zwischen  sein  bede  hende  nam  er  ir  weisse  hant 
Daz  wendet  der  margrafe,  der  wunderkune  degen. 
Er  wolt  den  kunig  nit  lassen  heimlich  Krenhilden  pflegen. 

1374 
Daz  stechen  nam  ein  ende  und  auch  der  grosse  schal; 
Daz  pot  der  kunig  Etzel  den  seinen  uberal. 
Da  ging  hin  an  die  herberg  vil  manig  kuner  man. 
Man  speiset  si  da  alle  auf  einem  weiten  plan. 

1375 
Di  nacht  si  da  beliben  und  hetten  gut  gemach, 
Bis  man  den  morgensterne  gar  schon  aufdringen  sach. 
Di  rofi  man  satelt  schone  dem  kunig  und   manigem  man. 
Vil  hubscher  kurzeweile  man  da  vor  im  begann. 

1376 
Der  kunig  uiid  all  di  seinen  di  zugen,  als  si  bat 
Der  margraf  Rudigere,  gen  Win  wol  in  di  stat, 
Manch  burgerin  zu  Wine  zirt  ircn  stolzen  leip, 
Da  si  woltcn  enpfahen  des  edlen  kuniges  weip. 

1377 
Mit  speis  und  gutem   rate  ward  in  da  schon  bereit. 
Da  ward  gar  wol  enpfangen   manch  ritter  unverzeit. 
Der  kunig  baißt  zu  der  erden  und  alle  seine  man, 
Mit  wird  und  hohen  eren  hub  sich  di  hochzeit  an. 

1378 
Si  künden  nit  all  bleiben  zu  Win  wol  in  di  stat. 
Der  margraf  Rudigere  mit  fleiß  di  geste  bat, 
Daz  si  ir  zeit  aufschlugen  vor  Wine  auf  daz  lant. 
Wen  man  auch  bei  Krenhilden   zu  allen  zeiten  fant, 

1379 
Von  Pern  her  Ditereichen  und  mangen  stolzen  degen, 
Di  gunden  mit  Krenhilden  vil  wunn  und  freuden  pflegen, 
Daz  si  den  fremden  gesten  da  trösten  iren   mut. 
Man  pflag  dort  vor  dem  kunige  vil  mange  kurzweil  gut. 

1380 
Di  hochzeit  fing  da  ane  auf  den  heiigen  pfingstag, 
Und  daz  der  kunig  Etzel  bei  seiner  frawen  lag. 
Er  het  bei  im  zu  Wine  vil   mangen  stolzen  man. 
Krenhilt  auf  diser  erden  nie  manchem  helt  gewann. 

1381 
Si  gab  in  reiche  gäbe,  welcher  si  ie  gesach. 
Vil  manger  kuner  degen  ir  mild  und  tugent  jach. 
WMr  meinten  all,  Krenhilde  solch  gab  nit  mochte  han. 
Kein  weip  auf  diser  erden  nie  grosser  gut  gewann. 

1382 
Di  hochzeit  wert  mit  freuden  wol  sibenzehen  tag. 
Kein  kunig  bei  beides  zeiten  nie  solcher  herschaft  pflag 
Und  solcher  mild  und   ere,  als  kunig  Etzel  reich. 
All,  di  dem  kunig  dinten,  begabt  er  gar  lob! eich. 

1383 
Seifrid  aus  Niderlanden  furwar  noch  nie  gesas 
So  gar  mit  manchem  recken,  als  bei  kunig  Etzel  was. 
Wi  reich  er  waz  des  gutes,  iedoch  er  nie  gewann 
Auf  erd  bei  seinen  zeiten  so  mangen  werden  man. 

1384 
Auch  ward  nie  gab  so  reiche  bei  Seifridcs  hochzeit 
Geben,  als  tet  kunig  Etzel;  daz  sagt  man  fer  und  weit, 
Wi  er  manch  mensch  begäbet  auß  rechter  guet  und  milt, 
Desgleich  sein  edle  fraw,  di  kunigin  Krenhilt. 

1385 
Di  künden  und  di  gcste  di  hetten   einen   mut, 
Ir  keiner  da  nit  sparte  sein  hab  und  auch  sein  gut. 
Wer  gab  von  in  begerte,  di  waz  im  unverseit. 
Si  gaben  aus  durch  milde  golt,  silber  unde  kleit. 

1386 
Wi  es  ir  ging  am  Reine,  gar  oft  bedacht  si  das; 
Wann  si  dacht  an  Seifriden,  ir  äugen  wurden  nas; 
Ir  klag  volbracht  si  stille,  das  es  da  nimant  sach. 
Nach  irem  grossen  leide  ir  heiles  vi!  geschach. 

1387 
Waz  man  ausgab  durch  milde,  waz  alles  gar  ein  wint 
Wol  gen  her  Ditereiche,  daz  kunig  Ditmars  kind. 
Waz  gdldes  im  gab  kunig  Etzel,  ward  alles  gar  verschwant. 
Desgleich  tet  Rudigere  mit  seiner  milten  hant. 

1388 
Auß  Kusperlant  geporen  der  edel  fürst  Blodlcin 
Begäbet  durch  sein  milde  ritter  und  megethcin. 
Mit  silber  und   mit  goldc  bejagt  er  brei.Oi  und  er 
Durch  seines  bruder  willen,  des  kunig  Etzels  her. 

1389 
Werbel  und  Schwemlein,  beide  kunig  Etzels  spileman, 
Da  von  der  herschaft  milde  iglicher  da  gewann 
Wol  zehen  tauscnt  marke,  ja  oder  dannoch  bas. 
Krenhilt  gar  lobeleichen  vor  in  gekronet  sas. 

1390 
An  dem  achtzehenden   morgen  der  kunig  zu   Win  ausreit. 
Da  ward  manch  sper  zubrechen  auf  allen  Strassen  breit. 
Di  Schilde  si  durch  ritten  mit  mangem  spercs  s'chaft. 
/\lso  kam  hin  scn  Ilewnen  Etzel  mit  hcres  kraft. 

1391 
Zu  Hewnenburg  di  herren  all  bliben  ubernacht. 
Da  kund  nimant  gezelen  des  kunig  Etzels  macht. 
Mit  manchem  tausent  recken  zoch  er  durch  Heunenlant. 
Drew  tausent  meid  und  frawen  man  bei  Krenhilden  fant. 

1392 
Gen  Neussenburg  si  kamen  und  stissen  an  daz  lant. 
Von  rossen  und  von  leuten  daz  wasser  alles  sant 
Bedeckt  waz  gleich  der  erde,  daz  mans  kaum  ubersach. 
Di  frawen  waren  müde,  man  schuft"  in  gut  gemach. 

1393 
Zu  samen  heft  man  alle  di  starken  schift"  so  gut, 
Daz  in  nit  schaden  künde  kein  wint  noch  wassers  flut; 
Darüber  ward  gezogen  vil  manig  herlich  zeit. 
Daz  wasser  waz  bedecket,  sam  wers  ein  weites  feit. 

1394 
In  kunig  Etzels  bürge  ward  es  da  kunt  getan. 
Des  frewet  sich  darinnen  di  frawen  und  di  man. 
Fraw  Heichen  hoffgesinde,  des  si  vor  zeiten  pflag, 
Gewunnen  bei  Krenhilden  vil  manchen  liben  tag. 

1395 
Da  ward  loblich  geziret  vil  manig  schone  meit, 
Di  umb  fraw  Heichen  tode*  noch  hetten  grosses  leit, 
Wol  siben  kuniges  tochter,  di  noch  Krenhild  da  fant. 
Des  stund  in  hoher  wirde  kunig  Etzels  hof  und  lant. 

1396 
Herrat,  di  schon  junkfraw,  des  hofgesindes  pflag, 
Fraw  Heichen  schwestertochter,  an  der  vil  tugent  lag, 
Ein  gmahel  Ditereiches,  eins  reichen  kuniges  kint. 
Si  waz  Ditweines  tochter,  pflag  hoher  eren  sint. 

1397 
Si  frewet  sich  der  geste  und  ward  gar  wol  gemut. 
Da  kam  zu  ir  Krenhilde,  di  edel  kunigin  gut. 
Hort,  wi  in  aeim  gewalte  kunig  Etzel  bei  ir  sas! 
Sich  frewt  der  schon  Krenhilden  als,  daz  in  Hewnen  was. 

1398 
Und  da  der  kunig  Etzel   mit  seinem  weib  cinreit, 
Wer  ide  junkfraw  were,  das  wurt  euch  schir  geseit. 
Di  gruf.U  Krenhilt  da  alle,  waz  ir  zu  Heunen  was. 
Under  fraw  Heichen  kröne  Krenhilt  gewaltig  sas. 

1399 
Ir  ward  groß  er  und  wirde  zu  Heunen  da  bekant. 
Gar  vil   des  rotten  goldes  teilt  si  aus  mit  der  hant, 
Darzu  daz  edel  gsteine,  daz  si  bracht  von  dem  Rein. 
Daz  teilt  si  aus  den  meiden  und   mangem  ritter  fein. 

1400 
Auch  ward  der  schon  Krenhilde  mit  dinste  undertan 
Di  kunig  Etzels  reiche,  als  daz  er  ie  gewann. 
Si  musten  in  dem  lande  leisten,  waz  si  gepot. 
Es  must  ir  alles  dinen.    Des  hub  sich  grosse  not. 

1401 
Da  stund  in  hohen  eren  der  hof  und  als  sein  lant; 
Wann  man  an  seinem  hofe  di  pcstcn  allzeit  fant. 
Waz  man  ie  kurzweil  pflage,  daz  freude  gab  und  mut, 
Daz  pflag  man  vor  Krenhilden  und  vor  dem  kunig  gut. 

1402 

oi  pflag  vil  hoher  eren,  di  kunigin,  daz  ist  war, 
Wol   bei  dem  kunig  Etzel  bis  in  daz  sibend  jar. 
Und  in  den  selben  Zeiten  waz  si  eins  suns  genesn. 
Des  frewt  sich  kunig  Etzel,  hab  ich  gar  wol  gelesn. 

1403 
Si  wolt  auch  nit  erwinden,  di  edel  kunigin  sint, 
Bis  daz  getaufet  wurde  ir  minigliches  kint 
Nach  christenlichem  orden.    Ortlip  ward  er  genant. 
Si  meinet,  er  solt  werden  ein  kunig  in  Heunenlant. 

1404 
Waz  hoher  und  tugent  vor  ie  fraw  Helche  pflag, 
Desgleich  tet  auch  Krenhilde  darnach  vil  mangen  tag, 
Als  si  Herrat  an  lerte,  di  minigliche  meit. 
Di  trug  nach  irer  frawen  heimlichen  grosses  leit. 

1405 
Man  saget  von  Krenhild,  wi  man  ir  gleich  nie  fant, 
Daz  nie  so  milte  fraw  beses  keins  kuniges  laut. 
Es  wurd  auch  nie  so  schone  kein  kunigin  noch  so  klar. 
Der  eren  pflag  di  schone  bis  in  daz  zwelfte  jar. 

1406 
Da  si  nun  sach  und  weste,  daz  ir  zu  aller  zeit 
Dinten  di  pesten  ritter  in  aller  weit  so  weit 
(All  tag  zwelf  edel  kunige  man  ir  da  dinen  sach), 
Da  dacht  si  an  den  schaden,  der  ir  daheim  geschach. 

1407 
Si  dacht,  waz  grosser  ere  in  Nibelungerlant 
Ir  allzeit  was  geschehen,  di  ir  her  Hagens  hant 
Nam  mit  Seifrides  tode,  den  er  ir  tode  schlug. 
Si  dacht:  Daz  muß  noch  rechen   manch  stolzer  ritter  klug. 

1408 
Si  wünscht  ofift,  da/,  ir  muter  in  Ilcwnen  bei  ir  wer. 
Ir  träumt,  wi  bei  ir  ginge  ir  bruder  Geiselhcr 
Und  auch  bei  irem   herren:  si  küßt  in  an  den  munt. 
Gar  oft  in  irem  schlaffe  ward  ir  ein  solches  kunt. 

1409 
Si  kund  auch  nie  vergessen,  wi  si  in  freuden  was. 
Ir  grossen  hcr/.en-leide,  wi  oft  bedacht  si   das  I 
Si  kund  des  nie  vergessen,  als  sich  darnach  wol  fant. 
Vil  manger  heisser  zeher  vil  oft  auf  ir  gewant. 

1410 
Es  lag  ir  an  dem  herzen  allzeit  spat  unde  fru, 
Wann  man  an  all  ir  schulde  oft  brachte  si  darzu, 
Daz  si  da  muste  nemen  ein  heidcnischen  man. 
Daz  macht  Günther  und  Hagen,  daz  si  daz  het  getan. 

1411 
Wi  si  daz  mochte  rechen,  gedacht  si  alle  tag. 
Si  dacht:  Ich  bin  so  mechtig,  daz  ich  wol  rechen  mag 
Den  schaden  an  mein  feinden;  den  tun  ich  herzenleit. 
Besunderlich  dem  Hagen  mein  herz  hat  widerscit. 

1412 
Nach  etlichem  verlanget  gar  ser  daz  herze  mein. 
Di  mir  Seifriden  namen,  mocht  ich  bei  in  geseinl 
So  wurd  von   mir  gerochen  des  werden  heldes  leip. 
Des  beit  ich  also  kaume:  so  sprach  des  kuniges  weip. 

1413 
Si  het  gar  lip  den  kunig  und  alle  seine  man 
Und  auch  ir  eigen  hcldc,   waz  ir  waz  undertan. 
Ir  kamer  pflag  mit  trewen  der  edel  graf  Eckwart. 
Wes  si  ir  oft  gedachte,  nimant  es  innen  wart. 

1414 
Si  dach:  Ich  wil   kung  I^tzcl,  den   meinen   herren.  bitten. 
Daz  er  mir  wol  vergunnen,  daz  es  nit  werd  vermitten, 
Daz  er  mir  lad  mein  freunde,  di  besten  alle  sant. 
Den  iren  argen  willen   nimant  an   ir  erkant. 

1415 
Eins  nachtes,  da  Krenhildc  bei  irem  Herren  lag, 
Er  het  si  schon  umbfangen,  als  er  oft  mit  ir  pflag, 
Er  trewtet  minigleichen  den  iren  stolzen  leip, 
Da  dacht  si  an  ir  feinde,  daz  minigliche  weip. 

1416 
Da  sprach  si  zu  dem  kunige:  Ir  libster  herre  mein, 
Ich  wolt  euch  bitten  gerne,  mocht  es  mit  füg  gesein, 
Wann  ich  von  ewren  genaden  gar  gerne  wissen  wolt, 
Und  ob  ir  meinen  freunden  auch  wollet  wesen  holt. 

1417 
Dez  antwurt  ir  gar  balde  der  kunig  hochgemut: 
Ja,  edle  kuniginne,  was  freuntschaft,  lieb  und  gut 
Ich  mocht  an  in  erzeigen,  daz  wolt  ich  gerne  tan. 
Wann  ich  von  allen  weihen  nie  hoher  freud  gewann. 

1418 
Da  sprach  di  kuniginne:   Ja,  her,  euch  sei  geseit, 
Ich  han  vil  guter  freunde,  ie  doch  geschieht  mir  leidt, 
Daz  ich  si  all  sol   meiden  und  ir  nit  mag  gesehen. 
Ich  sei  hie  gar  elende,  hör  ich  di  leut  oft  jehen. 

1419 
Da  sprach  der  kunig  Etzel:    Zart  libste  frawe  mein, 
Dunkt  es  euch  nit  zu  ferre,  so  schicket  an  den  Rein, 
Daz  evvr  peste  freunde  her  kumen  alle  sant ! 
Di  red  hört  si  gar  gerne,  da  si  daz  an  im  fant. 

1420 
Wolt  ir  mich  des  geweren,  vil  libster  herre  mein, 
So  solt  ir  nach  in  senden,  ir  selber,  an  den  Rein ; 
So  wil  ich  in  enpiten  mein  sin  und  meinen  mut. 
So  kumpt  uns  her  zu  lande  manch  edler  ritter  gut. 

1421 
Er  sprach:  Fraw,  wenn  ir  wollet,  so  solt  ir  senden  dar. 
Ir  secht  si  nie  so  gerne,  di  ewren  freunde,  zwar. 
Ich  sech  si  gleich  als  gerne,  der  schon  fraw  Uten  kint. 
Mich  muet,  daz  si  uns  allen  alhie  so  fremde  sint. 

1422 
üunkt  es  sein  daz  peste,  vil  edle  frawe  mein. 
Mein  fidler  wil  ich  senden  nach  in  hin  an  den  Rein 
Wol  nach  den  allerpesten  aus  der  Purgunder  lant. 
Di  fidler  bracht  man  balde  hin  für  den  kunig  zuhant 

1423 
Di  fidler  kamen  beide,  da  kunig  Etzel  sas, 
Dort  bei  der  kuniginne.     Wi  bald  sagt  er  in  das, 
Si  selten  beide  reiten  in  der  Burgunder  lant! 
Dazu  rust  man  in  schone  roß,  harnasch,  hofgewant. 

1424 
Mit  in  schickt  kunig  Etzel  wol  vir  und  zwenzig  man, 
Di  mit  in  solten  reiten,  in  wesen  undertan. 
In  sagt  der  kunig  Etzel,  waz  im  zu  mute  was, 
Daz  si  all  Purgunder  im  luden,  ane  has: 

1425 
Ir  solt  den  herren  sagen  dort  ganz,  waz  ich  beger, 
Daz  si  durch  meinen  willen  kumen  gen  Ilewnen  her. 
Durch  meiner  frawen  willen  her  kumen  alle  sant; 
So  hab  ich  Hber  geste  auf  erden  nie  erkant. 

1426 
Sagt  in,  daz  ich  in  wolle  erpitten  zucht  und  er, 
Daz  si  herkumen  alle  und  keiner  sich  des  wer 
Und  daz  si  zu  uns  kumen  in  einer  kurzen  zeit! 
Wann  all  mein  freud  und  wunne  an  in  aleine  leit. 

1427 
Da  sprach  der  fidler  einer,  genennet  Schwemmclein: 
Sagt  uns,  zu  welchen  zciten  si  sollen  bei  euch  sein, 
Daz  si  zu   rechter  masse  zu  euch  alle  herkumen  I 
Da  ward  der  kuniginne  ir  leid  ein  teil  bcnummen. 

1428 
Da  sprach  der  kunig  Etzel :  Verkundt  in  die  hochzeit. 
Daz  man  es  niug  crfaren  in  allen  landen  weit! 
Zu  sant  Johannes  simendcn  wol  wir  di  hochzeit  hau; 
Und  sprecht,  daz  si  di  reise  nit  under  wegen  lanl 

1429 
Daz  tun  wir  allso  gerne,  ir  edler  herre  mein ! 
Wol  in  ein  kemmenate  fürt  in  di  kunigein, 
Da  si  gar  heimelichen  da  zu  dem  potten  sprach, 
Darvon  vil  mangem  recken  dar  nach  groß  leit  geschach. 

1430 
Si  sprach  da  zu  in  beiden:  Ich  gib  euch  michel  gut. 
Ob  ir  durch  meinen  willen  di  potschaft  gerne  tut. 
Wann  ir  nun  kumpt  her  wider  aus  der  Purgunder  lant, 
Euch  sol  reilich  begaben  mein  leib  und  auch  mein  hant. 

143 1 
Waz  ir  der  meinen  freunde  wert  an  dem  Rein  dort  sehen 
Zu  Wurmes  und  in  dem  lande,  den  solt  ir  nit  verjehen, 
Daz  ir  nie  habt  gesehen  betrübet  meinen  mut; 
Und  sagt  in  meinen  dinste  und  halt  euch  dort  in  hut ! 

1432 
Und  heisset  si  her  kumen,  als  in  mein  her  enpot. 
Dar  mit  si  mich  ergetzen  auch  aller  meiner  not ! 
Sagt  in  dort,  wi  man  spreche,  daz  ich  an  freunde  sei, 
Und  ob  ich  wer  ein  ritter,  wolt  in  oft  wonen  bei! 

1433 
Und  sagt  Gernot  besunder,  dem  libsten  bruder  mein, 
Ich  woU,  di  weil  ich  lebe,  in  seinem  dinste  sein! 
Und  pit  in,  daz  er  bringe  mit  im  her  in  mein  lant 
Mein  allerpesten  freunde,  wi  si  nun  sein  genant ! 

1434 
Und  saget  Geiselhere,  das  er  gedenk  daran, 
Daz  er  durch  meinen  Avillen  di  reise  nit  w^oll  lan ! 
Des  sehen  in  vil  gerne  allzeit  di  äugen  mein. 
Ich  wil  daz  imermere  umb  in  verdinen  sein. 

1435 
Und  saget  meiner  muter,  waz  eren  mir  geschieht, 
Und  auch  Hagen  von  Throne,  daz  er  beleihe  nicht! 
Ir  keiner  weiß  di  Strasse  bis  her  in  dise  lant, 
Wann  Hagen  sein  di  Strassen  alein  gar  wol  bekant. 

1436 
Di  poten   nit  cnwcstcn,  wariimb  si   daz  het  tan, 
Daz  Hagen  an  dem  Reine  daheim  nit  solt  bestan. 
Daz  er  zoch  gen  den  Ifeunen,  ward  manchem   mensclien  leit. 
Im  waz  bis  in  den  tode  und   mangem  widerseit. 

1437 
Und  da  man  het  di  brifife  den  potten  alle  geben, 
Si  füren  hin  mit  schalle,  gunden  in  frewden  leben. 
Urlaup  gab  in  der  kunig  und  auch  sein  schönes  weip. 
In  waz  loblich  geziret  ir  wat  und  auch  ir  leip. 

1438 
Und   da  di  poten  schiden  hin   aus  der  Heunen  lant, 
Dar  nach  der  kunig  Etzel   nach  manchen  recken  sant. 
Di   wurden  all  geladen,  manch  rittcr  lobesam. 
Der  keiner  nimmer  mer  hin  heim  zu  lande  kam. 

1439 

Di  poten  sich  nit  saumpten  und  eilten  da  zu  hant. 
Dar  nach  si  kamen  balde  in  kunig  Günthers  lant. 
Si  fragten  nach  drei  kunigen  und  mangem  werden  man, 
Di  solten  kumen  balde.    Daz  ward  schir  kund  getan. 

1440 
Da  si  zu  Bechalare  da  zu  der  stat  ein  ritten, 
Gen  in  ward  wird  und  ere  und  dinst  da  nit  vermiten. 
Ir  pflag  schon  der  margrafe  und  auch  di  schon  Gotlind 
Und  auch  di  schon  junkfrawe,  des  Rudigeres  kint. 

1441 
Si  Hessen  si  an  gäbe  auch  scheiden  nit  von  dann, 
Daz  si  dest  bas  gefuren  des  kunig  Etzels  man. 
Fraw  Uten  und  irn  kinden  enpot  da  Rudiger 
Allzeit  sein  werden  dinste,  den  dreien  kunigen  her. 

1442 
Si  buten  auch  Brunhilden  irn  dinst  und  alles  gut, 
Vil  stete  trew  und   libe  der  kunigin  hochgemut. 
Dar  mit  kunig  Etzels  poten  gunden  von  dannen  faren. 
Da  sprach  di  margrafinne:  Nun  woU  euch  got  bewaren! 

1443 
Ee  daz  di  poten  kamen  hin  durch  der  Peier  lant, 
Werbel  da  zu  Passawe  den  hohen  pischoff  fant. 
Waz  er  den  seinen  freunden  hin  an  den  Rein  enbot, 
Daz  kan  ich  nit  gewissen;  wann  er  sein  golt  so  rot 

1444 
Gab  miltiglich  den  poten  und  bot  auch  seinen  grüß 
Den  seinen  libsten  freunden,  als  ich  bescheiden  muß. 
Da  sprach  der  pischoff:  Here,  wi  mocht  mir  bas  geschehen? 
Ich  mag  si  all  gar  selten  dort  an  dem  Reine  sehen. 

1445 
Welch  Straß  si  furbas  ritten,  di  pottcn  allesant, 
Des  kan  ich  nit  gewissen,  ir  golt  und  ir  gewant 
Daz  torst  in  nimant  nemen,  man  forcht  kunig  Etzels  has, 
Wann  zu  der  zeit  auf  erden  kein  kunig  so  mechtig  was. 

1446 
Dar  nach  in  zehen  tagen  si  kamen  an  den  Rein 
Gen  Wurmes  für  di  feste,  man  lies  si  bald  hinein. 
Da  sagt  man  bald  di  mere  dem  kunig  und  mangem  man. 
Ee  daz  si  für  in  kamen,  er  fraget  di  seinen  schon : 

1447 
Wer  sein  di  fremden  geste?  so  sprach  der  kunig  zu  hant. 
Wer  mag  si  an  den  Reine  zu  uns  han  her  gesantr 
Nimant  kunt  si  erkennen,  bis  Hagen  si  ansach. 
Der  het  si  bald  erkennet.    Zu  Günther  er  da  sprach : 

1448 
Uns  kumen  newe  mere,  warumb  daz  sei  geschehen. 
Si  sein  des  kunig  Etzels,  ich  hab  si  mer  gesehen. 
Si  hat  Krenhilt,  ewr  Schwester,  gesendet  an  den  Rein. 
Durch  kunig  Etzels  willen  soln  si  mir  wilkum  sein. 

1449 
Di  poten  fürt  man  paldc  für  des  kunig  palast. 
Es  kam  nie  an  den  Reine  so  hochgelobter  gast. 
Der  kunig  und  all  di  seinen  enpfing  si  da  zuhant. 
In  ward  groß  wird  und  ere  dort  an  dem  Rein  bekant. 

1450 
Ir  wat  und  ir  geschmeide  daz  was  gar  wol  getan. 
Daz  si  gar  wol  mit  cren  mochten  für  herschaft  gan. 
Der  wolten  si  nit  mere  furbas  da  ane  tragen: 
Wer  es  da  wolte  nemen,  wolt  man  es  nit  versagen. 

1451 
Da  an  des  kunigcs  hofe  man  vil  der  diner  fant. 
Di  es  vil  gerne  namen  von  irer  milten  hant. 
Da  schanktens  hin  di  poten  ir  lobeliche  wat. 
Als  noch  zem  kuniges  poten,  den  es  gar  wol  anstat. 

1452 
Di  bottcn  kamen  balde  hin,  da  der  kunig  sas. 
Kunig  Etzels  hoffgesinde  vil  gern  so  sach  man  das. 
Hagen  da  gen  den  poten  hin  eilet  unde  sprangk, 
Enpfing  si  tugentleiche.    Des  sagten  si  im  dangk. 

1453 
Hagen  des  allerersten  di  poten  fragen  gann : 
Wi  mag  der  kunig  Etzel  und  alle  seine  man  ? 
Da  sprach  der  fidelere:   Sein  lant  gestund  nie  bas, 
Ir  er  und  hoher  wirde ;  daz  wißt  an  allen  has! 

1454 
Si  kamen  für  den  kunig,  da  ward  der  palast  vol 
Der  fursten  und  der  herren ;  di  gest  enpfing  man  wol. 
Man  pflag  ir  tugentlichen,  groß  er  ward  in  bekant. 
Werbel  vil  mangen  fursten  bei  kunig  Günther  fant. 

1455 
Der  kunig  tugentlichen  di  poten  grussen  gann: 
Seit  mir  gotwilkum  alle,  ir  kunig  Etzels  man 
Und  ales  sein  gesinde,  und  daz  hie  vor  mir  stat! 
Nun  west  ich  also  gerne,  wi  es  in  Hewnen  gat. 

1456 
Dem  kunig  si  neigten  schone.    Da  sprach  sich  Werbelein: 
Euch  enpeut  seinen  dinste  der  edel  herre  mein 
Und  auch  Krenhilt,  ewr  Schwester;  di  hat  uns  hergesant 
Ir  Hb  und  rechter  trewe  in  ewr  eigen  lant. 

1457 
Da  sprach  der  kunig  reiche :  Der  mer  der  bin  ich  fro. 
Wi  mag  der  kunig  Etzel,  so  sprach  der  kunig  da. 
Und  auch  Krenhild,  mein  Schwester,  dort  in  der  Hewnen  lant? 
Da  sprach  der  fidelere :  Daz  thun  ich  euch  bekant. 

1458 
Si  leben  all  in  freuden  :  für  war  so  wissend  das! 
In  keinem  kunigreiche  stund  es  auf  erd  nie  bas. 
Sich  frewt  in  Hewnenlanden  di  weib  und  auch  di  man; 
Di  frewten  sich  der  reise,  di  wir  han  her  getan. 

1459 
Got  dank  im  gnad   und   dinste,  so  sprach  Günther  vil   drat. 
Ich  frew  mich,  daz  mein  Schwester  solch  wird  erlanget  hat, 
Seit  si  leben  in  frewden,  kunig  Et/.el  und  sein  man. 
Icdoch  mit  grossen  sorgen  hab  ich  di   frag  getan. 

1460 
Des  kuniges  bruder  beide,  Gernot  und   Gciselher, 
Di  kamen  alle  beide,  da  si  horten  di   mer. 
Iglichcr  durch  sein  schwester  di  poten  gerne  sach. 
Her  Geiselhcr,  der  junge,  da  zu   den  potten  sprach: 

1461 
Ir  werden  potten  alle  solt  mir  got-wilkum  sein. 
Ich  wolt,  ir  kemet  öfter  zu  uns  her  an  den  Rein, 
Wann  ich  euch  alsant  gerne  hie  bei  uns  wolten  sehen. 
Auch  solt  euch  zucht  und  ere  von  uns  allzeit  geschehen. 

1462 
Got  dank  euch  edlen  herren  !  so  sprach  da  Schwebclein. 
Ich  kan   euch   nit  vol  sagen,  wi  euch  der  herre  mein 
Und  auch  Krenhilt,   mein  frawe,  so  stetten  grufj  enpot. 
Si  lebt  in  hoher  wunne;  ein  end  hat  all  ir  not. 

1463 
Genad  und  aller  trewe  mant  euch  daz  edel  weip. 
Seit  ir  waz  ie  getrewe  ewr  herz  und  auch  ewr  leip. 
Und  hie  zum  allerersten  sei  wir  dem  kunig  gcsant, 
Daz  ir  all  soUent  reiten  zu  im  in  Hewnenlant. 

1464 
Es  sol  auch  mit  euch  kumen   der  edel  kunig  Gernot. 
Etzel,  mein  edler  herre,  euch  allen  das  enpot. 
In  wundert,  daz  ewr  keiner  ewr  schwester  nie  gesach. 
Daz  ^olt  er  gerne  wissen,  war   umb  daz  nie  geschach. 

1465 
Daz  ir  im  seit  so  fremde,  daz  wundert  seinen  leip. 
Er  spricht :  Und   ob  Krenhilde  auch  werc  nit  sein   weip. 
So  wolt  er  euch  doch  gerne  bei  im   in  Hewnen  sehen. 
Kumpt  ir  zu   meinem  herren,   im   mag  nit  bas  geschehen. 

NiliulmiKOiilieil  l -^ 

1466 
Da  sprach  der  kunig  reiche:  Nun  land  di  red  bestan 
Und  gand  zu  herberg  alle!  ich  w.il  euch  wissen  lan 
Alhie  in  einer  kurze,  ob  ich  woll  in  sein  lant. 
Wes  ich  noch  wurd  zu  rate,  daz  wurt  euch  schir  bekant. 

1467 
Da  sprach  Werbel :  Gnad  herre,  mocht  uns  daz  heil  geschehn, 
Daz  wir  mochten  fraw  Uten,  ewr  edle  muter,  sehn, 
Ee  wir  nun  schiden  alle  da  hin  an  unser  gmach? 
Her  Geiselher,  der  junge,  da  zu  den  potten  sprach: 

1468 
Daz  sol  euch  wider  faren ;  man  sol  euch  für  si  lan. 
So  wurt  erfrewt  mein  muter ;  daz  solt  ir  sehen   an. 
Si  wurt  sich  frewen  sere,  daz  macht  di  Schwester  mein. 
Und  durch  kunig  Etzels  willen.     Des  solt  ir  sicher  sein. 

1469 
Er  fürt  di  poten  schnelle  hin,  da  sein  muter  was. 
Da  ward  erfrawt  fraw  Ute,  vil  gern  so  sach  si  das; 
Enpfing  di  potten  schone  und  ward  gar  wolgemut. 
Di  mer,  di  si  ir  sagten,  frewt  sich  di  kunigin  gut. 

1470 
Mein  fraw  hat  euch  enpoten,  di  edel  kunigein, 
Im  grüß  und  iren  dinste  und  sant  uns  an  den  Rein. 
Daz  ir  ir  seit  so  ferre,  daz  hört  man  si  oft  klagen. 
Dar  umb  ist  si  betrübet,  laßt  euch  Krenhilde  sagen. 

1471 
Da  sprach  di  kuniginne:  Es  mag  doch  nit  gesein. 
Wi  gern  ich  si  oft  sehe,  di  schone  tochter  mein. 
So  ist  mir  laider  ferre  des  edlen  kunigs  weip. 
Sich  sent  nach  ir  gar  sere  mein  herz  und  auch  mein  leip. 

1472 
Ir  solt  von  hinn  nit  scheiden,  ir  solt  vor  zu  mir  kumen. 
Wann  ir  wolt  heim  zu  lande;  so  mag  es  euch  wol  frumen. 
Ich  sach  nie  liber  geste  wann  euch;  wes  ir  begert 
Durch  meiner  tochter  willen,  des  solt  ir  sein  gewert. 

1473 
Zu  herberg  si  hin  gingen  di  pottcn   alle  sant. 
Der  kunig  sein  ret  und   freunde  hisch  zu  im  da  zuhant. 
Da  si  nun  für  in  kamen,  er  fraget  mangcn  man, 
Waz  si  nun  deucht  daz  peste;  daz  wolt  er  gern  verstau. 

1474 
Er  fraget,  ob  er  solte  in  kunig  Etzels  lant. 
Da  rieten  si  im  alle  di  pesten  alle  sant, 
Bis  an  alein  her  Hagen,  dem  waz  es  aber  leit. 
Er  sprach:  Reit  wir  gen  Heunen,  der  tot  ist  uns  bereit. 

1475 
Nun  wiljt  ir  wol,  her  kunig,  waz  wir  ir  haben  tan. 
Des  muß  wir  gen  Krenhilden  in  großen  sorgen  stan. 
Daz  macht,  daz  ich  schlug  tode  Seifrid  mit  meiner  hant. 
Wi  dorsten  wir  dann  reiten  zu  ir  in  Hewnen  lantl 

1476 
Der  kunig  sprach:  Mein  Schwester  lies  ab  den  iren  zorn 
Und  ward  mit  mir  gesunet  und  hat  auf  uns  verkorn, 
Waz  wir  ir  ie  getan,  ee  si  von  hinnen  reit. 
Es  sei  euch  dann,  her  Hagen,  aleine  widerseit! 

1477 
Nun  laßt  euch  nit  betrigen,  sprach  Hagen  da  zuhant, 
Di  poten  von  den  Hewnen !  Kumpt  ir  in  Hewnenlant, 
So  mugt  ir  wol  verlisen  er,  gut  und  auch  den  leip. 
Ir  leit  rech  an  uns  gerne  des  kunig  Etzels  weip. 

1478 
Da  sprach  aus  freiem  mute  der  edel  kunig  Gernot: 
Solt  wir  so  lesterlichen  auch  furchten  all  den  tot? 
Daz  ir  euch  forcht,  her  Hagen,  dar  umb  woll  wirs  nit  lan. 
Dorst  wir  dahin  nit  reiten,  daz  wer  zeglich  getan. 

1479 
Da  .sprach  her  Geiselhere:  Hagen,  ir  kuner  dcgen. 
Seit  ir  euch  wisset  schuldig,  so  solt  ir  euch  verwegen 
Der  reiß  und  bleipt  hie  heimen,  wolt  ir  euch  selbs  bewarn, 
Und  laßt  mich  und  di  andern  da   hin  gen   Hewnen  farn  1 

In* 

1480 
Des  antwurt  im  her  Hagen  von  Throni  zornigleich: 
Kein  helt  ist  bei  uns  allen,  ir  edler  kunig  reich, 
Der  seinen  leip  tur  wagen  als  ich  in  noten  bas. 
Seit  ir  nit  wolt  beleiben,  mugt  wol  versuchen  das. 

1481 
Da  sprach  der  kuchenmeister  Reinolt,  der  kune  degen: 
Der  gest,  lant  unde  leute  solt  ir  hie  heimen  pflegen. 
Ir  habt  nach  ewrem  willen  hie  heim   vil  guten  rat. 
Nun  wisset,  das  her  Hagen  daz  pest  geraten  hat! 

1482 
Dar  umb  solt  ir  im  folgen,  so  sprach  zu  im  Rinolt. 
Ich  waz  mit  meinem  dinste  euch  ie  mit  trewen  holt. 
Ich  rat,  daz  ir  beleibet  hie  heim,  traut  herre  mein. 
Und  land  den  kunig  Etzel  dort  bei  Krenhilden  sein. 

1483 
Hie  heim  in  ewrem  reiche  mugt  ir  in  frewden  wesen. 
Und  pfleget  land  und  leute!  so  mugt  ir  wol  genesen. 
Zirt  euch  mit  reicher  wate,  bewaret  ewren  leip, 
Trinkt  met  und  kulen  weine  und  trewtet  schone  weip! 

1484 
Ir  habt  di  pesten  speise,  so  si  ie  kunig  hat, 
Di  pest,  so   mans  mag  finden;  ewr  sach  in  wirden  stat. 
Der  hochzeit  kunig  Etzels  mugt  ir  euch  wol  verwegen 
Und  muget  mit  den  ewren  hi  heim  wol  freuden  pflegen. 

1485 
Wolt  ir  hie  heim  beleiben,  so  mugt  ir  sicher  sein ; 
So  gib  ich  euch  gut  speise  und  auch  den  pesten  wein, 
Wilpret  und  gute  fische.    Her  kunig,  daz  ist  mein  rat. 
Kumpt  ir  dahin  gen  Hevvnen,  nit  wol  es  euch  ergat. 

i486 
Ich  weiß,  daz  euch  Krenhilt  auf  erd  wurt  nimmer  holt. 
Daz  hört  ich  wol  von  Hagen,  ob  ir  daz  merken  wolt. 
Dar  umb  beleibt  hie  heimen !  di  reis  di  wurd  euch  leit 
Ich  forcht,  ir  wurt  sein  innen,  waz  ich  euch  han  geseit. 

1487 
Darumb  beleibt,  ir  herrcn  I  bewaret  Icut  und   lantl 
Kumpt  ir  da  hin  gen  Hewnen,  ir  lassend  schwere   pfant. 
Ewr  sach  dort  gen  Krenhildcn   nit  wol   es  lunb   euch  stat. 
Nun  bleipt  hie  heim,  ir  herrenl  das  ist  mein  trewer  rat. 

1488 
WMr  wollen  nit  beleiben,  so  sprach  der  kunig  Gernot, 
Seit  uns  Krenhild,  mein  Schwester,  den  iren  grüß  enpot 
Und  kunig  Etzel  selber.    Warumb  wolt  wir  daz  lan? 
Und  wer  mit  uns  nit  wolle,  der  mag  wol  hie  bestan. 

1489 
Da  sprach  Rinolt:  Her  kunig,  ich  wil  der  erste  sein. 
Ich  wil  durch  kunig  Etzel   nit  reiten  von  dem  Rein. 
Solt  ich  mir  arbeit  fugen,  seit  ichs  wol  weger  han  r 
Weil  ich  mein  leip  mag  fristen,  so  wil  ichs  gerne  tan. 

1490 
Ich  wil  auch  hie  beleiben,  so  sprach  Ortwein,  der  degen, 
Und  wil  guter  gemache  hie  heimen  mit  euch  pflegen. 
Des  gleichen  tet  vil  manger  und  bat  si  got  bcwarcn, 
Di  kunig  und  ir  gesinde,  da  si  hin  wolten  faren. 

1491 
Der  kunig  ward  erzürnet,  da  er  daz  an  in  sach, 
Daz  si  wolten  beleiben  und  haben  gut  gemach. 
Darumb  woll  wirs  nit  lassen,  wir  wollen  an  di  fart. 
Der  pfligt  vil  weiser  sinne,  der  sich  gar  wol  bewart. 

1492 
Da  sprach  Hagen  von  Throne:  Es  darf  euch  wundern  nicht. 
Kert  euch  nit  an  mein  rede,  wi  mir  darumb  geschieht! 
le  doch  rat  ich   mit  trewen,  daz  ir  euch  wol  bewart. 
Wann  wir  kumen  gen  Hewnen,  es  wart  uns  ligen   hart. 

1493 
Seit  ir  nit  wolt  beleiben,  so  sent  nach   iiiangcni   111:111, 
Di  pestcn  in  dem   reiche,  so  ir  si   mugt  gcliani 
vSo  well  wir  aus  in  allen  drcw  tausent  guter  man. 
So  kann  uns  nit  gcschadcn  Krenhildcn  anjcr  wan. 

1494 

Des  folg  ich  euch  gar  gerne,  so  sprach  der  kunig  zu  hant 

Da  hies  man  poten  reiten  in  alle  seine  lant 

Da  bracht  man  guter  helde  zwelf  tausent  oder  mer. 

Di  Westen  nit  den  jamer  und  ires  todes  ser. 

1495 
Si  ritten  all  gen  hofe,  waz  im  waz  undertan. 
Man  gab  roß  unde  harnasch  vil  mangem  werden  man, 
Di  mit  in  solten  reiten  da  hin  in  Hewnenlant. 
Da  brachten  si  zu  samen  vil  manchen  kun  weigant. 

1496- 
Da  hies  Hagen  von  Throne  Dankwart,  den  bruder  sein, 
Ir  beider  helde  tausent  herbringen  an  den  Rein. 
Di  brachten  mit  in  alle  roß,  harnasch  uud  gewant. 
Da  kam  in  da  zu  dinste  vil  manig  kun  weigant. 

1497 
Da  kam  her  von  Arzeie  Folker,  der  spileman. 
Da  hin  gen  hof  geritten  mit  tausent  guter  man. 
Di  waren  wol  gewapnet,  ir  keiner  wolt  verzagen. 
Daz  er  auch  wolt  gen  Heunen,  hies  er  dem  kunige  sagen. 

1498 
Wer  nun  her  Folker  were,  wil  ich  euch  wissen  lan ; 
Ein  edler  fürst  so  reiche,  im  waz  auch  undertan 
Vil  manig  edler  ritter,  di  mir  sein  unbekant. 
Er  waz  von  Arzedeie  ein  fidler  hoch  genant. 

1499 
Hagen  nam  tausent  ritter,  di  er  het  auserwelt. 
Fachten  in  herten, stürmen.    Da  kam  manch  kuner  helt, 
Di  oft  bejagten  ere;  daz  het  er  oft  gesehen. 
Dest  must  man  in  daz  peste  in  allen  landen  jehen. 

1500 
Di  potten  von  den  Heunen  zu  ligen  da  verdroß, 
Si  forchten  kunig  Etzel;  sein  herschaft  di  waz  groß. 
Si  namen  urlaup  alle  kunig  Etzels  dinestman. 
Daz  want  Hagen  mit  listen,  wolt  si  nit  reiten  lan. 

1501 
Er  sprach  zu  seinem  Herren:  Wir  wollen  daz  bewaren. 
Si  müssen  hie  beleiben,  bis  daz  wir  mit  in  faren, 
Daz  si  nit  vor  zu  lande  hin  kumen  vor  uns  dar. 
Ob  man  uns  feintschaft  trüge,  werd  wir  darbei  gewar. 

1502 
So  kan  sich  dort  Krenhildc  darauf  gewarnen  nicht, 
Daz  uns  durch  iren  neide  kein  arges  nit  geschieht. 
Het  si  eins  argen  willen,  es  tct  ir  nimmer  gut. 
Wir  wollen  uns  dort  halten  vor  ir  gar  wol  in  hut. 

1503 
Ir  settel,  heim  und  Schilde  und  als  ir  sturmgewant. 
Das  si  da  mit  in  wolten  füren  in  Heunenlant, 
Was  in  bereitet  schone.    Sich  rüstet  manig  man. 
Kunig  Etzels  fidelcrc  hies  man  gen  hofe  gan. 

1504 
Da  si  kamen  gen  hofe,  da  sprach  der  kunig  Gernot: 
Wir  wollen  hin  gen  Hewnen,  als  Etzel  uns  enbot 
Und  auch  Krenhilt,  mein  Schwester;  in  einer  kurzen  zeit 
WoU  wir  schawen  si  beide,  wi  es  dort  umb  si  leit. 

1505 
Wann  sol  di  hochzeit  werden?  so  sprach  der  kunig  reich; 
Daz  sagt  uns  hie  gar  balde,  pit  ich  euch  tugentleich. 
Des  antwurt  im  der  eine  kunig  Etzels  spileman: 
Zu  sant  Johannes  tage  facht  sich  di  hochzeit  an. 

1506 
Der  kunig  het  den  potten  auch  selber  vor  verjehen, 
Ob  si  wolten  Brunhilde,  di  edel  kunigin,  sehen. 
So  wolt  er  si  hin  füren  zu  ir  in  ir  gemach. 
Daz  understund  her  Folker,  daz  es  da  nit  geschach. 

1507 
Da  sprach  er  zu  den  potten,  Folker,  der  degcn  gut : 
Mein  fraw,  di  kuniginne,  di  ist  nit  wol  gemut. 
Dar  umb  solt  ir  hcint  beiten;  bis  morgen  mugt  irs  sehen. 
Di  kunigin  woltens  schawen;  da  mocht  es  nit  geschehen. 

1508 

Der  kunig  gab  den  potten  silber  und  rottes  golt ; 
Durch  kunig  Etzels  willen  waz  in  der  kunig  holt. 
Daz  tet  er  durch  sein  milde,  Günther,  der  kunig  reich. 
Si  dankten  seinen  gnaden,  di  potten  all  geleich. 

1509 
Gernot  und  Geiselhere,  her  Gere  und  Ortwein 
Deten  groß  er  den  potten  und  manig  ritter  fein 
Mit  furstenlicher  gäbe.     Daz  schuff  ir  milte  hant. 
Des  dankten  in  gar  sere  di  potten  alle  sant. 

1510 
Gnad,  edler  kunig  reiche,  sprach  sich  da  Werbelein; 
Di  ewren  reichen  gäbe   mugt  ir  wol  lassen  sein. 
Wir  turren  ir  nit  nemen,  mein  her  uns  daz  verbot, 
Daz  wir  nicht  von  euch  nemen,  wann  es  tut  euch  kein  not. 

Da  si  der  gab  nit  wolten,  der  kunig  ward  ungemut, 
Daz  si  nit  nemen  wolten  sein  hab  und  auch  sein  gut. 
Doch  wolt  er,  daz  si  nemen  von   im  sein  hofgewant, 
Daz  soltens  mit  in  füren  in  kunig  Etzels  lant. 

1512 
Si  gingen  für  fraw  Uten,  ee  si  nun  schieden  dann. 
Da  fürt  si  Geiselhere  hin  für  sein  muter  schon. 
Di  gab  in  da  zu  libe  ir  silber  und  ir  golt. 
Durch  irer  tochter  willen  waz  si  den  poten  holt. 

1513 
Und  durch  den  kunig  Etzel  so  tet  di  kunigin  das. 
Di  gab  enpfing  gar  schone  di  gest,  waz  ir  nun  was. 
Si  namen  urlaup  balde  da  von  der  kunigin  reich 
Und  von  dem  hofgesinde  und  schiden  lobeleich. 

1514 
Da  gab  in  gut  geleite  der  edel  kunig  Gernot 
Bis  in  der  Schwaben  lande,  als  im  sein  tugent  bot. 
Da  kert  der  kunig  wider  gen  Wurmes  an  den  Rein. 
Da  eilten  hin  gen  Heunen  Werbel  und  Schwemelein. 

Si  fürten   mit  in  danncn  roß,  harnasch  und  <(c\vant 
Und  eilten  zu  den  Hewnen,  di  poten  alle  sant. 
Da  ward  in  manchem  land  von  in  di  potschaft  kunt, 
Sagten,  wi  di  Purgunder  kemmen  in  kurzer  stunt. 

1516 
Si  furcn  auf  dem  was.scr  zu  tal   durch   Peierlant. 
Dem   pischoff  Pilgereine  dem  ward  es  schir  bekant. 
In  einer  kleinen  weile  kamen  gen  Pechalar. 
Daz  sagt  man  Rudiger;  der  nam  ir  eben  war. 

1517 
Man  sagt  es  auch  Gotlinde,  der  edeln  margrefein, 
Wi  daz  kunig  Etzels  poten  da  kemen  von  dem  Rein. 
Der  margraf  sant  gar  paldc  dem  kunig  di  poten  dann. 
Den  kunig  si  da  funden  in  der  stat  zu   Geran. 

1518 
Si  sagten  '^  •  •  •  ]  kunig,  waz  im  da  hin  enbot 
Günther  und   Geiselhere  und  auch  der  kunig  Gernot, 
Lieb,  trew  und  alles  gute.     Da  daz  erhört  Krenhilt, 
Da  frewt  si  sich  von  herzen,  di  edel  kunigin  milt. 

1519 
Ein  reiches  potenbrotte  gab  si  dem  spileman, 
Rot  golt  und  licht  gesteine.    Ir  herz  groß  freud  gewann. 
Si  sprach:  Nun  sagt  mir  balde,  ir  libsten  diner  mein, 
Wann  wollen  si  herkumen,  di  herren  von  dem  Rein? 

1520 
Er  sprach:  Di  allerpesten   hab  wir  geladen  all. 
Si  sprach:  Waz  redet  Hagen?  Daz  saget  mir  mit  schall I 
Er  sprach:  Da  wir  hin  kamen  an  einem   morgen   fru. 
Da  wir  di  potschaft  würben,  da  kam  der  helt  darzu 

1521 
Und  het  gar  gern  gewendet,  vil  edle  kunigein, 
Di   reis  und  hics  di  herren  dort  bleiben  an  dem   Rein. 
Doch  werden   si   herkumen,  ewr  bruder  alle  drei 
Mit  manchem  werden   recken,  ili   in  dort  wonen  bei. 

1522 

Auch  wil  ich,  edle  frawe,  euch  furbas  wissen  lan: 
Mit  in  kumpt  her  zu  lande  Folker,  der  spielman. 
Des  wolt  ich  wol  enperen,  so  sprach  daz  schone  weip ; 
Er  ist  mir  gar  unmere,  des  fideleres  leip. 

1523 
Si  sprach:  Und  kumpt  uns  Hagen,  so  wurt  di  sach  noch  gut. 
Daz  er  kumpt  her  zu  lande,  des  frewet  sich  mein  mut. 
Da  ging  Krenhilt  gar  balde,  da  si  den  kunig  sach, 
Und  neigt  im  lobeleiche.    Hort,  wi  si  zu  im  sprach! 

1524 
Wi  gfallen  euch  di  mere,  vil  libster  herre  mein? 
Es  get  nach  meinem  willen,  des  solt  ir  sicher  sein. 
Daz  hör  ich,  fraw,  gar  gerne,  so  sprach  der  kunig  gut; 
Und  kumen  her  mein  freunde,  des  frewet  sich  mein  mut. 

1525 
Ich  hör  gern,  daz  si  kumen  her  in  mein  eigen  lant. 
Durch  ewren  willen,  frawe,  ist  mir  groß  freud  bekant. 
Sein  ampleut  da  besante  der  kunig  uberal. 
Den  hoiT  hiez  er  schon  ziren,  di  bürg  und  auch  den  sal. 

XXV 

1526 
r)a  lassen  wirs  beleiben.    Ich  wil  euch  hören  lan, 
Wi  sich  dort  an  dem  Reine  aufrüstet  manig  man, 
Das  vor  nie  werder  geste  kamen  in  kuniges  lant. 
In  waz  bereitet  schone  schilt,  waffen  und  gewant. 

1527 
Man  rieht  sich  auf  di  geste,  der  kunig  lobesam. 
Darnach  man  grossen  jamer  in  Hewnen  da  vernam, 
Und  da  di  held  darkamen  aus  der  Purgunderlant. 
Di  wurden  all  erschlagen,  vil  manig  kuen  weigant. 

1528 
Da  bracht  der  fogt  vom  Reine  mit  im  manch  werden  man, 
Wol  dreissig  tausent  helde,  als  ich  vernumen  han. 
Da  hub  sich  grosser  jamer,  daz  schufif  Krenhilden  neit. 
Di  reiß  beweint  manch  frawe  darnach  und  di  hochzeit. 

1529 
Man  trug  in  her  di  Schilde  zu  Wurmes  über  hoff. 
Da  sprach  der  her  von  Speire,  ein  wirdiger  bischoff, 
Da  zu  der  schon  fraw  Uten:   Ewr  sun  wollen  hin  faren 
Gen  Hewnen  zu  dem  kunige.     Got  wol  S4  dort  bcwaren  I 

1530 
Des  pit  ich  got  von  himel,  wann  ich  in  gutes  gann. 
Ich  furch,  daz  dise  reise  kein  gutes  end  werd  han. 
Und  mocht  man  daz  gewenden,  daz  wer  uns  allen  gut. 
Mir  ist  mein  herz  gar  schwere,  ob  man  di  reise  tut. 

1531 
Da  sprach  zu  ircn  kinden  di  kunigin,  fraw  Ut: 
Ir  sollet  hie  beleihen,  ir  werden  hcldc  gut  I 
Ich  sach  heint  in   mein  trawmc  groß  jamer  unde  not. 
Und  ui   in  allen  landen  all  foijcl  lecfcn  tot. 

1532 
Wer  glaubet  an  di  treime,  so  sprach  von  Throne  Hagen, 
Der  ist  daran  betrogen.     Ir  sollet  nit  verzagen. 
Uns  mocht  di  grosse  reise  vil  leicht  gar  wol  ergan. 
Wir  wollen  dise  reise  nit  underwegen  lan. 

1533 
Wir  wollen  frolich  reiten  dahin  in  Hewnen  lant. 
Da  werd  wir  wol  enpfangcn  von  manchem  kun  weigant, 
Wann  wir  ie  wollen  schawen  der  Krenhilden  hochzeit. 
Hagen  riet  in  di  reise  und  daz  geraw  in  seit. 

1534 
Er  widerriet  es  dicke,  bis  daz  der  kunig  Gernot 
Mit  zorniglichen  worten,  di  er  da  Hagen  bot  .  .  . 
Er  mant  in  an  Seifride  der  seinen  Schwester  man, 
Er  sprach:  Schand  hab  her  Hagen,  wil  er  di  reise  lan  ! 

1535 
Da  sprach  Hagen  von  Throne:  Durch  forcht  las  ich  es  nicht. 
Mit  euch  wil  ich  gen  Hewnen,  waz  mir  dar  umb  geschieht. 
Ich  für  mit  mir  von  hinnen  vil  mangen  kün  weigant; 
Di  sollen  euch  zu  dinste  dar  reiten  alle  sant. 

153Ö 
Di  schifif  di  rust  man  balde  zu  Wurmes  auf  dem  Rein. 
Ir  wapen-rock   und  Schilde  di  trug  man  in  darein. 
Da  waz  groß  müe'  und  erbeit,  bis  daz  der  abent  kam, 
Als  si  da  wolten  scheiden,  di  recken  lobesam. 

1537 
Man  richtet  auf  gar  palde  den  herren  manig  zeit 
Dort  jensset  an  dem  Reine  da  auf  ein  weites  feit. 
Den  kunig  bat  beleiben  vil  manig  schönes  weip; 
In  umbc  fing  mit  armen  Brunhilt  den  seinen  leip. 

1538 
Darnach  am  andern  tage  des  morgens  also  fru 
Da  rüstet  sich  der  kunig  mit  seinen  helden  zu. 
Da  lag  an  weissen  armen  noch  manig  werder  man. 
Di  schid  Krenhild  mit  jamer  von  iren  weiben  dann. 

1539 
Da  Rinolt  da/,  crkantc  und  ircn  willen  hört, 
Kr  fürt  sein  Herren  bald  heimlich  an  einen  ort; 
Er  sagt  dem  kunig  balde,  waz  im  da  waz  zu  mut, 
Und  sprach:   Mich   rewt  di  reise,  di   ir  gen   Ilcunen  tut. 

1540 
Ich  warn  euch,  edler  kunig,  wann  ich  euch  gutes  gan. 
Wem  laßt  ir  lant  und  leute:  es  mag  nit  wol  ergan. 
Mich  rewt,  daz  dise  reise  nimant  erweren  mag. 
Di  potschaft  von  Krenhilden  bringt  jamer  undc  klag. 

1541 
Der  kunig  sprach:  Mein  reiche  und  alle  meine  man 
Di  ich  lai'j  in  dem  lande,  und  alles,  das  ich  hau, 
Befil   ich  euch  mit  trewen,   mein  kind  und  auch  mein  weip. 
Ja  tut  uns  dort  kein  leide  der  schon  Krenhildcn  Icip. 

1542 
Ee  si  da  schiden  dannen,  der  kunig  ging  zu  hant 
Zu  rat  mit  seinen  helden;  di  pesten,  di  er  fant, 
Di  hies  er  land  und  leute  daheim  mit  trewen  pflegen, 
Befal  sein  land  und  leute  vil  mangem  kunen  degen. 

1543 
Di  roß  waren  gesatelt  vil  mangem  werden  man. 
Mit  manchem  süssen  küsse  schid  manig  helt  von  dann. 
Das  mußt  darnach  beweinen  manch  schone  frawe  zart. 
Wann  auf  der  selben  reise  manch  helt  erschlagen  wart. 

1544 
Sich  hub  weinen   und  klagen  von  mancher  frawen  klug. 
Brunhilt  ir  kint  mit  jamer  da  für  den  kunig  trug. 
Her  kunig,  wolt  ir  verweisen  daz  kint  und  meinen  leipr 
Nun  bleipt  durch  meinen  willen!  so  sprach  daz  leidig  weip. 

1545 
Er  sprach:  Nun  schweiget,  frawe,  wol  durch  den  willen  mein, 
Und  lebt  di  weil  in  frewden   und   laßt  ewr  klagen  sein! 
Ich  hoff,  wir  kumen  alle  zu  lande  schir  gesunt. 
Da  schid   daz  weip  von   dannen.      Groß  jamer  ward    ir    kunt. 

1546 
Si  gingen  da  zu  rosse  der  kunig  und  all  sein  man. 
Da  weint  manch  schone  frawe;  groß  jamer  hub  sich  an. 
In  sagt  gar  wol  ir  herze  den  jamer  und  di  not, 
Daz  keiner  wider  kerne,  si  musten  sterben  tot. 

1547 
Da  schid  hin  aus  seim  lande  der  edel  kunig  reich. 
Di  man  und  auch  die  frawen  di  weinten  all  geleich; 
Si  klaget  land  und  leute,  den  kunig  und  seine  man. 
le  doch  in  wunn  und  frewden  schiden  die  herren  dann. 

1548 
Da  zu  den  selben  zeiten  waz  cristenglaub  noch .  krank. 
Si  fürten  ein  kaplane  mit  in,  der  messe  sangk; 
Der  kam  gesunt  her  wider,  iedoch  er  kaum  entran. 
Di  andern  all  ir  leben  in  Hewnen  musten  lan. 

1549 
Di  herren  kamen  palde  hin  gen  dem  Meine  dann, 
Hin  durch  daz  lant  zu  Franke  der  kunig  und  all  sein   man. 
Di  Strassen  weist  in  Hagen,  dem  warens  wol  bekant. 
Dankwart  der  waz  marschalke,  der  wunderkün  weigant. 

1550 
Da  si  aus  Franke  kamen  und  durch  Schwanfelden  ritten, 
Gewapnet  all  geleiche,  nach  ritterlichem  sitten, 
Si  eilten  ser  gen  Hewnen,  di  helde  lobesam. 
Dar  nach  der  kunig  balde  bis  an  di  lunaw  kam. 

1551 
Hagen  reit  vor  in  allen,  der  wunderkune  helt; 
Er  weißt  si  auß  dem  lant,  di  herren  ausserwelt 
Er  trat  von  seinem  rosse  da  nider  auf  daz  lant. 
Sein  roß  zu  einem  paume  der  kune  degen  bant. 

1552 
Daz  Wasser  was  gewachsen,  kein  schiff  man  da  nit  sach. 
Daz  waz  den  von  Burgunden  ein  grosses  ungemach; 
Si  künden  da  nit  kumen  über  daz  wasser  breit. 
Si  beisten  ab  zu  fusse  und  waren  unverzeit. 

1553 
Da  sprach  Hagen  von  Throne:  Wi  sol  uns  nun  geschehen? 
Vil  edler  fogt  vom  Reine,  ir  habt  hie  wol  gesehen, 
Wi  groß  und  ungefüge  ist  hie  des  wassers  flut. 
Ich  furcht,  daz  wir  verHsen  vil  mangen   degen  gut. 

1554 
Wi  weist  ir  uns  dann  irre?  so  sprach  der  kunig  her: 
Helt,  durch  ewr  eigen  tugent  untrostet  uns  nit  merl 
Den   fürt  solt  ir  uns  suchen  hin  über  an  daz  lant, 
Daz  wir  hin   über  bringen  roß,  harnasch  und  gewant. 

1555 
Ja  ist  mir,  sprach  her  Hagen,  mein  leben  nicht  so  leit, 
Daz  ich  mich  woll  ertrenken  in  disem  wage  breit; 
Es  muß  von  meiner  hende  vor  sterben  manig  man 
In  kunig  Etzels  reiche,  wil  mans  uns  nit  erlan. 

1556 
Nun  bleipt  und  haltend  stille,  ir  stolzen  ritter  gut ! 
Ich  wil  di   fergen  suchen  dort  an  des  w'assers  flut, 
Di  uns  hie  über  füren,  wo  ich  es  fugen  kann. 
Sein  schilt  von  stahel  feste  der  helt  da  fassen  gann. 

1557 
Wann  er  ein  lichte  brunne  an  seinem  leibe  trug. 
Auf  seinem  haubt  ein  helme  von  stahel  fest  und  klug. 
Er  fürt  an  seiner  Seiten  ein  wafifen,  daz  waz  breit 
Und  das  zu  beiden  ecken  gar  freissamglichcn  schneit. 

1558 
Er  suchet  lang  den  fergen  und  kund  sein  finden  nicht. 
Er  hört  ein  wasser  flissen    nit  for  ich  euch  bericht , 
Daz  floß  von  einem  brunnen.     Da  fand  er  wilde  weip, 
Di  pattcn  sich  dar  innc  und  külten   iren  Icip. 

1559 
Hagen  der  ward  ir  innen  und  schleich  in  heimlich  nach. 
Da  si  den  helt  ersahen,  in  was  zu  flihen  gach; 
Und  daz  si  im  entrunnen,  des  frewten  si  sich  ser. 
Er  nam   in  all   ir  klcidcr,   mocht  in  nit  schaden   mer. 

1 5.60 
Di  Tunaw  floß  dem  brunnen  da  also  nahend  bei. 
Dar  ein  si  Sprüngen  schnelle,  di  frawen  alle  drei. 
Da  forchten  si  nit  mere  Hagen,  den  kunen  man. 
Er  sprach:  Di  ewren  kleider  wil  ich  zu  pfände  han. 

1561 

Da  sprach  zu  im  di  eine,  di  waz  Heidburg  genant: 
Ir  wunderkuner  degen,  geb  uns  unser  gewant! 
Durch  aller  frawen  ere,   gebt  ir  uns  unser  wat. 
So  woll  wir  euch  dann  sagen,  wis  euch  zu  Heunen  gat. 

1562 
Si  schwebten  als  drei  folgel  vor  im  auf  wassers  flut. 
Ir  red  wolt  er  verhören,  der  edel  degen  gut. 
Waz  im  di  frawen  sagten,  wi  wol  glaubt  er  in   das. 
Di  ein  sagt  im  di  mere,  als  er  begeren  was. 

1563 
Si  sprach:  Ir  reit  wol  sicher  in  kunig  Etzels  lant; 
Des  gib  ich  euch  mein  trewe,  so  sprach  di  ein  zu  haut. 
Es  ward  nie  held  gepflogen  in  keinem  lande  bas, 
Als  euch  geschieht  in  Hewnen ;  furwar  sag  ich  euch  das. 

1564 
Des  frewet  sich  her  Hagen  und  dankt  in  da  gar  ser. 
Er  gab  in  all  ir  kleider  und  sawmet  sich  nit  mer. 
Da  igliche  ir  wate  da  wider  leget  an. 
Erst  sagten  si  dem  herren,  wi  es  in  wurd  ergan. 

1565 
Da  sprach  zu  im  di  ander,  di  waz  genant  Wilint: 
Ich  warn  euch,  edler  Hagen,  des  Adrianes  kinti 
Durch  unser  kleider  willen  hat  euch  Heidburg  gelogen ; 
Und  kumpt  ir  hin  gen  Hewnen,  so  wert  ir  all  betrogen. 

1566 
Ir  herren,  keret  wider,  wann  es  ist  an  der  zeit! 
Waini  ir  zu  ewrem  schaden  dahin  geladen  seit. 
Ir  müsset  alle  sterben,  kumpt  ir  in  Heunen  lant. 
Welcher  dahin  wil  reiten,  dem  wurt  der  tot  bekant. 

1567 
Da  sprach  zu  ir  licr  Hainen:  Ir  treibet  ewren  spot. 
Wi  kund  sich  daz  gefugen,  daz  wir  all  bliben  tot 
Dort  in  der  Hevvnen   lande:  nit  wol  gelaub  ich  das. 
Da  gund  si  im  di  warheit  da  aber  melden  bas. 

1568 
Si  sprach:  Ir  edler  degen,  ja  muss  es  also  wesen, 
Daz  keiner  bei  euch  allen  mag  vor  dem  tod  genesen; 
Dann  einer,  ist  ein  pfafife.     Darbei  sei  euch  bekant: 
Der  kumpt  gesunt  alcin  heim   in   Purgunderlant. 

1569 
Da  sprach  aus  grimmem  mute  Hagen,  der  kune  degen : 
So  wer  uns  leider  allen  di  reis  übel  gewegen. 
Und  solt  wir  all  in  Hewnen  Verliesen  unsern  leip. 
Nun  weißt  uns  ubers  wasser,  vil  minigliches  weipl 

1570 
Si  sprach:  Seit  ir  der  reise  nit  wollet  haben  rat, 
Dort  enhalb  an  dem  wasser  ein  gute  herberg*  stat; 
Da  findet  ir  ein  fergen  und  nirgend  anderswo. 
Waz  si  da  saget  Hagen,  des  glaubet  er  ir  da. 

1571 
Dem   ungemuten  helde  dem  rufft  si  binden  nach: 
Verzicht  ein  kleine  weile,  laßt  euch  nit  sein  zu  gach 
Und  merkt,  waz  ich  euch  sage,  ir  wunderkun  weiganti 
Der  fürst  in  disem  lande  der  ist  Ilsung  genant. 

1572 
Sein  bruder  ist  geheissen  der  margrafif  Gelferat, 
Ein  fürst  in  Peierlande.     Wer  weiß,  wi  es  noch  gat? 
Wolt  ir  durch  ir  lant  reiten,  ir  solt  euch  wol  bewaren 
Und  solt  auch  tugentlichen  dort  mit  dem  fergen  faren. 

1573 
Erzürnet  ir  den   fergen,  er  lat  euch  nit  genesen. 
Ir  mußt  in  seinem  willen  auch  gar  beschaiden  wesen. 
Wolt  ir,  daz  er  euch  füre,  so  gebt  im  seinen  solt  I 
Er  huet  des  ganzen  landes,  di  fursten  sein  im  holt. 

Nibelimj^iMiliud  '  <J 

1574 
Ob  er  nit  kern  so  schire,  so  rufifet  über  flut 
Und  nent  euch  Adelreiche!  der  ist  ein  helt  so  gut, 
Der  durch  feintschaft  must  weichen  und  rawmen  dise  lant. 
So  kumpt  der  ferg  gar  balde,    wurt  im  der  nam  bekant. 

1575 
Hagen  den  dreien  frawen  aus  ubermut  da  neig. 
Waz  im  sagten  di  frawen,  dar  zu  er  stille  schweig. 
Da  ging  er  bei  dem  wasser  so  lang,  der  kun  weigant. 
Bis  er  enhalb  des  wassers  des  fergen  herberg  fant. 

1576 
Er  ruft  mit  lauter  stimme  über  des  wassers  flut: 
Nun  hol  uns  über,  fergel  so  sprach  der  degen  gut, 
So  gib  ich  dir  zwelf  pagen,  di  sein  von  golde  rot. 
Ja  ist  uns  diser  ferte  über  daz  wasser  not. 

1577 
Der  ferg  waz  also  reiche,  daz  er  kein  Ion  nit  nam; 
Es  wer  im  dann  zu  sinne,  sust  nimant  überkam. 
Auch  waren  sein  knechte  gar  reich  und  hochgemut. 
Noch  stund  Hagen  aleine,  der  edel  ritter  gut. 

1578 
Er  ruft  mit  heller  stimme,  daz  es  so  laut  erdos 
(Sein  kraft  und  auch  sein  sterke  waz  da  an  massen  groß): 
Hol  über  Amelreiche,  des  herren  Ilsungs  man, 
Und  der  aus  disem  lande  in  feintschaft  hin  entrann! 

1579 

Gar  hoch  an  seinem  Schwerte  sein  golt  er  im  da  bot, 
Ein  pagen,  der  waz  reiche  und  waz  von  golde  rot, 
Daz  er  in  uberfurte  und  mangen  kün  weigant. 
Da  nam  der  grosse  ferge  ein  rüder  in  di  hant. 

1580 
Auch  waz  der  selbig  ferge  so  freisamglich  gesit, 
Sein  sin  stund  im  nach  gute  und  auch  nach  reicher  mit. 
Er  meint,  er  wolt  verdinen  das  klare  golt  so  rot. 
Da  leid  er  von  her  Hagen  den  grimmiglichen  tot. 

i58i 
Der  ferg  für  her  gar  baldc  zu  Hagen  an  daz  lant. 
Den   helt,  den  er  hört  nennen,  da  er  des  nichte  fant, 
Es  muet  den  fergen  sere,  da  er  den  helt  nit  sach. 
Der  ferg  da  zu  her  Hagen  gar  zorniglichen  sprach: 

1582 
Ir  mugt  wol  sein  geheissen  mit  namen  Amelreich. 
Icli  meint,  ir  wert  derselbe.    Dem  seit  ir  ungclcich. 
Von   fater  und  von  muter  was  er  der  bruder  mein. 
Ir  habt  mich   hie  betrogen,  mufjt  ir  hie  disset  sein. 

1583 
Durch  got,  fürt  mich  hin  über!  sprach  Hagen  da  zuhant. 
Ich  bin  ein  fremder  ritter,  durchreit  vil  manig  lant. 
Ich  pit  euch,  daz  ir  nemet  von  mir  den  meinen  solt. 
Ob  ir  mich  füret  über,  ich  wil  euch  wesen  holt. 

1584 
Da  sprach  zu  im  der  ferge :  Nein ,  es  mag  nit  gesein. 
Es  han  gar  vil  der  feinde  di  libsten  herren  mein. 
Darumb  ich  nimant  füre  in  meiner  herren  lant. 
Als  lieb  dir  sei  daz  leben,  so  trit  aus  auf  den  sant. 

1585 
Daz  tun  ich  nit,  sprach  Hagen,  mir  ist  der  reise  not. 
Nun  nempt,  wi  vil  ir  wollet,  von  mir  des  goldes  rot 
Und  füret  mich  hie  über  mit  mangem  werden  man  I 
Da  sprach  zu  im  der  ferge:  Es  mag  dir  nit  ergan. 

1586 
Er  zuckt  ein  starkes  rüder,  waz  michel  unde  breit; 
Er  schlug  es  auf  her  Hagen  (daz  must.im  werden  leit), 
Daz  Hagen  in  dem  schiffe  da  straucht  auf  seine  knie. 
So  ungefüger  ferge  kam  im  zu  banden  nie. 

1587 
Da  ward  gar  ser  erzürnet  Hagen,  der  edel   gast. 
Der  ferg  schlug  mit  dem  rudcr  auf  in,  daz  es  zubrast 
Hagen  auf  seinem   hcime;  der  ferg  der  was  im  gram. 
Dar  umb  demselben  fergen  Hagen  daz  leben   nam. 

16* 

1588 
Auß  f^rinimiglichem  zorne  greif  da  der  kün  weigant, 
Greif  bald  zu  seinem  Schwerte  und  faßt  es  in  di  hant. 
Er  schlug  im  ab  daz  haubet  und  warf  in  an  den  grünt. 
Den  herren  aus  Purgunden  ward   es  da  alles  kunt. 

1589 
Und  da  Hagen  von  Throne  den  fergen  tode  schlug, 
Das  schiff  floß  da  von  dannen;  da  waz  im  leid  genug. 
Ee  er  das  schifl  bracht  wider,  ser  mueden  er  begann. 
Her  zoch  der  kunig  balde  mit  manchem  werden  man. 

1590 
Hagen  der  achtet  kleine  des  starken  fergen  fal. 
Er  floß  ein  gute  weile  daz  wasser  hin  zu  tal. 
Da  fand  er  seinen  herren  dort  an  dem  lande  stan. 
Da  ging  Hagen  engegen  vil  manig  werder  man. 

1591 
Er  ward  gegrusset  schone  von  mangem  ritter  gut. 
Si  sahen  in  dem  schifl*e  riechen  daz  rotte  blut 
Von  einer  grossen  wunden ,  di  er  dem  fergen  schlug. 
Hagen  der  w^ard  gefraget  von   mangem  ritter  klug. 

1592 
Und  da  sein  her,  der  kunig,  daz  rote  blut  ersach 
Dort  fliessen  in  dem  schifl'e,  wi  bald   er  zu  im  sprach! 
Nun  saget  uns,  her  Hagen,  wo  ist  der  ferg  hin  kumen? 
Ich  mein,  ir  habt  dem  fergen  den  seinen  leip  genumen. 

1593 
Er  sprach:  Nein,  edler  kunig,  daz  schiff  allein  ich  fant 
An  einer  starken  wide.    Ich  loßt  es  mit  der  hant. 
Ich  hab  auch  keinen  fergen  bei  disem  schiff  gesehen. 
Auch  ist  von  meinen  schulden  nimant  kein  leid  geschehen. 

1594 
Da  sprach  zu  im  gar  balde  der  edel  kunig  Gernot: 
Ich  forcht,  daz  unser  helde  und  wir  kumen  in   not, 
Seit  wir  zu  disem  schiffe  hie  keinen   fergen  han. 
W'i  wir  nun  kumen  über,  daz  kan  ich  nit  verstau. 

1595 
Da  sprach  zu  in  her  Hagen :  Legt  nider  in  das  graß 
Ewr  harnasch  und  geschmeide!    Mir  denkt  wol,  daz  ich  was 
Der  allerpeste  ferge,  den  man  am  Rein  dort  fant. 
Ich  wil  euch  über  füren  alle  mit  meiner  hant. 

1596 
Ich  für  euch  wol  an  schaden  über  des  wassers  flut. 
Dar  durch  begunden  schwimmen  nach  in  di  roß  so  gut. 
Daz  wasser  keinem  rosse  sein  sterke  nie  benam. 
Etliches  schwam  gar  ferre,  als  im  di  müde  zam. 

1597 
Da  trugen  si  zu  schiff  schilt,  harnasch  und  gewant. 
Darnach  fürt  er  si  über,  Hagen,  der  kün  weigant. 
Hagen  der  waz  ir  ferge,  kund  auf  dem  wasser  wol. 
Er  fürt  si  über  alle  an  gelt  und  ane  zol. 

1598 
Zum  ersten  für  er  über  neun  tausent  ritter  her 
Und  sechzig  kunig  und  fursten.    Doch  waz  der  helde  mer, 
Vil  mer  dann  zweinzig  tausent  fürt  über  allsant. 
Er  bracht  si  all  an  schaden  gen  Feiern  in  daz  lant. 

1599 
Daz  schiff  het  gute  lenge,  waz  stark  und  darzu  groß, 
Daz  es  si  trug  da  alle ;  dez  mancher  helt  genoß. 
Es  trug  ir  dreissig  tausent  über  des  wassers  flut. 
Da  must  am  rimen  zihen  manch  stolzer  ritter  gut. 

1600 
Da  er  si  all  brach  über  gesunde  auf  daz  lant. 
Da  dacht  in  seinem  mute  Hagen,  der  kün  weigant, 
Wol  an  di  red,  di  sagten  im  dort  di  wasserweip. 
Des  het  des  kunigs  kaplane  verloren   na  den  leip. 

1601 
Er  dacht:  Ich  wil   wol  finden,  und  ob  es  also  sei 
(^Der  kaplan  muß  ertrinken,  so  bin   ich  sorgen   frei), 
"Als  mir  dort  han  gesaget  di  wilden  wasserweip. 
Des  het  der  selbig  prister  verloren  na  den  leip. 

1602 
Da  fasset  den  kaplane  Hagen  mit  seiner  hant. 
Heiltums  ein  michel  sumen  man  bei  dem  prister  fant. 
Daz  mocht  in  nit  gehelfen.    Hagen  waz  ungemut, 
Er  nam  in  bei  dem  köpfe,  warf  in  ins  wassers  flut. 

1603 
Etlicher  wolt  im  helfen,  darzu  so  waz  in  gach ; 
Dem  armen  kapelane  si  schrien  alle:  Fach! 
Da  ward  gar  ser  erzürnet  der  kunig  Geiselher. 
Des  achtet  klein  her  Hagen  und  waz  betrübet  ser. 

1604 
Da  sprach  des  kunlges  bruder,  der  edel  kunig  Gernot: 
Waz  hilfet  euch,  her  Hagen,  des  armen  bristers  tot  r  ■ 
Und  ob  daz  tet  ein  ander,  es  solt  euch  wesen  leit. 
Sagt  uns,  umb  welche  schulde  habt  ir  im  vviderseit? 

1605 
Der  pfaff  schwam  da  zu  lande;  er  wer  gar  wol  genesn. 
Man  het  im  gern  geholfen,  da  mocht  es  nit  gewesn. 
Daz  want  alein  her  Hagen ;  gar  grimmig  waz  sein  mut. 
Er  truckt  in  da  zu  gründe.    Daz  taucht  ir  keinem  gut. 

1606 
Und  da  der  arme  prister  kein  hilf  von  in  ersach, 
Da  schwam  er  gen  dem  land  und  leid  gro5  ungemach. 
Wi  er  nit  schwimmen  künde,  im  half  di  gottes  hant, 
Daz  er  kam  wol  gesunde  da  wider  auf  daz  lant. 

1607 
Da  stund  der  kapelane  und  schut  di  seinen  wat. 
Darbei  kant  wol  her  Hagen,  daz  ir  nit  wurde  rat, 
Als  im  dort  sagten  wäre  di  wilden  wasserweip. 
F>  dacht:  Es  gilt  uns  allen  daz  leben  ilnd  den  leip. 

1608 
Da  nun  daz  schiff  ward  lere  und  si  getrugen  dann, 
Waz  si  hetten  darinne,  der  kunig  und  seine  man, 
Hagen  hies  es  zustucken  und  warf  es  in  di  flut. 
Des  nam  den  kunig  wunder  und  all  sein  helde  gut. 

1609 
Warumb  tund  ir  daz,  bruderr  So  sprach  zu  im  Dankwart. 
Wi  sol  wir  uberkumen  wol  an  der  widerfart, 
Wann  wir  von  Hewncn  kumen  und   reiten  an  den   Rein  r 
Da  saget  im  her  Hagen,  daz  es  nit  kund  gescin. 

1610 
Er  sprach  zu  seinem  bruder:  Darumb  hab  ich  es  tan, 
Ob  wir  bei  unsern  helden  irgent  ein  zagen   han, 
Der  von  uns  wolt  entrinnen  durch  zagheit  und  durch  not, 
Der  muß  in  disem  wage  bleiben  und  ligen  tot. 

161  r 
Si  hetten  einen  recken,  ein  fürst  gar  weit  erkant. 
Geporen  aus  Purgunden,  der  waz  Folker  genant. 
Der  part  allzeit  spotleichen  durch  seinen  tummen  mut. 
Waz  Hagen  ie  anfinge,  daz  taucht  in  alles  gut. 

1612 
Und  daz  des  kunigs  kaplane  daz  schiff  zerhawen  sach 
Dort  an  dem  andern  lande,  zu  Hagen  er  da  sprach: 
Du  morder  ungetrewe,  waz  hab  ich  dir  getan, 
Daz  du  mich  ane  schulde  wolst  hie  ertrenket  han? 

1613 
Des  antwurt  im  her  Hagen:  Ja  het  es  mugen  wesenl 
Mich  rewet  auf  mein  trewe,  und  daz  ir  seit  genesen 
All  hie  vor  meinen  banden;  daz  wisset  ane  spot! 
Da  sprach  der  arm  kaplane:  Des  wil  ich  danken  got. 

1614 
Ich  furcht  euch  nun  gar  kleine,  des  solt  ir  sicher  sein. 
Nun  fart  hin  gen  den  Heunen!  so  wil  ich  an  den  Rein. 
Got  las  euch  nimmermere  her  heim  zu  lande  kumen, 
Darumb  daz  ir  mein  leben  mir  woltet  han  genumcnl 

1615 

Da  sprach  der  kunig  reiche  zu  seinem  kapelan: 
Es  wurt  Hagen  noch  pussen,  waz  er  euch  hat  getan 
In  seinem  grossen   zornc,  hilft  mir  got  an  den  Rein 
Mit  meinem  leib  gesunde;  des  solt  ir  sicher  sein. 

1616 
Fart  wider  heim  zu  lande  (es  mag  nit  anders  sein) 
Und  saget  meinen  grusse  der  liebsten  frawen  mein! 
Und  allen  meinen  freunden  solt  ir  auch  machen  kunt, 
Daz  ich  und  all  mein  helde  sein  frisch  und  wol  [jesunt. 

1617 

IJa  sie  nun  alle  kamen  hinüber  auf  den  sant, 

Der  kunig  fraget  balde:  Wer  weißt  uns  durch  daz  lant 

Di  rechten  landes  Strasse,  daz  wir  nit  irre  faren: 

Da  sprach  Folker,  der  kune:  Daz  woll  wir  wol  bewaren. 

1618 
Verzicht  ein  weil,  sprach  Hagen,  ir  ritter  und  ir  knecht, 
Und  eilet  nit  so  sere!  daz  dunket  mich  gar  recht. 
Gar  jemerliche  mere  tu  ich  euch  hie  bekant: 
Wir  kumen  nimmermere  in  der  Purgunder  lant. 

1619 
Daz  sagten  mir  drei  frawen  heut  an  dem  morgen  fru, 
Unser  kern  keiner  wider.     Nun  rat,  ir  herren,  nul 
Ir  solt  euch  wapnen  alle  und   rüsten  all  zu  streit. 
Wir  haben  hie  vil  feinde.    Darumb  gewarnet  seiti 

1620 
Ich  meint,  si  lugen  beide,  di  wilden  wasserweip. 
Si  sprachen,  daz  mit  leben  kem  unser  keines  leip 
Auch  nimmer  kem  zu  lande,  alein  der  kapelan. 
Dar  umb  ich  in  gar  gerne  auch  wolt  crtrenket  han. 

162T 
Da  kamen  dise  mere  hin  für  di   helde  gar. 
Des  si  erschracken  sere  und  wurden  missefar, 
Wann  si  da  forchten  alle  den  grimmiglichen   tot. 
Si  kamen  auf  der  reise  in  jamer  und  in  not. 

1622 
Und  da  si   zu   Möringen  auch  waren   uberkumen. 
Und  auch  dem  starken  fergen  ward  da  sein  leip  genumen. 
Da  sprach  Ilagen  von  Throne:  Seit  wir  vil  feinde  han. 
Di  werden  uns  mit  streite  in  disem  land  bestan. 

1623 
Ich  schlug  zu  tot  den  fergen  heut  an  dem  morgen  fru. 
Si  wissen  wol  di  mere;   nun  rust  euch  alle  zu! 
Ob  Ilsung  und  Gel f harte  uns  wolten  hie  bestan, 
Daz  \voll  wir  an  in  rechen.  So  sprach  der  kune  man. 

1624 
Ich  weis  si  wol  so  kune,  daz  si  es  lassen  nicht. 
Darumb  solt  ir  euch  halten  in  hut  und  auch  in  pflicht, 
Daz  nimant  mug  gesprechen,  daz  wir  geflohen  sein. 
Des  folget  im  der  kunig  und  manig  ritter  fein. 

1625 
Wer  sol  uns  nun  di  helde  hin  füren  durch  daz  lant? 
Daz  tu  Folker,  der  kunel  dem  sein  hie  wol  bekant 
Di  steig  und  auch  di  Strassen,  dem  werden  spileman. 
Da  sach  man  in  gar  schon  verwapnet  für  si  gan. 

1626 
Der  edel  fidelere  sein  guten  heim  aufbant. 
Er  fürt  von  lichtem  stahel  ein  festes  sturm-gewant; 
Er  fürt  an  seinem  spere  ein  paner,  daz  waz  rot. 
Seit  kam  er  mit  dem  kunig  in  jamer  und  in  not. 

1627 
Und  da  Gelfhart  und  Ilsung  des  fergen  tot  vernam, 
Dar  nach  di  selben  mere  für  mangen  ritter  kam, 
Da  waz  den  fursten  beiden  umb  iren  fergen  leit. 
Si  santen  nach  iren  helden;  di  waren  bald  bereit. 

1628 
Es  stund  dar  nach  nit  lange,  als  ich  vernumen  han, 
Kamen  di  fursten  beide  mit  mangem  werden  man, 
Für  not  gewapnet  feste  vil  mangem  ritter  her. 
Der  kamen  zehen  tausent  mit  Gelfhart  oder  mer, 

1629 
Si  folgten  den  Purgundern  in  grossem  grime  nach. 
Gelfhart,  dem  edlen  fursten,  dem  waz  ein  teil  zu  gach 
Wol  nach  den  fremden  gesten ;  darzu  zwang  in  der  zorn. 
Des  wurden  seiner  helde  ein  michel  teil  verlorn. 

1630 
Der  kunig  da  mit  Hagen  gar  wol  bewarct  was ; 
Kein  her  pflag  seiner  helde  in  keinem  land  nie  bas. 
Er  hilt  in  di  nachhute  mit  sechzig  guter  man ; 
Und  auch  Dankwart  sein  bruder  mit  fleib  ir  hüten  gann. 

1631 
In  waz  der  zeit  zurunnen,  der  tag  laucht  in  nit  mer. 
Er  forcht  der  seinen   freunde  und  seiner  helde  ser. 
Si  ritten  mit  ein  ander  hin  durch  der  Pcier  lant. 
Dar  nach  stund  es  nit  lange,  si  wurden  angerant. 

1632 
Im  land  auf  allen  Strassen  so  eijet  man  in  nach.  - 
Daz  horten  di  Purgunder;  den  feinden  den  was  gach. 
Da  sprach  Dankwart,  der  kune:  Man  wil  uns  hie  bestan. 
Nun  bindet  auf  di  helme,  ir  wundcrkuncn  man  I 

1Ö33 
Man  eilet  nach  den  herren  geporcn  von  dem  Rein. 
Si  sahen  durch  di   finster  manch  lichten  hclmes  schein. 
Da  want  sich  gen  den  feinden  Hagen  und  gund  si  fragen: 
Wem  eilt  ir  nach  so  schneller  daz  sollend  ir  uns  sagen. 

1634 
Da  antwurt  im  Gelfharte,  ein  ner  aus  Pairenlant: 
Wir  suchen  unser  feinde,  den  sei  wir  nachgerant. 
Di  schlugen  uns  ein  fergen  heut  morgen  fru  zu  tot. 
Daz  wollen  wir  noch  rechen.    Wir  bringen  euch  in  not. 

1635 
Da  sprach  Hagen  von  Throne:  Und  waz  der  ferge  dein, 
Daz  ich  in  schlug  zu  tode,  di  schuld  di   waz   nit  mein. 
Wolt  uns  nit  uber-furen,  da  schlug  ich  in  zu  tot. 
Ja  leid  ich  von  dem  fergen  groß  jamer  unde  not. 

1636 
Ich  pot  im  reiche  gäbe,  golt,  silber  und  gcwant. 
Daz  er  uns  ubcrfurtc  in  ewcr  eigen  lant. 
Daz  muct  in  also  serc,  daz  er  mich   hart  da  schlug 
Mit  einem  starken  rüder,  des  ich  im  nit  vertrug; 

1637 
Ich  greif  zu  meinem  Schwerte  und  hieb  im  da  mit  zorn 
Ein  ungefüge  wunden.     Des  ward  sein  leip  verlorn. 
Des  wil  ich  euch  ergetzen,  wi  euch  nun  dunket  gut, 
Und  wil  den  fergen  bussen,  waz  man  mir  darumb  tut. 

1638 
Ich  west  wol,  sprach  Gelfharte,  und  da  hie  für  uns  reit 
Günther  mit  seinen  helden,  daz  si  uns  schuffen  leit. 
In  schlug  Hagen  zu  tode.    Des  sol  er  nit  genesen, 
Sein  haupt  uns  für  den  fergen  auch  unser  pfant  hie  wesen. 

1639 
Si  neigten  .gen  ein-ander  ir  schild  und  scharpfe  sper. 
Gelfliart  und  auch  her  Hagen  waz  auf  einander  ger. 
Ilsung  und  auch  Dankwarte  einander  da  anritten. 
Da  ward  in  grossem  zorne  gar  ritterlich  gestritten. 

1640 
Ir  manhait  si  versuchten  da  gen  einander  bas. 
Von  einem  starken  stosse  vil  nider  in  daz  gras 
Hagen  von  seinem  rosse.   Daz  schuff  Gelfhartes  hant. 
Im  brach  daz  furgebuge,  da  ward  er  ab  gerant. 

1641 
Von  irem  grimmen  streite  huB  sich  ein  grosser  schal. 
Des  falls  erholt  sich  Hagen,  als  er  waz  da  zu  tal 
Gefallen  von  dem  rosse  da  nider  in  den  kle. 
Di  schäm  tet  da  her  Hagen  in  seinem  herzen  we. 

1642 
Und  wer  ir  roß  auffinge,  daz  ist  mir  unbekant. 
Si  sprangen  aus  den  setein  da  nider  auf  daz  lant. 
Gelfhart  und  auch  her  Hagen  liefen  ein-ander  an. 
Ein  ritterliches  streiten  ward  da  von  in  getan. 

1643 
Wi  kreftiglich  her  Hagen  da  gen  dem  helde  sprang, 
le  doch  Gelfhart  mit  kreften  Hagen  den  schilt  hin  schwang, 
Das  er  da  fil  zu  stucken  Hagen  aus  seiner  hant. 
Des  waz  gar  nah  sein  ende,  sein  freud  im  da  verschwant. 

1644 
Hagen   ruft  da  Dankwarten,   sein  liebsten  bruder,  an : 
Ich  bit  dich,  liber  bruder,  du  wolst  mir  bcigestan. 
Er  ist  ein  helt  in  noten,  er  leßt  mich  nit  genesen. 
Im  kam  zu  hilf  Dankwarte,  wer  sust  sein  end  gewesen. 

1645 
Dankwart  sprang  gen  Gelfharte  und  gab  im  einen  schlag, 
Darvon  der  fürst  must  sterben  und  vor  im  tode  lag. 
Da  wolt  in  Ilsung  rechen,  den  libsten  bruder  sein. 
Doch  must  er  und  di  seinen  weichen;  daz  waz  im   pein. 

1646 
Sein  bruder  ward  erschlagen,  auch  ward  er  selber  wunt. 
Wol  achzig  seiner  helde  bleib  tot  da  zu  der  stunt. 
Er  sach  si  vor  im  ligcn.    Da  weich  der  helt  hin  dann 
Und  floch  da  vor  den  gesten  und  alle  seine  man. 

1647 
Da  di  herren  aus  Peiren  da  fluhen  alle  sant. 
In  grimmiglichem  zorne  kamen  da  her  gerant 
Di  held  Hagens  von  Throne  und  eilten  in  da  nach. 
Di  feind  sich  forchten  sere;  in  waz  zu  flihen  gach. 

1648 
Da  sprach  aus  freiem  mute  Dankwart,  der  kune  degcn : 
Wir  wollen  keren  wider  und   uns  der  feind  verwegen 
Und  wollen  si  lan  reiten.     Si  sein  von  blute  nas. 
Wollen  zu  unsern  herren.    In  trewen  rat  ich  das. 

1649 
Si  kamen  zu  dem  kunigc.     Der  streit  der  was  geschehen. 
Da  sprach  Hagen  von  Throne:  Ir  held,  ir  solt  besehen, 
Waz  wir  der  unsern  helde  mit  streite  han  verlorn 
In  disem  harten  stürme  wol  von  Gelfhartes  zorn. 

1650 
Wir  han  vir  held  verloren,  so  sprach  ein  ritter  gut. 
Doch  haben  sis  vergolten;  got  hab  ir  sei  in  hut! 
Der  held  aus  Peierlande  bleib  mer  dann  hundert  tot. 
Hasfcn  und  seine  helde  waren  \on  blute  rot. 

1651 

Da  brach  her  durch  di  wölken  des  lichten  manes  schein. 
Da  sprach  Hagen  von  Throne:  Den  libsten  herren  mein 
Sei  es  ewr  keiner  sagen,  waz  wir  dort  han  getan. 
Man  sol  si  ane  sorge  di  nacht  heint  reiten  lan. 

1652 
Di  held  kamen  all  zamen   und  di  dort  stritten  ee. 
Den  rittern  und  den  knechten   den  tet  die  muede  wee. 
Wi  lang  sol  wir  heint  reiten:  sprach  da  vil  manig  man. 
Dankwart  der  sprach:  Kein  herberg  mug  wir  heint  nit  gehan. 

1653 
\\'ir  müssen  furbas  reiten  bis  an  den  lichten  tag. 
Folker  mit  ganzen  trewen  des  kuniges  paner  pflag. 
Er  fragt  den  marschalk  balde:  Wo  sol  wir  heinaht  sein, 
Daz  unser  roß  gerugen  und  auch  di  herren  mein  r 

1654 
Da  sprach  Dankwart  der  kune:  Daz  kan   ich  nit  gesagen. 
Wir  kunnen  nit  gerwen,  bis  es  beginnet  tagen; 
So  leg  wir  uns  zu  felde  da  nider  in  daz  graß. 
Daz  muet  ser  di  helde,  gar  leid  es  in  da  was. 

1655 
An  in  man  nicht  erkante  daz  heisse  blut  so  rot, 
Bis  daz  di  klare  sunne  den   iren  schein  herbot 
Her  über  daz  gepirge.    Der  kunig  bald  ersach, 
Daz  si  hetten  gefochten.     Günther  aus  zorne  sprach: 

1656 
Er  sprach  da  zu  her  Hagen:  Nun  land  mich  wissen  das, 
Warumb  sein  euch  di  ringe  allso  von  blute  nas ! 
Wo  habent  ir  gestritten:  solt  ir  mich  wissen  lan. 
Er  sprach:  Daz  tet  Gelf harte  und  auch  di  seinen  man. 

1657  . 
Wol  umb  den  starken  fergen  hat  er  uns  angerant. 
Mein  bruder  schlug  in  tode  alein  mit  seiner  hant. 
Ilsung  entran  uns  allen ;  des  zwang  in  grosse  not. 
Ir  hundert,  unser  fire  bliben  im  streite  tot. 

1658 
Ich  kan  euch  nit  gcsagen,  wohin  si  kamen  sidcr. 
Daz  wissen  wol  di  Icute,  wo  si  sich  Hessen  nider, 
Da  man  si   kid  7-u  hause,  der  schon  fraw  Uten  kint. 
Di  wurden  wol  enpfangen  zu  Passaw  darnach  sint. 

1659 
Daz  det  des  kuniges  mage,  der  pischofif  Pilgerein; 
Der  ward  erfrewet  sere,  da  er  di  freunde  sein 
Sach  kumen   mit  irn  helden  zu   im   da  in  sein  lant. 
Er  waz  gar  fro  der  gestc  aus  der  Purgunder  lant. 

1660 
Si  wurden  schon  enpfangen,  di  geste  von  dem  Rein. 
Si  kund  nit  all   behalten  der  pischofif  Pilgerein: 
Über  di  Tunau  kamen  si  auf  ein  weites  feit; 
Da  schlugen  auf  di  geste  ir  hutten  und  gezelt. 

1661 
Da  lagen  si  zu  feldc  ein  sumerlangen  tag 
Und  auch  di  nacht.     Gar  schone  man  da  der  geste  pflag. 
Dar  nach  di  herrcn  kamen  in  des  margrafen  lant. 
Dem  sagt  man  bald  di  mere.     Des  freut  sich  der  weigant. 

1662 
Und  da  manch  werder  rittcr  gar  wol  geruet  was. 
In  des  margrafen  lande  si  furbas  ritten  bas. 
Si  funden  auf  der  warte  dort  schlaffen  einen  man. 
Dem  nam  Hagen  sein  wafifcn,  weil  er  da  schlaffen  gann. 

1663 
Eckwart  waz  »er  genennet,  derselbig  ritter  gut. 
Wol  umb  sein  gutes  waffen  ward  er  gar  ungemut, 
Daz  er  da  het  verloren  da  von  der  helde  fart. 
Des  Rudigeres  marke  fundens  nit  wol  bewart. 

1664 
Awe  meins  grossen  schaden,  sprach  da  der  graf  Eckwart. 
Ja  rewet  mich  gar  sere,  daz  ich  schlief  also  hart. 
Seit  mir  di   fremden  geste  namcn  daz  waffen   mein. 
Ich  han  nit  wol   fjehutet  dem  libstcn  herrcn   mein. 

1665 
Daz  hört  gar  wol  her  Hagen.     Sein  klag  im  sorge  bot; 
Gab  im  sein  schwert  da  wider  und  vil  des  goldes  rot. 
Daz  hab  dir,  helt,  zu  Hbe,  daz  du  mein  freunt  hie  seist ! 
Du  bist  ein  stolzer  degen,  wi  du  hie  einug  leist. 

1666 
Got  dank  euch,  edler  herre,  so  sprach  der  graf  Eckwart. 
Doch  rewet  mich  gar  sere  di  reis  und  dise  fart. 
Ir  schlugt  Seifrid  zu  tode ;  darumb  tregt  man  euch  has. 
Gar  wol  solt  ir  euch  hüten.     In  trewen  rat  ich  das. 

1667 
Nun  woll  uns  got  behüten,  so  sprach  von  Throne  Hagen. 
Wir  han  zu  disen  zeiten  nit  anders  hie  zu  klagen, 
Wann  wo  di  meinen  herren  noch  heinet  herberg  han 
Hie  in  des  fursten  lande.    So  sprach  der  kune  man. 

1668 
Di  roß  sein  uns  gar  muede  worden  auf  diser  fart. 
Der  speis  ist  uns  zu-runnen  und  leit  uns  allen  hart; 
Wir  finden  es  nit  feile.    Der  Wirtschaft  wer  uns  not, 
Der  uns  noch  heinet  gebe  durch  milde  wein  und  brot. 

1669 
Des  antwurt  im  der  grafe:  Ich  zeig  euch  einen  wirt, 
Daz  man  in  keinem  lande  euch  solich  er  gepirt. 
Euch  und  den  ewren  herren,  als  euch  mag  hie  geschehen. 
Ist  margraff  Rudigere,  der  kann  euch  wol  versehen. 

1670 
Der  sitzt  zu  Pechalare  und  ist  der  miltest  wirt. 
Und  der  zu  allen  zeiten  vil  reicher  tugent  birt. 
Als  sam  der  lichte  meie  daz  graß  und  blumlein  tut. 
Wann  er  sol  helden  dinen,  so  ist  er  wolgemut. 

1671 
Da  sprach  der  kunig  reiche:  Wolt  ir  mein  bot  nun  sein 
Zu  dem  edlen  margrafen  wol  durch  den  willen  mein, 
Ob  er  mich  woll   enthalten  und  alle  meine  man, 
Wil  ich  umb  euch  verdinen,  weil  ich  daz  leben  han. 

1672 
Her  kunig,  daz  tun  ich  gerne,  so  sprach  der  graf  Eckwart, 
Nam   urlaup  von  dem  kunige  und  hub  sich  an  di  fart 
Und  sagt  es  bald  scini  hcrren,  der  margraf  Rudunger, 
Und  auch  der  schon   Gotlinde  sagt  er  auch  bald  di   mer. 

1673 
Da  eilt  gen  Pechalare  Eckwart,  der  kune  degen. 
In  kant  pald  der  margrafe.    Der  graf  gund  eilens  pflegen. 
Er  eilt  zu  seinem  herren,  Eckvvart,  der  kune  man. 
Rudiger  meint,  di  feinde  hetten  im  leit  getan. 

1674 
Der  fürst  eilt  für  di  pforten,  da  er  den  grafen  fant. 
Der  graf  daz  schwert  abgurte  und  legt  es  aus  der  hant. 
Da  fragt  in  der  margrafe:  Habt  ir  imant  vernumcn, 
Das  ir  eilt  also  serer  VVarumb  seit  ir  herkumen? 

1675 
Eckwart  der  antwurt  balde  dem  fursten  da  zu  hant: 
Drei  edel  kunig  reiche  di  han  mich  her  gesant, 
Günther  und  Geiselhere  und  auch  der  kunig  Gernot. 
Iglicher  seinen  dinste  euch,  edler  fürst,  enbot. 

1676 
Euch  laßt  auch  grussen  Hagen  und  der  herzog  Folker 
So  gar  in  ganzen  trewen.     Furbas  sag  ich  euch  mer, 
Waz  euch  Dankwart,  der  kune,  bei   mir  enbotten  hat; 
Im  und  sein  herren  allen  wer  guter  herberg  not. 

1677 
Da  sprach  zu   im  gar  balde  der  margraf  Rudinger: 
Des  frewt  sich  mein  gemüte,  das  si  sein  kumen  her 
Und  meiner  hilf  begcren.     Di  ist  in  unverseit. 
Ich  bin  mit  meinem  dinste  in  alle  zeit  bereit. 

1678 
Der  marschalk  lal>t  euch  pitten,  daz  ir  solt  wol  \erstan, 
Daz  ir  zu  Pechalare  noch  heinat  werdet  han 
Wol  sechzig  kunig  und   fursten   und  tausent   ritter  gut 
Und  dreissig  tausent  knechte.     Des  ward   er  wol  gemut. 

Niebliiii|j;oiilicü  I  i 

1679 
So  wol  wir  diser  geste,  sprach  margraf  Rudingep, 
Daz  si  zu  land  sein  kumen  di  edlen  recken  her. 
Mich  rewt,  daz  ich  den  herren  so  weng  gedinet  han. 
Nun  reitend  in  engegen  und  alle  meine  man! 

1680 

Si  eilten  all  zu  rosse,  als  in  der  fürst  gebot, 
Di  ritter  und  die  knechte;  und  vil  der  mundlein  rot 
Waren  gerüstet  schone,  für  war  so  wissend  das! 
Noch  west  es  nit  Gotlinde,  wann  si  aleine  was. 

1681 
Da  ging  zu  ir  der  furste,  da  er  si  einig  fant, 
Sein  weip  und  auch  sein  tochter,  tet  in  di  mer  bekant, 
Wi  daz  di  herschaft  keme,  geporen  von  dem  Rein, 
Daz  irer  frawen  bruder  kemen,  der  kunigein. 

1682 
Nun  merket,  edle  frawe  I  sprach  margraf  Rudinger, 
Ir  solt  si  schon  enpfahen,  des  habt  ir  lob  und  er, 
Wann  si  mit  Iren  beiden  werden  zu  hofe  gan. 
Ir  solt  si  schon  enpfahen  und  alle  seine  man. 

1683 
Mit  in  so  kumpt  her  Hagen  und  sein  bruder  Dankwart 
Und  einer,  heisset  Folker,  geporen  von  hoher  art. 
Di  sechs  di  solt  ir  küssen  und  auch  di  tochter  mein 
Und  solt  ir  pflegen  schone,  der  herren  von  dem  Rein. 

1684 
Si  sprach:  Daz  tun  ich  gerne  und  bin  darzu  bereit. 
Si  legten  an  gar  palde  daz  allerpeste  kleit, 
Darin  si  wolten  reiten  hin  gen  der  ritterschaft, 
Und  da  di  herren  kamen  mit  grosser  hereskraft. 

1685 

l)a  las   wir  di   matcrgc  und  heben  wider  an. 
Si  eilten  gen  den  gesten,  gen  mangem  werden  man. 
Si  kamen  da  gar  balde,  da  man  di  geste  fant. 
Si  wurden  wol  enpfangen  in  des  margrafen  lant. 

1686 

Da  der  edel  margrafe  di  gest  da  ane  sach, 
Her  Rudiger  in   frcuden  da  zu  den  Herren  sprach: 
Her  kunig,  seit  mir  wilkumen  und  alle  ewre  man  ! 
Wann  ich  in  meinem  lande  nie  liber  gest  gewann. 

1687 
Si  dankten  ser  dem  fursten,  als  vil  als  ir  da  was. 
Er  gund  in  alles  guten.    Gar  wol  beweißt  er  das. 
Besunder  grufit  er  Hagen,  der  was  im  wol  bekant, 
Und  auch  den  fidelere  aus  der  Purgunder  lant. 

1688 
Da  sprach  zu  dem  margrafen  Dankwart,  der  kune  degen: 
Seit  ir  uns  herberg  gunnet,  sagt  uns,  wer  sol  dann  pflegen 
Des  unsern  hofifgesinde,  der  helde  von  dem  Rein? 
Der  margraf  sprach:  Di  sorge  mugt  ir  woll  lassen  sein. 

1689 
Es  wurt  bewaret  schone,  waz  ir  habt  mit  euch  bracht; 
Roß,  harnasch   und  di   leutc  hab  ich  in  guter  acht. 
Dem  Schaft'  ich  alles  huete,  daz  sein  nit  wirt  verloren. 
Kein  schad  sol  euch  geschehen,  ir  fursten  hochgeporen! 

1690 
Nun  schlahcnd  auf,  ir  hcrren,  für  Pechlar  auf  daz  feit, 
Des  helfen  euch  die  meinen,  cwr  hüten  und  gezelt 
Und  satelt  ab  di   rosse  und  land  si  rügen  schon  ! 
Solch  wird   und  er  nie  gesten  auf  erd  war  mcr  getan. 

17  * 

1691 
Des  frewten  sich  di  geste;  man  pflag  ir  vor  nie  bas. 
Si  baiÜ^ten  von  den  rossen  da  nider  in  daz  gras. 
Da  rueten  si  da  alle  und  hetten  gut  gemach. 
Wol  auf  der  weiten  reise  in  vor  nie  bas  geschach. 

1692 
Da  kam  di  margrefinne  mit  manchem  werden   man 
Und  auch  ir  schone  tochter  sach  man  da  bei  ir  stan 
Und  vil  der  schonen  frawen  und  manig  schone  meit. 
Si  trugen  an  irm  leibe  manch  kosperliches  kleit. 

1693 

Von  in  daz  edel  steine  laucht  also  wunnigleich. 

Si  lauchten  schon  von  golde  und  waren  freudenreich. 

Da  kamen  in  engegen  di  helde  von  dem  Rein 

Und  neigten  schon  den  frawen  und  schonen  megethein. 

1694 
Wol  sechs  und  dreissig  meide  und  manig  schönes  weip, 
Den  waz  nach  wünsch  geziret  ir  miniglicher  leip. 
Si  gingen  da  engegen  vil  mangem  ritter  gut, 
Enpfingen  si  gar  schone  und  waren  hoch  gemut. 

1695 
Da  küßt  des  fursten  tochter  di  kunig  alle  drei. 
Also  tet  auch  ir  muter.     Hagen  stund  auch  darbei ; 
Den  solt  di  maget  küssen.     Da  si  in  blicket  an, 
Er  sach  so  freischamglichen,  si  het  es  gern  gelan. 

1696 
Doch  must  di  schone  folgen,  waz  ir  ir  fater  bot; 
Sich  mischt  ir  schone  färbe,  das  si  ward  pleich  und  rot. 
Si  kulk  auch  Dankwart  schone  und  auch  den  fideler. 
Durch  ir  tugent  und  züchte  pot  si  in  wird  und  er. 

1697 

Di  junge  margrefinne  nam  selber  bei  der  hant 
Der  kunig  aus  Purgonden,  her  Geiselher  genant; 
Ir  muter  fürt  da  selber  Günther,  der  kunig  reich. 
Der  margraf  fürt  Gernoten,  den  kunig  lobeleich. 

1698 

Man   fürt  di  herschaft  alle  in  einen  weiten  sal. 

Di  ritter  und  di  frawen  sas  zainen  liberal. 

Da  trug  man  für  di  geste  den   met  und  kulen   wein. 

Man  pflag  ir  wol  nach  wünsche    der  herren  von  dem  Rein. 

1699 
Da  ward  von  in  gar  dicke  liplich  geblicket  an 
Der  schon  Gotlinden  tochter.    Di  waz  so  wol  getan, 
Si  trewtet  in  dem  herzen  vil  manig  ritter  gut. 
Daz  schufif  ir  grosse  schone,  wann  si  waz  hochgemut. 

1700 
Si  dachten,  wes  si  wolten,  es  mocht  doch  nit  gesein 
An  meiden  und  an  frawen,  an  manchem  ritter  fein. 
Man  sach  manch  schone  frawe  und  mangen  ritter  klug. 
F"olker  und  der  margrafe  ein  stette  freuntschaft  trug. 

1701 
Nach  gwonheit  si  sich  schiden  auch  von  ein  ander  da, 
Di  ritter  und  di  frawen.     Di  waren  alle  fro. 
Da  richtet  man  di  tische  in  einen  sal,  was  weit. 
Man  pflag  der  fremden  geste  gar  schon  zu  aller  zeit. 

1702 
Wol  durch  der  geste  willen  Gotlind  zu  tische  kam. 
Ir  wunderschone  tochter  si  da  nit  mit  ir  nam. 
Di  bleib  dort  bei  den  frawen,  da  si  zu  tische  sas. 
Daz  muet  di  gest  gar  sere,  daz  si  nit  bei  in  was. 

1703 
Da  man  nun  gaß  zu  hofe,  di  herren  uberal. 
Man  bracht  Gotlinden  tochter  da  wider  in  den  sal. 
Vil  süsser  wort  von  beiden  ward  da  vor  ir  geseit. 
Daz  tet  Folker,  der  kune,  ein  degen  unverzeit. 

1704 
Da  sprach  gar  tugentlichen  Folker.  der  spileman : 
Ir  edler  Rudigere,  got  hat  euch  gnad  getan 
Auf^  seiner  milt  und  gute,  da/,  er  euch  hat  gegeben 
Kin  kint  so  miniglichen.    Ir  niugt  wol  frolich  leben. 

1705 
Ob 'ich  ein  kunig  were,  sprach  da  der  spilenian, 
Über  all  kunigreiche,  so  vvolt  ich  gerne  han 
Ewr  minigliche  tochter  für  alle  frawen  gut. 
Auf  erd  gert  ich  nit  mere,  sprach  er  aus  freiem  mut. 

1706 
Da  sprach  sich  der  margrafe:  Wi  mochte  daz  gesein, 
Und  daz  ein  kunig  gerte  der  libsten  tochter  mein? 
Wir  sein  arm  und  elend,  mein  tochter  und  mein  weip, 
Und  haben  nicht  zu  geben.  Waz  hilft  ir  schöner  leip? 

1707 
Da  sprach  Gernot,  der  kunig:  Land  solche  rede  stan! 
Und  solt  ich  selbs  ein  frawen  nach  meinem  willen  han, 
Nach  wünsch  für  alle  frawen  wer  ich  ewr  tochter  fro. 
Des  antwurt  im  her  Hagen,  dem  edlen  kunig,  da: 

1708 
Si  sol  zu  weibe  haben  mein  her,  kunig  Geiselher. 
Si  ist  so  hoch  geporen,  di  schone  maget  her, 
Daz  wir  ir  dinen  gerne,  ich  und  all  meine  man. 
Wolt  got,  solt  si  gekronet  dort  in  Purgunden  gan! 

1709 
Di  red  da  von  her  Hagen  taucht  den  margrafen  gut 
Und  auch  di  margrefinne;  si  wurden  wol  gemut. 
Da  triben  sis  so  lange,  daz  si  zu  weibe  nam 
Her  Geiselher,  der  junge,  der  kunig  lobesam. 

1710 
Wann  sich  ein  ding  sol  schicken,  so  muß  es  für  sich  gan. 
Man  hies  di  schone  maget  da  für  di  herren  stan. 
Da  gab  man  si  zu  weibe  der  schon  fraw  Uten  kint. 
Auch  nam  er  si  gar  gerne,  als  man  geschriben  fint. 

1711 

Man  macht  ir  undertenig  bürg,  stet  und  weite  laut. 
Des  sichert  ir  mit  eiden  des  reichen  kuniges  hant 
Und  auch  Gernot,  sein  bruder.   Da  daz  nun  waz  getan, 
Da  sprach  sich  der  margrafe:  Seit  ich  nit  landes  han, 

1712 
So  laßt  euch  nit  verschmähen  den  mein  elenden  solt! 
Ich  gib  euch  zu  meinr  tochter  silber  und  rottes  golt, 
Und  waz  zweihundert  rosse  mugen  von  hinnen  tragen. 
Di  red  gund  den  Purgundern  da  allen  wol  behagen. 

1713 
Man  fürt  di  junkfraw  balde  für  si  in  einen  ring 
Und  Geiselher,  den  jungen,  ein  stolzer  jungeling. 
Man  fragt  in,  ob  er  wolte  daz  schone  megethein. 
Er  sprach:  Ich  nim  si  gerne,  si  sol  mein  eigen  sein. 

1714 
Si  fragten  darnach  aber  di  miniglichen  meit, 
Ob  si  den  kunig  wolte.  Ein  teil  waz  ir  doch  leit, 
Und  nam  in  doch  gar  gerne,  den  kuniglichen  man. 
Si  schempt  sich  diser  frage,  di  maget  wol  getan. 

1715 
Da  sprach  zu  ir  ir  fater,  daz  si  solt  sprechen :  Ja. 
Si  sprach:  Ja,  edler  kunig!  mein  herz  ward  nie  so  fro. 
Di  meit  er  miniglichen  mit  armen  da  umbschloß, 
Er  kufit  si  minigleichen.  Ir  beider  freud  was  groß. 

1716 
Da  sprach  von  Pechalare  der  margraf  Rudinger: 
Ir  edler  kunig  reiche,  wann  ir  kert  wider  her 
Und  zihet  heim  zu  lande,  so  gib  ich  euch  mein  kint, 
Daz  ir  si  mit  euch  füret  und  waz  ir  meide  sint. 

1717 
Der  tag  nam  schir  einde.    Di   meit  di  ging  dahin 
In  ein  schon  kcmenate,  dar  ein  stund  ir  der  sin. 
Man  pflag  der  herren  schone  bis  an  den  lichten  tag. 
Darnach  mit  edler  speise  man  da  der  geste  pflag. 

1718 
Da  man  nun  gasse  zu  hofe,  si  wolten  furbas  faren. 
Ir  mut  stund  in  gen  Hewnen.  Daz  wil  ich  wol  bewaren, 
Sprach  zu  in  der  margrafe,  ich  wil  euch  noch   nit  lan, 
Wann  ich  nie  liber  geste  bei   meiner  zeit  tjcwann. 

1719 
Da  sprach  zu  im  Dankwarte:  Es  mag  nit  wol  gesein. 
Wo  ncmet  ir  di  speise,  daz  brot  und  auch  den  wein, 
Daz  ir  so  mangem  menschen  mit  speise  seit  bereit? 
Da  daz  der  margraf  horte,  di  red  di  was  im  leit. 

1720 
Er  sprach:  Ir  edler  degen,  der  sorg  tut  euch  kein  not. 
Ich  gib  euch  noch  vir  wochen,  euch  allen,  wein  und  brot, 
Euch  und  all  ewren  beiden  mit  ganzem  follem  rat. 
Ir  muf^t  noch  bleiben  lenger,  wi  es  dar  nach  ergat 

1721 
Wi  wol  si  Urlaubs  gerten,  er  wolt  ir  lassen  nicht. 
Bis  an  den  firden  morgen,  find  ich  in  disem  ticht. 
Des  ward  sein  mild  und  ere  in  alle  lant  geseit. 
Darzu  gab  er  den  gesten  manch  herlich  wapenkleit. 

1722 
Si  rüsten  sich  von  dannen,  di  geste  alle  sant. 
Da  gab  in  reiche  gäbe  des  edlen  fursten  hant. 
Der  margraf  gab  in  allen,  wer  es  ie  von  im  nam. 
Daz  schuff  sein  mild  und  tugent,  di  im  gar  wol  anzam. 

1723 
Der  fursten  hoffgesinde  di  kamen  für  daz  tor. 
Gesatelt  vil  der  rosse  si  hilten  all  darvor. 
Da  fasset  seinen  schilde  manch  wunderkün  weigant, 
Als  si  wolten  von  dannen  hin  in  der  Heunen  lant. 

1724 
Der  margraf  si  begäbet,  di  herren  uberal, 
Ee  daz  di  fremden  geste  hin  schiden  aus  dem  sal. 
Er  und  all  seine  geste  gunden  in  frewden  leben, 
Da  er  sein  schone  tochter  dem  kunig  hat  gegeben. 

1725 
Er  gab  dem  kunig  Günther  ein  gab,  waz  lobeleich, 
Di  trug  er  gar  wol  mit  eren,  der  edel  kunig  reich; 
Es  waz  ein  reiche  gäbe,  daz  peste  sturmgewant. 
Da  naigt  im  schon  der  kunig  und  dankt  dem  kün  weigant. 

1726 
Er  gab   Gernot,  dem  kunige,  ein  gäbe,  di  waz  gut, 
Daz  oft  in  Herten  stürmen  durch  lichte  helmc  wut. 
Daz  gund  im  wol  di  frawe,  des  edlen  fursten  weip. 
Dar  von  darnach  der  furste  verlos  den  seinen  leip. 

1727 
Da  gab  di  margrefinne  ein  gäbe  lobesam 
Hagen,  dem  helt  von  Throne,  di   er  mit  wirde  nam, 
Daz  er  nit  an  ir  steure  hin  für  zu  der  hochzeit. 
Kein  weip  gab  nie  solch  gäbe  in  allen  landen  weit. 

1728 
Nit  pessers  ich  itz  gere,  so  sprach  von  Throny  Hagen, 
Daz  ich  durch  ewren  willen  gar  gerne  wolte  tragen. 
Wann  einen  guten  schilde,  hangt  dort  an  einer  want. 
Den  wolt  ich  gerne  füren   mit  mir  in  Heuncnlant. 

1729 
Und  da  di  margrefinne  von  Hagen  daz  vernam, 
Da  ward  si  weinen  sere,  di  furstin  lobesam. 
Si  dacht  in  grossem  leide  wol  an  des  Neidungs  tot. 
Den  W^ittich  schlug  zu  tode;  des  zwang  in  grosse  not. 

1730 
Da  sprach  di  margrefinne:  Den  schilt  wil  ich  euch  geben. 
Nun  wolte  got  von  himel,  daz  er  noch  solte  leben, 
Der  in  trug  vor  der  hende!  der  lag  in  stürmen  tot. 
Des  muß  ich  immer  klagen.  Mein  herz  leit  grosse  not. 

1731 
Di  edel  landes-frawe  ein  wenig  furbas  ging. 
Den  schilt  da  bei  dem  fcssel  si  bei  der  hende  fing 
Und  bot  in  dar  her  Hagen  mit  irer  weissen  hant. 
Di  gab  trug  er  mit  crcn  gar  wol,  der  kün  weigant. 

1732 
Ein  tuch  von   pfcllcr  reiche  ob  seiner  färbe  lag. 
Kein  pessern  schilt  auf  erden  bclauchte  nie  der  tag, 
Von  gold  und  von  gesteinc;  des   manig  helt  bcgert. 
Der  schilt  des  rotten  goldes  waz  tausent  mark  wol  wert. 

1733 
Den  schilt  nam  von  ir  balde  Hagen,  der  kune  man. 
Da  kam  Dankwart,  sein  bruder,  gund  auch  gen  hofe  gan. 
Dem  gab  ein  reiche  gäbe  der  schon  Gotlinden  kint, 
Di  er  trug  dort  in  Hewnen  gar  wirdigHchen  sint. 

1734 
Waz  ie  von  reicher  gab  auf  erd  ie  ward  vernumen, 
Da  in  ir  keines  hende  so  wer  es  nimmer  kumen, 
Wann  durch  des  wirtes  Hbe,  der  in  groß  wirde  bot. 
Seit  wurden  si  im  feinde  und  schlugen  in  zu  tot. 

1735 
Folker,  der  degen  kune,  mit  seiner  fidel  kam. 
Er  ging  hin  für  GotHnde,  der  fürst  so  lobesam. 
Er  machet  sues  gedone  und  sang  ein  schönes  lit; 
Darmit  er  ir  hofirte,  ee  er  von  dannen  schiet. 

1736 
Da  lies  di  margrefinne  ein  laden  da  her  tragen. 
Daraus  nam  si  gar  balde,  als  man  noch  höret  sagen, 
Sechs  pagen  rot  von  golde,  gab  si  im  in  die  hant: 
Di  solt  ir  mit  euch  füren  durch  mich  in  Heunenlant 

1737 
Und  soltz  durch  meinen  willen  dahin  gen  hofe  tragen. 
Und  wann  ir  kumet  wider,  daz  man  mir  mug  gesagen, 
Daz  ir  mir  habt  gedinet  bei  des  kuniges  hochzeit. 
Daz  wil  ich,  fraw,  verdinen  in  stürmen  und  in  streit. 

1738 
Der  wirt  sprach  zu  den  gesten:  Ir  solt  dest  senfter  faren. 
Ich  gib  euch  selbs  geleite  und  wil  euch  wol  bewaren, 
Daz  man  auf  allen  Strassen  euch  nimmer  tut  kein  leit. 
Ich  wil  euch  selber  füren,  bin  euch  zu  dinst  bereit. 

1739 
Der  marggraf  rust  sich  balde  wol  mit  fünfhundert  man, 
Di  waren  gute  helde,  legten  irn  harnasch  an. 
Und  reit  in  freiem  mute  mit  in  zu  der  hochzeit. 
Ir  keiner  nimmermere  kam  heim  zu  lande  seit. 

1740 
Mit  einem  suessen  küsse  der  helt  von  dannen  schiet; 
Also  tet  Geiselhere,  als  im  sein  liebste  riet. 
Mit  armen  si  umbfingen  di  miniglichen  weip. 
Des  musten  si  beweinen  vil  manger  ritter  leip. 

1741 
Di  fenster  in  der  bürge  het  man   all  aufgetan. 
Der  margraf  kam  zu  rosse  mit  manchem  werden   man. 
Ir  herz  den  frawen  sagte  den  jamer  und  di  ser, 
Wann  si  freund,  man  noch  geste  gesahen  nimmermer. 

1742 
Si  trugen  in  dem  herzen  groh  jamer  unde  leit. 
Di  frawen  weinten  sere  und  manig  schone  meit. 
Di  herren  kamen  alle  für  Pechlar  auf  den  sant. 
Di  Tunaw  si  da  ritten  zu  tal  in  Hewnenlant. 

1743 
Da  sprach  zu  den  Purgunder  der  margraf  unverzeit: 
Es  wurt  dem  kunig  Etzel  di  mer  gar  schir  geseit, 
Da  wir  sein  in  seim  lande,  ir  edlen  held  so  her  1 
Des  wirt  sich  frewen  sere  Krenhilt,  di  schone  ser. 

1744 
Di  potten  eilten  palde  durch  Ostereich  hin  dann. 
Si  sagten  dise  mere  den  frawen  und  den   man, 
\Vi  daz  di  herschaft  komc,  di  beiden  von  dem  Rein. 
Des  frewet  sich  in  Hewnen  manch  stolzer  ritter  fein. 

1745 
Da  ward  dem  kunig  Etzel  di  mer  gar  schir  bekant, 
Wi  daz  di  herren  kemcn  aus  der  Burgunder  lant. 
Der  kunig  sprach  zu  Krenhilden;   Vil  edle  frawc  mein, 
Ir  solt  di  cwren  bruder  enpfahen.    Daz  sol  sein. 

1746 
Ich  wil  auch  selber  reiten  gen  in   mit  manchem  man. 
Da  sprach  di  kuniginnc :  Daz   wil  ich  understan. 
Ir  solt  euch   lassen   fuidcn  in  ewrcm   palast  reich. 
Daz  zimpt  euch  wol,  her  kunig  I  So  sprach  di   minigleich. 

1747 
Si  dacht  in  irem   mute:    Es   mocht  noch  werden  rat. 
Der  mich  an  meinen  freuden  gar  ser  geletzet  hat, 
Mag  ich  nun  daz  gefugen,  es  muß  im  werden  leit. 
Er  muß  dar  umb  hie  sterben,  der  tot  ist  im  bereit. 

1748 

Ich  wil  es  also  schaffen,  das  es  im  gilt  den  leip, 
Dem  morder  ungetrewe,    gedacht  daz  schone  weip. 
Den  meinen  libsten  herren,  den  hat  er  mir  genumen. 
Daz  muß  im  hie  zu  Hewnen  zu  grossem  schaden  kumen. 

1749  , 

Da  nun   di  Herren  alle  kamen  in   Hewnenlant, 
Di  mer  di  kamen  balde  für  meister  Hildebrant. 
Er  sagt  es  seinem  Herren;  dem  was  es  also  leit. 
Doch  reit  er  in  engegen,  der  Berner  unverzeit. 

1750 
Sein  roß  hies  auch  HerziHen  der  kune  Helt  WolfHart. 
Er  reit  mit  dem  von  Ferne  und  manig  ritter  zart. 
Si  eilten  gen  den  gesten  Hin  über  walt  und  feit 
Man  Hct  in  aufgeschlagen  manch  kosperlicH  gezelt. 

1751 
Da  si  Hagen  von  Throne  gen  im  her  reiten  sach, 
Zu  seinem  edlen  Herren,  dem  kunig,  er  da  sprach: 
Her  kunig,  wir  wollen  balde  auf  gen  den  Herren  stan ; 
Und  gand  in  bald  engegen !  So  sprach  der  kune  man. 

1752 
Dort  Her  reit  ein  gesinde,  das  ist  mir  wol  bekant. 
Es  sein  di  pesten  Heide,  di  man  auf  erd  ie  fant. 
Es  ist  der  fürst  von  Ferne,  der  degen  hochgemut; 
Mit  im  reit  Hildebrande  und  manig  ritter  gut. 

1753 
Si  peisten  von  den   rossen,  vil   manger  kün  wcigant 
Wol  mit  Her  Ditcreiche  da  nider  auf  daz  lant. 
Her  Ditrich  und   di  seinen  Hin  gen  den  gesten  ging; 
Di  Herren  von  dem  Reine  er  lobelicH  enpfing. 

1754 
Da  si  der  fogt  von   Ferne  zum  ersten  ane  sach, 
Dar  durch  groß  lieb  und  leide  dem  fursten  da  geschacH. 
Er  west  wol  umb  die  mere;  di   reis  di  waz  im  leit. 
ICr  meint,  dem  Rudigere  het  man  di  mer  geseit. 

1755 
Nun  seit  mir  got-wilkumen,   Günther  und  Geiselher, 
Gernot  und  auch  her  Hagen,  Dankwart  und  auch  Folker  ! 
Euch  stet  ein  schwere  sache  hie  umb  Seifrides  tot. 
Des  weint  all  tag  Krenhilde  in  engstiglicher  not. 

175Ö 
Waz  mag  si  ta-lang  weinen?  sprach  da  von  Throne  Hagn. 
Er  leit  vor  mangem  jare  und  ist  zu  tod  geschlagn. 
Der  kunig  aus  Hewnenlanden,  der  si  genumen  hat, 
Mag  si  des  wol  ergetzen.    Seifrit  nit  mer  auf  stat. 

1757 
Da  sprach  der  fogt  von  Ferne :  Daz  las  wir  also  stan  ! 
Und  lebt  mein  fraw  Krenhilde,  so  mag  noch  schad  ergan 
Wol  umb  Seifrides  tode.    So  sprach  her  Diterich. 
Umb  Nibelunger  schetze,  dar  umb  so  hut  du  dich ! 

1758 
Warumb  sol  wir  uns  hueten?  so  sprach  der  kunig  Günther. 
Kunig  Etzel  nach  uns  sante  (waz  sol  ich  sagen  mer?) 
Und  lud  uns  her  gen  Hewnen,  di  meinen  allesant. 
Des  gleich  Krenhilt,  mein  Schwester,  hat  uns  auch  hergemant. 

1759 
Her  kunig,  ich  wil  euch  raten,  so  sprach  von   Throny  Hagn, 
Nun  bitend  euch  den  Ferner  di  rechten  warheit  sagn. 
Den  edlen  Ditereiche,  daz  er  euch  laß  verstan, 
Waz  in  nun  dunkt  daz  pestel  Daz  woll  wir  greifen  an. 

1760 
Da  sprach  der  fogt  von  Ferne:  Waz  sol  ich  euch  mer  sagn? 
Ich  hör  si  alle  morgen  ser  weinen  unde  klagn 
Und  winden  irer  hende  des  kuning  Etzels  weip. 
Si  bart  all  tag  senlichen  wol  umb  Seifrides  leip. 

1761 

Es  hat  auch  noch  nit  ende,  so  sprach  der  spileman, 
Folker,  der  degen  kune,  als  ich  vernumen  han. 
Doch  wollen  wir  dar  reiten  und  wollen  da  besehn, 
Waz  uns  hie  von  Krenhilden  in  Hewnen  mug  geschehn. 

1/62 
Di  herren  aus  Purgunden  da  hin  gen  hofc  rittn. 
Si  kamen  lobelichen  nach  ireni  landes-sittn. 
Da  eert  all  weit  zu  sehen   nevvr  den   einigen   man, 
Hagen,  den  helt  von  Throne,  \vi  er  wer  getan. 

1763 
Der  helt  waz  frcisamklichen,  daz  sag  ich  offenbar. 
Gar  stark  und   ungefüge,  dar  zu  waz  im  sein  har 
Gemischt  mit  greiser  färbe,  sein  pein  di  waren  im  lank, 
Gar  grawsam  sein  gesiebte,  herlich  so  waz  sein  gank. 

1764 
Man  weist  in  herberg  allen,  dem  kunig  und  mangem  man. 
Ir  ritter  und  ir  knechte  schid  man  von  in  hin  dann. 
Daz  hies  di  kuniginne,  di  argen  willen  trug. 
Darnach  man  an  der  herberg  di  knecht  zu  tode  schlug. 

1765 
Dankwart,  her  Hagens  bruder,  waz  des  kuniges  marschalch. 
Der  kunig  im  mit  fieisse  sein  hoffgesind  befalch. 
Das  er  ir  seit  mit  speise  in  allen  trewen  pflegn. 
Es  det  es  williglichen  Dankwart,  der  kune  degn. 

1766 
Krenhilt,  di  kunigiime,  her  gen  den  gesten  ging; 
Da  si  mit  falschem  mute  di  iren  freund  enpfing. 
Si  küßt  her  Geiselhere  und  nam  in  bei  der  hant. 
Daz  sach  von  Throni  Hagen ;  sein  schilt  faßt  der  weigant. 

1767 
Nach  solchem  falschen  grusse,  sprach  Hagen  gar  verwegn, 
Mag  sich  gar  bedenken  vil  manig  stolzer  degn. 
Man  grüßt  di  unsern  herren  und  doch  nit  iderman. 
Ich  forcht,  wir  han  gen  Hewnen  ein  pose  reis  getan. 

1768 
Nun  seit  dem  gotsvilkumen,  der  euch  hie  gerne  sieht! 
Durch  ewrcr  freuntschaft  willen  wil  ich  euch  grussen  nicht. 
Nun  sagt,  waz  ir  mir  bringet  mit  euch  her  von   dem  Rein, 
Dar  umb  ir  mir  so  groß  soltend  wilkumcn  sein! 

1769 
Het  ich  gewest  di  mere,  sprach  Hagen  gar  verwegn, 
Daz  euch  solt  gäbe  bringen  vil  manig  kuner  degn, 
Ich  wer  wol  gwest  so  reiche,  het  ich  es  vor  bedacht, 
Daz  ich  euch  het  mein  gäbe  mit  mir  zu  land  her  bracht. 

1770 
Da  sprach  di  kuniginne:  Ir  solt  mich  wissen  lan 
Den  hört  von  Nibelungen,  wo  habt  ir  den  gestanr 
Der  waz  ie  ganz  mein  eigen,  daz  ist  euch  wol  bekant. 
Den  solt  ir  han  gefuret  mit  euch  her  in   mein  lant. 

1771 
Er  sprach:  Fraw  kuniginne,  es  ist  vil  manig  tag. 
Des  hortz  von  Nibelunge  gar  lang  ich  des  nie  pflag. 
Den  hies  mein  her  versenken  zu  Wurmes  in  den  Rein; 
Da  muß  in  beleiben,  ir  edle  kunigein! 

1772 
Da  sprach  di  kuniginne:  Ich  han  es  vorbedacht. 
Mir  ist  sein  worden  kleine  hieher  zu  hause  bracht ; 
Wi  er  doch  waz  mein  eigen,  des  ich  ein  weil   noch  pflag. 
Nach  im  und  seinem  herren  hab  ich  vil  leidig  tag. 

1773 
Ewr  mue  ist  gar  verloren,  so  sprach  von  Throne  Hagn. 
Wi   mocht  ich  in  herbringen?  Ich  het  genug  zu  tragn 
An  meinem  gutten  schilde  und  an  meim  helme  licht; 
Daz  Schwert  in  meiner  hende,  des  gib  ich  euch  hie  nicht. 

1774 
Ich  red  es  nit  darumbe,  daz  ich  wolt  goldes  gern  ; 
Ich  han  so  vil  des  gutes,  daz  ich  sein  mag  enpern. 
Ein  mort  und  auch  zwen  raube  sein  mir  von  euch  geschehn. 
Daz  mag  ich  arme  fraw  di  leng  nit  ubersehn. 

1775 
Krenhilt  di  hies  verkünden  den  herren  uberal, 
Daz  nimant  tragen  solte  kein  waffen  in  den  sal: 
Di  wer  und  auch  di  schilde  sol  man  behalten  lan. 
Da  sprach  Hagen  von  Throny:  Da  ker  ich  mich  nit  an. 

1776 
Ich  ger  nit  solcher  eren,  ir  edle  kunigin  milt, 
Daz  ir  zu  herberg  tragend  mir  meinen  guten  schilt 
Und  ander  meine  waffen;  ir  seit  ein  kunigein. 
Daz  lert  mich  nie  mein  fater,  ich  wil  selbs  kamrer  sein. 

1777 
Awe  der  leidig  mere,  so  sprach  di  schon  Krenhilt. 
War  umb  wil  hie  mein  bruder  und  Hagen  seinen  schilt 
Von  in  nicht  tragen  lassen  ?  si  sein  gewarnet  worn. 
Und  west  ich,  wer  es  tette,  den  leip  het  er  verlorn. 

1778 
Da  sprach  zu  ir  in  zorne  von  Pern  her  Ditereich: 
Ich  han  si  selbs  gewarnet,   di  edlen  fursten  reich 
Und  auch  darzu  den  Hagen;  ich  han   es  selbs  getan. 
Nun  dar,  du  falentinne,  wi  wilt  du's  greifen  an? 

1779 
Des  schemet  sich  gar  sere  des  kunig  Etzels  weip, 
Wann  si  forcht  also  sere  des  edlen  Perners  leip. 
Da  schid  si  von  in  dannen,  daz  si  nicht  mar  gesprach. 
Mit  mangem  grimmen  blicke  ir  feind  si  da  an  sach. 

1780 
Si  gingen  mit  einander,  di  zwen  vil  kune  degn, 
Her  Ditrich  und  her  Hagen  gunden  geselschaft  pflegn. 
Da  sprach  zu  dem  von  Throne  der  Perner  unverzeit: 
Daz  ir  ie  kampt  gen  Hewncn,  daz  ist  mir  sicher  leit. 

1781 
Wer  ist  dort  jener  degen,  so  sprach  kunig  Etzel  reich. 
Der  dort  so  gar  loblichen  stet  bei  her  Ditereich: 
Man  sol  in  schon  enpfahen,  wann  er  ist  hochgemut. 
Von  wann  er  sei  geporen,  er  ist  ein  ritter  gut. 

1782 
Dem  kunig  antwurt  einer,  Krenhilden  dinestman: 
Sein  fater  ist  von  Throny  und  heisset  Adrian. 
Kr  pfligt  frcischlicher  pcrdc,  der  wundcrkune  man. 
Daz  sol   man  noch  wol  sciin,  daz  ich   nit  glogcn   han. 

Mibelungeulicd  I O 

1783 
Wi  kumpt  es,  sprach  kunig  Etzel,  daz  er  so  grimmig  ist? 
Wann  er  noch  nit  enweste  Krenhilden  argen  Hst, 
Den  si  antet  ireh  freunden.     Ir  herz  daz  waz  in  gram. 
Ir  keiner  mit  dem  leben  nit  mer  von  dannen  kam. 

1784 
Ich  kant  wol  Adriane,  er  waz  mein  dinestman. 
Groß  breis  und  michel  ere  er  hie  mit  streit  gewan. 
Ich  macht  in  zu  eim  ritter  und  gab  im  reichen  solt. 
Fraw  Helch,  di  vil  getrewe,  waz  im  von  herzen  holt. 

1785 
Darumb  ich  in  wol  kenne,  daz  es  di  Hagen  sint. 
Ich  zoch  ir  auf  wol  zwene,  da  si  noch  waren  kint, 
In  und  Walther  von  Spanigen,  bis  daz  si  wurden  man. 
Walther  mit  Hildegunden  von  hinnen  mir  entrann. 

1786 
Er  dach  an  etlich  sache,  di  vor  lang  waz  geschehn. 
Den  werden  helt  von  Throne  den  het  er  gern  gesehn, 
Der  im  in  seiner  jugent  allzeit  sein  dinste  bot. 
Dar  nach  schlug;  Haeen  selber  des  kuniges  freund  vil  tot. 


L1696  282a  275 


XXIX 

1787 

Da  -schiden  von  ein  ander  zwcn  degen  lobeleich, 
Hagen,   der  helt  von  Throne,  und  auch  her  Ditereich. 
Da  blickt  über  di  achsel  Hagen,  der  kune  man; 
Nach  Folker,  seim  gesellen,  ward  er  schir  sichtig  an. 

1788 
Er  sach  den  fidelere  dort  stan  bei  Geiselher. 
Folker,  sein  libsten  gsellen,  bat  er  da  also  ser, 
Daz  er  da  mit  im  ginge;  er  kant  sein  grimmen  mut. 
Er  waz  in  allen  noten  ein  stolzer  ritter  gut. 

1789 
Si  lissen  auf  dem  hoffe  dort  stan  di  herren  gar. 
Bis  an  di  zwen  aleine  gingen  von  dannen  zwar 
Über  des  kuniges  hofe  für  einen  sal,  waz  reich. 
Si  wolten  nimant  furchten  und  parten  ritterleich. 

1790 
Si  Sassen  alle  baide  da  über  gen  dem  sal. 
Dar  in  so  waz  Krenhilde.     Manch  süsser  don  erhal. 
Si  sach  Volker  und  Hagen,  dardurch  ir  freud  verschwant, 
Sitzen  vor  einem  hause.     Schon  laucht  ir  sturmgewant. 

1791 
Recht  sam  zwen  leben  wilde  sassen   di  kune  man. 
All  weit  nam  des  groß  wunder;  man  sach  si  feintlich  an. 
Da  blickt  her  durch  ein  fenstcr  des  kunig  Etzels  weip. 
Si  sach  si  an  mit  grimme.     Betrübet  waz  ir  leip. 

1792 
Da  dacht  si  an  Seifriden  und  weinet  inigleich. 
Des  nam  di  Hewnen  wunder,  kunig    Etzels  held  geleich, 
War  umb  di  fraw  so  schnelle  wurd  also  ungemut. 
Da  klaget  si  iren  schaden  vil  mangem  ritter  gut 

18* 

1793 

Si  sprachen:  Sagt  uns,   frawe,  waz  euch  nun  sei  geschehn! 
Wir  haben  in  einer  kurze  euch  frolich  hie  gesehn. 
Nimant  lebt  hie  so  kune,  der  euch  tur  tan  kein  leit, 
Wir  woltens  an  im  rechen,  der  tot  wer  im  bereit. 

1794 
Daz  weit  ich  wol  verdinen,  der  mir  rech  meine  leit. 
Als  daz  sein  herz  begerte,  wolt  ich  im  sein  bereit; 
Ich  fiel  im  für  sein  fusse,  so  sprach  daz  schone  weip. 
Der  mich  an  Hagen  reche  und  brecht  in  umb  den  leip. 

1795 
Da  wapnet  sich  gar  balde  wol  sechzig  guter  man 
Wol  durch  der  kunigin  willen,  den  Hagen  wolt  bestan. 
Si  wolten  in  erschlagen  zu  dinst  der  kunigin  her 
Und  Folker,  sein  gesellen,  den  kunen  fideler. 

1796 

Und  da  di  kuniginne  ir  schar  so  klein  noch  sach, 
In  grimm  und  grossem  leide  si  zu  in  allen  sprach: 
Waz  ir  habt  in  dem  sinne,  des  solt  ir  abe  gan. 
Ja  mugt  ir  so  geringe  den  Hagen  nit  bestan. 

1797 
Da  wapnet  sich  gar  palde  der  iren  beiden  mer, 
Dreihundert  schneller  Hewnen  mit  ritterlicher  wer. 
Dar  mit  eilt  si  gar  balde,  wolt  rechen  ire  leit. 
Di  all  Folker  und  Hagen  da  hetten  widerseit. 

1798 
Da  nun  di  kuniginne  ir  held  gewapnet  sach. 
Nun  höret  abenteure,  wi  si  da  zu  in  sprach ! 
Ir  solt  ein  kleine  weile  bei  mir  hie  stille  stan. 
Wann  under  meiner  kröne  wil  ich  hin  zu  in  gan. 

1799 
So  hört  ir,  waz  mir  leides  hat  dan  der  arge  wicht. 
Der  morder  ungetrewe,  den  ewr  aug  wol  sieht. 
Ich  weiß  in  wol  so  kune,  daz  er  mir  laugnet  nicht. 
So  ist  mir  gar  unmere,  ob  im  der  tot  geschieht. 

i.Soo 
Daz  sach  der  fidelcre,  Folker,  der  lobesam, 
Und  wi  di  kuniginnc  mit  iren  beiden  kam. 
Si  ging  aus  einem  sale.     Da  Folker  daz  ersach, 
Zu  Hagen,  seim  gesellen,  der  kune  degn  sprach : 

1801 
Nun  schawet,  edler  Hagen,  wi  si  gen  uns  her  gat, 
Di  uns  in  falscher  trewe  da  her  geladen  hati 
Si  bringt  mit  ir  gewapnet  vil  mangen  werden  man, 
Gewapnet,  sam  si  wollen  zu  einem  streite  gan. 

1802 
Ir  wissend  wol,  her  Hagen,  daz  si  euch  ist  gehas. 
Dest  bas  solt  ir  euch  hüten,  in  trewen  rat  ich  das. 
Bewaret  leib  und  ere!  daz  dunket  mich  vil  gut. 
Als  ich  di  held  erkenne,  si  sein  nit  wolgemut. 

1803 
Es  sein  gar  starke  helde,  gebrustet  also  weit. 
Wer  sich  vor  in  besorge,  der  warne  sich  bei  zeit. 
Wann  si  under  der  seiden  di  lichten  brunne  tragn. 
Waz  si  nun  dar  mit  meinen,  daz  kann  ich  nit  gesagn. 

1804 
Da  sprach  zu  im  her  Hagen,  sein  herz  in  zorne  brann: 
Ich  weiß  wol,  daz  es  alles  ist  hie  auf  mich  getan. 
Vor  den,  di  si  dort  bringet,  so  sprach  der  kün  weigant, 
Traw  ich  noch  wol  heim  kumen  in  der  Burgunder  lant. 

1805 
Ir  edler  fidelere,  wolt  ir  mir  beigestan, 
Ob  mit  mir  wolten  streiten  der  schön   Krenhilden   man? 
Daz  lassend  mich  hie  hören,  als  lieb  als  ich  euch  sei  I 
So  wont  ich  euch  in  notten  mit  ganzen  trewen  bei. 

1806 
Ich  hilf  euch  sicherlichen,  es  kost  recht  waz  es  well. 
Und  ob  si  mit  in  brechtcn  den  teufel  aus  der  hell 
Und  alle  kune  recken,  di  weil  ich  han  daz  lebn, 
Von  euch  wil  ich  nit  weichen.     Mein  treu  wil  ich  des  cfcbn. 

1807 
Got  dank  euch,  sprach  her  Hagen,  ir  edler  fideler! 
So  ger  ich  gen  in  allen  sust  keiner  hilfe  mer. 
Seit  ir  in  meinen  noten  mir  wollet  bei  gestan, 
So  sol  ir  mit  dem  leben  gar  wenig  von  uns  gan. 

1808 
Auf  stunden  si  da  beide  und  gingen  gen  in  dar. 
Si  wollen  mit  uns  streiten,  sprach  Folker,  offenbar. 
Si  sein  erzürnet  alle  und  darzu  ungemut. 
Ir  solt  euch  vor  in  hüten ;  got  hab  uns  beid  in  hut ! 

1809 
Sitzt  still,  so  sprach  her  Hagen,    des  hab  ich  mich  verwegn. 
Si  wurden  denken  alle,  Krenhild  und  mancher  degn. 
Wir  detten  es  durch  forchte  und  wollten  danne  gan. 
Ich  wil-  durch  iren  willen  gen  in  nit  hie  aufstan. 

1810 
Es  zimt  gar  wol  uns  beiden,  und  daz  wir  lassen  das. 
War  umb  wolt  wir  den  eren,  der  uns  tregt  neid  und  has? 
Ich  tun  es  nimmermere,  di  weil  ich  han  den  leip. 
Ich  acht  nit,  ob  mich  hasset  des  kunig  Etzels  weip. 

1811 
Hagen,  der  degen  kune,  legt  über  seine  bein 
Ein  freisamgliches  waffen.     Aus  seinem  knöpf  da  schein 
Ein  edler  jaspis  teure,  waz  grün  recht  als  ein  gras. 
Daz  kant  gar  wol  Krenhilde,  das  es  Seifrides  was. 

1812 
Da  ward  si  weinen  sere  und  leid  heimlich  not. 
Des  schwertz  gehilz  und  scheide  waz  alles  guldin  rot. 
Es  mant  si  ires  herren;  si  weinet  inigleich. 
Dar  mit  reißt  si  her  Hagen  und  tretzt  di  kunigin  reich. 

1813 
Folker,  der  degn  kune,  zoch  nach  im  auf  der  bank 
Ein  starken  fidelbogen,  der  waz  breit  unde  lank, 
Geleich  eim  scharpfen  Schwerte,  daz  freischamglichen  schneit. 
Si  Sassen  beid  an  forchte  und  waren  unverzeit. 

i8i4 
Si  namen  für  sich  beide,  si  vvolten  nit  auf  stan 
Wol  gen  der  kuniginne.     Ir  herz  in  zorne  brann. 
Di  kunigin  ging  gar  nahend  den  beiden  an  den  fub. 
Si  pot  in  allen  beiden  gar  einen  falschen  grüß. 

1815 
Si  sprach:  Nun  sagt  mir,  Hagen!  wer  hat  nach  euch  gesantr 
VVi  torstet  ir  geritten  her  in  der  Heunenlant, 
Und  wißt  wol,  daz  ir  habet  mir  grosses  leit  getan? 
Het  ir  euch  recht  besannen,  ir  het  di  reis  gelan. 

1816 
Man  hat  nach  mir  gesendet,  sprach  Hagen  gar  verwegn. 
Man  lud  mit  mir  noch  drei  di  allerpesten  degn, 
Di  sein  all  drei  mein  herren,  drei  kunig  unverzeit. 
Di  paten  mich  auch  sere,  daz  ich  mit  in  her  reit. 

1817 
Si  sprach:  Nun  sagt  mir  mere!  war  umb  so  tet  ir  daz. 
Das  ir  auch  habt  verdinet  feintschaft  und  meinen  hasr 
Ir  schlugcnd  mir  zu  tode  den  meinen  libsten  man, 
Den  ich  bis  an  mein  ende  nit  mer  verklagen  kann. 

1818 
Fraw,  waz  sol  vil  der  rede,  wenn  ich  ir  hab  genug? 
Ich  bins,  Hagen  von  Throne,  der  Seifrit  tode  schlug. 
Seiner  manheit  und  sterke  er  ser  gen  mir  engalt. 
Und  daz  ewr  munt  so  sere  mein  fraw  Brunhilden  schalt. 

1819 
Ich  stan  des  ane  laugen,  ir  edle  kunigin  reich  I 
Ich  pin  des  todes  schuldig,  und  gult  es  alle  reich. 
Nun  rech  es,  wer  da  welle,  ich  hab  den  mort  getan. 
Solt  ich  der  warheit  laugnen,  daz  stund   mir  übel  an. 

1820 
Si  sprach:  Daz  hört  ir  alle,  daz  er  mir  laugnet  nit, 
Daz  er  in  hat  erschlagen,  waz  im  darumb  geschieht. 
Daz  sol   mir  sein   unnicrc,  ob  er  kumpt  umb  den  leip. 
Ir  keiner  wol  daz  rechen.     Da  weint  daz  schone  weip. 


280  284b  Li  731 

1821 
Wer  es  zu  streite  kumen,  so  het  man  wol  gesehn, 
Daz  man  Hagen  und  Folker  des  siges  het  verjehn, 
Wann  si  in  manchem  stürme  tetten  manch  herten  streit. 
Nit  man  wolt  mit  in  fechten  wol  zu  der  selben  zeit. 

1822 
Da  sprach  ein  starker  Heune:  Ich  vvil  ir  nit  bestan. 
^^■az  ich  gelobt  Krenhilden,  des  wil  ich  abe  gan 
Und  wil  durch  nimantz  willen  Verliesen  meinen  leip. 
Ja  wolt  uns  all  verraten  des  kunig  Etzels  weip. 

1823 
Da  sprach  ein  ander  Heune:   Daz  selb  dunkt  mich  auch  gut 
Der  mir  nun  geb  ein  thurne  vol  goldes  klar  und  gut, 
Ich  wolt  den  fidelere  aleine  nit  bestan, 
Wol  durch  sein  schwinde  blicke,  di  ich  gesehen  han. 

1824 
Auch  kenn  ich  wol  den  Hagen,  den  ich  kant  all  mein  tag. 
Von  seiner  mannes  krefte  ich  euch  noch  wunder  sag. 
In  zwei  und  zweinzig  stürmen  hab  ich  den  helt  gesehn. 
Vil  mancher  werden  frawen  ist  leit  von  im  geschehn. 

1825 
Er  und  Walther  von  Spanigen  di  tettn   mangen  streit, 
Da  si  bei  kunig  Etzel  waren  ein  lange  zeit 
Und  ritten  im  zu  hoffe  mer  dan  vir  ganze  jar. 
Dar  umb  sagt  man  her  Hagen  groß  lob  unde  er  furwar. 

1826 
Er  waz  da  zu  den  zeiten  der  jar  noch  gar  ein  kint. 
Da  si  dinten  kunig  Etzel,  wi  greise  si  nun  sint. 
Er  ist  seit  wol  gewachsen  und  ist  ein  starker  man. 
Er  tregt  an  im  Palmunge,    mag  nimant  vorgestan. 

1827 
Dar  mit  si  schiden  dannen,  daz  nimant  mit  in  streit. 
Das  waz  der  schon  Krenhilden  ein  grosses  herzenleit. 
Ir  recken  wichen  alle,  forchten  den  grimmen  tot 
Und  auch  den  fidelere.     Des  zwang  si  grosse  not. 

i828 
Da  sprach  Folker,  der  kune :  Nun  hab  wir  wol  geschn,, 
Daz  wir  haben  vil  feinde.     Daz  wollen  wi%  verjehn 
Den  kunigen  allen  dreien  und  wollen  zu  in  gan; 
So  tar  uns  hie  zu   Hcunen   nimant  mit  streit  bestan. 

1829 
Ein  ding  gar  oft  durch  forchte  man  underwegen  lat. 
Und  wo  ein  freunt  dem  andern  in  noten  bei  gestat, 
Es  sein  gar  kluge  sinne,  und  wer  ein  solches  tut, 
Pls  wurt  oft  grosser  schade  von  sinnen  wol  behut. 

1830 
Ich  folg  euch  allzeit  gerne,  sprach  Hagen  gar  verwegn. 
Si  kamen,  da  si  funden  vil  mangen  kunen  degn, 
Vil  mangen  ritter  kune  dort  auf  dem  hofe  stan. 
Folker,  der  fidelere,  laut  rufifen  da  begann: 

1831 
Er  sprach  zu  seinen  herren:  Wi  lang  wolt  ir  hie  stan, 
Allhie  in  dem  gedrenge?  Ir  solt  gen  hofe  gan. 
Und  fragt  den  kunig  Etzel,  waz  im  sei  in  dem  mut! 
Da  gsellet  sich  zusamen  vil  manig  ritter  gut. 

1832 
Der  edel  fürst  von  Perne  nam  selbs  da  bei   der  hant 
Günther,  den  edlen  kunig,  aus  der  Purgunder  lant. 
Her  Irrendfrid  da  fürte  den  edlen  kunig  Gernot. 
Geiselher  mit  Krenhilden  ging,  als  si  im  gepot. 

1833 
Wi  ider  sich  gesellet  und  auch  gen  hofe  gie, 
Folker  und  auch  her  Hagen  geschiden  sich  doch  nie, 
Bis  si  schid  in  cim  stürme  der  tot  in  kurzer  zeit. 
Daz  ward  kleglich  beweinet  in  manchem  lande  weit. 

1834 
Da  sach  man  mit  kunig  Etzel  da  hin  gen  hoffe  gan 
Sein  pestes  hofgesinde,  wol  tausent  guter  man. 
Auch  ging  mit  den  drei  kunigen  vil  manig  ritter  gut. 
Di  bracht  mit  im  her  Magen,  der  dcgen  hochgemut. 

1835 
Herwart  und  auch  her  Iring,  zwen  wunderkune  man 
Di  sach  man  mit  ^en  herren  auch  hin  gen  hofe  gan. 
Dankvvart  und  auch  Wolfharte,  zwen  wunderkune  degn, 
Di  sach  man  da  zu  hoffe  vil  hohes  mutes  pflegn. 

1836 
Und  da  der  fockt  vom  Reine  hin  in  den  palast  gie, 
Etzel,  der  kunig  reiche,  da  lenger  nit  enlie; 
Er  stund  auf  gen  in  balde,  da  er  si  kumen  sach. 
Kein  solch  loblicher  grusse  von  kunig  nie  geschach. 

1837 
Seit  gotwilkum,  ir  herren,  Günther  und  auch  Gernot 
Und  Geiselher,  ewr  bruder,  dem  ich  mein  grüß  enbot 
Und  auch  den  meinen  dinste  gen  Wurmes  an  den  Rein! 
Und  als  ewr  hofgesinde  sol  mir  gotwilkum  sein. 

1838 
Nun  seit  uns  gotwilkumen,  ir  zwen  vil  kune  degn, 
Folker  und  auch  her  Hagen!  got  woU  ewr  allzeit  pflegn! 
Mir  kam  nie  liber  geste  her  in  mein  eigen  lant. 
Mich  hat  Krenhilt  in  trewen  gar  dick  umb  euch  gemant. 

1839 
Da  sprach  Hagen  von  Throne:    Daz  hab  wir  wol  vernumen. 
Wer  ich  durch  meiner  herren  willen  nit  here  kumen. 
So  wer  ich  euch  zu  eren  geritten  in  daz  lant. 
Da  nam  der  kunig  reich  di  gest  da  bei  der  hant. 

1 840 
Man  bracht  si  also  balde,  da  kunig  und  fursten  sas,' 
Man  pot  in  zucht  und  ere;  den  gesten   ward  nie  bas. 
Man  bracht  in  rotem  golde  in  dar  den  klaren  wein. 
In  dinet  da  zu  tische  manch  stolzer  ritter  fein. 

1841 
Da  sprach  der  kunig  aus  Hewnen :  Ich  wil  euch  wol  verjehn, 
Daz  ich  so  libe  geste  vor  nie  hab  mer  gesehn, 
Wann  euch  und  ewre  helde,  seit  ir  seit  zu  uns  kumen. 
Des  ist  meinr  edlen  frawen  ir  leit  und  sorg  benumen. 

1842 
Mich  nimpt  wunder,  ir  Herren,  waz  ich  euch  hab  getan, 
Daz  ich  so  vil  der  geste  seit  hie  gesehen  han, 
Daz  mir  doch  ewer  keiner  nie  her  zu  lande  kam, 
Daz  ir  seit  kumen,  herre,  di  sach  ich  gern  vernam. 

1843 
Da  sprach  zu  kunig  Etzel,  der  margraf  Rudinger: 
Ir  mugt  si  sehen  gerne;  auch  frew  ich  mich  der  mer. 
Der  meiner  frawcn  mage  solt  ir  mit  trewen  pflcgn. 
Si  brachten  mit  in  here  manch  ritterhchen  degn. 

1844 
An  sant  Johannes  abet,  als  wir  es  han  vernumcn, 
Waren  si  all  zu  hofe  für  kunig  Etzel  kumen. 
Kein  kunig  nie  auf  erden  sein  geste  bas  enpfing. 
Darnach  der  kunig  selber  mit  in  zu  tische  ging. 

1845 
Der  kunig  bei  den  gesten  in  hoher  wirde  sas. 
Man  gab  in  tugentlichen,  waz  in  gebrechen  was. 
Waz  man  zu  hof  begerte,  waz  in  da  als  bereit. 
Man  het  im  von  den  beiden  auch  wunders  vil  geseit. 

1846 
Etzel,  der  kunig  reiche,  het  lobelich  bereit 
Ein  paw  so  kosperlichen  mit  grosser  wirdikeit. 
Mit  palast  und  mit  thurnen,  kemnaten  ane  zal. 
In  einer  weiten  bürge  ein  keiserlichen  sal. 

1847 
Den  het  er  lassen  pawen,  waz  lank  und   darzu  weit, 
Daz  im  zu  hofe  käme  vil  held  zu  aller  zeit. 
Er  het  an  seinem  hofe  zwelf  edel  kunig  her 
Und  manchen  edlen  fursten,  di  pflagen  wird  und  er. 

1848 
Nie  kunig  gewann  ir  mere,  als  ich  vernumen  han. 
Sein  hoff  stund  wol  geziret  mit  mangem  werden   man. 
Des  lebt  in  wunn  und  freude  Etzel,  der  kunig  gut. 
Im  dint  zwölf  kuniges  kröne;  des  waz  er  wol  gemut. 

1849  . 
Nach  tisch  sach  man  beginnen  da  hubscher  kurzweil  vil. 
Man  hört  manch  suß  gedone  von  mangem  seitenspil. 
Dar  under  man  Krenhilden  gar  ser  betrübet  sach 
Und  auch  etlich  recken  tichten  auf  ungemach. 

XXX 

1850 

Der  tag  der  nam  ein  ende;  her  trang  di  finster  nacht. 
Di  hcrrcn  aus  Purgunden  ir  grosse  sorg  an  facht. 
Di  herren  wolten  alle  da  hin  zu  pette  gan. 
Ir  hütet  wol  her  Hagen  und  auch  der  spileman. 

1851 
Günther  der  danket  sere  dem  kunig  Etzel  reich. 
Wir  wollen  gen  zu  pette,  mein  helde,  all  geleich. 
Wann  ir  uns  morn  wolt  haben,  so  kumm  wir  für  euch  her. 
So  schid  hin  von  den  gesten  Etzel,  der  kunig  her. 

1852 
Da  kam  vil  manger  Heune,  da  er  di  geste  sach. 
Folker,  der  degen  kune,  da  zu  in  allen  sprach: 
Wi  turrend  ir  mein  herren  under  di  fusse  gan? 
Wolt  ir  euch  des  nit  massen,  ich  wil  es  understan. 

1853 
Ich  gib  mit  meiner  fidel  etlichem  einen  schlag, 
Daz  es  her  nach  sein  frawe  gar  wol  beweinen  mag. 
Darumb  weicht  aus,  ir  Heunen!  daz  ist  euch  allen  gut. 
Bei  uns  sein  etlich  helde,  di  sein  nit  wol  gemut. 

1854 
Da  daz  der  fidelere  da  zu  den  Hewncn  sprach, 
Hagen  über  di  achsel  in  spotlich  da  ansach. 
Kr  sprach :   Euch  sagt  gar  rechte  Folker,  der  spileman. 
Ir  all  Krenhilden  helde  solt  pald  von  hinnen  gan. 

1855 
Des  ir  habt  willen  alle,  ich  wen,  nimant  daz  tu. 
Wolt  ir  ctwaz  beginnen,  so  kumct  morgen  fru 
Und  laßt  uns  mudc  recken  heint  haben  gut  gemach  I 
Da  wichen  all  di  Heunen,  di  man  zu  hofe  sach. 

1856 
Da  weist  man  hin  di  geste  in  einen  weiten  sal ; 
Dar  in  si  seit  all  namen  des  grimmen  todes  fal. 
Da  waz  es  wol  geziret,  di  pet  in  schon  bereit. 
In  schufif  di  kiiniginne  darnach  groß  herzen-leit. 

1857 
Darauf  von  edler  seiden  manch  deck  man  ligen  sach 
Und  auch  von  pfeller  reiche  ;  so  waz  ir  obe-dach 
Von  samat  und  von  seiden,  so  es  pest  mocht  gesein; 
Dar  in  geziret  schone  vil  manig  licht  rübein. 

1858 
Di  deck  gefutert  schone  mit  härme  weiß  und  blank 
Und  auch  von  schwarzem  zobel.     Di  weil  waz  da  nit  lank. 
Dar  und  si  da  schliffen  bis  an  den  lichten  tagk. 
Kein  kunig  mit  seinen  beiden  auf  erd  nie  bas  gelagk. 

1859 
Awe  uns  der  nachtselde,  sprach  kunig  Geiselher, 
Meinr  liben  held  und  freunde,  di  mit  mir  kamen  her! 
Wi  wol  Krenhild,  mein  Schwester,  mir  iren  dinst  enbot. 
Doch  forcht  ich,  von  iren  schulden  mus  wir  all  ligen  tot. 

1860 
Nun  lassend  ewer  sorge!  sprach  Hagen  gar  verwegn. 
Ich  wil  heint  der  schiltwache  mit  trewen  für  euch  pflegn. 
Ich  huet  ewer  mit  trewen  bis  an  den  lichten  tag 
Für  euch  und  all  di  unsern.    So  gnes  dann,  wer  da  mag! 

1861 
Si  neigten  im  da  alle  und  sagten  im  des  dank, 
Si  gingen  all  zu  pette ;  di  weil  waz  in  nit  lank. 
•  Da  sich  nun  het  geleget  vil  manig  werder  man, 
Da  legt  Hagen  von  Throne  sein  lichten  harnasch  an. 

1862 
Da  sprach  der  fidelere,  Folker,  der  küne  degn : 
Verschmacht  es  euch  nit,  Hagen,  so  wil  ich  mit  euch  pflegn 
Der  schiltwach  für  si  alle  bis  an  den  morgen  fru. 
Des  dankt  im  ser  her  Hagen  und  neiget  im  darzu : 

1863 
Got  dank  euch  aller  trcwe,  ir  edler  fideler! 
In  allen  meinen  noten  fjer  ich  sust  keines  mer, 
Wann  cwer  neur  aleine,  wo  ich  bin  in  der  not. 
Ich  wil  es  wol  verschulden,  es  wende  dann  der  tot. 

1864 
Si  legten  an  all  beide  ir  lichtes  sturmgewant. 
Iglicher  nam  sein  schilde  mit  kreften  in  di  hant, 
Und  gingen  aus  dem  hause  di  stigen  ab  zu  tal. 
Da  hueten  si  mit  trewen  der  herren  in  dem  sal. 

1865 
Folker,  der  degen  kune,  trat  hin  zu  einer  want; 
Daran  leint  er  sein  schilde,  der  wunderkun  weigant. 
Und  satzt  sich  zu  her  Hagen.     Sein  fidel  er  da  nam, 
Hofirt  sein  libsten  herren,  bis  daz  di  nacht  hinkam. 

1866 
Under  des  sales  wende  sas  er  auf  einen  stein. 
So  kunen  fidelere  di  sunn  nie  uberschein. 
Sein  Seiten  und  ir  döne  da  also  sues  erklangk. 
Des  sagten  im  sein  herren  und  auch  ir  helde  dangk. 

1867 
Von  seiner  selten  done  der  sal  gar  sues  erdoß. 
Sein  tugent  und  sein  gute  di  waz  gen  in  so  groß. 
Je  lenger  und  ie  süsser  der  helt  da  fidein  gann. 
Dar  von  schlief  also  süsse  sein  herrn  und  manig  man. 

1868 
Da  si  nun  schliffen  alle  und  Folker  das  befant. 
Da  nam  er  seinen  schilde  da  wider  in  di  hant, 
Trat  für  des  sales  pforten  und  huet  der  herren  sein 
Di  nacht  vor  iren  feinden  und  vor  der  kunigein. 

1869 
Dar  nach  im  ersten  schlaffe,  nun  höret,  waz  geschach! 
Folker  ein  lichten  helme  gen  in  her  scheinen  sach 
Dort  aus  eim  andern  fenstcr.     Des  nam  der  dcgen  war. 
Daz  waren  Krenhilden  recken  mit  einer  grossen  schar. 

1870 
Di  wolten  han  erschlagen  di  gest  im  schlaff  zu  tot. 
Si  sprach:  Ich  bit  euch  sere  wol  durch  den  reichen  got, 
Daz  ir  nimant  schlacht  tode,  wann  den  einigen  man. 
Den  ungetrewen  Hagen  solt  ir  nit  leben  lan. 

1871 

Secht  ir  daz  wol,  her  Hagen?  so  sprach  der  fideler; 
Mir  zimpt  nit  wol  zu  sagen  mein  herren  dise  mer. 
Ich  sich  gar  wol  gewapnet  vil  mangen  Heunen  stan, 
Und  wollen  mit  uns  streiten,  wi  wir  daz  greifen  an. 

1872 
Nun  schweigend,  sprach  her  Hagen;  land  si  gan  zu  her  bas! 
So  mach  wir  in  di  helme  von  rottem  blute  nas. 
Di  woll  wir  in  verhawen  mit  elenthafter  hant. 
Si  werden  der  kuniginne  gar  übel  heimgesant. 

1873 
Da  sprach  ein  starker  Heune,  da  er  si  beid  an  sach: 
Di  thur  ist  wol  bewaret,  er  zu  den  andern  sprach. 
Des  wir  all  hetten  willen,  daz  mag  nit  wol  ergan. 
Ich  sich  den  fidelere  gar  wol  verwapnet  stan. 

1874 
Er  tregt  auf  seinem  haubet  ein  lichten  helmeglanz, 
Klar,  lauter  und  auch  feste,  gar  hert  und  darzu  ganz. 
Auch  leuchten  im  sein  ringe  recht  sam  ein  fewres  glut. 
Bei  im  stet  auch  her  Hagen,  und  sein  gar  wolbehut. 

1875 
Di  Hewnen  kerten  wider.    Da  Folker  daz  ersach, 
Zu  Hagen,  seim  gesellen,  er  zorniglichen  sprach : 
Laßt  mich  hin  zu  den  feinden  von  disem  hause  gani 
Ich  wil  si  fragen  alle,  wes  si  doch  willen  han. 

1876 
Ir  sollet  hie  beleiben,  daz  dunket  mich  daz  best, 
Sprach  er,  und  land  si  faren !  Wir  sein  hie  fremde  gest. 
Wir  zwen  sein  newr  aleine,  si  brechten  uns  in  not. 
So  must  ich  euch  dann  helfen,  wer  unser  freunde  tot. 

Und  wann  wir  mit  den  Heunen  an  fingen  einen  streit, 
Ir  zwen,  drei  oder  firc  in  einer  kurzen  zeit 
Sprüngen  hin  in  den  salc  und  schuffen  grosses  leit 
An  den  schlafifenden  beiden ;  in  wer  der  tot  bereit. 

1878 
Da  spracb  Folker,  der  kune:  So  land  docb  daz  geschehn, 
Daz  ich  in  sag  di  mere,  daz  wir  si  han  gesehn, 
Das  si  des  nit  erläugen  der  schon  Krenbilde  man! 
Wann  si  hetten  gar  gerne  ein  mort  an  uns  getan. 

1879 
Da  schrei  der  fidelere  den  Heunen  binden  nach: 
Waz  ist  euch  in  dem  sinne?  wo  ist  euch  hin  so  gachr 
Wolt  ir  mit  uns  hie  streiten,  bejagen  breis  und  er. 
So  woll  wir  mit  euch  streiten  mit  ritterlicher  wer. 

1880 
Ir  keiner  antwurt  gäbe.     Da  sprach  der  fidler  gut: 
Pfui  euch,  ir  schnöden  zagen,  ir  habt  nit  mannes  mut. 
Wolt  ir  uns  in  dem  schlaffe  so  schentlich  han  ermort? 
Daz  ist  ein  grosse  schände ;  solch  zagheit  ich  nie  bort. 

1881 
Da  ward  der  kuniginne  di  mer  gar  schir  gesagt, 
Ir  diner  nicht  enschuffen.    Daz  si  gar  sere  klagt. 
Si  dacht  doch  auf  ir  sterben,  gar  grimmig  waz  ir  mut. 
Als  es  kurzlich  erginge,  da  starb  manch  ritter  gut. 


Nibelungenlied 

XXXI 

1882 

Nun  kulen  mir  di  ringe,  so  sprach  der  fideler; 
Di  nacht  di  wil  von  hinnen,  der  tag  schon  tringet  her. 
Daz  brüfif  ich  bei  dem  winde,  es  nahet  ser  dem  tag. 
Si  hüten  irer  helde,  der  manger  schlaffen  lag. 

1883 
Da  schein  der  helle  morgen  zu  in  da  in  den  sal. 
Hagen  gund  da  auf  wecken  di  seinen  uberal. 
Zu  kirchen  si  da  gingen,  di  herren  alle  sant, 
Nach  cristenlichem  sitten ;  man  leutet  mess  zu  hant. 

1884 
Si  sungen  ungeleiche,  als  es  da  wol  erschein; 
Di  Cristen  und  di  beiden  waren  nit  über  ein. 
Da  ging  Günther  zu  kirchen  mit  mangem  werden  man 
Und  horten  mess  da  alle  und  ruften  got  da  an. 

1885 
Si  legten  an  sich  balde  daz  allerpest  gewant, 
So  es  kein  folk  nie  trüge  in  keines  kuniges  lant, 
Von  seiden  und  von  golde.     Daz  sach  Hagen  nit  gern. 
Er  sprach:  Sollicher  wate  mocht  ir  itz  wol  enpern. 

1886 
Ir  wißt  doch  wol,  ir  herren,  wi  es  hie  umb  uns  stat. 
Legt  an  für  dise  kleider  di  lichten  sarewat 
Und  für  di  kreuz  aufbindet  di  Hebten  helme  gut! 
Ir  wißt  wol,  daz  Krenhilde  ist  grimmiglich  gemut. 

1887 
Wir  müssen  heut  noch  streiten,  daz  wil  ich  euch  wol  sagn. 
Ir  sollet  für  di  rosen  di  guten  waffen  tragn 
Und  für  di  guten  mentel  di  festen  schilde  weit, 
Ob  imant  euch  erzürnet,  daz  ir  gewarnet  seit. 

Ir  edlen  Herren  alle,  ritter  und  dinestman, 
Ir  solt  andechtiglcichen  hin  zu  der  kirchen  gan 
Und  bitet  got  umb  gnade,  daz  er  uns  hclf  aus  not. 
Uns  nahet  allen  sere  der  grimmigliche  tot. 

1889 
Ir  solt  euch  wol  bedenken,  waz  ir  ie  habt  getan 
Wider  got,  unsern  herren,  daz  ers  woll  faren  lan. 
Ir  ritter  und  ir  knechte,  ir  solt  euch  hüten  ser; 
Es  wol  dann  Crist  vom  himcl,  kein  mess  hör  wir  nit  mer. 

1890 
Si  gingen  in  daz  munster,  Günther  und  seine  man. 
Auf  unser  frawen  kirchoff  hies  si  da  stille  stan 
Hagen  und  sprach:  Ir  herren,  ir  solt  euch  scheiden  nicht. 
Wer  weiß,  waz  von  den  Hewnen  noch  gen  uns  hie  geschieht. 

1891 
Nun  faßt  für  euch  di  Schilde!  daz  macht  euch  sorgen  bus. 
Ob  euch  dann  imant  piete  ein  ungetrewen  grüß, 
Daz  geltet  mit  dem  Schwerte!     Daz  ist  her  Hagens  rat; 
Das  ir  wert  ritterlichen  funden,  wi  es  ergat. 

1892 
Folker  und   auch  her  Hagen  di  gingen  beide  sant 
Und  traten  für  daz  munster.    Dar  umb  di  zwen  weigant. 
Wann  si  all   beid  wol  westen,  daz  kunig  Etzels  weip 
Mit  in  da  muste  dringen,  betrübet  waz  ir  leip. 

Da  kam  der  kunig  Etzel  und  auch  sein  frawe  zart. 
Kein  kunig  noch  sein  frawe  nie  bas  geziret  wart. 
Vil  manchen  edlen  fursten  sach  man  da  mit  in  gan. 
Sich  hub  ein  groß  gedrcnge  von  weib  und  auch  von  man. 

1894 
Und  da  der  kunig  Etzel  so  wol  gewapnet  sach 
Di  herren  von  dem  Reine,   nun  höret,  wi  er  sprach! 
Wi  han  sich  meine  freunde  also  zu  streit  bereit? 
Hat  si  imant  erzürnet,  ist  mir  in  trcwcn  Icit. 

19 

1895 
Ich  wil  si  des  ergetzen,  so  sprach  der  kunig  gut, 
Hat  si  imant  erzürnet  oder  beschwert  den  mut. 
Ich  laß  si  werden  innen,  daz  es  mir  ist  gar  leit. 
Wes  si  von  mir  begeren,  des  bin  ich  in  bereit. 

1896 
Da  sprach  Hagen  von  Throne:  Uns  hat  nimant  getan. 
Ist  sit  in  unserm  lande,  daz  wir  gewapnet  gan 
Zu  allen  hochgezeiten  drei  tag  und  dannoch  bas. 
Het  man  uns  tan  ich  leides,  ich  wolt  euch  sagen  daz. 

1897 
Daz  hört  gar  wol  Krenhilde,  waz  da  her  Hagen  sprach. 
In  grimm  und  grossem  zorne  si  in  da  ane  sach. 
Si  wolt  auch  selbs  nit  melden  di  sitten  irer  laut, 
Wi  wol  si  auch  am  Reine  di  sitten  het  erkant. 

1898 
Wi  grimig  si  nun  were  und  trug  in  neid  und  has, 
Het  man  mit  einem  worte  dem  kunig  gesaget  das, 
Er  het  es  understanden,  daz  es  nit  wer  geschehn. 
Durch  grossen  ubermute  ward  es  im  nit  verjehn. 

1899 
Da  gund  mit  grossem  folke  di  kunigin  her  gan. 
Da  wolten  ir  di  zwene  nit  aus  dem  wege  stan 
Und  wolten  ir  nit  weichen.     Daz  waz  den  Heunen  leit. 
Si  must  sich  tnit  in  tringen.     Ir  herz  in  widerseit. 

1900 
Kunig  Etzels  herschaft  alle  dauch  dise  sach  nit  gut. 
Si  hetten  gern  gerochen  den  grossen  ubermut 
Und  torstens  doch  nit  wagen  vor  kunig  Etzel  her. 
Sich  hub  ein  groß  gedrenge.     Daz  muet  Krenhilden  ser. 

1901 
Da  man  daz  ampt  volbrachte,  da  bracht  man  manig  mark. 
Darauf  sas  also  balde  vil  manig  Heün  so  stark. 
Auch  reit  mit  der  kuniginne  manch  schönes  megethein. 
Wol  äbentausent  helde  reit  nach  der  kunigein. 

1902 
Si  reit  da  hin  gen  hofc,  di  edel  kunigin  reich. 
Da  kam  mit  seinen  hcrrcn  der  kunig  lobeleich. 
Sein  ritter  kamen  palde  geritten  auf  di  ban. 
Da  hub  sich  ein  thurniren  von  mangem  werden  man. 

1903 
Krenhilt  in  irem  sale  an  einem  fenster  sas 
Mit  manger  schonen  frawen.    Der  vil  bei  ir  da  was. 
Der  edel  kunig  Etzel  sas  zu  den  frawen  nider. 
Si  sahen  von  den  beiden  vil  schone  kurweil  sider. 

1904 
Nun  waz  auch  von  dem  Reine  des  kuniges  marschalk  kumen, 
Dankwart,  gar  schnell  zu  rosse,  und  het  mit  im  genumen 
Daz  edel  hofgesinde  aus  der  Burgunder  lant. 
Di  kamen  zu  dem  schimpfe  loblichen  her  gerant. 

1905 
Da  si  zu  rosse  kamen,  des  kunig  Günthers  man, 
Folker,  der  degn  kune,  reit  frolich  auf  di  ban 
Zu  dem  thurnei  geritten  nach  irem  landes  sittn. 
Da  ward  manch  scharpfes  spere  von  in  enzwei  gerittn. 

1906 
Da  auf  des  kuniges  hofe  reit  manig  ritter  gut. 
Kunig  Etzel  und  sein  frawe  wurden  gar  wol  gemut. 
Der  thurnei  und  daz  stechen  ward  vor  dem  kunig  groß 
Von  Cristen  und  von  beiden.    Ir  keinen  des  verdroß. 

1907 
Da  kam  auch  zu  dem  hofe  geritten  lobeleich 
Des  Ferners  hofif-gesinde,  des  edlen  Ditereich. 
Si  wolten  mit  den  gesten  vil  kurzeweil  da  han. 
Da  weit  es  nit  ir  herre  und  hies  si  abelan. 

1908 
Mit  den  reinischen  herren  daz  spil  er  in  verbot. 
Er  forchtet  grossen  schaden;   dez  zwang  in  grosso  not. 
Da  kam  von  Pcchalarc  des  margrafcn  gesind. 
Dar  umb  ir  edler  herre  erzürnet  ward  crcschwind. 

1909 
Er  rant  zu  seinen  helden  da  in  di  grossen  schar. 
Und  saget  seinen  helden,  er  het  genumen  war, 
Wi  daz  betrübet  weren  des  kunig  Günthers  man. 
Ob  si  den  turnei  Hessen,  daz  wolt  er  von  in  han. 

1910 
Si  schiden  bald  von  dannen,  als  in  ir  here  seit. 
Doch  trang  hin  zu  den  gesten  manch  ritter  unverzeit; 
Di  waren  aus  Tenmarke,  wol  tausent  oder  mer. 
Von  den  ward  da  zubrochen  vil  manig  scharpfes  sper. 

1911 
Herwart  und  Irenfride  kamen  in  reicher  hut. 
Gen  in  kamen  di  geste  und  triben  ubermut. 
Si  ritten  mit  den  Hewnen,  vil  manig  kün  weigant. 
Von  Stichen  ward  zutrennet  vil  manger  schildes-rant. 

1912 
Da  kam  des  kuniges  bruder,  der  edel  fürst  Blödlein, 
Mit  tausent  seiner  helde,  mit  mangem  ritter  fein 
Gar  ritterlich  geritten.    Si  tetten  ungemach 
Den  herren  von  dem  Reine.    Krenhild  es  gerne  sach. 

1913 
Si  dacht  in  irem  mute :  Wi  mocht  sich  fugen  das, 
Daz  sich  gen  meinen  feinden  erhub  ein  newer  has, 
Daz  sich  ein  ursach  hübe  wol  gen  den  feinden  mein? 
So  wurd  ich  leicht  gerochen  an  manchem  von  dem  Rein. 

1914 
Schrethan  und  herzog  Gibich  auch  zu  dem  thurnei  kam, 
Ramung  und  Hornebrande,  zwen  fursten  lobesam, 
Gen  den  reinischen  heren  kamen  si  da  gerant. 
Manch  sper  ward  da  zubrochen  von  manges  beides  hant. 

1915 
Von  Stichen  und  thurniren  hub  sich  ein  grosser  schal. 
Darvon  erdoß  von  stossen  der  palast  uberal. 
Doch  tetten  ie  daz  peste  des  kunig  Günthers  man. 
Daz  preis  vor  allen  helden  sein  hoffgesind  gewann. 

1916 
Da  ward  di  kurzeweile  und  der  thurnei  so  groß, 
Daz  manchem  durch  di  ringe  der  schweiß  davon  im  floß; 
Und  auch  von  iren  rossen  der  schweiß  davon  in  ran. 
Si  ranten  mangen  Hewne  gar  ritterlichen  an. 

1917 
Da  sprach  der  fidelere,  Folker,  der  degen  gut: 
Furwar,  uns  muß  hie  weichen  der  Hewnen  ubermut.' 
So  wis  wir  all  für  wäre,  daz  si  uns  sein  gehas. 
Es  kunt  sich  in  der  weite  nimer  gefugen  bas. 

1918 
Zu  herberg  woll  wir  reiten,  sprach  da  der  kunig  Günther. 
Man  sol  futern  di  rosse  und  dar  nach  reiten  mer 
Am  abent  in  der  kule  wol  nach  der  fesperzeit. 
So  wurt  man  da  wol  hören,  wem  man  daz  lop  dann  geit. 

1919 
Si  sahen  einen  reiten  gar  ritterlichen  hie, 
Als  vor  nie  tet  kein  Hewne  da  auf  dem  hofe  nie. 
Er  sach  an  einem  fenstcr  ligen  seins  herzens  traut. 
Si  waz  so  wol  gcziret  sam  eines  kuniges  braut. 

1920 
Da  sprach  aus  freiem  mute  Folker,  der  spileman : 
Und  hat  er  hie  ein  frawen,  so  wil  ich  in  bestan. 
Es  muß  durch  iren  willen  im  gelten  seinen  leip. 
Ich  acht  nit,  ob  si  zürnet,  des  kunig  Etzels  weip. 

1921 
Nein,  sprach  zu  im  der  kunig,  daz  woll  wir  haben  nicht. 
Uns  schulten  ser  di  leute  umb  dise  ungcschicht. 
Nun  lalit  es  tun  di  Heunen!  den  zimet  es  vil  bas. 
Kunig  Etzel  bei  Krcnhilden  noch  in  cim  fenstcr  sas. 

1922 
Ich  mag  es  nit  gelassen,  so  sprach  der  kün  Folker. 
r>  kert  sich  gen  dem  Hewnen  in  grimmiglichcr  ger; 
Er  stach  dem  starken  beiden  daz  sper  durch  seinen  leip. 
Daz  ward  dar  nach  beweinen  vil  manig  schönes  weip. 

1923 
Da  rant  im  nach  her  Hagen,  dem  werden  spileman : 
Mit  sechzig  seiner  helden  er  mit  im  reiten  gan, 
Eilt  nach  dem  fidelere,  und  da  der  stich  geschach. 
Etzel  und  auch  Krenhilde  den  stich  gar  eben  sach. 

1924 
Di  herren  von  Burgunden  wolten  den  fideler 
Alein  mit  nichten  lassen;  zu  im  waz  ir  beger. 
Da  waren  tausent  Hewne,  di  pflagen  ritterschaft ; 
Si  ranten  gen  den  gesten  mit  starker  manneskraft. 

1925 
Und  da  der  starke  Heune  lag  von  dem  fidler  tot, 
Sein  freund  in  klagten  sere.   Da  hub  sich  grosse  not. 
Da  fragt  sein  hoffgesinde,  und  wer  es  het  getan. 
Da  sprachen,  di  es  sachen :    Es  tet  der  spileman. 

1926 
Nach  schwerten  und  nach  Schilden  ruft  da  manch  kün  weigant, 
Des  Rudigers  gesinde  und  di  aus  Hewnenlant ; 
Da  wolten  si  tot  schlagen  Folker,  den  spileman. 
Das  understund  kunig  Etzel  und  eilet  zu  in  dann. 

1927 
Da  hub  sich  von  den  leuten  so  gar  ein  grosser  schal. 
Des  kunig  Günthers  recken  di  peisten  überall, 
Di  roß  zugen  zurucke  di  herren  von  dem  Rein. 
Da  schid  es  kunig  Etzel  und  manig  ritter  fein. 

1928 
Ein  wunder-starken  Heunen  der  kunig  bei  im  fant. 
Ein  ungefüges  wafi*en  brach  er  im  aus  der  haut 
Und  treib  si  all  zu  rucke.    Dem  kunig  dem  waz  zorn : 
Solt  ich  an  meinen  freunden  mein  trew  han  ganz  verlorn? 

1929 
Ob  ir  den  fidelere  bettend  zu  tod  geschlagen, 
Ich  hct  euch  all  gefangen ;  daz  wil  ich  euch  wol  sagen. 
Ich  sach  gar  wol  sein  reiten,  da  er  den  Hewnen  stach, 
Daz  es  an  seinen  willen  an  einem  Strauch  geschach. 

1930 
Ir  mussend  meinen  gesten  hie  allen  fride  lan. 
Er  gab  in  gut  geleite.    Di  roß  zoch  man  hin  dan. 
Zu  hcrberg  kam  geritten  di  ritter  und  di  knecht, 
Di  in  allzeit  zu  dinstc  auch  waren  gar  gerecht. 

1931 
Der  kunig  mit  seinen  freunden  hin  ging  in  den  palast ; 
Er  lies  ir  kein  erzürnen,  wer  heimisch  oder  gast. 
Da  bliß  man  bald  zu  tische,  daz  wasser  man  hertrug. 
Doch  hetten  di  Purgunder  heimlich  der  feind  genug. 

1932 
Wi  leid  es  waz  kunig  Etzcl,  doch  kam  gewapnet  dar 
Hagen  und  di  Purgunder  mit  einer  grossen  schar. 
Gewapnet  kam  manch  Heune  und  trug  den  gesten  has. 
Irn  mag  si  wolten  rechen,  ob  sich  mocht  fugen  das. 

1933 
Da  sprach  der  kunig  Etzel :  Daz  ist  ein  unzucht  groß, 
Daz  ir  zu  tisch  seit  kumen  gewapnet  und  nit  bloß. 
Wer  meinen  freund  und  gesten  tut  hie  zu  hof  kein  leit. 
So  gilt  es  im  sein  haubet;  sei  euch  allen  geseit! 

1934 
Ee  si  da  all  gesassen,  es  stund  darnach  nit  lang, 
Daz  leit  der  kuniginne  ir  herz  gar  ser  da  zwang. 
Si  sprach  zu  dem  von  Pernc :  Nun  gebt  mir  ewren  rat. 
Helft  mir  mein  schaden  rechen!    Mein  sach  engstHchen  stat. 

1935 
Da  sprach  für  seihen  herren  Hilprant  gar  zorniglich : 
\\'er  leit  woll  tun  den  gesten,  der  tut  es  ane  mich. 
Wer  auf  si  nimpt  ewrn  solde,  es  muß  im  werden  leit. 
Ja  sein  noch  unbezwungen  di  recken  unverzeit. 

1936 
Si  sprach:  Mir  hat  her  Hagen  vil  grosses  leit  getan. 
Er  mordet  mir  Seifriden,  mein  allerliebsten  man. 
Wer  in  alein  schlug  todc,  dem  wer  mein  solt  bereit, 
Und  sust  der  andern  keinen ;  daz  wer  mir  sicher  leit. 

1937 
Da  sprach  her  Hildebrande:  Wi  mochte  daz  geschehn, 
Daz  man  in  schlug  aleine?  ich  lies  euch  daz  wol  sehn. 
Ob  man  den  helt  bestünde,  so  hub  sich  grosse  not. 
Di  reichen  und  di  armen  must  dar  umb  ligen  tot. 

1938 
Da  sprach  zu  ir  in  züchten  von  Fern  her  Ditereich: 
Di  pett  land  under  wegen,  ir  edle  kunigin  reich! 
Mir  haben  ewre  freunde  auch  nie  kein  leit  getan. 
War  umb  solt  ich  di  herren  mit  streiten  hie  bestan? 

1939 
Ir  het  sein  lutzel  ere,  ir  minigliches  weip, 
Daz  ir  di  ewren  freunde  wolt  bringen  umb  den  leip. 
Si  kamen  her  auf  gnade  zu  uns  in  Hewnenlant. 
Seifrid  ist  ungerochen  von  Ditereiches  hant. 

1940 
Da  si  an  dem  von  Ferne  da  nicht  geschaffen  kund, 
Si  globt  Blodlein  gar  palde  wol  zu  der  selben  stund 
Ein  weite  mark  so  reiche,  di  Neidung  vor  besas. 
Doch  schlug  in  Dankwart  dode,  daz  er  der  gab  vergas. 

1941 
Si  sprach:  Hilf  mir  mit  trewen,  du  edler  fürst  Blodlein! 
Es  sein  in  disem  hause  di  rechten  feinde  mein, 
Di  mir  zu  dode  schlugen  Seifridt,  den  meinen  man. 
Wer  mir  daz  hilfet  rechen,  dem  pin  ich  undertan. 

1942 
Er  antwurt  ir  gar  balde  und  zu  ir  nidersas:* 
Ja  dar  ich  ewren  freunden  ir  keinem  tragen  has, 
Wann  si  Etzel.  mein  bruder,  gar  gern  bei  im  hie  sieht. 
Ob  ich  bestund  den  Hagen,  der  kunig  verhengt  es  nicht. 

1943 

Daz  wil  ich  underkumen,  so  sprach  di  kunigin  da, 
Daz  ir  nit  turfet  furchten  des  kunig  Etzels  tra. 
Und  wann  ein  sach  ist  gschehen,  so  ist  es  schir  verkleit 
Daz  es  nimant  mag  wenden,  sprach  er,  daz  ist  mir  leit. 

1944 
Si  sprach:  Schwager  und  herre,  ich  wil  dir  wesen  holt. 
Dar  umb  wil  ich  dir  geben  mein  silber  und  mein  golt 
Und  auch  ein  schone  frawen,  des  margraf  Neidungs  weip. 
Du  macht  gar  gerne  trewten  den  iren  stolzen  leip. 

194s 
Daz  lant  und  auch  di  purge  solt  du  auch  haben  dir, 
Vil  hochgelobter  degen!     Du  solt  gelauben  mir, 
Daz  ich  dich  immermere  all  deiner  pet  gewer, 
Waz  ich  dir  hie  verheisse,   tust  du,  waz  ich  beger. 

1946 
Und  da  Blodlein  di  rede  also  von  ir  vernam, 
Daz  im  di  schone  frawe  also  zu  banden  kam. 
Er  meint,  er  wolt  verdinen  daz  minigliche  weip. 
Dar  umb  er  und  sein  helde  all  kamen  umb  im  leip. 

1947 
Er  sprach:  Man  sol  stillschweigen  der  rede  uberal, 
Ee  man  sein  hie  wurt  innen;  so  heb  ich  einen  schal. 
Es  muH»  Hagen  erarnen,  waz  er  euch  hat  getan, 
Oder  ich  wil  mein  leben  dar  umb  verloren  han. 

1948 
Er  hies  sich  wapnen  bald  sein  ritter  alle  sant. 
So  woll  wir  zu  den  gesten  an  di  herberg  zuhant. 
Des  wil  mich  nit  erlassen  des  kunig  Etzels  weip. 
Wir  wollens  alle  wagen,  daz  gut  und  auch  den  leip. 

1949 
Also  di  kuniginne  ir  sach  heimlich  an  fing. 
Dar  mit  si  von  im  schide  und  da  zu  tische  ging 
Wol  mit  dem  kunig  Etzel,  mit  irem  liben  man. 
Si  het  ein  strengen  rate  über  di  gest  getan. 

1950 
Wi  si  gingen  zu  tische,  daz  wil  ich  euch  wol  sagn. 
Man  sach  vor  ir  zwelf  kunige  ir  reiche  krön  auf  tragn, 
Und  manig  edler  furste  dinten  dem  kunig  reich. 
Di  gingen  vor  Krenhilden  zu  tisch  gar  lobeleich. 

I95I 
Der  kunig  schuft"  den  gesten,  zu  sitzen  uberal 
Di  hosten  und  di  pesten  da  zu  im  in  den  sal. 
Den  Cristen  und  den  heiden  di  speis  er  underschiet. 
Er  gab  genug  in  allen,  als  im  sein  milde  riet. 

1952 
Das  ander  hoftgesinde  in  den  herbergen  aß. 
Des  kunigs  truchsessen  schone  etlicher  bei  in  was; 
Di  musten  da  der  geste  in  grosser  wirde  pflegn. 
Dar  nach  ward  all  ir  freude  mit  jamer  widerwegn. 

1953 
Und  da  di  fursten  waren  gesessen  überall, 
Da  man  an  fing  daz  essen,  da  trug  man  in  den  sal 
Hin  für  di  herren  alle,  des  kunig  Etzels  kint. 
Daz  gab  da  auf  sein  leben,  als  man  geschriben  fint. 

1954 
Des  kunig  Etzels  diner  gingen  dar  mit  wol  vir. 
Ortlip,  den  kunig  junge,  trugen  si  mit  in  schir 
Und  kamen  zu  dem  tische,  und  da  her  Hagen  sas. 
Deß  must  daz  kint  engelten  durch  sein  mortlichen  has. 

1955 
Und  da  der  kunig  Etzel  sein  sun  da  ane  sach. 
Zu  seinen  pesten  freunden  er  tugentlichen  sprach: 
Nun  secht,  ir  herren  alle!  daz  ist  mein  liber  sun 
Und  auch  ewr  schonen  Schwester;  mag  euch  noch  libe  tun. 

1956 
Fert  er  nach  seinen  freunden,  er  wurt  ein  kuner  man. 
Gar  edel  unde  reiche.    Ich  mach  im  undertan. 
Und  bleib  ich  bei  dem  leben,  wol  dreissig  eigne  lant. 
So  mag  euch  wol  gedinen  Ortlip,  euch  allen  sant. 

1957 
Dar  umb  pit  ich  euch  alle,  ir  libsten  freunde  mein. 
Wann  ir  zu  land  wolt  reiten  hin  wider  an  den  Rein, 
So  fürt  mit  euch  zu  lande  der  ewren  Schwester  sun! 
So  mugt  ir  mir  noch  liebe  an  meinem  kinde  tun. 

1958 
Und  zihend  in  in  ercn,  bis  daz  er  wurt  ein  man ! 
Ob  euch  dann  in  dem  lande  hat  imant  leit  getan, 
Daz  hilfet  er  euch  rechen,  bringt  mangen  umb  den  leip. 
Di  red  hört  wol  Krenhilde,  des  kunig  Etzels  weip. 

1959 
Im  sollen  wol  getrewen  hie  alle  kune  degn, 
W'echst  er  zu  einem  recken,  sprach  Hagen  gar  verwegn. 
Doch  mag  der  junge  kunig  geleben  nimmerme, 
Daz  ich  Ortlip  woll  dincn,  \\i  es  mir  halt  ergee. 

i960 
Der  kunig  blickt  an  den  Hagen;  im  waz  di  rede  zorn. 
W'i  er  dar  umb  nit  rette,  der  kunig  hochgeporn, 
Es  ward  dar  umb  betrübet  sein  herz  und  auch  sein  mut. 
Zu  keiner  kurzeweile  waz  da  her  Hagen  gut. 

1961 
Es  det  den  herren  allen  und  auch  dem  kunig  we, 
Daz  Hagen  von  seim  kinde  auch  het  gesprochen  ee. 
Daz  sis  nit  selten  rechen,  bracht  manchem  ungemach. 
Si  Westen  nit  den  schaden,  der  seit  von  im  geschach. 

1962 
All  di  es  von  im  horten,  di  wurden  im  all  gram. 
Und  hettens  gern  gerochen;  desgleich  der  kunig  alsam. 
Doch  lies  ers  durch  sein  ere,  als  im  sein  tugent  bot. 
Dar  nach  schlug  bald  her  Hagen  den  jungen  kunig  tot. 

1963 

JL)es  herzog  Blodleins  helde  waren  gewapnet  gar 
Mit  tausent  halsperg  feste  und  kamen  alle  dar, 
Da  Dankwart  bei  den  seinen  dort  ob  dem  tische  sas. 
Da  hub  sich  grosses  morden,  daz  schuft"  Krenhilden  has. 

1964 
Und  als  Blodlein,  der  kune,  für  si  zum  tische  ging, 
Dankwart  und  all  sein  helde  in  tugentlich  enpfing: 
Nun  seit  uns  gotwilkumen,  ir  edler  fürst  Blodlein! 
Waz  deutet  dise  reise?  waz  mag  euch  gschehen  sein? 

1965 
Ja  darft  du  mich  nit  grussen,  sprach  Blodlein  zornigleich. 
Ir  müsset  alle  sterben,  und  gult  es  alle  reich, 
Durch  Hagen,  deinen  bruder,  der  Seifrid  tode  schlug. 
Deß  mustu  hie  engelten  und  manig  ritter  klug. 

1966 
Solt  wir  hie  von  euch  sterben,  sprach  da  zu  im  Dankwart, 
So  mocht  uns  all  wol  rewen  di  reis  und  auch  di  fart. 
Ich  waz  ein  kint,  da  Seifrid  verloß  den  seinen  leip. 
Ich  weiß  nit,  weß  mich  zeihet  des  kunig  Etzels  weip. 

1967 
Ja  kan  ich  euch  nit  mere,  sprach  Blodlein,  hie  gesagn; 
Seifrit  den  schlug  zu  tode  Günther  und  auch  her  Hagn. 
Nu  wert  euch  all,  ir  helde,  recht  sam  ir  wolt  genesn! 
Ir  mussend  mit  dem  tode  Krenhilden  pfant  hie  wesn. 

1968 
Auch  waz  er  vor  gewarnet,  der  edel  fürst  Dankwart. 
Im  sagt  ein  trewer  Hewne,  wi  daz  gelobet  wart 
Blodlein  di  guten  marke  und  auch  des  Neidungs  weip, 
Daz  er  si  all  erschlüge  und  brecht  si  umb  den  leip. 


L1863  297^  303 

1969 
Wolt  ir  ie  mit  mir  streiten,  so  sprach  zu  ihm  Dankwart, 
So  rcwct  mich  mein  flehen;  daz  het  ich  wol  gespart. 
Mit  dem  der  degen  küne  da  von  dem  tisch  auf  sprangk. 
Er  zuckt  ein  starkes  vvaffen,  daz  waz  groß  unde  lank. 

1970 
Dar  mit  er  Blodlein  gäbe  ein  ungefügen  schlag, 
Daz  im  daz  haubt  im  helme  da  vor  den  fussen  lag. 
Daz  sei  dein  morgengabe,  so  sprach  der  kune  helt, 
Zu  deiner  schonen  frawen,  di  du  hast  auserwelt! 

1971 
So  mag  si  morgen  nemen  gar  wol  ein  andern  man; 
Und  wil  ers  auch  erfechten,  muß  im  auch  also  gan. 
Ich  gib  im  morgen-gabe  mit  meinen  wafifen  hie. 
Kein  soldner  von  keim  kunig  solch  gab  enpfing  vor  nie. 

1972 
Da  Plodleins  ritter  sahen  irn  herren  tot  geschlagn, 
Des  wolten  si  den  gesten  auch  lenger  nit  vertragn. 
Von  mangem  scharpfen  Schwerte  so  sprang  der  fewr  ein  wint. 
Da  ging  es  an  ein  hawen.    Tot  bleib  manch  muterkint. 

1973 
Vil  laut  so  ruft  Dankwarte  da  all  di  seinen  an: 
Nun  secht  ir  wol,  ir  helde,  wi  es  wil  hie  uns  gan. 
Nun  wert  euch  all  mit  kreften  (es  tet  noch  nie  so  not), 
Daz  ir  an  alle  schände  ligt  ritterlichen  tot ! 

1974 
Welcher  nit  het  sein  wafifen,  der  zuckt  für  sich  ein  bank. 
Si  zuckten  aus  den  fussen  vil  manigcn  schamcl  lank. 
Di  recken  von  Purgunden  wolten  verzagen  nicht. 
Si  schlugen  mange  pewlen  durch  hcrte  helme  licht. 

1975 
Si  werten  sich  mit  kreften,  di  reinisch  ritterschaft. 
Si  schlugen  mangcn  tode  mit  starker  mannes-kraft. 
Ir  bleib  tot  in  dem  hause  zwei  tausent  oder  bas. 
Es  ward  an  allen  enden  von  rottcm  blute  nas. 

1976 
Da  wurden  dise  mere  zu  hof  gar  schir  geseit 
Kunig  Etzels  rittern  allen.    Daz  waz  in  also  leit, 
Da  Blodlein  ward  erschlagen  und  alle  seine  man. 
Daz  het  her  Hagens  bruder  und  auch  sein  held  getan. 

1977 
Ee  es  kam  für  di  herren,  di  Hewnen  durch  iren  has, 
Der  wapnet  sich  zweitausent  ja  oder  dannoch  bas. 
Si  kamen  zu  Dankwarte,  und  daz  must  also  wesn, 
Und  lissen  seiner  helde  auch  keinen  nit  genesn. 

1978 
Manch  ungetrewer  Hewne  kam  zu  in  ungeladn. 
Man  nam  zu  beiden  selten  gar  jemerlichen  schadn. 
Waz  half  ir  macht  und  Sterke?  si  bliben  all  sant  tot. 
Dar  nach  in  kurzer  weile  hub  sich  erst  grosse  not. 

1979 
Nun  mugt  ir  wunder  hören  und  auch  von  jamer  sagn. 
Da  lagen  von  dem  Reine  neun  tausent  tot  geschlagn 
Und  mer  dann  zweinzig  tausent  des  kunig  Etzels  man. 
Man  sach  Dankwart  aleine  noch  gen  den  feinden  stan. 

1980 
Di  held  waren  erschlagen  und  alle  tot  gelegn. 
Da  blicket  an  di  totten  Dankwart,  der  kune  degn. 
Er  sprach:  Awe  der  meinen,  di  ich  hie  verloren  han! 
Nun  muß  ich  alters   eine  gen  meinen  feinden  stan. 

1981 
Manch  schwert  ging  da  mit  grimme  auf  seinen  werden  leip. 
Er  machet  da  zu  witwen  vil  manig  schönes  weip. 
Den  seinen  guten  schilfde  gund  er  da  fassen  bas. 
Er  macht  manch  lichte  brunne  von  rottem  blute  nas. 

1982 
Awe  des  grossen  jamers,  sprach  Adrianes  kint. 
Nun  weichet  mir,  ir  Heunen,  und  land  mich  an  den  wint, 
Daz  mich  di  luft  erkule,  mich  arm  elenden  man! 
Er  gund  an  iren  willen  hin  von  in  allen  gan. 

1983 
Der  helt  in  grossen  noten  da  zu  dem  haus  auß  sprang. 
Auf  seinem  lichten  hclme  manch  starkes  wafien  klang. 
Wer  nicht  gesehen  hctte,  waz  Wunders  tet  sein  hant, 
Di  bliben  allsant  tode  di  aus  Purgunderlant. 

1984 
Nun  wolt  got,  sprach  Dankwarte,  mocht   ich   ein  poten  han, 
Den  meinen  bruder  Hagen  wolt  ich  es  wissen  lan, 
Wi  ich  ste  hie  aleine  in  jamer  und  in  not! 
So  hulf  er  mir   von  hinnen  oder  leg  bei   mir  tot. 

1985 
Da  sprach  zu  im  ein  Hewne:  Du  must  selbs  pottc  sein, 
So  wir  dich  tragen  tode  hin  für  den   bruder  dein; 
So  gschicht  im  erst  so  leide,  dem  morder  ungetrew. 
Du  test  hie  grossen  schaden,  erst  wurt  dein  ungluck  new. 

1986 
Nun  traet  mir  nit  als  sere  und  weichet  von  mir  bas! 
Ja  mach  ich  hie  noch  mangem  di  ring  von  blute  nas. 
Des  mugt  ir  mir  nit  weren,  ich  wil  gen  hofife  gan 
Und  will  mein  herren  alle  mein  kumer  wissen  lan. 

1987 
Er  weret  sich  mit  kreften,  der  edel  fürst  Dankwart. 
Si  mochten  all  nit  weren  dem  held  di  seinen  fart. 
Si  Schüssen  manchen  geren  in  seines  Schildes  rant, 
Daz  er  im  ward  zu  schwere  und  warf  in  aus  der  hant. 

1988 
Si  meinten  in  zu  zwingen,  da  er  nit  Schildes  trug. 
Er  in  vil  tifier  wunden  durch  lichte  helme  schlug, 
Daz  vor  im  da  lag  tode  vil  manig  hewnisch  man. 
Darumb  groß  breis  und  ere  der  helt  allda  gewan. 

1989 
Di  feind  an  allen  orten  satztcn  dem  ritter  zu. 
Etlicher  in  dem  streite  da  gen  im  kam  zu  fru. 
h>  hib  sich  aus  in  allen  recht,  sam  ein  eberschwein 
Zu  wald  tut  aus  den  hunden,  der  stolze  ritter  fein. 

1990 
Er  kam  mit  starker  were  gen  hof  allda  alein. 
Waz  im  da  ging  engegen,  must  weichen  allsgemein. 
Sein  Schwert  in  seiner  hende  waz  als  von  blute  nas. 
Ich  mein,  von  keinem  ritter  wurd  nie  gestritten  bas. 

1991 
Als,  daz  da  waz  zu  hofife,  horten  manch  Schwertes  klangk; 
Daz  trinken  und  di  speise  mancher  da  von  im  schwank, 
Etlicher,  der  auch  speise  hin  für  di  herren  trug. 
Auch  kam  im  an  der  stigen  der  starken  feind  genug. 

1992 
Da  sprach  zu  in  mit  grimme  Dankwart,  der  kune  degn: 
Ir  Hewrten  solt  der  geste  vil  pas  hie  han  gepflegn 
Und  soltet  für  di  herren  di  speis  zu  tische  tragn; 
Und  lißt  mich  meinen  herren  di  mer  gen  hofe  sagn. 

1993 
Welcher  sich  taucht  so  kune,  daz  er  gen  im  hin  sprangk, 
Dem  tet  er  mit  seim  Schwerte  manch  ungefügen  schwank, 
Daz  si  im  aus  dem  wege  durch  forchte  musten  stan. 
Von  seinem  starken  helant  mancher  sein  end  gewan. 

1994 
Und  da  Dankwart,  der  kune,  da  zu  dem  sal  eintrat, 
Kunig  Etzels  hoffgesinde  er  vor  im  weichen  bat. 
Im  waz  mit  blut  berunnen  sein  lichtes  sturmgewant. 
Ein  ungefüges  waffen  trug  er  in  seiner  haut. 

1995 
Er  kam  zu  rechter  weile  da  an  des  sales  tur, 
Daz  man  den  jungen  kunig  trug  wider  unde  für 
Von  eim  tisch  zu  dem  andern,  den  kunig  hochgeporn. 
Da  von  Dankwartes  mere  ward  da  daz  kint  verlorn. 

1996 

V  il  laut  so  ruft  Dankwarte,  als  man  noch  höret  sagn: 
Ir  sitzet  hie  zu  lange,  mein  libster  bruder  Hagn! 
Ich  klag  euch  und  mein  herren  den  jamer  und  di  not: 
Als  unser  ritter  und  knechte  sein  an  der  herberg  tot. 

1997 
Da  sprach  zu  im  her  Hagen:  Wer  hat  den  schaden  tan? 
Er  sprach:  Des  kuniges  bruder  und  alle  seine  man. 
Kr  hat  sein  klein  genosseo,  daz  wil  ich  euch  wol  sagn; 
Ich  hab  mit  meinem  Schwerte  daz  haupt  im  ab  geschlagn. 

1998 
Daz  ist  ein  kleiner  schade,  sprach  Hagen  an  der  zeit, 
Daz  man  sagt,  \vi  manch  ritter  tot  bleiben  in  dem  streit, 
Welcher  von  einem  helde  verleuset  seinen  leip. 
Dest  minder  sol  in  klagen  di  man  und  auch  di  weip. 

1999 
Wi  seit  ir,  liber  bruder,  von  blute  also  rot? 
Und  leidend  ir  von  wunden  an  ewrem  leib  icht  not, 
Ist  er  in  disem  lande,  und  der  es  hat  getan, 
Im  helfe  dann  der  teufel,  sein  leip  muß  er  mir  lan. 

2000 
Er  sprach:  Ich  bin  gesunde  und  sust  von  blute  nas; 
Von  ander  mannes  wunden  ist  mir  geschehen  das, 
Wann  ich  mit  meiner  hende  heut  mangen  han  erschlagn. 
Ob  ich  des  schweren  solte,  der  zal  kund  ich  nit  sagn. 

2001 
Hagen  sprach:  Liber  bruder,  so  hütend  uns  der  tur 
Und  lasset  keinen  Heunen  auch  kumcn  nit  herfuri 
So  rieh  ich  unser  helde  und  bring  si  all  in  not. 
Seit  unser  hoftgesinde  leit  unverschuldet  tot 

20* 

2002 

Sol  ich  sein  kamerere,  so  sprach  der  kün  Dankwart, 
Ein  hochgeborner  kunig  ist  mit  mir  wol  bewart; 
So  huet  ich  wol  der  ture,  vi!  Hbster  bruder  mein  I 
Da  kund  Krenhilden  recken  nit  leider  gschehen  sein. 

2003 
Mich  nimet  michel  wunder,  so  sprach  Hagen,  der  degn, 
Warumb  kunig  Etzels  helde  heimliches  rates  pflegn. 
Si  sehen  den  nicht  gerne,  der  an  der  tur  dort  stat 
Und  der  uns  dise  mere  gen  hof  gesaget  hat. 

2004 
Ich  han  vil  oft  gehöret  von  kunig  Günther  sagn, 
Daz  si  irs  herzen  leide  uns  wollen  nit  vertragn. 
So  gelten  wir  kunig  Etzel  di  speis  und  seinen  wein. 
Der  junge  kunig  aus  Heünen  der  mus  der  erste  sein. 

2005 
Da  sprang  auf  von  dem  tische  Hagen,  der  küne  man. 
Er  schlug  Ortlip  zu  tode,  daz  von  seim  Schwerte  ran 
Daz  blut:  des  kindes  haubet  kam  Krenhild  in  di  schoß. 
Da  ging  es  an  ein  morden;  der  jamer  der  ward  groß. 

2006 
Hagen  gab  dem  meitzogen  ein  ungefügen  schlag, 
Und  daz  im  auch  daz  haubet  dort  vor  dem  tische  lag. 
Ein  jemerlichen  lone  im  da  her  Hagen  gab, 
Daz  er  schlug  vor  dem  kunige  im  da  sein  haubet  ab. 

2007 
Vor  kunig  Etzels  tische  sach  er  ein  spileman. 
Hagen  in  grossem  zorne  im  da  nach  eilen  gann. 
Er  schlug  im  auf  der  fidel  da  ab  di  einen  hant: 
Des  hab  dir  der  potschefte  in  der  Purgunder  lant! 

2008 
Awe,  sprach  sich  da  Werbel,  kunig  Etzels  spileman, 
Von  Throni  edler  Hagen,  was  han  ich  euch  getan? 
Ich  kam  in  steter  trewe  hin  an  daz  reinisch  lant. 
Wi  kleng  ich  nun  di  seiten,  seid  ich  verlor  di  hant? 

2009 
Hagen  der  achtet  kleine,  ob  er  nicht  fidelt  mer. 
Da  schlug  er  in  dem  sale  tot  manchen  ritter  her. 
Des  kunig  Etzels  recken  er  vil  zai  dode  schlug. 
Er  bracht  da  umb  sein  leben  vil  mangcn  ritter  klug. 

2010 
Folker,  der  fidelere,  auch  von  dem  tisch  aufsprang. 
Sein  fidclbog  gar  helle  in  seiner  hand  erklang. 
Er  fidelt  ungefüge,  der  kune  spileman; 
Wann  er  vil  mangen  Hewnen  zu  feinde  da  gewan. 

2011 
Da  Sprüngen  von  dem  tische  drei  edel  kunig  her. 
Si  wolten  es  da  wenden,  ee  Schadens  wurde  mer. 
Si  künden  es  nit  wenden  und  auch  nit  understan, 
Da  Folker  und  her  Hagen  so  ser  wüten  begann. 

2012 
Und  da  der  fogkt  vom  Reine  nit  scheiden  mocht  den  streit, 
Da  ward  er  selber  hawen  vil  manche  wunden  weit 
Wol  durch  di  lichten  ringe  den  starken  feinden  sein. 
Er  was  ein  ritter  kune,  ward  da  wol  von  im  schein. 

2013 
Da  kam  auch  zu  dem  streite  sein  bruder,  kunig  Gernot. 
Der  schlug  dem  kunig  Etzel  auch  manchen  Heunen  tot 
Mit  seinem  scharpfen  Schwerte,  das  im  gab  Rudiger. 
Dar  mit  schlug  er  zu  tode  vil  mangen  ritter  her. 

2014 
Kunig  Geiselher,  der  junge,  auch  zu  dem  streit  hin  sprang. 
Sein  wafifcn  riterlichcn  auf  mangem  heim  erklang. 
Er  schlug  vil  Heunen  tode,  der  wundcrkün  weigant. 
Auch  tet  vil  grosser  were  Günther  mit  seiner  hant. 

2015 
Wi  kun  Günther  da  were  und  alle  seine  man, 
Doch  sach  man  Geiselher  recht  sam  ein  leben  stan 
Zu  forderst  gen  den  feinden.    Er  waz  ein  ritter  gut. 
Er  schrit  in  durch  di  hclmc,  daz  dar  nach  sprang  daz  blut. 

2016 
Doch  weret  sich  mit  kreften  kunig  Etzels  hofgesind. 
Auch  schlugen  di  Purgunder  auf  si  da  gar  geschwind, 
Hiben  vil  mange  gassen  hin  durch  des  kuniges  sal. 
Man  hört  im  land  erdiessen  den  ritterHchen  schal. 

2017 
Da  kamen  vil  der  Heunen  auch  für  den  fal  da  hin. 
Di  namen  an  der  stigen  da  einen  klein  gewin. 
Di  Hewnen  in  dem  sale  weren  gerne  vor  der  thur 
Gewest ;  daz  wert  Dankwarte  und  lies  ir  kein  darfur. 

2018 
Under  des  sales  pforten  hub  sich  ein  groß  gedrang. 
Auf  manchem  herten  helme  di  schwert  so  laut  erklang. 
Dankwart  kam  bei  der  pforten  so  gar  in  grosse  not. 
Im  kam  zu  hilf  her  Hagen,  als  Günther  im  gebot. 

2019 
Vil  laut  ruft  da  her  Hagen  den  kunen  Folker  an. 
Er  sprach:  Secht  ir  mein  bruder  in  grossen  noten  stan? 
Vil  ungefüger  schlege  di  Heunen  im  dort  gebn. 
Nun  kumet  im  zu  hilfe,  ee  er  verlies  sein  lehn! 

2020 
Er  sprach:  Daz  tun  ich  gerne,  ich  wil  im  bei  gestan. 
Er  gund  mit  seiner  fidel  hin  durch  den  palast  gan. 
Sein  scharpfes  schwert  von  schlegen  auf  mangem  heim  erklangk. 
Des  sagt  im  von  dem  Reine  manch  guter  ritter  dank. 

2021 
Folker  kam  zu  Dankwarte.     Wi  bald  er  zu  im  sprach: 
Ir  habet  heut  erlitten  vil  grosses  ungemach! 
Mich  bat  Hagen,  ewr  bruder,  mit  hilf  her  zu  euch  gan. 
So  huet  aussen  der  thure!  So  bleib  ich  innen  stan. 

2022 

Dankwart,  der  degen  schnelle,  stund  ausserhalb  der  thur 
Und  weret  in  di  stige,  waz  Heunen  kam  darfur. 
Man  hört  manch  wafifen  klingen  in  manger  heldeshant. 
Des  gleich  in-weng  der  thure  tet  Folker,   der  weigant. 

2023 
Folker,  der  degen  kune,  ruft  da  her  Hagen  an. 
Di  tliLir  ist  wol  verschlossen,  so  sprach  der  spilcman. 
Es  ist  so  wol  verschranket  des  kunig  Etzels  tur, 
Von  zweier  recken  hende  gen  taüsent  rigel   für. 

2024 
Und  da  Hagen,  der  starke,  di  thur  sach  wol  behut, 
Den  schilt  warf  er  zu  rucken,  der  edel  ritter  gut. 
Erst  gund  er  wol  betrachten  sein  schaden  und  sein  leit. 
Des  must  von  im  engelten  manch  ritter  unverzeit. 

2025 
Und  da  der  fogt  von  Perne  zu  recht  den  streit  ersach. 
Und  daz  Hagen  von  Throny  so  mangen  heim  zerbrach. 
Der  kunig  aus  Amelünge  der  sprang  da  auf  ein  pank, 
Er  sprach :  Wi  schenkt  her  Hagen  daz  aller  pitterst  trank ! 

2026 
Etzel  der  sas  in  noten  und  auch  sein  weib  alsam. 
Er  sach,  waz  da  der  seinen  mit  tode  schaden  nam ; 
Wann  er  vor  seinen  feinden  da  selber  kaum  genas. 
Waz  half  in,  daz  er  herre  über  all  kunig  was  ? 

2027 
Krenhilt  rufift  senigleichen  den  edlen  Ferner  an: 
Nun  helft  mir,  edler  degen,  daz  ich  hie  kum  dar  von! 
Ich  ti^w  euch,  edler  kunig  aus  Amelungerlant! 
Erreicht  mich  hie  her  Hagen,  ich  bin  des  todes  pfant. 

2028 
Wi  kan  ich  euch  gehelfen  ?  so  sprach  her  Diterich ; 
Vil  edle  kuniginne,  es  gat  schir  selbs  an  mich. 
Es  sein  gar  scr  erzürnet  Günther  und   all   sein   man, 
Daz  sich  zu  disen  zeiten  selbs  nimant  fristen  kan. 

2029 
Da  sprach  di   kuniginne:  Ach,  edler  ritter  gut, 
Lat  heut  an  mir  erscheinen  ewren  tugenthaften   mut 
Und  helfet  mir  von  hinne,  ee  daz  ich  lig  hie  tot! 
Ilclf  mir  und  auch  dem  kunitre  aus  discr  <rrosscn  not! 

2030 
Daz  wil  ich,  fraw,  versuchen,  ob  ich  euch  helfen  kan, 
Wann  ich  in  langen  zeitn  nie  mer  gesehen  han 
So  grimmiglich  erzürnet  so  mangen  ritter  gut. 
Ich  sich  aus  manchem  helme  flissen  daz  rotte  blut. 

2031 
Da  rufft  mit  lauter  stimme  der  Ferner  hochgeporn, 
Daz  man  sein  stim  hört  diessen  recht  sam  ein  groß  herhorn  ; 
Der  palast  in  den  noten  von  seiner  stim  erdoß. 
Di  kraft  her  Ditereichen  waz  gar  unmassen  groß. 

2032 
Daz  hört  Günther,  der  kunig,  und  rufift  di  seinen  an 
Dort  in  dem  grossen  stürme  (er  da  äfft  losen  gann). 
Er  sprach:  Her  Ditrichs  stimme  ist  in  mein  oren  kumen. 
Ich  furcht,  von  unsern  helden  hab  er  icht  schad  genumen. 

2033 
Er  gund  in  allen  winken,  Günther  mit  seiner  haut. 
Di  seinen  ritter  alle  mant  ser  der  kün  weigant: 
Hort  auf,  ir  held,  mit  streiten  und  lassend  uns  besehn, 
Und  waz  her  Ditereichen  sei  von  uns  hie  geschehn! 

2034 
Und  da  der  fogt  vom  Reine  sein  helden  daz  gepot, 
Si  horten  auf  mit  streite  und  waren  all  in  not. 
Si  forchten  Günther  alle,  und  daz  da  nimant  streit.  « 

Da  retten  mit  ein  ander  di  recken  unverzeit. 

2035 
Er  sprach :  Edler  Fernere,  waz  hat  man  euch  getan  ? 
Hand  euch  di  mein  erzürnet?  Hort,  wes  ich  willen  han! 
Ich  wil  euch  gerne  pussen,  darzu  bin  ich  bereit. 
Ist  euch  icht  schad  geschehn,  daz  ist  mir  warlich  leit. 

2036 
Da  sprach  her  Ditereiche:  Man  hat  mir  nicht  getan. 
Von  euch  und  all  den  ewren  ich  nit  zu  klagen  han. 
Nun  land  mich  aus  dem  sale  und  auch  di  helde  mein  I 
Daz  wil  ich  umb  euch  alle  ewie  verdinen  sein. 

2037 
Wi  fleht  ir  in  so  sercr  so  sprach  der  kün  Wolfhurt; 
Der  fidler  hat  di  turc  dort  nie  so  wol  bewart, 
Er  müsse  uns  aus  dem  sale  mit  frid  hin  lassen  gan. 
Schweigt!  sprach  her  Ditereiche,  der  red  wil  ich  nit  han. 

2038 
Günther  der  sprach:  Vil  gerne  ich  euch  des  gunnen  wil, 
Mit  euch  aus  disem  sale  sei  lutzel  oder  vil, 
Bis  an  alein  mein  feinde,  di  müssen  hie  bestan; 
Si  han  mir  grossen  schaden  zu  Hewncn  hie  getan. 

2039 
Under  den  einen  arme  der  edel  Rerner  schloß 
Krenhilt,  di  kuniginne,  di  waz  in  noten  groß; 
Nam  an  den  andern  arme  Etzel,  den  kunig  reich. 
Auch  ging  mit  im  von  dannen  di  Wulfing  all  geleich. 

2040 
Da  sprach  von  Pechalare  der  margraf  Rudinger: 
Sol  hie  aus  disem  sale  sust  nimant  kumen  merr 
Ich  hab  euch  vil  gedinet.    Doch  lassend  mich  verstani 
Euch  zem  mit  uns  gut  fride,  den  solt  wir  billich  han. 

2041 
Des  antwurt  Geiselhere  seim  schweher  da  zu  hant: 
luich  ist  von  uns  gut  fride  von  uns  alhie  bekant. 
Durch  ewer  er  und  trewe,  di  ir  uns  habt  getan, 
Solt  ir  und  all  di  ewrcn  an  schaden  von  uns  gan. 

2042 
Da  der  edel  margrafe  waz  kumen  aus  dem  sal, 
r^unfhundcrt  seiner  helde  di  folgten  im  zu  tal 
Di  stig  ab  aus  dem  sale;   daz  waren  seine  man. 
Von  den  ward  den  Purgundern  seit  grosser  schad  getan. 

2043 
Da  sach  man  einen  Hewncn  bei  kunig  Etzel  stan 
Und  bei  dem  fürst  von  Pcrnc;  des  wolt  er  gnossen  han. 
Dem  gab  der  fidelcre  ein  ungefügen  schlag, 
Daz  im  vor  Etzels  fussen  allda  sein  haubet  lag. 

2044 
Und  da  der  kunig  Etzel  kam  aus  dem  sal  gesunt, 
Er  sach  den  fidler  ane;  groß  jamer  ward  im  kund: 
Awe  mir  diser  geste  und  meiner  grossen  not! 
Sol  hie  von  iren  henden  mein  freund  all  ligen  tot? 

2045 
Awe  diser  hochzeite !  so  sprach  der  kunig  her. 
Es  ficht  dort  in  dem  sale  einer,  der  heißt  Folker, 
Part  sam  ein  wilder  trache  und  ist  ein  spileman. 
Ich  dank  got  seiner  gute,  daz  ich  dem  held  entran. 

2046 
Sein  Seiten  klingen  herbe,  sein  striche  di  sein  rot. 
Ja  feilen  seine  done  mir  manchen  man  zu  tot. 
Ich  weiß  nit,  wes  uns  zeihet  der  selbig  schnöd  falant. 
Mir  kam  nie  schnöder  geste  da  her  in  Hewnenlant. 

2047 
Da  ging  hin  an  di  herberg  di  edlen  fursten  her. 
Her  Diterich  von  Ferne  und  margraf  Rudinger. 
Di  wolten  mit  dem  streite  da  nit  zu  schaffen  han; 
Verputen  daz  beim  leben,  w^er  in  waz  undertan. 

2048 
Hetten  gewest  di  geste,  daz  in  geschehen  wer 
Von  in  dar  nach  in  kurze  solch  schad  und  grosse  ser, 
Si  weren  aus  dem  sale  so  leicht  nit  von  in  kumen; 
Si  hetten  grossen  schaden  vor  von  in  da  genumen. 

2049 
Si  Hessen,  wen  si  wolten,  da  von  in  aus  dem  sal. 
Da  hub  sich  in  dem  hause  ein  jemerlicher  schal. 
Ir  grosses  leid  si  rächen  und  auch  ir  ungemach. 
Folker  mit  seinem  Schwerte  vil  mangen  heim  zubrach. 

2050 
Sich  kert  hin  zu  dem  streite  Günther,  der  kunig  gut. 
Hort  ir  di  don,  her  Hagen,  di  dort  der  fidler  tut? 
Er  schlecht  es  alles  tode,  waz  gen  der  thure    gat. 
Rot  ist  sein  fidelboge,  den  er  in  henden  hat. 

2051 
Mich  rewct,  sprach  her  Hagen,  von  ganzem  herzen  ser, 
Hab  ich  in  ie  erzürnet,  den  edlen  fidcler. 
Ich  waz  ie  sein  geselle,  so  waz  er  auch  der  mein. 
Und  kern  wir  heim  zu  lande,  so  wolt  vvirs  aber  sein. 

2052 
Nun  secht  ir  wol,  her  kunig,  euch  ist  der  fidler  holt. 
Er  dint  euch  ie  mit  trcwen  umb  ewren  reichen  solt. 
Sein  fidelbog  der  schneidet  durch  herte  helme  licht. 
Vil  mangem  starken  Hewnen  der  tot  von  im  geschieht. 

2053 
Man  sach  nie  fidelerc  so  gar  herlichen  stan. 
Als  heut  Folker,  der  kune,  in  stürmen  hat  getan. 
Di  seinen  selten  klingen  durch  heim  und  schildesrant. 
All  weit  solt  pillich  eren  den  wunderkün  weigant. 

2054 
Waz  der  hewnischen  recken  waz  in  dem  sal  gewesn. 
Dar  under  waz  nie  keiner  vor  den  gesten  genesn. 
Der  schal  der  waz  gelegen,  daz  nimant  mit  in  streit. 
Hin  legten  ire  wafifen  di  recken  unverzeit. 

2055 
Di  herren  nach  ir  müde  di  gingen  da  zu  tal. 
Folker  und  auch  her  Hagen  di  traten  für  den  sal. 
Über  di  schild  sich  leinten  di  zwen  vil  kune  man. 
Da  ward  manch  fremde  rede  von  in  beiden  getan. 

2056 
Da  sprach  her  aus  Purgunden  her  Geiselher,  der  dcgn : 
Ja  mugt  ir  wol  hie  rügen  und  auch  gemaches  pflegn. 
Dar  nach  solt  ir  di  tottcn  all  aus  dem  salc  tragn. 
Wir  müssen  noch  mer  streiten,  daz  wil  ich  euch  wol  sagn. 

2057 
Dank  hab,  mein  junger  hcrre!  sprach  Hagen  dazuhant. 
Solch  red  nimant  an  zimct,  wann  einem  kiin  weigant. 
Uns  hat  daz  pest  gcrattcn  mein  her  kunig  Gcisclher. 
Des  mugen  sich  wol  frewcn  di  Purgunder  gar  scr. 


316  304^  L 1950 

2058 
Da  folgten  si  dem  jungen  und  trugen  für  di  thur 
Mer  wann  neun  tausent  totten  und  würfen  si  darfur, 
Da  ab  di  stigen  alle,  vil  manigen  totten  man. 
Da  hub  sich  von  irn  freunden  vil  grosses  klagen  an. 

2059 
Darunder  lebt  etlicher  und  waz  von  schwerten  wunt. 
Der  sein  mit  hilf  het  pflegn,  wer  worden  wol  gesunt, 
Der  von  dem  hohen  falle  erst  must  daligen  tot, 
Di  klaget  manig  Hewnen .  Erst  hub  sich  grosse  not. 

2060 
Da  sprach  der  fidelere,  ein  ritter  so  gemeit : 
Nun  ist  es  alles  wäre,  waz  man  mir  hat  geseit. 
Di  Hewnen  sein  all  zagen  und  klagen  als  di  weip. 
Si  solten  billich  rechen  der  iren  freunde  leip. 

2061 
Da  waz  ein  hewnisch  furste,  der  meint,  er  tetz  in  gut. 
Der  sach  der  seinen  mage  ein  ligen  in  dem  blut; 
Er  umb-fing  in  mit  armen  und  wolt  in  tragen  dann. 
Da  schoß  in  ob  im  tode  Folker,  der  spileman. 

2062 
Da  daz  sahen  die  Hewnen,  si  fluhen  alle  sant 
Und  forchten  also  sere  Folker,  den  kün  weigant. 
Da  funden  si  ein  geren,  der  waz  fest  unde  hart. 
Der  in  den  sal  geschossen  von  einem  Hewnen  wart. 

2063 
Den  schoß  Folker  hin  wider  mit  seinen  kreften  stark. 
Vor  im  manch  starker  Hewne  floh  und  sich  da  verbark. 
Ir  keiner  torst  nit  kumen  zu  im  hin  in  den  sal. 
Man  forcht  sein  starkes  waffen,  di  Hewnen  uberal. 

2064 
Da  stund  vor  einem  hause  Etzel  mit  mangem  man. 
Folker  und  auch  her  Hagen  vil  rede  da  begann. 
Si  sagten  da  kunig  Etzel,  waz  in  da  waz  zu  mut. 
Des  musten  si  auch  sterben,  si  half  nit  hab  noch  gut. 

2065 
Ez  zem  wol  einem  kunig,  sprach  Hagen  zornigleich, 
Daz  ir  kempt  in  zu  hilfc,  ir  selbs  den  ewren  gleich. 
Als  Günther  tut  und  Gernot,  di  meinen  herren  gut. 
Si  hawen  selber  helme,  daz  darnach  get  daz  blut. 

2066 
Etzel  der  ward  erzürnet  und  fasset  seinen  schilt. 
Laßt  ab  von  disem  fechten,  so  sprach  sein  weip  Krenhilt, 
Und  gebet  reichen  solde  vil  mangem  kun  weigantl 
Erreichet  euch  her  Hagen,  ir  seit  des  todes  pfant. 

2067 
Da  wolt  der  kunig  Etzel  des  Streites  lassen  nicht, 
Als  es  von  reichen  kunigen  gar  selten  mer  geschieht. 
Man  zoch  den  kunig  dannen,  wolt  in  nit  streiten  lan. 
Hagen,  der  grimmig  degen,  sein  aber  spotten  gann. 

2068 
Es  waz  ein  nahe  sippe,  sprach  Hagen  da  verwegn, 
Di  ir  habt  und  Seifride,  der  wunderkune  degn ; 
Der  minnet  auch  Krenhilde,  ee  si  euch  ie  gesach. 
Di  schnöde  valentinne  schafft  dises  ungcmach. 

2069 

Di  red  hört  da  gar  eben  des  kunig  Etzels  w'cip. 
Da  ward  gar  ser  betrübet  in  jamer  all  ir  leip, 
Daz  er  si  also  schendet  vor  mangem  werden  man. 
Wol  auf  ir  aller  sterben  si  darumb  tichtcn  gann. 

2070 
Si  sprach:  Der  mir  von  Throne  Hagen  zu  tode  schlug 
Und  mir  darzu  sein  haubet  zu  einer  gab  hertrüg, 
Dem  geb  ich  rottes  goldes  vol  seinen  schildesrant. 
Auch  solt  im  von  mir  werden  bürg,  stet  und  weite  lant. 

2071 
Mich  wundert,  wi  sich  sawmet  so  manig  werder  man. 
Ich  sach  bei  meinen  zeiten  nie  held  so  zeglich  stan, 
Di  doch  hören  auspieten  so  gar  ein  reichen  solt. 
Si  solten  gern  verdinen  di  lant  und  auch  daz  golt. 


318  305^  L 1962 

2072 
Etzel,  der  kunig  reiche,  leid  jamer  unde  not. 
Er  klagt  sein  peste  freunde,  der  da  lag  manger  tot. 
Daz  hört  aus  manchem  lande  manch  ritter  unverzeit. 
Di  winden  da  ir  hende,  klagten  des  kuniges  gut. 

2073 
Da  spotet  ir  da  sere  der  kune  fideler. 
Er  sprach:  Ich  sich  hie  weinen  vil  mangen  also  ser 
Und  helfen   nit  irm  herren  und  lassen  in  in  not. 
Ja  essen  si  mit  schänden  des  kunig  Etzels  brot. 

2074 
Da  dacht  etlicher  herre:  Er  hat  uns  war  geseit. 
Doch  waz  es  bei  in  allen  keim  herren  also  leit. 
Als  Iring  aus  Tenmarke,  den  fursten  weit  erkant, 
Als  man  in  kurzer  zeit  an  im  seit  wol  erfant. 

2075 

I/«i  rufift  aus  Tennemarke  der  edel  fürst  Iring: 
Ich  han  bis  her  in  eren  volendet  meine  ding 
Und  han  in  herten  stürmen  doch  ic    daz  pest  getan. 
Nun  bringet  mir  mein  waffenl  Hagen  wil  ich  bestan. 

2076 
Da  wil  ich  widerraten,  so  sprach  zu  im  her  Hagn; 
I'ls  gwinnen  all  di  cwren  newr  destcr  mer  zu  klagn. 
Und  Sprüngen  ewer  zwene  zu  mir,  ja  oder  drei, 
So  nim  ich  in  daz  leben,  als  vil  als  ir  dann  sei. 

2077 
Dar  umb  wil  ichs  nit  lassen,  sprach  der  margraf  Iring. 
Han  manchen  helt  bezwungen  und  wag  es  ie  gering. 
Ja  wil  ich  dich  aleine  mit  streiten  hie  bestan. 
Und  ob  du  hest  in  stürmen  wol  tausent  streit  getan. 

2078 

Man  wapnct  den  margrafen  und  all  sein  helde  mit. 
Auch  wapnet  sich  von  Durgen  der  langraf  Irrenfrit. 
Auch  kam   Hawart,  der  starke,   mit  tausent  seiner  man. 
Di  wolten  dem  margrafen  Iring  da  bei  gestan. 

2079 
Da  sprach  der  fideler:  Ein  ungefüge  schar 
Di  kumpt  mit  dem  margrafen  und  sein  verwapnet  gar; 
Si  haben  auf  gebunden  di  lichten  helme  gut. 
Da  ward  der  fidelerc  zornig  und  ungemut. 

2080 
Er  sprach:  Secht  ir  daz,  Hagen,  wi  Iring  gen  uns  gat? 
Er  wolt  alein  hie  fechten;  daz  er  gelogen  hat, 
Er  kumpt  mit  manchem  recken.     Des  bin  ich  im  gehas. 
Mit  im  kumpt  wol  zweitausent  gewapnet  oder  bas. 

2081 
Nun  heissend  mich  nit  ligen!  sprach  der  margraf  zu  hant 
Ich  traw  es  wol  volenden,    so  sprach  der  kün  weigant. 
Ich  wil   CS  durch  kein  forchte  nit  under  wegen  lan. 
W'i  freischlich  sei  her  Hagen,  ich  tar  in  wol  bestan. 

2082 
Da  pat  Iring  di  seinen  durch  aller  frawen  er, 
Daz  si  in  Hagen  Hessen  alein  bestan,  nit  mer. 
Daz  tettn  si  nit  gerne,  wann  in  waz  wol  bekant 
Des  Hagens  stürm   und  streite;  daz  forchten  si  allsant. 

2083 
Doch  pat  ,er  si  so  lange,  pis  daz  sein  wil  geschach. 
Vil  manger  ritter  kune  wol  an  dem  fursten  sach, 
Daz  er  da  stelt  nach  eren.    Da  Hessen  si  in  gran. 
Ein  ritterliches  streiten  ward  da  von  in  gfetan. 

2084 
Irring,  der  ritter  kune,   mit  starker  mannes  wer 
Ruckt  da  für  sich  den  Schilde,  der  edel  fürst  so  her, 
Und  sprang  in  grossem  zorne  gen  Hagen  für  den  sal. 
Da  hub  sich  von  in  beiden  ein  ritterlicher  schal. 

2085 
Si  Schüssen  gen  ein  ander  zwen  geren  da  zuhant 
Wol  durch  ir  beider  Schilde  bis  auf  daz  sturmgewant, 
Daz  si  zu  kleinen  stucken  von  in  fingen  hin  dann. 
Da  griffen  zu  den  schwerten  di  wunderkune  man. 

2086 
Von  Throny  Hagens  sterke  waz  da  an  massen  groß. 
Er  sehlug  auf  den  margrafen,   darvon  di  burgk  erdos, 
Di  palast  und  di  thurne  von  iren  starken  schlegn. 
Im  mocht  nit  angesigen  Iring,  der  kune  degn. 

2087 
Iring  lies  da  von  Hagen  und  eilet  also  ser 
Mit  ungefügen  schlegen  hin  auf  den  fideler. 
Er  meint,  er  wolt  in  zwingen,  Folker,  den  kuncn  degn. 
Folkcr  kund  sich  wol  fristen  vor  seinen  grimmen  schlegn. 

2088 
Folker  schlug  dem  margrafen  durch  seines  Schildes  rant. 
Dar  von  di  spangen  Sprüngen  da  nider  auf  daz  lant 
Den  fidler  lies  er  bleiben,  Iring,  der  kune  man, 
Und  lief  Günther,  den  kunig,  mit  starken  schlcgen  an. 

2089 
Si  waren   baid  zu  streite  kün   unde  stark  genug. 
Günther  und  der  margrafe   da  auf  ein  ander  schlug. 
Doch  sach   man  von  ir  keinem   fliessen  daz  rotte  blut. 
Daz  schuff  ir  schirmeschlege,  hielten  sich   wol  in  hut. 

2090 
Günther  lies  er  aleine,   liefif  an  den  kunig  Gernot 
Und  schlug  aus  seinem  helme  di  fewres  flamen  rot. 
Doch  weret  sich  der  kunig,  Gcrnot,   der  kune  man. 
Ja  het  er  dem   margrafen  gar  nah  den  tot  getan. 

2091 
Er  sprang  da  von   dem  kunige,  der  edel   ritter  klug. 
Der  ritter  aus  Purgunden  er  vir  zu  tode  schlug, 
Des  kuniges  ritter  fire,  geporen  von  dem  Rein. 
Da  kund  dem  Geiselhere  nit  leider  gschehen  sein. 

2092 
Vil  laut  rufft  da  aus  zornc  her  Geiselher,  der  degn : 
Ir  mußt  di  helde  gelten,  di  von  euch  sein  gelegn! 
Her  Geiselher,  der  kunig,  lief  margraf  Iring  an. 
Er  schlug  auf  in  mit  grimme,  daz  er  da  Sträuchen  gann. 

2093 
Er  viel   im   für  di  fusse  da  nider  in  daz  blut, 
Daz  si  nit  anders  westen,  wann  daz  der  ritter  gut 
In  stürmen  nimmermere  geschluge  keinen  schlag. 
Noch  het  er  keine  wunden,  wi  wol  er  vor  im  lag. 

2094 
Da  im  verging  der  schale  im  heim  und  auch  der  doß, 
Der  qwalm  in  seinem  haubet  waz  im  von  schlegen   groß. 
Er  dacht:   Ich  han  daz  leben  luid  bin  auch  nirgend  wunt. 
Mir  ist  von  Geiselhere  vil  starkes  hclant  kunt. 

Nibelungenlied  ->  1 

2095 
Iring  sach  allenthalben  sein  feind  da  umb  sich  stan. 
Het  es  gewest  der  kunig,  het  im  den  tot  getan. 
Iring  het  seine  feinde  bei  im  da  war  genumen. 
Er  dacht,  wi  er  von  dannen  mocht  mit  dem  leben  kumen. 

2096 
Irrung,  der  degen  schnelle,  da  aus  dem  blute  sprangk 
Auf  in  eim  grimmen  Sprunge,    daz  im  sein  harnasch  klangk. 
Er  lief  hin  aus  dem  sale,  da  er  den  Hagen  fant, 
Und  gab  im  grosse  schlege,  der  wunderkün  weigant. 

2097 
Da  sprach  Hagen  von  Throne:  Es  muß  dein  ende  sein, 
Dich  were  dann  der  teufel!  es  gilt  daz  leben  dein. 
Doch  schlug  in  der  margrafe  durch  seinen  helme  gut, 
Daz  im  nach  seinem  Schwerte  da  sprang  daz  rote  blut. 

2098 
Und  da  Hagen  von  Throne  der  wunden  da  enpfant, 
Er  schlug  mit  grossem  zorne  auf  Iring,  den  weigant, 
Treib  in  mit  starken  schlegen  gar  fern  von  im  hin  dann. 
Da  eilt  im  nach  mit  grimme  Hagen,  der  kune  man. 

2099 
Iring  über  sein  haubet  sein  schilt  zurucken  schwang. 
Und  wer  di  selbig  stige  drei  mal  gewest  so  lang. 
Da  lies  in  furbas  Hagen  nimmermer  tun  kein  schlag. 
Manche  funk  gar  rot  von  fewre  auf  seinem  helme  lag. 

2100 
Da  sahen  di  Purgunder  Iring  noch  wol  gesunt. 
Da  wurden  dise  mere  der  schon  Krenhilde  kunt, 
Daz  er  Hagen  von  Throne  ein  grosse  wunden  schlug. 
Des  danket  im  mit  trewen  di  edel  kunigin  klug. 

2IOI 

Got  dank  euch,  edler  Iring!  so  sprach  di  kunigin  gut, 
Daz  ir  mir  Jiabt  erfrewet  mein  herz  und  meinen  mut. 
Hagen  ist  rot  von  blute,  sein  heim  und  sturmgewant. 
Da  nam  si  selbs  den  schilde  Irincr  aus  seiner  hant. 

21 02 
Tr  darft  so  ser  nit  danken   dem  held,  sprach  da  her  Hagn. 
Es  ist  der  schad  noch  kleine,  daz  man  euch  hie  tut  sagn. 
Wolt  er  es  bas  versuchen,  ich  weit  in  gern  bestan. 
Di  Avund  frumpt  euch  gar  kleine,  di  ich  hie  von  im  han. 

2103 
Daz  ir  mit  meinem  blute  di  ringe  sehet  rot, 
Daz  reißt  mich  erst  gar  sere  auf  manges  mannes  tot. 
Mir  hat  noch  kleinen  schaden  der  margraf  hie  getan. 
Daz  wil  ich  wol  vergelten,  ob  ich  es  fugen  kann. 

2104 
Da  ging  hin  an  di  lüfte  und  kulet  sich  zuhant, 
Er  kulet  seine  ringe,  den  heim  er  bald  abbant. 
Man  sprach,  er  wer  in  noten  ein  stolzer  ritter  gut. 
Des  frcwit  sich  der  margrafe  und  waz  gar  wol  gemut. 

2105 
Da  sprach  Iring,  der  kune,  zu  seinen  beiden  das : 
Nun  wapnet  mich  gar  balde!  ich  wils  versuchen  bas, 
Ob  ich  noch  mug  bezwingen  Hagen,  den  kunen  man. 
Sein  schilt  waz  gar  zerhawen,  ein  andern  er  gewan. 

2106 
Da  ward  er  wol  verbunden  in  seinen  harnasch  gut. 
Er  nam  ein  scharpfen  geren,  der  ritter  hoch  gemut. 
Dar  mit  wolt  er  her  Hagen  aber  bestan  mit  streit. 
Het  er  den  streit  gelassen,  wer  im  daz  peste  seit. 

2107 
Sein  mocht  gar  kaum  erpeiten  Hagen,  der  kune  degn. 
Er  sprang  ab  zu  der  stige  mit  stichen  und   mit  schlegn. 
Der  stigen  da  ein  ende.     Sein  zorne  der  waz  groß. 
Der  margraf  seiner  sterke  gar  wenig  da  genoß. 

2108 
Si  hiben  durch  di  schildc  mit  starken  schlcgen  groß. 
Daz  von  ir  beider  schilde  di   fewres  flamcn  schoß. 
Der  margraf  ward  von  Hagen  bis  in  den  tot  verwunt. 
Und  daz  der  kune  degen  ward  nimmermer  gesunt. 

21  » 

2109 
Und  da  Iring  der  wunden  von  Hagen  da  enpfant, 
Den  schilt  begund  er  fassen,  der  wunderkün  weigant, 
Und  wolt  den  schaden   rechen  an  dem  vil  kunen  man. 
Seit  schlug  in  tot  her  Hagen,  macht  in  des  lebens  an. 

21 10 
Hagen  dort  in  dem  blute  ein  geren  ligend  fant 
Und  schoß  in  durch  den  degen ,    daz  er  sank  gen  der  want. 
Den  geren  durch  sein  haubet,  daz  er  nit  mer  genas. 
Im  wart  auch  als  sein  waffen  von  seinem  blute  nas. 

2111 
Dar  mit  der  helt  geschwinde  hin  von  dem  hause  rant. 
Ee  daz  man  im  den  helme  von  seinem  haubet  bant. 
Man  zoch  aus  im  den  geren.     Da  nahet  im  der  tot. 
Da  weinten  all  di  seinen.     Des  zwang  si  grosse  not. 

2112 
Krenhilt  gar  senigleichen  den  helt  da  klagen  gan. 
Iring,  den  ritter  kune,  den  klagt  manch  werder  man. 
Den  fremden  und  den  künden  waz  umb  den  ritter  leit. 
Er  sprach  vor  seinem  tode,  der  ritter  unverzeit: 

2113 
Nun  lassend  dise  klage,  ir  man  und  auch  ir  weip ! 
Waz  hilfet  mich  ewr  weinen  r  Nun   muß  ich  meinen  leip 
Verlisen  von  den  feinden  und  muß  mein  leben  lan. 
Der  tot  frist  mich  nit  mere.     Got  woU  mir  beigestan! 

21 14 

Er  sprach  zu  dem  lantgrafen,  geporn  aus  Düringerlant: 
Kein  solt  solt  ir  nit  nemen  hie  von  der  kunigin  hant. 
Und  laßt  euch  nit  betrigen  ir  lichtes  gold  so  rot ! 
Welch  bestet  den  Hagen,  der  muß  hie  ligen  tot. 

21 15 

Sein  färb  waz  im  verblichen,  er  todes  zeichen  trug; 

Sein  sei  schid  von  dem  leibe.     Da  weint  manch  ritter  klug. 

Sein  leben  nam  ein  ende,  in  klagten  seine  man 

Und  rächen  in  mit  streite.     Erst  hub  sich  jamer  an. 

21 16 

Hawart  und  Irrenfride  di  sprungcn  in   den  sal 

Wol  mit  zvveitauscnt  recken.     Sich  hub  ein  grosser  schal. 

Di  starken  schleg  und  streite  da  also  laut  erdos. 

Wi  vil  man  starker  geren  auf  di   Purgunder  schoß! 

21 17 

Her  Irrenfrid,  der  kune,  lief  an  den  spileman, 
Das  er  vil  grossen  schaden  fon  Folker  da  gewan. 
Folkcr  mit  manneskrefte  auf  den  lantgrafen  schlug 
Durch  seinen  heim  so  feste,  der  fideler  so  klug. 

2118 
Auch  schlug  in  der  margrafe  mit  starken  schlegen  groß, 
Daz  im  daz  rote  blute  da  durch  die  ringe  floß, 
Daz  sich  sein  brunn  zu-trante;  der  fidler  kam  in  not. 
Doch  lag  von  seinen  schlegen  der  lantgraf  vor  im  tot. 

2119 
Hawwart  und  auch  her  Hagen  waren  zu  samen  kumen. 
r>  mocht  wol  sagen  wunder,  der  da  het  war  genumen: 
Recht  als  der  dunder  vilen   di  schwert  in  in  der  hant. 
Hawart  schlug  da  zu  tode  Hagen,  der  kün  weigant. 

2120 
Und  da  Ilawnwartes  helde  irn  herren  sahen  tot 
Und  Irenfrid  von  Duringen,  da  hub  sich  grosse  not. 
Ee  si  di  tur  gewunnen  mit  helanthafter  hant, 
Da  ward  manch  heim  zerhawen  und  manger  schildesrant. 

2121 
Da  sprach  der  fidelere:  Nun  land  si  gan  herein! 
Welcher  mir  kumpt  zu-  banden,  es  muß  sein  ende  sein. 
Si   müssen  alle  sterben  von  uns  in  disem  streit. 
Si  geltens  mit  dem  tode,  waz  in  di  kunigin  gcit. 

2122 
Di  ungemuten   recken  di  kamen  in  den  sal. 
Da  ward   manchem  sein  haubet  gefeilet  hin  zu  tal. 
Vil   manger  da  must  sterben  von  grimmiglichen  schlegn. 
Freischlich  streit  Geiselhere  und  auch  Gernot,  der  degn. 

2123 
Ir  tausent  und  auch  flre  di   kamen  in  den  sal. 
Da  hört  man  von  in  allen  ein  klegelichen  schal. 
Si  wurden  von  den  gesten  da  all  zu  tod  geschlagen. 
Da  wolten  di  Purgunder  in  keiner  not  verzagen. 

2124 
Dar  nach  ward  es  gar  stille.     Ein  end  so  nam   der  doß. 
Daz  blut  da  aus  dem  sale  aus  allen  löchern  floß; 
Bis  zu  den  rigelsteinen  daz  rotte  blut  da  rann. 
Da  bleib  tot  in  dem  streite  manch  wunderkuner  man. 

2125 
Sich  setzten  di  Purgunder  da  nider  alle  sant. 
Ir  Schild   und  ire  wafl'en  si  legten  hin  zu  hant. 
Da  stund  noch  vor  dem  sale  der  kune  fideler, 
Und  ob  si  imant  wolte  mit  streit  bestan  noch  mer. 

2126 
Kunig  Etzel  klaget  sere  und  auch  sein  schönes  weip, 
Di  meid  und  auch  di  frawen,  betrübet  waz  ir  leip, 
Wann  da  der  grimmig  tode  het  auf  si  all  geschworn. 
Doch  ward  noch  von  den  gesten  manch  werder  helt  verlorn. 

2127 
Da  eilet  auf  di  geste  drei  fursten  weit  erkant. 
Von  Polant  waz  der  eine,  herzog  Herman  genant, 
Und  aus  der  Walacheie  Sigher,  der  küne  degn 
Und  Walach  aus  den  Türken.     Di  wolten  Streites  pflegn. 

2128 
Wol  mit  zwei  tausend  recken,  si  brachten  mit  in  dar, 
Dar  under  manger  ritter  waz  da  in  irer  schar. 
Di  mant  di  kuniginne  und  auch  der  kunig  reich 
Und  klagten  in  mit  trewen  ir  leit  so  klegeleich. 

2129 
Da  globten  si  zu  fechten;   man  ghis  in  landes  vil 
Und  reichen  schätz  von  golde,  als  ich  euch  sagen  wil. 
Si  waren  gwapnet  feste  und  trungen  in  daz  haus. 
Ir  keiner  mit  dem  leben  kann  nimmermer  daraus. 

2130 

^Lin  bindet  ab  di  helmc!  sprach  da  von  Throne  Hagn. 
Ja  machen  wir  den  Hewnen  noch  alsovil  zu  klagn, 
Daz  si  diser  hochzeite  vergessen  nimmer  hie! 
Waz  hilft  nun  daz  Krenhilde,  daz  uns  am  Rein  nit  lie? 

2131 
Si  bunden  ab  di  helme,  di  edlen  ritter  gut. 
Si  Sassen  auf  di  totten,  di  vor  in  in  dem  blut 
Lagen  von  iren  henden  und  waren  alle  tot. 
Deß  musten  si  auch  sterben  und  kamen  all  in  not. 

2132 
Ee  daz  der  abent  käme,  da  schuff  kunig  Etzel  das 
Und  auch  di  kuniginnc,  daz  sis  versuchten  bas. 
Di  held  aus  Hewnenlanden  schuffen  den  gesten  leit. 
Wes  man  an  si  begerte,  des  waren  si  bereit. 

2133 
Sich  hub  ein  grosses  morden  vor  dem  haus  und  darin. 
Dankwart,  her   Hagens  bruder,  der  pflag  mennlicher  sinn, 
Sprang  für  di  seinen  herren  zun  feinden  für  di  tun 
Si  forchten  sein  gar  sere.     Er  kam  gesunt  dar  für. 

2134 
Der  streit  wert  also  lange,  bis  daz  di  nacht  her  trang. 
Da  werten  sich  di   geste,  daz  si  nimant  bezwang, 
Und  werten  sich  der  TIewnen  den  sumcrlangen  tag. 
Manch  helt  von  iren  henden  tot  in  dem  blute  lag. 

2135 
Zu  sant  Johans  sünwenden  der  grosse  mort  geschach, 
Und  daz  di  kuniginnc  ir  herzenleit  da  räch 
An  iren  pesten  freunden,  an  manchem  werden  man. 
Darvon  der  kunig  Etzel  vil  grossen  schaden  nam. 

2136 
Krenhilt  waz  solcher  schade  da  vor  gar  ungedacht 
Si  het  mit  iren  sinnen  es  gerne  darzu  bracht, 
Daz  Hagen  newr  aleine  sein  leben  het  verlorn. 
Dar  umb  si   musten  sterben,  di  recken  hochgeporn. 

2137 
In  waz  des  tags  zurunnen,  si  waren  in  grosser  not, 
Si  sprachen:  Uns  wer  pesser  alhie  ein  kurzer  tot. 
Wann  solches  großes  qwelen,  als  man  si  da  anleit. 
Eins  frides  si  da  gerten,  di  geste  unverzeit. 

2138 
Si  hatten,  daz  man  brechte  den  kunig  Etzel  dar. 
Si  waren  mit  blut  berunnen  und  jemerlich  gefar. 
Si  traten  für  den  sale,  di  drei  kunig  also  her. 
Si  Westen  nimant  zu  klagen  ir  herzenliche  ser. 

2139 
Kunig  Etzel  und  Krenhilde  di  kamen  beide  dar. 
Daz  laut  daz  waz  ir  eigen,  des  meret  sich  ir  schar. 
Er  sprach  zu  den  drei  kunigen:  Sagt  mir!  was  wolt  ir  mein? 
Ir  geret  eines  frides;  daz  mag  doch  nit  gesein, 

2140 
Wann  ir  mir  grossen  schaden  habt  alle  sant  getan. 
Des  solt  ir  nit  geniessen,  sol  ich  daz  leben  han. 
Mein  kint  schlugt  ir  mir  tode  und  auch  den  bruder  mein: 
Des  kumt  mit  seinem  leben  ewr  keiner  an  den  Rein. 

2141 
Günther  sprach :  Edler  kunig,  des  zwang  uns  grosse  not. 
Als  unser  hoffgesinde  lag  von  den  ewren  tot 
Dort  niden  an  der  herberg;  dar  umb  gabt  ir  ewr  golt. 
Ich  kam  her  auf  ewr  trewe  und  meint,  ir  wert  mir  holt. 

2142 
Da  sprach  her  aus  Purgunden  her  Geiselher,  der  degn: 
Her  kunig  und  ir  Hewnen,  nun  fristet  mir  mein  lehn! 
Wez  zeihet  ir  mich  armen?  waz  hab  ich  euch  getan? 
Wann  ich  kam  her  in  trewen  und  alle  meine  man. 

2143 
Si  sprachen:  Deiner  gute  ist  dise  bürg  so  vol 
Mit  jamer  und   mit  leide.     Ja  gunten  wir  dir  wol, 
Daz  du  nie  werest  kumen  zu  uns  her  v^on  dem  Rein. 
Man  findet  manchen  weisen  hie  von  den  schulden  dein. 

2144 
Da  sprach  aus  grossem  zorne  Günther,  der  kune  degn : 
Wolt  ir  nun  keiner  trewe  hie  gen  uns  allen  pflegn, 
So  woU  uns  got  selbs  trösten,  uns  arme  ritter  gut! 
Es  ist  an  alle  schulde,  waz  uns  kunig  Etzel  tut. 

2145 
Der  kunig  sprach  zu  den  gesten :  Mein  not  und   ewre  leit 
Di  sein  gar  ungeleiche.     Sich  hebt  groß  arebeit. 
Vil  grossen  schad  und  schände  han  ich  von   euch  genumcn. 
Ewr  keiner  mit  dem  leben  sol  nit  von  hinnen  kumen. 

2146 

Da  sprach  zu  kunig  Etzel  Gernot,  der  kunig  gut: 
So  wil  ich  euch  wol  raten,  daz  ir  euch  habt  in  hut 
Und  weichet  von   dem  hause  und  lat  uns  zu  euch  gan, 
Seit  wir  zu  unserm  leben  kein  trost  nit  sollen  han. 

2147 
Waz  uns  sol  hie  geschehen,  mocht  es  in  kurz  ergan! 
Ir  habt  noch  mangen   recken.     Durren  si   uns  bestan. 
Ich  hoff,  ir  sol  auch  wenig  hie  vor  dem  tod  genesn, 
Seit  es  zu  disen  zeiten  muß  unser  ende  wesn. 

2148 
Kunig  Etzels  ritter  alle  und  alle  seine  man 
Hctten  di  gest  gar  gerne  da  aus  dem  sal  gelan. 
Daz  understund  Krenhilde,  si  wolt  rechen  ir  leit. 
Da  ward  den  armen  gesten  der  frid  schir  auf  geseit. 

2149 
Da  sprach  einer:  Tr  Hcwncn,  wcs  ir  nun   habet  mut, 
Und  kumpt  ir  uns  so  nahen,  es  tut  euch  nimmer  gut. 
Huet  euch  vor  uns,  ir  Ilewnen,  und  weichet  von   dem  sali 
Welch  uns  kumpt  so  nahen,  muß  leiden  todes  qwal. 

2I50 
Ob  nimantz  bei  uns  were,  ja  wann  fraw  Uten  kint, 
Di  meinen  edlen  herren,  und  kumens  an  den  wint, 
Erkulen  in  di  ringe,  so  seit  ir  all  verlorn. 
Es  ward  nie  pesser  helde  in  diser  weit  geporn. 

2151 
Da  sprach  her  Geiselhere:  Traut  libste  Schwester  mein, 
\Vi  hast  du's  an  deim  herzen,  daz  du  mich  von  dem  Rein 
So  trewlich  hast  geladen  und   manchen  kün  weigant 
Und  mir  so  grosser  kumer  sol  sein  von  dir  bekantr 

2152 
Ich  waz  dir  ie  getrewe  und  tet  dir  nie  kein  leit; 
Auf  dein  genad  und  trewe  ich  her  gen  Hewnen  reit. 
Ich  meint,  in  aller  trewe  wolt  ich  hie  pflegen  dein. 
Beweis  an  uns  genade,  mag's  anders  nit  gesein! 

2153 
Ich  mag  euch  nit  genaden,  genad  ist  euch  verseit. 
Mir  hat  Hagen  von  Throne  getan  groß   herzenleit 
Dort  oben  an  dem  Reine  und  schlug  mir  tot  mein  kint. 
Des  müssen  ser  engelten,  di  mit  im  kumen  sint. 

2154 
Wolt  ir  mir  aber  Hagen  alein  zu  pfand  hie  gebn, 
So  wil  ich  mich  bedenken  und  wil  euch  lassen  lebn. 
Seit  ir  meine  bruder  und  einer  muter  kint, 
So  frist  ich  euch  daz  leben,  als  vil  ewrer  noch  sint. 

2155 
Das  wol  got  nit  von  himell  so  sprach  der  kunig  Gernot. 
Wer  unser  zehentausent,  musten  ee  ligen  tot, 
Und  were  all  dein  mage,  ee  wir  dir  einen  man 
Auch  geben  aus  uns  allen,  wann  es  mag  nicht  ergan. 

2156 
Wir  müssen  alle  sterben,  so  sprach  her  Geiselher. 
So  wollen  wir  daz  enden  mit  ritterlicher  wer. 
Wer  nun  woll  mit  uns  streiten,  so  sei  wir  aber  hie. 
Wann  keiner  läßt  den  andern  in  keinen  noten  nie. 

2157 
Da  sprach  Dankwart,  der  küne:  Kunigin,  ich  wil  euch  sagn: 
Ja  stet  noch  nicht  alcine  mein  libster  bruder  Hagn. 
Welcher  nimpt  auf  ein  fride  alein,  es  wurt  im  leit; 
Welcher  hi  leßt  den  andern,  der  tot  ist  im  bereit. 

2158 
Krenhilt  mant  all  ir  recken  und  ruftet  si  da  an : 
Ir  solt  ir  aller  keinen   hie  lenger  leben  lan. 
Daz  wil  ich  umb  euch  alle  verdinen,  wo  ich  sol. 
Des  Hagen  ubermute  wil  ich  vergelten  wol. 

2159 
Nun  tretet  zu  dem  hause,  ir  recken  überall 
So  heiß  ich  an  vir  enden  anzünden  disen  sal. 
So  werden  wol  gerochen  an  in  mein  grosses  leit. 
Kunicf  Etzels  recken  alle  waren  zu  streit  bereit. 

2160 
Waz  gest  stund  vor  dem  sale,  di  triben  si  hinein 
Mit  Stichen  und  mit  schlagen.     Sich  hub  ir  grosse  pein. 
Si  wolten  sich  nit  scheiden,   Günther  und  seine  man. 
Si  gunden  da  in  trewen  einander  beigestan. 

2161 
Den  sal  hies  si  anzünden,  des  kunig  Etzels  weip, 
Und  wolt  si  all  verbrennen  und  qwelet  in  den  leip. 
Daz  haus  da  von  dem  winde  an  allen  orten  bran. 
Ich  mein:  kein  folk  auf  erden  nie  grosser  not  gewan.    • 

2162 
Da  rufiften  in  dem   fcwre  di  held   in  grosser  not: 
Wir  mochten  allsant  liber  in  stürmen  ligen  tot. 
Nun  woU  es  got  erparmen,  daz  wir  den  unsern  leip ! 
Sich  rieht  gar  klegeleichen  des  kunig  Etzels  weip. 

2163 
Ein  helt  ruflft  jemerleichen:  Awe  der  grossen  not! 
Von  rauch  und  fewres  hitze  muß  wir  all  ligen  tot. 
Mir  tut  in  grosser  hitze  der  durst  hie  also  wee, 
Ich  forcht,  daz  uns  di  selc  in  discr  hitz  ausc^ec. 

2164 
Da  sprach  Hagen  von  Throne:  Ir  werden  ritter  gut, 
Wen  hie  der  turst  bezwinge,  der  trink  daz  rote  bkit! 
Daz  ist  eim  man   in  noten  vil  pesser  dann  der  wein 
Und  geit  im  mannes  krefte,  mag's  anders  nit  gesein. 

2165 
Da  ging  der  ritter  einer,   da  er  ein  toten  fant. 
Er  kniet  für  den  wunden,  den  heim  er  im  abbant; 
Er  trank  im  aus  den  wunden  daz  rosenfarbe  blut. 
Wi  seltzam  trank  daz  were,  es  daucht  den  ritter  gut. 

2166 
Got  dank  euch,  edler  Hagen,  der  ritter  zu  im  sprach. 
Der  ewren  1er  von  trinken!  Mir  vor  nie  bas  geschach. 
Ich  trank  daheim  zu  lande  vor  nie  so  edlen   wein. 
Ich  wils  umb  euch  verdinen,  frist  got  daz  leben  mein. 

2167 
Di  andern  all  daz  horten,   daz  es  in  taucht  so  gut. 
Da  trunken  si  da  alle  von  den  totten  daz  blut. 
Daz  gab  in  kraft  und  sterke  und  fristet  in  den  leip. 
Des  must  von  in  engelten  darnach  manch  schönes  weip. 

2168 
Daz  fewr  an  allen  enden  da  auf  di  helde  schoß ; 
Daz  fingens  auf  di  schilde.  Ir  not  waz  also  groß. 
Der  rauch  und  auch  di  hitze  di  tet  in  also  wee. 
Es  hört  nie  man  auf  erden  von  solchem  jamer  mee. 

2169 
Da  schrei  von  Throne  Hagen:  Stand  zu  des  sales  want, 
Daz  es  auf  euch  nit  falle,  auf  heim  und  Schildes  rant. 
Und  tret  di  brende  nider  tifif  in  daz  rote  blut! 
Ja  dise  hochzeit  strenge  di  tut  uns  nimmer  gut. 

2170 
In  iren  grossen  noten  in  manheit  nie  zurann. 
Noch  stunden  vor  dem  hause  di  zwen  vil  kunen  man, 
Folker  und  auch  her  Hagen,  und  hetten  in  der  hant 
Ir  Schild  und  hüten  stette  der  aus  Pureunder  lant. 

2171 

Si  fristet,  daz  der  sale  wol  zu  gewelbet  was. 
Darumb  ir  de.ster  mere  da  in  der  not  genas. 
Da  nerten  si  ir  leben,  als  in  ir  helant  bot; 
Wann  daz  si  durch  di  fenster  liden  von  fewre  not. 

2172 
Da  sprach  der  fidelere :  Nun  gee  wir  in  den  sal  I 
So  meinen  unser  feinde,  di  Hewnen,  uberal 
Wir  sein  allsant  verbrunnen  in  diser  grossen  not. 
Ir  muß  noch  mancher  sterben,  ee  wir  all  ligen  tot. 

2173 
Da  sprach  her  Geiselhere,  der  jung,  fraw  Uten  kint: 
Es  nahet  gen  dem  tage,  sich  hebt  ein  kuler  wint. 
Nun  lafj  uns  got  von  himel  noch  pesser  zeit  geleben! 
Uns  hat  Krenhilt,  mein  Schwester,  ein  arge  hochzeit  geben. 

2174 
Da  sprach  ein  kuner  ritter:   Ich  sich  den  lichten  tag. 
Seit  es  zu  disen  zeiten  nit  pesser  werden  mag, 
So  rüstet  euch  zu  streite  (furwar  des  ist  uns  not) 
Und  denket,  daz  wir  alle  in  eren  ligen  tot! 

2175 
Da  meint  der  kunig  Etzel,  si  weren  alle  tot, 
Und  auch  di  kuniginne,  wol  von  des  fewres  not. 
Da  lebt  noch  in  dem  fewre  sechs  hundert  guter  man. 
Furwar,  kein  kunig  auf  erden  nie  pesser  held  gewan. 

2176 
Di  Hewnen,  di  ir  hueten,  di  hetten  wol  gesehen, 
Daz  si  lebten  noch  alle,  wi  vil  in  waz  geschehen 
Zu  schaden  und  zu  leide  in  irer  grossen  quäl. 
Man  sach  si  all  gesunde  in  dem  fewrigen  sal. 

2177 
Man  sagt  d?m  kunig  Etzel,  si  weren  all  genesen. 
Da  sprach  di   kuniginne:  Daz  mag  nit  wol  gewesen. 
Ir  keiner  mag  nit  leben   in  solcher  grossen   not. 
Ich  wil  wol  bas  gelauben,  daz  si  sein  alle  tot. 

Noch  wer  gar  gern  genesen  Günther  und  seine  man, 
Ob  imant  sein  genade  het  an  dem  armen  tan. 
Si  mochten  nimant  finden,  der  in  hulf  aus  der  not. 
Doch  musten  von  den  gesten  manch  helt  beleiben  tot. 

2179 
Des  morgens,  da  es  taget,  ein  gruss  man  in  da  bot. 
Man  sagt  in  ab  ir  leben.     Erst  hub  sich  grosse  not. 
Da  war  auf  si  geschossen  vil  manig  scharpfer  ger. 
Noch  stunden  di  Purgunder  in  ritterlicher  wer. 

2180 
Kunig  Etzels  recken  alle  di  wurden  ungemut 
Und  wolten  all  verdinen  der  schon  Krenhilden  gut. 
Auch  tetten  si  vil  gerne,  waz  si  der  kunig  hies. 
Darufnb  manch  werder  ritter  sein  leip  zu  pfände  lies, 

2181 
Si  gunden  all  den  gesten  bis  in  den  tot  absagen. 
Da  hies  di  kuniginne  daz  rotte  golt  hertragen; 
Si  gab  es,  wer  es  wolte,  auf  der  Purgunder  leben. 
So  grosser  solt  auf  erden  ward  nie  auf  feind  ausgeben. 

2182 
Ein  grosse  summ  der  recken  für  si  gewapnet  kam. 
Da  sprach  Folker,  der  kune:  Wir  müssen  aber  dran. 
Ich  sach  auf  erd  nie  held  so  geilen  zu  dem  tot. 
Des  kuniges  gab  und  schetze  bring  uns  und  si  in  not. 

2183 
Da  sprachen  di  Purgunder:  Nun  tretet  zu  her  bas! 
Waz  wir  hie  sollen  enden,  gar  frolich  tu  wir  das! 
Es  bleipt  hie  nimant  tode,  wann  der,  der  sterben  sol. 
Man  sach  in  bald  di  Schilde  stecken  der  geren  vol. 

2184 
Waz  so]  ich  sagen  mere?  Mer  dann  zwelfhundert  man 
Di  hüben  sich  mit  schlegen  hin  gen  den  gesten  dan. 
Da  ward  den  edlen  gesten  erfrewet  wol  ir  mut. 
Den  streit  mocht  nimant  scheiden.     Her  floß  daz  rotte  blut. 

2185 

Da  floß  aus  tiffen  wunden  vil   manger  blutes  bach. 
Da  hört  man  grossen  jamcr.    Erst  hub  sich  ungemach. 
Si  wurden  all  erschlagen  des  kunig  Etzels  her. 
Des  bliben  si  all  tode  von  der  Purgunder  wer. 

2i86 
Jja  hetten  die  Purgunder  daz  allerpest  getan. 
Den  margraf  Rudigere  sach  man  gen  hofe  gan. 
Der  sach  an  allen  enden  groli  jamer  unde  ser. 
Da  weinet  inigleichen  der  edel  fürst  so  her. 

2187 
Awe,  sprach  Rudigere,  daz  ich  ie  leip  gewan, 
Daz  disen  grossen  jamer  nimant  mag  unterstan! 
Wi  gern  ich  machet  fride,  der  kunig  tut  sein  nicht, 
In  seinem  schweren  räche  ie  mer  und  mer  geschieht. 

2188 
Da  sant  an  den  von  Ferne  der  margraf  Rudinger, 
Ob  si's  noch  mochten  wenden  zwischen  den  kunigen  her. 
Da  pot  im  der  von  Ferne:  Wer  mocht  daz  understan? 
Es  wil  der  kunig  Etzel  mit  in  nit  friden  han. 

2189 
Da  sach  ein  fürst  aus  Hewnen  dort  den   margrafen  stan. 
Mit  jamer  und   mit  leid  sein  hend  er  winden  gann. 
Der  Heün  sprach  zu  dem  kunige:  Nun  seht,  wi  er  dort  stat, 
Der  den  gewalt  am  meisten  in  ewrem  lande  hat, 

2190 
Dem  doch  allzeit  muß  dinen  di  Icüt  und  auch  di   lantl 
Wi  ist  so  vil  der  purge  und  stet  an  in  gewant! 
Di  hat  er  von  euch,  herre,  und  stet  recht  als  ein  zag. 
Er  tet  in  disem  stürme  nie  lobelichen  schlag. 

2191 
Mich  dunkt,  er  acht  nicht  sere,  und  wi  es  hi  umb  gat. 
Und  daz  er  newr  den  follen  nach  seinem  willen  hat. 
Man  spricht,  er  sei  so  kune,  als  nimant  mug  gesein. 
Daz  ist  in  disen  noten  von  im  nit  worden  schein. 

2192 
Aus  trawrenlichem  mute  der  edel  margraf  sprach. 
Da  er  di  red  erhörte,  mit  zorn  er  in  an  sach: 
Für  war,  du   must  es  arnen;  du  sprichst,  ich  sei  verzagt, 
Und  hast  gelegne   mere  dem  kunig  von   mir  gesagt. 

2193 
Er  lief  mit  grossem  zorne  den  selben  Hewnen   an. 
Er  schlug  in  da  zu  dode,  den  ungetrewen  man. 
Das  er  im  vor  den  fussen  da  lag  erschlagen  tot. 
Da  ward  aber  gemeret  des  kunig  Etzels  not. 

2194 
Da  Hg,  du  schnöder  zage!  sprach  margraff  Rudinger. 
Du  hast  auf  mich  gelogen  und   redst  mir  an  mein  er. 
Daz  ich  nit  han  gefochten,  im  pesten  tet  ich  das; 
Nun  han  si  nie  verschuldet  den  meinen  neid  und  has. 

2195 
Ich  wolt  am  aller  ersten  mit  in  gefochten  han; 
Ich  gab  in  her  geleite;  warumb  sol  ichs  bestan? 
Ich  bracht  di  edlen  herren  selbs  her  in  Heunenlant; 
Ich  wil  mit  in  nit  streiten,  so  sprach  der  kun   weigant. 

2196 
Da  sprach  zu  dem  margrafen  Etzel,  der  kunig  her: 
Wi  habt  ir  uns  gelassen,  ir  edler  Rudiger, 
Und  lassend  uns  in  notenr  Daz  stet  euch  übel  an. 
Ihr  habt  mit  disen  gesten  uns  übel  hie  getan. 

2197 
Da  sprach  er:  Her,  der  Hewne  mit  seinem  falschen  mut 
Der  hat  zu  euch  gesprochen,  ich  hab  von  euch  groß  gut, 
Daz  hab  ich  unverdinet,  schentlichen  cingenumen. 
Daz  ist  dem  lugenere  zu  grossem  schaden  kumcn. 

2198 
Krenhilt  sas  bei  dem  kunige  und  het  daz  wol  gesehen, 
Was  von  des  furstcn  zorne  dem  Hewnen  was  geschehen. 
Daz  klaget  si  gar  scre,  ir  äugen  wurden  nas: 
Wi  hab  ich,  edler  degcn,  umb  euch  verschuldet  das, 

2199 
Daz  ir  mir  und  dem  kunige  hie  meret  unser  leit? 
Nun  habt  ir  oft  gesprochen,  ir  woltet  sein  bereit 
Und  wolt  durch  unsern  willen  gern  wagen  ewer  leben. 
Euch  haben  alle  recken  ie  hohes  lop  gegeben. 

2200 
Ich  mann  euch  heut  der  eide,  di  ir  mir  habt  geschworen, 
Da  ir  mir  riet,  zu  nemen  den  kunig  hochgeporen, 
Daz  ir  mir  woltend  dinen,  bis  uns  schied  hie  der  tot. 
Hilf  ward  mir  armen  frawen  auf  erden  nie  so  not. 

2201 
Des  stan  ich,  fraw,  an  laugen:  ich  schwur  euch,  edles  weip, 
Daz  ich  durch  euch  wolt  wagen  mein  gut  und  auch  den  leip; 
Daz  ich  di  sei  Verliese,  des  han  ich  nit  geschworen. 
Ja  hab  ich  di  Purgunder  herbracht  an  allen  zorn. 

2202 
Si  sprach:  Du  edler  degen,  denk  an  di  trewe  dein! 
Du  schwurst  ein  herten  eide,  das  du  den  schaden  mein 
Gar  gerne  woltest  rechen  und  auch  mein  grosses  leit. 
Des  man  ich  dich  beim  hosten,  ein  fürst  gar  unverzeit! 

2203 
Auch  rufift  in  kunig  Etzel  in  grossen  noten  an. 
Si  fielen  beid  zu  fusse  dem  wunderkunen  man. 
Da  hub  sich  von  dem  ritter  groß  leid  und  ungemach. 
Awe  der  meinen  ere!  der  kune  degen  sprach. 

2204 
Her  got,  dir  sei  geklaget!  ich  ruff  dich  selber  an. 
Awe  all  meiner  eren,  und  di  ich  ie  gewann! 
Mein  zucht  und  stette  trewe  verleuß  ich  in  der  not. 
O  reicher  Crist  von  himel,  send  mir  den  grimmen  tot! 

2205 

Was  ich  nun  hie  beginne,  welches  ich  fah  hie  an. 
So  han  ich  wider  ere  und  auch  gar  übel  tan. 
Laß  ich  si  alle  beide,  so  schilt  mich  alle  diet. 
Her  got,  verlei  mir  witze,  der  mir  daz  pest  ie  riet! 

2206 
Si  paten  in  gar  sere,  der  kunig  und  sein  weip. 
DeP)  kam  der  trew  dcgen  umb  seinen  stolzen  leip. 
le  doch  vor  seinem  ende  er  hohen  breis  erwarb; 
Von  seiner  hant  in  stürmen  manch  edler  ritter  starb. 

2207 
Er  west  den  grossen  schaden  und  kam  in  grosses  leit. 
I'>  het  dem  kunig  Etzel  mit  glimpf  gar  gern  verseit 
Und  auch  der  kuniginne.     Wi  ser  so  forcht  er  das! 
Ob  er  ir  ein  erschlüge,  di  weit  wurd  im  gehas. 

2208 
Er  sprach  zu  kunig  Etzel:  Wolt  ir  mich  des  erlan, 
So  nempt  es  alles  wider,  waz  ich  mag  von  euch  han, 
Di  land  und  auch  di  leutel  mir  sol  des  pleiben  nicht 
So  gan  ich  in  daz  elend,  wi  mir  darumb  geschieht. 

2209 
An  alles  gut  und  habe  so  rawm  ich  dise  lant. 
Mein  weib  und  auch  mein  tochter  di  nim  ich  an  mein  hant, 
Ee  ich  also  mein  trewe  verleuß  und  lige  tot. 
Mir  kumpt  leider  gar  übel  daz  ewre  golt  so  rot. 

2210 
Da  sprach  der  kunig  Etzel:  Wer  wolt  dann  helfen  mir? 
Daz  lant  und  auch  di  bürge  daz  gab  ich  alles  dir, 
Daz  du   mich  woltest  rechen  wol  an  den  feinden  mein. 
Du  solt  bis  an  dein   ende  ein  gwaltig  kunig  sein. 

221 1 
Da  sprach  gar  senigleichen  der  margraff  Rudinger; 
Nun  hab  ich  si  geladen   und  bracht  si  mit  mir  her. 
Mein  trank'  und  auch  mein  speise  ich  in  treulichen  bot 
Und  gab  in  reiche  gäbe.    Sol  ich's  nun  schlagen  tot? 

2212 
Nun  mocht  etlicher  sprechen,  ich  wer  also  verzagt. 
Doch  han  ich  meinen  dinste  euch,  here,  nie  versagt 
Solt  ich  si  schlagen  tode,  daz  wer  ein  laster  groß. 
Mich  muß  der  heirat  rcwen,  den  ich   mit  in  beschloß. 

22* 

2213 
Kunig  Geiselher,  dem  jungen,  gab  ich  di  tochter  mein; 
Si  kund  in  diser  weite  nit  bas  versehen  sein. 
Er  bot  uns  zucht  und  ere,  der  junge  kunig  gut. 
Ich  sach  nie  man  so  junge  so  lobelich  gemut. 

2214 
Da  sprach  zu  im  Krenhilde:  Vil  edler  Rudiger, 
Nun  las  dich  heut  erparmen  mein  herzenliche  ser! 
Mein  leit  und  meines  herren  las  dir  zu  herzen  gani 
So  schedlich  gest  auf  erden  kein  kunig  nie  gewan. 

2215 
Da  sprach  zu  ir  der  degen:  Ir  minigliches  weip. 
Ich  muß  des  heut  engelten  und  gilt  auch  mir  den  leip, 
Waz  ir  und  auch  mein  herre  mir  libes  habt  getan. 
Darumb  muß  ich  nun  sterben,  es  mag  nit  lang  bestan. 

2216 
Ich  weiß,  daz  heut  mein  bürge,  di   leut  und  auch  di  lant 
Muß  ledig  von  mir  werden,  so  sprach  der  kün  weigant. 
Ich  pfil  euch,  edle  frawe,  mein  weib  und  auch  mein  kint 
Und  auch  daz  folke  gemeine,  di  noch  zu  Pechlar  sint. 

2217 
Got  dank  dir,  edler  degen!  so  sprach  kunig  Etzel  da. 
Er  und  di  kuniginne  di  wurden  beide  fro. 
Uns  sol  dein  lant  und  leute  gar  wol  befolen  wesen. 
Ich  traw  got,  sprach  Krenhilde,  ir  solt  noch  wol  genesen. 

2218 

Da  gab  er  auf  di  wage  di  sei  und  auch  den  leip. 

Da  weinet  klegelichen  des  kunig  Etzels  weip. 

Er  sprach:  Ich  wil  euch  halten,  waz  ich  euch  han  geschworen. 

Er  stund  in  grossem  jamer,  der  fürst  so  hoch  geporen. 

2219 
Nun  wapnet  euch  vil  palde,  er  zu  sein  beiden  sprach. 
Meim  herzen  nie  so  leide  auf  erden  mer  geschach. 
Da  brachten  all  sein  helde  di  wafifen  in  der  haut. 
Und  auch  die  festen  helme  si  bunden  auf  all  sant. 


L2I06  31 8a  341 

2220 
Si  wurden   von  den  iren  gewapnet  also  wol. 
Si  horten  leidig  mcre,  ir  herz  waz  jamers  vol. 
Sich  wapnet  Rudigere,  mit  im  fünfhundert  man, 
Dar  under  waz  zwelf  grafifen,  die  er  zu  streit  gewan. 

2221 

Die  allzeit  breis  erwürben  in  streit  und  Sturmes  not, 
Si  Westen  nit  als  nahend  den  grimmiglichen  tot. 
Da  waz  gewapnet  schone  der  margraf  Rudinger, 
Er  und  auch  all  di  seinen.     Den  gesten  kam  di   mer. 

2222 
Si  trugen  vor  den  henden  di  lichten  Schilde  breit. 
Daz  sach  der  fidelere;  da  gschach  im  nie  so  leit. 
Auch  sach  her  Geiselhere  sein  schweher  gen  im  gan 
Mit  aufgebundnem  helme.    W'i  mocht  er  daz  verstan? 

2223 
Er  meint,  er  keme  im  pesten  und  tet  es  als  in  gut, 
Und  trost  sich  seines  schwehers  und  ward  gar  wol  gemut 
Nun  wol  mir  guter  freunde!  sprach  Geiselher  der  degen; 
Mein  schweher  wil  mit  hilfe  unser  in  trewen  pflegen. 

2224 
Ich  hofi",  daz  wir  meins  weibes  wollen  geniessen  wol. 
Si  frewt  mir  mein  gemute.  daz  ich  si  haben  sol. 
Ich  weiß,  wes  ir  euch  tröstet,  so  sprach  der  spileman. 
Ich  kan  es  in  keim  guten  mit  nichten  hie  verstan. 

2225 
Mit  aufgebunden  lielmen,  mit  Schwertern  in  der  hant 
An  uns  wil  der  margrafe  verdinen  leut  und  lant. 
Ee  daz  der  kune  Folker  zu  seinem  herren  sprach, 
Den  margraf  und  di  seinen  man  vor  dem  sal  da  sach. 

2226 
Den  seinen  guten  schilde  satzt  er  für  seinen  h\(\. 
Da  sagt  er  auf  den  gesten  sein  trew  und  seinen  grüß. 
Er  rufft  da  zu  in  allen,  der  wunderkün  weigant: 
Nun  wert  euch,  edlen  recken  aus  der  Burgunder  lant! 

2227 
Ir  soltct  mein  geniessen,  so  engelt  ir  leider  mein. 
Wir  waren  gute  freunde,  nun  muß  wir  feinde  sein. 
Der  jemerlichen  mere  erschracken  si  gar  ser. 
In  waz  ir  trost  enpfallen,  si  hetten  nimantz  mer. 

2228 
Er  het  si  Heb  und  schone,  si  waren  im  auch  holt. 
Si  hetten  von  den  feinden  auch  arbeit  vil  verdolt. 
Daz  woll  got  nit  von  himel,  so  sprach  Günther,  der  degen, 
Das  ir  solcher  ungnade  wolt  gen  uns  armen  pflegen! 

2229 
Ir  habt  uns  er  erpoten,  trew,  lieb  und  alles  gut; 
Ich  wil  euch  pas  getrawen,  daz  ir  ein  solches  tut. 
Nun  kann  ich  es  nit  lassen,  so  sprach  der  leidig  man. 
Ich  muß  mit  euch  hie  streiten,  als  ich  gelobet  han. 

2230 
Nun  wert  euch  all  mit  kreften,  als  lieb  euch  sei  der  leip! 
Mich  wolt  des  nit  erlassen  des  kunig  Etzels  weip. 
Ir  widersagt  zu  spatte,  so  sprach  der  kunig  her; 
Nun  muß  ich  euch  vergelten,  ir  edler  Rudiger, 

2231 
Der  ewren  trew  und  ere,  di  ir  uns  habt  getan. 
Mocht  wir's  auf  beiden  seiten  im  pesten  understan, 
Wir  woltens  wol  verdinen,  waz  ir  uns  habet  geben. 
Ich  und  alle  Burgunder,  und  liessend  ir  uns  leben, 

2232 
Wir  danken  euch  als  guten,  der  trew  und  Sicherheit, 
Da  ir  uns  bracht  zu  lande  und  gabt  uns  gut  geleit. 
Wi  wol  ich  euch  daz  gunde!  sprach  margraf  Rudinger. 
Wolt  got,  daz  ich  euch  solte  erpieten  zucht  und  er 

2233 
Und  solt  euch  furbas  dinen,  als  ich  vil  gerne  tet  I 
Ich  wolt  mein  trewe  halten  allzeit  gen  euch  gar  stet. 
Laßt  ab  von  disen  dingen!  so  sprach  der  kunig  Gernot; 
Solt  wir  einander  morden,  daz  wer  ein  grosse  not, 

2234 
Wann  ir  uns  alle  ere  und  trevve  habt  getan. 
Des  soltend  ir  geniessen,  solt  wir  daz  leben  han. 
Daz  wolte  got  von  himel,  so  sprach  der  kunig  Gernot, 
Daz  ir  wert  an  dem  Reine  und  ich  hie  were  tot 

2235 
Mit  wird  und  auch  mit  eren,  seid  ich  euch  muß  bestan! 
Es  ward   nie  solcher  jamer  auf  erden  mer  getan. 
Got  dank  euch,  Rudigere,  so  sprach  der  kunig  gut, 
Der  ewren  reichen  gäbe!      Got  hab  uns  all  in  huti 

2236 
Und  sol  an  euch  verderben  so  tugenthafter  mut, 
Ich  trag  hie  selbs  daz  waffen,  daz  ir  mir  gabt,  helt  gut! 
Daz  ist  mir  nie  gewichen  in  meiner  grossen  not; 
Von  seiner  scharpfen  schneide  leit  manig  ritter  tot. 

2237 
Es  klinget  sam  ein  glocke,  ist  lauter  unde  glänz. 
Ich   mein,  kein  helt  nie  gäbe  so  reiche  gebe  ganz. 
Wolt  ir  des  nit  erwinden  und  wollet  uns  bestan. 
So  schleicht  drei  oder  fire  und  keret  wider  danni 

2238 
So  habt  ir  wol  bewaret  ewren  eit  und  habt  sein  er 
Und  gand  von  uns  an  schände.     Daz  gschach  nie  helde  mer. 
Wil  euch  daran  nit  genügen,  so  greififend  furebas ! 
Schlacht  ir  zu  vil  der  meinen,  so  wurd  ich  euch  gehas. 

2239 
Mit  ewrem  selbes  Schwerte  so  nim  ich  euch  den  leip; 
So  rcwcnd   ir  mich  sere  und  auch  cwr  schönes  weip. 
Und  wolte  got,  her  kunig,  und   mochte  daz  gesein, 
Daz  es  ging  nach  ewrem  willen,  so  sprach  der  ritter  fein, 

2240 
Daz  si  weren  genesen,  der  ewren  freunde  leip, 
So  solt  euch  wol  getrawen  mein  tochtcr  und  mein  weip. 
Da  sprach  her  Geiselhere,  der  schon  fraw  Uten  kint : 
Alls  guten  euch  di  gunncn,  di   mit  mir  kumcn  sint. 

2241 
Ob  ir  mit  unz  wolt  streiten,  ir  grififend  ubcl  zu. 
Und  sol  ein  witvven  werden  ewer  tochter  also  fru? 
Wann  ir  und  ewre  beide  mit  streit  mich  hie  bestat, 
Wi  gar  unfreuntlich  trewe  ir  uns  erscheinen  lat! 

2242 
Ich  trawt  euch  ie  des  pesten;  wes  wolt  ir  zeigen  mich? 
Darumb  nam  ich  zu  weibe  ewr  tochter  miniglich. 
Gedenkt  an  ritters  trewe,  ir  edler  kunig  her, 
Ob  euch  got  hilft  von  hinnen,  sprach  margraf  Rudinger, 

2243 
So  land  mein  schone  tochter  auch  nit  engelten  mein! 
Durch  aller  fursten  ere  rucht  ir  genedig  sein! 
Daz  tet  wir  billich  alle,  sprach  Geiselher,  der  degen. 
Euch  dinen  all  di  meinen;  laßt  fechten  underwegen! 

2244 
Sol  wir  hie  von  euch  sterben,  so  muH»  geschiden  sein 
Zwischen  uns  alle  trewe  und  auch  der  frawen  mein. 
Nun  gnad  uns  got  von  himel,  so  sprach  der  kune  man. 
Da  faßten  si  di  Schilde,  der  streit  hub  sich  da  an. 

2245 
Sich  hub  ein  grosses  fechten  dort  in  dem  weiten  sal. 
Da  rufift  vil  laut  her  Hagen  di  stigen  ab  zu  tal : 
Verzicht  ein  kleine  weile,  ir  edler  Rudiger! 
Lat  mich  ein  kleine  weile  mit  euch  noch  reden  mer! 

2246 
Ich  und  di  meinen  herren  stan  hie  in  grosser  not. 
Waz  hilft  den  kunig  Etzel  unser  elender  tot? 
Ich  stan  in  grossen  sorgen,  vil  edler  degen  milt! 
Mir  gab  di  margrefinne  zu  Pechlar  einen  schilt. 

2247 
Den  hiben  mir  zu  stucken  di  Heunen  von  der  hant. 
Ich  bracht  in  wirdiglichen  in  kunig  Etzels  lant. 
Daz  wolte  got  von  himel,  so  sprach  von  Throni  Hagen, 
Daz  ich  so  guten  Schilde  solt  gen  mein  feinden  tragen. 

2248 
Als  ir  habt  vor  den  hendcn,  vil    edler  Rudiger! 
So  gert  ich  gen  den  feinden  nit  pesser  hilfe  mer. 
Da  sprach  zu  itn  der  werde:  So  gib  ich  euch  mein  schilt, 
Torst  ich  euch  in  darpieten  vor  der  kunigin  Krenhilt. 

2249 
Doch  nempt  in,  edler  Hagen,  und  tragt  in  vor  der  hant! 
Wolt  got,  solt  ir  in  füren  in  der  Purgunder  lant. 
Da  er  so  williglichen  den  schilt  da  von  im  bot, 
Da  ward  vil  klarer  äugen  von  heissem  weinen   rot. 

2250 
Daz  waz  di  leste  gäbe,  di  darnach  nimmermer 
Gab  hin  der  fürst  so  milde,  der  margraf  Rudinger. 
Wi  grimm  her  Hagen  were  und  auch  freischlich  gemut, 
le  doch  erparmt  in  sere  der  edel  fürst  so  gut, 

2251 
Daz  er  so  williglichen  von  im  gab  da  den  schilt. 
Da  trawret  mit  im  sere  vil  maniger  ritter  milt. 
Nun  dank  euch  got  von  himel,  ir  edler  Rudinger! 
Es  wurt  ewr  gleich  auf  erden  geporen  nimmermer, 

2252 
Der  furbas  keinem  helde  so  reiche  gäbe  geb. 
Nun  wol  euch  got  behüten,  daz  ewer  leip  lang  leb! 
Got  dank  euch  ewrer  gäbe!  so  sprach  Hagen,  der  degen. 
Wann  ich  mich  alles  ubels  wil  ganz  gen  euch  verwegen. 

2253 
Euch  sol  auch  nimmermere  beruren  hie  mein  hant, 
Ob  ir  si  all  erschlugend,  di  aus  Purgunderlant. 
Da  neigt  im  tugentlichen   der  margraf  Rudinger. 
Da  zehert  klegeleichen  manch  stolzer  ritter  her. 

2254 
Daz  mocht  nimant  gewenden,  daz  waz  ein  grosse  not. 
Es  mocht  nit  pesser  werden,  si   musten  ligen  tot. 
Da  rufft  her  von  dem  sale  FoJkcr,  der  spilcnian: 
Seit  mein  gesell,  her  I  lagen,  hat  hie  den   frid  getan, 

2255 
Den  wil  ich  auch  stet  halten  und  gen  euch  brechen  nicht. 
Das  habt  ir  wol  verschuldet,  wi   mir  darumb  geschieht. 
Ir  edler  Rudigere,  ir  solt  mein  pote  sein 
Wol  gen  der  margrefinne,  gab   mir  daz  fingerlein, 

2256 
Daz  ich  es  solte  tragen  zu  des  kuniges  hochzeit. 
Daz  han  ich  schon  gehalten,  des  ir  mein  zeuge  seit. 
Nun  wolt  daz  got  von  himel,  sprach  margraf  Rudinger, 
Daz  auch  di  margrefinne  solt  furbas  geben  mer. 

2257 
Di  mer  sag  ich  ir  gerne,  der  libsten  frawen  mein, 
Kumm   ich  zu  ir  gesunde;  des  solt  ir  sicher  sein. 
Ein  andern  schilt  man  brachte  dem  margraf  Rudinger. 
Er  faßt  sein  guten  schilde  und  beit  nit  lenger  mer. 

2258 
Er  sprang  nauf  zu  den  gesten  eim  kunen  leben  gleich. 
Er  schlug  gar  auf  si  geschwinde  und  paret  ritterleich. 
Di  zwen  di  wichen  dannen,  Hagen  und  auch  Folker, 
Als  si  dem  held  gelobten,  dem  margrafif  Rudinger. 

2259 
Er  fand  etlichen  recken  noch  bei  der  tur  dort  stan, 
Daz  Rudiger  des  Streites  mit  sorgen  da  begann. 
Wol  durch  des  Streites  willen  so  lies  man  in  hin  ein. 
Sich  hub  ein  michel  hawen  von  mangem  ritter  fein. 

2260 
Geiselher  wolt  nit  fechten,  wann  im  waz  also  leit. 
Er  meint  noch  lang  zu  leben;  darumb  der  helt  nit  streit. 
Da  Sprüngen  zu  den  feinden  der  margraf  und  sein  man. 
Man  sach  si  ritterlichen  da  gen  den  feinden  stan. 

2261 
Vil  manig  scharpfes  wafifen  si  trugen  in  der  hant. 
Dar  mit  si  tränten  helme  und  mangen  schildesrant. 
Auch  teten  di  Purgunder  vil   mangen  schwinden  schlag. 
Der  helde  von  Pechlare  vil  manger  tote  lag. 

2202 

Si  hiben  durch  di  ringe  vil  tief  bis  auf  daz  ferk. 
Da  ward  mit  streit  begangen  manch  ritterHche  werk. 
Daz  edel  hofifgesindc  waz  kamen  gar  dar  ein. 
Folker  und  auch  her  Hagen  di  teten  mangem  pein. 

2263 
Si  gaben  nimant  fride,  dann  dem  einigen  man, 
Da  von  ir  beider  hende  manch  fluß  von  bkite  rann. 
Gar  manig  scharpfes  wafifen  auf  hertem  helme  klang. 
Vil  lichter  goldes  spangen  aus  iren  Schilden  sprang. 

2264 
Da  lag  manch  edler  steine  gestrewet  in  dem  blut. 
Si  rächen  si  mit  grimme,  manch  edler  ritter  gut. 
Der  fogt  von  Pechalare  ging  wider  unde  dann, 
Als  einer  der  nach  preise  in  stürmen  werben  kann. 

2265 
Des  tags  focht  in  dem  hause  der  margraf  grimmigleich 
Mit  ritterlichen  schlegen,  der  edel  fürst  so  reich. 
Auch  focht  gar  ritterleichen  Günther  und  auch  Gernot. 
Si  schlugen  dem  margrafen  vil  mangen  helt  zu  tot. 

2266 
Geiselher  und  Dankwarte  di  tetten  manchen  schlag. 
Des  nam  vil  manger  schaden   und  waz  sein  lester  tag. 
Da  parct  freischamgleichen  der  edel  margraf  klug: 
Wi  vil  er  der  Purgunder  all  da  zu  tode  schlug! 

2267 
Da  gund  ein  helt  erzürnen,  des  zwang  in  grosse  not; 
Darvon  auch  der  margrafe  da  nam  den  grimmen  tot. 
Daz  waz  Gernot,  der  kunig,  lief  den  margrafen  an. 
Er  sprach  zu  dem  margrafen:  Ir  wolt  mir  meine  man 

2268 
Hie  lassen  kein  genesen,  vil  edler  Rudinger! 
Daz  muet  mich  also  sere,  ich  mags  nit  leiden  mer. 
Nun  mag  euch  cwre  gäbe  hie  wol  zu  schaden  kumen; 
Wann   ir  mir  meiner  hclde  gar  vil  habt  hie  gcnumen. 

2269 
Nun  kerend  euch  herumbe,  ir  wunderkuner  man! 
Ewr  gab  di  wurt  verdinet  dez  pesten,  so  ich  kann. 
Ee  daz  sich  der  margrafe  kam  gen  dem  kunig  dar, 
Da  wurden  hchte  ringe  von  bkite  rosenfar. 

2270 
Si  Sprüngen  gen  ein  ander,  di  zwen  vil  kune  man. 
Iglicher  sich  mit  schlegen  fast  schremen  da  begann. 
Es  waz  gar  scharpf  geschHffen  ir  ritterliche  wer. 
Da  schlug  Gernot,  der  kunig,  den  margrafif  Rudinger 

2271 
Durch  seinen  lichten  helme,  daz  von  im  floß  daz  blut. 
Daz  galt  er  wol  dem  kunige,  der  edel  ritter  gut. 
Des  Rudigeres  wafifen  er  in  di  luft  auf  wag. 
Wi  wund  er  waz  zum  tode,  er  gab  im  einen  schlag, 

2272 
Durch  seinen  guten  helme  schlug  er  den  kunig  gut, 
Daz  er  rang  mit  dem  tode  und  lag  auch  in  dem  blut. 
Es  ward  nie  wirs  vergolten  solch  reiche  gäbe  mer. 
Da  lagen  bei  einander  tot  di  zwen  recken  her. 

2273 
In  beiden  kam  geleiche  der  grimmigliche  tot. 
Allerst  erzürnet  Hagen,  da  dot  waz  kunig  Gernot. 
Da  sprach  Hagen  von  Throne:  Daz  ist  uns  übel  kumen. 
Wir  haben  an  in  beiden  großen  schaden  genumen. 

2274 
Den  mag  nit  überwinden  ir  leut  und  auch  ir  lant. 
Di  held  von  Pechalare  müssen  sein  unser  pfant. 
Da  wolt  keiner  dem  andern  mit  streiten  nicht  vertragen. 
Vil  manger  ane  wunden  da  nider  ward  geschlagen. 

2275 
Mancher  wer  wol  genesen,    ob  im  ward  solch  getrank, 
Daz  da  mancher  gesunder  da  in  dem  blut  ertrank. 
Da  Geiselher,  der  schnelle,  den  grossen  schaden  kos. 
Sein  herz  waz  im  betrübet,  sein  jamer  der  ward  groß. 

2276 
Er  kam,  da  si  tot  lagen.     Da  er  den  jamer  sach, 
Aus  grossem   herzcnleide  der  junge  kunig  si)rach: 
Awe  meins  üben  bruder,  der  leit  vor  mir  hie  tot! 
Waz  leid  ich  grosses  jamers  in  diser  grossen  not! 

2277 
Auch  muß  mich  immer  rewen  mein  schweher  Rudinger. 
Der  schad  ist  beidenthalben  gar  gross  und  darzu  schwer. 
Und  da  di  helden  sahen  si  beide  ligen  tot, 
Da  musten  da  di  andern  auch  leiden  grosse  not. 

2278 
Der  tot  der  suchet  sere,  wo  sein  gesinde  waz. 
Der  held  von  Pechalare  nie  keiner  da  genas. 
Günther  und  Geiselhere  und  auch  von  Throny  Hagen, 
Dankwart  und  auch  Folker,  als  man  noch  höret  sagen, 

2279 
Di  gingen,  da  si  funden  di  zwene  totten  man. 
Da  ward  vil  grosser  klage  von  in  allda  getan. 
Der  tot  uns  ser  bezwinget,  so  sprach  her  Geiselher. 
Nun  lassend  ewer  klagen,  es  mag  nit  helfen  mer. 

2280 
Lass  uns  di  ringe  kulen!  so  sprach  der  kunig  schon; 
Ja  wil   uns  got  von  himel  nit  lenger  leben  lan. 
Si  Sassen  auf  den  totten,  vil  manig  kuner  degen. 
Da  het  der  streit  ein  ende;  si  waren  all  tot  gelegen, 

2281 
Di  held  von  Pechalare.     Vergangen  waz  der  dos. 
Da  ward  es  also  stille,  daz  es  Krenhild  verdroß. 
Awe  mir  armem  weibe,  sprach  da  daz  edel  weip. 
Wi  lebet  also  lange  der  meinen  feinde  leip. 

2282 
Si  mugen  wol  beleihen  vor  des  margrafen  hant. 
Er  wil  in  wider  helfen  in  der  Burgunder  laut. 
Waz  hilft  uns,  daz  wir  haben  im   ic  daz  pest  getan, 
Auch  alles,  daz  er  woltc?  Sein  untrew   ich  verstau. 

2283 
Der  uns  nun  solte  rechen,  der  wil  nit  trewen  pflegn. 
Da  antwurt  ir  mit  grimme  Folker,  der  kune  degn: 
Es  solt  nimant  verhengen  solch  übel  seinem  weib. 
Torst  ich  euch  heissen  ligen,  tot  ist  des  fursten  leib. 

2284 
Ir  habet  den  margrafen  feischlichen  angelogn. 
Er  und  sein  ritter  alle  sein  mit  dem  frid  betrogn. 
Er  tet  es  willigleichen,  waz  im  kunig  Etzel  bot; 
Wann  er  und  all  di  seinen  di  sein  geschlagen  tot. 

2285 
Nun  secht  euch  umb,  Krenhilde,  und  saget,  waz  ir  weit! 
Euch  hat  bis  an  sein  ende  gedint  der  kune  helt. 
Wolt  ir  des  nit  gelauben,   man  sol's  euch  sehen  lan. 
Daz  ward  der  kuniginne  zu  herzenleid  getan. 

2286 
Man  trug  den  helt  verhawen,  da  in  kunig  Etzel  sach. 
Dem  kunig  und  all  den  seinen  so  leid  vor  nie  geschach. 
Und  da  si  den  margrafen  da  sahen  tote  tragn. 
Kein  man  kund  nit  wol  schreiben  und  nimmermer  gesagii 

2287 
Di  jemerliche  klage,  di  triben  weib  und  man. 
Vor  jamer  und  vor  leide  es  alles  weinen  gann. 
Erst  ward  des  kuniges  jamer  gar  mechtig  unde  groß. 
Recht  als  eim  leben  grimme  sein  stimme  laut  erdoß. 

2288 
Gar  jemerlichen  waffen  schrei  da  sein  schönes  weip. 
Si  klagen  alle  beide  des  edlen  fursten  leip. 
Auch  klagt  sein  schone  tochter  irn  libsten  fater  ser, 
Daz  si  in  het  verloren  und  manchen  ritter  her. 

2289 
Jja  hört  man  allenthalben  den  jamer  also  groß, 
Daz  palast  und  di  thurme  und  auch  der  sal  erdoß. 
Und  daz  erhört  von  Ferne  des  herren  Ditrichs  man 
Und   saget  dise  mere;  groß  jamer  hub  sich  an. 

2290 
Er  sprach  zu  dem  von  Ferne:  Ir  edler  Ditereich, 
Ich  hört  bei  meinen  tagen  nie  klag  so  jemerleich, 
Als  ich  dort  von  dem  kunige  und  manchem   han  vernumcn. 
Ich  mein,  der  kunig  selber  sei  umb  sein  leben  kumen. 

2291 
\Vi  mochten  si  sust  treiben  so  klegeliche  not? 
Der  kunig  oder  Krenhilde  ist  uns  gelegen  tot. 
Wol  von  den  kunen  gesten  ist  mancher  tot  gelegn. 
Es  weinet  also  sere  manch  aussenvelter  degn. 

2292 
Da  sprach  der  fürst  von  Ferne :  Nu  land  di  klage  stan 
Und  land  di  sach  geschehn,  waz  sie  haben  getan, 
Di  arm  elenden  recken,  des  zwinget  si  groß  not. 
Nu  land  si  mein  genissen !  Des  bitt  ich  euch  durch  got 

2293 
Da  sprach  Wolfhart,  der  kune:  Ich  wil  zu  in  dahin 
Und  wil  di   mer  erfaren,  was  si  doch  hab  im  sin. 
So  wil  ich  euch  dann  sagen,  vil  libstcr  herre  mein, 
Waz  in  dort  sei  geschehen ;  daz  sol  euch  werden  schein. 

2294 
Da  sprach  her  Ditereiche:  Wa  man  sich  zorns  versieht, 
Vil  wort  und  stolzer  rede  villeicht  all  da  geschieht. 
Und  daz  bringt  grossen  schaden,  macht  manchen  ungemut 
Ja  wil  ich  nit,  Wolfharte,  daz  ir  di  reise  tut 

2295 
Da  schickt  er  dar  gar  palde  den  grafen  Helfereich. 
Erfarend  uns  di  mere!  so  sprach  her  Ditereich. 
Er  ging  und  fragt  den  kunig,  waz  im  da  wer  geschfhn. 
Er  het  vor  nie  auf  erden  solch  jamer  mer  gesehn. 

2296 
Der  graf  der  fraget  palde,  waz  da  geschehen  wer. 
Da  sagt  man  im  gar  palde  di  jemerlichen  mer. 
Waz  wir  ie  freuden  pflagen  in  unsers  herren  lant, 
Der  margraf  ist  erschlagen  von  der  Purgunder  hant. 

2297 
Di  mit  im  sein  herkumen,  ist  kainer  nit  genesn. 
Da  kund  Helfreich  auf  erden  nit  leider  sein  gewesn. 
Da  sagt  er  keine  mere  auf  erd  so  ungern  nie. 
Der  pot  mit  grosser  klage  zu  seinem  herren  gie. 

2298 
Waz  habt  ir  uns  erfaren?  so  sprach  her  Ditereich. 
Wi  windet  ir  ewr  hend,  ir  edler  Helfereich! 
Ja,  sprach  der  kune  degn,  ich  mag  wol  billich  klagn 
Den  edlen  Rudigere.     Gernot  leit  auch  erschlagn. 

2299 
Da  sprach  der  fürst  von  Ferne:  So  wolt  ichs  klagen  got, 
Das  wer  ein  schwere  räche  und  auch  des  teufeis  spat. 
War  mit  het  Rudigere  den  grossen  has  verscholt? 
Ja  waz  er  den  Purgundern  in  gantzen  trewen  holt. 

2300 
Ist  Rudiger  erschlagen,  so  sprach  der  kün  Wolfhart, 
So  musten  all  Purgonder  auch  sterben  auf  der  fart. 
Und  wenn  wir  daz  nit  rechen,  so  weren  wir  geschant. 
Und  dinet  ie  mit  trewen  des  Rudigeres  hant. 

2301 
Her  fogkt  aus  Amelunge,  last  uns  erfaren  bas! 
Gar  schnelliglich  der  Perner  da  in  ein  fenster  sas 
Und  hies  her  Hildebranden  hin  zu  den  gesten  gan, 
Daz  er  an  in  erfure,  waz  si  hetten  setan. 

2302 
Der  wundcrkune  rittcr,  der  allte  Ilildcbrant, 
Trug  weder  schilt  noch  waffen  in  seiner  werden  hant 
F!r  wollt  in  allem   züchten  hin  zu  den  gesten  hin. 
Da  straffet  in  Wolf  harte  und  sprach:  Huet  euch  vor  in! 

2303 
Er  sprach  zu  Hildebrande:   Wolt  ir  ploßer  zu  in  gan? 
Ob  es  ging  an  ein  schelten,  wie  wolt  ir  in  vor  stanr 
So  must  ir  lesterlichen  flihen  di  widerfart. 
Ob  ir  kumpt  dar  mit  were,  so  wurt  es  wol   bewart. 

2304 
Da  wapnet  sich  der  weise  und  folgt  des  tummen  rat. 
Ee  daz  erfur  Hilprant,  da  was  gewapnet  trat 
Her  Ditrichs  held  da  alle,  vil  manig  kün  weigant. 
Daz  waz  dem  herren  leide,  er  het  es  gerne  gewant. 

2305 
Si  sprachen  zu  Hilprande:  Wir  wellen   mit  euch  dar, 
Daz  euch  von  Throne  Hagen  auch  dester  minder  tar 
Sein  spotmit  euch  getreiben;  er  kan  wol  spottes  pflegn. 
Da  er  di   red   erhörte,  da  statet  sein  der  degn. 

2306 
Da  sach  Folker,  der  kune,  gen  im  gewapnet  gan 
Di  recken  des  von  Ferne,  mer  dann  sechshundert  man, 
Waren  gewapnet  alle  da  in  ir  sturmgewant. 
h>  sagt  es  pald  dem  kunige  aus  der  Purgunder  lant. 

2307 
Ich  sich  gen   uns  her  gahen,  so  sprach  der  fideler, 
Di   recken  des  von  Ferne,  vil   manigcn   ritter  her, 
Gewapnet   für  den  todc,  und   wellen  uns  bestan. 
Nun  nimpt  mich  immer,  wunder,  waz  wir  in  haben  tan. 

2308 
W^ol   in  den  selben  zeiten  kam   mcistcr  ITildebrant, 
l'.r  -satzt  den  seinen  schilde  für  seine  fues  zu   hant. 
Kr  gund  bald  zu  fragen  di  herren   und  ir  man : 
Waz  hat  euch  Rudigere  doch  ic  zu  leid  getan? 

Nibelungenlied  ^■' 

2309 
Mit  hat  her  Ditereich  zu  euch  da  her  gesant ; 
Ob  in  erschlagen  hette  auch  ewer  eines  hant, 
Den  edlen  Rudigere,  als  man  uns  hat  geseit. 
So  uberwind  wir  nimmer  daz  grosse  hertzeleit. 

2310 
Da  sprach  Hagen  von  Throny.   Di  mer  sein  nit  gelogn, 
Wi  wol  ich  euch  des  gunde,  daz  euch  der  pot  het  trogn. 
Nun  wolde  Crist  von  himel  und  daz  noch  lebt  sein  leip ! 
Umb  in  mag  billich  weinen  di  man  und  auch  di  weip. 

2311 
Da  si  daz  recht  erhörten,  daz  Rudiger  was  tot, 
Da  klagten  in  di  Wülfinge,  als  in  ir  trew  gebot. 
Von  des  von  Ferne  recken  sach  man  die  zeher  gan 
Fliessen  über  di  wangen,  groß  jamer  hub  sich  an. 

2312 
Herzog  Sigstab  von  Ferne,  der  junge  ritter,  sprach: 
Nun  hat  leider  ein  ende  als  unser  gut  gemach, 
Di  er,  di  uns  beweiset  der  helt,  zu  aller  zeit. 
Auch  rewen  mich  sein  helde,  der  manger  tode  leit. 

2313 
Da  sprach  aus  Amelungen  der  kune  helt  Wolfwein : 
Ob  ich  sech  vor  mir  tode  den  libsten  fater  mein. 
Mir  macht  nit  als  als  leide,  als  mir  ist  hier  geschehn. 
Wi  sol  nun  seiner  frawen  und  seinem  lande  geschehn? 

2314 
Da  sprach  aus  zorn  und  leide  der  kune  helt  Wolf  hart: 
Wer  weiset  nun  di  recken  di  weiten  reis  und  fart. 
Als  margraf  Rudingere  uns  gar  oft  hat  getan  r 
Awe  daz  ich  sein  sterben  noch  ie  gelebet  hani 

O   -1     T     " 

Wolfbrant  und  Helfereiche  und  auch  her  Helmenot 

Mit  allen  iren  freunden  beweinten  seinen  tot. 

Vor  seufzen  fragt  nicht  mere  der  alte  Hildebrant. 

Er  sprach:   Gebt  uns  den  dotten,  darnach  mein  herre  sant! 

2316 
Dut  es  durch  cwcr  cre  und  gebt  in  aus  dem  sal, 
An  dem  mit  grossem  jamer  leit  unser  freuden  fall 
Laßt  uns  dem  helde  danken  als  tat  der  seinen  er! 
Wann  er  uns  dinet  gerne,  der  edel  ritter  her. 

2317 
Wir  sein  nun  gar  elende,  seit  wir  in  han  verlorn. 
Nun  gebet  uns  den   dotten,  ir  recken  hochgeporn, 
Daz  wir  den  helt  begraben  und  im  dinen  daran  I 
Wir  hettes  bei  seim  leben  vil  billicher  getan. 

2318 
Da  sprach  Günther,  der  kunig:  Es  ward  nie  dinst  so  gut, 
Und  den  ein  freunt  dem  andern  nach  seinem  tode  tut. 
Daz  heiß  ich  stete  trewe;  und  wer  di  an  im  hat, 
Ob  ir  im  dankt  scinr  trewe,  gar  wol  euch  daz  anstat. 

2319 
Wt  lang  sol  wir  hie  flehen?  sprach  Wolf  hart  gar  verwegn. 
Seit  unser  trost  der  pe.ste  von  euch  ist  tot  gelegn 
Und  wir  in  leider  nimmer  mugen  bei  uns  gehabn, 
Land  uns  den  helt  hin  tragen,  und  da  wir  in  begrabn! 

2320 
Da  sprach  der  fidelere:  Den  helt  euch  nimant  geit. 
Nempt  in  selbs  in  dem  hause,  da  er  dort  tode  leit, 
Bis  in  den  tot  verhawen  und  leit  dort  in   dem  blutl 
Daz  ist  ein   follcr  dinste,  den  ir  dem  helde  tut. 

2321 
Wolfhart  sprach:  Land  beleiben  solch  red,  her  spileman! 
Ir  turfifend  uns  nit  reissen;  ir  hand  uns  leid  getan. 
Dorst  ich  vor  meinem  hcrren,  so  brächt  ich  euch  in  not. 
Dar  umb  muß  wir  es  las.sen;  den  streit  er  uns  verbot. 

2322 
Da  sprach  der  fideler:  Der  forcht  ist  gar  zu  vil. 
Waz  man  eim  mann  gepeutet,  ders  alles  halten  wil, 
Für  war  daz  mag  nit  heisscn  eins  rechten  mannes  mut 
Di  red  di  taucht  her  Hagen  da  von  dem  fidler  gut. 

23* 

2323 
Wolt  ir  den  spot  nit  lassen,  sprach  aber  da  \\'olfhart, 
So  stör  ich  euch  di  seiten,  wann  ir  di  widerfart 
Hin  keret  gen  dem  Reine,  daz  ir  wol  muget  sagn. 
Den  ewren  ubermute  mag  ich  nit  lang  vertragn. 

2324 
Da  sprach  der  fidelere :  Wann  ir  di  seiten  mein 
Verirret  süsser  döne,  der  ewre  helmes  schein 
Muß  von  mir  tunkel  werden  von  meiner  werden  hant, 
\Vi  ich  halt  hin  gereite  in  d.er  Purgunder  lant. 

2325 

Wolfhart  wolt  gen  im  springen,  wann  daz  in  nicht  en  hing 
Hilprant,  den  seinen  oheim  da  in  di  arme  fing. 
Ich  wen,  du  habst  nit  sinne ;  las  ab  dem  grimmen  zorn ! 
Des  meinen  herren  hulde  het  wir  immer  verlorn. 

2326 
Nun  laßt  den  leben  laufifen,  wi  grimmig  ist  sein  mut! 
Kumpt  er  mir  hie  zu  hande,  so  sprach  der  fidler  gut, 
Het  er  di  ganzen  weite  mit  seiner  hant  erschlagn, 
Ich  schaff,  daz  er  nit  mere  daz  federspil  mag  tragn. 

2327 
Des  wart  erzürnet  sere  der  Amelunger  mut. 
Sein  schilt  zuckt  Wolfhart  balde  und  faßt  sein  waffen  gut. 
Recht  sam  ein  wilder  lebe  er  von  den  seinen  sprangk, 
Im  folgten  nach  die  Wulfing  und  säumten  sich  nit  langk. 

2328 
Wi  weiter  sprüng  er  pflage.  Wolfhart,  der  kün  weigant, 
le  doch  ereilt  in  bald  sein  fetter  Hildebrant. 
Er  wolt  in  da  nit  lassen  da  von  im  in  den  streit. 
Si  funden,  daz  si  suchten,  da. an  den  gesten  seit. 

2329 
Da  sprang  zu  dem  von  Throne  der  alte  Hildebrant. 
Di  Schwert  gar  laut  erklungen  den  beiden  in  der  hant. 
Si  schlugen  auf  einander,  recht  sam  si  weren  plint. 
Von  iren  waffen  beiden  sprang  da  der  fewrein  wint 

2330 
Si  wurden  beid  gcscheiden ;  erst  hub  sich  grosse  not. 
Daz  tetten  di  von  Ferne,  als  in  ir  kraft  gebot. 
Zu  hant  want  sich  Hilprande  und  kert  von  Hagen  dan. 
Da  lief  Wolfhart,  der  starke,  den  kunen  fidler  an. 

2331 
Er  schlug  den  fidelere  auf  seinen  helme  gut, 
Daz  im  sein  Schwertes  ecke  berunnen  waz  mit  blut. 
Daz  galt  im  wol  mit  kreften   der  kune  spileman. 
Da  schlug  er  auf  Wolfharte,  daz  er  da  Sträuchen  gan. 

2332 
Daz  fewr  aus  herten  helmen  ir  iglicher  da  schlug, 
Vil  grossen  has  und  neide  ider  dem  andern  trug. 
Da  schid  si  von  ein  ander  der  kune  halt  Wolfwein. 
Wer  nit  geweßt  der  degen,  es  müst  ir  ende  sein. 

2333 
Günther,  der  kunig  reiche,  mit  helanthafter  hant 
Enpfing  di  werden  helde  aus  Amelunger  lant. 
Her  Geiselher,  sein  bruder,   manch  lichtes  helmes  tach 
Hib  er  da  von  einander,  da  hub  sich  ungemach. 

2334 
Danckwart,  her  Hagens  bruder,  was  gar  ein  kuner  man. 
Waz  er  bei  seinen  zeiten  mit  streit  vor  het  getan 
Des  kunig  Etzels  recken,  daz  waz  noch  als  ein  wint. 
Allerst  facht  grimmigleichen  des  Adrianes  kint. 

2335 
Gerwart  und  auch  Wickwartc,  Helfreich  und  auch  Ruschart 
Di  hettcn  vor  im  stürme  gar  lutzel  sich  gespart. 
Des  wurden  di  Purgunder  gar  wol  von  in  gewar. 
Da  kam  auch  dar  Wolfbrande  in   der  Purgunder  schar. 

2336 
Auch  facht  an  all  erbermde  der  alte  Tlildcbrant. 
Da  lag  mancher  Purgunder  tot  von  Wolf  hartes  hant. 
Eag  da  vor  seinem  Schwerte  da  vor  im  in  dem  blut. 
Da  ward  klcsjlich  «jerochcn   der  edel    marcrraf  eut. 

2337 
Sigstab,  der  edel   ritter,  als  im  sein  helant  riet, 
Wi  vil  er  in  dem  stürme  der  lichten  helme  schriet 
Den  helden  von  Purgunden,  her  Ditrichs  Schwester  sun, 
Er  und  di  Wulfing  alle  gund  grossen  schaden  tun. 

2338 
Da  nun  der  fidelere  daz  von  Sigstab  ersach, 
Daz  er  mit  seinem  Schwerte  so  mange  blutes  lach 
Schlug  aus  den  lichten   ringen,  daz  tet  dem  fidler  zorn. 
Er  sprang  gen  Sigstab  schnelle.    Da  ward  gen  im  verlorn 

2339 
Sein  leip  und  junges  leben  wol  von  dem  fideler. 
Er  gab  im  seiner  striche  ie  lenger  und   ie  mer, 
Er  schlug  mit  seinem  Schwerte  den  jungen  ritter  tot. 
Daz  räch  her  Hildebrande  und  brach  in  auch  in  not. 

2340 
Owe  des  edlen  herren,  sprach  meister  Hildebrant, 
Der  leider  hie  leit  tode  wol  von  des  fidlers  hant! 
Nun  sol  der  fidelere  auch  langer  nit  genesn ! 
Mir  wol  dann  got  nit  helfen,  es  muß  sein  ende  wesn. 

2341 
Er  schlug  den  fidelere  und  facht  nach  breis  und   lob, 
Daz  vil  der  kleinen  stucke  von  seinem  helme  stob. 
Zu-hib  im  heim  und  schilde,  Folker,  dem  spileman, 
Daz  er  lag  vor  im  tode.     Erst  hub  sich  jamer  an. 

2342 
Da  drungen  zu  dem  streite  von  Fern  hern  Ditrichs  man. 
Si  schlugen,  daz  di  ringe  da  flugen  fer  hin  dan, 
Daz  man  ir  scharpfe  Schwerte   in  wenden  stecken  sach. 
Si  hiben  tifife  wunden,  dar  aus  floß  manig  bach. 

2343 
Da  sach  Hagen  von  Throne  den  fidler  ligen  tot; 
Daz  was  zu  der  hochzeite  sein  allergroste  not, 
Di  er  auf  diser  erden  von  jamer  ie  gewan. 
Owe  wi  grim  her  Hagen  den  fidler  rechen  gan! 

2344 
Er  sprach:    Des  muß  engelten  der  alte  Hildebrant. 
Mein  trost  leit  hie  erschlagen  von  Hildebrandes  hant, 
Mein  pester  streitgeselle,  den  ich  noch  ie  gevvan. 
Den  schilt  zuckt  er  gar  balde,  hub  sich  mit  schlegen  dan. 

2345 
Helfreich,  der  degen  kune.  Dankwart  zu  tode  schlug. 
Günther  und  Geiselhere  den  waz  es  leid  genug, 
Da  si  in  sahen  fallen ;  da  hub  sich  grosse  not. 
Doch  galt  er  den  Wulfingen  gar  wol  den  seinen  tot. 

2346 
Was  helt  aus  allen  landen  kam  zu  der  hochzeit  dar, 
Vi!   manig  edler  fürste  gen  irer  kleinen  schar. 
Und  weren  nit  di  Cristen  da  wider  si  gewesen, 
Si  weren  vor  den  heiden  und  Heunen  wol  genesen. 

2347 
Di  weil  Wolfhart   mit  kreften  hib  durch    den^  streit  ein  ban. 
Schlug  mer  dann  hundert  tode  des  kunig   Günthers  man. 
Er  was  di  dritten  [kere]  gebrochen  da  durch  sie. 
Kein  Wulfing  tet  den  gesten  so  grossen  schaden  nie. 

2348 
Da  ruft  in  an  der  junge,  der  kunig  Geiselher: 
Awe  der  grossen  räche  und  meines  herzen  serl 
Ach  Wolfliart,  kuner  degen,  nun  keret  her  gen   mir! 
Da  sprang  gen  im  Wolfharte  in  grimiglicher  gir. 

2349 
Wol  gen  dem  kunig  junge  kert  er  sich  in  dem  streit, 
Si  schlugen  beid  ein  ander  die  tiffen  wunden  weit. 
Wolfhart  mit  mannes  krefte  da  auf  den  kunig  drangk. 
Schlug  in,  daz  im  daz  blute  über  dem  heim  auf  sprangk. 

2350 

Daz  räch  an  im  der  kunig,  der  schon  fraw  Uten  kint. 
Vergalt  Wolfhart  di  wunden  gar  grimiglichcn  sint. 
Wi  kun  her  Wolfhart   were,  er  mocht  da  nit  gcnesn; 
Wol  von  dem  kunig  junge  must  er  des  todes  wesn. 

2351 
Er  schlug  mit  grim  Wolfharten  durch  seine  brunne  gut, 
Daz  im  aus  tififen  wunden  da  floß  daz  rote  blut. 
Er  wunt  in  bis  zum  tode,  Wolfhart,  den  kunen  man. 
Daz  het  kein  ander  recke  dem  held  nit  mugen  tan. 

2352 
Und  da  Wolfhart,  der  kune,  des  todes  wol  enpfant, 
Den  schilt  den  lies  er  fallen  und  warf  in  aus  der  hant 
Und  faßt  mit  beiden  henden  sein  starkes  w^afifen  klug. 
Durch  heim  bis  auf  di  zene  er  Geiselher  da  schlug. 

2353 
Si  hetten  beid  einander  den  grimmen  tot  getan. 
Der  lebt  ir  keiner  mere  von  Pern  her  Ditrichs  man. 
Dann  Hildeprant  aleine,  der  Wolfhart  fallen  sach. 
Für  war  Hilprand  auf  erden  vor  nie  so  leid  geschach. 

2354 
Auch  waren  di  Purgunder  auch  alle  tot  geschlagen. 
Ir  keiner  lebet  mere,  dann  Günther  und  her  Hagen. 
Si  stunden  in  dem  blute  gar  tief  bis  an  die  knie. 
Hilbrant  gar  jemerleich  über  Wolfharten  gie. 

2355 
Er  fing  in  in  sein  arme  und  wolt  in  tragen  dan 
Mit  im  da  auß  dem  hause;  er  must  in  ligen  lan; 
Er  was  im  vil  zu  schwere,  daz  er  im  in  daz  blut 
Enpfil.    Aufblickt  Wolfharte,  der  edel  ritter  gut. 

2356 
Da  sprach  der  todeswunde:    Trautlibster  ohein  mein, 
Ir  kund  leider  nit  lange  bei  mir  alhie  gesein. 
Nun  hütend  euch  vor  Hagen,  feter!  das  dunkt  mich  gut. 
Er  tregt  in  seinem  herzen  ein  grimiglichen  mut. 

2357 
Ob  mich  mein  her  und  ander  noch  tode  wolten  klagen, 
Den  nesten  und  den  pesten  solt  ir  di  warheit  sagen, 
Daz  si  ir  klagen  lassen,  wann  es  ist  ane  not. 
Von  eines  kunip;es  hende  lis  ich  o-eschlaeen  tot. 

2358 

Ich  han  schwerlich  gerochen  an  im  den  meinen  leip, 
Daz  es  wol  mag  beweinen  des  edlen  kuniges  weip. 
Doch  ob  euch  imant  frage,  so  mugt  ir  daz  wol  sagen, 
Daz  hie  wol  hundert  recken   von   mir  sein  tot  geschlagen. 

2359 
Da  dacht  Hagen  von  Throne  auch  an  den  spileman, 
Und  den  Hilprant  erschlüge  und   im  gesiget  an. 
Er  sprach  zu  Hildebrande:    Es  muß  euch  werden  leit; 
Ir  habend  uns  erschlagen  manch  werden  helt  gemeit. 

2360 
Er  schlug  auf  Hildebranden,  den  fursten  lobesam, 
Mit  Palmung,  seinem  Schwerte,  daz  er  Seifriden   nam. 
Hagen  mit  grossem  neide  auf  Hildebranden  schlug; 
Daz  galt  im  wol  Hilprande,  wann  er  im  nicht  vertrug. 

2361 
Her  Plildebrant  mit  krcften  mit  seinem  wafifen  breit 
Schlug  auf  Hagen  von  Throne.     Der  helt  waz  unverzeit. 
Er  kund  in  nicht  verwunden  wol  zu  der  selben  stunt. 
Hacfen  schlug  Hilbranden  durch  seine  brunne  wunt. 

2362 
Als  meister  Hildebrande  der  wunden  da  enpfant. 
Da  forcht  er  schaden  merc,  von  dannen  er  sich  want; 
Den  schilt  warf  er  zu   rucke,  der  wunderkune   man, 
Wann   nu  her  Hildebrande  dem  helt  gar  kaum  entran. 

2363 
Im  sal   lebt  nimant  mere,  als  ich  euch  wol  wil  sagen, 
Bis  an  di  zwen  aleine,  Günther  und  auch  her  Hagen. 
Mit  blut  was  ser  bcrunnen  der  alte  Hildebrant. 
Er  eilt  von  dannen  balde,  da  er  sein  herren  vant. 

2364 
Er  fant  in  grossem  leide  sitzen  sein  herren  gut. 
Da  er  an  sach  Hilprande  berunnen  mit  dem  blut, 
Da  er  in  sach  verhawen,  allerst  kam   er  in   not. 
Er  fraget  in  der  merc  und   fraget  in   flurch  got: 

2365 
Nun  sagt  mir,  Hildebrande!  Warumb  seit  ihr  so  nas 
Berunnen  mit  dem  blute?     Sagt  mir!    Wer  tet  euch  daz? 
Ich  mein,  ir  habt  gestritten  dort  in  der  geste  sal. 
Daz  hab  ich  euch  verpoten,  den  mannen  allzumal. 

2366 
Er  sprach:    Ich  muß  euch  leider  gar  pose  mer  hie  sagen. 
Mir  schlug  di  tifen  wunden  von  Throny  herzog  Hagen. 
Da  ich  dort  auß  dem  sale  kert  von  im  da  hindan, 
Wi  kaum  ich  mit  dem  leben  dem  falant  da  entran ! 

2367 
Da  sprach  her  Ditereche:    Euch  ist  gar  recht  geschehn. 
Ir  hört  mich  alles  guten  von  den  Purgundern  jehn. 
Ir  habt  den  frid  gebrochen,  den  ich  euch  han  gegebn. 
Und  wer  es  mir  nit  schände,  so  nem  ich  euch  das  lebn. 

2368 
Nun  zürnet  nit  so  sere,  vil  edler  Ditereich ! 
Mir  und  all  unsern  beiden  stet  es  gar  kumerleich. 
Wir  wolten  tragen  dannen  den  margraf  Rudinger. 
Des  wolten  uns  nit  gunden  Hagen  und  auch  Günther. 

2369 
So  we  mir  imer  waffen!     ist  Rudiger  doch  tot? 
Daz  muß  mir  sein  ein  jamer  vor  aller  meiner  not. 
Fraw  Gotlind  ist  elende,  der  meinen  mümen  kint, 
Und  auch  di  armen  weisen,  di  noch  zu  Pechlar  sint. 

2370 
Seinr  trew  und  grosses  leides  ermanet  in  sein  tot. 
Er  zehert  in  dem  jamer,  dez  zwang  in  da  di  not. 
Awe,  mein  peste  hilfe  han  ich  an  im  verlorn! 
Ja  uberwind  ich  nimmer  den  fursten  hoch  geporn. 

2371 
Er  sprach  zu  Hildebrande:    Kunt  ir  mir  icht  gesagn. 
Wer  sei  derselbig  degen,  der  in  hat  tot  geschlagn? 
Er  sprach:     In  schlug  zu  tode  der  edel  ktinig  Gernot. 
Von  des  margrafen  [banden]  must  er  auch  ligen  tot. 

2372 
Er  sprach  zu  Hildebrandc:    Nun  heisset  meine  man, 
Daz  si  sich  wapncn  baldel  Ich  vvil  auch  zu  in  gan. 
Und  heisset  mir  herbringen  mein  lichtes  sturmgewant! 
Ich  wil  si  selber  fragen,  di  aus  Purgunderlant. 

2373 
Da  sprach  zu  im  Hilprande:    Nun  nemet,  herre,  war! 
Waz  ir  noch  hie  habt  hclde,  di  sten  hie  vor  euch  gar; 
Daz  bin  ich,  her,  aleine;  di  andern  sein  all  tot. 
Da  daz  hört  der  von  Ferne,  erst  hub  sich  jamcrs  not, 

2374 
Wann  nie  kefn  man  auf  erden  solch  grossen  jamer  hört. 
Sein  all  mein  held  erschlagen  von  den  Purgundern  dort. 
So  hat  mein  got  vergessen;  ich  was  ein  kunig  reich, 
Furbas  mag  ich  wol  heissen  der  arme  Ditereich. 

2375 
W'i  kund  sich  daz  gefugen,  so  sprach  her  Ditereich, 
Daz  si  all  weren  tode,  di  meinen  all  gleich 
Von   den  vil  müden  gesten,  di  lidcn  grosse  not? 
Daz  wer  ein  groß  Unglücke,  weren  si  alle  tot. 

2376 
Awe,  oheim  Wolfharte,  sol  ich  dich  han  verloren, 
So  muß  mich  immer  rewen,  das  ich  ie  ward  geporen. 
Sigstab  muß  ich  ser  klagen,   Wolfwein  und  auch  W'olfbrant. 
Wer  sol  mir  fürbas  helfen  in  Amelunger  lant? 

2377 
Ist  mir  Ilelfreich  erschlagen,  daz  muß  mich  rewen  ser, 
Gebhart  und  auch  Wickwarte,  zwen  edel  ritter  her. 
Das  ist  all  meinen  frcwden  auf  crd  der  leste  tag. 
Awe  und  das  von  leide  nimant  ersterben  mag! 

2378 
Nun  saget  mir  noch  mere,  getrewer  Hildebrant, 
Wer  noch  sei  in  dem  salcl     Er  sprach:     Ir  kün  weigant, 
Nimant  lebt  darinn  merc,  wann  di  zwen  kune  man, 
(nmther  und  auch  her  Hagen,  di   nimant  zwingen  kan. 

2379 
JJa  sucht  her  Dttereich  sein  lichtes  sturmgewant. 
Da  wapnet  in  gar  schone  der  alte  Hildebrant. 
Da  klag  sein  grossen  schaden  der  edel  fürst  so  gut, 
Daz  man  weit  hört  sein  stimme ;  sein  herz  was  ungemut. 

2380 
Der  fürst  enpfing  da  under  ein  herz  und  mannes  mut. 
Mit  grim  wart  er  verbunden  in  sinen  harnasch  gut. 
Sein  klaren  schilt   von  golde  den  nam  er  für  di  hant. 
In  tröstet  wol  sein  meister,  der  alte  Hildebrant. 

2381 
Da  sprach  von  Throne  Hagen:    Ich  sich  gen  uns  her  gan 
Den  edlen  fürst  von  Ferne,  der  wil  uns  hie  bestan 
Und  wil  sein  leit  hie  rechen,  waz  im  ist  hie  geschehn. 
Doch  sol  man  noch  wol  schawen,  wen  man  sol  siges  jehn. 

2382 
Ja  dunkt  sich  nie  so  kune  von   Fern  her  Ditereich 
Und  nie  so  stark  von  leibe  und  auch  so  grausenleich. 
Und  wil  er  an  uns  rechen,  waz  im  geschehen  ist, 
Ich  tar  alein  wol  streiten  mit  im  zu  diser  frist. 

2383 
Di  red  hört  der  von  Ferne  und  maister  Hildebrant. 
Er  ging,  da  er  den  Hagen  und  kunig  Günther  fant. 
Di  stunden  vor  dem  hause  und  leinten  an  dem  sal. 
Her  Ditrich  seinen  schilde  satzt  für  sich  da  zu  tal. 

2384 
Mit  grossem  leid  und  kummer  sprach  da  her  Ditereich: 
Waz  hab  ir  hie  geendet,  ir  kunig  Günther  reich? 
Ich  arm  elender  herre,  waz  hab  ich  euch  getan, 
Daz  ich  von  ewren  schulden  bin  alles  trostes  an? 

2385 
Ja  wolt  euch  nicht  g'enugen  an  der  vil  grossen  not, 
Ua  ir  uns  Rudigeren   erschkige  hie  zu  tot. 
Darzu  hab  ir  erschlagen  auch  alle  meine  man 
Und  hab  euch  doch  auf  erden  noch  nie  kein  leit  getan. 

2386 
Gedenket  an  euch  selber,  an  mein  und  ewre  leit, 
Den  tot  all  ewrer  freund   und  auch  ir  grosses  leit. 
Ob  es  euch  allen  beiden  beschweret  nit  den  muti 
Wann  mir  mein  grosser  schad  von  euch  gar  \ve  hie  tut. 

2387 
Es  gschach  in  aller  weite  keim  held  so  leid  nie  mer. 
Ir  tund  an  mir  gar  übel,  auch  rewet  mich  gar  ser, 
Waz  ich  het  guter  helde,  di  sein  von  euch  erschlagn. 
Ja  kan  ich  nimmermere  mein  grosses  leit  verklagn. 

2388 
Wir  sein  an  alle  schu[l]de,  sprach  Hagen  gar  verwegn. 
Es  kamen  zu  uns,  herre,  die  ewren  stolzen  degn, 
Gewapnet  ritterlichen  mit  einer  schar  so  breit. 
Si  wolten  mit  uns  streiten,  wer  uns  lieb  oder  leit. 

2389 
Da  musten  wir  uns  weren,  als  Heb  uns  was  der  leip. 
Man  schlecht  uns  nicht  an  were  recht  sam  di  armen  weip. 
Wer  noch  wolt  mit  uns  vechten,  es  must  im  werden  leit. 
Mich  dunkt,  man  hab  di  mcre  euch  her  nicht  recht  geseit. 

2390 
Da  sprach  der  fürst  von   Ferne:     Mir  saget  Hildebrant, 
l'Aich  peten   meine  helde  umb   Rudiger  allsant, 
Daz  ir  in  den   margrafen  wolt  geben  aus  dem  sal. 
Da  tript  ir  nicht  dann  spotten  gen  in  herab  zu  tal. 

2391 
Da  sprach  der  fockt  vom   Reine:     Si  wolten  in  hintragn. 
Den  margraf  Rudingere  hies  ich  in  gar  versagn, 
Zu  leid  dem  kunig  Etzel  und  ewren  hclden  nicht. 
Da  schalt  Wolfart  gar  scre,  wi  uns  halt  hie  geschieht. 

2392 
Di  red  hört  kunig  Etzel  und  auch  sein  schönes  weip. 
Si  forchten,  daz  si  beide  da  keinen  umb  den  leip 
Von  des  von  Ferne  zorne,  und  gingen  bald  von  weg; 
Si  hüten  sich  in  hüte  und  auch  in  guter  pfleg. 

2393 
Da  sprach  der  fogt  von  Ferne:     Es  muß  ein  sach  hie  sein. 
Günther,  du  edler  degen,  durch  das  gewissen  dein 
Ergetz  mich  meines  leides,  das  mir  geschehen  ist, 
Und  sun  gen  uns  den  schaden,  so  dest  bas  dein  leip  genist! 

2394 
Und  gib  dich  mir  gefangen  und  Hagen,  dein  gesell ! 
So  hilf  ich  euch  von  hinnen,  es  müe  recht  wen  es  well. 
Das  euch  beiden  zu  Hewnen  kein  leit  nit  widerfert. 
Ir  fint  an  mir  ganz  trewe,  so  werdend  ir  ernert- 

2395 
Daz  well  got  nit  von  himel,  sprach  Hagen  gar  verwegn, 
Daz  sich  so  bald  ergeben  eim   man  zwen  kune  degn, 
Di  ir  so  ritterlichen  vor  euch  hie  sehet  stan! 
Es  wer  ein  grosse  schände  und  lesterlich  getan. 

2396 
Ir  solt  es  nit  verreden,  so  sprach  her  Diterich. 
Bedenkt  euch  beid,  ir  herren!    Ir  habend  bede  mich 
Fracht  umb  mein  peste  freunde,  betrübet  mir  den  mut. 
Ir  solt  mich  des  ergetzen,  wann  ir  daz  billich  tut. 

2397 
Ich  gib  euch  des  mein  trew,  euch  beiden  an  die  hant, 
Daz  ich  mit  euch  wil  reiten  heim  in  Furgunder  lant. 
Ich  gib  euch  gut  geleite,  oder  Hg  darumb  tot. 
Ich  wil  durch  ewren  willen  verklagen  all  mein  not. 

2398 
Gedenkt  sein,  her,  nit  mere!    So  sprach  von  Throne  Hagen. 
Er  zäm  uns  beiden  ubele  solch  laster  von  uns  sagen, 
Daz  sich  so  leich  ergeben  gen  euch  zwen  kune  man. 
Bei  euch  sieht  man  nit  mere  dann  Hildebranden  stan. 

2399 
Da  sprach  her  Hildcbrande:    Es  zem  euch  beiden  wol 
Der  frid   nieins  edlen  herren,  ob  ich  es  reden  sol. 
Es  kumpt  noch  wol  di  stunde  alhie  in  kurzer  zeit, 
Ob  ir  es  tete  gerne,  kein   frid   man  euch  nit  geit. 

2400 
Ich  wil  mich  solches  frides,  sprach  Hagen,  gar  verwegn, 
Ee  ich  so  lesterleichen  hie  wich  vor  einem  degn 
Und  solt  so  schentlich  flihen,  als  ir  hie  habt  getan. 
Ich  meint,  ir  torst  in  noten  bas  gen   den   feinden  stan. 

2401 
Da  sprach  her  Hildebrande:     Wes  verweist  ir  mir  das? 
Wer  waz,  der  auf  seim  schilde  vorm  Wasensteine  sas, 
Da  euch  Walther  von  Spangen  so  mangen  helt  erschlug? 
Ir  habt  noch  der  Wortzeichen  an  ewrem  leib  genug. 

2402 
Da  sprach    der  fürst   von  Ferne:     Daz   zimt  nit  mannes  leip, 
Daz  si  sich  also  schelten  recht  sam  di  armen  weip. 
Ich  beut  euch.  Hildebrande,  daz  ir  nicht  sprechend  mer. 
Mich  arm  elenden  recken  zwingt  meines  herzen  ser. 

2403 
Nun  land   uns  herren  Hagen  I    So  sprach  her  Ditereich. 
Waz  habt  ir  vor  gesprochen,  daz  sagend  oftenleich. 
Da  ir  mich  und   Hilpranden  sacht  beide  gen   euch  gan! 
Ir  spracht,  ir  wolt  aleine  mit  streite  mich  bestan. 

2404 
Ich  laugen   nicht  der  rede,  sprach  Hagen  wider  in. 
Ich   wils  gen  euch  versuchen,  dunkt  mich  der  pest  sin, 
Es  sei  dann  daz  mir  breche  der  Nibelunger  schwert. 
Mich  muet,  daz  ir  mcins  herren  und  mein  gefangen  gert. 

2405 
Da  daz  hört  der  von   Ferne,  des  beides  grimmen  mut. 
Da  zuckt  er  seinen  schilde,  von   Fern  der  degen  gut. 
Her  Hagen   im  engegen  da  zu  der  stig  absprang. 
Falmung,  sein  gutes  wafien,  auf  dem  von   Ferne  klang. 

2406 
Da  west  wol  der  von  Ferne  den  seinen  grimmen  zorn. 
Er  fristet  sich  mit  schirmen,  der  fürst  so  hoch  geporn, 
Und  bot  für  sich  den  Schilde  vor  seinen  grimmen  schlegn, 
Wann  er  kant  wol  den  Hagen,  den  grimiglichen   degn. 

2407 
Er  lies  Hagen  vermuten,  bis  im  di   müde  kam. 
Daz  was  da  nit  unbilde,  ob  in  macht  müde  zam. 
Her  Ditrich  forcht  Palmungen,  sein  starkes  wafifen  klug, 
Wann  er  mit  grossen  listen  hin  auf  den  Hagen  schlug, 

2408 
Bis  er  den  helt  von  Throne  mit  starken  schlegen  zwang. 
Er  schlug  im  da  ein  wunden,  di  was  weit  unde  lang. 
Wi  sol  ich  hie  mit  schlegen  dem  falant  angesign: 
Es  ist  mir  immer  schände,  sol  er  tot  v^on   mir  lign. 

2409 
Ich  wil  es  sust  versuchen,  ob  ich  in  zwingen  kan. 
Zu  einem  eitgesellen  wil  ich  in  furbas  han. 
Sein  schilt  den  lies  er  fallen,  sein  sterke  di  was  groß, 
]\Iit  seinen  beiden  armen  den  Hagen  er  umb  schloß. 

2410 
Er  zwang  in  da  mit  kreften  und   nam  im  all  sein  wer. 
Des  trauret  von   Purgunden  der  edel  kunig  ser. 
Daz  er  im  nit  torst  helfen,  daz  waz  sein  groste  klag. 
Her  Ditrich  zwang  den  Hagen  wol  an  demselben  tag. 

241 1 
Er  bant  im  seine  hende  und  fürt  in  da  zu  hant 
Und  bracht  in   der  kuniginne  und  gab  ir  den  weigant. 
Den  allerpesten  recken,  der  waffen  ie  getrug. 
Des  freut  sich  ser  Krenhilde  und  dankt  dem  Ferner  klug. 

2412 
Da  sprach  in  grossen  freuden  daz  minnigliche  weip: 
Selig  sei  der  von  Ferne!  Got  frist  euch  ewren  leipl 
Ich  habt  mich  wol  ergetzet  auch  aller  meiner  not; 
Ich  wils  umb  euch  verschulden,  es  wende  dann  der  tot. 

2413 
Da  sprach  der  fürst  von  Ferne:     Ir  solt  in  leben  lan, 
Ir  edle  kuniginne!  Daz  wil  ich  von  euch  han. 
Er  mag  euch  noch  ergetzen,  waz  er  euch  hat  getan. 
Er  sol  des  nit  engelten,  daz  ich  in  bunden  han. 

2414 
Si  lies  Hagen  besunder  füren  in  ein  gemach. 
Da  ward  er  eingeschlossen;  kein  wort  er  nie  gesprach 
Vor  grimm  und  auch  vor  zorne,  waz  er  gefraget  wart. 
In  starke  eisen-feste  schloß  man  den  ritter  zart. 

2415 
Günther,  der  kunig  reiche,  laut  rufifen  da  began: 
Wo  kam  hin  der  von  Ferne,  der  mir  hat  leid  getan  : 
Er  sol  gen  mir  her  keren!  Zwingt  er  mich  hie  mit  streit. 
So  ist  sein  lop  gekrönet  in  allen  landen  weit. 

2416 
Da  kam  gen  im  gar  schnelle  von  Fern  her  Ditereich. 
Günther  waz  stark  und  kune  und  paret  ritterleich. 
Er  sprang  mit  grossem  grimme  gen  im  da  für  den  sal. 
Da  hub  sich  von  in  beiden  ein  ritterlicher  schal. 

2417 
\Vi  vil  nun  der  von  Ferne  von  beiden  ward  gelobt, 
Günther  waz  ser  erzürnet  und  grimmiglichen  tobt, 
Wann  er  in  seinem  leid  trug  dem  von  Ferne  has. 
Es  waz  ein  grosses  wunder,  daz  der  von  Fern  genas. 

2418 
Di  sterk  und  mannes  krefte  waz  an  in  beiden  groß. 
Von  iren  starken  schlegen  palast  und  thurn  erdoß. 
Si  hiben  mit  den  schwcrten  auf  lichte  helme  gut. 
Da  het  Günther,  der  kunig,  ein  ritterlichen  mut. 

2419 
Doch  nimpt  es  mich  nit  wunder,  ob  es  im  missegtng. 
Her  Diterich  mit  listen  den  streit  da  ane  fing. 
Darzu  waz  er  nit  müde,  sein  sterkc  di  waz  groß. 
Günther  der  trcip  in  umbc,  des  er  lützel  genos. 

Nibelungenlied  ^* 

2420 

Da  zwang  in  der  von  Ferne,  als  Hagen  auch  geschach. 
Daz  blut  man  von  dem  kunige  gar  ser  da  fliessen  sach 
Von  einem  scharpfen  Schwerte,  daz  trug  her  Ditereich. 
Doch  weret  sich  mit  kreften  der  kunig  lobeleich. 

2421 
Da  pand  im  alle  fire  von  Fern,  der  gut  weigant. 
Wi  selten  doch  die  kunige  iz  leiden  solche  bant! 
Er  dacht:    Laß   ich  si  beide  hie  ungepunden  wesen. 
So  mocht  in  disem  lande  nimant  vor  in  genesen. 

2422 
Der  edel  fürst  von   Ferne  nam   Günther  bei  der  hant 
Er  bracht  in  also  bunde[n],  da  er  Krenhilden  fant. 
Dar  ward  ir  leid  und  sorge  aber  ein  teil  benumen. 
Si  sprach  zu  irem  bruder:    Nun  seit  mir  got-wilkumen! 

2423 
Er  sprach:    Ich  solt  euch  neigen,  ir  libste  Schwester  mein, 
Ob  mir  armen  ritter  woltend  genedig  sein. 
Doch  weis  ich,  daz  ir  seiet  gar  zorniglich  gemut. 
Wann  ir  mir  durch  her  Hagen  ein  schwaches  grussen  tut. 

2424 
Da  sprach  der  fürst  von  Ferne:    Ir  hochgepornes  weip, 
Auf  erd  ward  nie  gefangen  so  guter  ritter  leip. 
Als  ich  euch,  fraw,  hab  zwene  in  ewer  hant  gegebn. 
Ir  soltz  durch  meinen  willen  beid  lassen  bei  dem  lebn. 

2425 
Si  sprach:     Daz  tun  ich  gerne,  ir  wunderkuner  man! 
Mit  jamer  und  mit  leide  schid  er  von  ir  hin  dan. 
Da  räch  sich  grimmiglichen  des  kunig  Etzels  weip, 
Si  nam  in  beid  daz  leben  und  bracht  si  umb  den  leip. 

2426 
Si  legt  iden  besunder  durch  neid  in  ein  gemach 
Und  daz  keiner  den  andern  da  weder  hört  noch  sach. 
Wi  sis  verlobet  hette,  doch  dach[tj  daz  schone  weip: 
Heut  wil  ich  Seifrit  rechen,  des  meinen  mannes  leip. 

2427 
Da  ging  di  kuniginne,  da  si  den  Hagen  sach. 
Mit  grimm  und  grossem  neide  di  fraw  da  zu  im  sprach: 
Wolt  ir  mir  wider  geben,  waz  ir  mir  band  genumen, 
So  mugt  ir  mit  dem  leben  vvol  gen  Purgunden  kumen. 

2428 
Da  sprach  zu  ir  her  Hagen:     Di  red  ist  gar  verlorn, 
Vil  edle  kuniginne!  Ich  han  ein  eit  geschworn, 
Daz  ich  den  schätz  nit  zeiget,  di  weil  ich  han  daz  lehn. 
Daz  globt  ich  meinem  herren,  ich  wolt  in  nimanz  gebn. 

2429 
Er  west,  das  in  di  frawe  lies  lenger  nit  genesn. 
Wi  mocht  an  einem  weibe  so  grosse  untrew  wesn? 
Er  forcht,  im  wurd  sein  leben  alein  allda  genumen 
Und  daz  si  iren  bruder  lies  heim  zu  lande  kumen. 

2430 

Ich  bring  es  an  ein  ende,  so  sprach  daz  edel  wcip. 
Da  hies  si  irem  bruder  da  nemen  seinen  leip. 
Man  schlug  im  ab  daz  höbet,  beim  har  si  daz  hin  trug 
Und  wurf  es  für  den  Hagen;  da  weint  der  ritter  klug. 

2431 
Und  da  der  arm  gefangen  des  kunigcs  haubt  an  sach, 
Wider  di  kuniginne  der  arme  ritter  sprach: 
Du  hast  zu  einem  ende  hie  deinen  willen  bracht 
Und  ist  auch  etwen  gangen,  als  ich  oft  han  gedacht. 

2432 
Seit  nun  ist  von  Purgunden  der  edel  kunig  tot, 
Her  Geisclher  und  Folker  und  auch  der  kunig  Gernot, 
Den  schätz  weiß  nimanz  mere,  wan  got  und  ich  alein. 
Der  sol  dir,  falentinne,  ewig  verborgen  sein. 

2433 
Si  sprach:    So  habt  ir  übel  des  gutes  mich  gewert. 
So  wil  ich  doch   behalten   Palmung,  Seifrides  schwert. 
Daz  trug  mein  libstcr  herre,  da  ir  im   nampt  den  leip 
Mortlichen  mit  untrewc;   daz  klag  ich  armes  wcip. 

24* 

2434 
Si  zog  es  aus  der  scheiden,   daz  kund  ir  nimanz  wern. 
Darmit  nam  si  daz  leben  Hagen,  dem  edlen  hern. 
Si  faßt  es  in  ir  hende,  daz  haubt  si  im  abschlug. 
Daz  sach  der  kunig  Etzel;  da  gschach  im  leid  genug. 

2435 
Wafifen!  sprach  der  kunig;  wie  ist  hie  tot  gelegn 
Von  eines  weibes  hende  der  aller  peste  degn, 
Und  der  ie  kam  zu  stürme  und  waffen  ie  getrug! 
Wie  wol  er  was  sein  feinde,  doch  weint  der  kunig  klug. 

2436 
Hillprant  kam  dar  gar  eben,  da  er  den  mort  ersach. 
Wie  wol  in  Hagen  wundet,  dem  held  doch  leid  geschach. 
Er  sprach:    Wie  wol  mich  brachte  der  helt  in  grosse  not, 
Ie  doch  wil  ich  hie  rechen  des  kunen  recken  tot. 

2437 
Hilprant  mit  grossen  zorne  dar  zu  Krenhilden  sprangk. 
Er  sprach:    Ir  müsset  gellten  den  helt  an  allen  wank. 
Ir  gehißt  meinem  herren,  ir  wollt  si  leben  lan; 
Des  mußt  hie  ewer  leben  zu  einem  pfand  stan. 

2438 
Sein  Schwert  er  ob  dem  weibe  hoch  in  die  lüfte  wag, 
Er  gab  der  kuniginne  ein  ungefügen  schlag. 
Ir  tet  vor  irem  ende  der  grosse  jamer  wee. 
Es  mocht  si  nit  gehelfen,  wi  laut  sie  waffen  schre. 

2439 
Hillprant  schlug  si  zu  tode,  des  kunig  Etzels  weip. 
Da  het  die  hochzeit  ende,  tot  waz  ir  aller  leip. 
Kunig  Etzell  und  der  Ferner  die  weinten  clegeleich. 
Sie  clagten  disen  jamer,  di  edlen  künig  reich. 

2440 
Ir  mag  und  peste  freunde  was  alls  geschlagen  tot. 
Man  hört  in  manchem  lande  groß  jamer  unde  not. 
Mit  grossem  herzenlaide  die  hochzeit  ende  nam, 
Alls  oft  groß  lieb  mit  leide  zu  einem  ende  kam. 

2441 
Ich  sag  furbas  nit   mere,  waz  ie  darnach  geschach, 
Wann  man  Cristen  und  haiden  cleglichen  weinen  sach. 
Weib,  man,  ritter  und  knechte  und  manig  schone  meit 
Liden  umb  ire  freunde  jamer  und  herzenleit. 

2442 
Nun  sing  ich  euch  nit  mere  von  diser  grossen  not 
(All,  die  da  sein  erschlagen,  die  las  wir  ligen  tot), 
Wie  sich  ir  sach  erginge  seither  der  Heunen  diet. 
Hier  lict  auch  gar  ein  ende  der  Nibelunger  liet. 

SCHLUSSWORT  DES  HERAUSGEBERS. 

IJer  plau,  die  eigenthümliclio  lassung  des  Xibehmgenliedes,  wie 
sie  in  der  Piaristenhaudschrift  enthalten  ist,  für  die  mitglieder  des  lit- 
terarisclien  Vereins  in  Stuttgart  in  druck  zu  geben,  geht  schon  in  das 
ende  der  fünfziger  jähre  zurück.  Franz  Pfeiffer  hatte  uns  Tübingern 
von  der  entdeckung  berichtet,  noch  ehe  1859  Adolf  Holtzmann  in  der 
Germania  4,  315  ff.  proben  und  betrachtungeu  darüber  mittheilte. 
Ludwig  Uhland  wünschte  lebhaft  den  abdruck  in  den  Schriften  des  lit- 
terarischen Vereins.  Pfeiffer  wollte  die  herausgäbe  besorgen,  zog  aber 
plötzlich  aus  mir  nicht  bekannten  gründen  die  von  ihm  begonnene 
und  auf  seinen  betrieb  durchgeführte  abschrift  zurück.  Es  verlautete 
(Zarnckes  Nibelungenlied,  4  aufläge,  s.  XXIV),  herr  J.  M.  Wagner  beab- 
sichtige die  herausgäbe;  doch  war  darüber  keine  sichere  künde  zu  er- 
langen. Endlich,  lange  nach  Pfeiffers  1868  erfolgtem  tode  erhielt  ich 
im  Januar  1878,  nachdem  Wagner  die  abschrift  zurückgestellt  hatte, 
von  Pfeiffers  wittwe,  frau  Emilie  Pfeiffer  in  Stuttgart  diese  abschrift 
mit  dem  ausdruck  des  Wunsches ,  dass  dieselbe  von  dem  litterarischen 
verein  veröffentlicht  werde.  Obwohl  nach  andern  selten  hin  lebhaft 
und  vielfach  in  anspruch  genommen,  konnte  ich  doch  aus  sachlichen 
und  persönlichen  gründen  mich  der  aufgäbe  nicht  entziehen,  die  ich 
in  dem  vorliegenden  bände  zu  lösen  versuche. 

Ich  füüP  nun  über  das  buch  und  seine  bedeutung  noch  einige  be- 
merkuugcu  bei. 

Von  der  haudschrift  wollte  Franz  Pfeiffer  (Germania  4,  315. 
Dietrichs  erste  ausfahrt  hg.  Stark  s.  XVI)  eine  ausführliche  beschrei- 
bung  liefern.  So  weit  ich  mich  erinnere,  ist  aber  dieser  plan  nicht  zur 
ausführuug  gelangt.  Ich  stelle  hier  zusammen,  was  ich  mir  darüber 
angemerkt  habe. 

Die  haudschrift.  in  der  gesammtheit  der  mauuscripte  des  Xibelun- 
genlieds  mit  k  bezeichnet,  befand  >icli  auf  der  bibliothek  des  Piaristen- 
collegiums  in  Wien  und  ist  jetzt  in  den  besitz  der  k.  k.  hofbibliothek 

daselbst  übergegangeo ;  sie  trägt  dort  die  numer  15478  (suppl.  3145). 
Sie  ist  im  1 5  Jahrhundert  in  quart  auf  papier  geschrieben  und  besteht 
nach  den  mittheiluugeu  des  herru  Eduard  Leisching  aus  7  theilen 

1)  Dietrichs  erste  ausfahrt; 

2)  Anteloy; 

3)  Ortnit; 

4)  Wolfdietrich; 

5)  und  6)  Nibelungen ; 
7)  Lorengel. 

Die  einzelnen  theile  sind  jetzt  von  einem  weißen  papierumschlag 
umgeben,  welcher  links  oben  die  uunier  und  in  der  mitte  den  namen 
trägt. 

Die  blätter  der  handschrift  sind  von  Wagner  mit  bleistift  am 
untern  blattrande  gezählt;  es  sind  im  ganzen  5 IG,  wovon  auf  Ij  bl.  1 
bis  155;  2)  156  bis  159;  3)  160  bis  183;  4)  184  bis  290;  5)  und 
6)  291  bis  496;  7)  497  bis  516  fällt.  Die  theile  1 ,  2  und  5  sind 
mit  titelbild  versehen,  alle  theile  haben  auf  der  ersten  seite  Verzierung 
und  farbig  ausgeführte  initiale. 

Otuit ,  Wolfdietrich,  Nibelungen  und  Lorengel  haben  eine  durch- 
gehende paginierung  mit  miuium ,  welche  W.  Scherer  in  Haupts  Zeit- 
schrift für  deutsches  alterthum  15,  145  die  alte  nennt.  Nach  dieser 
paginierung  entfallen  auf  Otuit  2  ungezählte  blätter  und  bl.  3  bis  23, 
auf  Wolfdietrich  3  ungezählte  blätter  und  bl.  27  bis  131,  auf  die 
Nibelungen  2  ungezählte  blätter  und  bl.  134  bis  3  35;  auf  bl.  496 
nach  der  Zählung  Wagners  fehlt  die  bezeichnuug;  auf  Lorengel  fallen 
20  blätter. 

Die  höhe  der  handschrift  beträgt  nach  angäbe  Leischiugs  7  zoll, 
1 1  linien,  die  breite  5  zoll,  5  Knien. 

Auf  der  ersten  seite  des  titelblatts  von  ,, Dietrichs  erste  ausfahrt", 
als  allgemeinem  titelblatte,  befindet  sich  ein  farbiges  Wappenschild, 
jetzt  unkennbar  erloschen ,  um  welches  sich  ein  band  schlingt  mit  den 
Worten 

Das  buch  und  bethehafft  sol   nymant  hassen. 
Ich  bin  Hauz  Scliewbels  an  der  prayten  gassen. 

Das  Nibelungenlied  füllt  in  der  handschrift,  wie  vorhin  erwähnt, 
nach  der  Zählung  Wagners  bl.  291  bis  496.  Die  blätter  sind  mit  der 
alten  Zählung  in  minium  versehen.  Blatt  245  und  258  wird  in  der 
hs.  2  mal  gezählt,  was  im  abdruck  mit  a  b  c  d  angedeutet  ist. 

Mit  ausnähme  der  ersten  Strophe,  wo  die  initiale  mehr  räum  iu 
anspruch  nimmt,  füllt  jeder  vers  eine  zeile.  Je  1  verse  werden  durch 
einen  feinen  rothcu  strich,  der  quer  verläuft,  zu  Strophen  abgetrennt. 
Ausnahme  bildet  nur,  jedesfalls  aus  Unachtsamkeit,  str.  6«,  welche  5, 
und  Strophe  (59,  welche  nur  3  verse  aufweist.  Strophenzählung,  eben- 
falls iu  minium,  steht  links  am  rande.  Sie  beginnt  aber  erst  bei  str.  12, 
bl.  134  a  oben  und  hört  mit  str.  1  33,  bl.  144  b  wider  auf. 

Beim  beginne  dieser  Zählung  läuft  gleich  ein  fehler  unter,  indem 
die  zahl  1 2  eine  zeile  zu  tief  angebracht  ist  und  dadurch  der  erste  vers 
auf  134  a  als  5  zu  str.  11  kommt,  welche  133  b  abschließt.  Ohne 
zweifei  hat  der  Schreiber  in  übergroßer  eilfertigkeit  bei  der  numerierung 
die  abtheilung  in  Strophen  durch  die  freilich  ganz  deutlichen  querstriche 
übersehen. 

Auch  bei  str.  2.^  hat  sich  ein  fehler  eingeschlichen,  indem  diese 
wider  mit  5  zeilen  auftritt,  so  dass  nun  nach  dieser  Zählung  jede 
Strophe  mit  dem  3  voi-se  der  ursprünglichen  richtigen  und  später  auch 
wider  zu  voller  geltuug  gelangenden  beginnt. 

Bl.  138  a  endet  mit  z.  2  der  str.  65;  bei  der  3  verszeile  auf 
bl.  138  b  steht  statt  der  strophenzahl  6G  wieder  63.  Str.  107,  bl.  142 
a  hat  wider  5  verse.  Bl.  143  a  endet  mit  z.  1  von  str.  122.  Bei 
der  4  verszeile  auf  bl.  143  b  steht,  wie  oben,  statt  der  strophenzahl 
123  wider  113.    Bl.  144  b  bei  str.  133  hört  die  Zählung  auf. 

Im  abdrucke  ist  die  Zählung  richtiggestellt  und  stimmt  mit  der 
norm  der  rothen  (luerstriche  in  der  Urschrift  überein. 

Die  Schrift  ist  flüchtig  und  vernachlässigt,  a  e  o  u  sind  oft  schwer 
festzustellen.  Auch  ist  in  der  Schreibung  keine  gleichmäßigkeit.  Das 
selbe  wort  wird  bald  so,  bald  anders  geschrieben,  selbst  in  der  gleichen 
verszeile.  Alle  eigennamen  haben  in  der  handschrift  kleinen  anfangs- 
buchstaben. 

Soviel  zur  beschreibung  des  Originals. 

Im  übrigen  verweise  ich  über  die  handschrift  auf  Zarnckes  aus- 
gäbe des  Nibelungenliedes,  Leipzig  1856,  s.  XXIII;  1871,  s.  XXIV; 
Adolf  Holtzmann  in  Pfeiffers  Germania  4,  315.  320;  Gödeke,  grund- 
riss  s.  102;  Franz  Stark,  Dietrichs  erste  ausfahrt,  Stuttgart  18 60 
(bibliothek  des  litterarischen  Vereins  b.  52),  s.  XVI;  W.  Scherer  in 
Haupts  Zeitschrift  für  deutsches  altcrthum  15,  144  f.  undE.  Steinmeyer 
ebendaselbst  15,  232  f.;    deutsches  heldenbuch,  Berlin  1871,  3,  VIII. 

Das  Verhältnis    der   vorstehenden  bearbeitung    des  gedichts  zu 

anderen  recensionen  bespricht  Gödeke  (grundriss  s.    102),    Zarncke 
(s.  XXIV),  Holtzmaun  in  Pfeiffers  Germania  4,  320. 

Die  stroplienform  ist  in  der  vorliegenden  fassung  des  Nibelungen- 
liedes der  Hildebrandston  d.  i.  die  Nibelungenstrophe  mit  Verkürzung 
des  letzten  halbverses  um  eine  hebung,  so  dass  nun  alle  4  verszeilen 
gleiche  länge  haben.     Zarncke  a.  a.  o. 

"Was  nun  den  vorstehenden  abdruck  betrifft,  so  hätte  ich  eine 
auch  in  der  Schreibung  unveränderte  widergabe  der  einzig  dastehenden 
handschrift  für  das  natürliche  gehalten.  Dagegen  hatte  Pfeiffer  in  der 
vorliegenden  ohne  zweifei  unter  seiner  leituug  gefertigten  abschritt  den 
andern  weg  eingeschlagen,  von  der  verwilderten  Schreibung  des  Originals 
werthlose  schösslinge  abzuwerfen,  v  von  u,  j  von  i  zu  trennen  u.  dgl. 
Dieses  für  den  heutigen  leser  jedesfalls  bequemere  verfahren  beizube- 
halten nahm  ich  um  so  weniger  anstand,  als  die  buchstäbliche  widergabe 
der  Urschrift  doch  keinen  wirklichen  werth  hätte.  Wer  die  fassung  der 
handschrift  in  dieser  gestalt  kennen  lernen  will,  hat  dazu  hinreichend 
gelegenheit  in  den  von  Holtzmann  in  der  Germania  4,  315  ff.  mitge- 
theilten  proben.  Herr  Eduard  Leischiug  in  Wien  hat  dank  der  gütigen 
vermittelung  der  herren  Bartsch  und  Schröer  für  mich  die  abschrift 
mit  dem  original  auf  das'  sorgfältigste  verglichen.  Seine  vergleichung 
hat  auch  die  kleinsten  abweichungen  gewissenhaft  festgestellt.  Durch 
diese  fleißige  Vorarbeit  wäre  es  mir,  wenn  auch  nicht  leicht,  doch  mög- 
lich gewesen,  den  abdruck  genau  dem  original  anzupassen.  Ich  glaube 
aber  doch  den  dank  der  leser  eher  zu  gewinnen,  wenn  ich  durch  beiseit- 
lassung  des  Überflusses  und  zufügung  von  scheidezeichen  ihnen  unnöthige 
mühe  erspare.  Es  ist  somit  ungefähr  das  verfahren  eingeschlagen,  das 
für  andere  theile  der  handschrift  W.  Scherer  und  E.  Steinmeyer  befolgt 
haben.  Haupts  Zeitschrift  für  deutsches  alterthum  15,  145.  232. 
Durchgängig  habe  ich  j  und  i,  v  und  u  getrennt ;  cz  zu  schreiben  konnte 
ich  mich  nicht  entschließen  und  habe  dafür  nach  umständen  z  oder  tz 
gesetzt.  luterpunction  ist  soweit  thunlich  (Haupts  zeitschr.  15,  232  f.), 
beigefügt. 

Zu  einzelnen  stellen   merke  ich  folgendes  an. 

1  ff.  steht  zuerst  gedruckt  in  Holtzmanns  abhaudlung  in  Pfeiffers 
Germania  4,  315  f.  Über  die  grundlage  zu  diesem  abschnitt  von  1 
bis  458  vgl.  ebendaselbst  s.  322. 

3  Germania  4,  322. 

21  ff.  s.  Holtzmann  in  Pfeiffers  Germania  4,  316. 


37  Germania  4,  320. 

43  Ebendas.  4,  322. 

74  Germania  4,  320. 

96,  3  Germania  4,  323. 

126  Pfeilfers  Germania  4,  320. 

262  Iloltzraann  in  Pfeiffers  Germania  4.  321. 

329  Ebendas.  4,   323. 

418,  3?  gotwilkum. 

465,  2?  sie. 

474,  2?  kennen. 

499,  4  Hs.  Jr  thu. 

507  Vgl.  Holtzmann  in  Pfeiffers  Germania  4,  321. 

628,  2?  do  was. 

647,  3?heint. 

681  Germania  4,   320. 

719  ff.  s.  Holtzmann  in  Pfeiffers  Germania  4,  318. 

733,  4  Hs.  gelevtn. 

785,  3?  In. 

794,  2?  Derkunig. 

797,  1  Hs.  eilhundert.  3  Vgl.  Holtzmann  in  der  Germania  4,  321. 

801,  4?  gedrank. 

808,  3?  lange. 

850  ff.  Holtzmann  in  Pfeiffers  Germania  4,  322. 

924  Germania  4,  320. 

1000  Germ.  4,  325. 

1153  ff.  Pfeiffers  Germania  4,  319  f. 

1188,  2V  ir. 

1197,  4?  fürt. 

1198,  3?  moras,  mete. 
1220,  3V  euch. 
1254,  1?  Geiselhere. 

1257,  IV  edle.    3  Vgl.  Holtzmann,  Germania  4,  320. 
1257,  IV  edle. 

1260,  4?  do. 

1261,  3V  Daz. 

1291,  3  Germania  4,  320. 

1305,  1  V  Geiselhere.    Ursprünglich  traut  libste  Schwester  mein: 
diss  ist  corrigiert  in  zu  der  Schwester  sein. 

1321,  2?  mauclie  reiche. 

1325  Germania  4,  320. 

1359,  4?  schone.    Und  so  oft;  z.  b.  1363,  2.    1372,  2.   3. 

13(i2  Germania  4,  320. 

1404.  IV  hoher  er  und  t. 

1414,  1  V  dacht. 

1417  Pfeiffers  Germania  4,  320. 

1428,  3?  sunwenden. 

1453,  4?  In. 

1456,  4?  In. 

1461,  3?  wolte. 

1489  Germania  4,  320. 

1527,  1?  Nun. 

1556,  3?  hin.    Vgl.  1585,  3. 

1561,  2?  gebt. 

1562,  1?  fogele. 

1585,  3?  hin.    Vgl.  1556,  3. 

1600,  1?  bracht. 

1608,  3?  hieb  es  zu  stucken. 

1612,  1?  Und  do. 

1617  Die  aventiurenzahl  ist  in  XXVI  zu  ändern. 

1672,  3?  dem  m. 

1676  Germania  4,  320. 

1690  Germania  4,  320. 

1717,  1?  ein  ende. 

1725,  2?  trug  gar. 

1771,  4  muß  er  in. 

1787  Die  aventiurenzahl  soll  heißen  XXIX. 

1797  S.  Holtzmann  in  Pfeiffers  Germ.  4,  320. 

1858,  3?  under. 

1870  Germania  4,  320. 

2017,  1?  sal. 

2027  Germania  4,  320. 

2149,  4?  Welcher. 

2154,  3?  Seit  ir  seit. 

2288  Germania  4,  321. 

2300,  4?  Uns. 

2302,  3?  aUen. 

2308,  3  und  ir  man]  Der  Schreiber  hatte  früher  geschrieben  von 
dem  Reine. 

2309,  1?  Mich. 

2326  Pfeiffers  Germania  4,  321. 
2339  ?  bracht. 

2371,  4  banden  ist  zu  ergänzen.  (=  2253  LachmJ   Vgl.  Uhlands 
Schriften  zur  geschichte  der  dichtung  und  sage  1,  271. 
2379,  3?  klagt. 
2381,  4?  wem. 

2384,  2?  habt. 

2385,  2?  erschlüget. 
2403,  2?  Was  ir  habt  v. 

2407,  1  Iloltzmanu,  Germania  4,  333  liest  erwüeteu.  Die  mir 
vorliegende  abschrift  hat  ermuten.  Nach  Leisching  hätte  die  hand- 
schrift  vermuten. 

2412,  3?  Ir. 

2423,  2?    Ob  ir  m. 

